
MIRCEA ALBULESCU 


Întrebările sunt întotdeauna ca o 9 pereche de 
aripi 
17 februarie 1996 


IOSIF SAVA: I-am ascultat în deschiderea Seratei noastre pe acesti 
doi foarte talentați studenți de la Academia de Muzică, recomandati de pro- 
fesorul Şerban Dimitrie Soreanu. Prima parte din Sonata a III-a de Ludwig 
van Beethoven. De-abia astept să întorc paginile pianistei Eva Cușnir pentru 
Scherzo-ul ce urmează, pentru final... Eva Cușnir și Adrian Gavrilescu se 
numesc cei doi tineri. Mă bucur mereu când descopăr talente... Sub cer 
beethovenian am început Serata de astăzi pe care o doresc beethoveniană, aş 
spune, într-un fel. Un spirit beethovenian este invitatul de astăzi, unul dintre 
cei mai mari actori ai acestor meleaguri. Îmi permit să spun acest lucru 
Mircea Albulescu... e alături de mine. De mulți ani ne căutăm pentru un 
colocviu și, în sfârsit, avem o sâmbătă liberă, si, sper dispoziția necesară 
pentru o discuţie captivantă. . 

Mircea Albulescu este un artist puternic... un om adulat, gratulat, 
defăimat în acelaşi timp, aşa cum sunt toti cei care reprezintă ceva într-o 

` cetate... Acum două săptămâni am asistat lao piesă care mi s-a părut cu totul 
excepțională. Spectacolul a avut loc duminică dimineață, la sala Amfiteatru 
a Teatrului Naţional, cu o piesă de Dusan Kovacevic Profesionistul. O oră și 

jumătate am stat, așa, ca la un moment teatral shakespearian, văzând câțiva 
actori încăicați de fortă (printre ei, Mircea Albulescu si Costel Constantin), 
derulând o poveste formidabilă, cred că cea mai interesantă care s-a născut 
aici, în cumplitul Est al Europei, după evenimentele din 1989: la un scriitor. 
-vine securistul care l-a urmărit vreme de 40 de ani. Într-o oră căpătăm radio- 

- grafia unui timp care a fost asemănător în tot acest perimetru al Estului euro- 

pean, o piesă care poate răvăși și Moscova, si Varsovia, cum. a cucerit 
Budapesta teatrală (de unde am auzit că s-au inspirat organizatorii vieții 
noastre teatrale) nu mai vorbesc de Belgrad, Sofia, Bucuresti. 

Povestiţi puțin piesa, maestre Albulescu... O faceti cu mai mult har ca 
mine.. 

MIRCEA ALBULESCU: Stimate domnule Iosif Sava... 

Nu-mi răspundeti... Îmi răspundeti după aceea la orice lucru... 

„. dați-mi voie să vă dau mai întâi două replici: în primul rând să 
vă mulțumesc pentru invitație... 

Lăsaţi... 

Este absolut obligatoriu pentru mine. O să intrăm de la început 
în conflict, ascultați-mă puțin! În al doilea rând să vă mulțumesc și să 
vă felicit pentru inspirație: faptul că aţi început emisiunea cu viitorul, 
cu acești doi copii — Eva Cușnir și Adrian Gavrilescu, este un lucru 
minunat... í 

Deci este o poveste absolut formidabilă. Referitor la acest 
subiect, însuși Fänuş Neagu și-a mărturisit regretul că nu i-a trecut 
prin cap... Și într-adevăr, nu 40 de ani, cum ați spus, de 18 ani — un 
scriitor, un non-conformist sub toate aspectele, care mai mult a stat 
prin cârciumi, care acolo avea o gură extrem de liberă, a fost în 
permanență, pas cu pas, supravegheat de către un ofițer al Poliției 
Politice, cum se spune la sârbi, sau de Securitate, cum se spune la noi. 
Iată că Tito cade de la putere — se întâmplă toate schimbările din 
Iugoslavia și acest om este numit redactor-şef la cea mai importantă 
editură din Belgrad. La câteva luni de zile după instalarea sa, apare un 
om în vârstă, care ține neapărat să intre la dânsul — el îi spune se- 
cretarei să-i spună că nu este, şi secretara răspunde: „I-am spus că nu 
sunteți aici, dar trebuie să-l primiți pentru că este în interesul dvs.“ „— 
Bine, spune-i totuși că nu pot să-l primesc.“ „— Ba da, mi-a spus că vă 
cheamă și vă spune Deia“. Scriitorului foarte puțină lumea, (în număr 
extrem de mic, în special acasă) i se spunea pe acest nume — fapt pen- 
tru care el acceptă să-l vadă pe acest om; acest om intră şi încep să se 
recunoască. Încep să afle unul despre celălalt, până în momentul în 
care cărțile, într-un fel, sunt date pe față: acest om recunoaște că el nu 
este un scriitor care vrea să publice la editură, ci că a adus în tot acest . 
bagaj opera unui om care nu a avut timp s-o scrie pentru că în toți 
aceşti 18 ani — despre asta este vorba în piesă — a risipit-o în fiecare 
noapte, în povestiri, în discuțiile cu prietenii, în ceea ce se cheamă, 
într-un cuvânt „boema“ artistică. Aceasta este, în două cuvinte, prima 
parte a spectacolului, iar partea a doua... este acest teribil pariu, acest 
aproape îngrozitor pariu, de a demonstra că nu Securitatea sau Poliția 
Politică se apără cu acest spectacol, că nu este vorba de nici o recon- 
siderare, de nici un fel de, măcar, repunere în pagină a unei asemenea 
activități, ci că, uneori, există destine complementare și că aceste două 
destine vin în acest timp de 90 de minute, cum ați spus dvs. să se înșu- 
rubeze pe aceeași traiectorie și să poată oferi spectatorilor întrebări. 

De altfel, pe mine mă interesează foarte mult, în îndeletnicirea 
mea, cât și în ceea ce urmăresc, atunci când realizatori de diferite emi- 
siuni, în diferite modalități de expresie, reușesc să înalțe adevărate 
întrebări. Răspunsurile sunt întotdeauna un punct, o încheiere, un 
sfârșit... dar întrebările sunt întotdeauna ca o pereche de aripi, care te 

îndeamnă să te înalți sau să cobori, căutând în primul rând în tine 
însuți și apoi în ceilalți. - 

L-am rugat pe un coleg, pe domnul Gâlmeanu, să filmeze câteva 
minute din spectacol... Vreti să vedem acum, sau?... 

Cum doriți dvs., eu sunt numai invitat... 

Doamnă Stuparu, dacă aveati pregătită banda 579, la rikið 1 si 11“ 
îi puteți da drumul! 

Vă rog, mai titrati în același timp faptul că (Discutia va fi contradicto- 
rie, turbulentă, cum anunța, initial, domnul Albulescu și telespectatorii pot 
suna la 212 12 29 — Alexandra Chilie așteaptă întrebările)... 

Acum, dacă puteți da drumul fragmentelor de piesă filmate. 


(Rulează un moment din filmul spectacolului). 


Da... Cărţile sunt puse pe masă. E aici Istoria lugoslaviei. Se pare că 
pe vremea lui Tito era mai rău ca oriunde... Tito a fost un dictator cumplit ; si 
piesa relevă asta... Piesa atestă ceea ce nu credeam dintru-nceput: o anumită 
umanitate a celui care reprezenta Poliţia Secretă. Oamenii pot fi difer iti, 
indiferent la ce îi supune viata... Dar oricum, e tulburătoare această montare 
a maestrului Horea Popescu, la Teatrul National... orice public rămâne 
ancorat în sală, nu poți răsufla timp de o oră și jumătate... Avea dreptate 
Fănuş Neagu că ar fi dorit el să scrie... orice scriitor.poate să râvnească să 
scrie o asemenea piesă... Poate mai revenim la ea, mai discutăm despre 

` Profesionistul, dar avem atâtea subiecte la un colocviu cu Mircea 
Albulescu... 

Daţi-mi voie acum să dau câteva date biografice despre interlocutorul 
serii, ceea ce fac cu toți interlocutorii Seratei. Deci, Mircea Albulescu e năs- 
cut în 1934, la 4 octombrie; a absolvit Școala de Arhitectură, a fost conduc- 
tor-arhitect... În '56 este student la Institutul de Teatru cu o celebră garnitură 
de actori. Apoi a fost actor la Municipal în anii '56-57, la Teatrul de . 
Comedie între anii '67—75, la Naţional din '75 (până acum). În anii 1993- 
1994 a fost Secretar de Stat în Ministerul Culturii... ... Am'aici un curriculum 
vitae în care găsesc zeci de titluri, piese de teatru pe care le-am văzut pe 
scenele noastre, zeci de piese de teatru radiofonic — este unul din stâlpii de 
rezistență ai istoriei teatrului radiofonic românesc... zeci de roluri în filme, 
activități desfășurate la Academia de Teatru și Film ca dascăl, activitate pu- 
blicistică bogată, ani în șir... Două cărti de poezie semnate Mircea ` 
Albulescu... Am un compendiu, dintr-o suită de însemnări pe care le-a publi- 
cat ani în șir în presa bucureşteană — de la „Observator“ la „Libertatea“. 

E un condeier Mircea Albulescu și ceea ce ne apropie îndeosebi de domnit 
sa, de ani de zile, este faptul că stiu de foarte multă vreme că e fiu de muzi- 

cant, domnilor, și acești oameni îmi sunt foarte dragi. Părintele dvs. a asi 
maestre Albulescu, sef — nu? de muzică militară? 

Tatăl meu a fost cel mai mic din cei cinci copii care s-au născut 
în Slăvești-Vlașca. Fiind cel mai mic, firește că familia nu a putut să-l 
țină, cum se spune, cum și-ar-fi dorit, și atunci tatăl meu a fost dat 
copil de trupă la Pitești, copil de trupă la muzică. Şi armata, l-a ținut 
să-şi termine şcoala, liceul, să facă și Conservatorul — dirijat şi flaut — 
SĂ astfel a ajuns ca în cea mai mare parte a vieţii lui — sunt puțin 
emoţionat gândindu-mă la el — să fie cea mai mare parte a vieţii lui 
dirijorul Regimentului de Jandarmi Pedeştri din București și, la un 
moment dat, împreună cu Egizio Massini, a răspuns de muzicile mi- 
litare din țară. 
í Prin ”36- 137. 

Da... până în '41. 

Massini a fost dirijorul Fanfarei Regale. 

Da... până în '41—'42, când s-a pensionat, a trecut în retragere 


Când a murit tata? 

Tata a murit în 1970... S-a născut în '904. 

A trăit puțin. De mic ati crescut în muzică.. 

E adevărat, e adevărat... Mă duceam mereu. la Regiment la tata, 
eram acolo, stăteam la repetiții... stăteam atunci când dânsul ajuta 
fiecare copil, împreună cu câțiva oameni de încredere de la el din 
Fanfară ca să înveţe — avea la rându-i copii de trupă acum... Și ceea ce 
mi s-a părut extraordinar într-un regiment, într-o zonă cazonă ca asta 
era faptul că există un asemenea soi de activitate cu o asemene fragili- 
tate imensă. Si totuși; aceşti oameni au scos, după dânșii, instrumen- 
tişti care au rămas mai departe î în Fanfara Armatei și au avut această 
preocupare extraordinară, pe. care cred că într-un fel, o moștenesc. 
Este foarte important pentru fiecare dintre noi să putem avea această 
mică steluță în colțul ochiului — care vine uneori și dintr-o lacrimă, 
alteori vine din reflexele unei lumini puternice, în care putem într-ade- 
văr să înțelegem că noi nu suntem decât un fragment, că suntem o 
anumită zonă, un anumit parcurs, din acest drum. 

- În general — mă întorc numai o clipă la Profesionistul — ceea ce este 
cu adevărat extraordinar în acest spectacol, ca și în multe alte spectacole, 
dvs. le spuneţi shakespeariene, dar cred că aveți chiar dreptate cu asta — 
este faptul că în spectacol există o devenire, un drum, se întâmplă ceva, 
nişte caractere se schimbă, ciocnindu-se ș.a.m.d. Ei bine, iată că și tatăl 
meu a fost un asemenea om care și-a iubit foarte mult și instrumentul și 
această îndeletnicire de dirijor de fanfară militară... 

Bunicul a fost tăran? 

Da, a fost țăran... 

Și în devenirea asta de care vorbeați suntem verigi într-un lanţ... Cum. 
a apărut actorul într-un mediu muzical? 

Eee... Actorul a apărut... — o paranteză, se poate? 

Da... 
Eu pak? că îndeletnicire asta a noastră, ca și multe alte îndelet- 
niciri, dar în special cele artistice, sunt îndeletniciri în care arta te 
alege pe tine și nu tu alegi să fii actor, să fii pianist, cântăreț ș.a.m.d. 
Dar copilul de trupă... Copilul de trupă... Vasile îl chema pe tata. 
Da, Vasile îl chema. 
Da... A fost ales, la întâmplare din Vlașca aceea și acolo erau sute de 
copii. : 

Se poate, dar ar fi putut imediat să rateze drumul ăsta... E ade- 
vărat, suntem un drum, suntem o porțiune de drum fiecare dintre noi, 
dar această porțiune are atâtea intersecții mai mici sau mai mari, mai 
importante sau mai puțin importante, atâtea intersecții tentante în care ` 
poți abandona oricând, dacă nu ai în tine, descoperită, sfințenia acelei 
îndeletniciri și dorințe de a te duce cu ea... Totdeauna un asemenea 
drum se face cu un Dumnezeu care merge cu spatele către drum și cu 
fața către tine și care are grijă mereu să nu te rătăcești. Unii oameni îl 
văd pe acest Dumnezeu din spate, din păcate şi atunci ei se rătăcesc, 
pentru că nu au privirea aceasta cu dânșii... Ca să vă răspund la între- 
bare... în 1948, erau Ateneele Populare, în Bucureşti, erau trei-patru 
care lucrau într-o sfântă concurență între dânsele... Şi ajungând la un 
asemenea Ateneu Popular trebuie; să recunosc că până la urmă a țâșnit 
dorința, a fost nevoie ca cineva să fie la teatru... Întâmplarea — dom- 
nule Iosif Sava... joacă un rol nepermis de mare în viața unui artist — 
Tineți minte ce vă spun — și merg mai departe... 

Dacă întâmplarea se numeşte destin, atunci e-n regulă. 

Recunoașteţi, deci... 

‘Si dacă credeți, asa cum spunea Heraclit, că destinul e-n noi, atunci 
putem întelege totul. 
Asta e, deci. În 1950 eram deja sei artist în corpul ansamblu la 

Teatrul Naţional. - În 1952, am intrat la Institutul de Teatru, cum îi spunea 

atunci, — din anul III a devenit Institutul de Artă Teatrală și Cinema- 
tografică, unindu-ne cu cinematografia și atunci a venit Amza, a venit 
Draga, au venit alți colegi de-ai noștri cu care am terminat împreună și în 
felul acesta s-a ales... s-a ales... Nu cred că din muzicant, muzicant răsare... 

Nu cred că este obligatoriu. Eu sper foarte mult acum că nepotul 
meu — care are trei ani și jumătate — va fi într-adevăr un muzicant, 

poate chiar și un muzician, nu știu, dar un muzicant aș vrea foarte mult 
să fie... Iubesc foarte mult muzica... 

Termenul de „muzicant“ e mai apropiat de limba română decât cel de 
„muzician“ şi e mai adânc, așa, și eu tin la el, cu toate că unii colegi îmi spun 
că ;„perorez“... Nu, muzicant e mai frumos decât muzician.-Așa-i pe melea- 
gul acesta. 

E-adevărat. 

Spuneti-mi... Dar flautul și bagheta lui tata n-au sunat în dvs.? 

Pe tata l-am auzit o singură dată cântând la flaut pentru el și pentru 
„noi. O singură dată. Și l-am mai văzut o singură dată folosind flautul cu 
totul altfel decât ca pe un instrument muzical. Singura dată când l-am 
auzit cântând a fost în 1944 când eram refugiați la Dobreni — București... 
Berceni, Dobreni... Tata făcea drumul acesta o dată la două zile cu o bici- 
cletă, aducându-ne pâine şi alte lucruri și într-o zi s-a întâmplat că nu a 
putut să aducă nimic... Din servieta aceea prinsă pe cadru a scos cutia, 
din care a scos flautul, seara, și a cântat. Nu pot să uit. Și lumea s-a 
adunat în sat și l-a ascultat. Celălalt exemplu, ...unde am staf noi, pe stra- 
da Libertăţii, deci de la Tribunal pe Rahova, puțin mai înainte, cam la o 
stație de autobuz, lângă casa în care am stat noi, era un domn evreu care 
avea o fabrică de pălării și în momentul în care a început Rebeliunea, el . 
a. venit la tata, la noi... eram destul de tânăr, cu toată. familia și a spus 

„Domnule Albulescu, ajutați-ne, că o să ne omoare“ — ceea ce a şi urmat, 

de altfel: s-au dus imediat, l-au căutat în bloc, totul era închis și 
bineînțeles că cineva a spus „E la căpitanul Albulescul'“... Au ieșit, au 
intrat în curte, au venit la noi — tata, eu, mama... și ordonanța — aveam 
ordonanță. Nu avea nici-un fel de armament, pentru că chiar pistolul 
ofițerilor, din dotare, l-a lăsat la Regiment. Și atunci tata a avut o clipă de 
inspiraţie și a scos puțin flautul după perdea... Și a spus: „Dacă nu 
plecaţi, vă nenorocesc!“* Si oamenii au plecat... 

Avea tata energia şi i farmecul lui Mircea Albulescu? 

Eu sunt o slabă copie... A fost un om extrem de iubit. Extrem de 
iubit. Ajungea greu acasă... Când pleca de la Regiment era câte un 
prieten, alt prieten! „Mai stai puțin, nea Vasile! — mai vorbim, mai 
una-alta și.. 

Dar nevoia dvs. de colocviu cu oameni de cele mai diferite profesii și 
vârste, de unde vă vine? Îmi povestea acum, înainte de a intra în emisie, un 
domn care se ocupă cu electrica la noi — domnul Priceputu — că ati fost la 
peste împreună, și e prieten cu dvs. M-am bucurat.. 

Cum să nu se poată?! Ce e mai frumos decât să dai la pește? 

Dar nu e vorba de peşte aici... E vorba de a da oamenilor viată, de a 
da oamenilor suflet... V-am mai văzut de câteva ori pe-aici prin studiouri — 

toti vă sunt prieteni.. .. 

Stimate domnule Iosif Sava... Cine se așază şi începe să țină 
conferințe și dizertatii este un om pierdut — vă spun eu. Dorința de a 
da la pește — cum zicem noi, vedeţi că spun „dau la pește“. Nu „merg 
la pescuit“ — Dorința de a da la pește este un fapt la care poți să stai, 
poți să mai schimbi o vorbă, poți să pierzi câștigând o oră, două și în 
mod sigur, dacă nu prinzi pește, în timpul ăla faci un... drum. 

Da, poate unui:mare actor îi stă bine... majestuozitatea. 

Nu, nu, nu, nu. 

... fată de fiintele umane... 

Nu... nu, nu. Or fi fiind... să le dea Dumnezeu sănătate, fiecare 
mege pe drumul său. Acesta este drumul meu: de om, căruia 
Dumnezeu a avut bunăvoința într-o clipă de ursire să mă facă să pot fi 
ceea ce sunt și de aceea vă spun că eu sunt un om, care port cămașa 
fericitului — un om care poate să tragă din greu într-o îndeletnicire pe 
care o iubește, căruia îi pare rău întotdeauna că ziua are numai 24 de 
ore... iar, sunt oameni care sunt obligați să facă ceva ce nu le place și 
după o oră și jumătate se uită la ceas și le este — îi înțeleg foarte bine 
— îngrozitor de greu. 

Dar energia asta a dvs. bunăvoința asta dvs., popularitatea asta, v-a 
adus dușmănii multe... 

Îmi pare rău... Nu pot să reproșezi mărului că-i măr... Profesorul 
Dem Rădulescu, în legătură cu copiii spune așa: „În ceea ce priveşte 
«cum sunt dânşii» — cum să notez eu privighetoarea?“ — Este ca atare. 
Școala încearcă să-l facă, să-i dea o anumită deontologie, o metodolo- 
gie de lucru, să priceapă niște lucruri, dar în rest n-are cum umbla... 
Cum ar fi, să mă fi schimbat?! În primul rând că mi-ar fi ruşine şi în 
al doilea rând cred că rezultatul ar fi fost absolut catastrofal. 

Da, maestre Albulescu, dar un om ca dvs., cum de a acceptat la un 
moment dat o functie ministerială când era un actor atât de pretuit, de iubit? 

În 15 secunde... spun imediat! La un moment dat, înainte de a 
avea aceste 12 luni de funcționărat — am fost funcționar deci — am 
- reuşit să facă câteva lucruri importante pentru viața socială a actorilor, 
ca simplu individ... M-am dus, am umblat, m-am zbătut și am demon- 
strat de exemplu — fac numai o singură paranteză — că este stupid ca 
Televiziunea să impoziteze prohibitiv actorii câtă vreme Televiziunea 
nu are actorii săi. Eu înțeleg să fie impozitat prohibitiv cineva care 
vine și face o muncă într-un loc unde există deja niște oameni sau 
unde se ia un loc de muncă... 

Nu se mai „adună“ onorariile? 

S-a liniștit și povestea asta pentru un an, un an și jumătate — doi, 

când fiecare își va prezenta beneficiile pe care le-a făcut și singur va 
merge cu sacul la percepție să depună i doză — cu totul altă. 
- discuție. 

Şi cu doi saci la piată să cumpărăm ouă.. 

Fără doar şi poate... Fără doar și poate... Așa va fi... Inflația asta, 
văd, acceptată — nu mă pricep, nu sunt un bun economist, dar sunt un om 
care, de bine de rău, trăiesc... eu, copilul meu, nevasta mea și... Mă rog, 
am fost o familie destul de numeroasă, la un moment dat, pe aceste două 
mâini, pe aceste două urechi privind banii și știu ce înseamnă să 
economisești un ban, știu ce înseamnă, la un moment dat, să ai precauția 
de a nu îţi dori mai mult decât poți, pentru că atunci devii un om nenoro- 
cit și eu m-am educat în privința asta... Staţi, să întorc întrebarea dvs... 

Stati, că mai am.o întrebare, să nu o uit... 

Scrieţi-o, că văd că scrieți... 

Mi-am amintit un pasaj dintr-un comentariu la Biblie — avem doi ochi 
să vedem, avem două urechi să ascultăm, dar avem o gură să tăcem... 

Să tăcem, bineînțeles. 

Dar n-aţi tăcut niciodată... 

Să mă întorc la aus cu ministeriatul și după aceea vom dis- 
cuta... Bun. 

Si atunci, s-a spus: mă, dacă tu ai fäcut aia, dacă ai făcut aia, n-ai 
putea să faci asta?... Fapt pentru care am fost chemat la domnul ministru 

“Golu și mi s-a spus: uitaţi, am primit o propunere — vă spun și cine a 
` fost... Agatha Nicolau a fost la baza propunerii... Și am spus: Bine, 
dom'le, păi eu sunt un artist! E posibil?! Cum adică să mă chemaţi pe 
mine să stau, să fiu funcționar?! Cum adică, să stau aici opt ore, zece ore 
și să nu-mi fac treaba?!... Am plecat acasă. Mulţumesc zic, aaa! dacă 
vreți să stăm de vorbă pe o chestiune sau alta, cu plăcere... 

Si am primit, domnule Sava, trei telefoane și care toate trei au 
avut același conținut, ca să nu zic culoare... zice „lartă-mă, maestre, ce 
joci acum?“ „Nimic“. „Ce repeți acum?“ „Nimic“. „Păi du-te dom'le 
acolo șase luni, trei luni, încearcă să faci ceva! N-ai să poți, n-ai să 
poti. Ai să poți — ai să poți... Cum ai făcut povestea cu impozitele, 
poate faci altceva...“ i 

După care, a fost o discuție, încă o discuție, încă o discuție... și până 
la urmă mi-am zis: dom'le, până oi îricepe să repet ceva, pentru că nu pot 
să stau degeaba... Soția mea acum stă acasă, se uită la televizor și are o 
singură groază: să nu fie ziua aceea în care să nu am ceva de făcut, pen- 
tru că sunt abolut infernal. Și în felul acesta, sub o deviză cât se poate de 

“limpede și pe un program cât se poate de limpede pentru o perioadă de 
timp până la prima repetiție importantă, am încercat să fac acest lucru. 

Dar... iarăși aduc așa, ca să zic, într-un fel, „zvonistica “, dar e normal 
s-o fac... S-a vorbit înainte de '89 de nevoia dvs. de... putere... Ati vrut, se 
spune — luaţi cu beneficiu de inventar orice cuvânt al meu, pentru că nu vine 
din profesionalitate, vine din ce aud și urechile astea ale mele... și gura mea- 
“care tot nu tace... S-a spus că vreți putere, că aţi fi dorit să fiti director de 
teatru şi, nu ştiu cum s-a întâmplat, înaintea de! 89, că n-aţi izbândit să aveti 
direcția unui teatru. 

Haideţi să lămurim două lucruri cât se poate de scurte: ce. 
înseamnă a dori puterea, ce înseamnă a vrea să fii director de teatru? 

A dori puterea știți ce înseamnă... 

Nu este același lucru, sub nici o formă... Dacă dvs. credeți că 
putere este — până în '89 şi după '89 — să fii director de teatru... 

Puterea în teatrul tău... De care depinde ı totul... Puterea în instituția ta. 

Pentru Dumnezeu, dar sunt puterea î în teatrul meu... Și vine joi, 
seara, la ora șase și jumătate, când mă sui pe scenă și se vede că pu- 
terea mea în teatrul meu nu face doi bani, domnule Sava... Exact în 
cinci minute, statuia statuilor de pe lume se pulverizează în acel 
moment... 

Dar rămâi cu „scaunul“, care-ti asigură... 

Ce să faci cu scaunul, domnule Sava? 

Câţi oameni nu rămân cu scaunul!... à 

Domnule Sava, să le dea Dumnezeu multă sănătate... În momen- 
tul când mi s-a oferit prima chestiune ca să mă pot întoarce la.scenă, 
la platou, la microfon am plecat, pentru că mi-am dat seama că primul 
impuls la foarte mulți oameni funcționează. perfect — la mine a fost la 
fel. Mi-este imposibil să trăiesc fără această îndeletnicire. M-am făcut 
` foarte antipatic, recent, la o ședință la Teatrul Naţional, în legătură cu 
grevele — hai să facem grevă! — și fel de fel de lume, nu vorbesc acum 
în special de actori, dar fel de fel de lume care are atât de puțină trea- 
bă pe scenă cum nu pot să vă spun... 

Hai să facem grevă! Hai să facem grevă! Eu, orice — asta nu! Eu 
nu pot să scriu acasă, eu nu pot să pictez și să pun totul într-un dulap 
Și să am, să zicem, șansa extraordinară a lui "Țuculescu ca după o 
vreme cineva să găsească și să spună: Dumnezeule, dar ce mare e! 
Viața mea este arta mea, arta mea este viața mea. În momentul în care 
am produs acest lucru — vorbesc de teatru — atunci se naște şi moare 
împreună cu martorul meu... 

Deci... se înseamnă asta putere? — din punctul acesta de vedere... 
Da, la un moment dat, înainte de '89 a fost o discuție, după ce dom- 
nul Lovinescu nu mai era — dar vă spun încă o dată că a fost numai o 
discuție și chiar... nu a fost nimic mai mult și nici măcar o bătaie la ușă 

„Daţi-mi și mie să fiu puţin director, hai să văd cum este!“ 

Nu să văd cum este, este să fac ceva! 

Nu-i adevărat! Este să văd cum este, domnule Sava... Pentru că, 
iată că şi cu ministeriatul eu am venit cu credinţa clară — iubire și 
competență... Am avut câteva proiecte cât se poate de limpezi de făcut 
şi nu le-am putut face... 

De ce? 

N-are importanță de ce! Important este că nu le-am putut face... 

Într-o vreme m-am apucat cu Amza de vânătoare. Și era un 
domn acolo, care spunea: vedeți că iese o... zboară, zboară, zboară, 
dvs. mergeţi, puneţi camazeta înainte și trageţi. Pac! trăgeam. Pac! 
` trăgeam. Pac! „Nu-i nimic... Foarte bine!“ și a ieșit... și mi-am dat 
seama că nu-l împușc și m-am oprit... Şi mi-a spus: „Domnule Albu- 
lescu, de ce v-aţi oprit?“ „Păi — zic — mi-am dat seama că nu-l 
împuşc“... În momentul când nu tragi în gol prostește, când îţi dai 
seama pe ce lume ești în lumea asta și știi să te duci și să apeşi acolo 
unde ai minime şanse... Am crezut și mi-am dat un an din viața mea 
de actor — este imposibil acest preț, domnule Sava... sperând că eu 
împreună cu toți colegii mei vom avea o viață mai bună... Ei bine, 
nu... Ce înseamnă viața mai bună, domnule Sava? Nu înseamnă bani 
mai mulți — să ne înțelegem foarte bine, ci posibilitatea de a avea acces 
la roluri, la spectacole mari, importante... Nu înseamnă că ele nu au 
venit, nu înseamnă că ele nu sunt dar ele ar putea să fie mult mai 
multe, mult mai importante și într-adevăr am putea face ca aproape 
fiecare seară într-o sală de teatru să fie o sărbătoare... 

Ce-ati făcut, ca ministru? 

Ce-ati făcut ca ministru? — Ca ministru am organizat la un 
moment dat un Comitet Orientativ al Directorilor Teatrelor 
Naţionale... Suntem o țară bogată, domnule Sava... Știţi câte Teatre 
N aţionale avem? 

Sase. 

- Şase... A, bon... lată că aveam șase Teatre Naţionale. 

Ca orice popor mare, cu cultură... si le merităm... 

Da. 

Unele sunt mai mult decât centenare... Și în Germania în fiecare 
stătulet de 200 de ani există teatre... 

Stați putin... Poate nu m-ați urmărit cu atenție și repet: Teatre 
Naţionale, domnule Sava, nu teatre... Și atunci, am încercat să facem 
acest lucru... Asta a fost proiectul meu, limpede: să creez un cadru, în 
care niște oameni să poată să stea de vorbă. Asta este cea mai mare 
problemă în momentul de față în lume: fie că e vorba de teatru, fie că 

este vorba de naţiuni întregi — asta este problema... Și am spus: 
Domnule, hai adunaţi-vă între dvs., directorii de Teatre Naţionale, la 
nivelul ăsta de șase, deocamdată, urmând ca experiența, dacă va fi 
bună, să o extindem, să o punem la dispoziția orișicui... Şi fără să ne 
atingem de ceea ce înseamnă salarii, chirie — care sunt parte din buget 
clară, nu se poate discuta aici. În Teatrul Naţional, chiar dacă nu se 
aprinde nici un bec în dânsul și tot costă îngrozitor de mult chiria — 
din București, mă refer. Dar, în ceea ce priveşte capitolul de montări 
poate că se poate împrumuta, pentru stagiune, ținând seama că anul 
ăsta Craiova de exemplu, pune un spectacol extrem de important și are 
nevoie de foarte mulți bani — nemaivorbind de ceea ce s-a dovedit 
ulterior că a fost absolut benefic, sponsorizările sau finanțările para- 
lele — și anul viitor pune Iașul, anul viitor pune Târgu Mureșul, pune 
Timişoara, pune Clujul, pune Bucureştiul... și în felul acesta nu se 
cheamă că mi-am luat banii și stau pe ei și văd ce-o face, ci dimpotrivă 
dând, şi dând și făcând bine... Lucrul a căzut cu o seninătate splen- 
didă... De ce? Ne-am întâlnit de vreo două ori așa, şi când a fost 
discuţia, până la urmă zice: Mulţumesc. Mie nu poți să-mi dai mai 
mulți bani?“ 

Și ministrul-adjunct, secretarul de stat nu putea hotărî singur? 

Ce? 

Să hotărâti Treat.. nu se poate hotărî? 

Nu se poate ș și nu e bine... Vreau să profit de această emisiune şi 
să pun o întrebare... Si poate că e bine s-o puneţi și altădată... Si să 
aflați un singur lucru — că într-o perioadă de tranziție — pentru că acum 
suntem, înțeleg, la capitolul „minister“ — haideţi să terminăm, să 
epuizăm acest capitol... 

Ce așteaptă lumea de la Minister? De la un Minister al Culturii? 
Dys., care ați vorbit de la această masă, la aceste emisiuni cu foarte 
mulți oameni extrem de importanți, și veți mai vorbi — să vă dea 
Dumnezeu sănătate! — cu alții... Căutaţi să aflați aceste lucruri... Un 
gest are valoare: în măsura în care el răspunde unei necesități, întot- 
deauna... Fără de asta nu există. Nu există. În afară de bani — să vă 
puneţi această întrebare — în afară de bani, vize... ce vrea... ce vor 
instituțiile? Ce vor artiştii, fiecare? Ce vor muzeele? Ce așteaptă de la 
Ministerul Culturii? Pentru că, poate se pune în discuție această reală 
necesitate a artiștilor și a instituțiilor în cadrul cărora lucrează atunci 
poate Ministerul Culturii va fi, sau chiar nu va fi... 

„Dincolo de bani e problema unei anumite reglări repertoriale... E 
nevoie de o anumită politică culturală. j 
Cine să regleze repetoriul? 

Cine să regleze? Oameni de talia lui Mircea Albulescu... Marii spe- 
„cialişti care trebuie să fie în Minister... y 

Nu vă supăraţi... înseamnă că nu cunoașteți. 

lertați-mă o secundă... Acum trei săptămâni. Ministerul Culturii din 
Franta a propus legea ca orice instituţie muzicală să promoveze obligatoriu 
40% muzică franceză... E vorba de apărarea patrimoniului național... Nu tre- 
buia să facă un asemenea lucru și Ministerul Culturii române? Nu trebuie un 
om de maximă profesionalitate să-și ia această responsabilitate? 

Fără îndoială! 

Dincolo de bani... 

Fără îndoială... Fără îndoială... Producția proprie autohtonă, în 
ceea ce privește filmele... noi nu mai facem nici un fel de film... 
Pentru că cine cumpără aceste filme în clipa de față? Difuzarea? 
Relativ... Televiziunile... Am avut o discuţie — nu prea-mi place să 
vorbesc acest lucru, dar am avut o discuţie cu un specialist francez... 
acum vreo doi ani de zile pe această temă și am ajuns la concluzia că 
dacă nu există această lege peste 70-80 de ani se va vorbi numai limba 
engleză la Paris... în mod clar. 

Dar politica lor e veche, de la sfârşitul secolului trecut... 

Sigur că da... politicile sunt foarte vechi... 

Dar iată că au fost legiferate de Ministerul Culturii... Aşa că nu anulaţi 
necesitatea existentei unui Minister al Culturii. 

l Iertati-mă. Trebuie să facă un pas înapoi în discuția cu dvs., dacă 
îmi permiteti, stimate domnule Iosif Sava... 

În momentul în care, pe baza unei asemenea consultări absolut 
amicale, și în care lumea spune „simțim nevoia, efectiv nevoia să 
reglementăm această chestiune a repertoriilor“ — fie că sunt muzicăle, 
fie că sunt teatrale ș.a.m.d. -*, 

Şi-atunci tot e așa de simplu — adică pe dvs., domnul Iosif Sava, 
la această emisiune „Serata muzicală“, cine vă împiedică să aveți 20- 
30-40% producție românească? Nimeni. Pe un director de teatru ci- 
ne-l împiedică? Nimeni. Pe Domnul Mandeal, îl împiedică cineva? 
Nimeni. Pe Domnul Andreescu îl împiedică cineva? Nimeni. Si 
mergem mai departe până unde vreți dvs.... Se tot spune: să ne dea'o 
lege. Mi se pare, personal, că este un pas al treilea, câtă vreme pasul 
unu și doi nu se face-ca atare... și nu poate fi decât, la un moment dat, 
din partea unor domni şi doamne — în nici un caz numele pe care le-am 
spus acum... sunt niște oameni la căre țin foarte mult — și Cristian 
Mandeal și domnul Andreescu... spun Nu! Păi îmi puneti mâna în gât, 
ca pe vremea Împușcatului... Cum adică?! Dar fac cât vreau eu, pen- 
tru că eu am o cifră de afaceri, eu trebuie să-mi scot banii!...“ 

„Sau instrumentisii nu vor să facă... Tineti minte perioada asta... Sau 
impresarii nu doresc... Sau publicul îsi manifestă, într-un fel, nemultumirea 
fată de un asemenea repertoriu. 

Ca toată lumea să fie sănătoasă şi Dumnezeu să ne ajute, este ca, 
într-adevăr, Ministerul Culturii, profitând de această perioadă de 
tranziție, să afle exact ce artiști tineri și mai puțin tineri vor să obțină 
pentru pasul ăsta de 20-30 de ani de-acum încolo. 

Nu știu ce ati făcut în domeniul teatrului, dar țin minte că în domeniul 
muzicii v-aţi dovedit încărcat de putere, de energia colosală pe care o aveți... 
Tin minte că la un moment dat (era vorba de Festivalul „Enescu“ m-ati găsit 
singur — m-ati consultat pe mine și alti colegi din câmp muzical — căile nece- 
sare... De ce n-ati perseverat în direcția aceasta? Tineti minte când v-ati lup- 
tat pentru Festivalul „Enescu“... Cine s-a opus? 

Domnule Sava... Nu s-a opus nimeni. Să nu credem că cineva a 
spus să nu fie Festivalul „Enescu“ — nu este adevărat. Ne-ar bate 
Dumnezeu să spunem asta. Ceea ce îmi aparține într-o bună măsură 
este faptul că pentru conducerea Festivalului m-am consultat cu foarte 
multe lume. De la acest microfon s-a spus, cu dvs. de față „Albulescu 
ăla a făcut de capul lui!“ — Nu este adevărat! Deci sunteți martor că 
m-am consultat cu dvs. şi cu încă foarte multă lume și am ajuns la un 
nume căruia i-am încredințat conducerea acestui festival. Cred şi 
astăzi, după... 

.. rezultate. C 
„„ după bis-ul ultimului concert, dacă mai tineti minte, că am ` 
făcut bine. Altceva am făcut mai de capul meu — trebuie să mărturi- 
sesc asta: am amânat cu un an Festivalul, din cel puțin trei motive: 1. 
- ca să prindem cifra rotundă de la moartea marelui: Enescu... 

Lucrurile-s clare... Dar cine s-a opus acestei alegeri, care s-a dovedit 
atât de eficientă? Nu-mi dati un nume? 

Vreau să vă spun: mie-n față nu mi-a spus nimeni; s-a vorbit la 
diferite microfoane sau urechi... Sau după aia mi-a spus cineva — un 
om la care țin... „Ce-ai făcut dom'le cu ăsta, că a trebuit să tragem pe 
stânga şi pe dreapta, să facem...““ Mi se pare că bine am făcut: el era 
un nume, un om, un dirijor, un muzicant — cum spuneți dvs., — cunos- 
cut în lume, și dintr-o familie și — nu vreau să folosesc alte cuvinte și 
nu e frumos să-și arăţi obrazul pe postul național de televiziune, — dar 
minimul de gest, era să-i dăm acestui om, acestui mare om, acestui 

“mare domn, această satisfacție de a organiza în crepusculul vieții 
dumisale, această manifestare artistică importantissimă europeană... 
Nu mai vorbesc de ce e pentru noi.. 

Importantissimă europeană... Ále la masa noastră, la care vă referiti 

mereu, s-a spus acum două săptămâni — a spus-o. domnul Paleologu, au 
spus-o şi alți oameni de cultură, Dan Grigore, tot aici au spus-o — că 
F. estivalul a fost doar un act politic, şi nu a fost necesar... Îmi spuneți un 
gând, din punctul acesta de vedere? Am cheltuit miliarde, s-a spus, pentru el 
“și n-am făcut decât un act... politic... 

Nu vreau să mă leg de persoana în cauză — deči de artistul Dan 
Grigore... 

A spus-o și domnul Paleologu acum două săptămâni aici.. : 

Acelaşi lucru l-a spus domnul Paleologu?! Îmi pare foarte rău 
pentru domnul: Paleologu. Chiar îmi pare foarte rău pentru domnul 
Paleologu... 

Dar poate au PE ho 

Este imposibil să aibă dreptate, domnule Sava. Orice mare suc- 
ces artistic este în mod implicit un act politic, domnule... Să nu 
umblăm aici că nu-i adevărat. Faptul că s-a făcut marele Festival 
„Enescu“ cu deschiderea domnului Iliescu și în clipa de față în 
România sigur că este un măr minunat din curtea, de astăzi sau de anul 
trecut, al României — este limpede, nu?! Dar că el a fost gândit ca un 
act politic de către oamenii de artă, de către muzicanții sau de copiii 
de muzicanți care au trudit pentru asta... este cel puţin... puncte... 
puncte, domnul Iosif Sava. Nici vorbă. Pentru că altminteri, foarte. 
mulți oameni, începând cu acel om minunat care a vorbit în 
deschidere, cu acel copil de spirit al domnului Enescu... N-ar fi venit 
— vă spun eu — dacă ar fi simțit măcar o clipă că este vorba de un act 
politic... Un om cu care domnul Brediceanu și cu mine am tot bătut 
faxuri și faxuri și faxuri şi faxuri și când a zis Da! ne-am pupat în 
` stradă ca doi copii care au prins o îngheţată de bucurie. Şi acum se 
spune că venirea lui Yehudi Menuhin, că venirea tuturor care au fost 
. la acest festival a fost o conjunctură politică?! Mi se pare că acești 
oameni — să nu se supere nimeni pe mine — trebuie. să învețe cuvântul 
„România“ 

Eu am subscris si subscriu punctului dvs. de vedere — am afirmat si în 
colocviile amintite. Mergem mai departe... Nu trebuia să dorim cu toții să 
rămâneți în Minister? 

Nu, nu, nu, nu... Doamne fereşte! Asta Doamne fereşte! Nu știți 
ce chin a fost pentru mine și ce bucurie a fost, ce întoarcere la viață în 
clipa în care am putut să fie în Numele Trandafi irului, fie la Pescărușul 
— primele două lucruri făcute imediat după aia.. 

„Cum adică?! Eu acum să fi stat la Minister? - să fi fost 
Dumnezeul | Dumnezeilor să fi împărțit milioane și milioane de 
dolari și să nu fi jucat Profesionistul — Să mă ferească Dumnezeu, 

‘domnule Sava, de asta! 

Dar nu se puteau face concomitent? 

Oh!... Nu am jucat decât în ultimele trei tsi de zile când am 
spus „Mulţumesc. Eu am de gând să plec...“ Si atunci m-am dus și am 
repetat noaptea cu Beligan și cu Gonţa Numele Trandafirului și am 
făcut Pescărușul Cătălinei Buzoianu în opt zile, domnule Sava. 

V-am înțeles... Dar atunci cine să conducă Ministerul? Cine să dea 
deciziile profesionale? 

Oh! Îmi pare foarte rău, sătuc Sava... şi mă surprindeți, într-o 
oarecare măsură... Întrebarea dvs.: dar ce ne facem? dar cine o să ne 
conducă? — Sunt oameni. Sunt oameni, atât din partidul care în clipa 

de față este la putere cât şi din opoziţie — nu este o problemă. După ` 
` părerea mea, dacă într-adevăr ar trebui să fie o îndeletnicire în care 
intrarea în partide să fie absolut interzisă, ar fi tocmai îndeletnicirea 
artistică. Adică cum: astă seară venim noi țărăniștii să aplaudăm, și 
mâine seară veniți voi socialiștii sau PDSR-iștii şi aplaudaţi voi și nu 
mergem de colo-colo din cauză că artistul nostru, sau concert- 
maestrul nostru sau dirijorul nostru e din partidul ăla... N-ar trebui să 
fie. Este singura șansă să ne ridicăm deasupra, asigurându-ne ca Anteu 
toate rădăcinile adevărate şi atunci să nu existe. diferențieri de tipul 
ăsta: bine, bine, dar ăla e un dobitoc de... sau un dobitoc de... sau un 
dobitoc de... în funcţie de culoarea partidului în care este. Toată lumea 
are dreptul să militeze pentru ceea ce consideră el personal că este 
binele acestei ţări... şi cu, și dvs., și acești copii care au peste 18 ani, 
şi oricine merge într-o zi la urne și votează; are simpatii — îi place de 
cutare, sau de cutare, sau de cutare, dar a transforma la un moment 
dat, a măslui cărțile şi a amesteca politica cu arta este o mare greșeală. 
Vă spun încă o dată: nu înseamnă că ceea ce face un artist nu este un 
gest politic, el nu înseamnă că, la un moment dat nu luptă cu toată 
ființa lui pentru anumite idei — de libertate, de democraţie... iată per- 
sonajul meu care spune, cu un text uşor schimbat de mine „să mă ierte 
Gorbacevici“ Şi spun acolo“ Așa cum i-am spus lui Milosz, fiul lui: 
„Eu nu mai sunt comunist. Nu mai am nevoie să mint“. 
“Tot „intru“ în întrebările dvs. Dar de ce ati fost comunist, domnule 
Albulescu? 

Păi... să vă răspund: am intrat în partid în o mie nouă sute 
șaptezeci și nu știu cât... 

Aveaţi 40 de ani... e: 

Da... 34-74... da... Aproape 40 de ani... Era limpede că niște 
oameni sunt poftiți „nu vreți să intrați? nu vreți să punem mâna să 
facem o treabă?“ Păi de ce să nu punem mâna să facem o treabă?! Și 

așa... cu gândul ăsta bun, cu mâna asta pe inimă, am spus „Bine! 
Facem! De ce să nu facem?! Dacă ar fi posibil să facem ca, într-ade- 
văr, arta românească teatrală — că nu mă băgam... nu am păreri despre 
lucruri atât de vaste — să meargă într-adevăr mai bine“... Și am trăit — 
este o parte, este partea cea mai importantă din viața mea — acolo, 
atunci, în felul ăsta... Nu? 

Dar căpitanul Vasile Albulescu, dacă era născut în '34 și nu în 1904, 
ar fi devenit comunist? 

Nu. Vă spun... tata a avut o mare fericire: a trăit la țară, țăran, 
ceea ce-l face, într-un fel, cum se zice... mai căpos, oleacă. Şi mai este 
o chestiune, domnule Sava... îmi pare rău că o pomenesc într-o suită 
de idei cu numele tatălui meu — dar vreau să spun ceva: asta este o 
meserie îngrozitor de păcătoasă sub un anumit aspect — se spun 
cuvinte, domnule Sava... Sunteţi mai bine informat ca mine, mult mai 
bine informat ca mine și știți că-n aceeași seară și Stalin și Hitler 
ascultau aceeași muzică, ‘lucru càre, în îndeletnicirea actoricească, 
fiind pe vorbe, nu se poate. 

Domnule Albulescu... devin, mai departe, la fel de obraznic, dar am ` 
nevoie de confesivitatea dvs... De 24 de ore am o carte formidabilă, Plânsul 
lui Nietzsche a lui Yalom, apărută la Humanitas... nici n-am putut să mă 
despart nici azi dimineață de acest volum și trebuie să mă gândesc la dvs. Tot 
citeam din ea... E o carte care luminează, căre explică epoca lui Freud, epoca 
lui Nietzsche... 

A, bine... istoria, pe care dvs. personal sunteţi foarte acasă. Ai 
închis paranteza. 

Cartea doctoului Yalom ne demonstrează că sănătoși putem fi numai 
dacă suntem sinceri. Și Serata nu doresc decât să ă fie un spatiu de confesivi- 
tate și sinceritate... Spuneti-mi — pentru că ati vorbit de cuvinte — de ce aţi 
folosit atâtea cuvinte, recitând poeziile pentru Dictator? Publicul trebuie să 
asculte răspunsul dvs. Eu vă ştiu... 

“Eu nu mă supăr niciodată. Uneori mă mâhnesc, dar a te supăra 
este o atitudine neomenească — nu spun inumană.. Act cum să mă 
supăr pe dumneata? i 

A, nu pe mine!!... s 

Ba pe dumneata, pe dumnealui... pe oricine. Nu vorbesc... Cum 
să te superi?! Pot să mă mâhnesc, dar nu să mă supăr... 

Lămurim în 13 secunde şi această chestiune... 

Domnule Sava... era cel mai mare spectacol care se dădea pen- 
tru toată lumea — Corpul Diplomatic, cine venea se făceau aceste spec- 
tacole şi unde într-adevăr nu exista acest lucru — despre România 
vorbind sau despre țară... Și atunci a fost o discuţie cu domnul Io: 

Traian Ștefănescu... Venea lume, actori care toți spuneau „Să trăiască! 
Să înflorească! Să fie bine!“... Și în momentul în care m-a chemat și 
pe mine — fireşte, ca pe toată lumea — am spus „Nu vă supăraţi, nu cred 
că e bine ce facem...“ Omul acesta (mi-a spus) „Domnule Albulescu... 
dacă tot este de făcut acest lucru, dacă tot atâtea instrumente şi atâtea 
voci importante ale României cântă, haideţi să fie o voce care să spună 
ceva despre România, despre cine și ce suntem și mai puţin despre 
povestea cu Partidul“. A fost o înțelegere aproape matematică între 
mine și cei care făceau spectacolul... Numai că şi aici, la un moment 


dar, a apărut î în câteva împrejurări — și vă spun că nu știu dacă mai sunt 


benzile cu spectacolele, dar le veți pune și să-urmăriți — a apărut așa, 
cu 24 de ore înainte: „Ar mai trebui completată povestea asta, zice, cu 
„partiduțul ăsta...“ „Păi zic, dom'le...“ „A, Te rugăm frumos, hai să 
facem acest lucru“ și atunci, în câteva rânduri am făcut asta, cu greața 
de la sine (înțeleasă), iar din această Televiziune, în decembrie 1989 
două persoane m-au sunat la telefon să vin pentru nu știu ce spectacol 
şi am spus „Nu merg“ primei persoane și a spus „Bine, Mircea“, iar a 
doua persoană m-a amenințat și am spus „De mult stau cu galoșii și cu 
paltonul la ușă... Puteţi face orice, eu nu mai vin“. Era în decembrie 
-*89, domnule Sava! 

Înainte de 22... 

Înainte de 22... Dar e posibil!? ș şi mi s-au spus fel de fel á lucruri 
și am spus. „Nu. Nu merg...“ Vedeţi dvs., fiecare om se trezește la vre- 
mea lui: unii prea târziu, unii mai târziu şi românul spune „Mai bine 
mai târziu decât niciodată‘ 

E foarte bine tot ce ati spus... Înveți mereu... mă gândesc la mărturisirea 
domnului Paleologu din Sfidarea memoriei și repetate aici la Televiziune > a 
recunoscut că a colaborat cu Securitatea... Eu l-am întrebat dacă un confesor 
nu îi era suficient și mi-a făcut o demonstrație întreagă, care poate place 
oricărui om de conștiință. Că are absolută nevoie de asemenea mărturisiri. E 
frumos! Să spunem — și trebuie să spuneti lucrurile astea si până acum... Eu 
asta o spun așa într-o paranteză, pentru că poate nu era locul — trezesc sufi- 
ciente antipatii din multe altele puncte de vedere — să pun unui oaspete ca dvs. 
o asemenea întrebare, dar lumea trebuie să ştie ceea ce gA 

Poate mai revenim.. 

Dar, pentru că vrem să epuizăm subiectul ăsta cu Ministerul Culturii: 
Cine, domnule Albulescu, se opune în tara aceasta după '89, culturii? Și o 
ține la marginea lumii, o tine în „mahalaua“ societăţii? Cine se opune, 
` dom'le. 

Ha, ha, ha, hå, ha! Domnule Sava, se opune viața în primul rând... 

Dar cunoaşteţi vreo epocă în care era nevoie de mai multă cultură ca 


22 IOSIF SAVA 


acum?. ; 

„„„ deci se opune viața, și, când spun viața mă gândesc de la inimă 
la inimă — ce suntem și ce respirăm până la faptul că suntem unde sun- 
tem... în Europa, domnule Sava... Sigur că — e scris acolo, poate ați 
văzut — că n-am putea trăi fără acel 1% și nu 0,28 sau cât este, dar în- 
tr-o perioadă de tranziție, uneori — nu apăr pe nimeni, și nu protejez pe 
nimeni cu aceste cuvinte — cine a spus asta? — eu ca actor uit mereu și 
diger în mintea-mi ca să pot avea senzația că spun bucuriile mele“ 
uneori este mai important a trăi decât a trăi bine... Arta, orice însem- 
nată artă și cultură este componentă atât de importantă a spiritualității 
unui popor — şi când spun spiritualitate mă gândesc și la matemati- 
cieni, mă gândesc şi la economiști, mă gândesc la cine vreți dvs. Am 
avut fericirea, în viața mea să stau odată de vorbă cu domnul Grigore 
Moisil — aşteptam să intrăm într-o emisiune de televiziune și am vor- 
bit de una, am vorbit de alta — era fermecător! fermecător om! ... Si 
într-un târziu s-a uitat așa la mine și zice „Domnule Albulescu, dum- 
neata, dacă chiar ţi-ai pune în cap așa, în vreo 20 de ani ai ști cam un 
sfert din ce știu eu!“ Si eu m-am înroșit, aşa — eram, bineînțeles, mult 
mai tânăr — şi mi-a plăcut ce mi-a spus, dar după asta m-a ucis, dom- 
nule Sava... Mi-a spus: „eu pot să învăţ și 100 de ani, nu fac nimic din 
ce faci dumneata“. Deci harul — care nu se învaţă, care se moștenește 
— este o componentă a spiritualității acestui popor, iar la mijloc, mi-e . 
teamă, mi-e teamă! domnule Sava, că există o anumită neconcordanță 
pe de-o parte și neorganizare corectă a spațiului, a timpului și a banu- 
lui... Domnule Sava... cu bani mulți știe oricine să face orice... 

Dar vom aved tot mai putini bani de acum încolo... 

Nu sunt atât de pesimist ca dvs. 

Au trecut șase ani și jumătate... 

Domnule Sava, s-a făcut Danaidele la Craiova, cu mulți bani, 
buni și grei... „Păi cine a dat banii ăștia? cine i-a aruncat pe fereastră? 
— ar spune cine știu eu.. . Si, cine ştiu eu, i-ar spune „Nu fiule, nu sunt 
„bani aruncaţi!“ Singura mea problemă este următoarea: ca într-adevăr 
acești oameni care se uită acum la televizor și mulți ca dânșii să se 
adape, să înveţe că o componentă a respirației domniilor lor este — şi 
gestul artistic ori cultural — cum e cartea pe care dvs. nu o lăsaţi din 
mână... şi atunci, a doua zi, indiferent de îndeletnicire, lucrurile y vor 
merge mai bine. 

Și merg, într-un fel, mai bine, pentru că luni de dimineață, conducând 
pe cineva la aeroport, am văzut Teatrul din Craiova plecând la Madrid... E 
un semn că asa trebuie procedat. 

Adevăratul semn, domnul Sava, nu este că Teatrul din Craiova 

pleacă de 20 de ori pe an, (acesta) este numai un semn, e numai un pas. 
din drumul nostru. Adevăratul semn este că atâtea și atâtea teatre din țară 
dau spectacole foarte bune în clipa de față.. „Recent cineva făcea, așa, un 
fel de pomelnic al anului '95 și am rămas uimit eu însumi cât de mulţi 
sunt acei oameni care sunt capabili, î în condiţiile date, să dea valori. 

Azi dimineață a apărut un număr excelent al — zic eu — celei mai intere- 
sante reviste în plan cultural pe care o avem „Dilema“; un număr dedicat 
teatrului... Sunt foarte multe întrebări dar auziti un motto pus la una din 
pagini — e citat Shakespeare, din actul II din Hamlet: „la sama să fie bine 
îngrijiţi actorii, să fie cinstiți cum se cuvine. Ei sunt cronica vie și prescur- 
tată a vremurilor. Mai bine să ai parte de un epitaf prost după moarte, decât 
de bârfele lor cât esti în viată“. Da... bârfi m în continuare... 

Domnule Sava, nu se poate să nu bârfim pentru că suntem artiști 
între artiști. Noi nu suntem nici profesori universitari, nu suntem nici | 
preoți, nici deputați. Dvs. chemaţi aici — cu excepţiile de rigoare, pe 
care vi le salut — în general artişti. Și artiştii bârfesc, artiștii mai fac 
lucruri care nu sunt foarte ortodoxe sau catolice, depinde de religia la 
care vă referiți așa că bârfim, de ce să nu bârfim?! 

Bârfă, bârfă... Deosebirea dintre artiști și oamenii de stiință... Să mai 
mergem spre alte teritorii... Aș vrea să-mi vorbiti putin despre dascălii dvs.: 
— cine v-a dat acest suflet urias pe care îl posedati? 

Azi a fost sărbătorit la Academie Centenarul unui mare om al acestei 
țări, care s-a numit Ștefan S. Nicolau. Au vorbit elevii săi. Ceea ce m-a în- 
mărmurit este că la un moment dat, în cuvântului continuatorului lui Stefan 
S. Nicolau la direcția Intitutului de Inframicrobiologie, profesorul Cajal, am 
simţit o lacrimă... A trecut Centenarul, nu? Câţi nu sunt uitati într-o sută de 
ani... Profesorul Cajal, un om la 75 de ani îşi amintea de profesor cu o lacri- 
mă... Și atunci mă gândeam: ce deosebire este între un artist şi un om de 
știință? Noi suntem niște bieti actori, de fapt, cu bârfa asta a noastră, fată de 
un om de știință care e capabil de asemenea gest... Ați lăcrima pentru dască- 
lii dvs.? 

Plâng în hohote, domnule Sava că... de elita între un om de 
ştiinţă și un actor... hai să luăm pe profesoarea — doamna Aura 
Buzescu... 

O regină. 

„este o prăpastie, domnule Iosif Sava. Acii om a lăsat o operă 
sărisă la care toată lumea 'se referă în continuare, care uneori este 
depășită, de domnul Cajal sau de alți tineri care vin... și este în bi- 
bliotecă acolo, este o carte, două, trei, nouă, zece, o sută — opera acelui 
om de știință... Un actor lasă după el doar zâmbetul... pentru o seară, 
și nimic altceva. Eu mă lupt cu lacrimi în ochi să explic studenților 

mei cine au fost profesorii. mei, cine au fost oamenii de primă mână ai 
teatrului când eu intram în teatru... Si dânșii... Da, bine — dintr-un 
respect, așa — o fi, dacă ziceți dvs.“... Aura Buzescu nu a lăsat după 
dânsa file, nici Bălțățeanu... şi atunci dânşii trebuie să mă creadă pe 
cuvânt, cum se spune, pe mine sau pe domnul Silvestru, care mai 
trăiește astăzi și la vremea aceea era tânăr cronicar care scria despre 
acești actori. Este foarte mare diferență... este ENORMA diferență... 
Si atunci paranteză: mă lupt cu ghearele şi cu dinții și până la urmă am 
să reușesc să existe un curs în cadrul Academiei de Spectacologie — să 
se ştie cine au fost actorii care au jucat ce învaţă ei la Istoria teatrului, 
a dramaturgiei. Și atunci, fără doar și poate că până la apariția 
Televiziunii și anume în a doua parte a sa, când a început să fie înre- 
gistrat spectacolul de teatrul de televiziune, aceste sfinte umbre trăiesc 
numai, numai prin lacrima noastră și în nici un fel altminteri... 

Da... sunt orele 18,50... Ce v-aș propune acum.. 

Propuneţi, domnule Sava! 

.. să citiți câteva versuri ale dvs. 
Prs repede, ca să nu pierdem vremea. 
. staţi o secundă! 

Sin, nu mă mișc! 

Eva Cusnir și Adrian Gavrilescu, atacați și voi partea a doua... Vă 
întorc eu paginile... partan a doua din sonată... merge foarte bine o aseme- 
nea cortină... . 

Eva căreia i-am promis acum, de Paşte, un miel, pentru că am 
botezat-o... ; 

* Deci... foarte scurt, domnule Sava... 

"De ce scrieti versuri, domnule Albulescu? i , 

Dar vă spun imediat de ce scriu versuri, domnule Sava: este un 
supliment de. semn.. 

Și nu vă e frică?! ! — sunteți sus pe val ca actor, dar atâtia poeți n mari 
avem.. 

j Dar eu nu sunt un poet, domnule SAS Eu sunt un actor — vă 
mulțumesc că m-ați făcut „mare“, nu numai mama, tata, dar şi dvs. — 
și care simte nevoia acestui supliment de semn, ca, tot pigulind pe 
marginea textelor, și pigulind, și Pisulind... la un moment dat în 
piguleala aia s-a adunat un gând şi încă un gând, și încă un gând — Și 
odată, un prieten de pe vremuri și alt prieten de acum a vrut... „Hai, le 
punem așa, le dăm o dată, că ce-o să fie“... n-o să se vândă nici una“ 
Ce minute, s-au vândut toate! i 

Dar gazetăria de ce-o cultivați? 

Din același motiv... Am cultivat-o o bucată de vreme... domnii 

Octavian Andronic și Comarnescu mi-au cerut odată „Nu vrei să scrii 
despre asta?“ și au fost unul — două articole disparate, care au apărut... 

A fost o rubrică. | . y 

Acesta a fost începutul... După care, Comarnescu mi-a spus 
„N-ai vrea să ne scrii săptămânal despre asta?“ — „Cine să facă așa 
ceva?! E o nebunie! Nu se poate, să te înscrii să scrii în fiecare săp- 
tămână?! Asta este imposibil?“ 

Ati scris două tablete pe zi... 

Se poate... scriu patru, scriu șase... sunt de meserie... Eu sunt 
actor! Și iată că, datorită — grație — datorită — nu știu cum se spune... 

Graţie, gratie... 

Mă rog, grație sau datorită — eu am vrut să le spun pe amândouă 
— acestui om... nu e prea sănătos Comarnescu săracul (noaptea la două 
mi-a dat telefon „Ai scris materialul? Ai scris materialul? Am ajuns de 
am ținut rubrica din '91 până în '94 săptămână de săptămână... Nu 
cred nici acum, când sunt cu ele în față, că-i adevărat că eu le-am 
scris... Dar, vreau să vă spun că asta m-a îndemnat la o anumită rigoa- 
re şi faptul că dacă mă întreabă cineva sunt obligat să răspund cinstit. 

Vă ascult versurile... Mai căutaţi, sau urmărim? 

Nu, sunt absolut pregătit... „Vizită“ se cheamă... 

Mai citeste Mircea Albulescu câteva versuri... 

Câteva versuri... Este o poezie care se cheamă „Șapte“ și este 
dedicată lui Miron Radu Paraschivescu. i 

Rob la iubirea cu teatrul v-aţi băgat, domnule Albulescu... 

Spuneti-mi, clasicii îi citiți cu aceeasi voluptate pe care o găsesc în ver- . 
surile dvs.? j 

Iarăşi e o groapă mare, domnule Sava... Eu pe mine mă citesc 
aşa... cum vorbim noi doi... iar cu clasicii mă cuminec, mă sfințesc, 
mă îndumnezeiesc. Pentru că dânșii mă învaţă și, ceea ce este extra- 
ordinar — clasicii îți organizează gândirea. Dacă este adevărat, cum 
spun bătrânii greci, că am fost cândva zei şi toată lumea asta care sun- 
tem de aici până pe partea cealaltă a ei suntem într-o relativă stare de... 
— vă rog să-mi iertați cuvântul, dar nu știu altul — de degenerescenţă, 
aşa.. Bi bine, da, clasicii au fost niște oameni! iar noi avem mare ca- ` 
litate atunci când putem să-i iubim și putem să-i transmitem prin pro- 
pria noastră pricepere oleacă mai i depare, să mai prelungim ceva din 
zeii ce-au fost dânșii... 

Ati învătat la doamna Buzescu să cititi versuri? 

Sigur că da... 

Leopoldina îmi spunea că acolo era marea scoală pentru... 

Nu știu ce spune doamna Bălănuţă, eu știu ce spun eu. Deci, nu 

ştiu dacă a fost eleva... nu putea să fie eleva doamnei Buzescu „pentru 
simplul motiv că doamna Buzescu nici cu noi nu a mers până în anul 
IV. După anul III a fost dată afară. 

A stat sub PEIN doamnei... Dar era în general cu dys., Leopoldina 
Bălănută... 

Nu, niciodată... Este mai tânără... nu vreau să discut vârsta 
doamnei Bălănuță. 

Eu vă spun că e din aceeasi generatie cu dvs. 

Să vă trăiască, nu-i nici o problemă, dar eu vă spun că nu a fost 
colegă cu noi, de clasă, în sensul ăsta spun... 

Generaţia asta a voastră e formidabilă, domnilor. 

Nu-i o generaţie, este o promoție. Vă spun încă o dată: este o 
promoție... 

Eu zic că-i o generatie. 

„.„ care anul ăsta face 40 de ani de cânt a absolvit și am și eu un 
fix... unde mă duc și unde mă lasă, dacă mă lăsaţi și dacă telespecta- 
torii mă lasă, eu citesc catalogul... Îmi dați voie? 

l E frumos... 

Chiar e interesant să vedeți, care mai suntem, care nu mai sun- 
tem... : 

De ce-au pierit atât de multi? În nici o generatie n-au fost asemenea 
sacrificii... . 

După catalog... au pierit mulți pentru că au fost mulți — este o 
lege obiectivă. 

Nu-i adevărat. Au pierit înainte de 60 de ani, nu-i normal... 

Da,:şi eu sunt tot imediat după 60 de ani, trebuia să mor, eram 
planificat:să mor, am văzut, mi-am văzut fișa... 

Haideţi să vă citesc asta și după aceea discutăm medit în 
cunoștință de cauză, da? Vreti? 

Ascult. 

Vă Spun... Au fost așa: ALBULESCU V: IORGU - Mircea nu - 
scrie nicăieri, vreau să vă spun, pe nici un act... 

Cine v-a dat numele de Mircea? 

Mama... 

Și pe buletin scrie Iorgu?! 

Da, da, da... Vă arăt imediat — în buletin scrie Iorgu. Tata a vrut 
` să mă cheme ca pe tat-su Iorgu, nu?! — a spus „Să-l cheme ca pe tata!“ 
M-a botezat generalul nu știu cum pe care-l chema Constantin ș.a.m.d. 
— A spus „Păi, trebuie să-l cheme ca pe generalul când îl bagă-n 
cristelniță!““ Nu s-a făcut nici un fel de protest din partea maică-mii, 
numai maică-mea când... (mă ținea la sân, face gestul) mi-a zis 

Mircea... De ce? Dânsa poartă cu dânsa, acolo, acest secret... 

Mai frumos Mircea ca Iorgu... 

Vă mulțumesc. Deci, ALBULESCU IORGU, BULEANDRA 
ION, BUREF FLAVIA, ENACHE B. NICOLAE, DOBRE VICTO- 
RIA, FERA GHEORGHE, FLOCA NICOLAE, -HAUCA IGOR, 
MIHAI DRAGA OLTEANU, NICIU ION, NICA ELENA, POPO- 
VICI SILVIA, PELLEA AMZA, REUSZ EMI, SASĂRAN ION, 
PICAN DAN, ARNĂUTOIU VALERIU, ARGHEZI MITZURA, 
BĂNCILĂ SANDA, SIMBLI ATTILA VICTOR, CONSTANTINES- 
CU MIRCEA, CREMENCIUC STELIAN, COZOROCI GHEOR- 
GHE, CONSTANTIN GEORGE, LAZA EUGENIA, MATEI VALE- 
RIA, , RAUTCHI CONSTANTIN, REBENGIUC VICTOR, 
RUCĂREANU DUMITRU, STĂNCULESCU SILVIU, TODORAN 
EUGEN, TOMA SANDA, VEREȘTI ANCA. La această listă trebuie 
să mai adaug trei nume, însă... Au mai fost trei nume care au plecat în 
anul II din varii motive: GINA PATRICHI — care mai fac meseria 
aceasta, au fost mai mulți - ANDREI IONESCU de la Teatrul 
Naţional și unul dintre formidabilii dvs.. monteuri, care s-a chemat 
VICTOR VIDEREK. Am închis. 

Da... E cutremurător ce am ascultat — acest catalog. Cele mai mari sq- 
. crificii le-ati adus voi... Există vreo sept 

Sigur că da. Sigur că da. 

Dar să stiti că aveti o stea specială, ca „toți cei născuţi în '33-—'34... 
V- ati gândit vreodată? 

Domnule Sava... A fost atât de mare lupta, încât a te mai gândi 
că eşti o stea că ești un an, că ești nu știu cum... e foarte... e foarte 
complicat. Dar, vă spun — suntem o promoţie, cum spun, care am 
devenit actorii care suntem, în bună măsură neavând acces la clasici. 
Putin au fost aceia care au jucat puţine roluri — un Shakespeare, doi, 
trei, un Molière acolo, un... ce-o mai fi fost și restul... dă-i, și dă-i, și 
dă-i, și dă-i și luptă — vorba lui Caragiale — Ei bine... n-a fost deloc 
ușor... Pentru că în momentul când după '65—67, deci țin minte... 
când am început primul teatru și primul spectacol care a început să 
iasă — un fel de Craiova de astăzi a fost Teatrul de Comedie cu Troilus 
şi Cresida al lui Esrig și după spectacole oamenii veneau absolut 
încântați și surprinși, absolut surprinși că de undeva, din România, 
undeva, acolo, unde o fi ea, vine un asemenea Teatru... şi ne întrebau. 
„Bine dar ce-aţi mai jucat? ce-aţi mai jucat?“ Și ăsta era un moment 
greu, pentru că toți jucaserăm. foarte mult, dar nu aveam repere 
comune... pentru că trebuie să treci printr-o serie întreagă de probe, 
care dânsul ştie ce înseamnă, rămân (fiind) eu știu... ș.a.m.d. Deci, 

fără să fac false evaluări ale vieţii noastre, totuși să ştiţi că a fosto 
viață dură — nu spun grea — dură... 

Mi-ati citat trei nume uriașe pentru mine, asa.. . Cozorici, Corina 
George Constantin, nu? Rebengiuc.. Ați fost vreodată invidiosi pe ei, pe ta- 
lentul lor? 

Cred că nici unul dintre noi, niifodătă, „n-am fost și vom fi invi- 
dioși... 

“Un actor neinvidios... Există? 

Da... Asta este, dacă vreți, într-un fel... și vă rog să notati, că știu 
ce spun: asta este, într-un fel, culoarea” specifică a acestei promoții — 
nu am fost invidioşi între noi. 

Istoria teatrului românesc cunoaște roiti — scurtă 
paraneză. Ni se spune Promoţia de Aur, da?... Ei bine, vreaù să fie 
foarte limpede pentru toată lumea că această Promoţie de Aur nu ar fi 
fost cu putință dacă înaintea noastră nu ar fi fost Promoţia de Platină... 
nu ar fi fost Promoţia de Diamant. 

Amintiţi-i. 

Mi-e greu să-i spun acum pe toți... Am început cu Buzescu și 
Bălțățeanu, dar — pe Dumnezeu, uite-i — Manolescu, îi văd acum... în 
1950, când eu am intrat — ăla, al 13-lea, de acolo, de undeva, din fun- 
dul scenei, unde stăteam... Când se făcea Mitrea Cocor și filmele de 
început... 50-51, Nepotii gornistului, unde eram în... grupul ăla de, 
doișpe, dați-vă mai la dreapta, să nu se vadă dom'le, stâlpul ăla, că nu 
poa'să intre în cadru“! De-acolo, de dinapoi, de dindărăt, de departe 
vin!... Dar întotdeauna am venit către niște oameni extraordinari... 
doamna Bulandra, Willy Ronea, Măruţ... acum iau Municipalul în 
care am intrat... Willy: Ronea. Septimiu Sever care era cu puțin mai 
bătrân decât mine și pe care am avut ocazia să-l văd destul de recent 
ş.a.m.d. Clody Berthola, Beate Fredanov, Liviu Ciulei, care nu este 
decât cu zece ani mai bătrân decât mine, atât, dar care este un om 
extraordinar — că e arhitectul meu, dar (cu) care la început am avut o 
asemenea comuniune și o asemenea bucurie când a făcut el primul său 
spectacol, debutul său pe scena Municipalului, care a fost cu Omul 
care aduce ploaia... ş.a.m.d. Deci venim, domnule Sava, nu suntem în 
pustiu, venim din generaţii extrem de valoroase şi avem o singură 
speranță, o singură rugăciune pe care-o facem înainte să ne punem 
capul — sper, liniştit — pe pernă... să lăsăm după noi oâmeni care, în- 
tr-adevăr, să ducă acolo unde merităm... Acest pământ are talent pen- 
tru teatru, domnule — pentru muzică și pentru teatru are talent, oricât 
de greu ar fi, oricât de nemermnică ar fi viața, aceşti români s-au dove- 
dit în perimetrul acestei țări, cât și ieșind afară — nu vorbesc de actorii 

de teatru, care sunt legați de blestemul limbii — au fost nişte mari 
muzicanți, cum, spunem noi, mari muzicanți! „Dăm tonul“, cum se 
spune în orchestră, și astăzi, în foarte multe Filarmonici... Avem cel 
puţin trei sau patru Filarmonici afară — știți mai bine decât mine asta... 

:În Spania avem două... 160 de instrumentiști... 

Iată! A 

Dar... generatia asta pe care-o cresteti, elevii dvs.: — uite, mi-am notat 
aici câteva nume: Rab, Dembinski, Florin Piersic junior, Jitea... 

Movilă. 

ș.a.m.d. Sunt la înălțimea traditiilor? 

Sunt, prin una din coordonate cel puțin, deocamdată, domnule 
Sava... prin seriozitate. 

"Și scena le oferă aceste satifacții? 

Vedeţi, haideţi să facem încă un pas înapoi... 

Scena le oferă aceste satisfacţii? 

Fără-ndoială!... Fără-ndoială... 

Auziţi ce spune în „Dilema“ de astăzi maestrul Radu Beligan... 

Da, sunt curios... 

Reporterul întreabă, doamna Tita Chiper — e o discuţie despre celebri- 
tate... „cine-l poate formula astfel — spune Radu Beligan — proiectul de a fi, 
în primul rând, de a exista la valoarea noastră proprie... nu modele de care 
ne atașăm. Si detașăm cu nonșalantă să ne asigure acest statut... nici batjo- 
corirea teatrului î în numele noutăţii cu orice pret... Înainte vreme, când exista 
o controversă între doi oameni asupra felului cum se pronunță un cuvânt, cei 
doi veneau să se verifice la. Naţional... la teatru auzeau pronunția de 
referință. Acum unde să vie? La teatru ca să audă urlete, mârâieli, icneli, să 
admire zdrențe? Publicul plătește să vadă Shakespeare si i se arată pe scenă 
diferite moduri de copulație, ca la bordel... Vrea să asiste la o reprezentație 
— fiindcă teatrul nu e simplă prezentare — și vede actori care joacă în pielea 
goală si spun tot felulpde insanităti pe podium. Amarnică fraza maestrului 
Beligan! 

Îmi pare rău-pentru Radu, îmi pare foarte rău, dar o asemenea 
„amarnică frază“ trebuie detaliată: și argumentată până la ultima vir- 
gulă, până la ultimul spaţiu... pentru că, dacă e să o luăm așa, în ge- 
neral, să mă ierte — te rog frumos, iartă-mă, meştere Beligan — nu-i 
adevărat! Nu-i adevărat! Teatrul românesc în clipa de față reprezintă... 

Stati, că nu era o genenalizăte aici, e vorba de o reprezentație... de 
Romeo și Julieta. 

Dacă s-a gândit la un anumit... 

„. gândiți-vă la Romeo și Julieta... 
Se poate, dar atunci trebuia să spună: „În spectacolul Romeo și 

Julieta există sċena căzii, există scena aia, scena aià, care sunt de 
incriminat din punctul meu de vedere...“ și atunci avem o discuție... 
„Și care-i punctul de vedere al lui Mircea Albulescu? 

Punctul de vedere al lui Mircea Albulescu?! Pentru Dumnezeu, 
dar ce este mai frumos decât corpul omenesc?! - 

Mergem la Muzeu, nu la teatru. 

Nu, nu, nu. Stati cuminte! Staţi cuminte, că vă cunosc eu punc- 
tul de vedere, că am mai văzut emisiunea aceasta. Nu domnule Sava, 
nu asta este problema — în pielea goală sau îmbrăcat, sau cum îmbră- 
cat... ci problema este cu totul alta: există un moment de artă auten- 
tică? Așa... Domnule Beligan joacă acum la Craiova în Danaidele, 
unde slavă Domnului! — fata e-n pielea goală și joacă de nu mai poate, 
în fața lui, acolo! Și nimeni n-a spus „Bine, dom’ le, dar de ce e asta-n 
pielea goală?“ 

Si la Cehov — cu dessourile scoase? 

Şi ce dacă? Și ce dacă? Dacă este vulgar, dacă este prost, dacă 
este de neadmis, înseamnă că este o porcărie, care trebuie pusă la zi — 
nu cu haină sau fără haină. . 

. Și scena lui Mircea Albulescu din filmul după Preda... de un 
ripaceiă 

Aştept adjectivul! Sunt numai urechi! Numai urechi! Vă rog 
foarte mult, spuneți! 

Nu, scena aceea.. 

Scena, da... Cum e scena aceea? 

Cum e scena? — e de o vulgaritate imensă! 

O, desigur! O, desigur, n-ai dreptate! — Haideti să vedem... 

O copulație homosexuală... 

Hai să facem un pas înapoi, de-acord? Doamne-ajută/ Cui sărută/ 
Și sporește/ Cui iubește/ lo!“ 

Deci: Domnule Sava, ca să se facă filmul ăsta, Cel mai iubit din- 
tre pământeni şi multe alte filme, și multe alte transpuneri — peste 
câteva săptămâni va fi premiera cu Craii de Curte Veche a lui Mateiu 
Caragiale în „trădarea”” lui Mircea Veroiu... Deci, ca să se întoarcă 
minunata carte a lui monger Preda și să devină film, trebuia o trădare... 
Sunt pagini, zeci și zeci, și zeci de pagini de analiză! Cum să le faci? 

Respectându-l pe Marin Preda! 

Absolut! Absolut! Respectându-l pe Marin Preda. Or Marin 
Preda spune în toate analizele sale că în perioada aceea din pușcărie, - 
ceea ce-i făcea lui Dumnezeu a fost floare la ureche pe lângă muntele 
de suferință care a venit după ce a ieșit din pușcărie de acolo... iar 
atunci artiștii ăștia, artiștii au căutat să arate ce poate fi mai scabros, 

mai dezgustător decât o violare homosexuală!... Ceva să spui opriți!... 
Am primit-scrisori. Nu ţi-e rușine, măi animalule, cum e posibil să faci 
asta?! Este ceva aşa.. 

Aţi primit scrisori! i? 

Absolut! Ca Philippe Noiret după ce a făcut La grande bouffe... 
Cum e posibil, dom’le?!... Omul a dat atunci răspunsuri pe care nu le 
dau acum — a-njurat pur și simplu... Si-am primit aceste scrisori... Dar, 
pentru Dumnezeu! — iată că acest moment din film, atât de scabros! În 
întregul filmului se arată că Petrini a fost... o copilărie aia pe cât de 
cumplită a fost suferința ulterioară arătată în film... Și atunci, practic, 
acel viol de tip homosexual care a fost în film a reprezentat un mijloc 
artistic pentru ca pe un spațiu cât avea și el din filmul ăla să poți să 
aduni toate zecile de pagini de analiză și să dai acest pumn cumplit în 
plex spectatorului, care să-şi dea seama... „Doamne? Mai dați-mi o 
dată pumnul acela, numai să nu am parte de o viață ca aceea după!“ 
Deci este vorba de nivelul mijloacelor. Deci ... Radu Beligan — nu ` 
vreau să spun, așa — are foarte mare dreptate atunci când aceste mij- 
loace, aceste „cum'"-uri, cum să spunem, cum să facem asta... ui 
gratuite, când ele reprezintă, de fapt, totul, în opera respectivă... 
atunci când ele sunt, ca atare, niște mijloace determinate de ce-uri şi 
de ce-uri, cum spunem noi în meserie, de niște cerințe... iar ne 
. întoarcem la povestea că „Dar la ce e bun Ministerul Culturii?“ — La 
ce e bun un dezbrăcat? La ce e bun? — Pentru că a răspuns unor cerințe 
de expresie. Şi atunci, în acel moment accept acest lucru. 

Sigur, putem motiva orice.. 

Nu vreau să motivez orice. A fost o chestiune cât se poate de 
clară — m-aţi întrebat şi v-am răspuns la obiect. Nu se poate argumen- 
ta în general, cum nu se poate acuza în general, domnule Iosif Sava. 

Eu mai rămân la meşterul Beligan și la interviul lui, pentru că trebuie 
să vorbim puţin și despre dramaturgia națională... Aziti ce spune într-un 
loc: „la Comedia“ , prima schemă avea 26 ‘de actori.. 

Da... : 

„+. acolo am trăit zece ani de fericire. O trupă prea mare are probleme, 
nu poate multumi pe toată lumea. Se prăsesc invidii, râci, se nasc conflicte 
pline de venin.:Pe urmă o trupă românească — fiindcă de teatrul românesc 
discutăm — nu poate să nu promoveze dramaturgia originală. Dar mai intere- 
sează pe cineva asta acum? Pe nimeni, cum se vede. Și cine suferă? Doar 
dramaturgii români, săracii. Ni se propun în schimb tot 'soiul de improvizații, 
de texte străine mizerabile, care inundă scenele cu banalități sau cu porcării 
— dar nu contează... În tările civilizate datoria de a juca dr amaturgie origi- 
nală e conditia de bază pentru acordarea de subvenţii — procentul e, de nu 

mă înșel, de 40% piese autohtone în repetertoriu“. Aveţi un gând și din punc- - 
tul acesta de vedere? | 

Sigur că Beligan are perfectă dreptate aici — meșştere, ce e bine, 
e bine! Sigur că, da, că inepţiile, stupiditățile, localizările şi n-am cum 
Dumnezeu să le mai spun, sunt o pierdere definitivă. Pentru că în 
- primul rând sunt o pierdere de timp, iar viața noastră de artiști fiind 
drum, timpul este extrem de important. Da, cred că, în privința asta, ` 
„ar trebui iarăşi, la nivelul direcțiilor de teatru, nimeni nu poate să-i 
spună „fii 40%“, fii 20%“, pentru că uneori, domnule Iosif Sava, a- 
tunci când e decis, în stagiunea aia, un director... 

Am înteles! 

„.„ atunci el n-are piesă... și într-o stagiune nu face nici o piesă 
românească sau face una-două, sau altădată vin mai multe... Dar, ce-ar 
trebuie să se știe foarte limpede este tocmai faptul că... 

Da... 

E război? 

Nu! 

M-am speriat! 

. am primit sute de scrisori. 
Când văd bilete mie mi-e frică să nu napuna „haideţi la adios, 
. că e război!“ 

Am trei sute.. . prietena mea Alexandra Chilie mi-a trimis... 

Deci fără-ndoială că.. 

Îngăduiți, o secundă, să zeci și noi o corijare: „Doamna Bălănuță 
transmite domnului Sava — a fost eleva Mariettei Sadova, a făcut parte din 
generația de după cea de aur“... Eu înțeleg si de ce. Eu cred că e născută în 
acelasi an cu dvs., numai că, inp de câtiva ani, doamna n-a fost primită în 
Facultate fiind fi fii ică de preot... Asa se explică... 

Îmi pare rău... Da, da, sincer îmi pare rău. Deci, repet... Iarăşi uit 
ce-am vrut să spun. Deci vreau să vă spun aşa: că dramaturgia mai 
bune nu mai puțin bună, poezie mai bună nu mai puțin bună. Sau orice 
altă formă de chinuire a eat concetăţeanului nostru ea trebuie 
neapărat publicată și jucată... 

V-am înteles... L-aţi amintit pe Eugen Tudoran, spre bucuria mea, 
remarcabilul regizor din televiziune — e cu noi; este în „car”, alături de 
doamna Stuparu — L-am rugat să-mi aducă un mic fragment din Don 
Carlos-ul pe care l-ați făcut și care reprezintă un mare succes al teatrului de 
televiziune în ultimul an... De mult n-am mai văzut o piesă atât de vibrantă 
şi bine pusă... ÎI iubiţi pe domnul Tudoran? 


Da, dar ce surpriză, asta cu Don Carlos! Da... într-adevăr, Vreau 
să văd... 

Da... N-a vrut să-mi dea banda din mână, că e un obiect de patrimoniu... 

Dvs. sunteți un artist și trebuie să fim atenți, că artiștii... 

Pregătiţi, doamnă Stuparu deci caseta 22423... Ascultăm 4-5 minute 
câteva replici, nu?! E bun un Don Carlos acum... 

E bun, e bun... e bun un Don Carlos. 

Îi puteţi da drumul sau ati pus altă casetă? Vă mai așteptăm. its: 
deţi-mi direct în emisie, nu-i nici o problemă. 

Iertati-mă, probabil că trebuie să pună o altă casetă, dar mai aşteptăm 
putin. 

I-am surprins! Ha, ha! 

As vrea să revin la acest număr exceptional din „Dilema“ de astăzi... 
Pentru că am amintit de doamna Bălănuţă... E un articol al lui Nicolae 
Scarlat despre acea de neimaginat atitudine a forurile culturale față de 
actori, domnule! Am trecut prin Piaţa Victoriei în dimineata când actorii 
erau în stradă... şi am văzut-o pe această minunată doamnă, pe care eu o 
iubesc desăvârșit, care se numește Leopoldina Bălănuță, mergând pe stradă, 
domnule și zeci de nomazi în jur arătând „Uite-l pe... Uite-l pe... Am apăsat 
pe accelerator — mi-era groază... 

Un actor nu trebuie să umble pe stradă, domnule Albulescu. Cum am 
ajuns noi în situația asta?! Și articolul domnului Nicolae Scarlat din 
„Dilema“ de astăzi arată că lucrurile încă nu sunt rezolvate... Cum se poate 
asta?! Vă înțeleg că sunteți împotriva unei greve în teatru — nici eu n-as putea 
accepta să nu pot să lucrez o zi... E o problemă temperamentală, până la 
urmă... dar nu e normal, domnule ca actorii să meargă pe stradă şi să aflu 
aici că un actor câştigă 150 000 — 200 000 de lei. Acesta este salariul mediu 
al unui actor... 

Nu știu care este salariul cd al unui actor... 

Se spune că salariul mediu este 150 000. 

Eu nu cunosc asta... 

Se poate... 

Una la mână.. „Am vorbit mai devreme despre asta — acum o oră, 
o oră și ceva... Sigur că nu se poate... este Rae adevărat, dar la fel de 
adevărat este faptul că.. 

Stiti cum e intitulat cdti lui Nicolae Scarlat „R-ați ai dracu“ de 
artiști! i : 

Nu... nu.. Aa, bine... asta este așa, pamflet, asta pot să scriu şi 
eu, așa... Cred că este o greșeală... Cred că aici, din partea domnului 
Scarlat, este o greşeală... Cred că domnul Scarlat, și cu atât mai puțin 
dvs., domnule Iosif Sava, nu puteți lăsa lucrurile într-o semiumbră, 
aşa... S-a mers de către o echipă de oameni în care era şi domnul 
Scarlat, Niki Scarlat, au discutat, s-au dat niște termene și se pare că 

la un moment dat... — nu există acești bani, pentru moment, dar, 
lucrurile se vor rezolva... Ce să facem, domnule Iosif Sava? Să nu mai 
jucăm? 

Să pretuim artistii, domnule Albulescu... 

- Păi asta cerem și noi și cum prețuim artiștii? Cum ne facem 
preii 

Dându-le mijloace de subzistență... 

„“Staţi puţin!... Să nu vorbim de mijloace de subzistență, că... 
ferească Dumnezeu și Maica Domnului! — ne bate într-o zi Dumne- 
“zeu, de chiar rămânem fără mijloace de subzistență! Staţi puțin!... 
Stati puţin!... Haideţi să luăm pe fiecare om în parte și, dacă există un 
om care într-adevăr nu are ce mânca, cu acela-n dinți eu mă duc până 
la Dumnezeu! Dar atunci, iarăși, generalizarea nu este un lucru bun, 
pentru că în alt ziar spunea: „Actrița... unde-ar vrea să moară de foame 
— la vila ei de la mare, sau la vila ei de la Snagov?“... Luăm extremele, 
domnule Sava. 

Dar de ce generalizați, domnule Albulescu? 

Tocmai de-aia, tocmai de-aia! 

Câte actrite cu vile, domnule? 

Domnule Sava, vă spun încă o dată — nu generalizez și vă spun 
limpede: trebuie să facem în așa fel, în care Niki Scarlat, care este un 
factor de bază în această luptă — el a fost la toate tratativele... El tre- 
buie, în loc să facă... — să nu te superi, Niki, să nu te superi! (M. A. 
arată spre ecranul monitorului din Studio) — în loc să spună „r-aţi ai 
dracu” de artiști, ce ne facem cu-ăştia“... spus „la data de... s-a făcut 
cutare, cutare, cutare““— să avem o evidență clară... Și atunci, de față 
cu cine răspunde în clipa de fată de banii noștri — domnul ministru 
Florin Georgescu, sau cine Dumnezeu răspunde — să intrăm din nou . 
pe acestă discuţie: de ce nu s-a dat de la 1 ianuarie sau 1 februarie? Eu 
însumi doresc foarte mult să am aceşti bani, dar — vă spun încă o dată 
— nu trebuie ca lucrurile să se suprapună la un moment dat, domnule 
Sava... Este o chestiune salarială, pe care trebuie s-o discutăm la rând 
cu foarte multă lume... Personal nu am fost de acord cu plimbarea pe 
stradă, dar vă spun că în instituţiile de teatru nu sunt numai actorii, 
domnule Sava... sunt şi mașiniști, sunt și tehnicieni, sunt și sufleuri, 
sunt şi recuziteri... 

Fără de care n-ar exista actorii... 

„„ fără de care nu se poate realiza spectacolul. Iar, într-adevăr, dacă 
e să dăm cifre, atunci vă spun că la Profesionistul stă în culise cu textul 
în mână, un băiat însurat, cu copil, a cărui chenzină este de 50 000 lei. 
Și dată am spus și atunci, în declaraţie — nu este atât de important ca 

actorii să ducă o viață demnă... dar — dar după vânătoare, domnule Sava, 
teatrul este prima formă colectivă de a acţiona... din latină ne vine 
numele nostru... Și atunci nu putem face teatru... putem face one-man- 
show, putem să.. „fel de fel de lucruri... piesă cu o singură persoană, dar 
și acolo ne pune lumină, și acolo se face decorul ș.a.m.d. Deci, impor- 
tant este, în clipa de față, ca acest nucleu, al celor care lucrează pe scenă 
în fața publicului sau în spatele cortinei, sau dincolo de decoruri să 
poată duce împreună o viață decentă. 

Am înțeles. 

Și aici mai există o primă și mare diferențiere: spre deosebire 
de... — şi să nu se supere nimeni pe mine şi să nu mă pedepsească 
Dumnezeu! — domnule Sava, dacă eu mâine nu mai fac teatru, nu mai 
sunt!... Dar am colegi care, dacă mâine nu mai sunt în teatru, îşi pot 
face meseria aceea, a dânşilor, şi în alte instituţii — nefiind o profe- 
siune artistică — dar ăsta nu e un motiv ca să facem diferențieri, ci dim- 
potrivă... Dar trebuie să înțelegem acest lucru cât se poate de limpede. 

Grav este că, după cum spune Nicolae Scarlat — citez din nou din 
„Dilema“ — chinuitor este că vorbim „două limbi diferite: de-o parte artişti 
nefamiliari cu legislația şi chichițele bugetului, de cealaltă functionari nefa- 
miliari cu arta“. 3 

Dati-mi voie să vă spun și aici o: chestiune, nu vă supăraţi!... 
Dumneavoastră știți cine trebuie să fie acolo, în discuţiile acelea? 
Trebuie. să fie Anagnoste, marele avocat, trebuia să fie un alter ego al. 
domnului Florin Georgescu — trebuia să fie un mare finânțist și un 
mare economist. 

Si v-aţi fi dus şi dvs.? 

Eu? da, mă duceam de pomană, cum a mers domnul Scarlat sau, 
mă rog, poate cineva mai priceput decât dânsul, dar atâta tot — ori, 
acolo era nevoie de un om care să fie într-adevăr un negociator, 
cunoscător până în ultimul amănunt, al problemelor de finanţe, de 
economie. Și atunci împreună, poate mai ușor, ar fi revelat, la un 
moment dat, posibilitățile ca acest lucru să se întâmple... Este compli- 
cat și greu ca eu să spun „daţi-ne și nouă niște bani!... Mergem la cine 
vreți şi să vedeţi... Păi de ce? De unde? Dar cum? Dar în ce fel?... 
Nu! Uite unde... uite de unde, uite cum și uite în ce fel... Am fi câști- 
gat — şi cu asta am încheiat această parte a discuţiei noastre — am fi 

câștigat o parte de drum, am fi câștigat o etapă, domnule Sava... 
Mi-amintesc, vulgar vorbind, un titlu al unui articol de acum câteva 
luni al domnului Dumitru Solomon: „Un actor trebuie să bea seara o bere si 
să mănânce o friptură“. 

Cehov spune: Când bei, mai începe să semene a viață!“ 

„cu 150 000 cu 350 000... cu 550 000 nu poti să bei în fiecare seară 
o bere... Asta este grav... 

Este adevărat!... Este foarte adevărat! 

.. și asta trebuie înțeles: că un actor, exact ca un miner, care trebuie să 
bea o palincă, pentru că altfel nu poate intra în șut. Nu?... un actor trebuie 
să bea seara o bere şi să mănânce o friptură. 

. Domnule Sava, mai este un lucru, vă spun eu, încă o dată: am 
murit, înainte de 50 de ani sau vom muri în preajma a 60 de ani, știm, - 
tocmai din această condiţie de stress teribil... Or, o asemenea situaţie 
ca acum — și aici sunt absolut de acord, în chestiunea asta, și cu Niki 
Scarlat și cu toată lumea — este un factor stressant. Legea Teatrului 
știți ce spune: „Actorul trebuie să vină la teatru cu o oră înainte de 
începerea reprezentației“. Tânăr fiind, am spus: Bine, dom'le, dar cum 
să vii cu o oră înainte?! Ce să faci o oră?! Vii, te duci, te îinbraci, zici 
şi pleci... vii, te duci, te îmbraci, zici și pleci!“ Mai târziu îmbătrânind, 
mi-am dat seamă de ce bătrânii au inventat această oră: nevoia de a te 
rupe, nevoia de a trece de la viața ta — Albulescu, la viața lui... de a 
trece de la tine la Regele Filip — poate vom vedea... Și iată că sunt anu- 
mite accente atât de grave în viața noastră... Şi atunci, nici măcar ora 
aceea nu-mi mai este de ajuns... și pierderea reală într-o atare situație 
este că, până la urmă, rațiunea: de a exista a spectacolului de teatru — 
realizarea personajului — este pusă în pericol. Și pon asta eu nu iert 
- pe nimeni! 

(Iosif Sava solicită regiei un moment din piesa Don Carlos) 

Îmi pare rău că nu dăm o secvență mai mare... Regizorul Todoran me- 
rită toate felicitările pentru montarea acestei piese. Iubiti Televiziunea, 
maestre Albulescu? 4 

Doamne Domnezeule! Dacă am e e de când era experimen- 
tală... Am fost printre primii actori care au venit aici și au lucrat foarte 
mult... Cel puţin în prima parte, câtă vreme nu erau înregistrări, am. 
avut foarte multe emisiuni, fie de teatru, fie emisiuni culturale, fie... 
ce vreți dvs. şi am atâtea amintiri cu atâția prieteni, aici... majoritatea 
sunt prietenii mei de dincolo de cameră... Tică Lungu este aici, iată-l, 
este aici... 

Domnul Lungu este de multă vreme șeful echipei de operatori a Seratei. 

Este un om minunat și de care mă leagă ani şi ani, atâția ani.. 

... face Seratele. 

... atâția ani de zile de când tot robotim, așa, de o parte și de alta 
a camerei, aci, în această Televiziune... Da! Este un lucru minunat, iar 
posibilitatea de a face spectacole de acest gen — spectacole care să nu 
fie nici film, nici alt teatru adus, ci pur și simplu teatru de televiziune, 

după părerea mea cea mai importantă biruință a lui Eugen Todoran, 
este un lucru pentru care nu avem decât să ne-nchinăm și să-i 
mulțumim. 


Maestre. 
Aa! m-aţi luat cu „maestre“... Vine o-ntrebare grea, precis! 
Uitaţi-vă, că am 25 de întrebări... 


POPESCU AMELIA — „Câte a fost relația domnului it pată l 


cu Andrei Serban?“ 
Excelentă! 
Stati... Nu, nu, nu că le citesc pe toate... 


MATEESCU IULIANA, medic — vă roagă să explicati de ce l-ați 


dat afară pe Andrei Șerban... Altă întrebare — COSTIN ȘTEFAN -— 


„Aveţi vreo contribuţie la plecarea lui Andrei Şerban?“ 
Numai atâta?! Ooooo! Pentru Dumnezeu! Relaţiile mele cu 
Andrei Serban au fost excelente! Absolut excelente! El mi-a oferit să 


Es ROTTA Sa P . PT, e . . vs 
dau audiție și să intru în Trilogie, numai că, ce mi-a oferit el era Egist 


— este amantul tânăr, după cum bine cunoașteți... și nu era cu putință 
acest lucru, după aceea, am jucat în Cine are nevoie de teatru?, după 
aceea Andrei Serban a adus în teatru Cabinierul, unde am jucat rolul 
pe din două cu săracul Cozorici. Deci relaţiile dintre mine și el au fost 
impecabile din acest punct de vedere. 

Punctul doi: nu eu — sub nici o formă — nu l-am dat afară pe 
Andrei Șerban. Conflictul lui Andrei Șerban a început de la acel inter- 
viu dat de domnul ministru Golu, într-un moment când eu nici măcar 
nu eram la Minister, nu eram în București, după care lucrurile au 
evoluat extrem de rapid și, nu știu de ce, Andrei Serban a ales să zică, 
toată vremea, că Mircea Albulescu este cel care l-a dat afară. Plecarea 
lui Andrei Șerban s-a făcut pe baza unei demisii, scrisă ca atare și am 
avut o discuţie, chiar un fel de ședință, dacă vreţi, în care erau Pino 
Caramitru — sper că urmărește emisiunea — a fost acolo, am discutat 
acest lucru... 

Domnul Golu s-a d personal la Teatrul Naţional și i-a explicat 
că... în fine, ce i-o fi explicat, acolo... Problema era că nu poți să fii 
managerul unei instituții ca Teatrul Naţional și să stai numai două luni 
în țară... 

Credeti asta?! 

Da... cred! sincer! Absolut! Nu se poate! Cum adică?! 

Ar fi existat Peter Brook, cu o asemenea concepție? 

N-ar fi existat în Bucureşti, dar ar fi existat acolo, unde este el şi 
unde, zi de zi, ceas de ceas, a păstorit un Teatru... Cum?! Cum adică?! 

Zi de zi, o lună-două, pentru că e invitat în toată lumea... ca și Andrei 


38 IOSIF SAVA 


Serban. 

Nu cred că lucrurile stau chiar așa. Îmi pare foarte rău, nu cred 
că asta-i rațiunea lucrului. Nu invitaţiile î în altă parte l-ar fi împiedicat pe 
Andrei Şerban... Îmi pare foarte rău, m-am jurat — un om mi-a spus 
atunci, când am vrut aproape să mă sinucid, pentru că am văzut atâta 
ură și atâta... 

Ce-ati vrut?! 

Să mă sinucid... Am spus: pentru Dumnezeu!, dar nu am nici o 
vină, cum este posibil să mi se pună în cârcă toate aceste lucruri — că 
eu l-am dat pe Andrei Serban!? Adică cum, eu am scris „să fie data 
afară de mâine Andrei Şerban!“?! Dar n-am dat afară în felul ăsta pe - 
nimeni, nici măcar pe directorul de la lași, sau nu ştiu care, oricine, 
cine a fost-— un actor, un figurant — n-am făcut această chestiune. Cum 
o să fac asta?! Asta este o aberaţie absolut splendidă! Cum a putut să 
fie dat afară Andrei Șerban de la Teatrul Naţional? Motivele pe care 
Andrei Șerban le-a avut ca să plece prin ț țară prin demisie sunt multe, 
majore, îl privesc personal, dar în nici unul dintre ele, în nici unul din- 
tre ele numele lui Mircea Albulescu nu este amestecat. Foarte 
limpede! Deci... staţi puțin! 

Dar nu vă pare rău că l-am pierdut pe Andrei Șerban? 

Domnul meu... dvs. mă întrebaţi două lucruri atât de deosebite: 
acum mă întrebaţi „Cum a fost posibil să-l împuşti pe Andrei Şer- 
ban?!“ 

Eu am citit din întrebări... 

Ascultă-mă puțin... Şi eu îți răspund dumitale și, prin dumneata, 

` lui... şi-acum spui dacă-mi pare: ca Ei, cum să nu-mi pară rău? Dar 
cui să nu-i pară rău!? 

Asta e esențial, ce-mi spuneți « acum! 

Dar cui să nu-i pară rău?! Îmi pare. rău mult mai mult! Imi pare 
rău, de exemplu, că ultimele spectacole, între care și E ue a, 
din păcare nu i-au ieșit lui Andrei Șerban așa cum ar fi trebuit... 
pare rău de felul cum a ieșit Oedip-ul și singura modalitatea de a te 
întoarce la viață artistică este opera... 

Ce nu v-a plăcut la Oedip? 

Nu intrăm acum în această discuţie, pentru că nu cred că asta e 
Oedip-ul... Să fim sănătoși! Nu mi-a plăcut... 

Vedeţi munca noastră stă și sub acest semn — cum e piesa — zice... 
„Dom'le, nu mi-a plăcut“... „De ce?“ Păi, dacă nu mi-a plăcut!“... 

Nu mă acopăr cu opiniile altor oameni — de ce le-a plăcut sau de 
ce'nu le-a plăcut... Eu mă înregimentez între oamenii cărora, din 

„păcate — repet, din păcate nu le-a plăcut Oedip-ul.. 

Final: nu sunt dintre oamenii — și cine a spus asta, cine a spus 
asta o să-l bată Dumnezeu! — care spun: „ce bine că a plecat un artist, 
și am rămas noi, micii găinari, să punem mâna pe putere și să jucăm 
noi ce știm noi și ce ne place nouă!“ — gesticulez sus, ca Marin Mora- 
Tu, pentru simplu motiv că mi-am dat seama că era cadrul apropiat... 
E o chestie de instinct de actor de teatru. 

Apropiati „cadrul'", doamna Stuparu! 

No, no, no! Deci, povestea este asta: nu! îmi pare foarte rău, îl 
aştept oricând... Eu am trimis un student — Dan Tudor — trăiește, a avut 


premieră, acum câteva seri, la Odeon... a plecat la Arad și am spus 


du-te şi stai acolo, și stai pe lângă Andrei Șerban și vezi tot ce poţi să 
înveţi, după care vino şi vorbeşte-ne! ş.a.m-d. Este o mare prostie, o 
prostie să-și închipuie cineva că Albulescu — nu spun „sunt unii“, nu 
mă bag, nu discut, nu cunosc — cunosc pe Albulescu și este o mare 
prostie să spună „ce bine c-a plecat și Andrei Șerban“! — nul, nu! și 
iarăşi nu!... Cernescu i-a scris nu știu câte scrisori... Vino și montează! 
Vino şi montează, ce vrei să pui!“ — Zice: „Nu viu acolo decât dacii: Ei 
și dacă... “ și au fost o serie întreagă de condiţii... 

Ce condiţii? 

N-are importanță! 

Dar trebuie să le știm cu totii. 

Nu! 

Vrem transparenţă în toate, nu? 

N-are importanță, nu, chiar n-are importanță! 

Adică să plece Mircea Albulescu?! . 

Absolut! Să nu mai fie acest noroi, care nici măcar nu există şi 
nici măcar actor nu mai este! 

Asta e o măgărie, domnule Albulescu... 

Domnule Sava, nu mă faceţi să scot fax-urile de sub masă, sem- 
nate! Bun! Deci, încă o dată vă spun: dacă am făcut și... 

Cum actor nu este?! 

„ dacă am făcut și Patima, dacă am făcut şi Don Carlos, dacă 
am făcut și Profesionistul, dacă am făcut și alte lucruri, a fost din 
această spaimă din noaptea aceea când am zis „Dumnezeule, dar dacă 
are dreptate?!“ — Pentru că s-ar fi putut, domnule Iosif Sava, ca Andrei 

“Şerban să aibă dreptate... Iar singurul lucru care ne îndumnezeiește, 
cum spuneam acum o oră sau nu știu cât, și care ne dă dreptul să mai 
trăim este opera noastră, care este sigur — opera mea, să nu vorbesc în 
numele altora! — care este singura mea rațiune de a trăi. 

Sunt însurat cu Mioara Albulescu — de treizeci și... mai facem 
doi, trei ani și la anul facem 40 de ani de căsnicie și ştie cum i-am căl- 

cat viața în picioare — te rog să mă ierti, Mioara! — ca să mă duc la 
teatru — la meserie, la teatru — la meserie, la teatru — la meserie — la 
meserie!... 

Mama mea era moartă pe masă, la morgă și eu am jucat în seara 
aceea comedie!.. 

Tatăl meu... Când am venit din Italia, he eram în cutiei în 
seara aceea aveam spectacol... Si cineva de la „Aeroport m-a luat, mi-a 
spus: lasă bagajele, du-te repede la teatru, că începe piesa!... am fugit 
repede la teatru, am jucat actul întâi, a fost pauza de la actul întâi... și 
a venit nevastă-mea... „Bine-ai venit!“ — „Bine te-am găsit!“. Când 
zice „Albulescu în scenă!“, zic: „Da! de ce ești îmbrăcată în halatul 
ăsta, în doliu? Cică: „A murit taică-tu...“ și am plecat în scenă... Nu 
vreau să fiu nici patetic, nici melodramatic, dar vreau să înțelegeți că, 
pentru mine, această meserie este sfințenie. Repet chestiunea: am 
simțit acest lucru, am vrut să mă sinucid — nu neapărat să-mi trag un 
glonte-n cap, domnule Sava! Îndeletnicirea actoricească este pe-un 
har care se pierde cât ai clipi! Cât ai clipi! Uite! sunt atâtea exemple 
tragice în meseria noastră... o dată, fâl!... o neatentie... a trecut... 
încearcă și nu mai poate! Și am zis, Dumnezeule! dacă Andrei Serban 
— nu am nimic, dar absolut nimic de împărțit cu Andrei Șerban! -şi 
` într-un fel îi.mulțumesc pentru propozițiunea „nici actor nu mai este“, 
pentru că asta m-a făcut să mă verific pe mine în ochii. mei, în primul 
rând și mi-a furnizat puterea să fac câteva roluri... începând cu prima - 
piesă pe care am făcut-o când m-am întors; a fost Ondine regizat de 
acest Horea Popescu, cu care aici, la Profesionistul, sunt la a unspre- 
zecea colaborare... Am început în 1959-60, Dansatoarea, gangsterul 
și necunoscutul — o piesă care a fost făcută la madam Bulandra, 
de-acolo, încet-încet... Danton-ul, Danton-ul, Richard al III-lea, 
Richard al III-lea... 

Nu vă e dor de Danton-ul acela care a zguduit Bucurestiul? 

Ooo! Doamne Dumnezeule! Cum să nu-mi fie dor?! Chiar există 
nenumărate voci care spun: dom'le, de ce nu reiei dom'le Danton-ul 
ăla? 

De ce nu reluați Danton-ul? 

Nu este posibil cu mine, domnule Iosif Sava... Danton avea 35 
de ani... Revoluția Franceză a fost făcută de oameni tineri... ardenti, 
“nebuni, extraordinari!... Nu poate să vină un bărbat — așa, energic, 
cum sunt eu — de 62 de ani şi să joace Danton — dar Danton-ul acela - 
al lui Camil trebuie jucat. Fără îndoială... Biichner este un mare autor, 

“ franțujii au un teatru extraordinar... dar, îmi pare rău să spun, un 
Danton ca al lui Camil Petrescu încă eu n-am citit — o fi fiind, dar eu 

n-am citit... E. 

Doamna regizor Stuparu, vă mai rog un lucru... să pregătiți filmul 
27353 cu Ochii care nu se văd. 

Da... Până când pune doamna Stuparu caseta, în două cuvinte... este 
un serial imaginat de Dan Necsulea — un prieten din copilăria Televiziunii 
noastre — care a fost început. cu mult înainte de '89, la care a lucrat foarte 
mult și Lucia Hossu Longin și, dacă Televiziunea va avea grijă de propriul 
său copil, ca să poată să facă toată munca asta imensă de post-procesare, 
care se face, înseamnă că-n această primăvară vom începe să vedem și acest 
serial care se cheamă Ochii care nu se văd... 


(rulează un moment din film) 


Da... 

Îmi pare rău că nu am avut timp să vedem și secvența următoare 
— incendiul, dar sper că, din atât cât ați văzut, stimaţi telespectatori, 
veți avea curiozitaea să vedeți și dacă îl începeți, sunt sigur că vei 
vedea acest serial cu Gil Andriescu, cu Ilinca Tomoroveanu, cu foarte 
mulți actori îndrăgiți de dvs. 

Foarte interesante reactiile din mesajele pe care mi le trimite mereu 
Alexandra Chilie... A 

ALEXE VASILESCU: Domnule Albulescu, vă iubesc... sunteți un mare 
actor! 

Mulţumesc fmtosi 

Auziti... CONSTANTIN NICULESCU — Domnule Albulescu, sunteti un 


mare actor, dar păcat să sunteți cu puterea!“ 
042 


Dar lăsati, lăsati... 

Ce-nseamnă să fii cu puterea? Să mai i discutăm odată!!... am dis- 
cutat odată... 

Da, bine, am discutat... 

Ce-nsemnă?! -Să joc mai prost, că nu-s cu puterea, să joc mai - 
bine că sunt cu puterea?! Ce-are una cu alta?! Doamnelor, dom- 
nișoarelor și domnilor... 

PANĂ — Mulţumiri, domnule Albulescu, sănătate! 

Să dea Dumnezeu, că asta chiar e nevoie! 

GRIGORE ANA - ÎI rog să fie un interlocutor! Face prea mult teatrul 

Nu sunt de-acord! Sunt, poate, prea mult teatru, dar nu fac 
teatru! Studenţii mei, dacă v-ar auzi, v-ar ștampila. Sunt, poate, prea 
mult teatru. Asta e viaţa mea de 50 de ani... Cum să fiu altfel?! 

POPA ION — Domnul Albulescu este la mare înălțime. 

Am fost săritor la înălțime, în tinerețe, am avut chiar record 
național la juniori, la un moment dat... 

Un mesaj din Craiova... „Domnul Albulescu, domnule Sava, v-a redus 
la tăcere!" : 

Domnule Albulescu, domnul Sava v-a redus la tăcere! 

Nu asa! 

„. este cum punem accentul, aici! 

Nu, aici e clar! Am să citesc mai târziu toate. 

À propos de publicistica dvs. domnule Albulescu. Am găsit un articol pe 
care nici nu-l stiam... În '94, într-o însemnare din „Libertatea“, vorbeati 
despre Teatrul lui Dinu Săraru care l-a invitat pe Sava ca să salveze muzica.. 

Nu, nu, nu.. 

Nu stiu, Fiii Important este că acolo vorbiți despre teatrul unor 
personalități... o teză fundamentală: „Dinu Săraru a demonstrat că teatrul 
poate fi teatrul unei personalități” i 

N-am auzit bine: unei sau unor personalități? 

Dvs. spuneti „unor personalități “. 

Deci așa... corect. 

Da, fiecare teatru al unei personalități... Nu-i un plural aici — un teatru 
poate să aibă o singură personalitate. 

Sau mai multe personalități care lucrează în teatru. 

Nu, interesant e să ai un director-manager care să fie o personalitate 
si să-și pună amprenta asupra teatrului... 

Viaţa vă contrazice, domnule Iosif Sava... Dacă ar fi să-l luăm pe 
prietenul nostru, Emil Boroghină... 

E o personalitate care... : | 

„„„ a devenit o personalitate pe măsură ce teatrul lui a fost o per- 
sonalitate. 

Și a demonstrat că e o personalitate! 

Fără doar şi poate! 

Si demonstează zi de zi că e o personalitate. 

Fără doar și poate, dar iată că nu s-a instaurat o personalitate care 
a tras teatrul după sine ci din interiorul teatrului, un om de o pricepere, | 
de o bunăvoință, de o modestie impecabilă — cum este Emil Boro- | 
ghină a făcut în așa fel încât să aducă — în primul rând pe Cornișteanu, | 
are a făcut acolo spectacolele pe care le-a făcut, ca apoi să apară | 
această minune, în clipa de față, europeană cel puțin, care se cheamă 
Purcărete şi care face acolo nişte lucruri de nu-ți vine să crezi că-i ade- | 


„„vărat! Te ciupeşti în timpul spectacolului... iată marele merit şi iată | 


componența personalităţii lui Emil Boroghină... 
Și Purcărete de ce nu e la Bucureşti? 

N-are timp acum să fie la Bucureşti... Purcărete? Păi... să nu se 
supere nimeni, dar devoalez un mic secret, da? pot să o fac? — 
Doamnelor, domnișoarelor şi domnilor, nu vă supăraţi... — erau foarte 
avansate discuţiile, la un moment dat, ca Titul Andronicus cu tai 
Iordache să se monteze pe scena Teatrului Naţional din Bucureşti... 

s-a spus nu!... s-a petrecut cum vorbesc, ca pe vremuri la Partid... 

Cine a spus „nu“! Ministrul secretar de stat? 

Andrei Șerban... Andrei Șerban. Nu eram ministru secretar de 
stat pe vremea aia. 

De ce? 

Domnule... de ce? Daţi un fax și întrebaţi de ce a zis nu... Eu m- 
am întâlnit cu ei pe scări — intrau şi mergeau sus la Andrei și-mi fre- 
cam palmele de bucurie, zic „acolo apuc să joc și eu ceva?“... 

Deci, de ce nu este Purcărete la București? Păi, Purcărete este și 
el acolo unde răspunde — domnule Sava, ce vorbeam la cinci jumate — 
șase fără un sfert? — unei necesități... Iar Craiova, în mod necondi- 
ționat, i-a spus: Domnule Purcărete, poftim la noi şi noi facem ca 
dumneata să-ți poţi exprima arta dumitale regizorală în mod plenar“. 

Și așa, încetul cu încetul, s-a ajuns că se fac ultimele trei spectacole, 
dacă nu chiar patru, cu adevărat fantastice, care... toată lumea a spus 
„Da, este firesc ca el să vrea şi este firesc ca noi să-i dăm“... El a fost 


în București, el a fost directorul Teatrului Bulandra, nu? Silviu. Sià. 


propos de putere, à propos de faptul că vreau să am puterea în teatru... 
păi mai multă putere decât a avut în Teatrul Bulandra, Silviu Purcă- 
rete... și iată că viața — și când spun viața, Dumnezeule Doamne! câte 
se luminează, câte se acoperă — uite- așa! uite-așa, uite-așa, a făcut ca 
el să se întoarcă și să-și facă marile lui spectacole la Craiova... spec- 

tacole care au pus clar de tot România pe un podium de invidiat pen- 
tru alte multe țări — și când spun țări mă gândesc la cultura teatrală a 
țărilor respective la care ne raportăm... la premieră, la Danaidele, am 
fost acolo, erau oameni din lumea întreagă, oameni din lumea 
„întreagă, veniţi pe banii dânșilor să vadă premiera lui Silviu Purcăre- 
te... Voilà! Ce-i asta Bucuresti, Craiova, Iaşi, Timișoara, Târgu Mureș! 
Nu cred că această poveste... Capitala teatrală a țării — am mai Scris 
asta odată — se mută de fiecare dată acolo unde este valoarea ce se 
naște. Şi în aceste condiţii, poate că este chiar mai bine așa... 

Nici la Paris, nici la Londra nu-i asa... nici la New York, măcar... 


Dvs. știți, eu nu ştiu... Și sunt nu numai obligat, dar și dispus să 
vă cred... Aşa este! 


Și merită Bucureștiul să í fi ie o... Craiovă... 
Va fi, fără doar şi poate! Stau liniștit. E o chestiune de drum — 

n-a fost ieri, n-o să fie astăzi sau poate mâine după-masă, dar poi- 
mâine dimineață precis ne vom trezi într-o capitală teatrală... Atâţia 
oameni tineri sunt care lucrează aici în București... acum îmi vine în 
cap, că am vorbit aseară la telefon cu el, Ducu Darie și alți regizori 

-extrem de tineri și extrem de dotați și actori extrem: de tineri și extrem 
de domici, care cred că viața lor este teatrul, așa cum am crezut eu o 
viață întreagă — nu se poate, domnule Sava, ca această rugăciune să nu 
facă minuni. Eu cred că teatrul este ca o biserică... și, ca în orice sfân-, 
tă biserică este nevoie de un singur lucru extrem de important, dom- 
nule Sava — credința. Dacă există credință, minuni se vor face! Acolo 
unde nu este credință nu este posibil să facem minuni. 

Revin, revin mereu, vedeți la „Dilema”' de astăzi... 

Mă rog, e „Dilema’’ dvs.....n-am ce face, v-o respect. 

Nu, e „Dilema” noastră, e o foaie excepțională. 

Fără doar și poate! Foarte mulți prieteni sau foști prieteni ai mei 
lucrează acolo. Radu Cosașu, un băiat minunat, pe care îl apreciez 
foarte, foarte mult — e și jucător de bridge, ceea ce pentru mine este o 
legătură în plus, am jucat de câteva ori cu el... 

Dar e un „extremist de centru" 

Să-i dea Dumnezeu sănătate! - -— joacă bridge bine şi restul, mai 
vorbim... ; 

E un mare talent şi o mare fortă spirituală... 

Fără doar și poate! 

Auziţi: „Starea teatrului este determinată iniţial și în cele din urmă de 
prezenta animatorului — creator, de puterea acestuia de a ordona eforturile 
actorilor, scenografilor, ale muncitorilor scenei şi ale personalului adminis- 
trativ! “... à propos, drept concluzie la argumentul acest al „Dilemei“ de azi. 
Dar mai există o frază: „în anii '60, la Bucureşti şi apoi în România teatrul 
însemna Cum vă place în regia lui Liviu Ciulei“... 

N-am reținut anii, nu vă supăraţi! 

„în anii '60... 

"607! Asta merge și '64-65-66, când era Troilus și Cresida... 

- Probabil... în anii '60, sigur, merge până în '70. Deci „în anii '60, la 
București și apoi în România, teatrul însemna Cum vă place, în regia lui 
Liviu C iulei, tot asa cum în anii '90 Trilogia antică a lui Andrei Serban a 
determinat o regândire a criteriilor teatralităţii “. 

“Absolut! 

... Desigur, în nici unul din cazurile citate, precum si în multe altele, n-a 
existat un consens al receptării: dar este semnificativ că și cei care au negat 
valoarea acestor spectacole si-au constituit criteriile de acceptare sau res- 
pingere în functie de ele... Au fost repere în istoria teatrului. 

Fără îndoială. Fără îndoială. Liviu Ciulei este o instituţie teatrală 
extraordinară, iar Cum vă place!-le său rămâne ca un reper la care ne 
vom raporta chiar și multă vreme după ce noi nu vom mai fi fost... 

1 rilogia antică a lui Andrei Serban reprezintă un lucru formidabil... 


mai mult am să. vă spun... mai mult am să vă spun, domnule Iosif . 


Sava, este fără îndoială că este cea mai fantastică ediție a spectacolelor 
Tragediei antice... şi asta, pentru că — să nu se supere nimeni pe mine! 

- până la ultimul figurant era un student la teatru care ardea nebunește 
să fie în acest spectacol, așa cum mi-am dorit și eu să fiu... n-am putut, 
din cauza problemei rolului, dar am fost de atâtea ori la culise! Fără 
doar şi poate că Trilogia antică a lui Serban este un punct de referință 


extrem de important pentru teatrul românesc, pentru teatrul din ` 


această zonă europeană, dar chiar și pentru Andrei Șerban el însuși. 

Auziti o întrebare... într-o largă anchetă, mi se pare, semnată de doam- 
na Boiangiu... 

Lena Boiangiu e vecina mea de casă, să-i dea Dumnezeu sănă- 
tate! 

Lângă Ateneu stati și dvs.? 

. -~ eu stau în blocul unde-i magazinul „Eva ’ jos... deasupra sunt 
eu, firește! 

Eliberată de constrângerile ideologice — o întrebare — critica teatrală 
îşi îndeplinește rolul de judecător impartial. Au fost puși să răspundă câtiva 
mari actori și regizori... 

Da... Şi ce-au zis? 

- E, diverse lucruri — sunt două pagini — dar ce Topine Mircea 
Altrier Pe cine pretuiti, dintre critici? 

Prețuiesc mulți critici... acum mă puneti la un efort de memorie, 
pentru Dumnezeu, și mă fac de râs în faţa spectatorilor, dar s-o luăm 
încet! Care va să zică... o luăm cu zu ha! cu „äl“ bătrân, da? — 
deci cu Valentin Silvestru... 

Are numai 70 de ani, nu-i așa de bătrân... 

Ee, sigur, noi așa-i zicem, „ăl bătrân“... cum zicea Amza cu 
oltenii săi.. E, față de copiii ăștialalți, care nu scriu ca niște copii, care 
scriu extraordinar de bine. Deci î începem cu ăl bătrân, da? 


Dar de ce multi încearcă să-l anuleze? — si mie mi-e foarte drag omul, . 


criticul, scriitorul. 

Păi da... Ha.... Dumnezeule, ce minunat mi-ati ridicat! meci de 
rugby — între" Anglia și nu spun a doua țară, că-i o țară pe care o 
iubesc... ceilalți, din a doua țară, toată repriza întâia, au dat cu picio- 
rul, au dat cu pumnul... i-au zgâriat... nu pot să vă spun... am jucat 
rugby şi ştiu cum este... Și în pauză a venit maseurul, că antrenorul 

n-are voie să intre pe teren și le împărțea apa și un prosop, acolo şi 
ăștia, înnebuniţi, au spus: ce să facem cu-ăștia?! și-atunci maseurul 
le-a spus „marcaţi-le... Numai asta rămâne în istorie!“ Mă-ntore și 
spun... deci: nu rămâne decât opera dânșilor. 

Toţi ne vom duce și mai târziu, un băiat tânăr ca el sau ca fata 
asta va deschide, întrebându-se ce-a fost critica dramatică în anii 
` aceia? Și vor citi, și vor citi, și vor citi și vor citi... Şi-l vor pune pe 
Valentin Silvestru la locul său și pe alții la locurile dânșilor... Deci stau 
liniștit în privința asta. Este doamna Alice Georgescu, este doamna 
Alice Mănoiu, este Scoradeţ — acest băiat tânăr și energic și cu un 
punct de vedere foarte personal, pe care îl admir, Chiar dacă nu întot- 
deauna mă laudă... Îmi pare rău că, uneori, calcă în gura politicului, 
nerămânând obiectivă. Cristina Dumitrescu, dar, mă rog, sper că până 
la urmă o să facă acest lucru... în măsură în care critica, de la foarte 
tînără la cea bătrână se va ocupa de problema teatrului și de politică 
prin teatru, nu adiacent, nu deasupra sau dedesubt, nu în loc de — cel 
mai periculos lucru... cel mai periculos lucru... Cineva, crezând că, 
dacă spune în clipa de faţă trăiască Iliescu! sau să moară Iliescu! asta 
ține loc de un gest artistic... Înţelegeți dvs.? Nu se poate! Pentru că 
este nevoie de mărturia contemporanului din contemporaneitate într-o 
lume care se pierde, care moare, în clipa-n care se naște... De aceea, 
cea mai importantă critică, domnule Iosif Sava, este critica teatrală, 
din toate criticile... Copiii ăștia, dacă fac rost de — un ban și-i ajută 
Dumnezeu, fac o înregistrare, mai fac o înregistrare şi când se va 
întreba ce-a fost cu aia? — păi, stai puțin, dom'le, pune înregistrarea!... 
și aude și se știe... la noi este urma păsării din zbor, cum se spune... o 
fostă i imagine, o fosta părere, despre care ne aducem aminte unii așa 
şi unii așa... Asta nu înseamnă că a.torii trebuie lăudaţi, asta nu 
înseamnă că trupele proaste nu trebuie puse la zid... nu! de fiecare 
dată... Dar asta este, în fond și la urma urmei, dinamica splendidă a 
vieţii, domnule Iosif Sava — că astăzi am făcut un lucru mai prost și 
sper, din toată inima mea că mâine voi face un lucru mai bun! Și, afară 
‘de reacţia sălii, eu am nevoie şi de notificarea specialistului contem- 
poran din contemporaneitate, care este criticul de teatru... — Scriam, la 
un moment dat, despre actul al treilea... acum se joacă în două acte 
totul — actul al treilea este acea a doua zi, sau a treia zi, sau a patra zi, 
când hârtia caldă a tiparului îmi dă gândul lui care poate să fie bun sau 
rău pentru mine, dar să fiu sigur ‘de sinceritatea lui în ceea ce mă 
privește... În marea majoritate a cazurilor, așa se întâmplă. Mai sunt 
unele care zic „Ce bun artist e Albulescu, dar ce păcat că-i cu pute- 
rea“?! — păi, ori sunt bun, ori nu sunt bun!... Că sunt cu puterea, 


Simfonia destinului 47 


înseamnă că mă las de actorie, mă fac senator, mă fac deputat, mă fac 
ce dracu’ m-oi face și mă dau cu puterea asta, care va fi acum la pu- 
tere şi după alegeri, probabil, în opoziție, sau invers... Am să fiu cu 
opoziția şi am să fiu la putere... Este cu totul altă relație. Adevărul, 
sinceritatea, fermitatea punctului -de vedere cu-adevărat pertinent și 
omenesc în ceea ce priveşte viața noastră — pentru că ce-nseamnă 
politica asta, decât interesul ca în acest perimetru, în această palmă de 
dinăuntrul și din afara imediată a Carpaţilor să trăim omeneşte, să 
trăim bine, să ne puteam manifesta ca popor, la orice nivel și prin orice 
îndeletnicire, plenar. Și atunci vom ajunge și acolo că poate va veni 
vremea — şi sunt sigur că va veni — când Europa va vrea să intre dânsa 
puțin în România, nu numai România să intre în Europa. Dacă vom fi 
această putere, spirituală și din toate punctele. de vedere și pe toate 
îndeletnicirile, nu avem cum să stăm drept, în față, de la egal la egal, 
cu cine vreți dvs. să fie acea putere... 

V-aşi dori în Senat, domnule... 

Nu... 

.. un actor ca dvs... 

Cum, să nu mă duc o seară pe scenă pentru asta?! Doamne! 

Cum să nu vă duceti seara?! Dimineata vă duceti în Senat. 

Nu... nu... Domnule Iosif Sava... Un actor nu prea sănătos în 
capul lui, așa cum sunt eu întotdeauna își joacă piesa odată înainte, o 
joacă odată la șase jumate — şapte cu spectatorii de față și când a ajuns 
acasă, stă şi o mai joacă odată: ce-am făcut? cum a fost? cum s-a- 
ntâmplat? Păi, ca să fiu senator, asta este o răspundere extraordinară, 
domnule Sava... Trebuie să fii 28 de ore din 24 al acelor oameni, care, 
dacă nu se vor vota liste și se vor vota de data asta nume, te-au votat... 
Adică cum să... mă iertați puţin, în problema dvs., stimaţi alegători, 
mai fac puţin pe artistul! Nu!... Două săbii de-astea, în teaca acestui 
om — eu sau altul — nu încap! 

Mai citiți niste versuri? 

Alt cadou... 

Muzicienii vor cânta la sfârșit... 

Măi copii, puneţi-vă pe cântat! Haide... „Doamne-ajută/ Cui 
sărută, / Şi sporește! / Cui iubește“... 

(Mircea Albulescu citeşte versuri). 
Cum spuneati? „Firea prinde î în ureche într-o toamnă“? ? Aveţi 62 de 
an... ` 

Da... asemenea... și dvs. la mulți ani! 

Dar vă gânditi că „prinde- o“ toamnă mereu? Vă Sie la toamnele 
care vin? Şi oricum, la vârsta noastră am intrat în toamnă.. 

Domnule Sava, o să fiu mai direct: mă gătesc de moarte... fără 
nici un fel de sentimentalisme, știu că am să mor... mi-este foarte 
limpede... Și-atunci, un om serios, de la o vreme ca asta, nu se mai 
poate lăsa surprins. .- O’ Neill spune, într-o piesă a lui — de la o vârstă 
încolo, el zice şaptezeci de ani acolo, dar eu mă gândesc că viața 
merge mult mai repede pentru unii dintre noi, sau poate unii dintre noi 
am ars prea mult, intens... — de la o vreme încolo, deci, trebuie să te 
gândești că Dumnezeu te va chema la el... Mă gândesc la asta, nu mă 
sperie... singurul lucru care m-ar îngrozi și de care mi se face gheață 
pe spinare ar fi suferința... nu cu moartea... 

Memento mori.. „Trebuie să ne gândim în fi ecare zi că murim? 

Nu, Doamne fereşte, cum?! Trebuie să mă gândesc că trăiesc, că 
iubesc, că mă dăruiesc, că primesc tot ce am de primit din lumea asta, 
ca în același timp să am ce am de dat, dar vă spun încă o dată, în 
momentul când vine, trebuie să-i spui: Bună seara, Doamnă! sunt 
gata, ia-mi inima! nu credeam că vii azi... dar, oricum... Sunt gata... 

E o poezie care se cheamă Memento vivere. lertaţi-mă că m-am 
întors la carte, dar chiar mi-ați ridicat (mingea) pentru asta... 

(Mircea Albulescu citeşte alte versuri) 

Sunt orele opt și șaisprezece minute... am atâtea probleme, nu între- 
bări... Dar... Mi-amintesc o anchetă după Pescăruşul... E pentru că tare mult 
aș fi vrut să-mi vorbiti de Cătălina Buzoianu si nu mai e timp... Era o anchetă 
în care o cabinieră spunea „E o nebună genială“! și Vali Seciu spunea „Face 
parte din viața mea“! — nu știu unde am citit-o... Și din viata dvs. face parte 
Cătălina Buzoianu? 

Sper ca regizoarea Cătălina Buzoianu să facă, în viitor, parte din 
viața mea.. „Din, păcate, faptic, eu nu am lucrat decât'un singur spec- 
tacol — și acela l-am făcut în opt zile — Pescărușul... Mai înainte nu am 
avut posibilitatea să lucrăm. Suntem cum se zice, în contact... 

În opt zile ați lucrat Pescărușul?! 

Da, da... Trebuia să joace Repan... Repan mergea cu repetițiile 
către premieră, erau gata... El a trebuit să plece din țară, dintr-un motiv 
foarte binecuvântat, şi atunci, practic, a rămas în aer spectacolul... Și 
atunci am avut această discuție cu Cătălina Buzoianu, și răspunsul 
meu a fost „Dumnezeu mi te-a scos în cale!“... Si atunci, din clipa în 
care am vorbit, până în clipa în care a fost premiera, au trecut aceste 
opt zile, timp în care ea și-a scos la lumină acest spectacol minunat... 
Deci... Cătălina, dacă mă auzi, sau dacă îi spune cineva — sper... Există 
în Sfânta Ioana a lui Bernard Shaw momentul când Sfânta Ioana 
începe să fie arsă pe rug... Și acolo există un personaj, fratele Martin, 
care are următoarea replică — absolut siderat de spectacolul acesta al 

distrugerii ființei ei, nu și a sufletului ei — și el atunci se închină, și 


spune „Doamne, fă-mă pe mine părtaş la ale ei și pe ea la ale mele! “ 
Vă mulțumesc maestre Albulescu, că ati fost părtaş la ale mele în astă- 
seară! 


Si eu vă mulțumesc pentru gentilețe. j 

Dragostea mea pentru dvs. vine înainte de toate din faptul, că veniti din 
muzică... si nepotul dvs. — dea Dumnezeu putere! — să ajungă muzicant... 

Mă voi lupta cu toate puterile pentru asta... 

Uitaţi-vă... prietenii noștri tineri vă închină... cred că e un andante în 
finalul acestei Sonate a III-a de Beethoven... Cântă pentru sinceritatea dvs. 
din seara asta salvatoare pentru toți... Vă multumesc foarte mult! 


Si eu vă mulțumesc şi dati-mi voie să vă aduc aminte că va tre- 


bui să dați paginile la pian. 
Doamnă Stuparu, trageţi genericele... 


Transcriere de Alexandra Chilie 


cd aimtonia destinului 


ȘTEFAN AUGUSTIN DOINAȘ 
“Dreptatea lui Dumnezeu este alta decât drep- 
tatea oamenilor 


13 ianuarie 1996 


IOSIF SAVA: Bună seara stimati auditori, orele Seratei... lată, ni s-a 
dat legătura în studioul nostru obișnuit — burduful de la etajul unu. As începe 
cu o informare: a sosit zilele acestea cu întârzierea obișnuită poștei noastre 
din ultimul timp o scrisoarea inginerului Radu Motoc din Galaţi. După ce 
îmi scrie câteva lucruri rugându-mă să aduc în emisiune pe profesorul Dan 
Setlacec, care recent a scris o carte de istoria medicinei româneşti, dar în 
special pentru tinuta morală şi profesională manifestată, să-l aduc pe profe- 
sorul Adrian Marino și un cărturar adevărat din rândurile slujitorilor cultu- 
lui si bineînțeles cât mai mulți profesori ca domnul Ion Zamfirescu; 
bineînţeles că mă voi conforma acestor cerințe pentru că mi se par foarte fru- 
moase, nu? Încheie scrisoarea cu următoarea idee: „Întâmplarea face că 
sunt și secretarul Asociaţiei culturale pro-Basarabia -și Bucovina — filiala 
Galaţi, cu fonduri modeste, dar am dori să acordăm un premiu pentru un 
student basarabean de la Conservator. Dacă este la violă dublăm efortul 
financiar — și e un premiu destul de substanţial. Adresa noastră este Asociatia 
culturală pro-Basarabia și Bucovina, filiala Galati, căsuta poștală 66, 
Galaţi, cod 6 200. Bineînțeles că nu pot eu stabili, așa cum cere dumnealui 
un asemenea premiu și nici nu cunosc studenții basarabeni din conserva- 
toarele noastre, dar aş ruga Academiile de Muzică să ne trimită sau să ne 
sune la telefoanele redactiei culturale deja cunoscute de auditoriu 212.12.29, 
doamnei Maria Rotaru, să ne facă câteva propuneri, urmând ca după aceea 
să acordăm acest premiu. Vedeți că a prins ideea aceasta de sponsorizare a 
tinerilor muzicieni despre care vorbim în emisiunea noastră și după ce am - 
dat premiile pe anul 1995, pe toti cei cinci laureați îi veți vedea în emisiunile 
viitoare evoluând, iată că un student basarabean îşi poate ușura viata prin 
această donaţie. Oricum, multumesc din nou domnului Radu Motoc. Și acum 
putem începe Serata noastră. 

(Intră genericul pe care se găsesc următoarele inscripții: Serata 
Muzicală TV — Invitat: Stefan Augustin Doinaș — Recită: Maria Ploae — La 
pian: Sandu Sandrin — Regia: Eugenia Stuparu — Realizator: Iosif Sava.) 

Maria Ploae: — recită. $ 

Da, domnilor, cu un poem recitat de Maria Ploae și cu două piese mu- 

zicale în care regăsesc spectrul, dacă pot spune așa, etosului poeziei lui Ste- 
fan Augustin Doinaș. Începem întâlnirea noastră... Trei ore stăm sub vraja 
cuvintelor unuia dintre marii cărturari ai contemporaneitătii, unuia dintre 


marii oameni ai cetătii, care, iată, a binevoit, după multi ani de când îl rog, 


să fie oaspetele nostru într-o sâmbătă după-amiază. 

Stefan Augustin Doinas? ... Senatorul, poetul, eseistul, traducătorul pe 
care îl citim mereu. As vrea astăzi să-l vedem în plenitudinea fortelor sale. 
Mi-aş permite să dau câteva date, aşa cum obisnuiesc. Născut În comuna 


Caporal Alexa din judetul Arad, în aprilie 1922, într-o familie de agricultori. 


Urmează cursurile „Liceului Moisė Nicoară“ din Arad. Este student al 
Facultăţii de Medicină a Universităţii din Sibiu, în perioada 1941-1944, apoi 
al Facultăţii de Litere și Filosofie a Universitătii din Cluj. Este Doctor ho- 
noris causa al Universităţii Lucian Blaga din Sibiu. este membru fondator al 
cercului literar din Sibiu din care mai fac parte, în perioada 1942-1943 Radu 
Stanca, loan Negoitescu, Cornel Regman, I.D. Sârbu, Eugen Todoran, apoi 
Letiţia Popa, Francisc Păcuraru, Eta Boeriu, loahichie Olteanu, Ovidiu 
Cotruş. Între 1948 și 1955 este profesor de limba română, la ciclul doi, în 
comunele Caporal Alexa, Hălmagiu, Gurahonţ din judetul Arad. Apoi este 
redactor al revistei bucureștene „Teatrul“, „Lumea“, redactor-sef adjunct la 
revista „Secolul XX“, iar din 1969 este redactor-sef al aceleiași reviste. A 
debutat în „Jurnalul literar“ în 1939; în perioada 1939-1944 a publicat la 
„Viața literară“, „Viata românească“, „Universul literar“, „Ci urentul liter- 
ar“, „Viata“, „Tara“, „Claviaturi“, „Kalende“, „Vremea“. În anul 1957 
este condamnat politic la un an închisoare. Cu volumul în manuscris Alfabet 
poetic obtine premiile Eugen Lovinescu în 1947 şi Sburătorul în acelaşi an. 
Debutează editorial în 1964 cu volumul Cartea mareelor. Are foarte multe 
volume de poezie, mi-am notat vreo treisprezece, paisprezece, îmi- permit să 
arăt câteva dintre ele, așa cum fac de obicei, pentru că toate cărțile acestea 
nu mai sunt la îndemâna tinerei generaţii, au dispărut de mult din librării. 
Îndreptați o cameră doar spre cărți, vă rog. Deci Omul cu compasul — să se 
vadă cartea, să se vadă titlul. Apropiați obiectivul: În Biblioteca pentru toți 
Alfabet poetic, Anotimpul discret, Papirus, Hesperia, Poeme, Locuiesc într-o 

inimă, o culegere Cele mai frumoase poezii, Vânătoarea de şoimi, din 
manualele de școală o ştim cred cu toții. Era singura care pătrunsese, nu? 
Interiorul unui poem, Arie şi ecou, o carte apărută recent la Humanitas, 
Aventurile lui Proteu, o excepțională carte de analiză la care mă voi opri în 
mod special astăzi, Măştile adevărului poetic, o carte de eseuri, o carte în 
care îl găsim pe gânditorul, pe filosoful Ştefan Augustin Doinaș. Și în sfârșit 
Lectura poeziei, acestea sunt lucruri pe care le am, mai sunt multe alte cărti; 


xau 


ei A tera 3 e Ss 
Letiţia Popa și Francisc Păcurariu nu au făcut parte din Cercul de la Sibiu. 

acesta este Ștefan Augustin Doinaș. Traduceri, traduceri din Dante, din 
Goethe, din Hölderlin, Gerhard Hauptmann, din Mallarmé, Valery, Papini, 
Nietzsche... A fost distins cu premiul Lovinescu, vă spuneam, sapte premii ale. 
Uniunii Scriitorilor din România, medalia Goethe a Institutului Goethe din 
Miinchen în 1982 pentru că a tradus Faust, domnilor, cu Premiul. european 
pentru literatură, în Iugoslavia în 1990. A fost tradus în limbile germană, 
engleză, macedoneană, sârbă, maghiară, slovenă, bulgară, spaniolă, ital- 
iană. Este redactorul celei mai remarcabile reviste de cultură a tării, cred, 
cum este „Secolul XX“. Membru fondator al fundațiilor Memoria și Europa 
aici, președinte al Fundaţiei Secolul XXI, presedinte al Centrului cultural 
„Paul Valery“ din România. În 1990 era membru corespondent al Academiei 
Române și a devenit în 1992 membru titular al Academiei Române. Din 1990 
este președinte de onoare al Uniunii Scriitorilor, este membru al Partidului 
Alianţei Civice și senator de București din partea acestui partid începând din 
25 februarie 1993. În 1995 mi se pare că era şi președinte al Fondului liter- 
ar. E o biografie complexă. Da, acesta este Ștefan Augustin Doinaș. Sper 
într-un colocviu deosebit care să lumineze din plin chipul domniei sale. 

Domnule Doinaș, acest spectru larg de preocupări nu a distrus într-un 
fel, a redus într-un fel puterea creației dvs., originalitatea creatiei dvs.? 
Sunteţi totuși un om de 74 de ani si arătați mult mai tânăr ca cei de 60 chiar 
50. O dovadă că activitatea culturală e longevivă şi munca intelectuală ne 
duce spre bătrânețe. Dar lipsa aceasta de abstinență, ca să folosesc un cu-. 
vânt al lui Călinescu, de a te dedica unei singure opere, nu strică într-un fel? 

STEFAN AUGUSTIN DOINAȘ: Adică vreți să spuneți că sunt 
prolific? 

Acesta este cuvântul, Toti cei mari au fost tsi oi Asta e altceva, dar 


'e vorba de registrul larg de preocupări:al dvs. 


Acest spectru, acest registru nu este atât de larg pe cât pare. Cine 
examinează cu atenţie ceea ce am scris eu constată, nu știu dacă cu 
surprindere sau nu, dar constată că m-am dedicat exclusiv poeziei și 
gândirii despre poezie și traducerii din poezie. Nimic din preocupările 
mele nu depășește această sferă, dacă nu câte o experiență literară cu 
totul insolită, ca de pildă faptul de a fi scris în 1953 la Hălmagiu o 
piesă inspirată din Antichitatea romană, dar care pe vremea aceea avea 
puternice rezonanțe de actualitate, care poate că s-au păstrat şi acuma. 
Piesa se numește Brutus și fiii săi şi este vorba nu de Brutus, fiul lui 
Caesar, care l-a înjunghiat pe tatăl său adoptiv, ci de primul Brutus, 


„părintele Republicii, cel care, după fuga lui Tarquinius Superbus, a 


instaurat Republica romană. Or, piesa mea era tocmai o dispută dra- 
matico-filosofică între susținătorii republicii și susținătorii regalității. 
Vă înțeleg și acuma îmi explic chiar și studiul acela fenomenal despre 

logos şi melos, care înseamnă pentru mine atât de mult prin paginile despre 
muzică — de aici, din Măştile adevărului poetic — poate vom reveni asupra sa 
în mod special, îmi explic prin această teză a dvs. Dar activitatea senatoria- 
lă, stimate domnule Doinas, nu face parte, nu e poetică în nici un chip. 

Nu, domnule Sava, activitatea senatorială este un accident care 
încă durează, dar nu se știe cât de mult va dura. 

Ei, în orice caz până la alegerile viitoare. 

Așa încât ea nici nu trebuie menționată la biografia mea pentru 
că este ceva cu totul trecător. 

Că avem un cărturar de talia dvs. în Parlamentul României înseamnă 
enorm de mult pentru noi, pentru toti.. 

Tocmai pentru că în Părlanientul Rapittuiei: se află foarte mulți 
intelectuali de foarte bună calitate acest Parlament și-a atras critici 
foarte acerbe ale unei părți tot a intelectualității, zicând că nu este la 
înălțimea misiunii sale și cu întrebarea „Ce fac toți acești mari inte- 
'lectuali care se află în Parlament?“ 

Întrebarea era adresată în primul rând scriitorilor, care nu apără în 
nici un chip în Parlament scrisul românesc, cartea românească. 

În Parlament scriitorul nu mai este scriitor, este pur și simplu 
politician și trebuie să se supună jocului politic al democraţiei î în care 
trăim. 

Dys. sunteți reprezentantul poeziei, doizinule Doinas: 

Nu în Parlament, domnule Sava. 

Ar fi normal să fiti în Parlament reprezentantul poeziei și muzicii, pen- 
tru că cine să o facă, dacă nu o fac oameni ca dvs.? 

Nu cred că poezia și muzica au nevoie de apărători î în Parlament, 

În tara'noastră, la ora actuală? Poezia și muzica au nevoie de apariții 
tocmai acolo unde este epicentrul țării, nu? De acolo pornesc toate. Si avem 
nevoie, avem nevoie acolo de apărători. Domnule Doinaș... Să revenim putin 
la biografia dvs. 

Dacă îmi permiteti, aș vrea să intervin în prezentarea pe care ați 
făcut-o dvs.. Vorbind despre Cercul literar din Sibiu ați transmis ascultă- 


torilor noştri o informaţie greșită care figurează deja în istoria literară; eu - 


tin să fac rectificarea, deși nu pot acum să dau exact cartea și locul unde 
a apărut această informaţie. Scriitorii Letiţia Papu și Francisc Păcuraru 
nu au făcut niciodată parte din Cercul literar din Sibiu. Nu au avut nici 
măcar legături cu Cercul literar din Sibiu în vremea aceea sau mai târziu. 
Este o informație care s-a strecurat; nu știu de unde provine, eu țin să fac 
cuvenita rectificare pentru ca nu cumva memoria acestor scriitori să fie 
„umbrită de o apartenență la care nu au avut nici o contribuție. 


Binevenită replica dvs., pentru că este vorba despre o pagină de istorie ` 

care trebuie dată cu corectitudine... 

Da, și nu trebuie să-i încărcăm pe anumiţi scriitori cu sarcini pe 
care nu le-au avut sau de care nu le-a plăcut niciodată să se apropie. 

Da, dar e onorabil să faci parte din cercul lui Blaga de la Sibiu, 
indiferent că v-aţi despărțit cu toții de Blaga. 

Să știți că Cercul literar nu a fost cercul lui Blaga și piit vom 
avea ocazia să discutăm despre asta. 

Pentru că vroiam să mai tatonez putin așa în biografia dvs... aș relua 
ceea ce spuneaţi acum vreo trei ani lui Constantin Stănescu într-un interviu 
acordat pentru „Adevărul literar și artistic“: „Noi, sibienii, am beneficiat de 
o formaţie culturală, filosofică și literară deschisă spre europenism, graţie 
unor - profesori ca Lucian Blaga, Liviu Rusu, D. D. Rosca, Nicolae Mărginea- ` 
nu. Întreaga noastră cultură per. sonală se alimenta din trei Surse care nu ne 
mai permiteau o claustrare regională în sămănătorism: filosofia antică, 
romantismul german, modernismul francez.“ Uriaşa dvs. cultură, nu neg 
aceasta, e rară, (asa mi se pare și am întâlnit mari spirite ale lumii discutând 
cu ele). Uriasa dvs. cultură e determinată de apartenenta la Cercul din Sibiu? 

Fără îndoială că Cercul din Sibiu s-a format sub înalta influență 
şi a lui Blaga, și a lui Liviu Rusu și a lui D.D. Roșca. Mai puțin a lui 
Mărgineanu, ba chiar trebuie să mărturisesc că între noi, membrii 
Cercului literar, nici unul nu era pasionat de psihologie, de studiul psi- 
hologiei, cu excepția lui Nicolae Balotă, pe vremea aceea. După 
aceea, mai târziu, și orientarea lui s-a schimbat. Eram cu toții pasionaţi 
de metafizică, de axiologie, de estetică și de istoria filosofiei și de 
filosofie generală şi de aceea preferințele noastre mergeau spre profe- 
sori foarte diferiţi între ei ca prezență la catedră, cum erau Lucian 
Blaga, Liviu Rusu şi D.D. Roşca. Am fost foarte apropiați, a fost el 
foarte apropiat de noi, Lucian Blaga. Noi am fost foarte apropiați de 
Liviu Rusu, împreună cu care am avut diverse manifestări artistice pe 
vremea aceea sub egida „Prietenii seminarului de estetică“, de la 
inițiere muzicală până la conferințe studentesti, până la un teatru stu- 
denţesc î în care au interpretat roluri tocmai membrii Cercului literar. Și 
am fost influențați mai puţin și mai puțin apropiați de D.D. Roșca, cu 
care la un moment dat am izbutit să intrăm ca formaţie culturală chiar 
în conflict. Asta așa într-o prezentare succintă. 

Dar toți acesti reprezentanţi ai Cercului literar de la Sibiu înseamnă 
înaltă cultură. Puţini au avut acest privilegiu în tară, de la București până la 
lasi, chiar. 

Eu cred că însuși Cercul literar s-a decantat dit cerc literar- 
artistic „Octavian Goga ‘ prezidat de Blaga, care era al studentilor din 
Sibiu, s-a decantat tocmai prin pasiunea pentru studiu, pentru cultură 

și capacitatea creatoare a unora dintre tinerii membri ai acelui cerc 
studențesc. Blaga și cu asistentul său Zevedei Barbu, care la scurt timp 
după aceea a plecat, a fugit din ţară, au patronat, într-adevăr, aceste 
manifestări care se mulțumeau cu lecturi de poezie, discuții pe mar- 
ginea poeziilor citite, câte un fragment de proză sau așa ceva. Treptat- 
treptat, un grup, (dvs. aţi citit numele principalilor membrii), s-a 
detașat din această colectivitate mai mare a studenților preocupați de 
literatură și s-a constituit în ceea ce se numește acum Cercul literar. 
Actul de naștere a fost o scrisoare, o scrisoare deschisă adresată lui 
Lovinescu, interpretată mai târziu ca manifest al Cercului literar, în 
care — și aici intervine distincția pe care am făcut-o, separarea de 
Blaga — în care noi nu ne puneam sub egida marii personalități a lui 
Lucian Blaga și a ideilor sale, a filosofiei sale, ci sub aceea a lui 
Lovinescu, manifestându-ne ca maiorescieni. Această scrisoare a stâr- 
nit valuri la data respectivă, ea a fost publicată de către Eugen Lovi- 
nsscu în ziarul „Viaţa“ al lui Liviu Rebreanu și a stârnit multe ecouri. 
Surpriza a fost foarte plăcută pentru Lovinescu, (care se ridicase din 
pat după o foarte grea boală și care avea să moară peste câteva luni de 
zile), pentru că era o manifestare a unor studenți înclinați spre estetică 
care venea tocmai din Ardeal, din Ardealul sămănătorismului, popo- 
ranismului și așa mai departe, din Ardealul care nu prea cultivase până 
atunci ideea estetică în toată puritatea ei. Asta a fost surpriza și plăce- 
rea pentru Lovinescu. Cum lucrul acesta s-a petrecut în 13 mai 1943, 
adică în plin război, vă daţi seama că poziţiile manifestate de noi acolo 
au stârnit reacţia întregii prese naționaliste patriotarde de pe vremea 
aceea. Am fost acuzaţi de comunism pentru ca mai târziu, bineînţeles, 
să fim condamnați pentru estetism de către comuniști. 

Da, dar ati dat deodată nimb Ardealului. De ce ați coborât de pe munti, 
domnule Doinas, că atât de bine vă stătea în Ardeal! 

Ei, da, e o întrebare. Am să vă dau două răspunsuri: o dată ne-am 
adunat la Sibiu, deci în munți, ca să zic aşa, din cauza vicisitudinilor 
istoriei, Universitatea din Cluj se refugiase la Sibiu, eu m-am refugiat în 
Facultatea de Medicină pentru că era o facultate militarizată — nu ple- 
cam, în felul acesta, pe front. După doi ani de experiență cu studii med- 
icale am părăsit facultatea aceasta și am trecut la Litere și Filosofie. 

Dar era frumos să fiti și doctor... 

Nu știu, dar nu aveam nici o vocaţie. De ce nu ne-am întors la Cluj? 
Ei bine, un mare prieten al nostru, omul de cultură Ion Chinezu, tradu- 
cătorul lui Thomas Mann ne-a întrebat într-adevăr pe noi după ce ne reîn- 
torsesem aici la București, după '65, când a venit ușoara deschidere... 

Clujeanul lon Chinezu. 

Clujeanul Ion Chinezu care a deținut și o funcție diplomatică pe 
vremea cedării Ardealului. 

Și are niște pagini superbe. 

. ne-a spus nouă: „Dvs. nu trebuia să vă reîntâlniți aici în 
București. Toţi sunteți ardeleni, ar fi trebuit să vă duceți în Cluj și 
acolo în măsura în care cultura: română se poate confrunta, va avea 
nevoie să se confrunte cu o altă cultură, cu o altă cultură majoră, spune 
el, cultura maghiară, să fiți acolo.“ Si atunci Radu Stanca i-a dat o 
replică care l-a lăsat paf! pe mentorul nostru. „Da, domnule profesor, 
dar nici unul din noi nu știe ungurește.“ Era un handicap extraordinar 
pe care l-am resimțit cu toţii foarte mult timp. Singurul care știa 
ungurește era Radu Enescu. 

j Trebuie să știi românește la Cluj. 

Nu, la Cluj trebuie să știi românește, dar, în măsura în care ești 
om de cultură, trebuie să ştii î în același timp și limba maghiară, pentru 
că Clujul este în același timp impregnat de istorie și de cultură 
maghiară. 

Înainte de toate oamenii de cultură maghiari trebuie să știe limba 
română. 

Bine, asta fără îndoială. Asta este o cerință care li se adresează 
lor. Dar în același timp, unui om de cultură român i se adresează și 
această exigență, dacă vrea într-adevăr să fie un om de cultură com- 
plet. Ei bine noi nu eram așa ceva și de aceea n-am putut sta. 

Dar poate că profesorul Chinezu avea dreptate. Un asemenea grup de 
oameni ca voi în Cluj ar fi dat cu totul altă coloratură cerului transilvan sub 
raport intelectual. Acum vă continuă altii, începând de la tag ee: Petreu și 
până la toată grupa de la „Apostrof“. 

Ce putem să spunem despre poezia maghiară în momentul când 
nu suntem în stare să-l citim pe Ady în original. 

Dar putem crea poezie românească. 

Aia e altceva, oricum pentru aceasta:nu trebuie să fim la Cluj. 

„Domnule profesor, cum ati rezistat sapte ani profesor la Ai doi? 
Dumneavoastră, traducătorul din Faust. 

Aș vrea să... Dar nu eram pe vremea aceea traducător din Faust, 

Dar era în „embrionul“ dvs. Faust. : 

Da. Vreau să vă spun întâi de toate cum am ajuns profesor la 
ciclul doi, în cele trei comune din județul Arad. În 1947 — 1948 noi ` 
eram cu toţii la Cluj și era evident că nu se mai poate face cultură sub 
comuniști și atunci drept cuvânt de ordine a existat: să ne descurcăm 
fiecare cum putem. Și fiecare am devenit pe rând: profesor, regizor, 

` secretar de liceu, pedagog așa mai departe. Eu m-am întors la mine în 

sat unde mi s-a făcut propunerea să intru în învățământ. Am intrat în 
învățământ şi m-am perindat prin cele trei comune până în 1955. În 
1955, cum orizontul politic s-a mai înseninat, a venit la mine 
Negoiţescu care într-un anumit fel era omul, personalitatea care și 
dirija cultural Cercul, și ținea, adică asigura cumva coeziunea mem- 
brilor săi, foarte interesat de existența Cercului ca cerc, ca o comuni- 
tate de idei și de creaţie. A venit la mine și mi-a spus: „Este timpul să 
ne întoarcem cu toții la București. Eu și cu Balotă suntem deja în 
Bucureşti, Radu Stanca este vorba să vină într-adevăr şi el la Bucu- 
rești, să încercăm lucrul acesta.“ Drept care am demisionat din învăţă- 
mânt şi am venit la București. M-aţi întrebat cum am rezistat șapte ani 
de zile. Domnule Sava, n-am rezistat, am supraviețuit. Am fost scos 
complet din orice preocupare literară, culturală și fără îndoială că aș fi 
fost un om pierdut dacă nu aș fi făcut saltul acesta în neant, pentru că 
am venit în București fără a avea nici o asigurare că mă voi descurca 
materialicește. Atmosfera care crease, ca să zic așa, Cercul literar la 
Sibiu, aceea de schimb de idei, de cultură consumată în comun, de 
întrecere, emulatie prospectivă — pierzând această atmosferă eu riscam 
să mă pierd pe mine însumi. Am scris numai câteva poeme, am scris 
această piesă şi asta a fost tot. Mediul acela era absolut absorbant și a 
fost pentru mine un mare noroc că Negoiţescu a insistat atât de mult, 
n-a trebuit prea mult să insiste de fapt, simțeam şi eu că sunt pe cale 
să mă scufund și m-am întors, adică am venit în București. 
Și sapte ani aţi predat limba română. Și erau copii interesanţi? 


Da, erau și copii interesanti, copii foarte interesaţi de valorile lite-. 


rare românești. Dar, gândiți-vă, eu am predat limba română într-o 
perioadă în care -nu aveam voie să vorbesc nici despre Arghezi, nici 
despre Blaga, nici despre Voiculescu, nici despre lon Barbu. Eu vor- 
beam despre toți aceşti scriitori la Cercul literar pe care îl făceam într-o 
după-amiază, riscând în fiecare clipă să fiu surprins de un ninspactor prea 
zelos și să fiu tras la răspundere. 

Cerc literar într-un sat? : 

Cerc literar într-un: sat, cerc în care eu îi îndopam, ca să zic așa, 
pe tinerii mei ascultători; ei erau prea mici ca să poată participa la o 
-adevărată discutie. 

Dar ceilalti profesori, învățătorii, participau? 

Unii dintre ei participau. A existat o conivenţă, o complicitate î în 
a face lucruri bune, fără îndoială și atmosfera a fost îndeosebi favora- 
bilă la Gurahonţ și la Hălmagiu — două sate de moți, moții sunt altă 
natură omenească decât cei, ai noștri, din Câmpia Tisei. Moţii sunt 
oameni foarte dârji, oameni dintr-o bucată. 

` Satul dvs. pe șes... 

Da, este lângă Șiria, satul lui Slavici. , 

Da, mai sunt elevi care vă pretuiesc, care își amintesc de dvs. şi acum? 

Mereu. Mă trezesc cu câte un elev care îmi dă telefon și îmi 
spune „Eu am fost elevul dvs., mă numesc cutare“; vag îmi mai 
amintesc de numele lui, nu pot să-l situez așa. 

Bine, erau copii până la paisprezece ani. 

Erau copii foarte mici, și cred că, în orice caz, au rămas cu câte- 
va nume care pe urmă, peste zece ani, dacă nu mai puțin, nume de 
scriitori, de literați care pe urmă s-au confirmat și au vehiculat adevă- 
ratele valori ale culturii române și mie îmi face plăcere că am anticipat 
cu câțiva ani această descoperire. 

"Dece ati fost arestat, domnule profesor? 

Am fost arestat pentru omisiune de denunț. Eram în redacția 
revistei „Teatru“. 

Aici, la București. 

Da. Coleg de cameră cu Ion D. Sârbu şi a venit prietenul nostru 
Marcel Petrișor, care era student, student bătrân, pentru că făcuse 
câțiva ani de închisoare și se reînscrisese sau așa ceva. Era în 1956, în 
timpul revoluţiei din Ungaria — Im NADAR — i se spunea, din 
Ungaria.: 

Acuma se spune revoluţie şi ăsta e adevărul istoric. 

Așa, acesta este adevărul istoric, pe vremea aceea așa se spunea, 
deși primele ziare care âu scris atunci nu au utilizat cuvântul 
„contrarevoluţie“, eu îmi amintesc că am ripostat în felul acesta 
anchetatorului meu. Ei, și a venit să ne spună că se va petrece ceva și 
în România, că studenții vor să facă şi ei o manifestaţie, o manifestaţie 
în care să ceară scoaterea limbii ruse din Universitate și că la această 
manifestaţie se. vor atașa și studenți. 

Asta în octombrie 1956. 

Asta în octombrie 1956, în ziua de trei, el: a venit cred că la întâi 
octombrie. În ziua trei-patru octombrie. Marcel Petrişor a fost arestat. 
Peste trei luni de zile am fost arestat eu și peste alte câteva luni de zile 
a fost arestat Sârbu. Vă dați seama în ce situație am fost. Cum s-a 
ajuns ca să fiu eu arestat? Bineînţeles că bănuiala a căzut asupra cole- 
gului care nu a fost arestat. Când el a fost arestat, bănuiala a căzut asu- 
pra celor arestaţi. A trecut mult timp până ce să mă lămuresc că cel 
care a dat numele meu și al lui Sârbu în chestiunea aceasta a fost însuși 
Marcel Petrişor după ce fusese bătut cu ranga la Securitate. Și el a 
divulgat șase oameni care nu se cunoşteau între ei, care nu ne Cunoş- 
team, care au constituit lotul al treilea, a fost un proces monstru, de 

treizeci și șase de persoane, șase din aceste persoane au fost acuzate 
de omisiune de denunț. Toţi șase că nu l-am denunțat pe Marcel 
Petrișor. Nici unul dintre noi nu ne cunoşteam între noi, nici unul nu 
l-a denunțat pe Petrişor, întâi de toate pentru că el fiind arestat ime- 
diat, nimeni nu s-a gândit fireşte să denunțe, dar era..., nu-ți trecea prin 
cap să faci așa ceva pe vremea aceea. Şi după suferințele pe care 
numai el știe cum le-a îndurat Marcel Petrişor a spus numele noastre. 
Am fost arestaţi, am fost judecaţi, ni s-au dat circumstanțe atenuante 
şi am fost condamnați fiecare la câte un an, pedeapsa era între trei ani 
și șapte ani — fără circumstanțe atenuante. 

Si unde ați stat? 

La Securitate şi la Uranus. Ne-au dispersat imediat. Siudak este, 
adică ciudat, destul de trist este că unul dintre noi, fiind bolnav de 
tuberculoză a primit numai șase luni, dar s-a făcut recurs din oficiu, el 
a fost eliberat după șase luni, s-a făcut recurs din oficiu, s-a casat 
sentința respectivă și i-au dat și lui un an și l-au băgat iarăși la închi- 
soare. Erau vremurile de așa natură, încât, bineînţeles, acest proces 
care s-a desfășurat sub titulatura de „complot armat împotriva condu- 
cerii statului“ era o pură invenţie. 

Mai grav este, dincolo de acest an de închisoare, nu, într-un fel puteți 
fi complexat fată de atâtia altii care au stat optsprezece, douăzeci de ani în 
închisoare. Vă dați seama. 

Fără îndoială. 

Mai grav este că o generație formidabilă ca aceea a voastră, a 
Cercului de la Sibiu stătea prin sate... 


Nu prea stăteau mulți prin sate pentru că cei mai mulți au stat - 


prin închisoare. 

Si prin închisoare. 

Au fost arestați, rând pe rând, Balotă, Cotrus, Negoițescu... 

Da. Și noi, învătam cu profesori fără nici un fel de valoare si tara avea 
asemenea oameni i formidabili. Astea ar trebui spuse înainte de toate, nostal- 
gicilor, domnule profesor. Ar trebui spus și asta, da. Vă dați seama ce 
generatie am fi avut noi dacă profesorii noștri s-ar fi numit Cotrus, s-ar fi 
numit Negoitescu, s-ar fi numit Doinas... 

Domnule Sava, nostalgicilor degeaba li se spun aceste lucruri, 
există ceva înrădăcinat care a intrat în subconstientul-unor..., câtorva 
generaţii. Eu numesc această realitate care acționează ca un act reflex 


condiționat la nivelul foarte adânc al comportamentului nostru 


„comunismul rezidual“. Acest comunism rezidual nu poate fi scos, 
cum nu poate fi scos aerul rezidual din plămâni. El funcţionează în 
oameni fără să-și dea seama și întreg poporul nostru este atins de 

boala aceasta. Câţiva, numai câțiva oameni au izbutit să se elibereze 


complet de niște metehne, le spun eu, care ţin de ideologia comunistă. 


Pentru că ideologia comunistă conține în ea niște rudimenite de idei 
care sunt în sine idé nu ştiu câte ori, prin nu ştiu 'câte elemente ale lor 


fascinante. Eu îmi amintesc o vorbă a lui Petre Tutea, care spune: „Eu: 


în tinerețea mea am fost socializant și chiar 'comunizant, până ce 
mi-am dat seama, până ce am izbutit să de. sc între comunism și 


umanitarismul creștin. La un moment dat se c«n:undau şi era fantas- 


tic de ispititoare această ideologie.“ Or ca sa ireacă fenomenul acesta 
trebuie foarte multă luciditate și trebuie ca omul să se izbească de o 
serie de lucruri. În clipa de faţă o mulțime de aspirații ale poporului 
nostru, unele legitime, altele ușor greșite, plătesc tribut acestei 
concepții, acestui comunism rezidual care există în străfundurile noas- 
tre şi cu care luptăm. Dacă, probabil că ați fi surprins dacă v-aș spune 
de pildă că nevoia de ordine pe care mulți o resimt astăzi este o 
reminiscență de tip comunist. Democraţia, ca să simplific, la modul 
extrem de rudimentar — democrația înseamnă haos comparativ cu dic- 
tatura, care înseamnă ordine. 
Vedem asta zi de zi. 

De ce? Pentru că nu se poate exercita democrația decât propovă- 
duind şi realizând şi întreținând libertatea. Or, libertatea nu înseamnă 
disciplina cazonă. Disciplina cazonă de tip comunist, pentru că disci- 
plina de tip comunist era absolut cazonă, înseamnă abolirea acestei 
libertăți, abolirea individualismului. Or câți tânjesc astăzi după nu ştiu 
ce fel de ordine? A tânji, de asemenea, după o conducere autoritară 
care să facă această ordine este în fond a visa şeful unic, cel care dă 
directive: Dar nu există șef unic care dă directive care să nu se substi- 
tuie propriei mele putințe de a gândi. El gândește în locul meu și îmi 
serveşte ideile de-a gata. 

Da, domnule Doinaș, dar acest comunism rezidual nu poate crea me- 
diul microbian, viral, care să distrugă, care să ne ducă la moarte? 

Nu, el se vindecă treptat-treptat pentru că apar noi generaţii care 
nu au fost contaminate. Speranța noastră stă în aceste noi generații 
care apar cumva neinfectate de acest virus, cum l-aţi numit, care nu 
vor mai Visa să gândească așa cum nu se gândea pe vremea comunis- 
mului. 

Și toți cei care suntem, după douăzeci — douăzeci și cinci de ani, sun- 
tem atât de bine infectați încât nici un fel de vaccin nu ne mai ajută. 


Trebuie să facem eforturi ca să ne eliberăm într-adevăr de nişte ` 


condiționări de care nici nu ne dăm seama. 
Și vom sta într-un spital permanent. 

Păi într-un anumit sens noi suntem într-un fel de carantină. 

Haideţi să mergem înapoi spre literatură și ce aș mai ruga, poate 
scrieți, titrați telefonul acela al nostru, în redactia culturală, Alexandra 
Chilie din nou mă ajută, culege gândurile unor oameni care vor să ne spună 
un cuvânt, care vor să spună profesorului un cuvânt și poate îl folosim în 
Întrebările noastre. Aș avea o întrebare înainte de a reveni spre poezie şi spre 
muzică, domnule Doinaș. În legătură cu suferinta asta, auziti ce se desprinde 
din documente în legătură cu dys., ce spune I. D. Sârbu despre Doinas la un 
moment dat, într-o scrisoare din 2 iulie 1982 către Ion Negoitescu: „Doinaș 
a fost și este cel mai talentat dintre noi toți. Dumnezeu i-a dat cu ghiotura har 
și slavă, nici măcar betiv sau muieratec nu a fost. Dar după a mea părere are 
o singură lipsă: nu a avut norocul de a suferi, toate i-au ieşit bine.“ Ştiţi 
scrisoarea asta, da? 

Da, sigur că da. 

Mai am încă una, foarte frumoasă, din 18 august 1982, tot către lon 
Negoitescu: „Doinaș e greu de întâlnit. Mă tem că trece printr-o scurtă febră 
de caesarie, boala geniilor cu succes în presă. E hirsut, ciufut, pieziș, egola- 
tru, scump. Asa-i stă bine. Nu prea vede că geniile nu au pete în soare.“ 

Da, am să vă răspund, dacă-mi permiteti. 

Nu, vreau să-mi vorbiti despre suferință, dincolo de cuvinte, I. D. Sârbu 
al cărui umor îl stim. 

Da. Prima, î în prima acuză Ion D. Sârbu are dreptate. E adevărat, 
nimic din ce am făcut eu nu izvorăște din suferință, ci, spun eu, din- 
tr-un prea plin al darului pe care l-am primit. Nu sunt un om frustrat 
și nu trăiesc sentimentul acesta. Un an de închisoare cu atâta suferință 
câtă a putut să fie nu înseamnă nimic față de cei zece sau cincisprezece 
ani ai altora care au trecut prin încercări extraordinar de grele. Teama, 
câtă am avut-o și câtă am încercat-o nu a fost aceea că se va abate 
asupra mea o mare nenorocire sau că s-a abătut deja o mare nenoro- 
cire, ci teama că darurile cu care sunt.. (înzestrat), norocul pe care-l 
am, ar putea să înceteze. De ce? Pentru că zeii sunt capricioși. Aceasta 
este singura teamă pe care am avut-o. În sensul acesta Gary Sârbu are 
dreptate. În ceea ce privește observaţia a doua, ciudat este că această 
scrisoare îi este adresată lui Ion Negoiţescu. Or, omul care, ca să zic 
aşa, se simțea responsabil de unitatea Cercului, a fost Negoiţescu. Or 
tocmai Negoiţescu a fost acela care a întreținut la noi câțiva antipatia 
față de Ion D. Sârbu. De ce? Pentru că în anii cât noi am fost plecaţi 
din Cluj, după 1947, 1948, Sârbu a rămas în Cluj pe lângă Blaga. 
Negoiţescu era în Cluj. Stăpânul absolut cultural al Clujului era 
Baconsky, Baconsky era cel mai înverșunat adversar al Cercului lite- 
rar şi al lui Blaga. Si, într-un anumit sens, justificat. A fost victima atâ- 

tor farse și cuvinte de spirit insultătoare, toate pornind de la Gary 
Sârbu încât tot ce făcea Gary Sârbu se răsfrângea asupra noastră a 
tuturor, de aceea Negoiţescu spunea: „Este imposibil, Gary Sârbu este 
imposibil de stăpânit. Datorită lui noi suntem în clipa de față pur și 
simplu persecutați de Baconsky.“ Împotriva lui Gary Sârbu m-a aver- 
tizat Negoiţescu: „Vezi că va vrea să intre la revista „Teatru“. „Gary 
- Sârbu, care era la „Revista Pedagogică“ a vrut într-adevăr să intre la- 
revista „Teatru“ şi l-am susținut să intre la revista „Teatru“ pentru că ` 
nu puteam să fiu împotriva unei asemenea încercări, mai ales știind că 
el este în perspectivă, dar deja scrisese unele lucruri, dramaturg. Așa. 
lată că această atitudine a mea a fost față de el, ca să zic așa, ambiguă. 
Pe de o parte, alături de el în ceea ce făcea la revista „Teatru“ și așa 
mai departe, pe de altă parte evitând, pe cât posibil, întâlnirea cu el. E 
adevărat că venea la București și nu mă purtam cu el așa cum m-aș fi. 
purtat de pildă cu Radu Stanca, dacă ar fi venit, sau cu Negoiţescu sau 
cu Radu Enescu și așa mai departe. Exista în el o personalitate pe care 
nu puteai să o îmbrățișezi. Aşa mi se pare mie. Era extraordinar de 
inteligent, ceea ce îţi făcea plăcere întotdeauna, era extraordinar de 
batjocoritor și de ironic, era extraordinar de..., cum să spun, labil în 
chestiile pe care le susținea, susținând azi una şi mâine alta, şi avea o 
capacitate de-a inventa fapte şi cuvinte, Jocuri de cuvinte, des bons 
mots, extraordinară. Nu puteai să pui nici un preț pe ceea ce“îți relata 
el despre ceva. Din cauza acestor mici defecte, noi aproape toți am 
avut o anumită atitudine față de Gary Sârbu, atitudine care s-a păstrat, 
în pofida scrisorilor pe care le primeam de la el, până la moartea lui. 
Moartea lui care a fost puţin înainte de revoluție şi este, probabil, una 
dintre cele'mai mari nedreptăți că nu a apucat să vadă această izbăvire 
pe care a visat-o atât de mult. Dar, în același timp, după moartea lui 
am fost şi suntem cei care receptăm aşa cum trebuie marea lui lite- 
ratură. Eu cred că Ion D. Sârbu este singura revelaţie a literaturii de 
sertar care a existat în România după revoluţia din 1989. Cărțile lui 
sunt extraordinare. EI s-a întrecut pe sine, el este mult mai mult decât 
imaginea pe care o-aveâm noi despre Ion D. Sârbu de-a lungul a nu 
ştiu câți ani de zile cât am fost î împreună. Pentru că pe vremea aceea 
atitudinea lui, compoitamentul lui vis-à-vis de noi în lucrurile 
mărunte umbrea ò adevărată relație de prietenie. 
Frumos tot ce mi-ati spus despre Ion D. Sârbu și am şi documentele 
acestea ultime, acelea din închisoare... 
Și eu vreau să subliniez lucrul acesta pentru că este singurul caz 
în Cercul literar de genul acesta. În general noi, cerchiștii, am fost 
oameni legaţi printr-o strânsă prietenie care nu s-a dezminţit niciodată 

între noi, care a rămas impecabilă până la dispariția unora dintre noi, 
rămânând mai departe ca moștenire celor care... 

Deci cine a trecut dincolo din tot Cercul de la Sibiu? 

A trecut Ovidiu Cotruș, care de asemenea ar fi vrut să prindă 
aceste zile de libertate, a trecut Eta Boeriu, extraordinara traducătoare 
a lui Dante. 

Ce frumos eseul dvs. despre ei. 

Atrecut Ion Negoiţescu, a trecut I.D. Sârbu, dar primul care ne-a 
părăsit a fost Radu Stanca. A trecut Dominic Stanca. lată că sunt o 
întreagă pleiadă de figuri de prieteni care nu mai sunt. 

Care dintre ei a fost sotul doamnei Sorana Coroamă? 

Dominic Stanca. 

Ce amintiri frumoase ne împărtăsiti! 

Da. Ei, aceştia ne-au părăsit. Unii dintre ei cu sechele de pe urma 
anilor petrecuți în închisoare, alții pur și simplu, îmbolnăvindu-se 

Există o carte despre Cercul de la Sibiu? 

Există o carte despre Cercul literar de la Sibiu; iarăși una dintre 
ciudățeniile istoriei literare... este o carte întreagă, mi se pare că o 
carte întreagă, scrisă de poetul Lucian Valea, care nici el nu mai există. 


Ciudățenia este că pe vremea când noi eram Cercul literar din Sibiu și . 


trimisesem scrisoarea aceea către Lovinescu şi ecoul se răspândise în 
toată țara, Lucian Valea a fost unul dintre cei mai mari și mai 
înverșunaţi adversari ai noștri în presa politică ș și literară de pe vremea 
aceea din Braşov. 
Spuneti-mi, Lovinescu v-a răspuns? 
Lovinescu ne-a răspuns, firește, şi scrisoarea lui a fost de aseme- 
nea publicată. 
În 1943 a murit. 
Noi l-am cunoscut, atunci, cu câteva luni înainte de moarte, am 
fost cu toții la București; pentru prima dată eu veneam în București. A 
fost o întâlnire a studenţilor de la cele trei universități. Cluj, de fapt, 
Sibiu, Iași și București, când s-a și fundat o revistă studețească cu pre- 
ocupări literare și când ne-am întâlnit pentru prima dată cercurile li- 
terare din aceste trei capitale studențești. 
Acasă la Lovinescu, pe bulevard? À 
Nu, acasă la Lovinescu am fost numai noi, cei din TES, literar. 
Două mari personalități au fost vizitate de către noi, care amândouă ne 
erau foarte apropiate: pe Lovinescu într-o ședință de duminică la care 
„au participat în general membrii cenaclului Sburătorul şi Vladimir 
Streinu. Eu am publicat ş și la „Kalende“ și Vladimir Streinu a fost unul 
dintre susținătorii mei. 

Bine, domnule profesor, a trecut o oră. 

„Domnule Sandrin, haideti să aducem si noi niște muzică, doamna 
Ploae văd că ați urmărit cu sufletul pe chip tot ce s-a spus. Ati pregătit și dvs. 
niste versuri în continuare, da? Ne recitati, azi, numai Doinaș? V-am rugat 
și Eminescu. 

„ Maria Ploae: — Și preni în încheiere. 

Poate facem un Eminescu în mod special. 

- Maria Ploae: — Da... 

Mai târziu. Vă rog, veniţi. Atacati... Cineva mi-a spus că nu e frumos 
cuvântul atacați. În muzică merge „atacul“, nu? 

Da. Știţi că acest cuvânt este utilizat într-un mod foarte straniu 
într-o poezie de Bacovia care a stârnit o foarte ciudată i impresie la noi: 
„Ea crede că sunt atacat.“ Atacat în sensul de lovit de ftizie. 

Da, noi îl lovim pe Chopin. Chiar o noctură, două nocturne, da? 

( urmează muzica) 

N-atacaţi maestre Sandrin și cealaltă nocturnă. Aceasta este Nocturna 
opus 55 nr. 1 în fa minor. Ascultam și... aș vrea să o dedicăm sufletelor celor 
de la Sibiu care au trecut dincolo. 

Vă mulțumesc. 

Chopin este cântărețul tuturor suferintelor umane. Este primul mare 
răzvrătit împotriva asiatismului si nevoilor unora de a distruge Europa prin 
hoarde mânate chiar de sublime utopii, cum spuneaţi dvs. Cântati și cealaltă 
nocturnă, maestre Sandrin? 

Sandrin: — Opus 27 nr.1. 

Do diez minor, da? 

Sandrin: — do diez minor, da.( urmează muzică)... Da, vă: daţi 
seama maestre Doinaș ce ar fi însemnat pentru un om în închisoare, 
măcar atâta lucru să fi avut — nu pâinea aceea și nu căutarea unei 
bucăţi de carne într-un cazan, ci să fi putut asculta măcar Chopin. 
Să-şi aline sufletul măcar cu asta. A fost un pianist foarte mare 
Alexandru Demetriad, à stat în închisoare, nu știu din ce motive și îmi 
povestea — era un chopinian desăvârșit — se cățăra pe un zid și cânta 
această Nocturnă în do diez minor, îmi povestea el — numai pentru ca 
să-și antreneze sufletul și numai așa a putut rezista. 

Fiecare are, dintre cei deţinuţi are un refugiu în ceea ce constitu- 
ie îndeletnicirea sa cea mai intimă. Un poet care a stat la închisoare 
este imposibil să nu fi făcut acolo versuri, rime... 

N-aţi avut hârtie? > 

Nici vorbă, totul éra mental, numai în imaginație. Dar pentru 
oamenii de rând cea mai mare frustrare era faptul că nu aveau voie să 
facă nimic, să se îndeletnicească cu nimic. Lucrul mâinilor ar fi fost 

extraordinar pentru a-i salva pe oameni de nebunie, de neurastenie, de 
suferință şi aşa mai departe. 

Vă dați seama, Corneliu Coposu, care a stat singur ani în sir fără 
scaun, cumplit, e de neimaginat, nimeni nici nu-si poate închipui. 

- Da, de aceea este de neînțeles -lipsa de respect, ca să nu vorbesc 
de: iubire cu care unii oameni de astăzi se apropie de asemenea per- 
sonaje, iertați-mă că le zic personaje pentru că aparțin deja istoriei. 
Adică se apropie de nişte oameni care prin experienţa lor, prin situația 
limită în care s-au găsit arată cât de tare și de sublim poate să fie omul 
pus la încercare. Eu ştiu vorba cuiva, este vorba tot de Marcel Petrișor 
care spunea: „Noi românii nu suntem sublimi decât dacă suntem puși 
în situații limită la încercare“. 

` Toate popoarele sunt la fel. 

` Probabil. 

Atunci se creează unitatea. În rest Cain şi Abel. Doamna Ploae, citiți- 
ne din Stefan Augustin Doinas. 

Maria Ploae: — Jucătorul de şah. ( versuri) 

Maestre Doinaș nu mai sunteţi ca..., nu vă mai plimbaţi cu fetita 
aceea... Nu mai credeti în povesti? 

Era o poezie scrisă pe vremea studenției, când, trebuie să măr- 
turisesc lucrul acesta pentru că este caracteristic pentru o întreagă 
parte din poezia mea, temele pe care le dă cultura erau acelea care mă 
fascinau. În general eu cred și acuma că poezia se naște, mai ales 
poezia modernă, în primul rând, din poezie, nu din experiența directă 
pe care o avem și în nici un. caz nu este expresia experienței pe care o 
trăim în fiecare moment, poezia este o mască, adevărul poetic este o 
mască, noi intrăm, suntem îmbăiați în cultură, nu putem să ființăm pe 
scena culturală decât costumați ca niște personaje culturale. De altfel, 
filosofic vorbind, intimitatea absolută este inefabilă, ea nu poate fi 
exprimată, ea ține de domeniul misticii ca să zic așa, nu poți găsi 
cuvinte pentru ea. Ca să găsești cuvinte pentru ea trebuie să o cos- 
tumezi, trebuie să-ți puit tu singur o mască pe persoană, numai în felul 
acesta devii persoană. Ştiţi că „persona! “ înseamnă în limba latină 
mască de actor. Persoana propriu-zis poetică este un personaj mascat. 
El preia marile adevăruri ale omenirii şi le dă o mască personală. 

E un eseu pe tema asta, nu măi ştiu, în Măştile adevărului poetic. 

Da, pe terna aceasta, care mi-a fost inspirată de experiența unui 
mare poet care este creatorul întregii poezii modeme a Portugaliei, eu 
îl pronunt așa cum se scrie — Fernando Pesoa — și care a creat ceea ce 
se numește „poezia heteronimelor“, adică sub patru, mai multe, cinci 
până la zece, mi se pare, nume sub care se ascundea el însuși, a pus pe 

scena culturii portugheze tot atâtea expresii semnate cu numele 
diferite, mergând cu înșelăciunea, cu farsa aceasta, cu inventivitatea 
aceasta până acolo încât a născocit scrisori, o întreagă corespondență 
între acei, chipurile, poeţi existenți, unul situat în Brazilia, altul în 
Anglia, altul în Spania și așa mai departe, polemici între ei, totul fiind 
opera unui singur poet care a simţit nevoia să se exprime pe mai multe 
voci. Dacă îmi permiteti o mărturisire, Aventurile lui Proteu încearcă o 
- experienţă de genul acesta, toutes proportions gardées. 

Câte limbi vorbiti, domnule Doinaș, că ați tradus atât de mult? 

Nu vorbesc decât foarte putine limbi. 

- Dar aţi tradus din șase, sapte limbi. 

Să ştiţi că părerea mea este că pentru a traduce nu froniie să ştii în 
fond limba din care trebuie să traduci, trebuie să ştii foarte bine limba în 
care traduci. Tot secretul este de a ști ce să faci cu cuvintele limbii tale 
pentru a răspunde cuvintelor limbii străine, adică trebuie realizat în cul- 
tura ta un travaliu asupra limbajelor și limbajului, asupra limbii natale, 
echivalent cu acela pe care poetul l-a realizat în limba sa. De aceea una 
este să traduci Mallarmé de pildă, şi alta este să traduci Goethe. 

Auziţi o pagină din jurnalul domnului Doinaș: „Cu rarissime Popp, 
realizarea poeziei este imposibilă î în afara limbii materne.“ 

Da, ştiu că am scris asta și de aceea de.pildă... Eu cred că nu se - 
poate crea într-o altă limbă decât în limba maternă. Cele câteva excepții 
care există îmi dau dreptul să spun așa. Fără îndoială, când un polonez 
trece în Franţa şi devine Apollinaire este cu totul altceva, atunci el modi- 
fică într-un anumit sens însăși prozodia lirismului francez. Dar în gene-. 
ral nu se poate « caun român ştiind oricât de bine o limbă străină să creeze 
valori poetice în limba aceea. Pentru că traducerea, cum să spun... 

Tradittore... 

Întâi de toate trădează, bineînțeles, dar eu sunt, am o anumită teorie 
care poate părea foarte pretențioasă şi pe care nu știu, față de care nu știu 
în ce măsură eu însumi corespund ca traducător. Poezia nu este opera 
unei lecturi estetice. Dacă îţi place un vers extraordinar străin și încerci 
să faci un vers românesc la fel, îl faci, dar nu mai este versul acela, este 
cu totul altceva și sunt asemenea performanţe. Arghezi când traduce face ` 
versuri argheziene și sunt foarte interesante, dar nu e poetul tradus. Si 
Blaga în Faust de asemenea face versuri blagiene, dar nu e vorba de 
Goethe. Traducerea nu este rezultatul unei lecturi hermeneutice, nu este 
vorba să înţelegi, deși este strict necesar, dar nu este suficient să întelegi 
ceea ce spune poetul. Sigur, ca să-l traduci pe Mallarmé trebui întâi de 
toate să-l decriptezi, să vezi ce spune, dar pe urmă e nevoie să-l criptezi 
la loc, altfel nu ai făcut nimic fiindcă nu-l poți traduce pe Mallarmé așa 

cum ai traduce o pagină de proză, poezia, traducerea nu este transpunere 


a unui sens, vehiculare a unui sens dintr-o cultură în alta, traducerea este . 


creație de forme poetice dintr-o cultură similară în altă cultură și de aceea 
traducerea este rezultatul unei lecturi genetice — trebuie să știi să pătrun- 
zi, să-ți asumi acel modus operandi pe care l-a utilizat poetul când a scris 
ceea ce a scris și aceste modusuri operandi sunt diferite de la poet la poet. 
Alta este arta poetică a unui, știu eu, Mallarmé și alta este arta poetică a 
lui Claudel, poti să treci de la una la alta, este întrebarea care se pune, 
pentru că cu aceleași mijloace nu poți să-l traduci și pe Mallarmé și pe 
Clâudel, asta este clar. 

Domnule Doinaș, dar nu v-a fost frică că în tipátelę dvs. stă Blaga când 
v-aţi apucat de Faust? 

Ba da, cum să nu? Chiar Blaga m-a stimulat. Eram la Gurahonţ, 
apăruse traducerea sa, am luat-o, am citit-o și mi s-a părut bineînțeles 
extraordinară, a fost o mare delectare. Ceea ce m-a supărat pe mine 
care ştiu să fac versuri foarte corecte și versuri extrem de diferite pe 
diverse metrici, pe diverse ritmuri și așa mai departe, ceea ce m-a 
supărat a fost libertatea de expresie pe care și-a luat-o Blaga vis-à-vis, 
iertați-mi expresia asta urâtă, față de originalul goethean. Goethe scrie 
în anumite versuri tipice, bine definite, de la hexametrul antic și până 
la versurile unei poezii pure de tip modern, trecând prin.nu știu câte 
forme poetice. Nu poți să traduci cu aceeași sensibilitate și cu aceeași 
expresie o poezie, un fragment din Faust în care se vorbește în lim- 
bajul poeziei eline sau în limbajul versului german. 

Şi ce aţi făcut dvs.? 

Poftim? 

Ce ati făcut dvs.? i 

Am încercat să fiu fidel prozodiei lui Blaga, adică metricei sale... 

„.„lui Goethe... 


„.„Jui Goethe pentru fiecare acest tip de poezie. Pentru că Faust . 


scris, “îndeosebi partea a doua, la bătrânețe, de către Goethe este o 
operă de performanță, de mare performanță. 

A ţinut să dea măsura întregului său talent și a talentului său 
mimetic, asumându-și diferite forme de poezie. Și eu susțin, într-un 
studiu pe care n-am reușit să-l termin în care tratez raportul dintre poezie 
și filosofie, că aceste forme diferite de poezie la Blaga corespund unor 


Weltanschauung-uri diferite care sunt concretizate în tipul respectiv de 


poezie. Pentru că poezia unei epoci exprimă Weltanschauung-ul acelei 
epoci sau măcar raportul poetului față de lume, față de Cosmos, față de 
Logos, tipic pentru perioada respectivă a istoriei şi de aceea a scrie în 
modalităţi atât diferite te obligă pe tine să îmbraci tot atâtea măști și să 

joci tot atâtea roluri câte a jucat Goethe. 

Foarte interesant pentru că Faust II — datat 1806, dacă nu mă înșel, 
înseamnă în același timp Fenomenologia spiritului a lui Hegel, înseamnă 
Simfonia a VI-a de Beethoven. Ele trebuie luate de noi, cei care... 

Nu știu dacă sunt de acord, dacă pot fi de acord aicea. 

Da, dar aici este Wetlanschauungul de care vorbiti, domnule Doinaș, 
până la cel cosmic. 

Faust II nu este o operă nemaipomenit de clasică. 

Nici Beethoven nu e romantic acolo și sunt toate scrise pe un perimetru 
foarte îngust, Viena, Weimar și... Da, domnule profesor. Formidabil că aţi 
putut face, ați putut purcede la o asemenea întreprindere. Ştiţi: că am între- 
bat, nu demult, zece studenți în filosofie: „Ați citit Faust! “ Nici unul n-o 
făcuse. 

lertaţi-mă, acuma a fost retipărit, pot să-l găsească... 

Dar nu este asta problema. Nimeni nu-i îndrumă să citească Faust. 

Acum este în materia de învățământ. A fost introdusă. 

Cum oare poți să fii un intelectual fără să citeşti Faust? Nu numai un 
intelectual umanist. Spuneți un gând despre ideea aceasta.. 

În general să știți că cu excepția celor câtorva monștri de cultură, 
care cuprind tot ce s-a scris în istorie și care sunt foarte puţini, pentru 
că asemenea personalități de tip renascentist, atât de complexe şi com- 
plete nu mai există astăzi, ceilalți citesc o anumită parte chiar din cul- 
tura clasică, cea obligatorie pentru formaţia lor, formaţia personalității 
lor culturale. Nimeni nu mai poate să cuprindă astăzi totul... 

Faust e obligatoriu, domnule profesor? 

Nu știu. Iată, să vă spun de ce: dacă nu este simțit ca obligatoriu - 
în perioada în care se formează personalitatea în școală, mai târziu 
nu-l poți face să citească Faust pentru că intervin preferința, gusturile. 
Încep să-i placă anumite lucruri și nu-l poți obliga să citească şi altce- 
va. Personalitatea lui este deja formată şi ca gust, ca preferință, și 
merge spre ceea ce îi place. Nimeni nu citește din obligaţie; nu citim 
din obligaţie decât în măsura în care ne-am format sau în care suntem 
noi înşine, obligaţi culturii și, ca atare, trebuie necontenit să citim. Și 
pe urmă una este să citeşti "Faust la șaisprezece ani și alta este să-l 
citeşti la șaptezeci. Cu totul altceva. 

Dar cum vă explicati, ca să mai rămânem putin la ali, că în muzică 
are rezonante? Damnaţiunea lui Faust, Simfonia Faust, Liszt, Busoni, super- 
ficial, un Eisler, un comunist german care a încercat să facă din Faust un per- ` 
sonaj pesimist şi reactionar... 

Aici ajungem la raportul dintre muzică şi poezie, dintre muzică 
și literatură și avem... 

Logosul şi melosul de care vorbeați. 

Exact. Și avem o poziție dintre cele mai tranșante care aparține 
după Schopenhauer, lui Nietzsche și care afirmă divorțul total între 
melos și logos. Şi atuncea orice muzică ce încearcă să se suprapună 
unui text și compromite textul și nu izbutește să fie ceva autentic. 

Cartea doamnei Grete Tartler v-a plăcut foarte mult, despre... 

Cartea doamnei Grete Tartler mi-a plăcut foarte mult și ajungem 
să vorbim și despre aceasta pentru că Grete Tartler arată care este ade- 
vărata muzicalitate a poeziei, care este cu totul altceva de melosul care 
este specific muzicii. Ceea ce există ca muzicalitate într-o poezie ține 
de materia concretă, sonoră a cuvintelor și de combinațiile lor, dar... 

Și este suficientă pentru poezie muzica ei? 

Pentru un anumit tip de poezie este suficientă. Sigur că da. 
Uitaţi, dați-mi voie să vă spun de pildă, fiecare cuvânt, cuvântul pahar 
are trei componente: una sonoră, una vizuală și una ideatică. Cea 
sonoră este arhitectura de sunete care formează cuvântul pahar. Spu- 
neți cuvântul acesta de douăzeci de ori și îl goliți de orice sens și 
rămân numai vocalele și consoanele respective ș și plutește aşa în aer ca 
o construcţie extrem de ciudată şi asta se întâmplă cu orice cuvânt. Îl 
puteți goli 'de sens dacă îl spuneti de mai multe ori. Rămâneți numai 
cu sonoritatea lui. Există însă o componentă vizuală care trimite la 
imaginea paharului cu care eu lucrez în fantezia mea și așa mai 
departe. Și există o componentă ideatică, aceea care, cum să spun, este 
paharul pe care îl folosesc de fiecare dată, care îmi servește la ceva, 
care divulgă cumva într-un anumit sens inserția lui în cultură sau în 
civilizaţie, utilițatea lui, ca să zic așa, ca să mă exprim destul de vul- 
gar. Or există o poezie, şi în poezie asta se întâmplă întotdeauna, acor- 
dul, armonia acestor trei componente. Dar există și poezie care cultivă 
exclusiv o componentă și se ajunge pur şi simplu la creații sonore 
atâta tot, lipsite de sens, sau fiind onomatopeice, trimit la anumite 
lucruri din natură. Există, pe urmă, o poezie exclusiv vizuală, com- 
pusă din imagini, din metafore — suprarealismul a descătușat toată 
această virtute creatoare a inconştientului nostru — și există poezia 
care transmite idei şi care a stăpânit, nu-i așa, istoria poeziei secole 
de-a rândul. Poezia modernă este întotdeauna o armonizare între aces- 
tea trei și de aceea Grete Tartler și-a ales ca modele poezii, poeți mo- 
derni din România pentru a descifra la fiecare în ce fel se alcătuiește 
această arhitectură compusă din trei elemente. 

O demonstratie ademenitoare și pentru muzicanți si pentru... 

Foarte, foarte interesantă, fără îndoială, care demonstrează o 
bună cunoaștere a muzicii și o bună cunoaștere a poeziei și talent de 

critic literar. 

Și faptul că Faust e în ev if unor creatori și a marii istorii a muzicii 
este determinat de acest raport între logos și melos pe care îl analizati? 

Da, eu cred că această... 

Numai că bătrânul nostru Beethoven a visat o sifonie Faust. N-a rea- 

- lizat-o, trebuia să fie a zecea. 
Da. 
Ar fi fost formidabil de interesant. 
măsura în care... eu nu știu de pildă care este saplosa de 
creaţie la muzicieni, din ce izvorăște, care este necesitatea ce duce la 
crearea unei opere muzicale și de aceea pot să mă îndoiesc de pildă că 
o temă împrumutată din domeniul literaturii, Faust, să zicem, poate 
duce la o adevărată operă muzicală intitulată Faust numai pentru că îți 
propui să exprimi drama lui Faust dacă toată chestiunea aceasta nu a 
constituit pentru tine însuţi o trăire autentică în măsura în care muzi- 
ca este expresia unei trăiri. 

Partea a doua din simfonia lui se numeşte Margareta; dar nu e un. 
portret al Margaretei... 

Da, dar muzica este expresia unei trăiri? 

De ce nu? 

Este, vă întreb? Pentru că dacă mă întrebaţi pe mine că poezia 
este expresia unei trăiri sau nu, eu vă spun că nu. Că a fost mult timp, 
că continuă să fie în multe privințe, dar că- nu întotdeauna. Mai nou 
poezia este... 

Dar fata minunată de care vorbeați în copilăria dvs. n-a fost o trăire 
(din care a recitat Maria Ploae)? 

Păi tocmai asta vroiam să vă spun, n-a fost nici un fel de trăire, 
nu se bazează pe nici un element concret; a fost o simplă temă tratată 
la modul cultural. Asta v-am spus atunci, asta am încercat să vă sa: 

Dar o plimbare cu o fată a inspirat-o, nu? 

Nu, n-a existat plimbarea, n-a existat fata, n-a existat nimic din 
toate acestea. 

De ce reluati toate poveștile și toate jigeridele? 

Păi pentru că nu mai este posibil să trăim cu miturile poeziei, tre- 
buie să știm precis astăzi ce este poezia. Este travaliu iy asupra 
limbajului. 

Si să trăim cu Virgiliu s si cu Shakespeare ; și inspirați din m da? 

Nu, putem trăi și cu ceilalți pentru că trebuie să știm că aşa cum 
poetul are un eu plural trebuie şi noi oamenii de cultură să avem o 
receptivitate diversificată. 

Și plurală. 

Să fim complecși ca să putem recepta și Eneida și pe Virgiliu, și 
pe Goethe, şi pe Apollinaire și pe Claudel. 

Să facem o asociație a melosului de logos. 

Dar eu vă spun... 

Și va „cădea“ toată muzica programatică.: 

Eu vă spun că chestia aceasta este foarte grea și de aceea trebuie 
să dăm... libertatea omului modern, să meargă pe urma preferințelor 
sale. ; è : 

Nu contrasemnez eu căci ce aş face eu dacă nu as putea povesti... Ce 
se întâmplă şi în Pastorala la care Beethoven dă indicatii. Chiar dacă spune 
„Mai multă sensibilitate decât zugrăvire“, si ce aș face fă fără Manfredul lui 
Ceaikovski... 

Dați-mi voie să vă spun: când eram studenți la Sibiu, atunci cu 
Cercul literar inițierea noastră muzicală a făcut-o profesorul de este- 
tică Liviu Rusu. Şi făcea audiții muzicale în care diverse... 

Are pagini formidabile despre Mozart... 

„Şi el le explica, iar noi ajungeam să ni se pară că acele 
explicaţii sunt pur și simplu alături, n-au ce căuta, dacă nu cumva 
penibile. 

Asta gândeați în 1942-1943? 

Aşa gândeam în 1943. ; 

Și eu făceam montaje literare „sovieto-ruseşti“, făceam și în 1972. 

Pentru că orice aducere cu forța a unui corpus de idei care să 
însoțească muzica este ceva artificial. 

Frumoasă discuţie pe tema asta, dacă aș fi adus și câtiva esteticieni. 
Sunteţi singular când gândiţi așa. Bine, dar gânditi așa. 

Nu, dar nu sunt deloc original. 

Maria Ploae, ce vă rog... Mai aveti versuri? 

Maria Ploae: — Am să citesc patru sonete superbe... 

Stiti ce aș vrea acum, pentru că vorbim despre poetul Doinas? Să citesc 
din fişele mele câteva gânduri ale unor cronicari. Sunteţi de acord? 

Poftiti? ; 

E normal pentru prezentarea dvs, și i pentru întelegerea tuturor .. 

Sigur că da. 

Pentru întelegerea tuturor ideilor pe care le afirmaţi aici. Auziţi ce zice 
Eugen Simion, are un studiu foarte important în volumul Scriitori români de 
azi. „Solemnitatea este regimul poeziei lui Doinaș, tonul este totdeauna grav, 
ideile au un piedestal. Doinaș exprimă temperanta clasică, pasiunea raționa- 
lă“. Esenţial spus. Și în alt loc: „Câştigă într-un anumit sens pentru că depă- 
sind emoția curentă trece mai usor pragul ideilor. Doinaș este în fond un poet 
preocupat de temele mari ale artei, cu o deschidere remarcabilă spre medita- 

ție. A face poezie a miturilor poetice nu e un lucru obișnuit în literatura noas- 
tră. Poemele sale cele mai bune, între ele câteva excelente sonete, au o fru- 
moasă transparență intelectuală, o altitudine şi o gravitate care fac posibilă 
speculaţia. Când în poezia română există atâtea spirite bogomilice, de ce n-ar 
fi binevenit un spirit de geometru, auster, constructiv? Trebuie să acceptăm că 
poezia poate trăi și sub regimul lucidității şi că dorința de perfectiune formală 
nu este în toate împrejurările un semn de facilitate. Orice creator adevărat 
tinde, în fond, spre perfectiune, chiar şi atunci când îşi propune să o destrame 
sistematic. El visează, paradox inevitabil, la o perfecțiune în imperfectiune “. 

` Ascultaţi-l pe Nicolae Manolescu — are un studiu foarte frumos despre doi 
poeți pereche. Să vorbiti și despre Geo Dumitrescu, vă compară, nu? „Arta 
poetică a lui Ștefan Augustin Doinaș este la rândul ei un lirism al retragerii 
semeţe din cotidian și din banal, ceea ce presupune o atitudine diferită, o poză 
și un ritual de oficiere solemnă. În Orfica, în 1947 poetul scrie: 


; „Îmi place dintre semeni treptat să mă retrag, 
În infinitul mare o arie să trag, 
Să știu un loc de umbră cu trepied și trepte 
În care șapte tineri în togă să mă astepte, 
Un clopotel să anunte pe ganguri reci, pe dale 
Sosirea mea ghicită din zgomot de sandale. 
C-o magică formulă și cu balistic semn 
Să-nconjur sanctuarul secret şi să-l însemn 
Iar în pleiada arsă lăuntric de mistere 
S-aleg pe cel mai vrednic și să-i pretind tăcere.“ 


În 1947 scriați asta. ;, Poetul adoptă o mască elină“ — spune Nicolae 
Manolescu — realitatea este curată și hieratică. Locul poeziei este un sanctu- 
ar secret în care se oficiază mistere. Idealismul magic cu origine în Hoffman- 
stall și în emfaza macedonskiană se opun realismului de la Geo Dumitrescu. 
Arta lui Doinaș nu e socială sau politică, ci metafizică, „omul cu compasul“ 
indică atracția unui platonism de pure esențe, a unui pitagorism. În acest 
lirism de abstracte numere ordonatoare nu e loc pentru revoltă, furie sau 
negatie, poezia se conformează unui canon metafizic care relevă absolutul“. 
Şi mai auziti-l pe prietenul dumneavoastră I. D. Sârbu... Și un gând al lui Ulici 
notat 1978: „Poetul a început prin a-și reclama deodată calități ce vor să 
rămână, cu mici retușuri, definitorii pentru toată poezia lui: orgoliul formei, 
limpezimea gândirii în imagini. Profund muzicale, versurile au rigoare de 
piramidă egipteană, mărturisesc emoția spiritului și orgoliul orfic.“ Monica 
Lovinescu înainte de Ion D. Sârbu vroiam să spun: „Atitudinea lui Doinas ne 
aminteşte de epoca dinainte de război — asta o spune în 1973 — de-a lungul 

căreia spontaneitatea se cerea mai serios controlată de conștiința estetică. Şi 
Sârbu despre Doinaș într-o altă scrisoare către lon Negoitescu datată 2 iunie 
1982: „Doinaș e frumos, îmi place. Faustul lui e lăudat de toti, nu știu câți 
l-au citit, e mare lucru să existi peste ecuatorul ceresc al cotidianului, este un 
clasic în viață, doarme linistit de acum, exegi monumentum devine chiar fără 
ca el să fie prezent în toate revistele de la sine un monument, în sens de sta- 
tuie în piata publică literară, nescutit de critici, expus doar neruşinării 
porumbeilor fără pașaport.“ Plin de umor este domnul Sârbu. 

Ca de obicei. 

Ca de obicei. Și o altă scrisoare a lui Sârbu către Virgil Nemoianu, din 
1986: „Doinaș este un fermecător causeur, un foarte învățat teoretician al 
poeziei, poeticii și traducerilor. Personal îl invidiez, are o jucărie — cuvântul 
— e fericit.“ Și Mariei Anișor. aici îi scrie în 1989: „Am citit Cioran în 
românește. studiul său despre Valery e trăznitor, parcă ar fi scris de Doinaș.“ 
Nu-l acuzați în nici un chip, v-a iubit, v-a iubit Ion D. Sârbu să stiti. 

Ei, dar nu-l acuz deloc pe Sârbu. 

V-a iubit foarte mult. 

Și noi l-am iubit, dar vă spun, cu această rezervă pe care am 
avut-o față de extrordinarul lui talent fabulatoriu care ne-a adus unele 
prejudicii într-o anumită epocă, Or, în acea epocă conta extrem de 
mult fiecare fleac, fiecare fleac te putea duce chiar la închisoare. . 

„Ce sunt aceste umbre și monumente de care vorbiti... le-a citit Maria 
Ploae? Sunt oamenii dvs., sunt prietenii dvs. de la Sibiu. 
l Da, da, sigur. 

Incepem să vorbim despre ei? 

Da, am vorbit de foarte multe ori despre ei. 

Haideti o secundă, să le dedicăm o pagină muzicală înainte. 

Să le dedicăm. 

Domnule Sandrin, ne-ati dat o listă cu piese. Le-ati cântat recent la 
Postul de Radio France Culture. Am și un document de la France Culture în 
care sunteți lăudat pentru ce ați făcut la Paris în ultima vreme, imprimând 
Skriabin, Enescu, Chopin. Mă bucur, doamna Anne-Marie Revy îmi trimite 
acest document și ar trebui ca organizatorii vieţii noastre muzicale să știe să 
exploateze forta dvs. de a cânta Chopin. Cântaţi o mazurcă de Chopin, una 
din ele. Opus 24 aveti, da? Do majorul? 

Sandrin: — Care doriți. 

La bemolul cântaţi. 

Sandrin: — La bemolul? 

(Urmează muzica) 

Vă mulțumesc, maestre Sandrin. Am o mulțime de întrebări, mi le-a 
trimis de sus Alexandra Chilie. N-am reusit noi să le trecem pe toate în 

revistă. Aveţi o întrebare venită din Breaza, domnul Mihai Lăpuşneanu 
urmăreşte emisiunea cu interes: „Cum explicaţi preferinta membrilor 
Cercului de la Sibiu pentru baladă? Se poate vorbi de o influență germană? “ 
E frumos să spuneți asta înainte, după ce l-am ascultat pe Chopin și cănd tre- 
buie să vorbim despre cei de la Sibiu. 

- Sigur că da, este o influență germană resimțită pe două căi: o dată 
din lectura scriitorilor germani, a romanticilor îndeosebi, şi a doua oară 
prin toată atmosfera de burg medieval pe care o întreținea Sibiul. Si, în 
sfârșit, în al treilea rând era un mod de a evada din realitatea imediată, 
de a nu ceda temelor care se cultivau pe vremea aceea în poezia noas- 
tră și care erau toate teme sociale, patriotarde, politice, aşa mai departe. 
Dar fără îndoială că influența mare a fost a poeziei germane, eu țin 
minte că mi-a rămas de atunci ca o obsesie pe care, de care am încer- . 
cat să mă și dezbar și să o confirm: ideea lui Radu Stanca și a lui 
Negoiţescu că cel mai mare poet al omenirii este Hölderlin. De aceea 
am încercat să-l traduc, nu ştiu în ce măsură am izbutit, pentru că era 
într-adevăr, se bucura de o trecere extraordinară în mediul nostru, deşi 
pe vremea aceea nu-l cunoșteam decât parțial şi îndeosebi prin poezi- 
ile care întrețineau ca să zic așa, imaginea mitică a Germaniei. 

Da, sunt foarte multe întrebări, dar eu nu vreau să disturb logica pe 
care. mi-am impus-o și mi-o impun de fiecare dată și țin la ea și chiar dacă 
simt împotrivirea unor auditori, sunt diverse întrebări, le citesc, poate 
revenim la ele. În motto-ul volumului Peștele în apă al lui Llosa se afirmă: 
„Cel care a intrat în politică a făcut pactul cu diavolul“. Ce părere are dom- 
nul Doinaș? Auziti alta mar interesantă. Mihai Moș din Cluj „în Cluj nu 
apare de doi ani Secolul XX“; asta e grav. Poate spuneţi un cuvânt... Foarte 
multă lume dor este să apară Stana un fost sibian, a fost de multe ori în casa 
lui Radu Stanca: „De ce a scris numai poezie ermetică? “ 

Cine, Radu Stanca? Nu e deloc ermetică... 

Și Alexandru Stănescu din Cluj dorește relatări despre Radu Stanca. 
Vorbiţi-mi puțin despre prietenii dvs. de la Sibiu și despre acest spirit. Înce- 
- peti cu Blaga. Ce a însemnat Blaga pentr dvs. și ce trebuie să gândim acum 
despre acest urias spirit? 

orice caz cu totul altceva decât am gândit noi atunci. Adevărul 
este că nu-eram pregătiți pentru a-l recepta pe Blaga. 

Unde stătea Blaga la Sibiu în timpul războiului? 

Pe strada principală, la trei sute de metri de Universitate. Am fost 
o dată la el și știu că ceea ce m-a impresionat — am și spus lucrul aces- 
ta — că la sonerie scria o singură calitate a sa: Lucian Blaga, membru - 
al Academiei Române, atâta tot. 

E cel mai frumos titlu pe care îl poate avea un român. 

Da sigur că da. Ei bine, poate din cauză că ne era atât de apropi- 
at, pentru că eram de câteva ori pe'săptămână la cursurile sale, pentru 
că eram în același timp în discuții directe cu el și și din cauza lipsei 
sale de vocaţie pedagogică și retorică, Blaga își citea cu o lectură albă 
textele sale de filosofie, fie cele publicate, fie cele pe care le va pu-. 
blica. Acest tip de profesor nu poate capta studenții și el nu i-a captat, 
niciodată. De ce? Pentru că ceea ce spunea el acolo noi ori știam din 
lecturile pe care le făcusem, ori aveam să aflăm din tipăriturile care 
urmau să vadă lumina tiparului. Din cauza aceasta, intimitatea care s-a 
stabilit. cu Blaga, în pofida felului său de a fi extrem, solemn, discret, 
rezervat, taciturn, a fost o legătură de mare intimitate, fără nimic arti- 
ficial, nu ca de la student la profesor, deși el nu făcea nimic, nu era un 
om glumeț, extrem de comunicativ, sfătos sau așa ceva. Nu, dar exista 
în el o căldură, o simpatie pe care noi toți am simțit că se îndreaptă, 
am simtit-o îndreptându-se spre noi din momentul în care am început 
să ne afirmăm cât de cât ca literați și pe urmă am avut dintr-o dată o ` 
mare satisfacție, când după actul nostru de naștere ca grup literar, 
Blaga s-a apropiat de noi și a participat la toate cenaclurile noastre. 
Cenaclurile se țineau pe strada Avram Iancu, în casa profesorului 
Henri Jaquiert, care de asemenea era prieten cu noi. Blaga venea acolo 
împreună cu doamna Blaga și cu Dorli care era o fetiță și a asistat 
acolo la lecturile noastre. Lecturile noastre erau îndeosebi din operele 
noastre ca să zic așa, și a citit și el de câteva ori, dar a asistat la discuții 
foarte critice la adresa sa. Îmi amintesc de pildă o discuţie care pe vre- 
mea aceea făcea deliciul nostru intelectual, toți eram obsedati de pro- 
blema tragicului și de problema eticului;și într-o şedinţă de cenaclu li- 
terar s-a spus clar: filosofia lui Blaga este lipsită de tragism, ceea ce 
înseamnă o dimensiune în minus, opera filosofică a lui Blaga este 
amputată, îi lipsește o etică cu care ar fi trebuit să înceapă sistemul. 

Cine a spus asta? 

Blaga a fost de față când..., nu-mi mai amintesc, nu mai pot să 
citez acum cine a fost, cei mai îndrăzneţi în orice caz erau Radu Stanca, 
Negoiţescu şi Sârbu. Ei erau și mai vorbăreți decât noi, noi eram mai 
timizi, cei care venisem, nu cu mult mai tineri decât ei, diferența între 
noi era întotdeauna de-un an. Și Blaga a asistat la aceste discuţii şi a 
încercat să se apere și îmi amintesc că pledoaria lui a fost primită de noi 
cu mult scepticism și ne-am despărțit ca să zic așa fără a cădea de acord. 

Ce frumos e, domnule profesor. Gânditi-vă la un asemenea act astăzi, 
ce ar însemna asta? 

Dar asta a constituit, după părerea mea și unul dintre motivele 
care ne-au ajutat pe urmă pe noi să-l descoperim pe Blaga, fiindcă toți 

l-am descoperit treptat-treptat, noi am devenit blagieni după ce-l pără- 
sisem pe Blaga, după ce Blaga nu mai era în Universitate, pur și sim- 
plu citindu-l și mai ales ăsându-ne impresionați de rectitudinea atitu- 
dinii lui în momentul în care țara noastră a trecut prin acel asasinat 
cultural care a fost regimul comunist. 

Cum să ne explicăm reacția lui atunci când a venit Ivașcu ra Cluj și l-a 
ademenit într-un fel? 

Blaga ar fi încercat, există semne că ar fi încercat să se pună de 
acord, dar avea un singur mare... 

` Articolele din Contemporanul sunt scrise. 

A scris, știu, alea sunt scrise. A scris și nişte articole la gazeta de 
perete a Universităţii, aşa mai departe. EI ar fi încercat să facă poate 
mai mult dacă regimul ar fi acceptat un singur lucru: să pună în circu- 
latie poezia și filosofia sa, adică opera sa. Nu înțelegea să facă nimic 
atâta timp cât lucrul acesta nu s-a putut. 

Cine ar fi insistat? Răutu să cultive Trilogia culturii? 

Şi atunci, în pofida acestor mici manifestări de încercare de a 
aranja un lucru, Blaga nu era omul de pildă care să-l repeadă pe Ivașcu 
şi să-i spună nu, nu fac lucrul acesta, și a încercat să găsească o soluție 
de compromis, dar văzând că lucrurile nu merg mai departe s-a oprit. 
Si lucrul acesta este, oricum, exemplar pentru noi. 

lată mi s-au adus noi scrisori, sunt intrigat de una semnată Duţă, vecin 
cu dumneavoastră, nu știu, cu mine sau cu dumneavoastră, oricum și noi sun- ` 
"tem într-un fel vecini. Să vorbiti pe înțelesul tuturor. 

Adică? 

Nu stiu. 

Bine. 

Dar aș vrea să ştie lumea asta că vorbim foarte clar... 

Domnule Sava, haideţi să vorbim pe înţelesul tuturor. 

Dar noi am vorbit numai pe întelesul tuturor, aș vrea și asta să o 
spunem. Nu toată lumea trebuie să se uite la Serata muzicală, dar pentru că... - 
iertați-mă o secundă că didacticizez şi eu. Ca să te uiti lao Serată muzicală 
ca acea de astăzi, care e într-un fel specială, nu, trebuie să, măcar să citesti 
una sau două dintre aceste cărti, nu se poate altfel. Și trebuie să ştii cine e . 
Doinaș pe pământul ăsta, să-ți placă un vers și așa mai departe. Dacă nu, 
trăiască „Robingo“ acela de pe programul unu care e ademenitor pentru 
orice mare spirit, domnule profesor. 

Daţi-mi voie să vă povestesc o Eat oeh poate că totuşi dom- 
nul acesta Duţă va concede că totuși vorbim pe înțelesul tuturor. Afir- 
matie: universul sonor este un abis, este unul dintre cele mai captivan- 
te universuri și poate să facă să ne pierdem pe noi înșine. Aceasta a 

fost afirmația mea. Am să vă povestesc o întâmplare care arată în ce 
măsură Nietzsche avea dreptate în momentul în care numea muzica 
artă dionisiacă și singura artă dionisiacă, aceea care exprimă. pur și 
simplu suferinţa primordială a lumii, zvârcolirile existenței acelui unu 
primordial. Sunt acolo profesor la țară și la un moment dat trebuie să 


particip la înmormântarea unui prieten al meu, doctor în Serbiş. El era - 


ardelean, un foarte bun prieten pe care țin să-l omagiez ș şi acuma când 
nu mai este, pentru deosebita sa calitate umană. Era de altfel un medic 


excepțional. La înmormântarea lui au venit țăranii din satele de prin | 


prejur. A început prohodul. Dvs. știți că prohodul nostru, care e cu 
citate din Ecleziast este nimicitor, te sfâșie așa mai departe, dacă în 
același timp cel care îl cântă și intonează cuvintele cum trebuie și 
înţelegi ceea ce spune te nimiceşte de la „Eu sunt oaia cea pierdută“ și 
pănă la „Unde sunt acuma împăratul ş și ostașul“ sau „Cu sfinții odih- 
nește“ și așa mai departe. Eu eram foarte emoționat şi pentru faptul că 
era vorba de un prieten al meu, ascultând acest prohod cântat de un 
cor admirabil, la un moment dat peste acest prohod căruia îi ascultam 
cuvintele și încercam să-mi stăpâneasc emoția a izbucnit pe neaștep- 
tate fanfara întunecând, acoperind complet toate citiniale, di clipa aia 
m-am înfiorat. Sunetul acela de trâmbiță, răcnetul alămurilor a fost 


ceva extraordinar, dar fanfara cânta firește melodia Ecleziastului, așa . 


mai departe, sporind cu acest plus pe care-l aducea universul sonor. 
Am crezut că, cu aceasta, emoția mea a ajuns la limită și că nu se mai 
poate întâmpla nimic. Convoiul a pornit din curte, ne-am îndreptat 
spre cimitir. Am ajuns în piața publică, acolo unde se afla și spitalul și 
acolo patru mașini ale Salvării au dàt drumul la sirene, sirene care au 
“acoperit totul. Ei bine a fost cea mai puternică emoție din viața mea, 
am simțit că sunt pur și simplu sfâşiat și mi-am spus: „Sonorul ca 
„atare, răcnetul pur și simplu, ceea ce intră în ureche și ce stârnește în 
ureche, stârnește cele mai cumplite adâncimi ale fiinţei noastre, de aşa 
ceva nu te poți apăra. lată de unde fiorul, pericolul muzicii, de altfel 
împotriva acestui lucru ne avertizează și Cioran, care totuși nu a încer- 
- cat o asemenea experiență nimicitoare, pur şi simplu nimicitoare. ` 

Cioran nu ar fi existat fără muzică, domnule profesor, și muzica con- 
temporană, exegeza muzicală nu ar fi existat fără cuvintele lui Cioran. 

Da, sigur. 

Dar dvs. aţi ştiut să vă apăraţi într-un fel așa, eu ajung de fiecare dată 
la un moment din biografie: din muzică ati ales baletul, doamna Irinel Liciu 
care v-a întovărășit o viaţă este un semn că aţi preferat coregrafia, nu? 

Da, este, în momentul în care..., ştiţi ce se întâmplă? În momen- 
tul în care vezi baletul pe muzică este ca şi cum ai trece de la o artă 

dionisiacă la o artă apolinică. Adică totul se limpezește, devine vizual 
și o vizualitate care face apel la visătoria noastră, așa mai departe, care 
te împacă cu orice, nu te răscolește. 

Ati văzut spectacole de balet cu doamna dvs.? 

Am văzut, firește. y 

Si V-au dat bucurii? 

Da, sigur că da, o anumită satisfacție, o foarte mare satisfacție p$ 
lângă emotia de rigoare. 

Stiti că a fost una dintre cele mai talentate reprezentante ale scenei 
noastre şi complementară spiritului domnului Doinaș, iertați-mă că vă spun 
eu asemenea lucruri, dar lumea are nevoie și de asemenea detalii. 

l Vă mulțumesc. 

Continuati, continuati să mai spuneți câteva cuvinte despre prietenii 
sibieni. Cum era Negoitescu? 

Negoiţescu era spiridușul cercului nostru, omul cu cea mai mare 
vocaţie pedagogică pe care am întâlnit-o, ne obliga pur și simplu să 
citim anumite cărți pe care le-a citit și el ca să putem discuta. Tot. 
Cercul literar era un cenaclu, tot timpul se discuta literatură, filosofie, 
așa mai departe, ca să putem fi toți la unison trebuia să citim aceleași 
lucruri pentru a putea fi în temă. În același timp era omul care urmărea 
coeziunea noastră a tuturora, el este cel care, ca să zic așa, i-a ales prin 
anumite simpatii pe care le-a arătat pe cei care merită să rămână în 
Cercul literar şi i-a îndepărtat pe toți ceilalți. Era un personaj în ace- 
lași timp iubit de unii și foarte detestat de alții. Era uri om extrem de 
subiectiv, plin de fantezie, cu vorbirea lui care întotdeauna era puțintel 
bâlbâită și cu ideile lui din ce în ce mai trăznite. El a fost acela care a 
redactat scrisoarea către Lovinescu care: constituie actul nostru de- 
naștere. Semnăturile noastre pe acea scrisoare nu sunt autentice, ele au 
fost adăugate de Negoiţescu. Nici unul dintre noi nu a semnat manu 
proprio acea scrisoare. Dar avea adeziunea noastră a tuturora. Ne-a 
uimit pe urmă, după ce ne uimise prin tinerețea sa așa prin niște atitu- 
dini de extremă dreaptă care au constituit un fel de febră a tinereții 
care au trecut foarte repede și nu numai că nu a mai avut simpatii 
legionare, dar a fost detestat de legionari şi a trecut chiar el cumva în 
extrema cealaltă devenind ca să zic aşa duşman al oricărei... 

A avut simpatii legionare Negoitescu? 

A avut simpatii legionare la 16 ani. A devenit, ca să spun așa, un 
democrat convins și refractar oricărui extremism. Ne-a uimit mai târ- 
ziu cu Antologia poeziei române, care, din păcate, am impresia că s-a 
pierdut, nu ştiu dacă mai există pe undeva, care este extrem de instruc- 
tivă pentru gustul său şi pentru ceea ce însemna gustul său, care era 

dincolo de orice criterii politice. Trebuie să vă spun că în acea... 

Marta Petreu, Vartic nu au mai găsit-o? 

Nici nu știu dacă mai există această antologie. 

Ei se ocupă în mod special de Negoitescu. 

- În această antologie să știți că Arghezi figura cu paisprezece 
poezii şi Beniuc figura şi el cu paisprezece poezii. Negoiţescu, care 
fusese cândva prieten cu Beniuc și care devenise dușman de moarte, 
Beniuc a avut o influență nefastă asupra factorilor din Uniunea Scrii- 
torilor când a fost vorba să-l primească pe Negoiţescu ca membru al 
Uniunii. Și pe urmă a scandalizat pe toată lumea și a uimit pe toată 
lumea cu acel studiu, acel eseu despre poezia lui Eminescu în care ple- 
doaria sa merge pentru poezia postumelor și nu pentru antume, după 
cum a stârnit scandal cu acel plan al Istoriei literaturii române publi- 
cat în „Familia“, care era pur și simplu un sumar care arăta ce anume, 
cum etapizează el această istorie a literaturii române şi pe cine vâră 
acolo și ce spune despre el pe scurt și așa mai departe, care a fost un 
imens scandal, dar omul era un exhibitionist. Îi plăcea foarte mult să 


se pună în lumină, nu conta că se scrie rău sau se scrie bine despre el, - 


important era să se scrie, ceea ce el spunea în modul acesta deschis. 
Altfel înzestrat cu un sentiment al prieteniei extraordinar. 

Dar scandalos mi s-a părut mie — iarăşi voi căpăta toate replicile nece- 
sare, dar am scris despre asta — anumite pagini din jurnalul ăsta tipărit acum 
de curând. V-aţi uitat în el? 

M-am uitât prin el. 

Cum poți să faci elogiul homosexualismului?. . 

Domnule Sava, un om când este sincer..: 

Stati, ești Ion Negoitescu, nu esti un balerin unonim..: 

Ultima obligaţie a unui om este de a fi absolut sincer. 

Ultima obligație a unui om nu este ca să creştem o tânără generaţie cu 
un anumit respect fată de „, plapuma“ lui Goethe. V-aţi uitat la plapuma lui 
Goethe al dumneavoastră la Muzeul din Weimar? 

Care este valoarea supremă? Nu este adevărul? 

Dar adevărul mărunt? 

Adevărul cel care trebuie să fie spus și în fața lui Euruiazeti și 
în fața omenilor și în fața culturii. 

"Adevărul de bucătărie, adevărul de wc sau adevărul slujit de bibliote- 
ca din casă? 

„Eu cred că numai în lacuri cu noroi în fund cresc nuferi“, zice 
Blaga. 

Și adică avem nevoie să stăm numai în lacuri cu noroi la fund? 


Eu de plidă... 

Dvs. ati stat numai în lacuri limpezi, domnule Doinaș. 

Eu de pildă nu sunt de acord cu acest exhibiţionism al lui, dar pot 
să-l înțeleg, nu pot să-l aprob. 

Am căutat paginile muzicale, sunt superbe. De eai tatăl lui a vrut să-l 
facă violonist. 

Mare amator de muzică. i 

Și selectii foarte interesante. Tatăl lui se pare că a fost un complexat 
ofiter fată de muzică și de mic a început să-i dea muzică. : 

Tatăl său a fost un om foarte cult. 

Dar când șeful muzicii îl „atacă“... şi ce mari voluptăţi există la doi- 
sprezece ani, când te culci cu un bărbat mi se pare de neimaginat. 

Domnule Sava, începem iar discuţia aceasta despre homosexua- 

lism. : i i 
S-a vorbit în Senat. 
S-a discutat și în Senat. Este o realitate, s-a discutat și în Senat și 
așa mai departe și nu s-a bucurat de tratamentul, adică de atenția, de 
atitudinile, de poziţiile de care ar trebui să se bucure așa ceva acuma 
în lumea modemă în care trăim. 

Lumea modernă e lumea clasică, domnule profesor. 

Lumea modernă nu este lumea pe care o fasonăm cu foarfecele. 

Lumea modernă este aceea la care vă adăpati dvs., marea cultură a 
umanităţii, acolo e adevărul. 

Nu l-a împiedecat nimic pe Negoiţescu să se adape acolo. 

Dar trebuie să-mi spună el mie toate măruntaiele lui? 

Asta e altă problemă, asta e altă problemă. Jurnalul lui, jurnalul 
lui care va fi dat publicității abia peste treizeci de ani, acela poate, și 
numai acela trebuia să conțină asemenea confesiuni. 

Există un asemenea jurnal? 

Există un asemenea jurnal. 

Si de ce nu-l publicăm.acum? 

El a dat dispoziţii numai peste treizeci de ani să fie publicat 

Si până atunci a dat acest compendiu asa, da? 

Până atunci şi-a scris aceste amintiri. 

Care este cel mai interesant om pe care l-ați cunoscut în viata asta, 
domnule Doinas, dincolo de Sibiu și dincolo de prietenii pe care i-ați amintit > 
până acum? 

j Nu, eu zic că cel mai interesant om pe care l-arn cunoscut se afla 
între prietenii noștri şi este Ovidiu Cotruș, a fost Ovidiu Cotruş, nepo- 
tul lui Aron Cotruş. Un om cu o formaţie filosofică extraordinară, cu 
o fermitate de caracter cu totul excepțională, un om care avea pasiu- 
nea dialogului filosofic şi pasiunea disputei în contradictoriu, un om 


Simfonia destinului 81 


de o rectitudine exemplară. 

Şi Dumnezeu ăsta de ce nu face loc fiecăruia în spațiul lui? Câtă lume 
stie de Ovidiu Cotrus? 

A publicat două cărți, una despre Mateiu Caragiale, a doua, 
Meditaţii critice i-am publicat-o eu postum tipărind articolele pe care le- 
a dat publicității în revista „Familia“. A fost aproape tot timpul bolnav, 
a fost aproape tot timpul ca un fugărit ascunzându-se pe la noi, când pe 
la unul, când pe la altul, până ce a fost arestat și a făcut închisoare. A 
fost infectat în închisoare din cauza unei injecții, cu o boală de ficat, a 
ieșit, şi-a tratat-o cât a putut, dar la un moment dat, a cedat. 

Dumnezeu ne încearcă ca pe lov, dar nu ne apără până la sfârșit, nu ne 
dă turmele, bogăția şi dreptatea până la sfârșit. Nu e drept în nici un chip, nu? 

Dreptatea lui Dumnezeu este alta decât dreptatea oamenilor. 

Sărmanii de noi! 

EI fiind de nepătruns nu putem să pătrundem actele sale întru 
totul până acolo încât să spunem de ce nu i-a dat omului acesta lucrul 
acesta, Poate i-a dat altceva. 

Îmi cerea cineva în scrisoarea aceea, am citit-o în deschiderea emisiu- 
nii, nu, să-l aduc pe părintele Galeriu. Am să-l invit la început de februarie 
si am să încep cu Cartea lui lov. Acolo sunt adevăruri af de pentru ca să 
putem supraviețui, domnule. profesor. 

Da, sigur, fără acest paradox divin nu putem să supraviețuim, dar 
trebuie să-l acceptăm ca atare. 

Ah, ce v-a dat cultura: putere de rezistenţă și aaen de a răspunde 
tuturor întrebărilor. 

Eu cred că puterea de rezistență vine totuși numai dacă ai și 
credință. Credința ta. 

Faptul că arătați atât de tânăr, iertați-mă, la șaptezeci patru de ani, 
de unde vine, domnule profesor? 

Asta e masca mea, domnule Sava. 

Cum, mășştile dumneavoastră sunt poeziile? 

Da, sigur că da, dar dacă tot teoretizez purtarea de mască în 
poezie cu atât mai mult trebuie să o practic în viață. 

Nu, sunteți sănătos, îmi vine să bat în lemn... arătăți minunat... 

Vă mulțumesc. 

Mintea dvs. este minunată. ..: Cum ar spune Schiller. Probabil. Trupul 
dvs. e din suflet făcut. Mai citim Maria Ploae? Vă place aici la noi, Maria 
Ploae, nu? De ce nu mai veniti? Vă invit mereu. Oricând, este locul nostru 
deschis pentru poezie, mai ales cum aţi făcut-o astăzi: v-am spus ieri la prânz 
că vine domnul Doinaș și iată ce frumoase lucruri ați pregătit. Mai avem 
două sonete? 

Maria Ploae: — Două sonete. In memoriam — Radu Stanca... 
Adeseori eu trec printre morminte - 

Si mă gândesc la voi, prieteni morți. 
Amară-i amintirea când o porți pe faţă, 
Ca o lacrimă fierbinte. 

Cu umbre vagi se mișcă scunde porți, 
O creangă ce se clatină mă minte, 
Surâsul vostru îmi stăruie în minte 

Ca scos din apa nemișcatei morți. 
Atunci culeg țărâna, rup o floare, 
Atent la pas, la șoaptă, la suflare 

“Ce toate-n juru-mi sunt un cântec mut. 
Din zările ce pâlpâie albastre 
Desprind lumina chipurilor voastre 
Asemeni paradisului pierdut. 


Sărutul 

Ca frunza ce se lasă pe izvor 

Îţi tulbur sufletul c-o sărutare 

Și sura ta sorbindu-mă tresare 

Cu” valuri care nu mai ştiu ce vor. 
Nici focul nu cutremură mai tare, 
Nici vântul nu îmbată mai ușor 
Primeşti pe umeri un frunziş sonor 
Care se scutură dintr-o cântare. 

De ce suspini, ce nour te pătrunde? 
Pe frumusețea ta ca peste unde 

Se lasă leneș un umbros vestmânt. 
Ah, frunza mea se face scrum pe gură 
Dar putrezind, sălbateca nervură 
Își zgârie profilul în pământ. 


Do major, maestre Sandrin. Mazurca, da? (urmează muzica) Mai 
ascultăm o mazurcă dacă o aveți tot în 24, ceă în si bemol minor? (urmează 
muzică) Da, vă mulțumesc maestre Sandrin, poate pregătiţi pentru final un 
Enescu? Primesc mereu scrisori astăzi, adică telefoanele care sună alături de 
oficiul sondaje în sectie. Îmi place foarte mult un doctor din Bucuresti care 
spune că ar sta până dimineaţă cu noi. Numai că îi obosim pe tehnicienii 
„noștri și nu avem nici spatiu de emisie, dar așa ar trebui să fie televiziunea, 
să aibă oameni ca dvs. în fiecare zi să le vorbească. 

` Găsiţi destul de mulți oameni în țara românească care ar putea să 

răspundă exigenţelor dvs. Vă rog să credeți, din toate domeniile de 
activitate. i 

Și de ce nu-i foloseste televiziunea, televiziunile astea atât de multe pe 
care le avem? 

Întâi-de toate cade în sarcina dvs. să-i invitați. Eu îi invit pe toți. 
Aţi observat, nu, cu câtă insistență am dorit să vină Stefan Augustin 
Doinaș. Acum doi ani mi-ati spus un lucru care m-a durut într-un fel. 

Da. 

Că nu veniți pentru că am o anumită atitudine politică. 

V-am spus că nu vin pentru că sunteți prea echidistant. 

Da, nu pot fi decât echidistant, altfel n-as mai fi tinut doi ani de zile 
Serate... Cel mai mult îmi amintesc că la o altă întâlnire cu dvs. prin 1986 
vis-à-vis de CSP, veneați de la Uniunea Scriitorilor, mi se pare că aveati 
chiar și un sufertaș în mână. Și mi-ati dat asa o încredere că e bine ce fac şi 
că dau muzică bună oamenilor și că vin alte vremuri. Stiati în 1986 că vin 
alte vremuri? 

Am sperat cu toţii că vor veni, mai trebuie acuma să vină pe 
măsura speranțelor noastre. 

Vor veni și astea, am încredere după tot ce mi-ati spus dvs., aici. Am o 
scrisoare frumoasă care mă întreabă ce a gândit Cercul de la Sibiu atunci 
când a apărut Istoria literaturii române a lui Călinescu, în 1941. 

Istoria literaturii române de la origini până în prezent a lui Căli- . 
nescu, acea monumentală ediţie a fost aproape Biblia noastră. A mea 
fusese încă dinainte pentru că din clasa a opta de liceu făcusem rost de 
nişte bani meditând un elev şi m-am dus cu suma aceea de o mie de lei 
și mi-am cumpărat Istoria literaturii române a lui Calinescu 

Ce însemna o mie de lei în 1941? 

A, era ceva. 

Eu țin minte că mama mă trimitea să cumpăr zile și dădeam nouă lei 
pe kilogramul de zahăr. 

Da bineînțeles. Am dat aceşti bani pentru că aşteptam cu nerăb- 
dare să apară această carte, eu citind fişele lirice ale lui roua au în 
„Jurnalul literar“; la care am și debutat. 

Si când am venit la Sibiu am găsit oameni pur și aliata îndră- 
gostiti de el. Negoițescu în tot ce a scris, nu-i așa, este foarte mult 
influeriţat de Călinescu i iar noi niciodată nu ne-am lepădat de ceea ce 
în Călinescu reprezintă o dimensiune majoră a criticii, a atitudinii cri- 
tice în cultura română. Excesele lui uneori le-am cenzurat şi noi, ca 
mulți alții, dar a fost în general omul pe care l-am adorat, pus de multe 
ori în comparație cu Lovinescu. Admiraţia mergea spre Călinescu, dar 
fidelitatea mergea spre Lovinescu. 

Ce frumos este spectrul acesta al culturii românești, ce complementar... 
și noi ne dăm seama, nu, că avem nevoie şi de Lovinescu și de Călinescu, așa 
cum istoria a avut nevoie și de Brahms şi de Wagner. 
Asta nu se înțelege, că valorile culturale, în general valorile artis- 
tice se așează unele alături de altele, nu unele împotriva altora. Asta 
trebuie să înțeleagă lumea. 
Dar de ce se împotrivesc oamenii de cultură în momentul în care tră- . 
iesc? Ce să zică tânărul ăsta când vede oameni de cultură imensi ai României 
care nu se înțeleg î în nici un chip? În partidul dumneavoastră înainte de toate. 
Pentru că oamenii sunt de formatii diferite, au gusturi diferite, au 
idei diferite și nu ştiu să-și depășească propria lor formaţie, propriul 
lor gust, propria lor ideologie, ca să zic așa. Nu sunt receptivi la ceea 
ce constituie o exigenţă... 
Dar nu înțeleg că împotriva „comunismului rezidual“ de care vor beaţi 
dvs. această unitate de drum la un moment dat este absolut necesară? 
Nu. Pun subiectivitatea înaintea unei atitudini care trebuie să 
domnească astăzi și care este recomandată astăzi îndeosebi: receptarea 
alterității, să-l simți pe celălalt în ceea ce are specific al lui şi să-l 
accepți ca atare, nu reducându-l la tine însuți, atunci n-ai făcut nimic, 
nu reducându-l la tine însuți. A antama, a purcede la acest dialog cu 
celălalt, cum zice Martin Bubber, a face din celălalt nu un obiect, nu 
un el care devine imediat un obiect, ci un tu cu care intri în conversa- 
tie, în schimb, asta este exigenţa care este formulată astăzi de pildă 
într-un sistem de etică atât de seducător, deși fără îndoială uluitor prin 
implicaţiile sale, cum este cel al lui Levynas de pildă. 
Bubber venea din Biblie, domnule profesor. De ce nu le citiți Biblia, 
dumneavoastră ca preşedinte al Uniunii Scriitorilor, scriitorilor noștri? 
Eu recomand întotdeauna citirea Bibliei oricărui... 
Cititi seara o pagină din Biblie? 
Nu, mărturisesc că nu, dar am citit cândva foarte mult din Biblie 
și mă refer tot timpul la Biblie și știu că o mulțime de învățăminte și 
de atitudini mi-au fost inculcate de acolo. E o carte... ce să mai spu- 
nem, © carte fundamentală și cei care acuma se împotrivesc învăță- 
mântului religios, introducerii religiei în școală fac o mare greșeală 
pentru că ei vor să scoată încă de la început un om amputat de o 
` dimensiune esențială a spiritului. Omul trebuie cultivat, trebuie să i se 
dea acele elemente de cultură în stare să-i formeze personalitatea și pe 
urmă să i se respecte opțiunea. i 

Da. Biblia, trebuie să amintesc așa ca să mai și glumim, în ultima mea 
deplasare am făcut acum vreo două luni la Arad și am stat unde stau de obi- 
cei, la un hotel mai modest care era fostul hotel al partidului. Seara, în loc 

să umblu în teaşca mea unde întotdeauna tin o Biblie ca să citesc o pagină, 
că mă linişteşte muzical, chiar dacă citesc numai nume, citesc numai primele 
pagini cu nume, nu? Am pus mâna în sertar si am găsit o Biblie, în fostul 
hotel al partidului. Înseamnă enorm asta, lumea nu-și dă seama. 

Da, sigur-că da, în hotelurile străine se află întotdeauna o Biblie. 

Oriunde, în cel mai mărginaș hotel găsești cartea. Domnule Doinaș, 
doresc oamenii să stăm până în zori, nu vom sta decât încă douăzeci şi cinci 
de minute. Haideti, spuneti-mi, pentru că am vorbit de Călinescu, spuneți-mi 
un cuvânt despre Eminescu și suntem în săptămâna emineasciană, avem o 
mulțime de emisiuni despre Eminescu m (pr prea asta. Colegii mei pregătesc 
și pentru miercuri, şi pentru duminică. 

Poimâine este cincisprezece ianuarie, este ziua de naștere a lui 
Eminescu, cu voia dvs. aş vrea să citesc câteva rânduri pe care le-am 
scris mai demult despre această dată. Pentru că ele sunt omagiul pe 
care l-am adus eu întotdeauna lui Eminescu şi aș vrea să discutăm 
despre situaţia în care se află Eminescu astăzi în conștiința oamenilor 
care au asistat la ultimele controverse pe marginea lui. Da? 

Vă rog. Din Lectura poeziei, „La nașterea geniului“ se numeste arti- 
colul meu, n-am să-l citesc în întregime ci numai trei pasaje: „de fiecare dată 
la 15 ianuarie invocăm cântecul ca o supremă biruință asupra mizeriei și 
vremelniciei, act orfic prin excelenţă care transfigurează lacrima în sunet și 
întunericul în speranţă și le instalează pe soclul de aer limpid pe care numai 
formele perfecte durează, ferite de orice intemperii prin propria lor indicibilă 
frumusete. Suferință, speranță și izbăvire a unui neam întreg, Eminescu este 
universul de armonie al limbii noastre căruia abia rivalitatea cu cei mai mari 
poeti'români apăruţi după el îi confirmă unicitatea și valoarea. De fiecare 
dată la 15 ianuarie invocăm caracterul ca singura garanție a personalității 
în istorie. Structură fixă a moralității individuale oglindind un întreg ethos 
popular. Acela care a rezistat de-a lungul veacurilor, asemenea reliefului 
geografic al patriei, în fata tuturor vicisitudinilor sorții. Citit în grava, pro- 
funda sa demnitate, Eminescu este pentru noi întruparea unui ideal de cinste, 
fermitate și răspundere majoră a scrisului. Omul care s-a sprijinit în condei 
ca profeţii în toiag, conștient că dacă îl îndreaptă spre pământ destupă 
izvoarele, iar dacă îl înalță spre cer atrage trăsnetul. De fiecare dată la 15 
ianuarie invocăm cultura, ca pe o a doua fată mai senină a istoriei, aceea 
care se ridică din adâncuri desprinsă de pe obrazul mumelor teribile, ali- 
mentate de aburii legendelor, alcătuite din substanțe imponderabile și 
întregind în eternitate alături de toate celelalte construcții înălțate cu mâinile 
și gândul, din marmură, fier sau miresme, imaginea prezenței în lume a unui 
popor. Dincolo de ceea ce a izbutit să încheie în formă definitivă înainte ca 
spiritul său să se întunece, Eminescu ne-a lăsat prin postumele sale netermi- 

nate un cutremurător și totuși optimist testament: Acela de a continua prin 
generatii opera începută, anonimă odată cu: Mioriţa și Meşterul Manole 
lucrare fără sfârșit... care sporește numai pe măsură ce ne vedem moartea 
sub forma unei nunți și ne îngropăm cu toții oasele în zidurile ei muzicale.“ 
Am ținut să citesc aceste rânduri... 

„Ziduri muzicale“ ale cui? 

Ale acelei opere. . 

Foarte frumos spus. să ştiţi că toate aceste rânduri ale dumneavoastră 
le voi folosi săptămâna viitoare, sper să am un interlocutor de marcă lite- 
rară. 

Vedeţi, nu 1 putem ignora faptul că în ultimul timp Eminescu a 
fost pus în discuţie și că discuţiile asupra lui sunt de multe ori critice 
și foarte critice. Aș vrea să mă refer putintel la această situaţie. Dacă 
aș vrea să sintetizez într-o formulă lapidară aș zice că de Eminescu ne 
apropiem cu o iubire care nu-l îmbrățișează și nu-l poate îmbrățișa, 
nu-l poate cuprinde în totalitatea scrierilor sale. De aceea orice teză 
despre Eminescu care schimbă perspectiva lui și formulează o rezer- 
vă, o critică, o interpretare inedită, trezeşte în mintea multora reacții 
virulente, de denigrare a valorilor patriei, trădare a sensibilităţii noas- 
tre, impietate şi așa mai departe. Or, publicistica lui Eminescu nu a 
- fost citită de toată lumea — de fapt nici opera lui poetică nu este citită 
de toată lumea. Vedeţi, Eminescu este receptat îndeosebi în ceea ce are 
mai ușor, mai superficial poezia sa. Nici măcar lecţia lui Călinescu n-a 
fost primită cum trebuie. Călinescu arată că în romanţele lui Eminescu 
există nişte straturi. Poţi merge la stratul superficial, care este acela al 
sentimentalismului popular și poți merge mult mai adânc pentru a 
descoperi ceea ce este profund î în Eminescu. Nici această lecţie nu a 
fost asimilată, necum altele care formulează rezerve asupra publicis- 
ticii lui. Or eu vreau să citez două nume care în general nu sunt citate; 
adversitatea față de Eminescu se pare că este considerată a veni exclu- 
siv de la contemporanii noștri, care s-au situat în anumite împrejurări 


pe anumite poziții. Or nu este aşa. Uitaţi, în 1937 Călinescu scria - 


următoarele, mi-am notat aici: „Eminescu slujește azi — azi în 1937 
ştiţi ce se anunța atunci pentru România — Eminescu slujeşte azi celor 
mai mulți ca ferment de agitațiune și intoleranță. A-l admira pe 
Erninescu nu înseamnă a-l urma în toate afirmaţiile publicisticii sale.“ 

Tot Călinescu scrie: „Eminescu a murit tânăr, acest lucru era necesar 
geniului său. Bătrân, poetul ar fi ajuns un factor reacționar, cum îi era 
firea într-un fel“. lar în 1943, când o anumită experiență istorică era 


deja îi în plină desfăşurare, Lovinescu scria în cartea sa „Titu Maiorescu: 


și posteritatea sa critică“: „Mistica socială a lui Eminescu se află la 

baza tuturor mişcărilor extremiste din veacul nostru.“ Și a mai vrea 
să mai spun un singur lucru... 

Dar vă daţi seama, domnule Doinas, că ceea ce e ati spus acum poate 
trezi reacții cumplite? 


Sigur că putem fi de acord cu chestiunea aceasta sau nu putem fi- 


de acord. Putem fi de acord cu lauda extraordinară pe care i-a adus-o 
Iorga, Iorga care exalta, care lăuda toată această mistică exaltată a 
patriei, Iorga care a fost victima acestei mistici exaltate, a unui anumit 
extremism. Mai nou, omul care se bucură de cele mai teribile atacuri 
pentru că a formulat niște rezerve în legătură cu extremismul politic al 
lui Eminescu a fost Negoiţescu și după părerea mea este o nedreptate ce 
se poate face memoriei lui. Astăzi, dacă suntem cu toții foarte atenți 
vom vedea că o serie de extremisme care se anunță in nuce deocamdată, 
în germene, se reclamă de la anumite texte eminesciene. Fără îndoială 
veţi spune: „Ce importanţă are? Toţi marii gânditori, muzicieni, filosofi 
au fost la un moment dat confiscaţi de un regim politic odios, nu ei sunt 
vinovaţi pentru aceasta.“ E adevărat, așa este, nu ei sunt vinovaţi numai 
că ceea ce este valabil întru totul până în ultima literă a scrisului său la 
sfârşitul secolului trecut nu mai poate să constituie literă de Evanghelie 
astăzi pentru noi, în secolul acesta, în contextul istoric, social, politic în 
care trăim. De aceea dragostea mea pentru Eminescu, admirația mea 
este nemărginită. Este fără îndoială cel mai mare geniu al limbii 
românești, cel mai mare creator de limbă românească, dar am foarte 
serioase rezerve față de anumite pasaje care denotă xenofobia lui. 

E normal să spunem asta la 15 ianuarie? 

E normal să o spunem tot timpul. 

E normal să asculte tinerii care trebuie într-un fel să aibă lumina?... ` 

Da, fiindcă tinerii trebuie să știe de lucrul acesta pe care l-a spus 
Maiorescu: da, patriotism... 

Care? Tinerii studenti în filologie, nu marea masă. 

Toţi, toată lumea trebuie să ştie. 

De ce să-l coborâm pe Eminescu de pe piedestalul lui? 

Nu-l coborâm absolut deloc. 

Uitaţi-vă cum stă acolo, e simbolul nostru. 

Da, dar nu-l cobor pe Eminescu în momentul în care spun lucrul 
acesta, nu-l cobor pe Eminescu. Toţi trebuie să știe — vorba lui 
Maiorescu la care eu subscriu î întru totul: „Patriotismul în limitele ade- 
vărului.“ 


Vă înțeleg în tot ce ati spus, eu nu am dreptul în nici un fel să semnez ` 


sau să contrasemnez pentru că nu sunt specializat îi în acest teritoriu, sper ca 
măcar săptămâna aceasta presa de specialitate să reu șească să aducă si un 

asemenea punct de vedere, cu toate obiectiunile necesare. Teza dumneavoas- 

„tră și cărțile acestea, tot ce aţi rostit astăzi vă dau tot dreptul să aveți un 
asemenea punct de vedere, dar eu știu, conditionarea ca atare a timpului, și . 
poate că nu e momentul pentru o asemenea întrebare... 

În general în cultură se întâmplă asemenea fenomene de intoleranță. 
Eu îmi amintesc că la un moment dat în niște emisiuni care au constituit 
un adevărat ciclu la radio am vorbit la un moment dat de Alecsandri și 
oamenii de la radio s-au trezit cu un telefon de la Dumitru Popescu care 
spunea pur și simplu: „Cum își permite acest om să denigreze o valoare 
națională ca a lui Alecsandri?“ Pentru că am formulat niște rezerve care mi 
se pare firesc să le formulez în anul de grație 196... și nu știu cât era atun- 
ci, faţă de lirica lùi Alecsandri. Or, o asemenea atitudine de intoleranță câre 
rimează perfect cu intoleranța pe care o manifestă anumite scrieri, anumite 
expresii ale lui Eminescu nu ne face nici un serviciu. 

Ar trebui de multe ori să fiţi invitat, ar trebui să găsesc, dar nu eu, colegii 
mei specializaţi în literatură, oamenii care să vă aducă contraponderea nece- 
sară. Acum avem dreptul să punem tot felul de întrebări, asta rămâne hotărâtor 
si asta nu trebuie negat în fata dvs. Sunt orele opt și un sfert, încheiem, dar pen- 
tru că ați vorbit de caracter și de personalitate aș vrea să mai aduc o temă care 
e mereu dezbătută aici. Sunt indisolubil legate caracterul și personalitatea, 
veniți în ajutorul meu cu asta. Pentru că mereu mi se spune nu. Profesorul 
Ianoși mi-a spus-o de curând: „Sunt mari creatori fără caracter.“ 

Nu cred, istoria muzicii nu-mi atestă, n-am nici un exemplu. 

Da, dar istoriă literaturii aduce foarte multe exemple. Talentul, 

eniul, se pare că nu merg întotdeauna mână în mână cu caracterul. 
ia mprejurările istorice pot să fie de așa natură. 

Dar în muzică merg, domnule profesor. 

Se poate ca în muzică să meargă. împrejurările istorice pot fi de 
așa natură încât omul acela fragil care creează capodopera nemuri- 
toare să nu poată rezista presiunilor exercitate asupra lui şi să facă 
compromisuri. 

Dati-mi un exemplu, domnule Doinaș. 

Arghezi, Sadoveanu, Călinescu. 

Dar Arghezi este uriaş. 

Dar nimeni nu spune că nu este uriaş. 

„Toti sfinții zugrăviti în tindă...“ 

Eu nu mă lepăd de nici una din poeziile extraordinare, extraor- 

dinar de frumoase ale lui Arghezi-care a fost maestrul meu, am învățat 
să fac versuri de la Arghezi, nu mă lepăd de lucrul acesta. Regret ceea 
ce s-a petrecut cu el într-un anumit climat. 

Adică ce a făcut, a scris că am primit bine tezaurul de la Kremlin? 

A scris mai. multe lucruri și a scris Cântare omului care este 
un eşec, poetic vorbind. 

‘Dar unde, în Goethe nu există esecuri? 

Tocmai de aceea, aceste eşecuri nu le luăm în considerare, le 
notăm ca atare și ne îndreptăm veneraţia mai departe spre opera 
care rezistă timpului. l 

„E trist diaconul Iachind...“ „da, 

„Toţi sfintii zugrăviți în tindă 

Cu acuarelă suferindă 

Privindu-l îl disprețuiesc 

Căci azi-noapte în chilie 

A poposit o fată vie ` 

Cu sânii tari și coapsa fină 

De alăută florentină.“ 

Da, nu este singurul lucru pe care îl pot cita din Arghezi. 

Vine, vine o coapsă florentină spre noi într-un fel. 

Exact. 

Coapsă florentină este o metaforă genială. 

Da, sigur că da. Și cum să reziști? 

Dar de asta este trist diaconul lachind... Seducător sunteți domnule 
Doinas. 

Dacă istoria ar fi făcută așa cum este făcută din personalități Și 
acele personalități și istoria culturii ar fi fără cusur, omenirea ar 
părea, cum să spun, opera..., ar fi opera unui Demiurg care a făcut, 
cum îi zice, genetic, a determinat-o genetic. 

Mai am o întrebare să vă pun care iarăşi a circulat aici. Gim de 
natura asta'vă tine pe voi, oamenii ăștia încărcati cu..., hai să spun eu, 
geniu, nu, e categoria în franceză, ideea de „génie“, și are nevoie de voi? 


Mă gândesc la întreaga istorie — și a literaturii, și a muzicii, în mod spe- 


cial. El moare doar în momentul în care trebuie să se nască altcineva, nu, 
asa cred că a murit Pergolesi, la 27 de ani, Mozart, la 35, si Mendelssohn 
la 39 și așa mai departe. Dar îi păstrează în viață. Din opt copii pe care 


i-a avut familia Enescu a rămas unul singur, ceilalți au murit din prun- - 


cie. Sapte copii care au fost în familia lui Beethoven, Beethoven era al 
doilea, patru au murit după asta. 

Da. 

Vă pot da zeci de alte exemple, din Bruel au rămas doi frați, din 
Schubert, din nouă frati au rămas doi. Dar a rămas Franz Schubert, a rămas 
Anton Bruckner, a rămas Ludwig van Beethoven, a rămas George Enescu. 


De ce să nu postulăm iu, de selecţia naturală o selecție 
culturală? 

Și cine o determină? 

Asta nu ştiu. Dar cine determină selecția naturală? Putem pătrun- 
de exact cauzele care determină apariția unui exemplar extraordinar 
de reușit ca vitalitate, ca realizări? 

Nevoia ca viața să continue, domnule profesor. 

Da, sigur că da. 

Natura are mare nevoie de noi, nu vine apocalipsa în 2000, are nevoie 
de oameni de talent, are nevoie de forță. Zadarnic ne speriem. 

Pentru ca omenirea să fie încurajată să reziste, adică să persevereze 
în Fiinţă, nu să supraviețuiască, care e cu totul altceva, creează asemenea 
exemple care ne arată măreția omului şi ce este el în stare să facă la limi- 
ta de sus. De ce să-l încurajăm acceptându-i limita de jos? : 

Si de ce îl supunem la suferinte, iar vă întreb, pe acesta și nu pe altul? 

Dacă aş fi de părerea romanticilor, aș spune, sau de părerea lui 
Bogdan-Pitești, aș spune că numai suferința este creatoare. ` 

Da. Numai suferința este creatoare. V-am ascultat trei ore și m-am gân- 
dit: „Ce fericit sunt că trăiesc în estul Europei, unde suferinta a născut 
oameni ca dumneavoastră şi a născut puteri creatoare. Am dat Occidentului, 
dăm mereu forte“. 

Nu sunt de acord cu dumneavoastră. Nu sunt de acord cu dum- 
neavoastră. Vedeţi, pentru omenire, istoria... 

În plan muzical vă pot demonstra că toti oamenii mari din muzica con- 
temporană, cel puțin în plan interpretativ, vin din suferințele Estului... 

Goethe nu vine din suferință, a fost un om extrem de fericit toată 
viața, a primit daruri de la Natură, de la Dumnezeu, de la nu știu cine, 
a primit mereu daruri. 

Goethe uneori este singurul reprezentant al olimpianismului. 

Nu este singurul, mai există ca el. Mai există ca el, dacă îi 
cercetăm bine există foarte mulți. Să nu uniformizăm, să nu limităm 
modul în care dumnezeirea pogoară harul asupra noastră. 

Vă mulțumesc, domnule Doinas. A fost o bucurie deosebită. 

Eu vă mulțumesc dumneavoastră. 

Vă mulțumesc doamna Ploae, pentru că ați venit astă seară. Maestre 
Sandrin, haideti, cântați-ne Enescu, ce doriți dumneavostră, tragem gene- 
ricele, n-aş mai vrea să mai revin asupra nici unei idei, aş vrea ca doar săp- 
tămâna viitoare și în zilele acestei ierni cumplite prin care trecem să mai am 
oaspeți ca Stefan Augustin Doinas. Ce cântaţi? 

Sandrin: — Enescu, Andante expresivo din Sonata în fa diez. 

A Și, dacă după acest fa diez minor mai rămâne vreme, reveniți cu 
Skriabin-ul cu care am început. Vă ascultăm. 


Transcriere de Adriana Postolache 


MIRCEA DINESCU 
„Fără orgolii scriitorul nu are haz 


10 Iunie 1995 


Începem, din acest număr, publicarea unor extrase din seratele 
muzicale ale criticului Iosif Sava ai cărui invitați din diferite domenii 
ale ariei culturale și politice dezbat săptămânal mai marile și micile 
probleme ale acestei controversate imixtiuni de politic și social în 
viața culturală. Pentru că multe dintre aceste emisiuni nu sunt difuzate 
la o oră de mare audiență, pentru că schimbul de idei și informaţii este 
extrem de intens și incitant, ne propunem să vă prezentăm, din când 
în când, fragmente ale acestor dialoguri. 

De ce tocmai Mircea Dinescu? í O personalitate controversată, un 

„poet pe cât de talentat pe atât de implicat în viața politică într-un 
moment istoric pentru destinul României, ale cărui mărturii sunt, 
acum, la șase ani după revoluție, edificatoare pentru necesitatea anga- 
jării intelectualului în ceea ce am putea numi schimbarea la față a 
României. 

„Copilul teribil“ al poeziei române contemporane s-a născut! la 
11 noiembrie 1950 la Slobozia. După ce a publicat grupaje de poeme 
în mai toate revistele literare importante ale anilor '70, a debutat edi- 
torial cu volumul Invocatie nimănui, în 1972 (Premiul pentru debut al 
Uniunii Scriitorilor). Formula sa poetică s-a radicalizat odată cu 
apariția volumului Proprietarul de poduri, considerat de critica; lite- 
rară cel mai importânt volum de tranziție între generaţia '70 și 
generația '80. Tradus în principalele limbi de circulație, recunoscut ca 
poet european, mai ales după succesul antologiei de autor publicată la 
prestigioasa editură germană Surkampf și după ce Hans Magnus 
Enzensberger l-a propus să reprezinte Germania în' competiția pentru 
Premiul european de literatură, Mircea Dinescu este unul dintre 
importanţii poeți care scriu astăzi în România. 


DESPRE DRAMA ROMÂNEASCĂ SI NU NUMAI 


Eu sunt sătul de oamenii care se dau victime în România şi nu 
vreau să mai fie încă un caz banal de om care se dă victimă, că e plină 
România de victime și poate | pe bună dreptate. 

„Trăim într-o Românie în care, sigur, fiecare dintre noi nu mai 
facem ceea ce ar trebui să facem sau ceea ce trebuia să facem în mod 


normal. Cunosc un profesor de balet care a deschis o cofetărie; sunt 
oameni care fac politică, deși nu se pricep; sunt oameni care fac afaceri, 
deşi nu se pricep; sunt oameni care scriu, deşi nu se pricep; sunt oameni 
care cântă, deși nu se pricep. 

Mie mi se părea firesc, după '89, deci, să fiu chemat într-o seară 
la Televiziunea română, eventual şi cu „băieţii“ care m-au păzit la 
poartă aproape un an de zile, și să facem o emisiune firească: „cum a 
fost, domnule, cu dizidența matale, cu spionajul și chiar cu literatura?“. 
În cinci ani de zile, eu nu am apărut la nici o emisiune literară de la tele- 
viziunea română. Nu am recitat nici o poezie la nici un post de radio din 
România. De ce public eu poezii în Germania, și nu public, totuși, într-o 
revistă literară românească? Sunt retorice întrebările. Dar vreau să spun 
că eu cred că nu sunt un caz original. E drama.românească, de fapt, 
deturnarea destinelor, datorită acestei istorii teribile prin care am trecut 
cu toții și trecem în continuare. 

‘Acum ne plângem de prea mare libertate! În România se poate să 
ne plângem și de libertate, pentru că nu face totdeauna bine. Dar e 
absurd să ne plângem de prea mare libertate. Nu asta este, cred eu, cea 
mai mare grozăvie din România — că e prea multă libertate și noi ne 
sufocăm aici. Cea mai mare prostie românească este să dai vina; cînd e 
închisă o alimentară, să-l înjuri pe Iliescu. Asta este și eroarea presei 
române. De obicei, nu știe cum să-l înjure pe președintele ţ tării. Îl înjură 
şi captează simpatia, tocmai pentru că este înjurătură. 


ÎN ROMÂNIA, CA SĂ FII ACADEMICIAN, ŢI: SE DĂ UN 
TELEFON! 


Eu am un singur regret. În 1990, am fost propus chiar de dl. Iliescu 
să fiu preşedintele Televiziunii române şi mi-a fost frică, într-un fel. Nu 
mi-a fost frică înainte, în socialism, dar ideea să fiu președinte la o 
asemenea instituție mă cam îngrozea, pentru că vroiam, totuși, să fiu 
scriitor. Am fost așteptat două săptămâni și am refuzat până la urmă. 

Am refuzat eu, printe altele, să fiu membru al Academiei Române. 
Tot asa, printr-un telefon, cum se face în România. Pentru că în 
România, și ca să fii academician, ți se dă un telefon: „Domnule, nu vrei 
să fii academician?“: Fostul președinte al Academiei Române, după 
decembrie imediat, în martie, mi-a dat telefon. „Domnule Dinescu, 
ne-am gândit să întinerim Academia Română și dumneata, ca scriitor 
român cu succes în străinătate, și dizident și împotriva comunismului“. 
Sii i-am zis: „Domnule, nu am- fată de academician şi-i jenant, când atâția 

oameni care şi-au tocit coatele prin biblioteci, care au opere de academi- 
cieni, nu sunt academicieni. Eu mai am răbdare așa, vreo sută de ani“. Si 
am refuzat chestia asta. Nu-mi pare rău. Plus că, la vremea aceea, erau 
încă membri ai Academiei Suzana Gâdea, Manea Mănescu, în fine, 
probabil că sunt și acum. Si am zis: „Domnule, parcă mi-e rușine, așa, să 
fiu coleg cu Suzana Gâdea la Academie“. Dar de televiziune mi-a părut 
rău, totuși, că nu am acceptat. Acum mi-ar place, dar nu-mi mai dă 
nimeni telefon să iau televiziunea și e mai complicat să mai facem o 
revoluție pe programul II, la Iosif Sava. Sunt 7 canale. Nu mai ține cu 
revoluţia. Și pe programul II e jenant. 


TRĂIM, DE SASE ANI, ÎN PLINĂ INFLATIE DE 
LUPTĂTORI ȘI SPECIALIȘTI ÎN REVOLUȚIE 


Sunt niște lucruri care ar fi trebuit clarificate. Pentru că de cinci ani 
de zile trăim într-un soi de mister, începând de la teroriști, până la ăia care 
au fost dizidenți, sau n-au fost dizidenți înainte, care au fost curajoși 
înainte sau pe ziua respectivă. Pentru că și cu curajul ăsta, știți cum e. 
Zice: „Domnule, pe 22, știți că eu am fost foarte curajos“. E foarte . 
important că au fost oameni care au murit ca eroii, tinerii aceia. Dar ideea 
că, pe o fervoare din aceasta și pe o inconştienţă de o zi, după aia mergi 
gratis cu trenul sau cu autobuzul și eşti scutit de impozit pen mine mă de- 
„ranjează şi-n ziua de astăzi, să ştiţi. 

După părerea mea, în România, mài ales după revoluție, e o inflație 
nu numai de luptători, ci e o inflație și de specialiști în revoluție, şi mă - 
refer chiar la presa de opoziție, care scrie atâtea bazaconii despre acele 
zile, care au fost fascinante — 3, 4, zile poate — și care au fost formidabile: 
pentru destinul acestei țări. Cu tot ce a urmat, sinistru, între altele, sau 
mai puțin sinistru. Dar mă gândesc câteodată că despre evenimentele din 
decembrie au apărut cinci cărți până acum, și toate scoase în Occident, 
uneori de români care n-au trecut niciodată pe aici. Cei-mai buni spe- 
cialiști în revoluţie sunt fie cei care n-au fost în România de multă vreme, 
fie cei care au participat, dar, de fapt, nu vor să spună ce ştiu cu adevărat. 

Am văzut de curând, cred că în presa românească, în „Evenimentul 
zilei“, câteva pagini reproduse de niște ziariști francezi (care se pricep) — 
francezii sunt cei mai buni specialiști în revoluția română —, o minciună 
ordinară, o minciună care spune că au murit o mie de oameni, au fost 
răniți 3 000 de oameni; era acolo un regret că nu au murit 60 000, cum 
au vrut unii. N-au murit numai 3 mii, n-au murit numai o mie, și dacă 
mureau cinci, după părerea mea, era o dramă: au murit cinci oameni, 
strigându-și libertatea. 


94 IOSIF SAVA 


Vreau să vă întreb ce era în România înainte de revoluție sau de 
„aceste evenimente — cum vreți să le spunem? Și ce a fost rezistența 
franceză, fiindcă tot a venit vorba? După cum ştiţi, în perioada când s-a 
declanșat rezistența franceză, la Paris toate restaurantele erau pline, se 
dansa french-cancan, lumea era veselă. Nu era ca în România, unde se : 
dădea apa, sau nu curgea apa — ca și acum - la blocuri, restaurantele se 
închideau la 9 seara. În România a fost un soi de teroare mai mare ca la 
Paris, în timpul războiului. Or, aia nu a fost minciună. leșirea în stradă a 
oamenilor, din disperare, eu nu spun că a fost revoluție, că poate o 
revoluție se pregătește din timp, poate are şi alte consecințe, nu? Atunci, 
ce a fost rezistența franceză? În momentul în care se apropiau americanii, 
au ieșit și francezii în stradă cu puşcoacele. Cred că au murit mai puțini 
la Paris decât au murit în revoluția română. 

Sper să nu fiu greșit înţeles, Eu mă refer la suficiența francezilor, 
care pot să pună o ștampilă ș şi această ștampilă — care se pune de obicei 
pe carne, la abator, — se pune ș şi pe evenimentele dintr-o țară. Mi se pare 
cel puțin jenant să-ți dai cu părerea despre un lucru despre care nu ştii. 


ŞI AȘA AM AJUNS LA TELEVIZIUNEA ROMÂNĂ! 


Poate că ar fi trebuit să fiu întrebat atunci, în '90: „Domnule ce a 
fost cu această mișcare? Cum ai ajuns dumneata la televiziunea română? 
Nu m-a întrebat nimeni! 

Există însă un fragment dintr-un film care povesteşte cum am ajuns 
eu la televiziune. Am fost arestat la domiciliu pînă pe 22 decembrie, la 
ora prânzului, când am ieșit în stradă și am văzut o coloană de sute de 
mii de oameni care se îndreptau spre televiziune. Am fost recunoscut de 
unii dintre ei. M-a prezentat cineva: „Domnule, ăsta-i Mircea Dinescu!“. 
S-a oprit coloana şi am ținut un discurs. Penibil, cum putea să-l țină un 
om care a stat într-o situație limită, cum am stat eu până atunci, și poate 
și cu structura mea. Un discurs poate incoerent, că n-am fost un actor, - 
ceea ce se cheamă un actor desăvârșit, şi nu sunt. Nu ştiu dacă știți: eu 
am dat la teatru și am căzut. Sunt puțin sâsâit, mă grăbesc, n-am tem- 
perament, totuși, de actor, deși sunt considerat un actor. Si, după ce am 
ținut acel discurs, lumea a zis: „La televiziune, dl. Dinescu, la televi- 
ziune!“. Şi, pe un soi de tanchetă, cu un steag în mână — penibil, ca la 
` filmele acelea cu revoluția cubaneză — am intrat în curtea televiziunii. 
Acest film există, acel discurs există filmat, s-a dat la televiziunea ger- 
mană, la televiziunea engleză, nu s-a dat la televiziunea română. S-a , dal 
la televiziunea română, în schimb, ce vorbeam în pauză, ce-mi spunea 
Caramitru, ca actor: „Domnule, scrie chestia aia!“. Zic: „Nu pot, dom- 

nule!“. „Fă-te, mă, că...“. Cum ar fi, eu m-am prefăcut și restul lumii era 
sincer, adică eu sunt un om care mă prefac, iar toți oamenii sunt sinceri. 
Asta s-a înțeles din bucătăria televiziunii, ce încercam noi, ca să fim 
coerenti. 

Am fost penibil, pe 22, atunci, am vorbit incoerent, m-am scărpinat 
în cap, eram nebărbierit, şi am sperat... 

A venit la mine o bătrână, la Uniunea Scriitorilor, după o săp- 
tămână. A așteptat vreo oră. Și secretara mea — pe vremea aceea aveam o 
secretară, că nu o mai am acum; o angajez pe nevastă-mea secretară — 
zice: „Vă așteaptă o bătrânică“ şi i-am spus „Să intre!“. și am întrebat-o: 
„Ce vreţi?“. A zis: „Domnule Dinescu, am vrut să te văd cum arăţi matale 
în realitate. Văd că pari om normal. Domnule, când te-am văzut acolo, pe 
22, am zis: «Doamne, a fugit un nebun și a venit altul!»“. Păream nebun, 
domnule! bine, despre această nebunie, vreau să spun ce s-a scris despre 
mine apropo de ziua aceea, nu de dizidența mea, de articolele pe care 
le-am publicat în Occident, pe vremea când trăia Ceaușescu, fiindcă eu 
asta am făcut și iertați-mă că am greșit! L-am înjurat pe Ceaușescu cât 
trăia! Dar nu am fost considerat dda Nici la televiziunea română, și 
nici în presa română. Dizidenţii au apărut, marea majoritate, după aceea, 
după cum bine știți, în România. Și apar. E o fabrică de dizidenți, și de 
„articole, și de cărți nepublicate, care se scriu acum în draci. 


O FARFURIE CU MICROFON 


Deci, pe 14 martie 1989 am fost dat afară din partid. Primisem deja 
vot de blam, în 1988. Deci, stăteam la masă cu Dan Deșliu. Aveam o 
masă la Casa Scriitorilor la care veneam de obicei. Femeia care servea 
acolo — Miti o chema, era o fată foarte de treabă — m-a chemat pe hol şi 
mi-a zis: „Domnule Dinescu, vedeți că au venit niște domni și mi-au 
spus să pun o anumită farfurie la masa dvs. Cred că sunt de la 
Securitate“. Mi s-a părut un lucru interesant și m-am mutat de la masa 
respectivă la altă masă. Și în timp ce stăteam acolo, ni s-au strâns far- 
furiile, a venit un alt chelner şi ne-a spus: „Domnule Dinescu, farfuria 
asta e murdară“, și mi-a adus altă farfurie. Si i-am spus lui Deșliu: 
„Maestre, ia să luăm noi farfuria asta şi s-o studiem acasă, pe îndelete“. 
Si Deșliu — fie-i țărâna ușoară! — și-a băgat-o î în geanta lui (n-avea gean- 
tă diplomat, avea o mapă). Şi am stat de vorbă și, la ieşire — stabilisem 
cu el să mă întâlnesc peste o oră — Deşliu vine disperat, cu o vânătaie la 
ochi, şi spune: „Domnule, mi s-a furat farfuria acum. Când am ieşit pe 
stradă, a venit un hot şi mi-a furat geanta“. Era o farfurie cu microfon, 
bineînțeles. Am zis: „Domnule, prietenii noștri să anunțe la Europa 

Liberă“ „Nam avut timp fiindcă seara Deșliu a fost chemat la miliție, . 
pentru că face trafic de cafea și — la ideea că s-a furat acea farfurie — a 
fost acuzat că a furat o farfurie de la Casa Scriitorilor. Conform Codului 
Penal, furtul din avutul obștesc se pedepsește. Ei au spus: „Știţi că s-a 
găsit farfuria. A fost un hoț nenorocit. Dar dvs., la rândul dvs. o furaseți 

„ dela Casa Scriitorilor“. Și i-a dat o farfurie oarecare, bineînțeles, fără nici 
un fel de-microfon. Sigur că pare un banc. Nu, era realitate, pentru că la 
Uniunea Scriitorilor, cu acordul președintelui de la vremea aceea, care 
din când în când este căinat în presa noastră românească și care, în 
fiecare zi aproape, stătea de vorbă cu colonelul de la Securitate care se 
“ocupa de Uniunea Scriitorilor... Ei bine, la Casa Scriitorilor, se asculta ce 
se vorbește la masă din magazia de alimente a Uniunii Scriitorilor, unde 
erau „băieții“ cu aparate la ureche, și se înregistra pe o bandă de mag- 
netofon ce se vorbea. Si preşedintele Uniunii Scriitorilor știa de acest - 
lucru. S-a retras liniştit, omul suferă, o victimă a revoluției, probabil că 
va fi ministru în curând, ca atâţia altii. Atâtea alte victime ale revoluției 
au revenit și au ocupat funcții importante. De altfel, toată această istorie 
am și scris-o într-un articol care se numește „Moartea citește ziarele“. 


“REZISTENȚA PRIN CULTURĂ 


Cărţile au fost o pavăză. Lă noi, scriitorul spunea: „Noi trebuie să 
facem o rezistență prin cultură. Deci noi trebuie să scriem poeziile noas- 
tre, să nu ne sacrificăm destinul, pentru că nu mai existăm ca scriitori în 
acest sistem“, Și atunci m-am gândit: dacă noi facem rezistență prin cul- 
tură atunci şi pantofarul, şi cizmarul face rezistență prin împunsătură, 
pentru că el face cizme în continuare și face cizme bune. Si forjorul face 
rezistență prin forjă. Adică, fiecare își face datoria la locul lui de muncă, 
dar asta nu înseamnă rezistență. Un scriitor are obligaţii mai mari decât 
. un om care are o meserie concretă, care se face numai cu mâinile. 


EU PRIMA POEZIE AM CITIT-O ÎN. MANUALUL DE 
CLASAI 


Eu am crescut într-un cartier din Slobozia, la periferie, taică-meu ' 
fiind lăcătuș mecanic, familii foarte modeste, de proletari români, am 
trăit, bineînțeles, într-un soi de mahala a Sloboziei deşi la ora aceea poate 
toată Slobozia era un soi de mahala, pentru că nu era plin de blocuri, erau 
case mici — dar erau mai simpatice, după părerea mea. Evident că, în 
afară de Dolănescu și de Maria Ciobanu nu se asculta altceva în cartierul 

meu. Să nu vă închipuiți că răsuna peste gard Brahms la noi în cartier. 
Drept pentru care, cred că abia în perioada liceului am avut pentru prima 
dată curiozitatea să ascult muzica clasică la radio — încă nu aveam televi- 
zor la ora aia, cum de altfel trebui să recunosc că am devenit scriitor fără 
ca în casa noastră din Slobozia să existe bibliotecă. În afară de taică-meu 
care avea o carte pe care o ținea închisă în șifonier — pentru că era o carte 
despre Borgia și era puritan, Aventurile Lucreţiei Borgia — şi poeziile din 
manualele de literatură, eu nu am citit nimic în copilărie, pentru că așa 

„m-am născut și cred că e o ciudățenie, totuși, că am devenit scriitor. Sau 
un paradox, cum se întâmplă de obicei în destinul oamenilor. Fiindcă 
nu-i obligatoriu — deși se poartă chestia asta și poate mai mult în muzică, 
fiindcă în literatură cazurile au fost penibile, când fiii de scriitori au 
devenit scriitori — să fie tradiție. În muzică, poate contează tradiția asta. 
Dar, în general, scriitori nu au fost făcuți în mod artificial — există cazuri: 
bătuți la fund de mici, să scrie versuri. Cunosc cazuri destul de triste. 
Deci, eu prima poezie am citit-o în manualul de clasa I, a II-a, a III-a, era 
de Beniuc, nu mai știu, sau de Maria Banuș. Prima carte reală de lite- 
ratură cred că am citit-o prin clasa a IX-a, când întâmplător am citit Rilke, 
într-o traducere formidabilă, la biblioteca din oraș. 


DINESCU SE ŢINE DE PROSTII! 

Am publicat primele versuri în revista „Luceafărul“ și a fost pe 
prima pagină un articol, se chema „Pământ de flori“ și era ultralaudativ, 
aproape jenant. Îmi amintesc că părinții mei fuseseră sfătuiți de direc- 
toarea liceului, că nu prea învăţam bine pe la matematică, chimie, să mă 
las de prostii, de literatură. Taică-meu m-a urecheat foarte tare, fiindcă 
m-a prins scriind versuri — fiindcă asta însemna, de fapt şi Slobozia — 
adică în loc să fie mândră şcoala aia pentru că, uite, din nenorocitul ăsta 
de oraș cu țigani, iese un elev care scrie versuri şi publică în revista 
„Luceafărul“. 

Ei bine, directoarea liceului l-a chemat pe .taică-meu și i-a a spus: 
„Dinescu se ține de prostii, scrie în timpul orelor, trebuie să luaţi măsuri!“ 
Și taică-meu mi-a ținut un mare discurs. El nu avea nici o vină săracul. 
Om cu trei clase primare, lăcătuș mecanic. Mi-a spus: „A spus directoarea 
că-ţi pierzi vremea cu tot felul de prostii.“ „Păi, scriu versuri, aș vrea să 
devin scriitor“. „Păi nu, că am stat de vorbă cu ea și a zis: Cum să devină 
scriitor un fiu de lăcătuș mecanic? Scriitorii vin din Bucuresti, de la Cluj, 
din oameni de familie. Nu un nenorocit din Slobozia“ „Drept pentru care 
mi-a interzis să mai citesc cărți de literatură și să scriu cumva pe ascuns. 
Si eu am scris pe ascuns, cum fumau unii în closetul școlii, așa aveam și 


snitona destui 


98 IOSIF SAVA 


eu viciul meu: scriam literatură. Și în momentul în care a apărut acel arti- 
col eu nu l-am arătat nici lui taică-meu, nici lui maică-mea, dintr-un soi 
de orgoliu și de disperare, și de frică. L-am ținut în secret. 


UNII POLITICENI AU ALERGIE LA IDEEA DE CULTURĂ 


Ce mi se pare ciudat e că, cu cât statul are mai puțini bani, cu atât 
- unii oameni din jurul statului sau care lucrează în cadrul statului au mai 
mulți bani. Nu vi se pare ciudat? Cu ce s-au făcut averile fabuloase din 
România? Eu nu cred că dumneata, dacă ai un leu în buzunar și-l 
investești, devii milionar peste noapte! Cei care s-au îmbogățit au lucrat 
în diferite sectoare ale statului. Miliardarii români! Eu n-am nimic! Sunt 
oameni care gândesc economic, se pricep la afaceri și bine că există, că 
nu se poate fără ei, fără genul ăsta de oameni. Dar eu nu înțeleg acest 
fenomen: în timp ce impozitele în România sunt imense în toate domeni- 
ile, statul sărăceşte pe zi ce trece şi nu are bani pentru cultură. E un alt 
fenomen, de fapt: aici este o lipsă de interes și un dispreț față de cultură 
care este moștenit din vechiul sistem și o alergie la ideea de cultură a 
unor personalități politice din România. 

Pe vremuri, când domnul Iliescu era un politician căzut în dizgrație 
venea și la concerte. Eu așa l-am văzut prima dată la teatrul unde era 
Caramitru, la „Bulandra“ și îmi amintesc că era înconjurat de câțiva cole- 
gi de ai mei și am întrebat: „Cine-i tipul ăsta?“ „E Iliescu, ăla care a fost 
secretar al partidului şi a fost...“ „Interesant! Un activist care vine la 
teatru e un semn bun. Când o să vină secretarul general al partidului o să. 
fie bine pentru cultura românească“. Si nu vi se pare curios că acest des- 
tin sucit al nostru, al tuturor, al preşedintelui Iliescu, face ca, în perioada 
în care este el președinte, să fie mai puţini interpreți mari la Opera 
Română, să fie teatrele într-o situație jalnică, pentru că salariul unui 
actor, după cum bine știți, este cât jumătate din salariul unei secretare la 
o firmă. Eu nu vreau să-l atac pe președinte, pentru că nu șeful statului 
se ocupă de chestia asta, dar ceva este în neregulă aici. 


NU CONTEAZĂ CE GÂNDESTI, 
CONTEAZĂ ÎN CE PARTID EȘTI 


Acum nu e tranziție. În momentul în care ajung să conducă des- 
tinele oficiale ale literaturii române aceeași oameni care și înainte au fost 
implicați în acest circuit, nu e tranziție! Tranziţie e când vine altcineva în 
locul altcuiva, sau înlocuieşte verde cu galben, sau albastru cu... Acum 
s-au înlocuit numai cametele de partid. Eu de aceea n-am intrat în nici 

un partid după '89. Eu am fost dat afară din partid o dată și nu mai vreau 


să fiu dat afară din nou. Eu credeam că această chestie sinistră, ridicolă, 


cu datul votului de blam a dispărut, dar am aflat că e posibil și acum. 
Cred că marea cacialma în politica românească este că s-au înființat par- 
tidele astea care au derutat populaţia; pentru că dacă nu se înființa nici un 


partid — spun o chestie care pare groaznică, dar de fapt e adevărată — . 


oamenii candidau în funcții cu biografia lor: uite, domnule, ce am fost 
eu, la ce mă pricep şi mă cheamă Vasile sau Gheorghe. Mă votaţi dacă 
merit sau nu! Nu pentru că sunt într-un partid sau în altul. 

` Să revin la un caz care mie mi se pare foarte interesant și care nu-i 
discutat: la acest domn de la PNTCD, Gabrielescu, care și-a luat angaja- 
mentul că nu va mai spune niciodată ce gândește el, ci numai ce gândește 
partidul! În momentul acela eu cred că ori e ceva în neregulă cu partidul 
ăsta, ori cu el. Fiindcă un om care nu are dreptul să gândească ce vrea el 
nu trebuie să intre într-un partid. 

Există în România vreo doctrină adevărată? Să nu spuneţi că 
Verdeț e de stânga, că mă duc imediat și, fără parașută, mă arunc de pe 
turnul Televiziunii! Nu există stânga în România cum nu există, de fapt, 
nici dreapta. E o confuzie imensă. În Occident, intelectualii sunt, de fapt, 
de stînga. Nu-i nici o rușine. Numai în România nu! Nu-i nici o rușine 
să fii de stânga, cum nu-i nici să fii de dreapta. Dar, în România, imediat 
ți se pune ştampila și cu ştampila aia arăţi tu pe ce stradă locuieşti. Adică 
nu contează ce gândeşti, contează în ce partid ești. Și ăsta este lucrul cel 
mai dramatic după părerea mea. 


EU AM FOST PRIMUL CAPITALIST DIN ROMÂNIA 


Ştiţi de ce a prins societatea capitalistă în Occident? Pentru că 
acolo există o ierarhie a valorii în toate domeniile; dincolo de sistemul 


ăsta, care este păcătos şi el — pentru că noi ne-am făcut iluzii despre. 


ce înseamnă capitalismul printre altele — există o ierarhie a valorii care 
e plătită după greutatea ei. La noi, de fapt, asta lipsește. E o totală 
zdruncinare a acestei scări valorice î în toate domeniile: și politic, de 
fapt, și cultural și în ceea ce este mediatizarea și plata valorii. În 
România actul creator nu e considerat încă muncă. 

Eu am fost primul capitalist din România pentru că am scris o 


carte: Proprietarul de poduri! Micile nedreptăţi din copilăria noastră, 


din anii cincizeci, nu se legau niciodată cu marile nedreptăți ale isto- 
riei. Pentru că, dacă e să stăm drepți, în timp ce eu jucam în țărână fot- 
bal, Coposu era în puşcărie. Dar eu nu-mi făceam complexe pe ches- 
tia asta, că aveam șapte ani atunci sau zece ani. Sau în timp ce eu 

„jucam rișcă, Doinaș era la Jilava. Deci drama mea nu e asta: că, uite, 
am trăit în comunism și am scris cărți de versuri fără să scriu elogii la - 
adresa comunismului, iar acum trăiesc și în capitalism. Dar drama lui 
Doinaș este, după mine, să ajungi după ce ai făcut pușcărie politică 
subaltern într-o comisie în care Păunescu è şef! - 

Am trăit și eu cu iluzia, ca mulți colegi de-ai noștri, că se poate 
face în România acea rezistență — e deja o lozincă chestia asta — prin 
cultură. Adică eu să-mi văd de poezica mea și asta să însemne că 
mi-am făcut datoria în această țară. Dar ideea că tu, ca scriitor, tragi 
oblonul şi nu vezi ce se întâmplă în stradă, pentru că tu scrii 
capodopere, mi se pare cel puțin păguboasă pentru un artist adevărat. 
Si iată de ce îmi reproșez acum că am ieșit în stradă! Una, pentru că 
am dat iluzia oamenilor că se va întâmpla cu adevărat o minune. S-a 
întâmplat un soi de minune și ca orice minune a ținut trei zile. Dar 

„ iluziile noastre despre lumea în care am intrat acum erau cu totul altele 
şi cred că fenomenul se poate explica printr-o experienţă reală și dra- 

matică ca a unui om care s-a născut orb şi a fost operat. Cred că asta 
se potriveşte și cu lumea în care intrăm noi, de fapt și pentru care nu 
eram pregătiți. Imaginea noastră despre Occident, de exemplu, e cu 

totul alta decât cea reală. Scriitorii români își închipuiau: „Păi în 

Occident poeţii trăiesc din poezele și-și văd de treabă!“ Nu se poate 

trăi nici în Occident din poezele. Am dat acest exemplu deşi, poate, 

“nu este cel mai potrivit. Omul, prin structura lui; e nemulțumit de 
lumea în care trăiește. N-ai cum s-o duci într-o fericire continuă. 


DRAMA PRESEI ROMÂNEȘTI 


Problema e alta: efectul nul al presei românești. Asta e marea 
dramă a noastră, de fapt, că presa nu are eficienţă; şi aici putem să cri- 
ticăm şi să revenim la ideea de libertate. Sunt cazuri concrete și vă dau 
un astfel de exemplu: normal ar fi ca în momentul în care presa pu- 
blică un caz de corupție al unui funcţionar public român, imediat 
justiția, politița, să ia măsuri. Nu se întâmplă așa, e nulă chestia asta. 

În 1993, în „Academia Caţavencu“ am declanșat un soi de cam- 
panie împotriva unui consilier prezidenţial care se ocupa cu agricul- 
tura — nici nu are importanță numele lui — cu afaceri, cu ciupercării 
luate de la Gospodăria de partid și privatizate pe bani puțini, pe nimic. ` 
În momentul în care am publicat primul articol ne aşteptam ca Garda 
financiară să se repeadă la consilierul prezidențial. Dimpotrivă, Garda 
financiară a venit la „Academia Caţavencu“! În final nu s-a întâmplat 

nimic, dar normal era ca acel om — consilierul președintelui — să fie 
chestionat. Însă el a devenit miliardar. După o lună de zile s-a mai 
întins scandalul și el a fost dat afară. Adică nu mai era consilier 
prezidențial. Și zic: Uite, domnule, totuşi a acționat povestea! Vin 
alegerile și îl văd pe respectivul pe lista: FDSN-ului, senator sau de- 
putat. Deci omul a fost doar mutat de pe stânga pe dreapta, atâta tot! 

Presa română e sinucigașă — nu doar că nu are efect să schimbe 
realitatea noastră, dar dezamăgește lumea. Aceasta-i drama presei 
noastre. În loc să critice — chiar pe președintele statului, pentru ceea ce 
merită și acolo unde e vulnerabil — critică pentru lucruri lipsite de 
consistență. 


OMUL FĂRĂ DUȘMANI E CAO CASĂ FĂRĂ PROPTELE 


Am părăsit Uniunea Scriitorilor din pricina prietenilor, cum se . 


întâmplă de obicei: cu dușmanii te obișnuiești! Am o străbunică de 95 de 
ani care are o vorbă: „Omul fără dușmani e ca o casă fără proptele“. O 
chestie sănătoasă, ardelenească. Proptele aveam — „duşmani“ — dar în 
momentul în care am plecat din Uniunea Scriitorilor chiar prietenii mei au 
încercat să-mi pună câteva proptele în plus și asta m-a zguduit într-un fel. 
Artiştii nu sunt ca la Corul Madrigal, e greu să pui niște scriitori 
într-o cameră să cânte pe două voci. Scriitorii sunt soliști de felul lor şi e 
clar că un cor făcut numai din soliști nu iese prea grozav. Adică un cor 
profesionist e de altă natură. Or, orgoliile colegilor mei... Firește, de alt- 
fel, că încă n-am văzut scriitor lipsit de orgoliu : și dacă artistul nu-i orgo- 
lios parcă nu are haz. 


A TREBUIT SĂ PLEC ÎN GERMANIA SĂ REDEVIN 
SCRIITOR 


Și totuși, eu am apărat breasla. M-am întâlnit cu miniștri de a- 
tunci şi m-am certat pentru breasla scriitoricească. Prin atitudinea 
mea, chiar în acel interviu dat înainte de '89, eu nu vorbeam despre 
mine ci apăram, dacă vreți, omul de pe stradă care nu avea curajul să 
vorbească nici în propria sa casă. Nu mi-a mulțumit în schimb nimeni. 

S-a spus că Uniunea Scriitorilor e o organizație stalinistă. Asta e 
o prostie. Sigur că dintr-o asemenea uniune de 2 000 de oameni, 
inevitabil sunt scriitori care aparțin unui curent sau altuia. De ce nu și 


stalinist? Dar în momentul în care nu te apără Ministerul Culturii sigur . 


că trebuie o instituție care să-ți apere drepturile: Și am încercat, cât am 

fost la Uniunea Scriitorilor, să apăr scriitorii români. Cât am fost eu 
președinte am reușit să dau pensii, pentru că până atunci scriitorii 
români nu aveau dreptul la pensie. Erau considerați ca și scriitorii de 
vagoane, având un soi de meserie fără consistență. "Eu am reușit ca în 
'93 să institui acest drept, la pensie. 

Ce am mai reușit eu la Uniunea Scriitorilor? Să mai inventez 
câteva reviste, să le adun pe celelalte din țară și să le finanțez. Tot eu, 
când eram membru în CPUN, am introdus obligativitatea acelui tim- 
bru literar de 2 lei. Pe vremea aceea cu 2 lei cumpărai o pâine. Acum 
cu 2 lei... De ce însă distinșii mei colegi, care sunt și în opoziție, de la 
Doinaș şi până la Paleologu, nu votează în acel Parlament și acel 
Senat să se mărească acum acel timbru literar ca să nu moară scriitorii 
români de foame? 

Timp de trei ani, cât am fost președintele Uniunii Scriitorilor n-am 
putut să scriu o poezie. Atrebuit să merg în Germania să redevin scriitor. 
Si am redevenit scriitor: am început să: scriu versuri, am publicat acolo 
cărți. M-am întors în România și scriu în continuare literatură dar eu nu 
mai trec prin acea instituție, Uniunea Scriitorilor, nici măcar prin fața ei, 
nu mă mai interesează, pentru că mi-am făcut o iluzie că se poate trăi cu 
un sentiment de fraternitate într-o breaslă. Nu se poate trăi! 


CIMITIRUL LITER ATURII ROMÂNE ARATĂ CA 
CIMITIRUL EROILOR 


Dacă luați colecțiile ziarelor din 1930 până în '45 veţi vedea că 
atmosfera în cultura română era asemănătoare cu cea de astăzi. Cu scri- 
itori de extremă dreaptă, cu scriitori democrați, cu pamflete sinistre la 
adresa lui Sadoveanu sau Rebreanu. Am citit nişte articole împotriva lui 
Rebreanu îngrozitoare. Apăreau î în ziarele de extremă dreaptă. Sigur că 
m-au șocat atunci, dar acum îmi dau seama că asta era viața. 

Cimitirul literaturii române arată ca Cimitirul Eroilor, acesta, 
proaspăt, unde sunt îngropaţi și tinerii care au fost împuşcaţi dar şi 
victime a căror identitate este încă nelămurită. Poate că unii dintre ei 
au tras asupra celorlalți, dar moartea așează o cruce deasupra fiecăruia 
şi scriem pe:ca că a fost erou. 


„SCRIITORII SUNT ACTIVIȘTI AI SUFERINTEI“ 


Nichita era un personaj fascinant, tipul de artist genialoid. Eu am și 
scris un articol despre el, după ce a murit, se chema „Fenomenul: 

Tungus“. Cam așa era și Nichita. Adică avea un debit verbal și un farmec 
al rostirii care te năucea. Și a zăpăcit multă lume, pentru că era atât de 
încântător și discursul său atât de fascinant, încât avea după el o droaie 
de prieteni din toate categoriile. Avea o formulă, dacă-mi amintesc, a- 
tunci când a luat medalia „Ordinul Muncii clasa a II-a“ și a tinut un dis- 
curs foarte interesant în care a spus: „Sunt foarte mândru și le mulțumesc 
tovarășilor că mi-au dat această decorație pentru că şi scriitorii sunt 
activiști. Da, scriitorii sunt activiști ai suferinței!“ Frumos! Avea stilul 
ăsta încât nu puteai să nu-l iubesti. 

Nichita. n-a reușit să dea totuși opera pe care ar fi meritat-o. El 
rămâne, oricum, în literatura română. Eu nu mi-aş permite niciodată să 
zic despre mine că sunt genial, deşi sunt un încrezut. Eu cred că am 
- numai ceva talent. Nichita avea însă structura insului genial. 

Nichita a trăit într-o cămăruţă în Piaţa Amzei, într-un bloc oarecare. 
Deşi era la un moment dat oficializat, de fapt a trăit în mizerie. Eu am 
fost la el acasă. Avea o masă și un scaun. Erau scriitori mediocri în 
România care erau bogaţi, erau milionari. Sub Ceaușescu existau scri- 
itori milionari și ei există şi acum. Ca întotdeauna mediocritățile o 
duceau mai bine. 

S-a spus și despre Nichita că a făcut compromisuri. Au fost și artiști 
mari care n-au făcut compromisuri. Sartre nu a făcut compromisuri, ci a 
făcut o eroare. În acea eroâre în care a căzut Sartre au căzut mulți scri- 
itori de stânga după război. Dar aveau scuza războiului. 

Compromisul se face însă cu bună știință. Fie pentru un avantaj 
material, fie pentru că așa e structura ta. Se întâmplă ca mari. scriitori să 
fie și ticăloși, după cum scriitori mediocrii pot să aibă conștiință și să nu 
facă compromisuri. E mai complicat cu destinul artistic. Nimeni nu poate 
să vină cu un cântar și să te judece nici ca valoare artistică, nici ca va- 
loare umană. 

Mircea Dinescu a fost invitatul a două serate. 

Intr-un viitor volum sub același titlu voi relua ambele „convorbiri 
sub forma unor stenograme complete cum am procedat și în celelalte 
cazuri. 


* mii ; A A DESAY E ra 
Textul lui Mircea Dinescu a fost descifrat în redactia ziarului „Azi“ (a: 


apărut în numerele 8, 15 şi 22 din ianuarie 1996) care a renuntat la replicile mod- 
eratorului. Il reiau în aceeași modalitate. 


CAIUS TRAIAN DRAGOMIR 
Cine îşi asumă selectia valorilor? 
25 noiembrie 1995 


IOSIF SAVA: Bună seara domnilor, ne: întâlnim deci, sub cerul lui 
Nichita, și a unui capriciu de J.S. Bach interpretat de unul din tinerii nostrii 
într-o nouă Serată. Îmi pare rău, săptămâna trecută am lipsit, serata a fost 
realizată de colega Ivona Cristescu. A trebuit să stau sâmbătă în tristetea 
unei camere de spital. Îmi pare rău, înainte de toate că a trebuit să anulez o 
întâlnirea care mi se părea foarte interesantă, aceea cu 6 redactori-șefi, cu 6 
directori ai unor ziare bucureştene, am amânat-o peste 2 săptămâni. Săp- 
tămâna viitoare, sper să vină domnul Gabriel Liiceanu. Astăzi am drept 
„oaspete pe domnul Caius Traian Dragomir, ambasadorul României la Paris. 
Un om de cultură, cu activități în cele mai diverse planuri, un spirit al 
interdisciplinarității, Caius Traian Dragomir, citesc dintr-un curriculum 
vitae este născut la 16 iulie 1939, la Slatina-Olt, în familia unui medic ve- 
terinar şi a unei profesoare de menaj; e căsătorit, are un fiu, student în ulti- 
mul an la Facultatea de medicină din București. A studiat la Liceul Radu 
Grecescu din Slatina, la facultatea de medicină din Bucuresti, si-a dat doc- 
toratul în Științe medicale, în 1971, cred, cu o teză din domeniul biologiei 
moleculare. După stagii Fulbright în filozofia stiintei, în 1985-1987, în SUA, 
începe o largă activitate profesională; este medic primar, cercetător stiintific, 
profesor invitat la Facultatea de Psihologie a Universităţii din București, 
șeful unui laborator de biologie moleculară. În 1991 este consilier al primu- 
lui ministru, în 1991-1992 este secretar de stat, șef de departament, în 1992- 
1994 este senator, în 1993-1994 este directorul Institutului Ana Aslan din 
București, în 1994 este acreditat ambasador al României la Paris. A între- 
prins turnee de conferințe în Franta, SUA, Anglia, Belgia, Suedia, Germania. 
Am în față 5-6 din multimea cărților domnului Caius Traian Dragomir, 
eseuri de cultură publicate încă în 1965, mici volume de poeme începând din 
1981, patru volume de filosofie și eseuri; le-am citit azi-noapte și sper să le 
putem frunzări... La „Luceafărul“ scrie permanent în ultimul timp... Este 
membru al Uniunii Scriitorilor. A semnat publicistică politică din 1990. 
Funcţiile pe care le-a menţionat, e clar, l-au determinat să atace diverse 
probleme de ordin politic. Are și o carte intitulată Tranzitia politică actuală, 
un volum de eseuri, acesta este volumul 2 pe care l-am arătat. În plan politic, 
a fost membru al Partidului Democrat din 1992, a demisionat în 1993 
trecând în 1993 la Partidul Naţional Liberal, demisie pentru „respectarea 

statutului diplomatic” , citesc aici. A andini în alegerile prezidențiale în 
1992, precum și în alegerile pentru senat, a fost senator după cum vă 
spuneam. Aș mai cita din cărțile domnului Dragomir, Intimitatea verbului din 
volumele de poezii, Scrisoare lui Hiparc, Pluralitate, Aspecte naturale, 
apărute la diverse edituri: Litera, Dacia, Cartea Românească. Un volum de 
proză, Tratat de tehnica renunțării și pentru a defini acest spirit enciclopedic 
aș mai aminti câteva, tratate stiintifice: unul de histologie apărut în 1970, 
Anatomie patologică, Biophysic of Water, o carte apăruta la New York în 
1982, un titlu care amintește, nu, de Claude Bernard? Domnule profesor, 
iertați-mă pentru toate aceste amănunte dar. stăm, ascultăm muzică, 
ascultăm pe minunea asta a noastră care este Leopoldina Bălănuţă... Ierta- 
ți-mă că am citat atâtea titluri şi atâtea elemente care pot... . 

‘CAIUS TRAIAN DRAGOMIR: Aţi dorit să mă încurajați. 

Nu v-am încurajat. Aş dori eu să mă încurajați să mă pot descurca în 
aceste teritorii uriașe în care umblaţi. Avem oaspeți în studio, l-aţi ascultat 
pe Răzvan Dragnea, un băiețandru, să zic, nu-i prea frumos termenul, de 16 
ani, care a cucerit Parisul acum câteva luni. Ne va propune un program Bach 
și Liszt, și pentru că doamna Leopoldină Bălănuță are nevoie de un fond 
bachian, am invitat-o şi pe vechea mea colaboratoare și prietenă, cu mult 


mai tânără decât mine, loana Ostafie, o vedeți mereu „dirijând'” de la vio- . 


loncel Orchestra de studio a Radioteleviziunii, pentru a ne oferi un moment 
bachian, dar probabil că ne va onora și cu alte piese pe care mereu le răs- 
foiește cu o memorie prodigioasă. 

Domnule ambasador Dragomir, haideti să începem, așa mai repor- 
tericește, ce se mai aude la Paris, nu, e o cafenea, asta... 

Sigur, sigur... Cred că aţi remarcat că se aude zgomot destul de 
puternic, nu, deci zgomotele sociale, mă refer la zgomotele sociale, 
dar dincolo de asta, trebuie să ne gândim puțin la eternitatea Parisului 
și la eternitatea culturii Occidentului european, la eternitatea unei cul- 
turi atât de strâns împletită cu a noastră. Numai dacă ne-am aminti, 
aici fiind un bust enescian, ce a însemnat Franţa pentru Enescu, ce a 
însemnat Franța pentru muzica noastră, putem să realizăm destul de 
exact, că, undeva, pe fondul acesta al zgomotului sau dincolo de acest 
fond de zgomot, există un plan ce vizează absolutul... 

Si pe care românii l-au onorat totdeauna la maximum. 

Si pe care românii l-au onorat. Sigur, nu întotdeauna vom putea 
dispune de o pleiadă de calitatea, de altitudinea celei care a fost 
reprezentată de un Eugen Ionescu, de un Cioran, într-un fel şi de 


Eliade, chiar dacă el a avut o prezență pariziană precum și o prezență” 


dincolo de ocean, în SUA, nu ne putem aștepta ca tot timpul, sigur, 
nasc și în România oameni, ca să parafrazăm cuvintele cronicarului, 

dar nu înseamnă că tot timpul ei vor fi la această înălțime. 

Iertaţi-mă, pentru că am amintit de Enescu şi am amintit de „pleiade”" 
să nu uităm că Enescu e aliat într-un fel, sub acest raport, cu Brâncuși. 

Da, bineînţeles. 

Am văzut acum trei săptămâni, la iei tă 

Marea expoziție a lui Brâncuși. 

De neimaginat... 

De neimaginat. 

Mi-au spus, pe bună dreptate, câtiva gazetari de la Washington care 
erau prezenți atunci în sală că adevăratul nostru ambasador, în lume rămâne 
Brâncuși. Aţi văzut expozitia la Paris? 

Da, bineînţeles, într-un fel am și contribuit cumva A punerea ei 
în context, nu neapărat la organizare, pentru că aici rolul nostru nu a 
fost neapărat foarte mare dar oricum, la aşezarea cadrului cât și la 
cunoașterea personalității lui Brâncuși în context european. 

La Philadelphia a fost necesar un miliard de dolari numai pentru a 
transporta aceste piese... 

Vă dați seama... 

Au fost aduse piese din India... 

Am participat şi la elaborarea planului de instalare a pieselor și 
trebuie să vă spun că a fost realizat cu un înalt profesionalism. Nu 
numai din punctul de vedere al, să zicem, pazei contra eventualelor 
„agresiuni, dar chiar sub raportul rezistenței la vibrații, pare-se că 
delicatețea, să zic așa, pieselor brâncușiene, ținând cont de echilibrul aces- 
ta colosal pe care îl.realizează pe o suită de piese care apoi se avântă 
aşa, către cer, într-o voltă formidabilă, toate astea pun probleme: 
tehnice incredibile. 

Și știți. că la Philadelphia, nu stiu cum a fost la Paris, a fost recreat și 
cadrul indian al templului pentru care.. 

Nu, n-a existat așa ceva. 

“La Philadelphia, e un muzeu.. 

Îmi închipui, îl ştiam, și de altfel știam în Philadelphia camerele 
Brâncuși, sălile Brâncuși care conţin o bună parte a operei... 

Mi- -aş permite, dacă e voie, mi-aş permite să vă spun că 
Brâncuși nu este ambasadorul, dacă vreţi, pe lângă o cultură sau alta, 
pe lângă o naţiune sau âlta..., chiar pe lângă istorie, este ambasador 
pentru eternitate, ca să zic așa, pe lângă o prezență absolută care, din- 
colo chiar și de istorie, mi-am permis lucrurile chiar să le și scriu pen- 
tru că el depășește, el e o legătură, dacă vreți, între formele platonice 
sub raportul creaţiei sale şi tot ceea ce s-a realizat pe de altă parte pe 
pământ românesc. Însă este imposibil oricui, fie el francez fie el ame- 

rican să nu fie, de oriunde, bineînțeles, să nu sesizeze acest element 
românesc. Cred că ni s-a spus tot timpul... 

Ceea ce m-a bucurat în mod deosebit fată de o vizită anterioară la 
Philadelphia, când am văzut doar câteva piese, este că de astă dată nu s-a 
mai scris Constantin Brâncuşi — „artist francez“. Da, e ambasadorul 
României..., și că suntem cunoscuţi la ora actuală cel puţin în America, (pen- 
tru că în duminica în care am vizitat Philadelphia am văzut oameni de pe 
coasta de Vest și de pe coasta de Est să-l vadă pe „Brâncuşi “). Și cu Brâncuși 
putem defila în întreaga lume. 

„Există o altă personalitate care este aproape la fel de cunoscută 
(bineînțeles, că trebuie păstrate proporţiile) Dinu Lipatti. Am ajuns 
într-o mică vilă, să zicem de undeva din New Hampshire, în nord-ves- 
tul SUA, am găsit discul lui Lipatti... 

Și la japonezi, discul lui ultim cu recitalul de la Besancon a fost difuzat 
în 3 milioane de exemplare. În fiecare casă de meloman japonez există un 
disc Lipatti... 

Mai puțin poate Enescu. 

Ascultând la Philadelphia, spuneam colegilor şi domnilor de la 
Ambasada noastră, dacă făceam un concert Enescu acolo, în cadrul 
expoziției Brâncuși, izbândeam total. Dar cine să gândească la noi interdis- 
ciplinar? Cine să gândească că avem nevoie ca să aliem asemenea două 
mari spirite... Dar vă mai tin două secunde în pg înc S 

Vă rog. 

De ce nu aducem expozitia aceea la Bucuresti o dată, măcar... Nimeni 
nu spune un cuvânt. Românii au dreptul să vizioneze opera inegalabilă a lui 
Brâncuşi... - 

Da, au cu siguranță acest drept și ar trebui să fim mai bogaţi pen- 
tru asta, că dumneavoastră singur ați spus de miliardul acela $ și jumă- 
tate. Cred că altceva ar fi de făcut, domnule Sava şi un lucru de 
importanță aproximativ egală: să se deplaseze puțin prin marile centre 
ale lumii, vreau să spun la Grand Palais la Paris, la Metropolitan la 
New York, la 'Tokio eventual, să se deplaseze tezaurul de aur al nos- 
tru. Este un document care aici fascinează pe toți străinii pentru că nu 
e doar o acumulare de aur. Dar, desigur, aș dori să văd încă o dată pe 
Brâncuși la București... 

Dar n-o să-l vedem... 

Dar până una-alta să începem cu altceva, cu complexul de la Tg. 
Jiu. Domnul Radu Varia face un efort remarcabil... 

Dar luptându-se din răsputeri... 

Toţi ne luptăm, să ştiţi. Să nu credeţi că reprezentarea României 
la Paris implică mai puţină luptă... 

Francezii continuă să ne iubescă ca în vremea Unirii Principatelor? 

Categoric ne iubesc. Opinia publică ne e foarte apropiată. Clasa 
politică, cel puțin în structura ei actuală ne e foarte apropiată. Nu tot- 
deauna presa, mă rog... 

E normal, o anumită categorie, o anumită pone: a-presei, cum spunem 

noi... 

Da, o anumită parte a presei... 

s Domnule profesor, cine ne dorește pe noi la ora aceasta? Parisul, 
Londra, Moscova, Washington-ul? 

Într-un fel toată lumea, dar știți că există o tehnică a relațiilor 
sentimentale chiar, pare-se că există, eu o cunosc mai puţin, dar aceea 
în care te prefaci uneori că nu-ți dorești un lucru. Imaginați-vă ce-ar fi 

“dacă țările, să zicem centru și est europene ar zice pe noi nu ne mai 
interesează Europa. Care ar fi reacția? 

A, asta nu se poate spune... 

Asta n-o spune nimeni... 

Îi interesează. 

Dar vedeţi, întrucât unul spune da, celălalt își permite să spună 


Dar am fost dati la Malta cuiva? 

A, nu, asta, mă întrebaţi foarte direct. 

E normal, sunteti ambasador... y 

‘Si vă închipuiti că o chestie ca asta pe care n-a spus-o nimeni 
încă în televiziune, o să fie spusă în seara asta? 

Eu am mai întrebat odată... 

Bun, să încercăm să vorbim ceva. Vedeţi, câtă vreme exista o 
forță militară aptă să zdrobească orice încercare de rezistență, actul de 
la Ialta era operativ, era operațional, el funcționa... Cum să spun, chiar 
dacă o distribuție foarte vagă se face la un moment dat, ține de noi 
dacă o acceptăm sau nu. 

Uitaţi, să arătam că sunteți ambasador și că sunteți omul de cultură, 
v-am citat din lucrări... i 

Să știți că nu voi ceda capcanei, ca să spun așa. 

Dar nu era o capcană, e bine să stie şi lumea. 

- Glumesc, bineînțeles. Evident că există, cineva o spunea odată la 
televiziune, cred că profesorul Giurescu, toată lumea trebuie să 
înțeleagă că există mari puteri și puteri de dimensiuni mai puțin 
ample. Evident că politica nu este o chestiune, să zic așa, de populism 
internaționalist. Ea se face pe niște direcții anume. Trebuie să știi 
încotro să te duci; asta este absolut sigur. "Trebuie să- -ți alegi câteva 
obiective, nu poți fi prezent peste tot aşa cum se încerca altădată... 


Simfonia destinului 109 


Dar pe de altă parte asta nu înseamnă că trebuie să fie acceptată 
cu o atingere la demnitate, la suveranitate, asta în nici un caz. 
Frazele rămân până la urmă... 


Nu rămân, domnule Sava, să știți că istoria asta a. razelor esteo 


istorie foarte frumoasă și foarte interesantă: 

Care acoperă adevăruri ale istoriei. 

Îmi amintesc acum, pentru că mi-o cereti, îmi aduc aminte foarte 
exact de o frază din Evanghelie în care se spune: Stăpânul a spus să se 
fac cutare lucru și unul dintre oamenii lui îi răspunde nu se poate şi 
face iar celălalt îi răspunde se poate și nu face. Care a greșit mai 
puţin? Evident că toți cei din jurul lui spun că cel care a făcut. 
Declaraţia este un lucru foarte important. În tot cesa ce spunem, sigur 
totul trebuie întărit de fapte, evident că fără asta totul piere, dar acor- 
dul semnat pentru Bosnia, până la urmă cererea adeziunea pentru 
Uniunea Europeană, acestea sunt acte. Sigur că ele nu dau întotdeau- 
na rezultate de la o zi la alta, ba uneori chiar dau rezultate inverse, 
obligă la eforturi, dar finalmente... 

Parabola a fost verificată pe parcursul a două mii de ani de istorie. 

Nu a fost chiar în defavoarea noastră. Gândiţi-vă că noi ne-am 
spus tot timpul în acești 50 de ani catastrofali, ceea ce mă deranjează 
adesea în analiza acestor ani este că sunt socotiți uneori ca un regim 
care poate fi plasat așa, într-o alternativă istorică, continuă chiar în- 
tr-un fel de ciclicitate... Deci în acești 50 de ani noi vorbeam, vorbeam 
între noi, acest a vorbi între noi, a gândi la un alt orizont nu a contat 
oare chiar deloc? Până și gluma a avut sensul ei, a avut forța ei de a 
ne conserva. Poate că ascultătorii uită uneori ce fapte enorme ați făcut 
dumneavoastră, Iosif Sava cu acele emisiuni muzicale în acea 
perioadă? Ce ne-am fi făcut fără ele? Erau cuvinte, până la urmă ce 
erau? Cuvinte pe care le spunem și noi acum. 

Auziţi nişte cuvinte pe care mi le-a spus un politician american: Dar nu 
vă gândiţi că în 1989-noi am câștigat cel de-al treilea război mondial? Este 
adevărat, în 1989 s-a încheiat cel de-al treilea război mondial? 

Dacă vreți să-l numim așa, îl numim așa, pentru satisfacția omu- 
lui politic respectiv dar într-un interviu care mi-a fost solicitat am spus 
ceva foarte apropiat, am spus că totuşi ceea ce a dictat actul până în 
urmă prin care am putut să ne eliberăm n-a fost altceva decât un raport 
de forțe militare. i 

Îmi amintesc o declaraţie a dumneavoastră premonitială, după 1992, 


tineti la trei lucruri: lupta împotriva comunismului, capitalism și alianta cu ` 


Statele Unite. Asta ati spus în “92. 
Daţi-mi voie să-l adaug pe al patrulea, adică Franţa. Asta am 

spus în ‘92 dar observați ce se întâmplă. America este un punct strate- 
gic absolut dar pe de altă parte, să nu uităm că suntem în Europa. 
Atunci, în 1992, eram într-o situație realmente foarte proastă. Nu 
uitaţi că Uniunea Europeană, țările reuniunii Europene, mai exact, ne 
tratau cu foarte multă duritate. Într-un fel, ceea ce am spus a fost şi o 
reacție la această duritate, o reacţie care s-a dovedit foarte pozitivă. 

Interesant. Să revenim la Paris... Dar „Marianne“ nu este capricioasă, 
ca. în toată istoria ei? 

Dar toată lumea e capricioasă. Noi nu suntem capricioși? Vi se 

` pare că suntem mai puțin capricioși? Îmi spunea o mare personalitate 

din diplomația franceză, nu vreau să-i dau numele, o să mă înțelegeți: 

„Am invitat două personalități române la masă. M-au anunțat că vin, 
nu au venit, fără să anunţe”. 

Or fi plecat la... 

Nu intrăm în detalii. Până la urmă toți suntem capricioși. 
Helmuth Kohl spunea un lucru formidabil: „Trebuie să ne obișnuim 
să trăim în condiții de critică“. Eu cred că trebuie să ne obișnuim să 
trăim şi în condiții de inconstanţă a celorlalți, a unei psihologii natu- 
rale. Un secol întreg s-a trăit în lupta asta dintre două sisteme care îi 
aduna pe toți după câte o idee. Pe unii într-o direcție, pe ceilalți în 
direcția exact opusă. Acum lumea se comportă într-un mod mai na- 
tural. O spun și pentru economie: ne întrebam cu toții, un mare mag- 
nat fie el american, german, japonez sau francez, de ce nu vine să 
investească aici? S-ar putea să nu vină pentru un motiv foarte simplu: 
apartamentul de la hotel nu-l satisface. Bine, dar ar câștiga mai mult. 
La câștigurile lui, mai mult, mai puțin nu mai contează. Până la urmă 
este un om care are, cum'spuneți, capriciile lui... 

Dar pentru mine „Marianne" este simbolul Frantei. 

Nu uitaţi că suntem latini.. Adesea, prietenilor francezi le-am 
spus: voi ne acuzaţi de o serie de defecte tocmai pentru că recunoașteți 
defectele voastre în noi. Suntem atât de asemănători încât ne putem 
acuza reciproc aproape de orice. sint lucruri pe care noi înşine nu le 
vedem întotdeauna. 

Nu germanii $ si americanii vor pune mâna până la urmă pe noi, că-s 
mai insistenti? 

Două lucruri cred că trebuie evitate și în primul rând cuvântul 
„Vor pune mâna pe noi”. Până la urmă ce să pună pe noi? Suntem 
împreună, suntem într-o lume unică, asta este ceea ce neapărat trebuie 
să înțelegem. În fondul problemei, aveți poate dreptate, dar numai 
într-un anumit fel. Sub raport strategic, sigur că Bosnia a arătat că fără 
Statele Unite nu se întâmplă nimic. Orientul Apropiat. Pacea 

israeliano-arabă. 

Totul din lume. Ş 

Exact. Lumea asta toată, cum spuneți şi bine spuneți. Sunt 
lucruri absolut sigure. Pe de altă parte însă, învățătura la care am ajuns 
după acești șase ani de viaţă publică este că marile personalități — noi 
nu cunoaştem toate detaliile existenței noastre — dar marile 
personalități din altă parte procedează astfel: preiau o sinteză care 
poate fi făcută de un colaborator sau poate să fie o reminiscență din 
anii de școală, te miri de unde; pentru acest motiv, înaintea tuturor 
celorlalte motive, pentru că totul este o problemă umană în ultimă 
instanță, marile legi ale istoriei funcționează prin intermediul unor 
persoane care au exact calităţile şi defectele noastre, ale celor care 
suntem aici, poate un plus de. viziune uneori. Dar sunt oameni în toate 
determinările umane. Și atunci istoria este extraordinar de importantă, 
istoria este o marcă; câtă vreme Franţa și România au fost î împreună 
200 de ani, asta este o valoare care nu se poate înlocui cu nimic. 
Evident că economia germană este o economie puternică. Germania 
este o țară extrem de activă care merită toată stima din mai multe con- 
siderente. America este ceea ce am spus mai înainte că este dar cei 
două sute de ani de istorie, de similitudine culturală, nu apelând 
neapărat la latinitate, dar mergeti într-un anticariat, dumneavoastră 
mergeţi probabil foarte des, ce găsiți acolo? 80% din cărțile vechi sunt 
în franceză. 

Dar francezii ș știu asta? 

Păi uite că nu prea știu. FEvtntea să le explicăm toți. Și dum- 
neavoastră, și noi toți. 

Două sute de ani au fost cu noi și au fost împotriva germanilor si acum 
sunt cei mai buni prieteni ai ger manilor. Vedeti cum e drumul istoriei? 

Asta este. Dar vedeţi, se > întâmplă şi aici un lucru. Într-o dez- 
batere pe care am avut-o aici, în București, cu vreo 2-3 luni în urmă, 
spuneam un lucru pe care nu trebuie să- -L uităm cu nici un chip: sin- 
gura ţară care nu a spus niciodată, întâi „„Visegrad” este Franța. În 

- campania electorală a președintelui Chirac s-au pronunțat doar două 
nume de țări centru — și est-europene, cu excepția celui al Rusiei — 
care este altceva decât celelalte țări pe considerente geopolitice, 
istorice, de autoritate, de putere — acestea au fost al României şi al 
Poloniei. Nu se poate negija acest lucru. Orice aş face, trebuie să țin 
cont de câteva elemente de acest gen. În fond, singura țară care într-un 
fel se instituie astăzi în garantul 1 unor frontiere europene pe un plan 
mai subtil, nu neapărat al declaraţiilor deschise, rămâne Franța. 

Spuneti-mi domnule profesor, de ce domnul Paleologu a refuzat postul 

pe care îl aveți dumneavoastră acum? Nu a fost un păcat din partea dum- 
nealui? 

Sigur că nu a fost un lucru pozitiv pentru țară. Ceea ce vreau să 
spun este că domnia sa este un om pe care îl cunoaşteţi... 

Îi cunoaștem, îl iubim. 

-Nu necesită să fie lăudat acum încă o dată dar o putem face și eu 
mă. asociez. La despărțirea de Senat, un moment relativ dificil din 
viața mea, adică totuși eram legat de problemele politice interne, ale- 
situației țării... 

` Dar n-am înteles, de ce a trebuit să vă despărțiți, ca ambasador nu 
aveți voie să fiti senator? 

Nu, sigur, și nici nu poți... 

În tările din Vest este la fel? 3 

Cred că da, nu ştiu să vă spun. De pildă în Franta, nu poti fi pri- 
mar și ambasador. Nu poți totuşi, nu ești acolo fizic. Dar când mi-am 
luat la revedere am ținut să fac câteva precizări pentru predecesorii 
mei de după ‘89 arătând ce a reprezentat fiecare. Opinia mea a fost că 
domnul Paleologu a reprezentat semnalul de schimbare; din moment ` 
ce era Paleologu la Paris, nu mai era același lucru. Predecesorul meu, 
domnul Anton Vătășescu a reprezentat devotamentul unui anumit 
guvern și partid pentru Franța. Aș dori ca mandatul meu acolo să 

însemne că dincolo de opţiunile către un partid sau altul, relația fran- 
„ co-română rămâne o prioritate. Așa am luat eu lucrurile. Și acum 
revenim la domnul Paleologu. Vreau să spun că totuşi — sigur că dân- 
sul s-o fi aflat între foarte multe dileme — dar una era clară, , domnia sa 
e monarhist. Nu poți reprezenta un președinte, asta faci ca ambasador, 
atunci când ai o altă opinie. Presupun că a fost o renunțare conştientă, 
a fost destituit sau nu, asta este o chestie pur formală... Vreau să vă 
spun că totuși diplomaţia franceză, oamenii și în Franța îl iubesc, nu 
este nici o problemă, dar diplomația franceză a receptat relativ greu 
statutul acesta dublu. Adică nu știa cu cine vorbește. Finalmente. Este 
-nevoie de un canal de transmitere, ca să zic așa, fidel din punctul de 
vedere al informaţiei transmise. Dar rămâne o mare personalitate. 
lertați-mă, vă pun asemenea întrebări... Dar altfel nu pot crea 
contradicția necesară colocviului... 

Exact cum zicea Cicero: contraziceți-mă ca să fim doi. Dar pre- 
supun că multe din aceste întrebări sunt întrebări pe care le cunoaşteţi 
din publicul care este în partea cealaltă. 

Dar mai rămânem într-o paranteză. Ce gândește diplointatil Caius ` 

` Traian Dragomir despre Rusia, despre forta, pericolul si perspectiva ei? 
Cred că în general este exagerat acest pericol. Sigur, este o insta- 


Simfonia destinului 113 


bilitate cel puțin conceptuală ca să zic așa. Conceptul politic rus este 
încă definit relativ, puţin chiar în raport cu gradul în care s-a definit 
această structură mentală a politicului în celelalte țări, să zicem la noi. 
Dar pe de altă parte... Încep din nou cu partea strategică de care și 


- ascultătorii poate că-și amintesc, văd că dumneavoastră vă amintiţi în - 
orice caz, de care am fost foarte atașat din primii ani de la intrarea în | 


politică. Și cred realmente că între instituțiile statului, armata, poliția, 
sistemele de informații sunt niște centre, care dacă sunt cu adevărat 
democratice, contează enorm. Ce vreau să spun în legătură cu forța 
Rusiei? Eram la un simpozion organizat de un institut francez de 
apărare în care se spunea următorul lucru în mod concret: din cele 


patru arme care au contat în războiul din Golf, nici una nu este pro- 


dusă în afara granițelor Statelor, Unite... 

Vedeţi, războiul din Golf s-a soldat cu un dezastru într-o parte și 
cu 40 de morți î în partea cealaltă. Ceea ce nu se prea știe în istorie este 
că aşa câștigau şi romanii. Adică legiunile romane, dacă această 
formaţie nu era deloc zguduită, masacrau 60.000 de gali sau de daci și 
mureau 40 de soldați romani. În raportul acesta ce facem acum cu 
Rusia? Sigur, în primul rând să sperăm în democratizarea ei. 

Dumneavoastră sperati? 

Da, eu cred. 

Cu manifestări la 7 Noiembrie, în care portretul lui tcituca Stalin apare 
pe străzi? 

Dar iertați-mă, în Grecia care este în Uniunea Buropeană vezi 
demonstraţii cu steaguri roșii până te plictisești. În interviul amintit au 
fost întrebări ca „mai sunt comuniști”. Domnule, dar mai sunt naziști, 
de ce te miri că mai sunt comuniști? 

Numai că grecii sunt sătui iar ruşii sunt flămânzi. La asta nu vă 
gânditi? 

Da, mă gândesc. Asta este adevărata problemă, să știți. Totuși 
este o țară cu resursele pe care le are. Sper că şi Occidentul va înţelege 
la un moment dat că investiția economică în țările acestea reprezintă 
un factor de stabilitate. Cu toate acele „patru arme” se pot întâmpla 
multe necazuri dacă dezechilibrul economic se menţine. Asta este 
absolut sigur. 

Nu au rezolvat nimic şi de opt ani au pornit ... gorbaciovismul. 

“Nu au rezolvat încă nimic pentru că de 75 de ani făceau ce 
făceau. 

Și flămânzi, vor veni pe cai peste Europa? 

Nu, nu vin pe cai pentru că își strică tot rostul afacerilor, ca să 

fiu vag și puțin vulgar în același timp. Dar în fond, ceea ce mi se spune 

din Moscova de către cei care studiază.evoluţia, este că economia rusă 
devine extrem de legată și vital interesată, la maniera directă occiden- 
tală; e greu de suspectat o mișcare violentă, afară bineînţeles de un caz 
demenţial. Dar dincolo de asta este greu de văzut o mișcare pentru că 
se trăieşte-totul de la o zi la alta pe relațiile financiare și economice 
făcute într-un parteneriat foarte exact. Venitul mediu pe un cap de 
salariat este același ca la noi. 

Ieri am citit în ziar că suntem ultima tară din Europa. 

Și statisticile aceste se manevrează puțin şi să vă spun de ce. i 
primul rând, desigur este o mare agitație în jarul acestei economii să 
zicem paralele, depinde ce se înțelege prin ea. Dacă este vorba de : 
corupție, evident ar trebui eliminată, se spune că produsul intern brut 
s-ar putea depăși cu aproximativ 30% dacă s-ar include activitățile 
economice paralele. Dar eu cred că se uită un lucru: că mai există încă 

un 30%, cel care se realizează de către oameni în propria gospodărie, 
de munca menajeră. 30% din produsul intern brut neînregistrat, evi- 
dent, din Statele Unite reprezintă munca menajeră. La noi cred că este 
în jur de 70-80%. Gândiţi-vă la faptul că mare parte din populaţie se 
alimentează de la ţară. Statisticile exagerează puțin, dar nu foarte 
mult. 

„Caracteristicile sunt cele din statistici, domnule profesor. O servi- 
„toare americană are de opt ori leafa unui profesor universitar român. 

Domnule Sava, aveți perfectă dreptate dar un muncitor agricol 
american produce hrană pentru 80 de persoane. Asta este. 

Limpezimea politică a profesorului Dragomir vine din enorma cultură 
despre care am vorbit în deschiderea emisiunii? 

Vă mulțumesc, poate ați exagerat puţin în spiritul dacă nu și în 
litera artelor. 

De acolo vă vine? 

Cred că şi dintr-o anumită abordare calmă a lucrurilor. Adică tre- 
buie la urma urmei să abordezi lucrurile nu cu distanță, asta ar fi: 
îngrozitor, ci cu o anumită manieră de a spune: Întâi să văd, adică 
poate și din știință, domnule Sava. Trebuie să vezi cazul, trebuie să-l 
palpezi, să priveşti cu atenţie. Poate dintr-o oarecare filosofie. 

Domnule profesor, sunteți născut în ‘39. Aveti deci 56 de ani. Cum de 
nu ati fost membru de partid? j 

Ba nu, am fost. Și vă spun de când până când. Am fost de la 37 
de ani şi până în ziua revoluției. Ce am făcut acolo? La 37 de ani, șeful 
personalului de la Facultatea de medicină de atunci — primeam multe 
invitații din străinătate, unele le puteam onora, altele nu, o mică . 
proporție dintre ele — mi-a spus: Tovarăşe Dragomir sau domnule 

. Dragomir, la medici se mai purta treaba asta cu „domnule” și înainte, 
dacă dumneavoastră nu intrați în partid nu o să vă mai dăm drumul 
nici în Bulgaria. Asta a fost expresia exactă. În Bulgaria nu fusesem; 
dar era o atracție probabil și asta. Seful meu de atunci mi-a spus cănu 
mă poate susține deci lucrurile mergeau în sensul acesta şi acum 
haideţi să fim foarte sinceri, mai spera cineva ceva? Altceva decât o 
anumită ajustare progresivă a sistemului comunist? Vă spun, dacă am 
păcătuit cu ceva atunci, am păcătuit cu faptul că mi se părea că singu- 
ra posibilitate este o evoluţie lentă din interior. O răsturnare cu forța 


nu am văzut-o ca fiind posibilă. Dacă dumneavoastră ați văzut-o a 


tunci vă felicit. Înţeleg că unii din oamenii care au parcurs perioada 
întâi a comunismului, (eram un copil sau un tânăr care vedea multe și 
atunci) mulți dintre aceia să zicem, au înțeles că sistemul va dispare; 
eu nu am avut această clarviziune. 

Să mai discutăm 10 minute înainte de a asculta muzică și poezia doam- 
nei Bălănuţă. Spuneti-mi, ce face ambasada noastră pentru cultura 
României? 

Să știți că s-a mișcat foarte mult. 

Noi nu știm nimic. 

Am vorbit deja cu doamna Bălănuţă și sper să ne viziteze. 

Domnule profesor, lăsați „parabolele“. Acum trei luni ne-am întâlnit 
pe aeroportul Otopeni, plecam cu Opera la Londra și ne-ati promis că duceti 
Opera la Paris. 

Aveţi dreptate. În continuare ştiţi că rugasem ca acest turneu să 
fie sponsorizat de un om de afaceri, domnul Constantin Duţu. Am luat 
legătura cu Opera din Paris; mi s-a spus că putem discuta despre acest 
lucru din toamnă în perspectivă, apoi am primit un telefon inclusiv de 
la doamna directoare a Operei în care mi s-a spus că nu se mai poate 
merge sub nici o formă pe sponsorizarea domnului Constantin Duţu. 
Alţi bani, din altă parte, să știți că nu mai erau. 

Și dacă se obțin bani din altă parte am putea organiza un turneu la 
Grande Opera? : 

Nu știu dacă va fi acolo, dar în orice caz într-una din sălile mari. 
O creaţie "de operă superbă cu Nunta lui Figaro făcută de Opera din 
Lyon cu cântăreți din toată Europa s-a reprezentat la Nanterre; e o sală 
foarte bună... 

În plan muzical, înțeleg toate greutătile dar în plan teatrăl, cucerim 
Londra, cucerim Brazilia. Şi la Paris... 

- Trebuie să vă contrazic. În primul rând în clădirea ambasadei 
este o sală de teatru, poate o ştiţi? 

Nu o știu. Ultima oară am jost în 1978, cu o orchestră condusă de 

Mihai Brediceanu. 
Şi pe atunci era sala e înţeleg că se e folosea la şedinţele de par- 


ră 


„Ședintele de partid, cu celebrii noștri diplomați. 

Dintre care unii mai revin. 

Sau unii au rămas. 

Trecem peste momentul acesta. Această sală rămânea dnia 
ocazional pentru: Centrul Cultural. Când era, când nu era utilizată. 
Vreau să vă spun că nu a fost săptămână de la Dumnezeu în care o 
formaţie de teatru românească să nu dea un spectacol în această sală a 
Palatului care este reședința ambasadorului. 

j Din ziarele româneşti nu aflăm stirile acestea. 

Mai vorbiți cu ziarele româneşti. Am făcut mai mult decât atât, 
se pare că deja această fază trebuie depășită. Începe această operaţie 
de deschidere a sălii din Palat. Aceasta nu a început nici cu domnul 
Paleologu, nici cu domnul Vătășescu, a început cu mine. Ţin foarte 
mult la teatrul românesc, și poate că unii dintre actori şi dintre regi- 
zori, mă mai și știu dintre“ altele, ca Secretar de stat la Informaţii. Am 
obținut fonduri speciale de la Guvern pentru subvenţionarea teatrelor. 
Am discutat cu primarul Parisului și cu primărița de la arondismentul 
7 (de care ţinem) pentru că am spus că e păcat ca aceste lucruri să se 
întâmple numai în spaţiile ambasadei. Am promisiunea că sălile de 
care dispune Primăria de la arondismentul 7 și Primăria Parisului să 
ne fie puse la dispoziție. Am discutat acum două zile cu domnul 
Mogoșanu și am transmis la Paris prin telefon dispoziția mea să se 
încerce să verificăm dacă într-adevăr, cele două primării, una dintre 
ele eventual, ne vor da sala pentru două spectacole cu Sorescu și 
Camil Petrescu în aranjamentul și regia Cătălinei Buzoianu. Cam asta 
este; să știți, drumul nu este ușor. 

Şi cu muzica ce facem? 

Muzica este prezentă și ea atâta cât ne-o trimiteţi. Nu putem 
asigura noi, poate eventual Ministerul de Externe, dar foarte limitat, ar 
trebui cel al culturii, ar trebui Primăria, ar trebui Televiziunea sau 
Radio-ul. 

La selectia valorilor aveti vreun cuvânt? 

Într-un fel, da, dar nu e cazul să vi-o asumaţi dumneavoastră? 

Eu nu, cei din Ministerul culturii. 

Domnule Sava, e bine să-ţi depășești uneori atribuțiile, v-o spun 
foarte sincer, pentru că altfel nu ar merge nimic. Și cred că dacă sunt 
trimiși ambasadori politici î în locul simplului om corect și cinstit din 
Ministerul de Externe, mă rog, ... care și-a făcut o poziţie directorială 

la. un moment dat, este tocmai pentru că trebuie depășită strict relația 
— birocratică până la urmă — care se poate stabili între Ministerul de 
Externe — ambasadă — Ministerul de Externe. 

Câţi studenți români avem la Paris? 

A, dar cine ştie? 

De ordinul cât? 

De ordinul sutelor. 

„Și muzicanți? 

Și muzicanți. Nu ştiu. Si să ştiţi că uneori mă bucur că nu ştiu 
pentru că o relaţie între două țări e normală când se trece cât mai rar 
pe la ambasadă. Dar tot ceea ce putem să facem, facem. Cu doamna 
Mariana Nicolesco mă văd, cu domnul Radu Varia mă văd dar nu au 
simțit nevoia să mă utilizeze. Într-o oarecare măsură mă bucur. În ceea 
ce, privește selecția valorilor, câteodată o facem, putem să ne 
exprimăm o preferință, am văzut un spectacol bun, aș dori să-l văd la 
Paris... j ; 

Referiti-vă la muzică, cartea dumneavoastră e plină de muzică. 

Asta e o viață interioară până la urmă, nu e profesia. Trebuie 
înteles că ambasada este o instituție de intermediere, adică eu trebuie 
să pun Ministerul culturii francez în cele mai bune relații cu 
Ministerul culturii din România. La nivelul cel mai bun, cu oamenii 
cei mai binevoitori dar normal nu eu trebuie să decid eu. Totuși, în 
programul unei - personalități: franceze am reușit să introduc ca 
priorități: o expoziție majoră cu piese de la Luvru la București, o 
expoziţie din arta noastră de mare valoare mai modernă , începând cu 
Grigorescu și până la avangarda recentă (dacă putem vorbi așa), să fie 
prezentată la Paris în paralel; să fie prezentat de asemeni într-o sală 
reprezentativă tezaurul național; un turneu al Comediei Franceze și un 
turneu al Teatrului Naţional și, am zis, al Operei, dar aici, trebuie să 
ne mai gândim puţin. Iată deci acțiuni incluse. Cine le va face? Să știți 
că nu neapărat ambasadorul. Resursele lui sunt, cum spuneam, de a 
intermedia discuţia. Restul trebuie să fie un efort național. 

` Problema selecției valorilor. Avem o Filarmonică fenomenală la ora 
actuală, cu dirijori exceptionali, care trebuie să vină la Paris... 

Cum bine știți, de multe ori nu se pot realiza aceste lucruri strict 
cu mijloacele unei “ambasade. Vreau să spun însă un lucru spre cinstea 
autorității române. Nu cred că este mesaj major politic pe care să-l fi 
dat spre autoritatea noastră care să nu fi fost receptat în proporție 
foarte semnificativă. Mai departe cât se așteaptă, cât se întârzie... 
Mult, evident. 

Și câți ani avem vreme să așteptăm, asta este problema fundamentală. 

Contaţi că sunt alături de aceste idei şi sunt pentru facilitarea 
reușitei lor. 

Totul este pavat cu bune intenţii. 

Acestea nu sunt intenții. 

A trecut și anul 1995. 

Uitati, domnule Sava, ca şi în cazul f PARRIN, aici nu astă 
vorba de intenţii, aici este vorba de eforturi. Totul eșuează uneori 
inclusiv în ciuda eforturilor. 

Dar spuneți celor care se opun eforturilor, începând din Ministerul 
Culturii până la Direcţia de specialitate din Afacerile externe. 

Ştiţi cine se opune în primul rând? Se opun cei 2000$ pe cap de 
locuitor, nu se poate face cu acei 2000$ pe an ceea ce face Franța cu 
20.000$. 

Am făcut un Festival Enescu cu miliarde de lei. 

Miliarde de lei sunt foarte puțin, domnule Sava. 

Am adus șapte orchestre exceptionale. 

Da, știu. Dar ceea ce nu știți dumneavoastră este că ambasada a 
făcut în aşa fel ca jurnalul Le M onde să prezinte într-un articol muzi- 
ca din România. 

Am citit articolul lui Costin Cazaban. Un singur articol mare care a 
apărut în Franta despre Festivalul Enescu... 

Si unde ați mai avut asemenea cronici?... 

Era semnat de domnul Cazaban care este prietenul nostru care a ple- 
cat de la noi. Era vorba să vină o echipă de cronicari i francezi... } 

ÎL iubim cu toții pe domnul Cazaban dar vreau să vă spun că 
înainte cu trei zile de această apariție am avut o întâlnire cu condu- 
cerea ziarului Le Monde. Nimeni nu crede că se scrie așa.. 

În țară doar doi-trei oameni stiu de articolul din Le Monde... 

Dumneavoastră de ce nu l- -ați prezentat de aici? 

Eu am vorbit cu domnul Brediceanu și l-am citit integral la Radio dar 
nu contează ce fac eu ci ce fac cei care iau decizii, care au puterea, domnule 
Dragomir. - 

Domnule Sava, vă spun o treabă. Oamenii care au puterea în 
mână sunt niște oameni exact ca şi dumneavoastră, ca și mine. Deci 
ceea ce trebuie să se întâmple în România este o trezire a întregii 
societăți, nu a unui om, indiferent ce poziţie ar ocupa. 

Propagandă electorală... 

Nu e propagandă, este o chestiune foarte exactă, adică atunci 
când nu aveam deloc aceste atribuţii am obținut de la Guvern 
subvenţionarea pe o perioadă a teatrelor. Vreţi să vă spun o istorie, de 
ce nu este propagandă electorală? Eu nu candidez în nici un fel la 

aceste alegeri. Știți de ce? Am fost la Teatrul Naţional, m-am prezen- 
tat din proprie inițiativă, eram consilier al primului ministru de o săp- 
tămână. Am asistat la un spectacol al domnului Andrei Șerban, unde 
domnul Andrei Șerban iese în fața scenei și spune că trebuie să ne 
ajutați cu totii, România, patria; guvernul, etc. 

La Paris? 

Nu, aici. Asta se întâmpla î în '91. Este sugestiv pentru faptul că 
dumneavoastră atacați într-o singură direcţie şi nu faceți, bine, trebuie 
să atacați în mai multe. Acea direcţie trebuie utilizată pentru atac dar 
nu e singura. Ce se întâmplă în continuare? Mă duc la guvern, întreb 
care-i situaţia Teatrului Naţional. Primesc un material în care se speci- 
fica ce salariați are, ce fonduri. Un deficit semnificativ. Umblu unde 
se mai putea umbla, respectiv în fondurile de care dispunea 
Secretariatul general al Guvernului pentru a salva imediat situația din 


Teatrul Naţional, ceva de ordinul a vreo 30 de milioane. În primăvara 


lui ‘91 nu era chiar atât de puțin. Mă duc și vorbesc cu domnul Ser- 
ban, cu o doamnă care era secretară literară acolo. Ei îmi arată că ar fi 
nevoie de vreo 64 de milioane de lei care să fie plasati până în vară. 
l-am rugat să-mi facă o pagină și jumătate de text argumentativ pen- 
tru a fi prezentat într-o şedinţă a guvernului. Am așteptat o săptămână, 
am aşteptat două, am mai dat un telefon și din aprilie s-a făcut iulie și 


eu hârtia în care să se solicite acești 64 de milioane de lei nu o pri- . 


misem de la teatru. Mi-aduc aminte și acum. Eram la birou după- 
amiază, 2 iulie, când primesc un telefon de la directorul teatrului, îl 
cunoaștem cu toții și îl iubim, îl admirăm și pe dânsul, care îmi spune; 
mâine nu am din ce să dau salariile. Stimate domnule, v-am rugat 
să-mi daţi o hârtie, o cerere prin care să explicați necesitatea; eu nu am 
un temei, pe ce să acționez... „Nu am crezut că rezolvaţi ceva“ Atunci 
de ce îmi telefonaţi acum? Deci aţi crezut-o. „Mâine nu am cu ce să 
plătesc salariile“. 

Am încercat să rezolv. Am dat telefon la Ministerul Culturii, la 
Radu Boroianu, și l-am rugat să transfere pentru teatre atâția bani de 
la Monumente. Pentru ce vă spun toate astea? Pentru că o societate 
întreagă trebuie să se dinamizeze. 

Să vă spun un alt lucru. Sunt invitat la un moment dat la un 
Congres al societății medicilor cu practică privată. Lucru foarte fru- 
mos. Eram senator, după o discuţie foarte lungă, pozitivă, foarte 
firească, mi se spune că ar fi normal să se detaxeze puțin câștigurile 
cabinetelor medicale. Mi se pare de o logică impecabilă. Ei îmi spun 
că nu e normal să plătim aceeaşi taxă dacă vinzi țigări sau dacă vinzi 
sănătate, până la urmă. l-am rugat să-mi dea un proiect de lege, să ia 

un jurist și să facă o schiță de proiect de lege în care să se argumenteze 
această detaxare. Cred că Senatul cel puțin ar fi dispus, e vorba de 
medicină, de un câștig care nu e mare. Domnule Sava, cum ați primit 
dumneavoastră acest proiect de lege, așa l-am primit și eu. Senator 
fiind ai același drept ca şi guvernul din punctul de vedere al inițiativei 
legale. Că legea se votează sau nu, asta mai vedem. Dar eu nu am 
primit proiectul. Oamenii sunt — nu îi acuz, îi înțeleg foarte bine — 
prinși într-un mecanism din care nu văd sfârșitul dar trebuie să încerce 
fiecare. 

Dumneavoastră de ce faceți emisiunile acestea? Trebuie să 
încerce fiecare să facă ce poate. 

Seducător sunteţi domnule profesor, prin tot ce spuneti. Uitaţi. A mai 
trecut o oră. Să-l ascultăm pe Răzvan Filipoiu pe care l-a omagiat Parisul. 
Cum a fost atunci, Răzvane? 

RĂZVAN FILIPOIU: A fost foarte frumos dar asta a fost în 1993. 

Ai fost cu Matei Varga? În ce clasă erai atunci? 

RAZVAN FILIPOIU: În clasa a VIII-a. 

Si ce a fost la Paris? 

RĂZVAN FILIPOIU: A fost finala concursului Mozart. Am 
ajuns acolo ca urmare a unei selecții organizate de Fundaţia Interna- 
țională a Ateneului Român sub patronajul doamnei Mariana Nicoles- . 
co. Pe baza unor casete am Me selecționați pentru această finală care 
a fost la Paris. 

Noroc că doamna Mariana Nicolesco este si un manager excelent si 
stie cum să facă propagandă altfel nu am fi aflat de asta asa cum nu aflăm si 
despre alte sute de evenimente. În ce clasă esti acum? 

RĂZVAN FILIPOIU: Clasa a X-a la „Liceul George Enescu“. 

Hai să „tragem o cortină"! ca să se mai odihnească și domnul 
Dragomir. Aş vrea, pentru că ai interpretat Capriciul din Partita în Do minor, 
mai cântă sarabanda... 

Vă simtiti bine cu Bach, nu, doamnă Poldi? 

LEOPOLDINA BĂLÂNUȚĂ: Da. . 

Înainte cu ani, înainte de '89 când mergeați alături de mine prin sate, 
cântam Bach; ceream să ni se dea doar un leu pentru ca nu cumva să ne 
deprofesionalizăm; alti actori câștigau milioane cu bancuri proaste. 
Dumneavoastră erati cu Eminescu și eu cu Bach. 

LEOPOLDINA BĂLĂNUȚĂ: Și acum e la fel. 

` Asta e. ; 

LEOPOLDINA BĂLĂN UȚĂ: Mie nu-mi place pleonasmul ca. 
formă de artă și folosit în artă în special, deci ceea ce am să spun eu 
acum cred că nu continuă tema discuţiei. 

Dar v-a plăcii ce a spus domnul Dragomir? 


LEOPOLDINA BĂLĂNUȚĂ: Lucruri care sunt extraordinar de 


importante, şi-mi pare rău că nu sunt mai limpezi perspectivele, dar. 


cred că nici n-ar fi bine așa, într-un fel este bine să coexiste diferite 
forme de gândire şi aparent în dezbateri să nu aibă nici o coerenţă și 
totuși să însemne ceva. Și atunci am să-mi permit să mă leg de un 
cuvânt pe care l-a folosit domnul ambasador, de „trezire”. 

Tiranizarea conștiințelor? 

LEOPOLDINA BĂLĂNUȚĂ: Întâi a spus „trezire”, rețin foarte 
bine. Și am să spun o poezie. Care spunga așa: 

„Nu-i asculta pe frații mei, 

Ei dorm 

nici eu nu înțeleg miere pe care le strigă 

În adunări cu aplauze aprobatoare 

Sufletul lor probabil că visează (etc.) 


(Redăm numai un fragment din poezie) 

Nu-i judeca pe frații mei 

ei dorm 

rar câte unul este trimis 

În trezire 

şi dacă nu se mai întoarce 

E semn că a pierit. - 

E semn că este încă o noapte, 

Si ger, 

- e semn că somnul continuă. 
- Nu îi uita pe frații mei, 

Ei dorm. 

Prin somn se înmulţesc 

si cresc copii care la rândul lor 

Își închipuie că viața este un somn 

şi nerăbdători așteaptă 

să se trezească în moarte“. 

Da, teribilă sunteți, doamna Poldi. Tratate de filosofie după fiecare 
alocuţiune. Dormim, dormim, cât timp vom mai dormi, cât timp vom mai trăi 
numai în somn? 

Ioana, astăzi, ce vrei să cântați acum? 

Ioana Ostafie cântă momente dintr-o suită pentru violoncel solo de 
Bach. Ce înseamnă muzica pentru dumneavoastră, domnule Dragomir? 

De muzică m-am apropiat târziu, lucru care pare puțin ciudat. 
Mi-au venit în minte ascultând prelucrările muzicale două mari 

afirmaţii, una este a lui Platon, alta este a lui Kant. Platon spune că 
muzica nu este artă, muzica este o formă de magie, cu totul altceva, 
este supusă altui regim decât să zicem sculptura sau tragedia sau chiar 
poezia. Pentru Platon muzica este o formă de participare la suprana- 
tural. Kant spunea că muzica este arta cea mai joasă, cea mai nesem- 
nificativă pentru că implică maximum de emoție cu minimum de 
reprezentare. Dar nu văd de ce asta ar fi un defect. Totuși tinerețea 
mi-am parcurs-o crezând că are dreptate Kant, deşi nu-l citisem la vre- 
mea respectivă dar crezând în ideea asta cumva că e o exagerare. Eram 
mult mai apropiat de artele plastice, de literatură, așa, încât de muzică 
m-am apropiat mai mult, ca să fiu sincer, dinspre filosofie. Asta s-a . 
întâmplat după vârsta de 30 de ani. Deci am goluri mari în cunoașterea 
muzicală, cel puțin în materie de apreciere tehnică. Am scris şi cro- 
nici, comentarii, eseuri pe teme muzicale şi nu a remarcat nimeni cât 
de târziu m-am apucat de asta sau nu mi-a spus cel puțin. 

Aveti o poezie întitulată, nu stiu de ce, Moment muzical. 

primul volum aveam o poezie inspirată de Simfonia I de 
Gustav Mahler, una pentru concertul de vioară de Richard Strauss și - 
alta pentru Burlesca sa pentru pian și orchestră. 

Cum spuneți în finalul acestei cărți, să trăim în sânul cuvântului, auziti 
doamnă Poldi, vorba asta? „Să trăim în sânul cuvântului, să murim la sânul 
cuvântului, în simțămintele noastre iar noi balansăm între ființă și neființă.“ 
Să mergem la bal, să vizităm un muzeu, să ne fotografiem la vremea înserării 
pe faleză, cu aerul ei un pic desuet... 

Stiti la ce mă gândeam în timp ce o ascultam pe doamna 
Bălănuţă? La faptul că într-un fel, eu încerc să aflu lucrurile despre 
care vorbesc pe măsură ce vorbesc, sigur, pornind de la un gând dar 
încerc investigația în continuare. Doamna Leopoldina Bălănuță, atun- 
ci când recită, când vorbeşte, îmi dă sentimentul că .știe tot despre 
materia verbală şi.. 

Stie întotdeauna despre cuvânt și despre existență, si existenta 
existenţelor. 

Exact. Aceasta a fost senzaţia mea. 

Auziţi o frază din Sfântul Augustin întâlnită azi noapte într-o carte a 
dumneavoastră: Ce este timpul, Doamne? E pășire de pășire, dar a cărui 
lucru? Poate a sufletului meu?... 

Mi se pare unul dintre cele mai mari lucruri spuse de el. 

Teribil, la începutul mileniului, doamna Poldi. Teribil. Cultura aceasta 
imensă pe care o aveti, unde v-aţi făcut-o, domnule profesor? La liceul din 
Slatina? 

Și acolo, peste tot. 

Era un liceu bun? 

Un liceu cu o anume seriozitate. Liceul Radu Greceanu. 

Unde sunt acum liceele noastre cu o anumită seriozitate? În fiecare 
oras aveam asemenea scoli... i 

Trebuie să existe la Henri IV, acolo se duc. . 

Toate elitele acolo se duc. La noi unde se duc elitele, dacă e vorba de 
liceu? 

Nu ştiu, înțeleg că premiantii sunt plimbaţi prin lume la un 
moment dat dar, vedeți, și aici este un lucru pe care aș vrea să-l sub- 
liniez într-un anumit mod. Nu âccedem la autentica modernitate sau 
postmodernitate fără să înțelegem că trebuie să acordăm un sprijin 
celui slab, celui care nu a avut șansa, aș asocia poate acestor grupuri 
„de supraperformanți, poate de ce nu și aici, într-o asemenea emisiune 
dar nu în aceasta că nu vreau să vă stric şi nici să vă dau sfaturi, cei 
care nu au putut să spună, cei care nu au găsit vorba. Vedeţi, există — 
asta mi-am notat-o pentru dumneavoastră special și pentru cei care 
cred în dumneavoastră și vă urmăresc — Axel Munthe, într-o carte care 
cu mulți ani în urmă mi-a căzut în mână, în franceză, are un eseu, un 
paragraf, un fel de incantaţie, se numeşte Cei care iubesc muzica. Nu 
știu dacă ati citit acest text. El spune următorul lucru: Cei care iubesc 
muzica lui Bach, cei care ascultă poezii din acestea de atât rafina- 
ment şi de atâta profunzime, (care ajung la Sfântul Augustin, asta am 
pus-o de la mine, el de muzică vorbea, de muzica mare), nu-i cred 
dacă nu iubesc și muzica  flașnetarului de pe stradă. Muzica cea mai 
din suflet, cea mai sărăcăciasă, cea mai amărâtă și în același timp, 
poate cea mai vie, pentru că implică suferința fără nici un fel de sal- 
vare; pot spune că m-a marcat. 

Flașnetarul spune adevărul, Michael Jackson spune o minciună... 

Nu trebuie să-i opunem, dimpotrivă, trebuie să-i asociem, asta 
era ideea. Adică flașnetarul acela participă şi el la spiritul muzicii, nu 
la forma muzicii că forma e melodia, aceea este altceva, a lui poate că 
nu e melodie, e ceva degradat, dar el vine de undeva să participe la 
spiritul muzicii. Nu intrăm în acest postmodernism care ne așteaptă 
cumva şi ne cheamă dacă nu înțelegem că omul cu un handicap, săr- 
manul, are o statură umană egală cu a noastră. Aici este un lucru care 
îmi pune o problemă și o să ziceți iarăși că este propagandă electorală 
dar este o propagandă pentru niște alegeri care pentru mine nu vor 
exista decât aşa cum există pentru dumneavoastră. 

Adevăr si neadevăr. O frază din Cezanne pe care mi-o amintesc tot din - 
lectura textelor dumneavoastră: Omul nu este cel care proiectează asupra 
lumii adevărul sau neadevărul. Aveti un eseu în Luceafărul. 

„ Despre expoziția Cézanne de la Paris. 

Nu vă e frică că proiectati asupra lumii niste jiăădivăria i? | 

Trebuie să riști. Sigur că probabil multe sunt neadevăruri. Dar. 
gândiți-vă că toată ştiinţa este înlocuită cu altă știință, filosofia tot de . 
filosofie dar până la urmă le dau ocazii celor care mă contrazic, să ` 
spună adevărul. 

“Faceți niște fa deosebite vorbind despre expoziții, spuneți la un 
moment dat: Nu este un artist mare cel care nu trece pe la..și amintiţi o 
mansardă a Parisului. De ce nu pregătiți artiștilor noștri dreptul de a expune 
într-o asemenea sală... 

Spuneam că dreptul de a veni la Paris se poate oferi de 
Ministerul Culturii sau o fundație; dar dreptul de a intra și-l iau sin- 
guri. Aici nu-i mai poate ajuta nimeni. Adică trebuie să fie din nou 
Brâncuşi. 

i Dar știți câți ipotetici Brâncuși avem? Care zac poate pe undeva în- 
tr-un sat? 

Descrieți o situație foarte specială pe care mă bucur că aţi atin- 
s-o. Am început cumva discuţia noastră cu Eugen Ionescu, cu Brân- 

„cuși, cu Enescu. Dacă nu se "face tot atât, vom fi niște foarte buni 
epigoni ai Occidentului; dar ca să revii din nou în primul plan al 
existenţei, trebuie din nou să fii ce dorești să fii, să fii Ionescu, să fii 
Brâncuși, să fii Panait Istrati. Trebuie să depășești ceva care exista 
acolo. Nu-i nimeni atras de faptul că atingi undeva în proporție de - 
99%, de 100% nivelul unui foarte bun scriitor occidental, trebuie să ` 
-fii mai mult decât atât... 

O dată poate toți avem strălucirea ca să depășim pe oricine, dar 
trebuie să faci lucrul acesta cu consecvență de o viață. 

Vă asigur ca atunci când, în raport de situaţia de astăzi va exista 
un Brâncuși în România, el va fi prezentat la... 

Eu vă demonstrez că în muzică avem talente de dimensiuni uriaşe, la 
înălțimi europene. Nu degeaba vine zilele acestea, la noi Penderetki. 

Îi cam ştiu și eu, și sunt sigur că vor fi cântați, dacă ei își vor con- 
tinua opera. Sigur că nu e totuna dacă te naști pe malul Senei sau te 
naști pe malul Ialomitei... 

Panait Istrati s-a născut și el pe malul Dunării... 

` E clar că nu-i același lucru dar tine și de implicarea individuală 
şi mai ales de depăşirea tiparelor existente. Eu nu vorbesc aici de a fi 

- foarte bun, foarte buni sunt foarte mulți, ci de a pătrunde î în marea 

galerie a valorilor universale. Aici trebuie să treci prin câteva lucruri 
care sunt foarte clare. Trebuie să cânți până la urmă la Scala, Metropo- 
litan, trebuie să cânţi la Covent Garden. Fără asta nu ești, iar cei care 

au fost, au fost adică au ajuns acolo. Vedeţi? Sigur, acuma este foarte 
greu şi repet, nu e totuna dacă te naști într-o țară care produce 2000$ 
pe cap de locuitor într-un an sau într-una care produce 30 000$. 

Aveti un articol în Steaua anul acesta,... care este un omagiu la adresa 
lui Cioran. Emil Cioran vine în Parisul interbelic, este ajutat de mari spirite. 
Eu cred că și doctorul Dragomir trebuie să ajute un Cioran în devenire şi ... 

Doamne ajută să-l ştiu, să-l identific, să-l simt când é propus de 
alții și să și pot. Nu suntem acolo pentru altceva. 

Ce frumos încheiaţi articolul: vorbind despre universalitatea gândirii 
lui Cioran. Pentru că doctorul Dragomir crede în asta... 

Ne trebuie îndârjire, și îndârjirea tuturor. 

Trebuie să iesim din somnul acela care naște monștri. 

Asta-i.. 

LEOPOLDINA BĂLĂN UŢĂ: Ştiţi că tot Nichita spunea un 
lucru extraordinar: dacă un om vrea să facă neapărat ceva, în orice 
condiţie ar fi, face, cu sacrificii bineînțeles. 

Există o statistică foarte interesantă... — Franţa a avut mijloacele 
să o facă pe 200 de ani, pot să suspectez aici și puțină implicare a pre- 
mizei în concluzie, dar oricum, ea este sugestivă. Dacă se referă la cei 
care au obținut note mari la absolvirea facultății, pe măsură ce sis- 
temul de învățământ în ultimii 200 de ani a evoluat, acest număr crește 
conform cu ameliorarea modului în care se practică învățământul. Dar 
dacă se iau cazurile excepționale, oameni care au realizat lucruri ex- 
cepționale, acela nu este proporțional cu numărul populației Franţei. 
E un dat aproape biologic. Sigur că, repet, cei 55 de ani de dictatură 
şi de comunism au deteriorat mult din fibra creativă pentru că s-a 
practicat selecția pe alte criterii. Dumneavoastră vorbeaţi de problema * 
valorii... 

Au practicat anti-selecția. 

O selecție negativă. Problema este să nu se treacă de la blocaj la 
diluție. Adică de unde nu era bun nimeni, acum să fim buni toți. Și 
asta este o primejdie. $ 

Asta e o dorință. Răzvan Filipoiu, să tragem cortina. 

(muzica) 

Îi taie răsuflarea domnilor, vedeti? La Paris atmosfera este altfel, dom- 
nilor. Și știți de ce? Pentru că în Franţa există, ca de altfel în orice sat, ún 
pian bun. Acesta este singurul pian al Televiziunii. Dumneavoastră stiti ce 
înseamnă asta pentru miile noastre talente, că nu avem un pian? 

Vă spun un lucru, de data asta pun un accent pe spusele dum- 
neavoastră, în sensul de a le susține: cultura costă puțin și totuși, nu 
este plătită. Tot bugetul Ministerului Culturii este mai mic decât, de 

pildă, sumele cheltuite (foarte necesare, dealtminteri), pentru 
repararea terasamentelor de cale ferată după iarnă. 

Si cine-i vinovat? 

Toţi ştim, toți privim unii către alții. 

Dar ce mare lucru să cumperi un pian ce valorează cât ceea ce se 
pierde într-o zi în secția unei fabrici care nu merge? Și este absolut necesar 
să avem, ca în ultimul sat din Franța, un pian la Televiziune. Acum redactia 
culturală, de pildă, vrea să dea premii pe anul 1995. Vom încerca zilele aces- 
tea să trimitem scrisori pentru sponsorizare. Nu putem sta cu mâna întinsă... 
Totuşi... 

LEOPOLDINA BĂLĂNUȚĂ: Dacă daţi 30 000 de lei ca la 
Academie, este teribil... 3 

l Colegul meu Cătălin Târlea a luat Premiul Academiei, de 26 000 lei; 
a cumpărat patru sticle de sampanie care nu au ajuns pentru cei 24 de 
oameni si s-a dus înalta distinctie... 

Vreau să vă spun că am vizitat zilele trecute un Institut de 
cercetări în domeniul membranelor care fac nişte lucruri superbe, 
inclusiv un tip de membrane care ar putea fi utilizate la aparatele de 
dializă renală. Vreau să vă spun că aceste aparate de dializă renală, 
exact ca și pianele, ar trebui să fie prezente în orice spital: 

- Acum avem. 

Pe ici, pe colo. 

Acum cinci ani situaţia era iage, O colegă de a mea era să moară 
pentru că nu aveam un aparat de dializă. Acum am auzit că avem peste tot. 

În țările cu adevărat dezvoltate, un by-pass coronarian se face 
aproape în orice orășel... 

Mi-a povestit un "doctor că cineva a vrut să repare sanatoriul de geria- 
trie de la Otopeni, cu conditia să capete dreptul ca vis-a-vis de aeroport să . 
construiască un hotel. 

Domnule Sava, aceasta este o poveste lungă. 

Stati să vă povestesc mai departe. S-a spus că „nu ne vindem“ 
nu-știu-ce... Și iată că am rămas cu acest sanatoriu care este într-o 
degradare.. Am fost să văd o prietenă, sotia compozitorului Tudor Ciortea, 
care stă de multe luni acolo. Nu avem nici spital, nici hotel. Ce-ar fi stricat . 
un hotel? 

Singura mea amendare a ape spuse de dumneavoastră este că 
nu a existat o singură ofertă, cât am fost eu director, au fost cinci sau 
șase. E adevărat, nu toate sunt neapărat foarte serioase din phast de 
vedere tehnic. 

Aceste lucruri mi-au u fost spu se de un profesor care a avut înalte PREF, 
în Ministerul Sănatătii... 

În perioada mea de directorat care a fost mai scurtă de un an, (pe 
urmă a fost un fel de directorat onorific încă un număr de luni după 


plecare), am încheiat șapte contracte externe. În acest moment, știu că 


sunt multe dificultăți; nu e operat nici unul dintre aceste contracte. De 
vină nu sunt străinii, de vină suntem noi... 

„Somnul“ e de vină, domnule... 

LEOPOLDINA BĂLĂNUȚĂ: Reforma trebuie produsă în 
primul rând în gândire. Aici, la nivelul acesta... 

Acolo, dormim, doamna Bălănută. 

LEOPOLDINA BĂLĂNUȚĂ: Acolo dormim. foyi e din 
gândire, din pornire. 

Vă dati seama că dacă se accepta acest plan aveam un hotel de 24 de 
etaje. . 

Ana Aslan, ca nume înainte de toate, ca marcă este de renume 
național. yün te 

LEOPOLDINA BALANUȚA: Si internaţional. 

O valoare națională pe plan mondial. 

LEOPOLDINA BĂLĂNUȚĂ: Mai puţin se știe de artă... dar de 
Aslavital și Gerovital... Făceam comerţ... 


S-au tot schimbat directorii... o să se așeze cineva să facă 
această treabă; trebuie făcută în termenii moderni medicali și comer- 
- ciali de astăzi din Occident. Trebuie făcută după regulile de acolo, nu 
după cele de aici. 

Aveţi la Paris, ca ambasador, puterea să imprimati regulile de acolo 
aici la noi? i 

Nu, dar să informez asupra lor, da. Şi o fac. 

Si nu vă periclitați postul? 

Dar ce este postul acesta? 

„Un post de ambasador. Cine nu dorește un asemenea post? 

: Domnule Sava; el e făcut ca să dea rezultate, dacă nu dă, mai am 
ceva treabă după cum vedeți. O parte din ceea ce am reușit să fac până 
la acest post este pe... masa dumneavoastră. Dacă este inutil, vă rog să 
mă credeți că nu aș ezita... 

Dar stiti ce puțină lume gândeşte ca dumneavoastră? Toată lumea tine 
. de scaunul acela al lui: 

Domnule Sava, nu sunt omul care să țină de așa ceva. Iar din 
punct de vedere material, gradul de efort fată de avantaje- Parisul, 
expoziția Cézanne, Opera, toate lucrurile astea — dar dincolo de asta, 
efortul nu merită. Poate merită undeva unde, nu aș vrea să dau nume 
ca să nu jignesc vreun coleg, într-o țară în care trece o dată pe an câte 

un oficial. român. Dar Parisul nu este în situația aceasta; 
:Washington-ul, nu este Londra, Bonn. Acestea sunt posturi de efort. 

Dar ce fac eu, domnule doctor, îmi trebuie aici un pian, aveti vreo idee? 

Domnule Sava, vreți să vă folosesc eu pe dumneavoastră, că nu 
este ușor să obțin astfel de spaţiu de emisie? Primul lucru pe care-l 
facem pentru imagine este să se plătească atât cât este necesar pentru 
restaurarea acelui Palat de la Paris, care mâine-poimâine va fi o ruină. 
Și este proprietate românească. S-a aprobat; am făcut ce nu s-a făcut 
în anii precedenţi adică s-a pus în conservare. Vreau să vă spun o 
chestie care poate părea... vreau să vă spun că pe mine ca ambasador 
la Paris m-a plouat în pat. Curgea apa din tavan... 

LEOPOLDINABĂLĂN UȚĂ: Iar doamna Grete Tartler care era 
la Centrul cultural de la Viena, un intelectual de. rasă, un om extraor- 
dinar, făcea curat în camera în care am fost găzduită... 

Vă rog să mă înțelegeți, nu ploua în apartamentul meu din 
Drumul Taberei, ploua în Palatul din Paris. 

În Drumul Taberei staţi? Cum, un senator stă în Drumul Taberei? 

Dar cum să nu stea în Drumul Taberei. Vreau să vă mai spun un 
lucru, atunci când mi-am vizitat prieteni, care sunt acum, la rândul lor 
deputați și senatori americani, după 3-4 ani în care nu ne văzusem, 
m-au întrebat unde locuiesc... — Tot acolo, le-am răspuns... În momen- 
tul acela s-au relaxat. 

S-au relaxat...? Acum suntem la dispoziția doamnei Poldi. 

LEOPOLDINA BĂLĂNUȚĂ: Aparent nu ar fi o replici; dar 
este o replică la ceea ce discutăm acum. 


Mai vinovați decât cei priviți 

sunt doar cei ce privesc. 

Martorul care nu împiedică crima. ` 

Atent s-o descrie, se scuză: 

Eu nu pot să fac două lucruri în același timp. 
„Portretul victimei îngeresc 

Este mult mai important decât viața. 

Vinovaţi nu pot fi doar unul, doar doi sau doar trei. 
Când armate de martori privesc așteptând. 
Așteptând să se sfârșească de bătrânețe călăul, 
Așteptând să se sfârșească ii a doua 

„oară victima prin uitare. 

Așteptând să se sfârșească de la sine răul, 

Așa cum se sfârşeşte pur şi simplu un tunel. 

Noi toți stăm suspendați de această permanentă așteptare 

Ca de o spânzurătoare un drapel. 

Dar timpul răspunde: în van așteptați, 
la judecata marilor coșmare, 

Și martorii sunt vinovaţi... 


Ei, doamnă Poldi, ar ebil să vă d chart în tare sâmbătă aici. 

LEOPOLDINA BĂLĂNUȚĂ: Chemaţi-mă, domnule Sava, să 
știți că o fac gratuit. 

Cer și eu telespectatorilor să ne scrie dacă se supără dacă am s-o 
aduc mereu pe doamna Poldi pentru, că cele mai minunate replici... 

LEOPOLDINA BĂLĂNUȚĂ: Domnule Sava, nu mai ţineţi 
minte cum s-au supărat pe noi în 1991, când am spus Scrisorile lui 
Eminescu şi când am primit acea scrisoare de pomină care era până la 
urmă o scrisoare de tot hazul. Spunând partea ultimă din Scrisoarea III, 
îmi scria o cetățeancă de bine din România: „Ce ai cu domnul Roman, a 
făcut studiile la Paris, ești bolnavă de ciudă că nu ai făcut și tu studiile la 
Paris?“. Adică ea comenta poezia lui Eminescu scrisă acum 120 de ani 
că ar avea referire la o treabă care... 

Acum lucrurile cred că s-au mai îndreptat. 

Poate la Paris... 

LEOPOLDINA BĂLĂNUȚĂ: Știți ce mi s-a spus? Dacă mai 
continui — şi astea par subversive pentru o anumită categorie de 
oameni — riști să nu mai venim în viata noastră la teatru să vă vedem. 

` Eu o implor să nu vină. Eu nu vreau să mă vadă un astfel de om. 


Domnule profesor, nu s-a schimbat absolut nimic. V-am spus că . 


săptămâna trecută. am fost în spital... 


LEOPOLDINA BĂLĂNUȚĂ: A apărut o notiță absolut Gai: 


nară într-un ziar de am crezut că și muriti. 

Am primit un telefon de la o doamnă care este o intelectuală a cărei 
sorginte cred că este reală care m-a întrebat cu glas plin de „intelectua- 
litate“: „Maestre Sava“ — un apelativ la care nu-mi prea place să răs- 
pund. Am zis: Da. „Am crezut că ai crăpat“. Asta s-a întâmlat acum 

exact o săptămână. Asta este România intelectuală la ora actuală, dom- 
nule profesor. Întelegeti, dincolo de notita aceea abominabilă difuzată de 
un ziar care nu ar putea să apară nici într-o zonă ecuatorială Namibia; 
sunt interesele unor colegi din Televiziune de a mă vedea Scos din postul 
acesta. Probabil că Dumnezeu mă ajută si nu voi ceda. 


Eu știu un singur lucru și anume că în perioada aceea critică, 


dumneavoastră aţi făcut emisiunile acelea. 


Asta s-a uitat și este bine să se uite. Acum lumea mă acuză că fac 
mai puțină muzică şi că discut politică. 

Îmi dați voie să continui eu politica, vreau să vă spun un lucru: 
planul de restaurare al ambasadei a fost aprobat, banii au fost dati, 
toată lumea este de acord cu această necesitate, undeva bugetul, alte 
necesități, lucruri de felul acesta ne marchează. Ce facem? Problema 
este de depășire cumva a celor 2000$ pe cap de locuitor la care revin: 
tot timpul obsesiv și plictisitor. 

Îi depășim în momentul în care vom , înțelege că la Otopeni trebuie să 
construim hotelul în modul în care ni s-a propus. Altfel nu va exista o altă 
cale; dacă nu vom întelege, discutăm zadarnic. 

Doamna Poldi, mai avem numai o oră. Tare aş vrea să vă mai 
exploatez puţin... Doamna mi-a spus că vrea să realizeze o secvență pe care 
s-o intituleze In memoriam, In memoriam Corneliu Coposu... 

V-aș mai pune o întrebare, domnule doctor. Un om poate salva totul. 
Spun înteleptii Bibliei... oamenii deosebiti salvează totul. 

Pluralul mi se pare mai potrivit, nu singularul. 

De ce nu cultivăm acei oameni deosebiti? Cei care ne pot salva. 

De ce ei nu ne cultivă pe noi sau de ce noi nu îi cultivăm pe ei? 

Ei ne cultivă pe noi dacă nu stăm retrași în „somnul de care vorbeam. 

De ce nu ne cultivăm pe noi înşine? 

Nu, de ce nu îi cultivăm noi pe ei, cei capabili să trezească lumea din 
somn. 

Adică noi pe noi înşine. Eu nu am continuat cu ideea „„lucruri- 
lor“ pe care le-aţi făcut dvs. pentru păstrarea unei anumite demnități 
culturale înainte. Dar ceea ce faceţi dumneavoastră acuma, iertaţi-mă 
că trebuie. să vă atrag eu atenția, este într-adevăr participare... Ştiu că 
au fost aici și domnul Cristian Popişteanu de pildă; am auzit de o serie 
întreagă de nume, deci dumneavoastră asta faceți, chiar cu-mine, cu 
doamna. 

Din cinci articole care apar în presă, trei mă înjură pentru că fac trea- 
ba asta. Și mi se spune că nu fac trei ore numai muzică. Eu fac muzică; am 
sase ore la Radio, am 3-A emisiuni săptămânale la Televiziune, și socot că 
este absolut necesar să apăr muzica prin poezie, prin tinerele talente, prin 
personalitățile care vorbesc despre muzică. Nu pot fi înțeles în nici un chip. 
Și cine se ridică împotriva seratelor? Un scriitoras pe care nu l-am văzut în 
viața lui în sala de concert; poți să crezi că toată ziua stă și ascultă Missa lui 
Machault și Te Deum-ul lui Bruckner... Esenţial este să căpătăm un pian, să-l 
ascultăm pe Răzvan, pe Ioana, si doamna Poldi să dea replici, să avem 
oameni ca dumneavoastră. Va fi bine totuşi până la urmă, astăzi... 

Doamna Poldi, ce ne spuneți acum? Mai aveti versuri? Mi-ati spus că - 
faceti un „In Memoriam’ pentru unul din oamenii care au însemnat mult. 


LEOPOLDINA BĂLĂNUȚĂ: Vreau să vă povestesc o mică 

întâmplare. Astă-vară, timp de o lună de zile am fost internată într-un 


spital din Râmnicu-Sărat. E un oraș în care bate mereu vântul și îți dă 
senzația de răcoare deși era o vreme caniculară. Într-un spital ai puţine 
bucurii. Si totuși există şi niste bucurii. În primul rând era un personal 


. de o mare calitate condus de un doctor extraordinar pe nume Dumitru 
„Dumitru dar o altă bucurie era că pe la 5-6 seara. veneau la mine 3 


fetițe care făceau primul pas spre adolescență. Frumușele, delicate, 
înțelepte, vorbeau frumos. Le-am întrebat: dar voi nu ați plecat în 
vacanță? Si una dintre ele mi-a răspuns: Părinții noștri nu au avut posi- 


bilitatea să ne trimită în vacanță. Aceste cuvinte, în gura unei fetițe, mi . 


s-au părut de o graţie, de o eleganță, de o pudoare, de o nobleţe extra- 
ordinară. Ce vreau să vă spun? Iarăşi aparent nu are nici o legătură cu 
ceea ce voi face în continuare. Dar eu vreau să fiu recunoscătoare unor 
mari spirite cu care am avut cinstea uneori nemeritată de a fi contem- 
porană ş și cărora eu nu am avut posibilitatea să le sărut dreapta. Si vă 
rog să-mi îngăduiți să numesc acest moment „In Memoriam”. 

Ioana, mă ajuti? 

IOANA OSTAFIE: Să facem muzică, dumneavoastră să recitați 
poezii, să facem un fel de confluență între toate aceste arte, pone vor 
veni la inima oamenilor până la urmă. 

LEOPOLDINA BĂÄLÄNUȚĂ: Noi am făcut acest lucru fin de 
doi ani împreună cu domnul Sava în Seratele Teatrului Mic care erau 
extraordinare. Tineți minte, domnule Sava? 

Cum să nu tin minte? 

LEOPOLDINA BĂLĂNUȚĂ: Şi pentru care vă port o veșnică 
recunoștință pentru că sunt seri de neuitat și toate drumurile noastre 
prin toate târgurile moldovenești, Huși și Vaslui, pentru toate lucrurile 
acestea eu vă sunt recunoscătoare. 

(Moment poetic muzical interpretat de Leopoldina Bălănuță, pe 
fondul unei Sonete pentru violoncel și pian de J. S. Badiy cântate de 
oana): 

Da, domnule doctor, aşa ar trebui să o auzim pe Poldi Bălănută 
recitând pe întregul glob despre lisus și despre Bach. Așa ar trebui să ne 
petrecem serile, de asta ţin eu la o televiziune culturală şi nu comercială, cum 
dorește toată lumea. Să continuăm colocviul nostru; mai avem trei sferturi de 
oră.. 

" Spuneți-mi, enciclopedismul acesta al dumneavoastră..., pentru că e 
răvășitor să aveţi 5 cărti de poezie, 2 de proză, faceti eseistică, sunteți medic, 
cercetător, sunteți diplomat, politician. Nu e cam desuet? 

Dacă am trăi într-o democraţie care-şi urmează cursul de câteva 
sute de ani, evident că ar trebui să „alegi“ mai strâns. Dar când 

pornesti la drum cu o clasă politică care se reconstituie practic după 
câteva zeci de ani, cred că eşti obligat să pleci de la altceva... și de alt- 
fel fenomenul este prezent în toată Europa Centrală și de Răsărit. 

Dar capacitatea ascetică de a te dedica unei singure opere, ca să folo- 
sesc o idee a lui Călinescu, rămâne fundamentală? 

Până la urmă este o întrebare, când sacrifici mai mult? Atunci 
când încerci ca să acoperi ca un soldat care se deplasează în mai multe 
direcții încercând să câștige ceva din diferitele unghiuri de tragere sau 
când te fixezi. Vă dați seama, indiferent ce ai face, politică sau 
diplomație, nu mai ai timp. Mai grav e că încep să lipsească chiar 
- cărțile. Ceea ce mă deranjează nu este faptul că încerc să pledez în 
prea multe locuri. Mă deranjează faptul că există 4 sau 5 cărți care ar 
fi trebuit să apară în ultimii trei ani și care nu au apărut, nu pentru că 
nu sunt scrise ci pentru că nu am găsit timpul necesar să le recitesc în 
ultima formă. 

Editor aveti? 

Editor se găsește, chiar și banii de care vorbiți dumneavoastră. E 
o vorbă care circulă în tot Occidentul și pe care încep să fiu dispus să 
o cred: nu există proiect bun nefinanțat. Problema este ce e acel 
proiect. 

Stiti că avem nevoie de 800 de cărți de educație mitsicătă A! si Editura 
Muzicală nu este capabilă să le scoată... 

Vedeţi, dacă noi discutăm în felul acesta s-ar putea ca mesajul 
meu să nu fie bine înțeles. Dacă am de dat un mesaj, pe care-l dau aici 
sau în carțile-acestea sau în altă parte, este un mesaj de sinteză a efor- 
turilor noastre, a efortului național, a diversității politice prin sinteză; 
nu înțeleg renunțarea la această diversitate ci cumva găsirea pistelor 
comune. Dacă e vorba să trecem de la 2000$, atunci fără un asemenea 
mesaj de înțelegere, nu va fi uşor. Sigur că importante sunt cele 800 
de cărți de educație muzicală dar nu e mai puțin adevărat că ele tre- 
buie să facă parte dintr-un program european; un program național, 
trebuie gândit într-o formă în care lucrurile să se vadă cum evoluează. 


Erani national... În acest plan suntem interesati la ora actuală doar : 


de afaceri curente și nu de cele 800 de cărti.. 

Domnule Sava, din păcate, și adevărul cu bate şi ti se va 
deschide... cu mine în general s-a deschis. Pe vremea când Ministerul 
Culturii nu reușea să găsească banii, s-au obținut. 

Stiti dipriieaverastilă că anul acesta, revista Contemporanul de vreo 5 
ori și-a întrerupt aparitia: ? 

Stiu multe. 


Äcum suntem în a saptea săptămână de când nu a „apărut nici un 

număr. Cum se poate așa ceva? Și Literatorul, Albina și alte câteva zeci de 
publicaţii culturale?. 

Așa este. Dar mai știu un lucru „pe care trebuie să-l știe toată 
lumea, de la redactorul dintr-o revistă până la miniștri. Unii îl știu, 
poate alții nu-l știu. Fără o implicare personală în aceste proiecte, nu 
se face nimic. 


Un scriitor de notorietate se bate în fiecare zi; nu mai are timp A și 


scrie romanele; bate la niste uşi care rămân închise... 

Proiectul de care am vorbit în legătură cu Teatrul Naţional şi cu 
vreo zece alte teatre mai implicau editurile şi cred că vreo 8 reviste 
literare. Prin ședință de Guvern au trecut în vreo săptămână, prin apro- 
barea Ministerului de Finanţe să zicem două și smulgerea acestor bani 
de la funcționarii din structura Ministerului de Finanţe a durat 4 luni. 
Era suficient ca în 2-3 zile să nu mai vreau foarte tare să realizez acest 
proiect. Ce să facem, asta este. 

` Perseverare diabolicum est. 

Diabolicum când este vorba de o eroare, dar când nu e vorba de 
eroare este divin. Ce Dumnezeu să facem? Revin. Nu depășim acea 
condiție și pentru că facem greșeli foarte multe dar și pentru că ne 
fragmentăm în o mie de părți. 


Aveti un articol, nu ştiu dacă este intitulat asa, dar la un moment dat 


recurgeti la o sintagmă din Hemingway. Eu aș pune-o interogat Pentru 
cine bat clopotele? 

` Întâi bat pentru toți cei care, indiferent de poziția în spectrul 
politic sau intelectual, mai cred în valori depășite de 50 de ani, de 100 
de ani. Suntem cu toţii niște oameni care trebuie să încercăm să ne 
facem treaba, dar trebuie să o facem cu insistență, cu perseverență și 
cu foarte mare înțelegere pentru ceilalți, inclusiv pentru adversari. 

Domnule profesor, nu vă supăraţi, eu sunt un tip cu o anumită duri- 
tate... 

Vă rog să fiți dumneavoastră înșivă. 

Aș vrea să facem cinci minute de politică. Cum n de ați emigrat de la un 
partid la altul? 

Domnule Sava, e ami asta se pune mereu dar eu vă întreb 
altceva. Stiu, un articol pe care îl aveți pe masă, din Azi de acum trei 
ani. ¿ j . 
Scrisoare deschisă domnului Caius Traian Dragomir. Domnule senator, 

nu cumva erati „lichea“? Vă supăraţi? Am adus acest articol, alături de căr- 
tile, zecile de eseuri, tratatele ştiinţifice, ce luminează personalitatea Dvs... 

Nu mă supăr deloc, dimpotrivă; îmi dați ocazia să dau un răs- 
puns care sper să fie definitiv. De ce să fiu întrebat eu de ce am plecat 

și să nu fie cei de la care am plecat? De ce le-a plecat toată lumea? Că 
prea au plecat toți... 

Dar de ce această migrare? Nu e o problemă de caracter, înainte de 
toate? Dincolo de bazele... 

Nu, bazele sunt întâi și pe urmă vă răspund ș şi la chestia cu carac- 
terul. Dar este chiar o problemă de caracter., Dincolo de chestiunea 
asta vreau să vă spun ca să nuanțăm lucrurile foarte exact, când un om 
a divorțat o dată, întrebi și pe unul și pe altul; când a divorțat de 20 de 
ori te mai întrebi ce o fi cu persoana în cauză. Când pleacă unul este 
una, dar când pleacă toate persoanele de acolo, te întrebi ce se întâm- 
plă. Este foarte simplu. Domnule Sava, partidele românești, cu excep- 
ţia a două care sunt conduse de niște personalități care au fost indis- 
cutabil cel puţin în interiorul lor, şi pe care le știți, unul a dispărut, 
celălalt conduce statul, cu excepția acestor două partide, ele nu au avut 
o identitate perfect conturată de la început. Ele sunt necesare, ele au 
pornit pe o cale liberală sau o cale social-democrată sau pe orice altă 
cale dar ele își găsesc identitatea progresiv. Un partid liberal sau 
socialist sau social-democrat într-o țară occidentală și-a verificat doc- 
trina printr-o guveranare, prin două, prin cinci. Toată lumea știe exact 
unde să-l încadreze. Sunt niște lucruri foarte simple. Mai departe; eu 
nu vreau să intru în dispută cu nimeni, nu e nici rolul meu, nici al aces- 
tei emisiuni culturale, nici în faţa. condiției mele de ambasador, nu 
acuz nici un partid dar întrebarea nu văd de ce îmi este adresată mie. 
Asta e tot, restul este o chestiune simplă. Problema care se pune, din 
punctul de vedere al caracterului este alta și acum dumneavoastră 
aveţi relativ destul de multe materiale pe masă. Nu chiar tot. Între- 
barea este: există vreo discontinuitate de text, domnule Sava? Nu este 
nici una. 

Am auzit o declaraţie ca profesiune de credință după ce ati fost ales 
ambasador. Scopul omului politic nu poate fi decât binele public. Dacă nu 
este acesta scopul lui, el nu este ceea ce pretinde a fi ci un impostor sau o 
ființă rătăcită. E o profesiune de credință? 

Este categoric o profesiune de credință. Absolut. 

Aveti ceva să vă repro; sati din punctul acesta de vedere? 

Domnule Sava, sigur că poti să fii o dată mai acut şi să prevezi 

nişte lucruri pe care altădată nu le-ai prevăzut, să intuiești mai devre- 
me unde poate ar fi mai bine să nu intri, dar în chip major direcția mea 
a fost una, și aceasta a fost România. Dacă nu ar fi asta, îmi rămân 
celelalte lucruri, de la poezie până la biologia moleculară. Dincolo de 
asta, vă rog frumos, transferați întrebările cui trebuie să le puneţi. Asta 
este tot. Până la urmă, dacă eu răspund una, domnul Dijmărescu alta, 

până la urmă iese o cacofonie; dar dacă întrebaţi la sursă poate aflați 
situația pentru toți. 

Eu tin foarte mult la transparentă. 

Si eu țin. 

Este marea noastră cucerire. 

“Cu dumneavoastră intru în orice dispută vreți, dar nu aș vrea să 
intru în dispută cu persoane care sunt eventual de cealaltă parte a 
ecranului sau nici măcar. 

Adevărul numai din dispute iese la suprafată. Poldi Bălănuță, dăm o 
replică? Aveti catastiful în fată. E un catehism al dumneavoastră. 

LEOPOLDINA BĂLĂNU TĂ: Nu neapărat în replică. 

În completare. 

LEOPOLDINA BĂLĂNUȚĂ: Totul este un posibil răspuns la 
întrebările atât de insistente pe care le puneti. 

Tot din Nichita? |, $} 

LEOPOLDINA BALANUȚA: Nu. 


De-aşa vremi se-nvredniciră cronicarii și rapsozii. 

(Leopoldina Bălănută recită Scrisoarea a II-a de Eminescu.) 

Am rugat-o eu pe. Poldi Bălănută, în mai 1989 si a recitat toate 
Scrisorile și această a doua parte din Scrisoarea a III-a... Am avut atunci 
aprobarea lui Dumitru Moroşanu care era șeful Redactiei Muzicale; a fost un 
act de enorm curaj să citeşti aceste versuri; a făcut-o cu un patos asemănă- 
tor celui din această seară. 

Vedeţi, domnule Sava, e un foarte bun mod de a arăta că politi- 
ca este una și intelectualitatea este alta și, dacă aș căuta să găsesc sin- 
gur un merit în cărțile acestea, este unul și anume că nu am amestecat 
lucrurile. Adică partea de analiză politică e analiză politică iar cea de 
poezie este poezie. Pentru că aici ceea ce un ascultător, așa, cu sfințe- 
nia lui pentru Eminescu poate știe, poate nu, Eminescu a fost un 
politician conservator. A avut o poziție politică foarte exactă şi per- 

-soanele pe care el le acuză în acest poem sunt gloriile noastre, ale 
epocii lui lon Brătianu. 

Eminescu a fost un patriot aici, domnule profesor. 

Domnule Sava, staţi puțin. Adică totuși să nu extrapolăm acolo 
unde nu este de extrapolat. Ce să mai vorbim de bulgărime, ce avem 
cu...? 

Asta este o metaforă. 

E metaforă dar atunci când auzim pe urmă de românism că este 
asociat cu nu ştiu ce cerșetorie, nu ne mai place. Liberalismul din a 
doua jumătate a vieții lui Eminescu, liberalismul cu care el se bătea 


136 IOSIF SAVA 


prin ziare a fost cel care a făcut România modernă. Bine, când a făcut- 
o, sigur că da... 

„Dar de ce să discutăm acum politica și să nu vedem aici... 

„Dar este un lucru foarte clar. Postura î în care apare liberalul... 

LEOPOLDINA BĂLĂNUȚĂ: Atunci cădem în re pe care 
a făcut-o doamna aceea, cu domnul Roman. 


Stati situl aici nu este cu domnul Roman. Dacă eu aud într-o 
poezie franceză de astăzi cuvântul București, eu sar în picioare. Dacă 
îl găsesc în același context. Daţi-i voie și francezului să sară când vede 
Parisul î în acest context. Să ştiţi că trăim totuși în altă lume. Acum, în 
1995, noi nu mai trăim în lumea asta. 

Dar poezia este scrisă în a doua jumătate a secolului trecut. ; 

Domnule Sava, există o baladă împotriva acelora care vor răul 
Franţei scrisă de Francois Villon cu nu știu câte secole înainte. Nu este 
„ împotriva grecoteilor nici împotriva bulgarilor, nici împotriva Parisu- 
lui, nici împotriva nimănui. Dacă este un merit colosal citirea acestei 
poezii în 1989 el ţine strict de un eveniment poetic. 

LEOPOLDINA BĂLĂNUȚĂ: Asta am și spus-o. 


Si ce mă fac eu cu cuvântul „replică“ spus înainte aici? 

Era folosit ca un leitmotiv pe parcursul emisiunii noastre. 

__» Doamna dorește să aibă proprietatea cuvintelor. Într-o analiză pe 
care am făcut-o pentru o carte pe care o publică un prieten despre 
identitatea românească, am spus că unul din caracterele românismului 
_ este subtextualismul. Dar să nu-l ducem chiar până la iapa hai să-l : 

ținem unde trebuie: 

E o mare virtute până la urmă... 

Este o mare virtute. Dar asta nu ne împiedică să i proprie- 
tatea cuvintelor. 

De acord. Poate este greşeala mea. Este o poezie uriaşă, nu o îndepăr- 
tati de tineri, să o asculte. 

Aș dori ca tineretul nostru să înțeleagă că suntem unici, și cei 
puternici şi cei slabi, și cei care suntem de o parte și cei care suntem 
de cealaltă, aici este lucrul esențial. Avea o vorbă Paul Valery care 
zicea că ceea ce este simplu este fals, și ceea ce este complex este 
incomprehensibil. Nu știu unde să plasez efortul meu, dar ceea ce 
vreau să spun în toată istoria asta, e, că dacă mai exist în cultură (și nu 
rămân strict într-o politică care să însemne exact ceea ce fac acum, cu 
opțiunile mele), este pentru că cred că această cultură are o valență 
unificatoare şi nu separatoare. Dacă ea separă, să știți că, vorba iarăși 

a Evangheliei, mai bine taie braţul cu care păcătuiești. Această cultură 
este făcută ca să ne unească. Dacă este făcută ca să ne separe, să ne 
distingă pe noi de ceilalți... 

LEOPOLDINA BĂLĂN UŢĂ: Dara nu trebuie s să ă unească ticăloşi 
cu ingenuis 


Iertați-mă că rămân tot în Biblie; știți ce spune Iisus: cine iartă 
pe cei apropiați și pe cei buni nu a făcut nimic, cine iartă pe ceilalți... 


LEOPOLDINA BĂLĂNUȚĂ: Da, dar dacă o practică și ticălo- 


şii. Adică să ne ierte odată. 

Cum ati citat dumneavoastră înainte: ce e complex este incomprehen- 
sibil. Noi trebuie să facem comprehensibile aceste complexități, și să le facem 
mai simple. Cred că Eminescu stă la ora aceasta pe un piedestal la care nu 
avem voie să umblăm cu nici un chip. 

Sunt de acord, dar ştiţi ce este extremismul, de unde provine? 
Din interpretarea ad litteram a unor texte. 

` Dar nimeni nu interpretează. 

Texte sacre care pot fi din Eminescu, dar când le interpretezi 
strict ad litteram, fără să le proiecte într-o lume de dincolo, până la 
urmă păcătuiești. 


LEOPOLDINA BĂLĂN UŢĂ: Domnule ambasador, vreau să vă 
spun ceva. Eu, în anul de grație 1989, am crezut că misia mea pe 
pământ va fi asta, să reușesc să. spun toate Scrisorile lui Eminescu. 
Adică nu să le spun, că asta orice om poate, să le înțeleg. Mă înțelegeți? 
Să parcurg, să fiu ocupată ani de zile cu această lume. Mi se pare, 
pornirea mea cel puţin, foarte nobilă. Și foarte nobilă nu neapărat pen- 
tru mine ci pentru cultura română peniru că eu am făcut parte din acea 
şcoală care, în afară de Împărat s și proletar, nu mai ştia nimic din 
Eminescu, asta am învățat la școală. Din Arghezi, nici vorbă. 


Aceea nu este o poezie mare? O să vă certe detalii Sava și o 
să vă spună că Eminescu e sfânt... l 

LEOPOLDINA BĂLĂNUȚĂ: Blaga, nu mai spun. 

Blaga era pus la Index. 

LEOPOLDINA BĂLĂNUȚĂ: Nu am vrut ca să intrăm în dis 
pută si nu-mi permit să intru în dispută. 

Dar este interesantă, si opinia dumneavoastră. 


LEOPOLDINA BĂLANUȚĂ: Când este vorba de Eminescu, nu 


intru în dispută, locul meu este mult prea... 

Dar nici nu trebuie să intrați în dispută. 

LEOPOLDINA BĂLĂNUȚĂ: Nichita dă o definiție extraordi- 
nară: marea poezie este cea care izbutește, în care mai mulți oameni 
izbutesc să se regăsească. Ceea ce mi se pare o definiție extraordinară. 
Este uluitor să poţi să cuprinzi, este ca o oglindă foarte fidelă, nu este 
flatantă, fără îndoială, mulți iau piatra să arunce în ea, dar ce să facem. 

Domnule doctor, revenim la uneltele dumneavoastră. Auziti ce citați 

„dumneavoastră din Kirkegaard: cine mă caracterizează, mă ucide. 

Și nu-i adevărat? 

Da, este adevărat. Și bătrânul Dali a interzis RIONU său să îl . 
caracterizeze.. j 

Pentru că era chiar Dali şi nu era... 

Era un elev. Și nu-i dai voie profesorului să te carăcterizeze? | 

Așa a spart el acea barieră a conformismului. Fiecare își găsește 
calea lui. Prin această frază. Exact așa cum bariera aceasta a con- 
strângerii vechiului regim, a fost spartă, cum s-a spart, acolo în piață. 
La un moment dat cineva spune: Nu, dacă profesorul este legitim 
atunci ar însemna că Dali trebuie condamnat. Dacă Dali este exaltat ca 
personalitate, nu înseamnă că profesorul e un nimic; fiecare şi-a jucat 
rolul. Eu sunt absolut convins că, acei profesori care voiau să-l carac- 

. terizeze și eventual nu-i dădeau o notă prea mare lui Salvador Dali, 
aveau să-l prezinte studenţilor lor. 
„Fiecare, spuneţi dumneavoastră, are dreptul la propria imagine. 
Cărţile dumneavoastră sunt enciclopedii pentru inițierea oricărui spirit 
tânăr; mă bucură în mod. deosebit prezenta dumneavoastră aici. Mai avem 
câteva minute; aș discuta cu dumneavoastră ore în şir... Seducător prin mul- 
tilateralitate, uitați-vă la titlul acesta: „Pluralitate “, ce titlu frumos ați găsit. 
Aş vrea să vă mai întreb un lucru. Din mulțimea tezelor pe care le-am răsfoit 
azi noapte, vorbiti la un moment dat despre spiritul husserlian al lui 
Călinescu. O teză nouă și foarte interesantă. E fenomenolog Călinescu... 

El abordează lucrurile așa cum le vede. El le abordează în direct. 

Dumneavoastră credeți: Călinescu l-a citit pe Jaspers, pe Heidegger, 
pe Sartre? ; 

Vă spun foarte sincer că nu sunt atât de cultivat ca să știu asta. 
Metoda lui directă aplicată, este husserliană. Mai departe nu mai ştiu. 
Dar ceea ce știu, nu pot să nu-mi aduc aminte. Grădina mare din 
Slatina, unde am citit tableta lui, în care-l ataca dezlănțuit pe Ionesco. 
Elev fiind, cu spiritul acesta pe care toți cei tineri îl au, m- am gândit 
că trebuie să fie ceva important în Eugen Ionescu. 

Medicul veterinar Dragomir, v-a îndrumat către lectură? ş 

S-a prăpădit când nu aveam nici doi ani. Dar rămăsese o vorbă 

în Slatina că era un intelectual. În casă rămăseseră ceva cărți dar nu 


asa... 
F 


te cărti? 

Se adună, dacă la asta te gândeşti. Haideţi să continuăm jocul 
acesta al citatelor; cum spune T. ‘S. Eliot: „Unde este viața pe care am 
pierdut-o în cunoaştere, unde este cunoașterea pe care am pierdut-o 
informându-ne“.: 

Informându-ne te feri cunoașterea? 

Așa zice T. S. Eliot. 

Dar dumneavoastră ce credeți? 

Eu cred că pierdem. 

Spuneti asta tinerilor? 

Da, trebuie să ne informăm, dar dincolo de asta e nevoie de ceea 
ce mulți au spus-o, de un contact vital cu această informaţie, altfel nu 
ajungi la cunoaștere, ` 

Cum v-au primit tinerii, studenţii dumneavoastră? 

Lucrurile acestea le-am spus și la cursul de Psihologie, și cred că 
au fost bine primite. Trebuie să realizezi un contact direct cu lumea, 
pe care-l realizează doamna Bălănuţă, când citește fie Eminescu, fie 
Stănescu, pe care-l realizează tânărul nostru care mi se pare că va fi un 
pianist de geniu... 

Dar dintre tinerii mai tineri decât studenții dumneavoastră, mai este 
cineva la Slatina care stă în grădină si citeste Călinescu? 

Eu ştiu? Cred că da. Trebuie să fie. Nu se poate să nu fie. Am 
fost la Slatina chiar acum câteva zile invitat de liceu, să mă mai întâl- 
nesc cu tineri. Mi-au plăcut foarte mult. 

Speranta noastră stă în ei? 


Sigur că da. Dar nu numai în ei. Aici.poate iar să înceapă un joc 


ambiguu, adică proiectarea celor tineri asupra celor vârstnici; asta ar 
fi foarte grav. 


Lupta între generatii, domnule profesor. ; 
Dar nu exploatarea acestui raport care oricum este... Practic 


„vedeţi, am ieșit odată toți din această revoluție; într-un anumit mod 


avem aceeaşi vârstă. Având aceeaşi vârstă, nu ar trebui ca o generație 
să o frustreze pe cealaltă. Înainte, lupta dintre generaţii, însemna că o 
generaţie ocupase aliniamentul iar cei din spate nu mai găseau locul. 
Nu erati mai sincer şi mai direct când nu făceati politică? 
Nu pierzi foarte tare; de asta am schimbat două partide — uite că 
am răspuns, — ca să nu pierd lucrul acesta. Dar ceea ce vreau să spun 
este că „este o chestiune care ține poate de educație“ până la urmă, 


Și de unde această iu ul iară pentru că este o cultură imensă în aces- 

trebuie să facem ceea ce trebuie să facem. Şi acest „ce trebuie să 
facem“ este viața aceasta a oamenilor din jurul nostru. Să ne băgăm în - 
politica asta, (şi dumneavoastră o faceți, şi doamna o face) ca să 
meargă ceva. 

LEOPOLDINA BĂLĂNUȚĂ: Dar cu o ie să lase spațiu 
eticismului în politică. 


Cred că este o naivitate. Pentru că el nu s-a verificat nici în cazul 
partidelor mari, dar în genere, absența eticii apare strict în momentul 
` slăbiciunii. Este o probă de slăbiciune politică. Forţele politice mari, 
în genere, ajung la etică. Mai mult sau mai puțin, omenește, pe cât este 
posibil într-un spațiu uman. Slăbiciunea aduce abuz. 


Şi vorbe... Vă multumesc domnule doctor, vă multumesc, domnule 
ambasador. Vă aştept din nou la Bucureşti. Avem atâtea lucruri de discutat 
în legătură cu cărțile, cu politica dumneavoastră. Aveţi o 'carte: Estetica 
Științei. Mi-am pregătit 25 de întrebări în legătură cu diferența dintre limba- 
jul artelor si limbajul filosofiei. Foarte interesante teze. Îmi pare rău că au 
trecut, dar au trecut repede și frumos, cele trei ore ale noastre. 


Transcriere de Adriana Postolache ` 


ION IANOȘI 
De ce vă apărati consecventa, Ion lanosi? 
16 decembrie 1995 


IOSIF SAVA: Bună seara. Iată-ne la reuniunea din cea mai scurtă ` 


sâmbătă a anului. Aș începe cu o informaţie. V-am anuntat laureatii Seratei 
Muzicale şi premiile primite de ei din partea domnului senator Viorel 
Sălăgean și revista „Exclusiv“ cu prilejul distinctiilor. oferite la festivitatea 
care a vut loc zilele trecute la Music. Center. A 
Florin lonescu-Galati, Alexandru Tomescu, Daniel Goiti, Csiki 


Boldizsar, Costin Răzvan Filipoiu se pot prezenta la Secretariatul Redacţiei 


Culturale, doamna Maria Rotaru, pentru a primi distincțiile. În al doilea 
rând, săptămâna trecută, mai ales după Serata cu domnul Gabriel Liiceanu, 
oficiul de sondaje m-a anuntat că foarte multi telespectatori doresc un tele- 
fon în cadrul emisiei. Eu nu împărtășesc o asemenea idee, pentru că princi- 
palul meu mobil rămâne acela de a crea o anumită atmosferă, ce nu poate fi 
tulburată de voci din afara cadrului de desfășurare a reuniunii. Cei ce mă 
urmăresc cu bunăvoință, stiu că respect o anumită construcție de idei în care 
orice intervenție exterioară își găseste mai greu locul în discurs. Dar, tinând 

„seama de această dorință, am rugat o tânără colegă care a venit anul aces: 
ta în Departamentul nostru, Alexandra Chilie, licențiată în filosofie, să stea 
la telefonul 2121229 al Redacției Culturale, să noteze intervenţiile telespec- 
tatorilor, să-mi aducă lista obiecțiunilor, propunerilor, întrebărilor. Puteţi 
suna la acest telefon și spre sfârșitul emisiunii voi încerca să răspund si eu și 
invitatul serii, dacă e necesar, acestor întrebări. Oricum ele vor intra în 
atenția noastră. 

Unul din Cvartetele aduse de doamna ra ol Cretan de la Liceul 
„George Enescu”, se află alături de noi. Un moment deci Au cvartetul 
Moartea și fata de Schubert. Atacaţi, vă rog! 

(Muzică) 

Multumesc cvartetului de băieți. Se mai află în studio si un cvartet de 
fete încântătoare... Vom asculta în această seară lucrări. de Haydn și 
Schubert. Poate că face plăcere și profesorului Ianoși, unul dintre cei mai 
autentici melomani pe care i-am cunoscut. 

Câteve cuvinte despre invitatul nostru. 

Ion Ianoși a început cel de-al 41-lea an de profesorat la București. 
Patruzeci de generatii de studenţi circulă prin lume. Oriunde fi întâlnesc îmi 
vorbesc de seducătoarele lecţii, cursuri, seminarii ale profesorului Ion 


142 IOSIF SAVA 


Ianoși. 

Profesorul lanoși s-a născut în anul 1928. 

Patruzeci de ani de carieră universitară și 22 de cărți. Volumele pe 
care le vedeți vorbesc din plin despre profesorul Ianoși. N-am găsit în bi- 
bliotecă prima carte a profesorului Ianoși, Romanul monumental și secolul 
XX, dar câteva din celelalte opusuri sunt pe masa mea şi aș vrea să le arăt 
tinerilor, înainte de toate studenților care nu-l cunosc pe profesorul Ianoși; o 
carte despre Thomas Mann — prima apărută în tara noastră; Dostoievski — 
tragedia subteranei, Romanul unui oraș — un volum de eseuri despre Peters- 
burg, Poveste cu doi necunoscuţi: Dostoievski şi Tolstoi, Secolul nostru cel 
de toate zilele, prima sa carte de memorii apărută la „Cartea Românească” 
— ne-a răvășit într-un fel pe toți, prin sinceritatea èi în acei ani, „Schită pen- 
tru o estetică posibilă”, „Hegel şi arta” — o carte fundamentală pentru 
înțelegerea locului marelui filosof german în istoria artei, înțelegerea 
concepțiilor sale despre muzică; două volume intitulate Neartă — artă și unul 
Literatură și filosofie, interacțiuni în cultura română, trei volume consacarte 
unei singure categorii estetice: Sublimul în artă, Sublimul în estetic, Subli- 
mul în spiritualitatea românească. O carte difuzată înainte de 1989 — mereu 
mă mir cum a putut să apară în 1989 așa ceva la Cartea Românească —, 
probabil că tot spiritul doamnei Bedrosian a ferit-o de sanctiunile autori- 
tăților timpului — Opţiuni, în sfârșit, trei volume apărute după evenimentele 
din 1989: Romanul unei drame, Lev Tolstoi la Univers, Izvoare biblice și o 
carte care se află la ora actuală în atenția tuturor — Idei inoportune și care 
m-a determinat, de altfel, să-l invit pe profesor la această serată. 

E suficient, domnule profesor, pentru o viaţă de om, dar vă stau înainte 
câteva decenii, spre bucuria noastră. Și, până la urmă, repet mereu, obsesiv 
repet: aceştia sunt oamenii... cărțile lor! lar nu cei pe care îi găsim doar într- 
o vorbă, într-o ironie, din nevoia de a politiza a unor condeieri, de a-și 
demonstra pe spinarea altora capacitățile publicistice, pamfletare. 

Cărțile acestea îl reprezintă pe profesorul Ion Ianoși şi istoria îl va. 
judeca după aceste pagini, așa cum judecăm pe toti cărturarii noștri din tre- 
cut și de astăzi. 

Idei inoportune se află î în atentia actualității. Cătălin Târlea a realizat 
(invitându-l si pe profesorul Mihai Zamfi r) o emisiune Cu cărțile pe față, în 
care l-am auzit, chiar în urmă cu două săptămâni, pe profesorul: Ianoși 
apărându-și tezele. 

La Radio am ascultat marţi seara o emisiune specială dedicată volu- 
mului. Cartea se află în plină dezbatere publică, desi mie personal nu mi se 
pare (din acest ciclu bibliografic), lucrarea cea mai bine conturată.. 

Aș fi dorit să discut cu profesorul lanosi multe probleme de miiia 
pentru că e un meloman care gândeste categorial despre arta sunetelor; a 

fost și violonist în tinerete, după cum aflu din cărţi, are nevoie de muzică... 

Aș fi dorit să discutăm despre Hegel... despre „sublimul“ în arta 
românească, despre spiritualitatea românească şi artă, dar probabil că nu 
vom avea răgazul necesar. 

Suntem într-o epocă de tranziție culturală, înainte de toate... Am fost 
răvășit săptămâna trecută când, străluciți reprezentanți ai presei româneşti 
mi-au demonstrat că nu mai are sens lupta pentru cultura simfonică la tele- 
viziune, că un concert e prea mult la ora actuală. Poate au dreptate... Eu nu 
am voie să cred într-o asemenea idee Și poate dacă as fi atacat problemele 
muzicale pe care le-am enuntat, problemele de estetică, cele de filosofia artei, 
cu certitudine că n-as reuși la ora actuală să realizez obiectivul Seratei — 
acela de a aduce cât mai multi oameni în fata televizoarelor (măcar pentru 
acea jumătate de oră de muzică în direct pe care o ascultăm...) 

Domnule profesor, după această evaluare a vietii dumneavoastră pe 
care ați făcut-o mai demult, în Secolul nostru cel de toate zilele și în cartea 
fundamentală, după părerea mea, care rămâne Opţiuni, acum ati publicat 
volumul Idei inoportune. Ne propunem o emisiune în care cultivăm confesi- 
vitatea și maxima sinceritate. 

Ce vă reprosati, stimate domnule profesor? 

ION IANOȘI: Mă puteți întreba orice, voi răspunde! Deci, în 
primul rând, mă bucur că mă aflu aici, în al doilea rând, mă bucur că 
sunt aici tineri interpreți și în al doilea rând, mă bucur că vom asculta 
cvartete. Azi, înainte de a veni aici, am reascultat pentru a cine știe 
câta oară cvartetul opus 132 de Beethoven, care este una din marile 
mele iubiri, l-am ascultat în interpretarea grupului „Alban Berg“, ca să 
mă pun în temă... Ce-mi reproşez?... Ziua sunt îndeobște optimist, 
noaptea sunt pesimist. Când am insomnii, bineînțeles. Şi atunci îmi 
reproșez multe. De altfel, cred că transpare ș și în cărțile mele câte ceva 
din ce îmi reproșez şi o să fie si mai clar atunci când, sper, îmi voi 
scrie propriu-zisele memorii.. . Îmi reproșez şi profesional destul de 
multe, pentru că aș fi vrut unele cărți să le fi scris mai bine, o să şi 
încerc să le rescriu, dacă o să am timp.. . Acea primă carte la care v-aţi 
referit are multe naivități, e îndatorată anilor în care a fost scrisă și n- 
o mai recunosc... Nu recunosc trei din cărțile pe care le-am scris, care 
sunt compozite, spun asta în ultimul meu volum. Îmi reproşez 
cedarea... cedările..., nu foarte multe, totuși prezente... mai ales în 
articole, nu în cărți și ele nu vor trebui căutate, pentru că 'o să atrag eu 
atenția asupra lor. Deci, nu trebuie nimeni să le găsească și să mi le 
arate, pentru că le am în minte. Îmi reproşez multe naivități, care duc 
la prostii, bineînțeles... De a fi crezut în ceea ce îndeobşte s-a numit 
„materialism istoric“, ceea ce a fost din partea mea un idealism anis- 

toric... Cel puţin uneori n-a fost vorba de principii. A fost vorba de 
practică. Deci am avut cedări. Nu mă apăr în nici un fel, dar problema 
nu e să nu fi avut oamenii căderi... și oportunisme... şi lașități.... și 
frici... Problema e să ne confruntăm cu ele și să încercăm o atitudine 
cât mai sinceră și mai cinstită în raport cu ele, fără, bineînțeles; să tre- 
cem maniheist de partea adversă. 

Mă bucură sinceritatea cu care ați debutat. Ati vorbit de Cvartetul 132 
de Beethoven... e o culme a gândirii fi ilosofice, ce aș putea să spun... Acest 
la minor... Dar când ascult de la 127 până la 133, până la Marea Fugă, 
cvartetele beethoveniene, mă înclin în fata inconsecvenței beethoveniene... 
Aici e forta lui Beethoven... pentru că de la Sonata în fa minor, pe care a: 
scris-o la Bonn, până la Cvartetul 133, Beethoven e mereu altul... El ştia — 
Kant a formulat ideea — că orice consecvență nu poate duce decât la Dracu... 
De ce te apărați consecventa în cărți? 

ntâi despre Beethoven! Deci, ascult din ce în ce mai multă 
muzică re: cameră — cvartete și sonate... și opus 18 sunt foarte fru- 
moase, și 59 sunt minunate... și de la 127 până la 135 sunt, probabil, 
cele mai mari... cu Marea Fugă, 133 — îmi plac enorm! : 

Revenind la întrebarea dumneavoastră... eu nu îmi apăr consec- 
vența cred... Am însă ideea unei verticalități în chiar redefinirea pro- 
prie ar trebui să fie a fiecăruia dintre noi. Constat prea multe cedări 
facile... N-am nici un motiv să procedez altfel... Nu mi-e frică de 
nimic, nu mă mai tem de nimic... Ne-am temut cu toţii de multe 

“lucruri... Nu vreau avantaje, nu doresc privilegii, țin doar să mă con- 
frunt cu mine însumi. Presupun că în această carte sunt lucruri foarte 
contestabile. Ea a fost produsă de un atac la adresa mea, pe care l-am 
considerat nedemn. A urmat o răbufnire din partea mea din tentația de 
a-mi demonstra cinstea. Nu cred că am fost cinstit chiar în erorile pe 
care le-am comis, dar unele lucruri mi se par... nu de apărat, de 
susținut... ci de explicat! Acuma funcționează la noi legea pendulu- 
lui, nu-i așa? Dintr-o extremă se trece în cealalată extremă: tot ce-a 
fost hulit e acum lăudat, tot ce-a fost lăudat e acum hulit... Eu cred că 
aşa n-o să ajungem la nici un rezultat. Punctul meu de vedere este că, 
am spus-o și la emisiunea domnului Târlea, trebuie să dialogăm. Ca 
să dialogăm trebuie să avem o față, un punct de vedere, un mod de a 
fi. Nu văd nici un motiv pentru care lucrurile raționale şi de susținut 
din punctul meu de vedere anterior... din punctele mele de vedere 
anterioare, n-ar putea fi reformulate, menținute tocmai în ceea ce au 
ele rațional. 

Și aceasta nu trebuie să urmărească, înainte de toate, adevărul? . 

Fără îndoială. 

Fără adevăr nu există nici istorie, nici.. 

Indiscutabil! Numai că ştiţi cum este cu adevărul... Adevărul se 
decantează! Adevărul presupune nenumărate însumări, nuanțări. Nu 
relativizez excesiv adevărul, dar sunt, totuși, adevăruri multe... ale 
generațiilor, ale indivizilor... adică sunt foarte multe adevăruri sau 
microadevăruri, din care se adună până la urmă acel mare adevăr spre 
care tindem cu toții. 

Dar există şi un adevăr absolut... Ati scris doar o carte despre Hegel... 

Cred că punctul de vedere hegelian cu adevărul absolut a fost 


depășit. La ora actuală filosofia e mult mai modestă, mai ales filosofia ` 


analitică, anglo-saxonă... ea zice că trebuia să defrișăm terenul de 
erori, de inconsecvențe... Să facem pași mici spre redefinirea 
lucrurilor. Evident, eu țin foarte mult la idealismul german. Idealismul 
german e o mare iubire a mea dintotdeauna, mai ales Kant și Hegel, 
dar și Fichte sau Schelling, toți ceilalți. Un unic adevăr nu știu dacă 
există... există pe diverse portiuni, în diverse probleme... 

Un adevăr e cel pe care l-ati mentionat în deschiderea discuţiei noas- 
tre: materialismul istoric a fost o înșelăciune. 

N-a fost doar o înșelăciune, cred eu, dacă mergem la surse. 
Adică, rămâne de văzut.. 

Pe dumneavoastră v-a înșelat. Mi-ati spus-o clar. 

Păi m-am înșelat nu în privinţa surselor, ci în privința unor. iluzii 
împărtășite, de fapt de foarte multă vreme... Acum se uită și se ignoră 
că de foarte multă lume au fost împărtășite... Eu încerc să fac o diso- 
ciere — neacceptată de mulți — între surse și tot ce a provenit de aici ca 
dereglare, și ca prăbuşire, şi ca fals! Vom ataca și acest teritoriu... 

Ce-a însemnat, domnule profesor, decembrie 1989 pentru dumnea- 
voastră? 

Decembrie '89... 

Revoluţia!.. 

Am așteptat-o cu toții..., absolut toată lumea a așteptat-o... 
Eram la Sinaia.:.. Pot să vă povestesc câteva amănunte. Am venit la 
București — pentru ultimul meu examen... Pe 21 m-am întors să-mi 
aduc soția și nepotul din Sinaia... pentru că atunci s-au întețit eveni- 
mentele... Am fost extraordinar de bucuroși cu toții, fericiți de ce s-a 
întâmplat... Naivi, iarăși! Plini de idealisme anistorice, din nou.. 
Crezând că toate lucrurile se vor soluţiona, se vor rezolva dintr-o dată. 
Vreau să spun că, neregretând nimic din acel entuziasm al zilelor 
respective, din 22 și după aceea... pe urmă au urmat lucruri care m-au 
întristat. Destul de multe... și cred că nu numai pe mine. Și în lumina 
celor 6 ani de atunci, multe lucruri merită iarăşi regândite... Din nou 


| 


146 i IOSIF SAVA 


şi din nou se vede că trebuie să ne reverificăm în toate cele în care am ` 
crezut. Nu am crezut, împreună cu multă lume, în decembrie '89, că 
„lucrurile vor merge spre minunat! Iarăşi o reprezentare paradisiacă! 

Idealist-utopică! 

Idealist-utopică-paradisiacă-maniheistă, ‘bineînțeles: 

Si istoria nu v-a învățat să n-aveti dreptul la asemenea iluzii? ` 

Nu m-a învățat, înseamnă!... Înseamnă că omul, cât wp 
trăieşte, visează la tot felul de mântuiri. 

Un om care stie atâta istorie ca dumneavoastră, putea să aibă intuiţia 
timpurilor. 

Da, e adevărat! dar avem și noi o viață... o singură viaţă, și e 
foarte greu să nu intrăm în spiritul fiecărei speranţe, în spiritul fiecărei 
deschideri... Deschiderile sunt foarte mari și importante azi, bine- 
înțeles!... Dar, în același timp, sunt și lucruri care întristează. Nu e 
nici o incompatibilitate între deschideri, libertate și lucruri care întris- 
tează. 

Limba română e o limbă însuşită de dumneavoastră. Nu e limba dum- 
neavoastră maternă. O spuneti peste tot. În momentul în care a apărut volu- 
mul Secolul nostru cel de toate zilele, profesorul Mihai Zamfir vă definea 
drept „un intelectual cosmopolit”. Vă place termenul? Spunea foarte clar: 
„Avem în fată un intelectual cosmopolit în sens etimologic și care-a devenit 
scriitor român în chip constient, înlăturând celelalte variante posibile” . 

Primele mele două limbi sunt maghiara și germana. Eu sunt - 
braşovean, vorbeam acasă maghiara și germana. ‘Provin dintr-o fami- - 
lie de descendentă austro-ungară... De altfel predau acum în trei limbi 
cursurile la post- universitare, pentru că s-au făcut masterele acestea și 
m-au chemat și la maghiară, și la germană. ` 

Am fost la studii la Leningrad — actualmente, din nou, Sankt 
Petersburg — mi-am însuşit limba rusă bine şi-mi pare foarte bine că 
mi-am însuşit-o bine. Am optat pentru limba română după ce înce- 
pusem să scriu ungurește: fiind la facultate și având o familie cu care 
discutam numai în românește, sub imboldul soției mele care traduce 
multe cărți din diverse limbi în limba română — am optat pentru limba 
română. Eu cred că fiecare origine e echivalentă cu un dat... Fiecare 
limbă are minunăţiile ei... Nu văd nici o superioritate sau inferioritate: 
în a fi de partea unei limbi. Eu am optat pentru limba română. Nu-mi 
'reneg și nici nu am motiv să-mi reneg limba maghiară... Am întristat-o 
pe mama mea, care era publicistă de limba maghiară., dar s-a întâm- 
plat să devin scriitor de limba română și sunt foarte bucuros că am 

„putut să și scriu cărți proprii și am putut să şi editez în limba română 
“foarte multe cărți, câteva duzini de cărți traduse din germană sau din 

rusă sau să republic unele volume clasice din cultura filosofică și lite- 
ratura românească. Sunt foarte legat de limba română... Îmi fac uceni- 
cia tot timpul, vreau să zic... N-am încetat să doresc să-mi fac uceni- 
cia și totodeauna îmi dau textele soției mele să se uite posje ele, dacă 
nu mă prinde cu ceva! 

Domnule profesor, v-ati întrebat vreodată de ce vă iubesc atât de mult 
studentii? 

Nu ştiu dacă mă iubesc atât de mult cât spuneți dumneavoastră. 
Cred că nu atât în plan politic, ci în plan temperamental sunt un libe- 
ral... Dintotdeauna am căutat să fiu un om al măsurii, al mijlocirii... 

Domnule profesor, să fim exacti. Ati fost totusi un „angajat“ în plan 
politic. 

`~ Așa este, Și totuşi. Am fost crescut în spiritul căilor de EM 
Cu studentii må port, în orice caz, tratându-i ca pe nişte egali, tot- 
deauna. Îi chem şi acum deseori la mine acasă şi am foarte bune relaţii 
cu studenții și cu doctoranzii mei și... cred că sunt drept cu ei... Sunt 
cam moale, ce-i drept, adică dau, de pildă, note prea bune. Nu știu să 
„trântesc““ la examene... ceea ce mi se reproșează când și când... Dar 
încerc să intru în dialog și să învăţ de la ei. De pildă acum, ca nu 
cumva să mă sclerozez timpuriu... prea timpuriu, țin legătura cu ei 
pentru ca să simt pulsul ultimelor generații... Am avut foarte mulți 
studenți și de la Teatru, pe Leopoldina Bălănuţă, nu știu dacă mai ține 
minte, sau Piersic sau... la universitate pe Ileana Mălăncioiu, la care 
tin foarte mult — è o mare poetă — un mare poet... și pe Gabriel Liicea- 
nu, până la mai toți profesorii actuali din Facultatea de Filosofie, care, 
mi-au fost studenți şi-mi sunt colegi: Adrian Miroiu, Adrian Paul- 
Iliescu, Radu Solcan, Valentin Mureșan — o generație foarte, foarte 
bună... Vasile Morar, colegul meu ceva mai vârstnic, adică mai vârst- 
nic decât cei înainte numiţi. Am mare încredere în generația de mijloc 
și în tinerii care urmează. Numai să nu se piardă! — pentru că mișcările 
centrifuge sunt acum foarte mari și ispitele, să fim drepți, sunt foarte 
mari! Ispitele!... E firesc să fie mari.. 

` Dar-nu sunt disjunctii de ordin baia între iivnenecastt si noua 
generație? 

Cred că nu!... Trebuie să-i întrebaţi pe ei. Din punctul meu de 
vedere, nu! 

Atâtia profesori au fost contestati în 1990... 

N-am fost contestat... În prima şedinţă de la Filosofie studenţii 
ne-au împărțit în două, spun asta în carte — în albi și negri... Eu am 
nimerit printre albi... Bi n-au greșit în multe privinţe, dar pe de altă 
parte a fost cam brutală tăietura. Eu chiar m-am ridicat atunci și. am 

spus: așa nu prea merge! ... Pentru că noi, albii, am mai făcut conce-. 
sii în decursul timpului și cei care sunt negri ar trebui să fie văzuți și 
ei în detaliu, iar dacă au comis lucruri foarte grave și sunt dovedite 
aceste lucruri foarte grave, atunci e impardonabil. 

Era normal să investigăm opiniile studentilor, în 1990, asupra prajesoz 
rilor lor? Să-i băgăm în Senatele universitare, să hotărască... 

A fost începutul... Începutul totdeauna.. Ei erau proaspeti... 
excepția câtorva radicali.... au fost și unii radicali... maximalişti, nu? 
„.„ cunoaștem maximalismele... De ce n-ar fi fost și ei maximaliști? 

„..Cred că pentru început a fost firesc și cred că lucrurile se rea- 
şează. Nu discut acum procentul în care ei trebuie să fie în Senate, în 
Consiliile profesorale, dar în orice caz studenții din Consiliul profeso- 
ral al Facultăţii de Filosofie reprezintă un sprijin pentru noi. Cei mai 
mulți dintre ei sunt echilibrați, temperaţi... Au trecut șase ani... N-am 
simțit reticente, vreau să zic... n-am simțit refuzuri din partea lor... 

Nu! Am întâlnit studenţi de-ai dumneavoastră prin multe locuri ale 
lumii. Mereu m-au întrebat: Ce face profesorul lanoşi? Doamna mea este 
profesoară... Are elevi care sunt copiii unor foști studenți ai dumneavoastră 
și aceștia din urmă vorbesc și acum cu entuziasm despre forța de seductie a 
lecţiilor dumneavoastră. 

Vreau să vă corectez. La î început am ținut cursuri slabe... Mi-am 
dat seama mult mai târziu cât de slabe au fost... Adică unii din foștii 
mei studenți care acum sunt colegi de-ai mei zic că atunci nu au fost . 
proaste, comparativ cu alte cursuri, probabil, dar eu ştiu că nu au fost 
bune! Adică ele au devenit mai bune pe parcurs și... sper să continuu 
să... 

Am înțeles... Pentru că tot vorbim de studenţi, revin la o teză pe care o 
accentuati în scrierile dumneavoastră: nevoia disciplinei. Aceste 22 de cărti 
semnate de dumneavoastră sunt rodul disciplinei intelectuale. Spuneți tine- 
rilor care ne urmăresc că nu se poate izbândi fără a citi zi şi noapte. 

Eu sunt un muncitor, un lucrător... 

Cunoasteti pe cineva care a izbândit în lume fără să fie muncitor și 
lucrător? Cunoasteti vreun muzicant, fără 8-9 ore de lucru zilnic? 

Ei bine. Există meserii și meserii... Un poet poate fi genial — un 
Rimbaud sau Esenin: Există meserii unde nu se poate fără muncă... 
Evident, în muzică, în interpretarea muzicală nu se poate... Mozart și 
Schubert, slavă Domnului, într-un timp foarte scurt, din păcate prea 

“scurt pentru noi, au scris enorm, incredibil... 

Mozart compunea uneori 16-18 ore pe zi... 

Da. E adevărat. Nu trebuie să mă convingeti. Eu sunt adeptul 
muncii temeinice. Nu pot să ajung din urmă acea mărturisire a lui 

Tudor Vianu, care spunea că el lucrează opt ore zilnic, la masă — patru 
ore scrie și patru ore citește cu creionul în mână —, deci opt, ca orice 
lucrător... Cred că puțini reuşim să lucrăm opt ore la masa de scris... 

Enescu muncea 12-14 ore... 

E adevărat. Eu aș fi mulțumit dacă studenții ar lucra să zicem, zi 
de zi patru ore, dar zi de zi. Şi duminica. Și în zilele de sărbătoare... 
Și dacă ar citi foarte mult, vreau să zic, în rest... Pentru că munca 
înseamnă să lucrezi tot timpul, după-amiaza, seara să asculți muzică, 
tot muncă e... Eu citesc literatură... 

Dar să citim, domnule profesor, spuneti-le tinerilor, la masă, nu în pat! 
Să citim cărți esenţiale! Să ascultăm capodopere! Spuneti-le, măcar un 
cuvânt! 

„Deci, pot să spun care sunt ultimele cărți pe care le-am citit și le 
citesc. 

Nu acum, ci în anii tinereții... 

Si acum, iată din cărţile noi care au apărut: am terminat de recitit 
Lupul de stepă al lui Hermann Hesse, citesc Cuceritorii lui Malraux și 
citesc minunata, noua traducere a lui Petru Creţia din Banchetul, care 
a apărut recent la Humanitas cu un studiu introductiv excelent. 
Alternez, ca să zic așa, de obicei clasicii... 

Si studenţii dumneavoastră cât citesc la ora aceasta? 


Studenţii mei... Nu pot să generalizez... Sunt unii foarte buni.. 


Cât citesc? E o întrebare. Să știți că, dacă mă întorc, s-ar putea ca la 
vârsta lor nici eu să nu fi citit atât de mult, dar din motive să le zic bio- 


grafice: am fost dat afară de la școală, n-am putut face liceul... a fost 


"războiul după aceea, în fine, avatarurile istoriei, alte avataruri ale altei 
istorii... Am ascultat muzică și am citit cărți — asta am făcut de fapt! 
Erau cărți de literatură, de eseistică, ulterior de filosofie. Așa mi-am... 

A fost război, domnul profesor... Din motive biografice aţi citit? Aţi citit 
dintr-o nevoie moleculară; cartea era în dumneavoastră. 

. Si cred că mediul m-a favorizat... Era un mediu care predis- 
punea, deși am citit mai mult în acel timp decât mi-au pus în mână 
bunica. și bunicul sau părinții. 

A citi face. parte din legislația disciplinei muncii inrgleceuăjei Nu 
poate exista intelectual, nu poate exista bucuria intelectuală fără lecturi 
masive... Dar vin cu o altă întrebare... Am subliniat în această dimineață în 
cartea dumneavoastră, Idei inoportune, o frază. ÎI citați pe Hölderin: Und wo 
zu Dichter in diirftiger Zeit? De ce e nevoie de poeti în vremuri tulburi, ca ale 
noastre? De ce e nevoie de filosofii ăștia, pe care-i cresteti dumneavoastră, 
când toată lumea-i pe stradă, când derizoriul ne acaparează, când comerțul 
e în noi, în fiecare... când banul, galbenul ăsta ne răvăseste sufletele... de ce 

avem nevoie de poeți... Suntem în „diirftiger Zeit” — în vremuri sărace, nu? 
__ Vreau să mărturisesc că de când mă știu sunt în astfel de vre- 

muri... N-am fost niciodată în alte vremi... În ceea ce mă privește, 
mereu am fost obligat la confruntarea cu timpul. Nu ştiu cât am reușit 
să scot din această confruntare, dar încă nu mă dau bătut. V-am . 
urmărit în mai multe emisiuni, şi până la un punct sunt de acord cu | 
această supărare pe multele activități lăturalnice și pe aceste mișcări 
centrifuge în care contează în primul rând partea materială. Pentru că. 
în mod AE Ora intrăm acum într-un materialism care e... 

„. unul sălbatic, să-i zicem.. 

.. materialism al intereselor, cu concepții pe măsură. 

Bineînţeles. 

Bani, funcţii, posturi, călătorii — foarte bine, n-am avut parte de - 
prea multe, e minunat că tinerii o să aibă parte. 

Și putere — putere aupra altora. Subjugare... Un nou tip de sclavagism. 

Asta-i adevărat! Pe de altă parte, lăsați un pic de timp. Adică și 
eu sunt prea nerăbdător cu ceea ce se întâmplă în jur... Asta şi ă pro- 
pos de ceea ce ati discutat săptămâna trecută. O să avem dificultăți și 
vor avea dificultăți cei care ne urmează, și în filosofie, și în literatură, 
şi în muzică, în toată cultura spirituală, fără îndoială... Sper să se 
reașeze stările. Poate iar o utopie, nu? Sunt utopist prin meserie. 

Prin nastere sunteți un utopist, domnule profesor! 

Ha, ha... Prin naştere, prin meserie... Deci, sper să depăşească — 

adică singura şansă e deschiderea spre lume, spre marile culturi, spre 
circuitele spirituale.. . Din acest punct de vedere sunt optimist. Dar, pe 
de altă parte, e limpede că acum vin alte dificulăti: vine acea cenzură 
- economică despre care ați vorbit adeseori, vin ispitele... multitudinea 
de ispite! Cu literatura, cu filosofia nu devii bogat, nu? E limpede! 
Dacă nu ești suficient de` încăpățânat, dacă nu ești suficient de încrân- 
cenat. Atunci riscul este să te ia valul spre alte direcții, şi acest risc 
este real! Foarte mulți trebuie să se țină cu dinții de aceste profesii. Eu 
cred că vor fi! Eu cred că vor fi! Dar, încă ceva. Cultura românească 
este o cultură literaturocentrică. Totdeauna avertizez studenții: NU VA 
MAI FI LITERATUROCENTRICĂ. Din păcate pentru mine, dar 
aceasta e situația. Studenţii trebuie să se deschidă spre ştiinţe, spre 
tehnologii, trebuie să se deschidă spre aspecte economice.. . Încerc să 
învăţ noutăţi, să lucrez pe un calculator... Pentru că mă simt handica- 
pat în absența cunoașterii acestui minunat instrument de lucru... 

Socul e foarte mare, probabil și între oamenii de cultură pe care 

îi cunoaşteţi dumneavoastră dintre muzicieni, pentru că e un goc! 
Dar nu va fi, domnule profesor, nici tehnocentrism... $ 

Nu, nu, nu.. 
...Cum nu va fi nici muzicocentrism... Va fi comerțocentrism, asta este 

grav. 

„Da, până una»alta; fără îndoială. 

Pentru'că și calculatorocentrismul despre care vorbeati tot acolo duce.. 

Nu... ca instrument mi se pare foarte important și, pe urmă, ce 
introduci în memoria calculatorului e tot memoria ta, este mintea ta! 

Bine, domnule profesor... lată, au trecut 50 de minute. Acum aș vrea să 
vă atac cu câteva teme ale... dumneavoastră. De ce îi iubiți pe ruși? De ce 
credeți că există diferențe între comunism și fascism? Multe altele; problema 
resentimentelor; multe alte teze. Apărarea lui Karl Marx, pentru că sunteți 


unicul care o faceti la ora actuală cu asemenea dezinvoltură... Dar până ` 


atunci... haideti, putină muzică. 

Vă place Haydn? 

Îmi place foarte mult... Cel mai mult îmi place Bach, Mozart, 
Beethoven... Aceasta ar fi ordinea... Haendel, Haydn... secolul 18, 
secolul 19... Deci Haydn. 

Deci Haydn... Haydn e un echilibrat, domnule profesor... 

Da, bineînțeles! Eu tind spre echilibru, dar mai nimeresc și în 
dezechilibrări... Ce pot face? M-am ocupat de un echilibrat ca 
Thomas Mann şi de un dezechilibrat ca Dostoievski... 

Adevărul e la Thomas Mann sau la Dostoievski, domnule profesor? 

Adevărul e la amândoi. Dovadă că am avut dreptate când v-am 
spus că sunt adevăruri: Thomas Mann a fost într-un fel până la primul 
război mondial și a fost cu totul altfel după primul război mondial, și 
pe urmă, când a venit Hitler la putere, a trebuit să ajungă altfel. A tre- 
buit să-și asume... El spunea acea minunată frază într-o scrisoare către 
Karl Kerényi: „Când barca se apleacă într-o parte, instinctiv mă așez 
de partea celaltă, și invers.“ Cred că-i minunată formula. 

De aici trebuie să începeți răspunsul la ideea de consecvență si 
inconsecvență. 

Bun! 

Dostoievski e mai consecvent! 

` Dostoievski este iluminat. Este unul dintre cei mai mari.. 

Noi vorbeam acum despre echilibru. Definiţi-l. 

Dostoievski este un minunat dezechilibrat, care ne produce deze- 
chilibrări întru reechilibrările următoare. Întru reechilibrările noastre 
ulterioare. 

Deci există un adevăr dublu — haideti să le numim: unul thomasman- 
nesc si unul dostoievskian: 

Fără îndoială! Eu m-am ocupat mult şi de Tolstoi care pare un 

„echilibrat. Este cam nebun, între noi fie vorba... Am publicat două 
volume din jurnalele lui traduse de soția mea și prefațate de mine... Si 
e minunat în scrântelile lui... 

Am citit jurnalele acelea si-am rămas îngrozit de toate mârșsăviile care 
se spun în legătură cu uriașul Tolstoi. 

Si pe urmă le compensează în minunate cărți... “Căci ne mai și 
eliberăm... Se mai şi eliberează aceşti foarte mari scriitori, de tot ce . 

„colcăie în ei, prin ceea ce scriu. Și atunci se zice că-i un olimpian... 

Goethe, Tolstoi... sunt olimpieni... ” Aiurea!... Nu sunt olimpieni, sunt... 

Nici Goethe nu a fost olimpian?... chiar dacă n-a n-a avut o bestie ca 
doamna Tolstoi drept soție? 

Nu, nu... în final ajung... dar Afinitățile elective e o carte înfioră- 
toare, adică ne gândim, nu? Wilhelm Meister: sau Faust, — mă rog... 
EI zicea: „clasicul e sănătos, romanticul e bolnav“... El era un clasic 
al romantismelor lui... al dezechilibrărilor lui... și finalmente, desigur 
— cum îl descrie Thomas Mann în Lotte la Weimar — nu e prea sim- 
patic, dar e uriaș... Îi jertfește pe toţi cei din jur pe altarul măreției lui 
— măreție reală!... 

I ubiti tipul romantic! Vedeti, ar trebui să ascultati numai cvartetul î în la 
minor și nu pe Haydn... 

Nu, eu sunt un clasic de fapt.. Sunt un clasic... temperamental... 
Adică trag romantismele spre reechilibrări clasice?! 

Dar ele vă duc iarăşi spre învolburări postromantice! 

Niciodată nu va însemna un compozitor atât de mult petitia i mine 
precum Bach... Asta ce e! . 

Pentru că Bach... 

De 5-6 ani... 

Pentru că Bach, cum spuneti dumneavoastră e sublimul în artă! 

Adică, dacă mă trimiteţi în insula aceea în care ziceți că trebuie 
să luăm ceva muzică cu noi, atunci iau cu mine Patimile după Matei 
şi iau cu mine Missa în si minor şi iau cu mine Clavecinul bine tem- 
perat și iau cu mine Arta fugii, dar iau cu mine și Cvartetele beethove- 
niene... unde, aveți dreptate, e învolburat, dar iau Mozart mult... 
MULT Mozart cu mine, desigur... şi Requiem-ul, bineînțeles. 

Dar Mozart e între Haydn și Beethoven... Haydn poate că are mai 

` multă dreptate! 

Are mai multă dreptate decât Mozart? 

Câteodată dal... Dacă vrem echilibru, și dacă vrem liniște, şi vrem 
viață lungă. Să ascultăm Haydn... Doamnă profesoară Cretan, hai, spuneti 
un cuvânt! Deci cvartetul de fete al liceului... 


DOAMNA CRETAN: Cvartetul este format din Ioana Pavel — 

vioara intâi, este elevă în clasa a XII-a la liceul nostru, Emanuela 


Lăcraru — vioara a doua, din clasa a X-a, Ioana Ghenciu — la violă, din 
clasa a XI-a și Mădălin Macovei — la violoncel, din clasa a XII-a. 

Câte cvartete aveți în școală, la Liceul „George Enescu“? 

DOAMNA CREȚAN: Nu avem foarte multe, pentru că suntem 
confruntați cu un număr insuficient de buni cunoscători ai violei... 
Viola a devenit un instrument deficitar astăzi... 

Si Beethoven, si Mozart, și Dvorak au fost violişti. 

DOAMNA CREȚAN: Suntem în foarte mare suferință și copiii 
ar trebui să se îndrepte către violă cât mai repede... De altfel și în 
celălalt cvartet violista este o fostă elevă a liceului nostru, este stu- 
dentă la Conservator şi ne-a ajutat să putem participa la Concursul 
„Jora“. Adriana Enea, studentă la Academia de Muzică, anul I. 

Ce vor interpreta? 

DOAMNA CREȚAN: Din Haydn vor cânta partea a doua — 
„Temă cu variațiuni“ , deci Haydn, Cvartetul op. 2- nr. 4 în Re major, 
partea a doua — "Temă cu variațiuni... 

Din ce clasă fac muzică de cameră? 

DOAMNA CREȚAN: Din a IX-a. Domnișoara Ioana Pavel a 
cântat și în câteva trio-uri, a avut o activitate deosebită până acuma, 
are premii împreună cu două formaţii de trio la Concursul de la 
Constanța. Printre altele suntem foarte trişti că în afară de Concursul 


„Mihail Jora“, care se ține din doi în doi ani și are și secție de cvartet 


de coarde; în acest moment nu mai există nici un prilej pentru elevi să 
se confrunte între ei în planul muzicii de cameră. La Constanța s-a 
renunţat la concursul de muzică de cameră şi atunci... 

Pe vremuri era un concurs de cvartete de elevi și de studenti la Brașov, 
în cadrul Festivalului de muzică de cameră.. 

DOAMNA CREȚAN: La concursul Jora s-a produs ceva foarte 
trist şi îngrijorător pentru situația generală a muzicii de cameră din 
România... Deci este un concurs organizat de către domnul profesor 
Grigore Constantinescu, care a pus foarte mult suflet în acest concurs 
și s-a adresat tuturor studenților și elevilor. Din nefericire, singurele 
patru cvartete care au participat au fost de la Liceul „George Enescu“. 
Este grav și este dureros că în România n-au existat alte cvartete în 
acest moment. 

Să-i ascultăm. Deci Tema cu variatiuni. 

. (Muzică) 

E greu Haydn, domnule profesor... 

ÎI ascult des, vreau să zic cu plăcere... . 

.. Trebuie să ai sufletul de la sfârșitul secolului al 18-lea, să nu-ti pese 

de Revolutia franceză. Să nu- -ti pese că Napoleon bate la portile ei. Să trăieşti 
multe decenii. De la 1732 până la 1809, nu? - 

Nu trebuie să mă convingeți, sunt absolut de partea ei.. 

Nu, dar mă întreb dacă un student al dumneavoastră are puterea si 
răbdarea să stea la un concert cum se stătea pe vremea lui Haydn si să 
asculte un Adagio de Haydn... Și să se gândească la Hegel... Hegel... 
Întelegeti... 

De Viena sunt legat prin amintirile părinților şi bunicilor mei și 
prin câteva călătorii acolo. Dar m-aţi întrebat de ruşi.. 

Vă repet, domnule profesor, de ce-i iubiți pe rusi, doii profesor, 
când atâtea accente de rusofobie există la ora actuală? 

În primul rând pentru că am fost student la Leningrad şase ani. 
Și datorez enorm... orașului în primul rând... Erau anii cei mai răi, 
vreau să zic, stalinişti... Până în '53 în orice caz, până la moartea lui 
Stalin. 

Când ati plecat la Leningrad? 

"49... Au fost două grupuri mari care au plecat în URSS-ul de 
atunci, în '49 şi '50. 

Dar dacă în '49, domnule profesor, cineva v-ar fi îndemnat să plecaţi 
la Viena, ați fi ales Leningradul pe care-i adorati acum? 

primul rând nu.m-a îndemnat nimeni și în al doilea rând era 
pentru mine un miracol să pot ieși din Braşovul celor 19 ani în care 
am stat și după aceea doi ani la Cluj... 

Și de ce ati iesit dumneavoastră și nu au ieșit colegi de-ai dand 
voastră din Bra sov spre Leningrad? 

Cum adică n-au ieșit? Eu vă spun că în "49 am fost 900 de 
studenți care am plecat și în '50 tot 900. Și în Leningradul în care am 
studiat eu, erau întâmplător tot 900 de studenți români, dintre care 
mulți foarte buni și azi. Și foarte mulți care nu sunt buni, bineînțeles. 
Pentru că asta-i viața! 

Deci, ăsta-i primul motiv. -Al doilea motiv e că... cunoscând 
orașul, îndrăgindu-l și scriind cartea aceea despre oraș pe care vreau, 
de altfel, s-o rescriu — Romanul unui oraș... e despre Petersburg, des- 
pre literatura Petersburg-ului, despre arhitectura Petersburg-ului. Un 
ghid cultural, ca să zic aşa.. 

` Am scris trei cărți despre Tolstoi, Dostoievski şi despre relaţia 
dintre ei doi, plus aceasta despre orașul lui Dostoievski. 

Am luat cu mine câteva-cărți... Am să le arăt... Asta e cea mai 
minunată utopie-antiutopie scrisă de un rus: Cevengur de Andrei 
Platonov... Am tradus cartea I-a a lui Vasili Grossman, Panta rhei, 
apărută la Editura Humanitas, la început chiar, în 1990 — o carte anti- 

totalitară... şi cel mai mult țin la această colecție, din care nu am la 
mine decât trei cărți și care apare tot la Humanitas, colecția „Gândi- 
torii ruși“, în care încerc să reabilitez... să abilitez, ca să zic aşa, gândi- 
rea creştin- existențială rusă și-n secolele 19 și începutul secolululi 20: 

Soloviov, Berdiaev, Sestov... Acum a apărut 'Sestov — — Apoteoza lipsei 
de temeiuri. Sunt gânditori minunati. De altfel, în perioada interbelică, 

Berdiaev și Şestov au fost cunoscuți la noi. 

Dar v-ati gândit câtă durere a adus Leningradul marii intelectualități 
ruse? Leningradul, ca oraş! 

Leningradul, intelectualităţii ruse, da! 

Nu, Leningradul ca oraș... ca orașul lui Lenin. 

Nu aș zice așa. Leningradul a avut o istorie de la Petru cel Mare, 
îngrozitoare și magnifică totodată — de la Petru de când a fost construit 
orașul. lar după aceea Pușkin îl descrie ca pe un oraș îngrozitor şi mi- 
nunat; Gogol îl descrie ca pe un oraș îngrozitor și minunat, iar Blok şi 
Belîi îl descriu ca pe un oraș îngrozitor și minunat, iar Ahmatova i 
așa — ca să iau cel mai important exemplu din ultima perioadă — 
Requiem-ul ei, care este o capodoperă a atitudinii ei... cum să eri 
a tragediei trăite..., şi Ahmatova și Zoșcenko. Cunoașteţi desigur cum 
a fost cu Ahmatova și cu Zoscenko în acea hotărâre prezentată de 
Jdanov, cu acea denunţare a lor... Leningradul a avut o istorie îngro- 
zitoare și totodată minunată. N- -aş uita totuși blocada de 900 de zile, 
care a fost o rezistență extraordinară... N-a putut fi cucerit acest oraș... 

A dat valori foarte importante... Și Sostakovici, și Ahmatova. În 
fine! 
Dacă Hitler ar fi fost mai înțelept, poate că acești intelectuali ai 
Leningradului de care vorbiti dumneavoastră, marea masă, nu cei care au 
luat calea Parisului — ar fi fost de acord cu puterea sovietică, ce dorea atunci 
o alianță dintre Stalin şi Hitler. 

Foarte greu să judecăm ce-ar fi fost dacă ar fi fost altceva, nu? 
Foarte greu de judecat! Bineînţeles, Stalin a comis un lucru care a fost 
în vremea aceea inexplicabil și a avut urmări îngrozitoare prin această 
înțelegere cu Hitler, dar după aceea... După aceea a izbucnit războiul 
şi faptele sunt fapte... Orașul a fost apărat... inclusiv de o intelectuali- 
tate și nu numai... și asta ține de tragedia istoriei. Măreţia tragediilor 
dintr-un război se află dincolo de atitudinile unuia sau altuia. Până la 
urmă în acest război și Ahmatova, și foarte mulți antistaliniști radicali 

s-au simțit solidari cu patria lor... Cultura rusă e o foarte mare cultură! 


“A reduce această mare cultură la micimile, mizeriile, nenorocirile și 


crimele descrise, de pildă, în această carte a lui Vasili Grossman — 
Panta rhei, nu?!... cu crimele staliniste... nu e corect, cred eu. 

„Această pleiadă de mari gânditori creștini, parte au plecat, parte 
au murit în închisori: Florenski, care o să apară curând, tot în aceeași 
colecţie. Sigur, a fost o uriașă tragedie, dar cultura e foarte importan- 
tă MAREA cultură! Se spune că-i barbară... Foarte ușor să spui așa 
ceva... Scrisorile filosofice la începutul secolului 19 au fost admirate 
de Cioran! De altfel mi s-a propus traducerea cărții din cauza opiniilor 
extraordinare ale lui Cioran pe care i le-a transmis lui Liiceanu și 
Liiceanu imediat mi-a spus: traducem Scrisorile filosofice. 

Vă înteleg, domnule profesor. 

Ideea e clară!... E o mare cultură... o mare limbă... o mare spiri- 
tualitate, mai ales literară, dar și filosofică, și-o să se mai dea... 

.. și muzicală. 

Si muzicală. 

A trebuit odată să iau apărarea lui Ceaikovski din punctul acesta de 
vedere... Cel mai mare simfonist al secolului nostru, rămâne cred amintitul 
Sostakovici. El domină platformele muzicii veacului. 

. Prokofiev și alții... 

Da, domnule profesor , vă înțeleg rusofilia. 

Nu e rusofilie... sunt legat de două culturi: de cultura ; germană și 
de cultura rusă, în afara celei române, bineînțeles. 

La un moment dat în cartea dumneavoastră apărați pe ruși prin marile 
lor suferinte... E o teză foarte căi n Milioane au pierit... şi-n Gulag... 
si pe fronturi... 

Bineînţeles. 

„și în Revoluţia asta stupidă de la 1917 care a răvășit lumea, nu? Au 
- murit milioane de ruși... și plângeti.. plângeti adânc în fata acestor dureri ale 
“poporului rus... Dar nu vă dati seama. Mereu comentaţi Biblia... Există o 

compensație! Durerile pe care le-au adus lumii. 

Adică, dumneavoastră considerați că merită aceste suferințe, sau 
cum să vă înțeleg? 

Nu știu, nu ştiu! Dar ce imense stiferinte au adus rușii acestia care au 
murit cu milioanele în secolul nostru — — popoarelor din jur... Nu acționează o 
compensatie în istorie? 

Nu există astfel de compensări... cred eu! 

Dar de ce nu gânditi la... faptul că facem muzică aici, nu?... la pogro- 
murile care au omorât, probabil, milioane de Menuhin... de Rubinstein... de 
Horowitz... Stalin i-ar fi omorât și pe ăștia dacă rămâneau în Rusia... în 

~ Rusia lui Stalin... De ce nu vă gândiţi la... ; 

Cum adică NU mă gândesc?!! 

Nu vă gânditi la această lege a compensatției. 

Cum adică NU mă gândesc?!! Vă referiți la Biblie, nu, nu? 

Deportarea evreilor în Babilon... ce-a fost? Marii profeti zic că s-a 


cuvenit această deportare din cauza marilor erori, din cauza marilor 
greșeli... Și poate au dreptate! 

Da, numai că avem ca efect textele marilor profeți și avem 
Biblia... Cum să spun, eu nu pot măsura cu exactitate... 

Milioane de oameni pe care i-au omorât?! 

Dar vreau să spun că există o. cultură care a fost permanent 
prezentă în ciuda acestor uriașe pierderi... A existat o cultură care nu 
poate fi uitată; inclusiv anii 20, în anii '30... În cel mai rău stalinism, 
vreau să zic... Eisenstein a fost un uriaș regizor, și alții. Deci eu nu pot 
măsura, vreau să zic, exact... Nu pot să pun în talere exact pierderile 
şi câștigurile. 

Dar un om ca dumneavoastră care spune adevărul, trebuie să înțeleagă 
toate laturile unei asemenea dispute. 

Ideea suferinței. Oare traducerea lui Grossman nu dă măsura 
ororilor... și a suferințelor... şi a nenorocirilor?! Cartea lui Platonov nu 
discută începutul acestei malformații? — încă pe baza bunelor credințe, 
pentru că uriașa calitate a acestei cărți — nu întâmplător am zis utopie- 
antiutopie — n-aţi citit-o probabil... E o utopie în primă instanță şi 
antiutopie în al doilea rând... 

Intrăm în alte zone, domnule profesor. Eu vă întrebam... Aceste 
compensaţii istorice, care trebuie discutate, așa cum discutăm, spuneati, 
epoca babiloniană prin profeti, nu? Trebuie văzute şi acum... V-am vorbit 
despre pogromurile acelea care au ucis cu ceri titudine mii de talente, mii de 
oameni nevinovați... 

Fără îndoială... 


Se plătesc toate pe lumea asta! Nu trebuie plătit și faptul că ruşii au stat ` 


pe Vistula în august '44 și au așteptat ca nemtii să decimeze poporul 
polonez? 


Dar nu credeţi că dumneavoastră vă arogați prerogative divine? 


Atunci nemții cât trebuie să plătească pentru ce au făcut? 
Plătesc și vor plăti tot timpul istoriei.. 


Nu, deocamdată s-au redresat și foarte bine s-au redresat... Si au: 


învăţat foarte mult... Cel mai mult, cred. 

Vor sta încă decenii cu capul plecat pentru Auschwitz. 

Și scandalul declanșat de ultimul roman al lui Günter Grass este 
că face mai departe autocritica națională, istorică, germană, pe care a 
început-o. Thomas Mann, iar eu îmi scot pălăria în faţa celor care știu 
să 'se confrunte cu marile erori... — nemți, ruşi sau cine or fi... Și î încă 
o idee.. individul e cel despre care putem şti! Despre masa mi- 
lioanelor, nu putem ști! Milioanele sunt compuse din indivizi, nu? 

Domnule profesor, la un moment dat, vorbind despre ruși, apărându-i 
pe ruși, vorbiţi despre... 

Eu nu-i apăr pe ruși... 

Cultura, am înteles! 

„. Eu apăr spiritualitatea, zile 
Spuneţi la un moment dat că înfrângerea Rusiei în 1989 — anul când de 
` fapt americanii au învins — va naşte... toxine şi complexe de pe urma cărora 
- Europa va suferi... şi ruşii înainte de toate... Credeţi? 

Eu nu pot să prezic ce va fi mâine la alegeri. Nu pot să prezic... 

Vor învinge comuniștii, domnule profesor! Í 

Nu se știe... nu se ştie... dar în orice caz occidentalii sunt mai în 
măsură să cântăreâscă.-Un lucru e sigur: trecutul trebuie regândit, ` 

_reașezat, rediscutat... Poate asta este tema cea mai importantă, și a 
cărții mele, și a discuţiei pe care o purtăm. Si trecutul apropiat. Secolul 
20 a fost îngrozitor! Suntem spre sfârşitul lui. A fost îngrozitor! 

Asa s-a crezut și despre secolul trecut. 

N-a fost atât de cumplit. Eu sunt foarte legat de secolul 19. Vreau 
să zic... prin multele mele iubiri de secol 19. 

S-a terminat cu la Belle Epoque, dar nu uitaţi începutul napoleonian... 

Secolul 20 a fost deosebit de înspăimântător în Europa și din 
păcate, arată ca fiind înspăimântător, sfârșitul şi începutul următorului 
secol, și în afara Europei... Asta este o altă temă care ne poate da 
angoase.. . Trebuie ceva mai mult calm. Eu cred că ciclul s-a încheiat... 
Acest ciclu s-a încheiat şi dacă ies comuniștii cu... nu știu... 15% nu 
ştiu. cât, mâine, ciclul e oricum încheiat! Al treilea război ra tă a 
avut loc... Nemărturisit... Occidentul a câștigat... Ciclul e încheiat... 
acum trebuie regândit trecutul... Îndatorirea1 noastră, a vârstnicilor, UA 
să încercăm să punem ordine în uriașa dezordine care a fost și pe care. 
nu o putem ordona decât împreună... Eu cred că ciclul s-a încheiat. 

V-am auzit într-o emisiune fiind pesimist în privința viitorului 
apropiat, chiar de la noi... cred că ciclul e încheiat și că problema e 
cum o să arate ciclul următor! Si probabil acest ciclu nu va arăta mai 
frumos, cum aţi spus acum 20 de minute, nu? 

"Da. Păcat, unii dintre noi suntem cadă Nu mai avem mult... 

Bine, noi am trăit... 

.. Avem o generaţie tânără torpilată într-un fel de condiții economice 
si nu ponie avea libertățile pe care le-a sperat ; ș.a.m.d. 

" Obsesia mea este — şi puteți să mă întrebaţi î în privința acestei 
obsesii ce doriți — obsesia mea e că vârstnicii trebuie să regândească 
trecutul lor cât mai echilibrat, cum să spun... asumându-și erorile. 

Nu veti găsi multe asemenea spirite, domnule profesor... Nu-i în multi 

` dintre noi o asemenea dorință. Nostalgia trecutului e puternică, după ce 


mulți dintre noi am greșit ò viaţă. Asta este grav. Dar asta e o altă discuţie. 

Domnule profesor, m-as „atinge“ de o temă, ... adiacentă. Aceea a 
resentimentelor. Avem dreptul la resentimente? Faţă de cei care ne-au înșe- 
lat, fată de cei care au recurs la re song tape fată de torționari, fată de 
vehiculatorii tiraniei... 

Eu nu am nici o îndreptățire să vorbesc în numele celor care au 
suferit maximal... 

Nu, dar ce gândeşte omul care scrie o carte despre moralitatea Bibliei, 
drept moralitatea lumii? 

Moralitatea Bibliei e baza moralității europene și a lumii. 
Vechiul şi Noul Testament... l 

În lumina Bibiliei ce gânditi în legătură cu resentimentele? 

Eu nu am dreptul să mă pronunt, de pildă, în privința celor care 

au stat ani lungi în închisori. Pentru că eu nu am stat. Nu ştiu cum e 
psihologia celor care au suferit atât. 
Stiti cartea asta... am primit-o ieri dimineaţă, Instalarea comunismului, 
între rezistenţă şi opresiune — documente de la Sighet. Te covârșește! Nu mai 
ai nevoie de nici o cultură, dacă auzi la ce chinuri au fost supuși mii de 
oameni... nevinovati. Unii dintre ei, intelectuali de marcă! 

Nu am nici un drept să-i judec, dacă au resentimente. îi privesc, 
pentru că nu pot'să intru în pielea lor... nu am acest drept, vreau să 
zic!... De altfel, închisorile au început demult, lagărele de exterminare 
au început demult și au fost diverse... Și nu pronunț verdicte facile! 
Torţionarul, dacă e identificat, trebuie pedepsit... 

Avea arepita Gabriel Liiceanu în tot ce-a spus acum două săptămâni 
aici? 

Asta nu-i o problemă morală, e o problemă de drept. Depășește 
moralitatea! Moralitatea nu e infailibilă.. Torţionarii sunt judecaţi la 
judecată... dacă sunt identificați... Eu, însă, nu pot să mă erijez în 
judecător... din punct de vedere al dreptului nu pot să fiu... și nici nu 
pot să apreciez cât resentiment e îndreptățit în cazul celor care au 
suferit foarte mult. Nu sunt îndreptăţit pentru o asemenea judecată! 
Vreau să spun că dacă mutăm povestea în planul moralității, planul 
acesta mă priveşte. Trebuie să fim, cred eu, cât mai nuanțați, pentru că 
moralitatea înseamnă erori — nu inacceptabile și nici acceptabile, dar 
explicabile! Acestea sunt erori care pot fi explicate şi ei zic că aici tre- 
buie să fim cât mai nuanțați și am părerea că trebuie să pornim de la 
noi. ` | ; 

Fiecare dintre noi să pornească de la sine. 

Da, da, bineînțeles! 


| 

Și asta-i o Weg biblică! Asta-i o lege biblică - poea; domnule! 
Patriarhii asta ne-au învătat. 

Bineînţeles! Aruncatul pietrei... tot această lee e, nu? — că întâi 
să te uiţi la tine dacă n-ai greşit... Eu constat deseori, în presă. .. Şi în 
toate manifestările, un mod intempestiv de a judeca moral pe cineva... 
În primul rând, trebuie cumpănită acea judecată... și în al doilea rând 
trebuie să pornim totuși fiecare de la ce am făptuit sau ce-am greșit. 
Cred că e o terapeutică sănătoasă, care ajută la însănătoșire. 

Domnule profesor, rămânând la același capitol al resentimentelor... 
Spuneti-mi, dacă ati fi într-o seară la Tel Aviv la Concertul Filarmonicii 
israeliene și ați vedea o demonstratie a publicului şi a orchestrei care nu vrea 
să cânte Wagner... Pentru că Wagner a fost iubitul lui Hitler și la Auschwitz 
microfoanele ofereau continuu muzică de Wagner... Zubin Mehta s-a bătut 
mult să se cânte Wagner în Israel. Care ar fi fost opinia dumneavoastră? 

Părerea mea e foarte clară. În primul rând, sunt oamenii din se- 
colul 19, despre care se spune că au avut asemenea resentimente, și 
nu-i adevărat. Mă gândesc la Nietzsche. El nu a avut astfel de resen- 
timente. El nu a fost antisemit şi nu a avut nimic din ce i se pune în 
spinare. A fost un pătimaș, e adevărat! Si a polemizat — nu atât cu 
iudaismul, cât și cu creștinismul. Dar chiar dacă e îndreptățită această 
obiecție, cum e în cazul lui Wagner! Ei au trăit în secolul 19. Ei nu 
aveau de unde să prevadă... A le cere lor să fi văzut cuptoarele de la 
Auschwitz, este o nebunie! Asta nu se poate! Au fost MARI oameni 
de cultură, care au împărtășit, eventual, sau n-au împărtășit anumite 
erori din punctul nostru de vedere. Deci, neapărat trebuie cântat 
Wagner! Bineînţeles! Mare compozitor, mare muzică... Neapărat tre- 
buie publicat Nietzsche, inclusiv textele lui extrem de violente. Pentru 
că unii edulcorează chestiunea acum și spun că nu are texte violente... 
Are texte extrem de violente. Nu în problema aceasta, cât şi în alte 
probleme. Evident, trebuie cântat Wapulic şi n-aş putea fi de acord cu 
un alt punct de vedere. 

Si eu aș lua apărarea lui Wagner în folalitate: Wagner a fost un anti- ` 
semit pentru că era să zic asa, „antirotschildian“. El se ridică împotriva lui 
Meyerbeer, lui Offenbach... cei care împotriva, în pofida tuturor traditiilor 
iudaice cultivă derizoriul... genurile mărunte, genurile comercial-muzicale. 
Pe când Wagner dorea să aducă „muzica viitorului...“ vroia să aducă spiri- 
tul Nibelungilor în muzică. A fost asistat de mari evrei muzicieni ai timpului. 
Gândiţi-vă la dirijorii Parsifalului Herman Lévy, Felix Mottl... 

Problema antisemitismului trebuie discutată de A caz la caz, 
extrem de atent... extrem de atent... 

Haideţi să atacăm o altă problemă... 

Vă rog! y 

Am spus fi lorii Poate am greșit! ... V-aţi apărat perfect tezele şi 
ati pus foarte multe întrebări si pentru cei care aici, la Serată s-au demon- 
strat într-un fel rusofobi... într-o discuție despre Ceaikovski... Haideţi să vor- 
bim mai puțin despre filorusismul dumneavoastră, în 1955. 

Aveţi un capitol în care îl apărați pe Karl Marx. 

Deci! E o temă importantă, deși în carte sunt 8 pagini sau 10 și 
în emisiunea domnului Târlea părea că toată cartea este aora Marx. 

Despre Marx se vorbeste îi în toate cărțile dumneavoastră .. 

Bun! Îmi permiteți atunci să spun! De altfel în emisiunea amin- 
tită, Domnul Mihai Zamfir a vorbit despre antisemitismul lui Marx, 
care ar putea fi explicat tot așa ca și al lui Wagner — în mare măsură 
cunosc textele, vreau să spun... 

Nu, domnule profesor! Marx a avut patru bunici rabini. şi, s-a ridicat 
cu piatra împotriva lor, semn al lipsei sale de consis istență morală, înainte de 
toate! 

Vreţi să nu divagăm? 

Despre Marx și despre ce gândiţi dumneavoastră despre Marx. E foarte 
important să auzim.. 


Îmi permiteţi atunci să mă acopăr cu autorități, pentru că știam 
că-mi veți pune această întrebare: deci în REG „apare ediția completă - 


în 130 de volume, continuarea ediției si teză în RDG... 
Dar... 
Staţi o clipă, staţi o clipă! 


Mi s-a vorbit despre Capitalul lui Marx adnotat de Kennedy. Este nor- . 


mal ca un intelectual, un politolog în special să-l citească pe Marx. 

Stati. Să vă:spun mai departe: la Gallimard, în „Plâiade“, unde 
apar operele cele mai importante dintre ediţiile franceze existente, 
sunt publicate volume din Marx; Economia, Filosofia şi acum Politi- 
ca, primul volum, chiar în acest an. Și în acelaşi timp, tot la 
Gallimard, în 1994, tot o culegere a sa de filosofie şi tot în 1994 la 
editura Voltaire, Scrieri de tinerețe. În Magazine Littéraire din sep- 
tembrie 1994, Marx apres le Marxisme — un dosar voluminos pe care 
l-am citit. „Le Monde des livres“, 29 septembrie 1995 — trei studii, 
inclusiv despre ediția Pléiade. De asemenea, câteva cărți noi, despre 
care am aflat. Raymond Aron (și este un răspuns foarte bun pentru ai 
noștri, azi) când i s-a pus întrebarea în legătură cu moartea lui Marx a 
răspuns: „Cei care ne tot cheamă de 20 de ani să-l înmormântăm, ar 
face foarte bine dacă înainte de a-l înmormânta l-ar citi, l-ar citi!... Și 
după aceea pot spune ce vor“. Asta a spus Raymond Aron, un oponent 
al lui Marx. Merleau-Ponty a scris despre el: Michel Foucault a scris 

despre el. Rossellini a vrut să facă un film despre el... În septembrie 
1995, la Paris, a avut loc un Congres — Marx International — cu 500 de 
cercetători ş.a.m.d. 

Acum revin la ideea mea. Ideea mea este simplă. Dacă eu m-am 
ocupat de Nietzsche în anii '70 —80 și după aceea când am putut să-l 
traduc, l-am tradus, inclusiv Genealogia Moralei, care este o carte 
profund violentă... violentă... în privința polemicii lui finale împotri- 
va unor idei care ne sunt dragi.; dacă eu m-am ocupat de patristică — 
de ce să nu mă ocup acum de Marx?!. În situaţia în care în principiu 
sunt în dezacord categoric cu aceia care pun în aceeași oală pe Stalin, 
pe Lenin, pe Marx și pe marii iluminiști ai secolului 18... și pe Campa- 
nella, bineînțeles, și pe Thomas Morus... și pâna la urmă și pe Platon... 

„Eu îl înțeleg pe Popper care crede că totalitarismul vine de la Platon, 
Aristotel, Hegel și Marx, dar credeţi-mă că nimeni dintre noi nu crede 
(şi nici Popper n-a crezut) că Platon, Aristotel şi Hegel nu sunt mari 
filosofi. Marx nu este atât un mare filosof, dar un mare economist și 
un mare cercetător al istoriei. El trebuie cunoscut, el trebuie aprofun- 

„dat și trebuie desprins de ceea ce se cheamă „marxism”. El nu e vino- 

vat pentru toate dereglările ulterioare. Am spus-o şi o mai spun și 

acum. J: 

Am înteles, domnule profesor. Vă las să vă desfăsurati. 

Nu! Încă o idee, pentru că e foarte important! 

Dar lăsați-mă să mai vin cu o intervenţie tot din cărțile dumneavoas- 
tră citată. De ce Moses Mendelssohn, filosoful spune „Despre Spinoza tre- 
buie să vorbim ca despre un câine mort“? Nu e normal ca despre Karl Marx 
să vorbim la ora actuală în aceeasi termeni, nu să-l asociem de Platon?! 

Nu e normal, pentru că s-a întâmplat așa nu numai cu Spinoza, ci 
şi cu Nietzsche. Eu nu cred că trebuie să așteptăm 25 de ani, cum s-a 
așteptat cu Nietzsche... sau cu Wagner, la Ierusalim. Să se aştepte atâta 
„vreme... Nu trebuie să repetăm!... “Astea-s erori!... A fost o eroare pre- 
supunerea că Nietzsche egal Goebbels!... E o eroare presupunerea că 
Marx egal Jdanov!... E o eroare! Și oricine-l va citi o să-și dea seama.. 

Dar Jdanov nu-i în Marx? 

Atenţie! 

Nu-i în Marx, domnule profesor? 

Nu, decât în măsura în care ura de rasă e în Nietzsche... 

Dar de ce divagați? 

Cum? Nu divaghez... 

Profe sorul Zamfir, la emisiunea domnului Târlea v-a spus la un mo- 
ment dat: În Marx se găsesc toate greselile pe care le-a făcut secolul al 20- 
lea. Se găsește și Jdanov acolo... Avea toate textele necesare... 

` Dacă judecăm așa, cu un reducționism care pune în spinarea 
antemergătorilor tot ce s-a făcut ulterior, atunci s-a terminat. . 

Dar despre dictatură se vorbea în Programul de la Gotha. 

Staţi o clipă. „Dictatura“ are cu totul alt sens și context decât 
„teroare“; nu e vorba acolo de teroare și în nici un caz de teroare sta- 
linistă și în nici un caz de Gulag. „Dictatură ă““ are acolo un sens precis, 
cum avea și la romani. Ideea de dictatură a avut sensuri diverse în 
decursul timpului... Eu nu zic să-l apărăm neapărat. Eu zic că se pot 
disocia toate erorile lui, se poate vorbi despre maximalismele lui, se 


poate vorbi despre felul lui de a fi intempestiv, se poate vorbi despre . 


cât de neelegant a polemizat cu cei cu care nu a fost de acord, se poate 
vorbi despre modul acesta — aproape monomaniac — de a elabora 


respectiva lui utopie... dar numai după lectură, după aprofundare și pe 


baza... 

Au făcut-o multi, domnule profesor! 

„Dar nu la noi! La noi, la ora actuală, nu se citeşte nici un 
rând!... 

Ati făcut-o dumneavoastră, domnule profesor! Și au făcut-o zeci de 
marxisti. Ă 

Şi asta-i tot „câine mort“, vreau să zic... tot ce-am făcut și eu... 

Nu, domnule profesor ! „Câinele mort“ e praxiologia marxistă. 

Dar nu reduceţi totul la praxiologie. Sunt două componente : o 
componentă ş ştiinţifică, unde economiștii și istoriografii trebuie să dis- 
cute cât adevăr și cât neadevăr e în Capitalul sau în cărțile de istorie, 
Despre Istoria de pildă, cărți importante — deci ce adevăr şi ce neade- 
văr este în economie și istoriografie. 

Si are o parte de utopie. 

reau să spun că această parte de utopie, vai!, e foarte legată și 
de utopismul marilor profeți.— nu vă place? Aşa e!!! E foarte legată de 
utopismul care a traversat mii de ani... a fost și la Augustin, a fost şi 
în Renaștere, a fost și la Thomas Morus şi la Campanella; a fost și în 
secolul 18, a fost şi la foarte mulți gânditori... 

Nimeni n-a născut Gulaguri cu utopismele amintite... 

Marx n-a născut Gulagul. El n-a născut Gulaguri! El a trăit în 
secolul 19. Dacă dumneavoastră ziceți că el a născut Gulagul atunci 
Nietzsche a născut Auschwitzul! 

Poate la o reevaluare a ideilor Siupraomului putem ajunge la legile de 
la Niirenberg. 

Eu cred că Nietzsche n-are vină directă pentru Auschwitz: 

Ati afirmat si în 1970 asemenea teză? 

Bineînțeles! Bineînțeles! Am în cartea pe care ați arătat-o un 

amplu capitol despre Nietzsche. Nietzsche trebuie eliberat, vreau să 
zic, de posteritatea care l-a expropiat!... Marx trebuie eliberat de pos- 
teritatea care l-a expropriat!... Asta nu însemnă că nu sînt acolo nişte 
nuclee care puteau fi expropiate... Fiţi mai nuanțat! 

Deci, Marx nu e Lenin și Lenin nu-e Stalin, după părerea mea, 
dar în tema Lenin nu mai intrăm pentru că e chiar o temă de neatins... 

A atins-o domnul Liiceanu, 

E de neatins, după părerea mea, azi, chiar științific e de neatins! 
Bun... Mai așteptăm... Eu cred că Marx în orice caz nu e Stalin... 
Marx, în orice caz, nu e torționarul din Gulag și Nietzsche, în orice 
- caz, nu e torționarul din Auschwitz, Nietzsche nu e nazist, și nu e 
Alfred Rosenberg, şi nu e Goebbels... și dacă ne înțelegem asupra 
acestor premise, atunci să începem să îl recitim... De altfel, nici 
Nietzsche nu-i atât de citit pe cât se pare. 

„Dumneavoastră citați o temă esențială și ați găsit un sprijin teribil în 
Nietzsche. 

Care temă? 

Ce-a produs praxiologia marxistă de-a lungul unui veac, domnule pro- 
fesor? 

Eu încerc să disociez... 

Ce s-a demonstrat că e bun în marxism de-a lungul unui veac? Ce nu-i 
înselător, utopic? 

Eu nu vorbesc de marxism... Dacă vreţi, eu sunt dispus să 
vorbesc despre Gramsci, care, 'sub Mussolini, a stat, de altfel, în 
închisoare, dacă vreți pot vorbi despre erorile și calitățile lui Georg 
Lukács... Deci, hai să mergem la surse! Hai să discutăm fiecare om în 
parte și să amânăm un pic generalizările despre marxism în ansamblu, 
despre marxism-leninism în ansamblu. 

Cerul esteticianului Georg Lukács n-a fost umbrit de faptul că a fost _. 
marxist în tinerețe? Toate greșelile lui finale nu vin de acolo? 

Toate greșelile lui finale și Sapinl că a fost ministru în '56 şi a 
fost adus... 

Spuneti- -o și pe asta! 

A fost în '56 ministru în guvernul considerat atunci contrarevo- 
luționar și acum considerat revoluționar și a fost adus, de altfel, în 
România şi ținut âici și, din fericire pentru el, că era prea mare filosof 
n-au putut să-l execute... Pentru că l-ar fi executat! Deci, puneti în 
cumpănă... 

Spuneți cine l-ar fi executat! 

„. Puneţi în cumpănă de cîte ori a greșit... 
şi cum vă explicati? 

.. Şi de câte ori a fost nenorocit, în diverse epoci : la Moscova... 
la Budapesta. după ce s-a întors... Hai să mergem la nuanțe. Unii zic: 
e prematur! Eu nu cred că ceva e prematur. Hai să discutăm despre 
Marx! Hai să discutăm etapele gândirii lui... Vă întreb acum serios: de 
unde să fi presupus el că milioane-de oameni vor fi asasinați în Gulag? 
Putea să presupună, în secolul trecut, cineva așa ceva? 

Programul de la Gotha, cuprinde ideea despre nieta Fbittară 4” 
Dë acolo vin toate, domnule profesor! 

Nu de acolo... 

De acolo vine tot robespierrismul. 

Nu... Nu... După părerea mea simplificați. Eu cred că Marx este 
un gâditor complex, contradictoriu, cu mari erori... cu mari erori și în 
economie, și în istoriografie, și în privința, evident, a luptei de clasă... 
Cu mari erori! Și în același timp un important gânditor al secolului 19. 

Dumneavoastră vorbiti despre valorile creației lui Marx în domeniul 
istoriografiei şi al economiei politice. 

Bineînţeles! Si, în rest... Social-democraţia germană știe că a 
existat Karl Marx şi îl integrează în platformele ei și iil depăşesc... pen- 
tru că trebuie depăşit, bineînţeles. Dar nici o clipă social-democrația 


germană, care a stat la baza Constituţiei actuale germane și a legisla- . 


tiei sindicatelor germane actuale, nu l-a nesocotit pe Marx... Și acum 
a-l reduce la Gulag-ul sovietic mi se-pare o aiureală! Eu nu cer decât 
să-mi fie permis, ca, dacă mă ocup de Augustin, dacă mă ocup de 
patristică, dacă mă ocup de Nietzsche, dacă mă ocup de toți aceștia, să 
mă ocup și de Marx, pentru că e un important gânditor al secolului 19. 
Pe urmă putem discuta ce erori provin de acolo. Aţi ascultat emisiunea 
în care am spus, și țin la această formulă „E vinovat fără vină!”. 
„Vinovat fără vină” este un titlu de povestire rusească — Nietzsche e 
un vinovat fără vină... Mulţi sunt vinovaţi fără vină, vreau să zic... 

Am înteles... Domnule profesor. Poate greseala lui fundamentală, din- 
colo de tezele dumneavoastră și nu știu în ce măsură aveți dreptate în legă- 
tură cu doctrina istoriei, în legătură cu economia politică... Greseala lui fun- 
damentală, domnule profesor, este că nu a ținut seama de codul genetic 
uman... 

De aceea trebuie discutat. 

Acestă exagerare a culturii umane de care vorbiti dumneavoastră, tot 
utopismul și toate nenorocirile vin de la lipsa de consideratie fată de cuceri- 
rile științei timpului lui, care atestau faptul că nu poare exista societate 
umană fără concurenţă... și că orice ideal socialist e utopic până la urmă... 
Neînţelegered concurentei... de aici vine totul... 

Nu vom putea schimba natura umană. Este necesară o altă specie ca 

să ne putem âdapta utopiilor lui Marx. 
Prezentându-mi la lansare cartea, un coleg de-al meu, domnul 


Vasile Dan Zamfirescu, mi-a reproșat — i-a reproșat lui Marx — că a 


supraevaluat cultura în dauna naturii... natura însemnând natură 
umană, bineînţeles... 

Codul genetic uman.. 

Bun!... M-am gândit ulterior că probabit are dreptate. Nu mi-a 
trecut până atunci prin minte, dar are dreptate, vreau să zic... Şi atun- 
ci v-aş întreba în replică : dar toți cei care vor să reprime instinctele şi, 
cumva, să le țină în limitele unei morâlități, inclusiv marile religii 
monoteiste, nu au un coeficient utopic? Căci ideea moralității care să 
lucreze, cumva — nu împotriva naturii, dar să țină natura cumva în 
frâu, e o idee minunată, cred eu — ideea marilor religii monoteiste, este 
utopică întrucâtva, pentru că singur ați spus că toată lumea aleargă 
după bani, după câștig, după bunăstare. 

Astea sunt comandamentele secolului al 20-lea. 

Bun, și-atunci?!... Și-atunci?!... În Occident, vreau să spun 
supărările la adresa capitalismului contemporan sunt mai mari ca la 
noi. Ceea ce explică... 

Numai că utopiile lui Tomasso Campanella si Thomas Morus n-au dus 
la crime. Şi vă repet: în scrierile lui Marx există toate „indicatiile” nece- 
sare... . 

Sunt de acord cu ideea dumneavoastră că norocul lui ar fi fost ca 
opera lui să rămână teoretică. 

Norocul nostru ar fi fost acesta, domnule profesor. Aş mai atinge o 
temă.. : 
Vă rog! 

Tot pornind de la Karl Marx... pentru că îl apăr ați cu atâta.. 

Nu! Eu îl apăr ca unul care îl citesc... 

„Normal, sunt de acord! și-l va apăra încă multă lume și încă mult 
timp... Totdeauna am avut nevoie de Mpa 

„Da, bineînţeles! 

Dar eu am dubii de altă natură... E vorba de inexemplaritatea vieții lui, 
domnule profesor ... „Chestiunea evreiască” e un studiu — am spus-o cu 
înverșunare — care mi se pare cu totul neloial... Tu, nepot a patru rabini, să 
scrii un text antisemit. Mi se pare o lipsă de structură, de consistență morală. 
Pe vremea tinereţii mele citeam o carte a lui Edwin Glasser — Metodele de 
- lucru ale clasicilor marxism-leninismului Am fost înșelat de paginile care 
vorbeau de frumusețea morală a lui K. Marx. Am aflat mai târziu că a fost 
un mizerabil sub raport moral: Nu se poate, un savant ca el, căsătorit cu 
Jenry von Westfalen... să facă un copil servitoarei. Nu e savant un asemenea 

om... 

Să nu amestecăm planurile!... 

Eu „amestec” totdeauna! Pentru mine toate. „stările” umane sunt 
legate. 

Nu! 4 
- Pentru că vă citesc cartea despre Tolstoi şi-l înțeleg pe Tolstoi î în com- 
plexitatea lui, dincolo de... 

Dar Tolstoi cum s-a purtat cu băieţii lui? Cum s-a purtat cu ne- 
vasta? 

Si nu se vede asta în cărti? 

Nu se vede... Nu, nu amestecați planurile. 

Tocmai că un freudian ştie să vadă îi în Învierea complexul... 

Nu vreau să dau exemple, inclusiv din cultura română. 

Nu, nu, vă rog să rămâneti la Karl Marx. 

Dar de ce să rămânem la Karl Marx? 

Pentru că îl apăraţi cu atâta înverșunare. 

Nu, eu nu îl apăr cu înverşunare! Dvs. Vi se pare! 

Uitaţi-vă, acum ati făcut-o cu înverșunare şi foarte frumos. Vă admir 
pentru asta. 

Dacă dumneavoastră veţi avea o editură și veţi dori... am pregătit 
o culegere de 1111 de aforisme din opera lui, care vă vor convinge că 
nu-i atât de unilateral cum presupuneți. 

Bun, de acord! Dar vorbiţi-mi despre lipsa de exemplaritate morală... 
Pentru că eu stiu istoria muzicii... Nimeni n-a iubit mai mult un tată decât 
Wolfgang Amadeus pe Leopold... E un exemplu biblic... Nimeni nu și-a iubit 
mama — servitoarea aceea —:cum a făcut-o Ludwig van Beethoven. Eu îl 
judec pe Mozart și pe Beethoven de aici! Alte exemple nu am, să știți! Nu cred 
că există o discrepantă între opera si viata unui om! Nici un exemplu nu 
puteti să-mi dați! 

Cum nu? 

Dati-mi unul singur. Din istoria muzicii. 

Vă pot da exemple și la Mozart și la Pușkin, care este idolul lui 
Dostoievski și al lui Tolstoi. 

E complexat Pușkin, în foarte multe... 

A, bun... 

Eu îl ştiu din Mozart și Salieri... N-a înțeles nimic... N-a văzut decât o 
crimă. : 

Da știți ce minunat e textul? 


Stiu, dar nu-i adevărul ăsta! Ascultati Atmadeus= ul și vedeti filmul lui ` 


Forman și o să vedeti că altu-i adevărul. 
Buun! Dar dumneavoastră începeţi să judecaţi marii oameni de 

cultură?!? Să încep să vă povestesc despre Thomas Mann? Vreti să vă 
povestesc despre homosexualitatea lui Thomas Mann. Vă poves- 
tesc!... Vreți să vă povestesc despre cum s-au sinucis un băiat de-al lui 
şi două surori. Ce era în familia Mann... Vreţi să vă povestesc despre 
jurnalul lui care a apărut acum, după 25 de ani... 

Nu! Vreau s să-mi vorbiti despre Marx și despre fiicele lui, care s-au si- 
nucis.. 

Dar de ce să vorbesc despre Marx?! 

Pentru că asta explică... 

Pentru că dumneavoastră vreţi să trageţi aceste exemple spre 
demontarea gândirii lui. Eu mă opun.... 

Spre demontarea personalităţii lui creatoare. 

„„ Eu mă opun acestei metodologii. 

O fac atâta timp cât îl aliați pe Marx lui... 

Pentru că dacă aplicăm această metodologie lui Dostoievski, 
„despre care se spune că el a comis acea siluire a fetiţei în tinereţe și pe 
care o descrie după aceea în Demonii. Stavroghin e cel care în roman 
comite cea mai oribilă faptă posibilă... iar în viață, pasămite, el, 
Dostoievski. Dacă. începem să divagăm spre asemenea detalii 
biografice și dacă începem să discutăm homosexualitatea unuia. sau 

altuia — a lui Proust, a lui Thomas Mann, a lui Gide, a lui... 

Dar de ce să acuzăm homosexualii? Unii poate sunt născuţi să fie : 
„homosexuali... 

Nu se ştie... Thomas Mann a avut șase copii, nu? şi nu și-a repri- 
mat această pornire. „. Dovadă romanele lui. Eu vă pot demonstra. în 
„romanele lui că nu-și-a reprimat această pornire. . i 

Să vă repet o veche glumă de la Radio Erevan despre Ceaikovski? ... Nu ` 
pentru asta îl iubim, domnule profesor! 

Nu de asta îl iubim și nu de asta îl urâm... Nu trebuie ură și iubire 
repartizate partizan... 

Dar când vorbim despre Karl Marx, trebuie să aplicăm toate aceste 
date? 

De ce numai la Karl Marx? Eu spun că şi la Karl Marx. 

Pentru că trebuie să spunem celor tineri adevărul, domnule profesor! 

Dar dumneavoastră vreți să mă limitați numai la-acest exemplu... 

Pentru că asta aşteptă telespectatorii — să discutăm despre Karl Marx. 

Nu cred că trebuie să cedez insistențelor dumneavoastră asupra 
unui singur caz... Citiţi ce scrie Ion Caraion în uriașa lui prefață la cele `- 
două volume Arghezi, apărute încă înaintea plecării lui din România. 
Asta înseamnă că eu pe Arghezi nu trebuie să-l iubesc, ca foarte mare 
poet?! Dacă divagăm în biografii, atunci eu vă pot servi foarte multe 


Simfonia destinului 169 


exemple. 

Si eu vă pot servi i foarte multe éiemple din istoria muzicii.. 

N-am nici o îndoială. 

Și începând de la Mozart si Haydn, la ai și i Enescu. 

Numai bune?... 

Numai exemple bune. 

Numai bune... 

Si pe Șostakovici şi Prokofiev, îi pot apăra fundamental. 

Sunteţi un fericit, dacă dumneavoastră citiți istoria muzicii nu- 
mai Ca biografii exemplare... Sunteţi un fericit! Eu nu pot citi istoria 


literaturii și a filosofiei așa... Nu pot... adică aș fi de acord cu dum-: 


neavoastră că e exemplar, ca moralitate, Spinoza, la care v- -ați referit... 
Bineînţeles, exemplar ca moralitate. 

Dar de ce exemplar ca moralitate? Spunea frumos Ralea: „un miop în 
viată, un prezbit în întelepciune” . 

A fost exemplar ca moraliate și a fost... 

Și-a părăsit religia părinților, domnule profesor. Un om are dreptul să 
părăsească religia tatălui său?! 

A fost excomunicat. Dar vedeți cum divagaţi? | Deci n-a fost 
exemplar, nu? 

Din punctul acesta de vedere, nu! ; 

Din punctul acesta de vedere, nu... Dar din care, da? 

„și probabil că unele din paginile sale sunt rezultatul unui asemenea 
complex. 
A fost, credeţi-mă, exemplar. Și Kant a fost exemplar în morali- 
tate. ; ) 

De acord. A fost... A stat la Königsberg o viată întregă, meditând. N-a 
dat indicatii clasei muncitoare. N-a făcut un copil servitoarei... 

Dvs. Credeţi că Shopenhauer a fost totdeauna în viața perso- 
nală?! 

Nu-l apăr pe Sopelit din punctul acesta de vedere. Eu apăr muzi- 
cienii, atâta tot. Si dumneavoastră îl aparan. din punctul acesta de vedere pe 
Karl Marx. 

Eu am o singură idee: nimic să nu apărăm, dar nimic să nu 
manipulăm partizan... Nimic să nu manipulăm partizan, pentru că sco- 
țând din context tot felul de chestii, ajungem la lucruri care manipu- 
lează, și nu numai în cazul lui, ci în cazul oricui. 

Generatia mea a fost bine manipulată... E grav, domnule profesor .. 

Și acum trebuie să manipulați invers? 


Nu invers. Eu am rămas cu o amărăciune, pentru că în copilărie am 


crezut că Stalin stă la Kremlin și lucrează până noaptea. Asa citeam în toate 

reportajele moscovite. Mă înțelegeți? Şi dumneavoastră ati crezut... 
Da, bineînțeles. i i 
Multi au crezut asta... Și de fapt Stalin stătea şi bea vodcă cu piper. $ Si-l 
punea pe Hrusciov să danseze. Si sute de scribi îl făceau genial. 
Eu mă ocup de cultură, atenţie! Şi koraig vă ocupati de 
- cultură. 
Noi ne ocupăm de oameni... Dvs. Vă ocupati de oameni. 
Amândoi ne ocupăm de cultură. 
Eu îmi explic stalinismul și prin încercarea de manipulare a conştiinţei 
celor tineri. 
Acum să nu manipulăm invers, pentru că ajungem tot acolo... 
Poate că este momentul istoric să manipulăm invers! 
Nu! Niciodată! Cât putem, să nu... Să încercăm să nu manipu- ` 
läm... 
Sunteti seducător domnule profesor prin perseverența cu care vă 
apărați ideile... 
Tema asta mă obsedează. S-a spus că sunt obsedat numai de 
Marx — nu e adevărat! 
Stiu... Și v-ati apărat perfect din punctul acesta de vedere... 
Doamnă Cretan, haideti să cântăm o pagină de Schubert. Schubert vă 
. place, domnule profesor? 
Enorm. i 
. Vedeți, anul viitor, în 1997, sărbătorim Bicentenarul lui Schubert. Să 
vedem ce se va întâmpla în lume și ce se va întâmpla la noi... 
Enorm îmi place Schubert! 
Vă dați seama?! 33 de ani. Un biet fiu de învățător. 
Geniu, fără îndoială! 
Moralitate.. Nici o hibă nu găsiți la Schubert, din nici un punct de 
vedere. Modestie de neimaginat.. Sentimentul prieteniei. Dragoste fată de 
Beethoven. Nici o urmă de invidie! 
Eu sînt foarte bucuros cînd moralitatea biografică e în acord cu 
operă. 

În muzică e fundamental! 

Dar uneori nu e. Se întâmplă, vreau să zic, să nu fie. Chiar și 
printre contemporanii noștri foarte talentați se întâmplă să nu fie... Ce 
ne facem? 

Bine!... Schubert... Moartea şi fata... 

DOAMNA CREȚAN: Partea a doua, Andante con moto. 

Nu, aţi cântat un andante... Ce mai aveți, aveti finalul? 

DOAMNA CREȚAN: Avem și Dice a treia, Scherzo. 


O să revenim.. . Mai avem o oră.. 

Aș ruga-o pe Alexandra Chilie — se află sus în birou — încercaţi să ` 


veniți, să ne daţi rezultatul investigatiilor telefonice... Poate sunt întrebări 
interesante pentru profesor... și dacă pot contribui la construcția emisiunii pe 


care mi-am propus-o mi le voi însuși și le voi comunica domnului profesor... 
Deci ce v-aţi hotărât să cântaţi? 


DOAMNA CREȚAN: Parte a doua, Anita con moto... 

Schubert... Moartea şi fata. Tare mult aş discuta despre ial si mu- 
zică! O temă formidabilă, cu care nu sunteți de acord, dar care ar însemna 
pentru mine foarte mult să mi-o lămuriti dumneavoastră, măsura în care 
știința poate înlocui muzica și arta, nu? 

Vă referiți la Hegel? 

Da. i 

Ideea, cred eu, este extraordinară!... Nu, el nu zice că 
înlocuiește... el a pus diagnosticul începutului dominării științelor! 
Adică ideea e a orchestrație spiritului, nu? 

Ei, și în această orchestrație a spiritului, din păcate, nu vedeti?!... după 
Șostakovici, Prokofiev, Enescu, publicul larg accede mai greu spre noile for- 
mule artistice... şi dumneavoastră vă hrăniţi cu Cvartetul 132 al lui 
Beethoven, nu cu Stockhausen si Berio. 

E adevărat! | 

Trebuie explicat și acest fenomen pe baza tezelor hegeliene. Dar astăzi 
vedeți că suntem obsedati de politică... 

„Politică! Eu nu sunt obsedat! Pentru mine... 

` Așa! Nu sunteți un om politic? 

Nu, nu sunt om politic. 

Sunteti un gânditor și trăiţi în polis — de acolo vine cuvântul politică... 
Și faceți numai politică în toate cărțile acestea. 

Ha, ha, ha! 


În 22 de cărti faceti numai politică... Am ascultat Moartea și fata... Ştiţi 


de ce-mi amintesc? De un deținut de la Auschwitz care povestește de un 
locotenent-colonel SS, din gardă, care închidea geamurile ca să nu simtă 
mirosul cuptoarelor și asculta Moartea și fata... Tot îmi vorbiti despre rolul 
culturii... Eu cunosc un exemplu de acest tip și din lasii războiului; un ofiter 
SS a intrat în casa tatălui meu, care era muzician și cânta sonate de 
Beethoven... în '43... Omul venea de pe frontul rusesc, şi... discrepanta asta... 
freudian explicati-mi-o.. 


Acum două luni am A ezitat prima oară Muzeul Freud din Viena. Un loc 


copleșitor. Dacă vă duceti la Viena, vedeţi-l! Un muzeu în care înțelegeti 
marile adevăruri spuse de Sigmund Freud... despre nenorocirile vecului 20, 
crezând și demonstrând că inactivitatea noastră crește, si că Apocalipsa vine 
` din cauza asta... din cauza bestialității noastre! Zadarnic scriem noi cărți 

despre religie... 
nici un caz nu vreau să revin la ce am discutat, dar să ştiţi că 
pe mulți îi refuză astăzi Freud î împreună cu Marx. 

Pentru că a fost „aliat” de unii... Freud ne aduce un adevăr biologic, 
științific, nu? EL nu poate fi contestat prin alianta altora... 

Nu e chiar așa! Pentru că psihologia şi sociologia se mai susțin! 

Psihanaliza e știință, domnule profesor! Sociologia, polite mai putin. 

Bineînţeles, dar n-aş vrea să divagăm... 

Dar explicaţi-mi teza creșterii instinctivității, domnule pitofett 

Ideea, cred eu e treaba mea s-o explic, dar etologia în principal 
o explică. Am discutat despre natură și cultură. În noi lucrează foarte 
multe instincte... Stiti, copiii mici, minunăți de altfel, își mai dau și în 
cap și omoară și animale, și nu știu exact ce crimă comit... Deci în noi 
lucrează instinctele. Venim totuși dintr-o animalitate, pe care o și 
depășim, dar mai și lucrează în noi... Vedeţi la ce excese ajungem, 
vedeți și la televiziune, prin filme — în privința unei sexualități cu totul 
debordante și care duce mult prea departe o latură frumoasă, și nece- 
sară, și minunată a vieții omenești, dar în care se produc dereglări și 
amestecuri de inumanitate. Deci umanul și inumanul în noi se 
amestecă, e adevărat, iar ipoteza multora că se poate numai cu morală, . 
numai cu multă cultură — cred că împărtăşiți această .utopie — nu prea 
funcţionează. 

Veniti la o dezbatere pe care aș organiza-o în legătură cu Freud? 

"Nu sunt specialist, totuşi. 

Lumea trebuie lămurită. Au apărut atâtea cărți ale lui Freud despre 
psihanaliză în ultima vreme. 

Există resentimente față de el. 

Ale cui, ale pavlovistilor? 

„Nu, chiar și între filosofii noștri există asemenea... 

Am citit o carte a domnului Vasile Dan Zamfirescu — foarte interesan- 
tă din punctul acesta de vedere... 

Stiu, da. Vreau să vă spun că în cercul acelor intelectuali în care 
m-am mișcat în tinerețe, și unde erau reprezentanți ai generaței ante- 
rioare, erau împreună mulți „marxiști”, așa cum vreți să ziceti și 
„freudişti” sau adepți ai lui Adler — ai „individual psihologiei“, nu 
numai ai psihanalizei. Pentru că o anumită stângă intelectuală interbe- 
lică... 

A fost ca în istoria marxismului... Karl Kautski, Eduard Bernstein, 
Lenin şi Stalin. Apar toate directiile din una mare. i 

Bine, vreți să puneti o întrebare. 

As vrea să-mi mai vorbiti despre Freud... 

Freud e un foarte mare gânditor. 

Nu-l puteți amesteca nici cu Marx, nici cu o mie de exemple pe care mi 
le-aţi dat. Era un om de o ştiinţă care venea din Biblie. . 

Venea din Biblie și a dat niște explicații care niciodată... 

Nu veti fi de acord?! Rândurile despre Moise? 

„Moise și monoteismul”. 

A vrut să demonstreze că Moise nu a fost evreu. Foarte frumos. 

Nu. A fost pe jumătate. 

Dar o stim din Biblie... 

. Nuuu... În Biblie scrie numai că a fost găsit, dar nu există și 

ideea că a fost fiul fiicei faraonului. 


Am văzut scrisoarea din '39 de la Londra, când reușește să plece din i 


Viena, datorită presiunilor fă făcute asupra lui de Hitler. 


Eu nu am nimic Împotriva dorinței dumneavoastră ca morali- 


tatea să funcționeze și în viața particulară. 

ÎL iubesc pe Freud întrucât credea în Dumnezeu ca bunicii săi. Și fap- 
tul că se aprindeau, în casa acestui uriaş savant materialist ab originem — se 
aprindeau lumânări vineri seara... E un semn de distinctie ... 

Acum vă provoc eu... Ce vă faceți cu marii scriitori ai secolului 
20? Am notat aici niște nume — dintr-o extremă în altă extremă: ce vă 
faceți cu Ezra Pound, Céline, cu Sartre, cu Aragon, cu Eluard, cu 
Gorki, cu Dali și Picasso, cu Mandelstam și Maiakovski, cu cei care 
au avut opinii opuse şi au aderat, de fapt, într-o perioadă a vieții lor, 
fie la fascism, fie la comunism și au comis uriașe erori. 

Scot „plapuma” de pe ei si spun adevărul! 

Da, de acord. Dar după aceea — chestia esenţială — trebuie recitite 
cărțile, nu? Trebuie recitite cărțile, pentru că eu cred că Céline e un 
mare romancier. 

Provocarea Miänneavoastă si lista asta „gemischt” (amestecată) mă 
face să vă întreb... 

Ea este duală... 


Haideti să mergem la o teză fundamentală a dumneavoastră : deose- 
birile dumneavoastră le socotiti chiar esentiale — dintre comunism și fascism. 
O teză care e foarte discutabilă la ora actuală... 

Nu mă îndoiesc. 

După ce știm şi despre gulaguri si despre Auschwitz-uri la fel de mult. 
Vă ascult, vorbiţi-mi... 

Prima idee: n-aş începe cu a discuta despre comunism și fascism, 
ci despre comunisme și fascisme. Căci: a exista Portugalia lui Salazar, 
Spania lui Franeo, Italia lui Mussolini, Germania lui Hitler ș.a.m.d. 
Invers: au existat țări și mai ales etape în comunism. Noi am trăit în 

România, nu? Noi avem în minte ce-a fost până în '48 ce-a fost la 
începutul anilor '50 — perioada cea mai dură, cea mai gravă, primii 5-6 
ani din anii '50... stalinismul cel mai crunt. Atunci au fost arestați in- 
telectualii, nu? Anii '60, când s-a produs o anumită liberalizare, încă 
din '56 un pic și în '58 s-a retractat... Din anii '60 iar a fost o 
îmbunătățire a climatului... În *71 au fost Tezele... Pe urmă s-a uitat... 
În anii '70 s-au putut publica destul de multe cărți... În anii '80 a fost 
din ce în ce mai rău, din ce în ce mai insuportabil... Deci, hai să dis- - 
cutăm. 

` Legati „arcul” , domnule profesor, legati arcul din secolul trecut... 

Până să generalizăm, până să spunem „totalitarismul” — sigur-că 
trebuie să ajungem la ideea totalitarismului, la ideea fascismului — unii 
n-or să se recunoască fasciști. Hitleriştii de ce să se recunoască fas- 
ciști? 

Cum să nu se recunoască? Heidegger vorbește despre Dummheit-ul 
său... Își dă seama că.. 

Dar nu-i Fascisti e nazism, e altceva. Deci fascismul italian și 
nazismul hitlerist sunt relativ altceva în limitele unor asemănări şi | 
deosebiri. Eu aş propune, dacă ne calmăm un pic, să pornim invers... 
De la analiza stadiilor, situațiilor, țărilor, cu tot adevărul fiecărei 
grozăvii, dar, vreau să zic, nu amestecăm totul într-o singură oală. Eu 
sunt foarte de acord cu ideea că nu se pot accentua vinile unora și 
- absolvi vinile celorlalți... Dar să vedem exact ce vină și să reducem 
opera la vină. Pentru că pînă la urmă va trebui totușă să-i citim pe 
Sartre, și pe Aragon, și pe -Heidegger, și pe Céline, şi pe Knut 
Hamsun. Și pe Gorki, bineînțeles... Adică eu zic că întâi să analizăm 
erorile, vinile, mici, mari, foarte mari. După aceea să începem să-i 
citim. Pentru că Ţvetaeva l-a considerat pe Maiakovski totdeauna un 
foarte mare poet, deşi Ţvetaeva se afla pe poziții politice. adverse. Să-i 
citim, pentru că după “treizeci de ani, vă întreb, ce-o să rămână din 
aceste vini politice ale anilor '30—'40—'50? Mai nimic!... O să rămână 
în istoriile literare... Asta nu înseamnă că trebuie acoperite! Asta 
înseamnă că, finalmente, trebuie să recuperăm opera. lar dacă s-a 
greșit, și s-a greșit foarie mult cu așa ceva, pe cât posibil, să nu greșim 
de-acum î înainte, aruncând opera din cauza erorilor foarte mari comise 
de autorii în cauză. ` 

Nu se aruncă nici un om, domnule pct > 

Se cam aruncă! Sè cam aruncă! 

„Se scoate... „plăpuma” , domnule dă A 
Dar ce-i aia plapuma? 
Ceva cu care te-ai acoperit ca să... nu se vadă goliciunea... Și să te 

„încălzești” mai mult decât altii când e frig... : 
Bun! Bine! Eu zic așa. Se scoate plapuma de pe cei considerați 

de un singur fel. Dar cei care s-au schimbat? Au apărut la noi recent 

cinci volume Malraux! Eu îl iubesc fierbinte pe Malraux. Și-l știu pe 


- de rost. Si am fost. educat de cărțile lui! Din cauză că a devenit mi- . 
nistru al lui De Gaulle, i se „iartă“ toată perioada comunistă. Apar | 


Cuceritorii, apare Speranța. Si eu zic că-i corect să apară... 
După o serată când unul dintre interlocutori l-a acuzat pe Malraux, 


Radu Cosașu îmi spunea: „Ce mare scriitor e André Malraux...“ Sunt 


oameni care știu să apere... 

Eu n-am nici o îndoială că prietenul meu Radu Cosașu îl iubeşte 
pe Malraux... 

E normal să-l iubească. y 

ÎI iubește pe Babel, pe care-l iubesc și eu... mare scriitor... 

Nimeni nu-l aruncă pe Malraux, dar spunem adevărul... 

Vreau să spun că Babel anul trecut în Germania a fost marea 
revelatie a lui Marcel Reich-Ramitzky și a altor mari critici. S-a editat 
o nouă traducere. S-au găsit texte și la KGB care au fost incluse în 
ediția Armatei de cavalerie... 

Armata de cavalerie. O capodoperă. O carte unică în veac... 

` O capodoperă. Vreau să vă asigur că moralitatea personală a lui 
Babel, din carte, n-a fost nepătată. Dar, în același timp, trebuie să 
punem în cumpănă faptul... La 

Dar ce-a făcut Babel? 

Înainte de a fi fost ucis! A fost ucis de Stalin și de șeful 
KGB-ului, el fiind în bune relații de amiciţie cu soția lui lejov și cu 
lejov... Cum să spun... şi făcând foarte multe concesii... Ideea mea este 
să scoatem orice „plapumă”... 

Dar ce-i reprosați... 

Nu-i reproșez lui nimic. . 

Mai dati-mi câteva date. 

S-a întors în Rusia când era sigur că o să fie ucis, nu?... Eu nu-i 
reproșez nimic! Eu chiar cred că este una din marile figuri tragice. Dar 
nu toată lumea a putut fi atât de rectiliniu antistalinistă ca 
Mandelstam, de pildă... Nu putea să fie toată lumea așa. Ce să facem? 
Nici măcar Ahmatova n-a fost așa, la drept vorbind... și Pasternak n-a 
fost deloc cum a fost Mandelstam. El face parte dintre excepţiile mi- 
nunate... ca atitudine morală, dar nu toată lumea poate... Și atunci eu 
zic aşa.. 

Spone: Ce-au făcut Babel si Pasternak... 


‘Nuu... : 


Ij 

O informatie, numai! ; i 

"Păi, au făcut concesii... Au făcut destule concesii... Babel de alt- 
fel, a fost comunist convins, nu? Spre deosebire de Pasternak, care n-a 
fost... Dar Babel a fost... Și au fost oameni care au jucat un rol uriaș 
în acea vreme... Dar n-aş vrea să ne axăm-numai pe acea experiență... 

Revin la întrebarea dvs. Care-i mai importantă. Deci... Hai să 
pornim de la inventarierea faptelor, datelor, situaţiilor... a îngrozi- 
toarelor situații care au fost în fascism și în comunism. În fascisme şi 
în comunisme... și după aceea să începem să nuanțăm etape, țări. Nu 
în toate țările, în anii '80 a fost așa ca la noi, nu? 

Alături, î în Ungaria, n-a fost chiar așa în anii '80, o știți foarte - 
bine. Deci să nuanțăm pe etape, pe țări, şi ‘după aceea să începem ge- 
neralizările, ceva mai prudent! 

Bine... Apelul acesta la nuantare... E un simbol pentru gândirea dys. 
Dar, domnule profesor, de ce treceţi în praxiologie şi nu rămâneți în plan teo- 
retic? 

Tocmai, praxiologic, după părerea mea, trebuie să refuzăm relele 
şi lucrurile îngrozitoare șă să nu facem nici un rabat, dar pe baza 
cunoașterii și analizei. Și acum vin la idee. Opinia mea, la care mulți 
nu vor adera, bineînțeles, e că fascismele în forma aceasta de sfârșit 
de secol 19 și de secol 20, reprezintă o noutate. Ideea să distrugi și alte 
naţiuni... alte etnii, alte popoare... A existat însă de mult și o altă idee 
— pe care o numim comunistă — dar nu puteți să n-o numiţi așa! Puteţi 
să o numiţi comunitară, puteți s-o numiti socială, puteți s-o numiți 
cum vreţi, pentru că eu tot n-aş vrea ca să mi se blocheze gândirea din 
cauza cuvintelor! Noi punem: acum etichete: comunist, fascist... 
astea-s etichete! Hai să vedem cum arată omul respectiv sau gândirea 
lui! Sub această etichetă infamantă de „comunist“ este o lungă, lungă 
istorie a gândirii sociale omenești ... Special am vrut să bruschez citi- 
torul în penultimul capitol al ultimei mele cărți, vorbind despre 
„comunismul primilor creștini“! Pot să mă refer la Augustin şi la alți 
reprezentanți ai patristicii. Pot să mă refer — v-aţi referit și dumnea- 
voastră — la Morus și Campanella. Ideea că noi n-am putea trăi în așa 
o lume... Evident că n-am putea trăi în așa o lume, numai că nu uitaţi 
că T. Campanella a stat închis mare parte din viață şi acolo a scris 
această carte. El nu a fost un torționar... el a avut de-a face cu 
torționarii. El a fost victimă, n-a fost călău... Mai departe: secolele 17- 
18-19 sunt pline de asemena idei egalitare, comunitare, naiv-utopice, 
bazate pe utopii ale dreptății. 

rationale, să ne spună filosoful Ion lanosi. 

Cum spuneti? 

Iraționale! 

Ele nu sunt iraționale ... Ele nu sunt iraționale pentru că izvărăsc 
din probleme reale, dar uneori se realizează. Să vă dau un exemplu, pe 
care l-aţi invocat — cu Israelul: viziunea lui Herzl a fost o utopie abso- 
lută atunci când a fost formulată. A fost o utopie. Ca pe urmă, după al 
doilea război mondial (de altfel, în mare măsură din cauza genocidu- 
lui), a putut fi realizată. Asta este o viclenie a istoriei, ca să zic așa... 

Ar fi fost realizată datorită puterii, tradiţiei și fortei ideologiei lui 


Herzl, indiferent dacă a avut loc sau n-ar fi avut loc al doilea război mon- 


dial. 

Bun! Ideea mea este următoarea: că utopii reproiectate, ca la 
Platon, sâu pre-reproiectate ca la foarte mulți alții, într-un viitor 
indefinit, sunt puz-de-rii! V-am spus: e Platon, e Augustin, e 
Campanella, e Fichte... e Fichte! E Owen, Fourier, Saint-Simon, și 
încă o sută... Utopiile și antiutopiile care s-au scris în secolul 20, care 
de-acuma demonstrează o utopic fals realizată — „1984“, nu? „1984“ 
aparțin unui autor de stânga, socialist, care a fost în Spania. Deci, eu 
cred că trebuie să avem grijă să nu cădem în naivitatea utopiilor, pe 
cât posibil. Dar se va cădea din nou! Nu în această utopie, bineînțeles. 
În alte utopii, pentru că există utopii medicale, utopii arhitecturale... 
Turnul Babel nu vine dintr-o utopie anterioară, conotată pe urmă ne- 
gativ, dar inițial pozitivă? 

Frumos că vă apărati. istoria, domnule proni Și biografia.. 

Nuu! Eu nu-mi apăr... 

Prin istoria doctrinelor păi dar ați trăit o viată în care aţi fost 
înșelat, domnule profesor... i 

Fără îndoială. 

.. si aveti acum, Dumnezeu să vă dea sănătate... aveţi 67 de ani... E 
păcat de viata unui cărturar cosmopolit, cum vă spunea foarte bine profe- 
sorul Zamfir, ca dumneavoastră, adăpat la atâtea culturi, slujind cultura... 

Jocul cu mărgele de sticlă a lui Hermann Hesse nu e o utopie?... 
și muzicală și socială... 

Utopia v-a distrus viata, domnule profesor. 

Bun! Și eu acum ce să fac? Eu s-o refac? Eu nu pot s-o refac... 

Dar de ce vă apăraţi prin istoria utopiilor... 

Nu o apăr! O explic! Explic... că generaţiile cad în capcana unor 
utopii... Şi eu de fapt, și dumneavoastră, mulți am căzut îi capcana 
acestei utopii. 

Mie îmi pare rău... Dichinaivăaeată am impresia că nu vă pare rău.. 

Da şi nu! Viaţa e cea pe care am trăit-o și pe care am parcurs- O, 
şi pe care nu o mai putem schimba... În noptile de i insomnie îmi pare 

rău, bineînțeles! Där acum eu ce să fac? Nu mai pot schimba viața par- 
cursă. Pot să îmi rescriu unele cărți și le voi rescrie dacă voi fi sănă- 
tos... și să scriu altele noi... 

“Eu cred că utopia e și bună și rea... M-am ocupat ultimele zile de 
Cioran, ultimele săptămâni m-am ocupat de-fapt de el pentru o carte 
de istorie a filosofiei românești la care lucrez. Cioran zice, într-un text 
al lui, că utopia este și răul și binele istoriei, pentru că utopiile sunt 
elaborate și împotriva istoriei... Dvs. care citiți Biblia ştiţi că acolo 
există destul de multe viziuni de tip utopic... Problema e când şi cum 
se realizează. Uneori se realizează. 

Nici o utopie nu se realizează, domnule profesor. 

Cum vă explicați, totuși, că reapar tot timpul? 

Reapar din nevoia noastră de speranță... 

Păi, da! 

Biblia ne învată asta... 

Da! Visul unei nopti de vară şi Furtuna mai ales a lui Shakes- 
peare, nu sunt utopii? Furtuna... o utopie tipic renascentistă! Furtuna, 
nu?... ultima lui piesă în care își ia rămas bun de la noi... 

Ca a tuturor... de la constructorii Turnului Babel şi până la Babel înge- 
latul... și până la profesorul Ianoși... 

Si Orwell a scris „1984 după ce a CREZUT în această utopie... 

Avem nevoie de asemenea balante în istorie... 

“Bineînţeles. 

“Dar în] 995, ier tați-mă, un cărturar ca Dvs. trebuie să se dezbare de 
asemenea utopii și să-i învețe pe cei tineri că nu au dreptul la credințe în ele. 

Dar utopiiile mele la ora actuală sunt liberale... Hermann Hesse 
ce fel de utopie este? 

Credeti mai departe... Înșelati-vă mai departe, domnule profesor! 

Aaaa! N-am voie nici să citesc Jocul cu mărgele de sticlă? 

Aveţi voie să citiți orice... Ne trebuie tuturor însă luciditatea ciorani- 
ană. i 

Nu se poate! Omul este — Dvs. aţi spus:o:= şi natură și cultură! 
Si eu vă spun... 
Ne trebuie luciditate, domnule profesor! 
„. Şi luciditate și utopie, pentru că... 
Aoin la sfârștul, acestui mileniu, ne trebuie luciditate cioraniană. Și a 
` fost un exemplu din acest punct de vedere Emil Cioran. 
După ce-a avut... 
După ce a greșit... 
După ce a avut multe utopii... 
A fost adeptul unor idei legionare şi a gresit. Dar autocritica lui... 

Problema nu e asta pentru mine. Aici mă despart de Dvs. 
Problema esențială este DE CE? De ce au mers pe acest drum... Eu vă 
pot da o explicatie, dar nu acum!.. De ce au fost antiliberali, de ce au 
fost antidemocrați, de ce n-au crezut în varianta rii liberală, 
capitalistă, ci au crezut în-altceva... 

Au explicat asta cercetătorii... : 

Nu! N-au explicat! Acum se hulește!... Se hulește într-o direcție 
şi se huleste și în direcția cealaltă. De ce? 

Nu-i adevărat! Se scoate „plapuma“! A scos-o Zigu Ornea, într-un fel, 
în cartea sa, și Gabriel Liiceanu care se ocupă acum de Cioran... 

Buuun! Si după ce-o să scoateţi toate plapumele, ce faceți? 

Aflăm adevărul lui Cioran în fata căruia trebuie să ne înclinăm... pen- 
tru adânca lui autocritică... Cum trebuie s-o facem și în fata lui Heidegger, 
din moment ce vorbește, chiar dacă a fost membru al Partidului nazist, dar 
vorbeşte de... 

Dar de ce îmi dați unele exemple? 

Cele semnificative! 

Extindeţi aceasta asupra tuturor! Mari sau mici! Iată un exemplu 
mic: eu nu fac nici o autocritică în această carte?! Eu sunt un exemplu 
minuscul. 

Dar acum, pentru că.am revenit la disoiția cu domnul Liiceanu în legă- 
tură cu responsabilitatea, cu intransigenta, cu ceea ce numeam eu robes- 
pierrismul domniei sale și m-a contracarat tot timpul... Credeţi în nevoia 
acestei recunoașteri a greselilor? Pentru purificarea noastră. V-am dat 
exemplul lui Cioran. Mie mi se pare copleșitor că Heidegger vorbește la un 
moment dat de „Dummheit“-ul lui, de prostia, la care a trebuit să adere un 
asemenea spirit. Eu am foarte multe exemple din punctul acesta de vedere... 
Mă întelegeţi ce vă spun? 

. Înţeleg. a 

Eu îmi amintesc, de pildă, de o zi în care am primit u un telefon de la 
Gogu Rădulescu, care într-un fel, mi-a fost prieten si m-a ajutat să 


supraviețuiesc într-o anumită vreme. El venea dintr-o familie de muzicanți — - 


am ‘scris două cărți despre fratele său care a fost violonistul cvartetului 
„George Enescu“ — și mi-a spus la telefon: Notează-ţi un număr. Ştii ce-i 
asta? E numărul carnetului de partid, partid hitlerist, al lui Herbert von 
Karajan, despre care dumneata vorbeşti în fiecare zi!... Cu intransigența lui 
si cu robespierrismul lui Gogu Rădulescu nu era de acord să vorbesc. Cu 
entuziasmul meu obișnuit despre Karajan! 

Deschideţi volumul II din Neartă-artă şi veți găsi 25-30 de pa- 
gini de comentariu la textul lui Heidegger tradus de Liiceanu și 
Kleininger; în anii '80 încă, și publicat mai întâi în „Viata 

Românească“ și pe urină în volumul care a fost ulterior republicat, şi. 
în care am absolut toată înțelegerea și încerc să fiu nuanțat în legătură 
cu Scrisoarea despre umanism a lui Heidegger, primul text important 
tradus din el de Liiceanu şi... Deci, ideea mea e următoarea.. a 

Am înteles, domnule profesor... 

Ideea trebuie spusă, totuşi! Că nu taabu să fim iitosigen RA 
Adică... eu am scris, în disputa amicală pe care am avut-o cu fostul 
meu student, cu fostul meu doctorand și cu actualul meu coleg... Ideea 
mea e următoarea: Să nu fim radicali, pe cât posibil... Sau să fim în 
primul rând cu noi, să avem pretenții cât mai mari față de noi, față de 
fiecare dintre noi și, sigur, asta nu exclude obiecțiile "faţă de ceilalți... 
Dar nu se poate numai față de alţii... Eu am toată stima pentru 
Heidegger, dar cred că piesele, romanele şi tratatele lui Sartre vor fi și 
ele republicate, pentru că nu se poate altfel! Trebuie republicate și 
citite! Nu se poate, la unii să reținem lipsa vinovăţiei sau mica 
vinovăţie — este și reversul la fel de adevărat — și la alții numai vinile! 
Adică, hai să discutăm toate „plapumele“... și pe urmă să citim cărțile, 
şi pe urmă să-l publicăm pe Heidegger... și pe urmă să-i citim și pe 
ceilalți... pentru că, vreau să zic, ASTA RĂMÂNE... N-am convin- 
gerea că toți au fost îngeri... În genere omul nu e înger... În genere 
omul este o ființă combinată din elemente contradictorii... Eu nu apăr 
pe nimeni... Eu apăr dreptul fiecăruia de a se apleca asupra culturii și 
de a disocia cât mai bine. Iar propriile noastre vini trebuie discutate și . 
ele. Nu am nici o reținere. Orice m-aţi fi întrebat, v- aș fi răspuns... 
N-am absolut nici o reținere. trebuie discutate... Cineva zicea într-un 
articol că-i dostoievskianism... Măcar de-ar fi! Dar nu e, bineînțeles. 
Că nu mă pot măsura cu asemenea confesiuni... Dar dacă voi trăi, voi 
mai face și confesiuni... Destule, cred... 

Îmi pare rău, domnule profesor, că mereu v-am întrerupt... Am avut 
atâtea sute de întrebări să vă pun... Din păcate nu pot să le citesc, pentru că 
Alexandra Chilie a întârziat cu întrebările acestea, dar am să caut eu să le 
strecor în diverse alte emisiuni... Sunt cinci foi... cu întrebări... 

Da, dar n-am să pot să vă răspund! 

Vă mai invit eu... Vă mai aduc cu spiritul... N-aveţi nici o grijă... 

Eu vă mulțumesc foarte mult că m-ați invitat. 

Stati, stati că nu am terminat... Îmi pare foarte rău că v-am întrerupt... 
Pòate spre părerea de rău a unor telespectatori dar n-am avut ce face, pen- 
tru că am și eu un anumit ritm, trebuie să realizez un änumit show, fără de 
care nu pot ține oamenii trei ore în fata aparatului... ṣi doream să răspundeti 
la multe lucruri.. - Aş fi vrut să-mi dați replică la un cuvânt al lui Șostakovici 
când spune că preferă umanistilor Shaw, Feuchtwanger $ și alte mari spirite 

despre care scrieți dvs. — preferă un câine pentru cât rău au făcut ei, lui 


Șostakovici înainte de toate, aclamând regimul sovietic... 

Știu... știu ce-a făcut Feuchtwanger. 

Aș fi fi vrut să-mi. vorbiti despre artă, să-mi daţi exemple biografi ce.. 
Dar mai am o singură întrebare și după aceea ascultăm Haydn... Vă ocupați 
în carte, la un moment dat, de Fukuyama... N-am mai discutat despre asta... 
E și aici, poate o utopie, nu? Federalismul americano-japonez va salva 
lumea acum? Credeţi că liberalismul va salva lumea? Spuneți că aveti o 
gândire liberală... 

Eu am o gândire liberală în plan cultural, fără îndoială. 

Dar economic, ce gândiţi? 

Economic nu gândesc chiar așa. N-avem timp acum.. 

Vine liberalismul? 

Unde? 

În lume. 

Din păcate, nu cred... Din păcate, nu cred. Adică... cred că e 
utopie. Aș fi de părerea acestei utopii, pentru că înseamnă dialog, 
înseamnă deschideri reciproce, înseamnă sfârșitul tuturor fundamen- 
talismelor, înseamnă sfârștul intoleranței... De altfel, ați remarcat: la 
noi toleranța este aclamată intolerant, deseori. Deseori este susținută 
intolerant toleranța! Și dialogul e invocat, monologând! Din păcate, 
nu cred... Din păcate, cred că e o utopie... Din păcate, văd că acest 
sfârșit de secol și începutul secolului următor nu abundă în speranțe, 
deşi multe lucruri se îmbunătățesc.. . Si la noi, inclusiv... Şi la noi 
deschiderile se vor produce, sper... Dar nu cred că în direcția unui li- 
beralism aşa cum e imaginat el de către Fukuyama... Nu cred, din 
păcate... discrepanțele în lume sunt enorme! Obiectiv enorme! Există 
încă, sute de milioane de oameni săraci... Ce să aibă ei de-a face cu 
liberalismul, deocamdată?! Deci, vreau să spun, îmi pare rău că nu voi 
apuca o asemenea vreme, în care să putem să ne confruntăm cu toate 
erorile trecutului, pe bază de liberalism cultural... Nu cred, nu cred! 
Adică văd destul de amestecat viitorul apropiat... Și nu cred nici că îl 
vor apuca generaţiile următoare. Ele, uneori, ne judecă de la înălțimea 
unui act de naștere mult ulterior — iar eu obişnuiesc să spun că e noroc 
să te fi născut cu 30-40-50 de ani mai târziu decât noi, dar încă nu e 
un merit. Trebuie abia demonstrat că e un merit, mai mult decât doar 
un noroc! Din păcate cred că or să aibe şi ei probleme foarte mari.. 

Pentru ei, e un noroc, domnule: profesor! 

E un noroc ca punct de plecare, să vedem cum va arăta punctul 
de sosire cultural. Punctul cultural de sosire! 

Punctul de vedere uman înainte de toate, domnule profesor. 


182 -JOSIF SAVA 


E un noroc ca premisă și eu sprijin din tot sufletul acest noroc ca 
premisă; dar acum trebuie să facă cu acest noroc ceva. Și aici suntem, 
cred, de aceeași a di Adică cultural trebuie să se Saci ceva cu acest 
noroc. 

Dar înainte de toate economic.. 

Economic, da, bineînțeles. Dar ce-or să facă?! Ni pot: să termin : 
această discuţie pe o notă euforică... Cred că e amestecată lumea noas- 
tră de azi, și de mâine, și de poimâine; și vom mai avea prilejul, în anii 
care vin, să constatăm acest amestec. 

Bine, încheiem... 

Dar totuși mă lăsaţi să vă mulţumesc. 

Nuu, asta nu e important. 

Ba da, pentru că de multe ori v-am refuzat, ţineţi minte. 

Unii mă refuză și până la urmă toată lumea vine. Multi sunt împotriva 
spiritului emisiunii, dar mereu aflu că toată lumea deschide aparatul sâm- 
bătă la orele 17,30. Vă multumesc. 

Eu vă mulțumesc că m-ati incitat să vă răspund. 

Eu vă mulțumesc foarte mult că ati venit. Mai existau două întrebări, 
fundamentale într-un fel... citindu-vă comentariile la Biblie — că am citit un 
comentariu în Opţiuni foarte frumos, și patristica... 

Ocupă o carte întreagă. Sunt un cititor asiduu al Bibliei... 

Aş fi vrut să vorbiti despre trădare, aș fi vrut să vorbiti despre lasitate... 
pe exemple biblice... Ca să demonstrăm de ce, poate, F ukuyama nu are drep- 
tate și de ce trăim în utopie. 

Da, bineînțeles! Eu am încercat să propun o deosebire între frică 
și lașitate. Noi am trăit în frică. Cine zice nu, minte! Dar problema era 
“cât de mult ne puteam opune lașității. 

N-am avut dreptul la la șitățile pe care le-am avut, domnule profesor! 

„Asta-i concluzia generaţiilor, nu a mea — nu a generaţiei mele. 

Cred că între frică şi lașitate trebuie făcută o deosebire. Adică... 
trebuie tot timpul să ne controlăm... 

Dar legaţi problema s si de trădare! 

 Trădare... sigur... şi de ce unele trădări nu se iartă în Biblie = 
unele slăbiciuni se iartă, unele frici şi laşități se iartă — Petru e iertat, 
Iuda nu e iertat — , încerc să explic în Izvoare biblice de ce. 

Superb capitolil despre Iuda, da? luduska, cum îi spune Saltâkov- 
Scedrin, da? Domnilor, a trecut timpul. Să încheiem. Să tragem o cortină! 
Ah, fetele cu instrumente de coarde! Haydn ascultăm în final... Vă multumesc 
eu, în mod deosebit, domnule profesor, pentru seara asta atractivă, până la. 
urmă... indiferent că săptămâna viitoare, cel putin pe mine mă așteaptă, de 
la minus la plus infinit, de la extrema stângă la cea dreaptă, toate atacurile. 

Sunt obisnuit şi bine imunizat, deja... 
Haydn, echilibratul! Poate veniţi, într-o seară, să facem numai 


istoria muzicii, dar una paralelă mi-ar plăcea. Să-mi explicați de ce 


Biblia are muzica ei... 
Bineînţeles. 
zi ethos-ul ei muzical. De ce. TA Beethoven, în plin Sturm und SNP 
suntem pe efluviile Cvartetului în la minor, și de ce avem nevoie de Stravinski, 
de Enescu. 

Și de... Ultima carte apărută cu SATA şi postfața mea — la 
primul volum şi la volumul cinci — e Omul fară i însușiri de Robert 
Musil, o extraordinară carte muzicală. 

Aş vrea să discut cu dvs. despre Doktor Faustus... acolo e toată istoria 
muzicii şi toată istoria trădărilor... lașităţilor... și nevoii de muzică din vea- 
cul nostru. 

Haydn... Cvartetul... 


Transcriere de Alexandra Chilie 


MIRCEA IORGULESCU 
` „Irăncăneala “-e un spatiu al libertăţii? - 
j 4 Septembrie 1994 


. Bună seara, stimati telespectatori. Iată-ne la Serată, la întâlnirea noas- 
tră duminicală deschisă de elevul Răzvan Costin Filipoiu, cu o Gavotă de 
Glück. Ne-am plimbat prin secolul al XVIII-lea...Stăm două ore și jumătate, 
astăzi, de vorbă cu un oaspete al București-ului î în aceste zile, domnul Mircea 
Iorgulescu, reputat critic literar. ÎI auzim mereu la Europa Liberă în ultimii 
sase ani. 

Colega Georgeta Drimala ne-a PE o surpriză, într-un fel, trei elevi 
muzicieni care vor străbate un itinerar istoric. 

Ascultăm muzică, mai am şi casete pregătite dar tin la această întâlnire 
duminicală pentru colocviile noastre, pentru ridicarea unor probleme cultu- 
rale care, mai mult sau mai puţin, totdeauna mi se par adiacente problemelor ` 
muzicii, problemelor culturii în ansamblu iar cei care vor să asculte numai 
muzică au prilejul, și îi rog să urmărească emisiunile muzicale pe care le 
avem în timpul săptămânii, sub generice ca „1001 Audiții“, „Ora de mu- 
zică“, concertele simfonice de vineri seara și asa mai departe... Faptul că vin 
la serate personalități de marcă din tot registrul intelectual, să zic așa, e un 
lucru foarte bun pentru cei care vor să petreacă o duminică plăcută. 

Domnule Iorgulescu, dați-mi voie înainte de toate, cum obișnuiesc cu 
toți invitații mei, să vorbesc despre opera interlocutorului pentru că opera 
rămâne defi initorie, pentru un intelectual. 

Mircea Iorgulescu este născut în '43 dar uitaţi-vă câte cărți am reușit 
să .găsesc în bibliotecă: un volum intitulat Prezent apărut la Cartea 
Românească; un volum incitant care de-abia acum trebuie continuat, cred 
eu, Spre alt Istrati, Mircea Iorgulescu fiind unul din cei care au revelat reala 
personalitate a lui Istrati și locul pe care l-a avut marele scriitor român în 
demascarea totalitarismului, demascarea sovietismului; un volum Firescul ca 
excepție, un volum de cronici.. 

Nu e vorba de cronici, aici e vorba de Tudor Vladimirescu și 
Dinicu Golescu, puși într-o ecuaţie... 

Da, şi ecuația finală e totuși legată de câțiva termeni cronicărești 
înainte de toate. Ceară și sigiliu, un volum incitant pentru vremea când a 
apărut la Editura Eminescu. Scriitori tiheri contemporani. Găsim zeci de 
nume... 

E un dicționar. 

Da, dar bine, puțină lume a îndrăznit în acea epocă să se ocupe de 
atâtea nume pe care le aveti dumneavoastră aici; e un dicționar care 
folosește și acum și e foarte interesant în măsura în care acești tineri au 
izbândit, au confirmat sau nu... Un volum Rond de noapte... 

Volumul de debut. 

Rondul de noapte, Cel de-al peria Rond un alt volum; un titlu 
soljenitian, așadar... 

Mascat. 

Mascat. Arhipelag, proză scurtă contemporană, antologie de Mircea 
Iorgulescu și, ne amintim cu totii, cred că volumul a apărut în ‘88, Eseu 
despre lumea lui Caragiale, recent redifuzat, retipărit. Eseu despre lumea lui 
Caragiale a devenit la ediția a doua un subtitlu. Marea trăncăneală este 
genericul acestui volum-pamflet, volum-eseu, volum esopic, nu? 

Nu se ştie ce. 

Volum nu-se-știe-ce. Asq spunea un cronicar recenzându- vă. 

Da. Cu oarecare iritare. 

Mi-a plăcut și iritarea cronicarului... 

Poetul Cristian Popescu, din Adevărul literar și artistic. 

Da, uitați-vă că îl am aici, articolul domnului Cristian Popescu, îl am 
chiar aici. 

Poet remarcabil dealtminteri. . 

Da, și un eseist foarte bun. Și are și dreptate, din moment ce încheie: o 
lectură etică, estetică, religioasă și ontologică, spune el. 

Mie mi se pare cam mult, dar în sfârșit... 

Dar după ce spune că trebuie de-abia acum să-i descifrăm. sensurile. 
Domnule Iorgulescu, v-am invitat pentru că săptămâna asta v-am zărit așa, 
într-un fel, în Bucuresti, și ştiu că ati avut (și presa a consemnat, ieri) o întâl- 
nire cu criticii, cu oamenii de cultură, cu oamenii politici ai Capitalei. Ce 
faceți în Bucureşti? Pentru că ne-am obisnuit să vă auzim.. 

Mai mult decât să vă vedem... Domnule Sava. Sunt în București 
pentru trei săptămâni. Prima săptămână a și trecut, sunt venit aici pen- 
tru coordonarea pe acest timp, de trei săptămâni, a activităţii Biroului 
din Bucureşti : al Europei Libere. Europa Liberă are un birou în 
București; mai avem și un studio, ar fi putut fi mai bun, nu este atât 
de bun pe cât ar fi trebuit să fie, şi pe cât ar fi putut fi dacă ar fi fost 
mai multă energie, la conducerea departamentului în anii trecuți... 

Departamentul diri Bucureşti. 

Departamentul din Miinchen. 

Departamentul din München; domnule lorgulescui. Vă criticati stăpânii 
directi. 


Nu, nu îmi critic stăpânii, este o observaţie care s-a făcut... Este 

de altminteri o observaţie banală, o poate face oricine. Cred că Europa 
Liberă a întârziat foarte mult în intrarea pe unde ultrascurte, deocam- 
dată suntem receptați pe unde ultrascurte doar în Bucureşti și în 
Moldova. 

Da's bune și audițiile de pe unde lungi sau medii. 

Nu, pe scurte, însă audițiile... 

Când se dă muzică și Europa Liberă dă puțină muzică. 

Dă puțină muzică de un anumit tip. Europa Liberă a avut două 
ore de muzică, două ore de emisiuni de muzică pe zi, una se intitula 
Metronom şi alta se intitula Muzică la cerere, era însă vorba de mu- 
zică pentru tineret, una dintre aceste două emisiuni a fost suprimată. 
Vor mai fi și alte emisiuni suprimate, întregul post de radio se găsește 
într-un proces de restructurare, dealtminteri peste un an de zile va 
funcţiona la Praga. Să revenim... 

Despre muzică și Europa Liberă... Aș vrea să mai revin. 

Există opinia în cadrul postului, de radio, nu este o opinie, este 
o certitudine că s-a pierdut mult timp cu intrarea pe unde ultrascurte. 
Pentru că dacă înainte de decembrie 1989, auditorii noştri erau atât de 
interesaţi de ceea ce se spunea și se putea auzi la Europa Liberă încât 
puteau să stea cu degetul pe butonul undelor scurte, printre pârâituri, 
“fomnăituri, pocnete, să. asculte fiecare respirație, acum există 
concurență. Radioul din Bucureşti a evoluat mult și bine, am ascultat 
în aceste zile multe posturi de radio cu ochiul, cu urechea mai bine zis, - 
a profesionistului, este o evoluție remarcabilă și trebuie să fixăm mai 

„bine locul nostru în acest peisaj al jurnalismului radiofonic. 

Cine mai are nevoie de Europa Liberă, domnule Iorgulescu? 

Domnule Sava, trebuie cred mai întâi să spun că Europa Liberă 
nu transmite doar în limba română. Europa Liberă a transmis în lim- 
bile țărilor din Est foste comuniste. Pentru fosta Uniune Sovietică 
exista Radio Libertatea și pentru popoarele de acolo, respectiv, în lim- 
bile de acolo. În momentul de față, situația Europei Libere este urmă- 
toarea: departamentul maghiar a fost desființat în urmă cu aproape un 
an; departamentul ceh şi cel polonez au fost transformate în entități 
independente şi s-au mutat la Varșovia și respectiv la Praga. Există, și 
vor exista departamentul român, bulgar, departamentele baltice și 
probabil departamentul slovac. Există de asemenea (și transmite) ser- 
viciul balcanic, acest serviciu balcanic adresându-se de fapt fostei 
Iugoslavii. 

E o departajare în ... sistem maltez... ` 

Nu știu dacă este sistem maltez, nu știu ce poate sugera, știu 

teoriile care circulă în România cu oarecare insistență, sunt accente 

politice, cred că aceste teorii sunt vehiculate mai ales în virtutea unei 
înclinații, aş zice, naționale către ceea ce se află în culise, dedesubt, 
dincolo de fapte, dincolo de ceea ce se vede. 

E o rimă aici, domnule Iorgulescu. Malta... 


Știu, este o rimă dar, ca analist politic; eu cred că această rimă : 


este doar o rimă. 

Bine, dacă dumneavoastră veniti de la München si ne spuneți... 

Nu, eu o spun în calitate de Mircea Iorgulescu și în calitate de 
jurnalist la un post de radio american. Pentru că m-ati întrebat de 
necesitatea acestui post de radio, cred că este foarte necesar și iată de 
ce: Acest post de radio este independent, nu este un post de propa- 
gandă; noi încercăm și vom încerca încă mai mult decât până acum, 
pentru că și programele noastre se află într-un proceș de restructurare 
şi de adaptare la noile nevoi, la noile realități din țările înspre care 
emitem, respectiv spre Romania, având însă grijă în același timp să nu 
devenim foarte specific naţionali, din toate punctele de vedere. 
Standardele la care lucrăm noi, regulile profesionale sunt cele occi- 
dentale și cred că pentru colegii noștri din presa românească, fie ea 
scrisă, fie ea vorbită, fie vizuală, este foarte important să. existe 
Europa Liberă ca un reper. 

Radio Actualități, programul 1 al Radio-ului București, apune toate 
lucrurile pe care le spuneți voi.. 

De acord, numai că iată, eu fac programul intitulat Actualitatea 
românească. Acest program sė transmite la ora 19, ora României, de 
fapt ora 19 și 8 minute, dacă nu mă înșel, am 50 de minute iar la ediția 
a doua care se transmite trei ore mai târziu, schimb din aceste 50 de 


minute, în functie de zi, în functie de evenimente, până la 80% din: 


conținutul emisiunii. Handicapul de a nu avea decât 50 de minute față 


de 24 de ore cât are Radio București, eu încerc să-l transform într-un. 


avantaj al meu în raport cu Radio București. Fac o selecţie, stabilesc 
o ierarhie, încerc să esenţializez. Nu este (am văzut că în România se 
discută foarte mult în termeni de reproș) un reproș, ci o constatare 
obiectivă, o judecată de existență. La Radio București, această situare 
a evenimentelor în plan nu există. Sau ea este suficient de elastică pen- 
tru a se sugera că de fapt nu există. Sunt ştiri importante amestecate 
cu ştiri neimportante. 

E normal, pentru un program de 24 de ore.. 

Mă refer și la felul în care sunt alcătuite buletinele de ştiri; mă 
refer la emisiunile de dezbateri şi așa mai departe. Eu fac în 
Actualitatea românească un concentrat. Acest concentrat nu exclude 
ceea ce face Radio Bucureşti, să ne înțelegem; eu însumi am în fiecare 

zi tot ceea ce s-a transmis la emisiunile informative de la Radio 
București. 

Câtă audientă aţi. pierdut după 1989? 

Sondajele sunt nesigure. Am văzut diverse sondaje, cifrele la o 
analiză critică normală nu sunt convingătoare. Am pierdut foarte mult, 
era normal să pierdem, nu este nici o tragedie. Cifrele pe care le avem 
în momentul de față variază între 9 și 15%. Este un procent foarte bun, 
suntem de departe pe primul loc în topul radiourilor străine, cred că 
noi, prin faptul că nu suntem un post de radio comercial, nu facem 
informație-spectacol, nu suntem nici un post de radio de propagandă 
cum se mai crede de cei care sunt adversarii unei anumite austerități, 
a unei anumite moderaţii în prezentarea faptelor. : 

Tot propagandă se numește, domnule Iorgulescu. 

Credeţi? 

Sunt sigur, politică $ și propagandă, indiferent de ce.. 

Eu sunt mai sceptic decât dumneavoastră. Nu totul e politică și 
nu totul e propagandă. 

Eu cred că fiecare gest e un gest politic. 

Să vă spun ceva. A existat în România o vreme în care totul era 
politic, până și iubirea era politizată și poetică, eu însumi am fost cri- 
tic literar, acum sunt jumalist radiofonic, aştept să se scrie romanele 
despre amestecul dintre politică și amor și se vor scrie. În Romania. În 
alte părți s-au scris, vedeți Kundera. Postul de radio Europa Liberă, 
cred că va fi și este un ‘post într-un fel complementar, în puea cu prin- 
cipalele posturi de radio din Romania. 

V-am înteles. : 

Si mai e ceva. Programul de restructurare, e bine ca ascultătorii 
noştri. care se uită la televizor acum, sunt telespectatorii dumneavoas- 
tră, dumneavoastră sunteți realizatorul acestui program, programul de 
restructurare a postului implică restructurarea Vocii Americii. Este un 
unic proiect de restructurare, de modernizare în care intră, pe de o 
parte, mutarea la Praga, reducerea programelor și un contact mai 
strâns între ceea ce facem noi, şi ceea ce se face la Vocea Americii; vor 
fi chiar forme extrem de apropiate de colaborare. Asta nu înseamnă că 
Europa Liberă se transformă într-un post guvernamental, și nici că 
Vocea Americii se transformă în Europa Liberă. Va fi altceva. 

Nu pentru că l-aţi amintit pe Kundera, președintele Clinton a hotărât 
să vă mutați de la Miinchen la Praga. 

Da, a hotărât. Într-un an de zile postul de radio Europa Liberă 
care va continua să se'numească Europa Liberă, o părere strict per- 
sonală, va fi vorba de un alt post de radio, pe care nu-l pot defini în . 

momentul de față. Peste un an de zile, postul de radio care se va numi 


în continuare Europa Liberă va transmite toate programele de la 


Praga. Operațiunea de mutare va avea două etape: una este prevăzută 
să se încheie până prin martie cealaltă până prin iunie cu un răgaz 
eventual de prelungire a mutării operatiunii până în septembrie. 

- Ca să folosesc limba domnului Clinton; „why“, de ce? 

Motivele expuse au fost în primul rând de ordin financiar. Ele nu 
sunt însă numai de ordin financiar și s-a spus și acest lucru într-un fel 
sau altul de către înalți demnitari americani. Sunt și motive politice. 
La urma urmelor, un asemenea post de radio cu toată mitologia pe 
care a construit-o vreme de atâţia ani, zeci de ani, este şi o bonă. 

E şi o „bornă“, e, (şi nu ştiu cum să spun, iertați-mi termenul) și un 
lagăr... 

Lagăr, unde, pentru cine? 

Acum doi ani, am fost la Festivalul Bayreuth și, venind spre casă, am 
stat prin Miinchen două zile și am vrut să văd și eu cum arată Europa Liberă. 
M-am dus la Gelu Ionescu să-l caut. Și am intrat foarte greu. În orice 
instituție românească, chiar si pe vremea lui Ceausescu se intra mai usor, 
peste tot sârme şi politisti... 

Nu, domnule Sava, să nu exagerăm. Anul trecut? 

În 1992. 

Nu, nici vorbă. Localul în care se află sediul Europei Libere fu- 
sese destinat inițial unui spital. 

Sârmă ghimpată este acolo... 

Sunt ziduri în jurul clădirii și pe aceste ziduri au fost, într-ade- 
văr, întărituri: de sârmă ghimpată. Scandalul Carlos pe care l-ați văzut 
cred că a lămurit de ce a existat sârmă ghimpată. Şi exista un corp de 
securitate, de supraveghetori, de paznici care aveau grijă de siguranța 
celor care munceau acolo. S-au pus bombe la Europa Liberă, dom- 
nule Sava. 

În '92? În august '92 

Da, eram acolo, în august '92 eram deja la München. Și nu este 
așa. Există o poartă pe care se poate intra, un ghișeu, la intrare în hol 
se cheamă la telefon. E un telefon pe o masă, se cheamă la telefon jur- 
nalistul pe care-l doriți, acela vine, prezentați pașaportul la intrare, îl 
lăsaţi, vi se pune un ecuson și pătrundeți. 

Bine, am pătruns în alte locuri mult mai ușor... 

Vorbind de Caragiale, există și fandaxie. 

Bine, iertaţi-mă... 

Nu, nu, vreau să vă spun ceva... 

Nevoia mea.. i 

Au fost mulți colegi care au venit la Europa Liberă, (aflând că 
există proiectul de mutare), să o vadă acolo, să o viziteze ca un muzeu. 
Nu i-a împiedicat nimeni. Jurnalişti din Romania, de toate orientările | 
şi de fapt, cine dorește să viziteze, o poate vizita nestânjenit, cu 
condiția să anunţe; sunt niște reguli și, de altminteri, trebuie să vă spun 
ceva: am constatat că în România de după, de acum, reguli elementare 
de funcționare pentru o instituţie sunt ignorate sau sunt chiar respinse 
cu oarecare vehemență pe motiv că ar fi comuniste. În realitate, există 
reguli precise de funcţionare a oricărei instituții. 

Normal. 

Ele nu au caracter politic. 

Bine. Haideţi să mergem puţin mai departe. Ati vorbit de programul 
dumneavoastră de actualitate politică. Eu am amintit Actualitătile pe pro- 
gramul 1 al Radioului Bucureşti. Avem un program 2, program cultural care 
nu transmite nici pe medii şi noi ne chinuim și, cel puțin din punct de vedere 
muzical am pierdut foarte mulți audienti. „Invitaţiile Euterpei” pe care dum- 
neavoastră le-aţi ascultat ani în sir, acum le ascultă puțină lume, pentru că 
posturile teritoriale au luat undele și așa mai departe. Avem un program cul- 
tural, un bun program muzical. De ce faceți atât de putin pentru muzică? 

Pentru că rațiunea postului de radio Europa Liberă, mai exact a 
serviciului România, nu este să transmită. muzică spre România ci 
comentarii politice, multă informaţie, foarte multă informație siste- 
matizată, analizată, prezentată într-un mod seducător... 

De acord. 

Este important, vreau să vă spun ceva: încep, de pildă, ziua de 
lucru la Europa Liberă, zi de lucru în mod normal de 8 ore, stau 10-12 
ore pe zi și încep ziua de lucru cu un teanc uriaș de pagini în care se 
află cele mai importante comentarii politice apărute în presa din 
Germania, din Marea Britanie, din Franţa și din Statele Unite, comen- 
tariile de presă pe temele zilei ale celor mai importante agenții de 
presă din lume, este un teanc uriaș pe care-l iau și fac o primă selecție, 
la prima mână, înainte de a începe să mă ocup de „Realitatea 
românească“ propriu-zisă. 

Este un potenţial de informaţie pe care, trebuie să spun, noi nad 
folosim din păcate decât în proportie de 10%. 

Nu muzică aș vrea să transmiteti, lăsati-ne pe noi că de la Glück care 
s-a cântat până la Enescu, avem noi spatii de muzică dar, cred eu, pentru 
compozitorii români care trăiesc în zilele noastre aveţi obligatii fundamen- 
tale și nu le îndepliniţi în nici un chip. Voi ați putea fi o tribună de lansare a 
unor mari nume pe care le avem și care la noi la ora actuală e greu să le 
vehiculăm pentru că publicul n-are cultura necesară... 

Cu alte cuvinte, prestigiul Europei Libere ar putea fi... 

Da, pentru lansarea lor, ar putea fi enorm. Noi avem un festival de 
muzică contemporană... | 

Vă mulțumesc pentru ceea ce înțeleg în subtext, despre pres- 
tigiul, despre importanța Europei Libere... 

Sunt de acord, sunteți ascultați de intelectuali români de peste hotare, 
întreaga diaspora. Ei trebuie să afle că avem creatori de talia lui Niculescu, 
Vieru, Tăranu, Bentoiu, Stroe, Olah, și așa mai departe, pe care, de pildă, 
noi, cei de la televiziune vorbim foarte putin pentru că, pe de o parte, nu 
avem spaţiile necesare iar pe de altă parte există din partea publicului o anu- 
mită reticență. Datorită inculturii, datorită faptului că - s-au schimbat 
generațiile de auditori. Și voi ați putea face enorm pentru asta, adică un 


comentariu de 5 minute pe zi în care să spuneți ce scoală componistică 
avem.. 


Chiar pe zi... 

“Cinci minute. 

În economia noastră de timp, cred că e mult dar 10 minute pe 
săptămână cred că e posibil, o să-i transmit lui Gelu Ionescu și 
celorlalți colegi care se ocupă de asta. Avem de altfel un coleg mare. 
meloman, are o colecție uriașă de discuri și avem în program între 


Pi 


altele, o schimbare, o: nouă emisiune care va fi mai cuprinzătoare - 


unde, probabil, o dată pe săptămână vom avea circa 5-10 minute de 
muzică neușoară. 

Da, muzică ușoară dăm noi, eu Sea, mult mai mult decât ne Beinin 

Dar nu vă îndepărtați telespectatorii tineri când spuneți asta? 

Asta e scopul meu principal dar sunt atâția comentatori muzicali care 
își apropie cei 99% din tinerii care iubesc muzica ușoară încât eu am drep- 
tul, reprezentând doar 1% din auditori, să-mi apăr cu vehemenţă teritoriul. 
Da, dar iertați-mă că rămân în această paranteză. Mă bucur că stau de 
vorbă cu dumneavoastră. Trebuie să faceți pentru această muzică contempo- 
rană, mai mult decât facem noi... Şi aveţi atâția comentatori. 

Dacă nu e o sarcină, e perfect. 

Aveti la München un comentator ca Ștefan Zorzor care este excelent din 
punctul ăsta de vedere, îl aveti pe Celibidache... Domnule Iorgulescu, ultima 
oară v-am văzut în “88, în octombrie, un an fatidic și pentru mine, aveam 55 
de ani, dumneavoastră 45, și tin minte că ne-am îmbolnăvit amândoi, cel 


putin eu foarte grav. Dumnezeu m-a apărat dar după aceea, peste o lună, 


v-am văzut plecând. Cum ati avut curajul acesta atunci? 

Nu știu dacă a fost vorba neapărat de curaj, deşi, probabil că ii 
Hotărârea de a nu mă mai întoarce în România am luat-o pe loc, nu 
am plecat din România cu gândul de a nu mă mai întoarce... 

Ati avut relatii în Occident? 
N-am avut nici un fel de relatii în Occident. Nu « am avut rude şi 
nici un fel de relaţii, repet nu plecasem cu gândul de a rămâne. 

Și ați avut șapte cărți și ati avut o pozitie deosebită. 

Am avut mai multe cărți. 

Si hotărârea de ce a fost determinată? 

De disperare. 

Da. Joi seara, întâlnindu-vă cu intelectualii bucureşteni ați pita. lesă 
reproșat că nu au tras usa. 

Da, nu era un reproș, am văzut că așa s-a publicat î în ziare. Eu nu 
am sau sper că nu mai am, sper, presupun, aş dori în orice caz, un fel 
de cultură a reproșului. Sunt cam, după gustul meu, prea multe 
reproșuri în general în viața publică românească. Nu, am făcut o con- 
statare obiectivă, o judecată de existență în legătură cu o situație 
social-culturală din anii ‘60. Si anume, în anii *60 s-a produs la 
inițiativa Partidului Comunist, la inițiativa conducătorilor de atunci, o 
relaxare ideologică și nu doar ideologică; şi în plan social s-a văzut, și 
în plan economic, au existat la un moment dat celebrii mandatari; iar 
această relaxare a fost cumva îngăduită și în cultură; ea a fost accep- 
tată, dar nu și dusă mai departe. Cu alte cuvinte, nu știu dacă metafo- 
ra mea a fost prea bună sau nu, am spus că ușa s-a întredeschis dar că 
ea ar fi trebuit trântită şi nu să te strecori pe ea. 

Disperarea dumneavoastră și fuga dumneavoastră a fost un semn de 
trântire a uşii? 

În plan personal, da. Aţi spus înainte că aveam mai multe cărți 
apărute. Eram o persoană cu oarecare notorietate în viața „publică din 
România... 

Și erati într-un pericol totuși, medical, hai să zic. grav, care putea fi 
rezolvat mai ușor aici decât în afară, nu. 

Nu m-am gândit nici o clipă la asta. iti mărturisesc. Era un fel 
de a rupe, de a arde podurile. 

Da. Domnule Iorgulescu, vom mai discuta în jurul Europei Libere și 
întregii dumneavoastră activități. Spuneti-mi, RES sa zile petrecute în 
Bucuresti, cum găsiti starea culturală a Bucurestiului... 

Starea culturală? 

Da, cititi ziarele românesti? 

Citesc ziarele româneşti în Prisevplră rând din motive profesionale. 

Toate? 

Toate. 

Tot spectrul? 

Cu tot spectrul. De la Vocea României şi Dimineata până la Ziua, 

România Liberă, Evenimentul zilei, Adevărul, Cronica Română, 
Jurnalul Naţional, Curierul national. Vreţi să vă mai spun?. 

„Da, da. 

` Meridian. 

Da. 

Unitatea Naţională, naa PUNR-ului, scris groaznic dar 
există și trebuie 'să-l citesc, săptămânale, publicații pei ate Nu 
citesc ziarele judeţene pentru că nu-mi ajung. 

Nici nouă nu ne ajung în București și e păcat. 

Citesc tot sau aproape tot. 

Dar mai cunoasteti, ca istoric literar, o perioadă îi în care am avut atâtea 
gazete și publicaţii ca acum? 

Au fost. ` 

Atât de multe. 

Stiţi când au fost, domnule Sava? După 1861. După 1861, deci 
la doi ani după Unire, s-a suspendat cenzura — cenzura în Principate, 
deci înainte de Unire fusese introdusă în timpul ocupației rusești din- 
tre 1828-1834 — Cuza a abolit cenzura și după 1861 a fost o explozie 
de presă în România, în România Mică pe atunci, foarte asemănătoare 
cu explozia de după decembrie 1989... 

Am avut peste 900 de ziare. 

„explozia este însă similară în esență şi ca gest, ca registru jurnalistic. 
Pentru că atunci, după 1861 a fost explozie de presă umoristică, sar- 
castică, pamfletară, batjocoritoare de un nivel destul de lamentabil, 
asemănător cu cel la fel de lamentabil de după 1989. 


Da. Ziarele. Le-citiți pe toate. Colegii dumneavoastră întru meserie, să ` 


zic așa, au o anumită politică în ultima vreme, i-aș spune asa, „politica 
strutului“. 
În ce ar consta ea? 
Pun capul în nisip și ziarele care nu le convin, nu le citesc. 
Cel puțin profesional nu mi se pare o atitudine recomandabilă. 
Cel puţin profesional. 
Multi vor să spună că-și apără sănătatea ial: si profesională, 
necitindu-le. 
Și cum poți fi jurnalist fără să citeşti celelalte: jurnale, eu nu 
înţeleg. 
Toate, e vorba de întregul spectru. De la cele care te înjură la cele care 
te laudă. 
Dar nu citeşti, domniile Sava din punctul de vedere al înjură- 
turilor. Eu citesc de pildă România Mare... 

Pe dumneavoastră nu vă înjură. 

Ba da, tocmai... | 

Pe oamenii pe care-i înjură... 

Nu, nu, tocmai că sunt foarte înjurat. Sunt unul din personajele 
ei. Eu când o citesc, și o citesc cu regularitate, citesc și suplimentul ei 
mai exact organul partidului pe care-l conduce redactorul-șef de la 
România Mare, organ care se cheamă Politica, nu mai este: suprainti- 
tulat săptămânal absolut independent, se numește, dacă nu mă înșel, 
săptămânal sau organ al partidului România Mare. Nu asta-i proble- 
ma. Eu o citesc cu răceală și profesional. Nu pe criteriul mă înjură sau 
nu mă înjură. 

Dar pe Mircea Iorgulescu nu-l înjură. 

ÎI înjură, domnule Sava. 

Foarte puțin. | 

Asta înseamnă că dumneavoastră îl citiți rar sau nu citiți decât 
“pasajele unde vă înjură pe dumneavoastră. 

Dar eu citesc pe toți cei care mă înjură și pe cei care mă laudă. 

Eu citesc toată revista. Toată revista. 

Am discutat cu cei de la 22, acum câteva săptămâni; de multe ori, pu- 
bliciști de notorietate, sunt invitaţii mei şi observ că nici nu vor să se uite la 
gazetele care sunt potrivnice lor. Nu e profesional, aveți dreptate. 

Nu este profesional însă... 

Dar e foarte greu. 

E foarte greu pentru cine? 

Pentru cel care citește. Cum spunea, cred că, Pătrăscanu? „Dacă vrei 
să faci pentiga, caii să te înveti să înghiți în fiecare dimineață o ma 
vie“... 

Dommule Sava, probabil că se referă la politica dintr-un anumit 
loc. Nu peste tot a face politică presupune să înghiți dimineața o 
broască. Sunt și locuri mai fericite unde nu trebuie să înghiți broaște. 

La noi, trebuie să te înveți să înghiți o broască. Da, răspundeti-mi la 
întrebarea: cum paie cultura Bucureștiului la ora actuală, după 4-5 zile de 
contacte. 

Contactele, evident, au fost superficiale, rapide. Eu am venit să 
lucrez, stau la biroul din București de la 8 dimineaţă până la 5-5:30 
seara. i . l 

Dar v-ati întâlnit cu... ` 

M-am întâlnit cu amici, cunoștințe din lumea literară, din lumea 
culturală, am vizitat două redacții. Săptămâna viitoare am cel puțin 

„două asemenea vizite programate. Sunt într-o situaţie destul de avan- 
tajoasă. Foarte mulți dintre scriitorii români de astăzi din București 

îmi sunt cunoscuți. Fie i-am citit, fie i-am cunoscut din viața ante- 
rioară, sunt î însă uimit de o anumită lipsă de coeziune profesională. Si 
aici nu mai e vorba de România Mare, de Politica sau de alte publica- 
tii de acelaşi gen. Aici este vorba de publicațiile cu adevărat de cultu- 
ră din București și am să mă refer la cele trei săptămânale care mie mi 
se par importante pentru România de acum... ; 

România culturală. 
| Pentru România în întregul ei și anume România literară, revista 
22 și revista Dilema. Din păcate, cu excepția parțială a României li- 
terare, care are o pagină de ecouri, de note și unde am văzut deseori 
note elogioase despre ceea ce se publică în alte reviste, parcă ar 
funcționa în compartimente etanșe. Este normal ca fiecare publicaţie 
să-și aibă profilul propriu, să-și aibă propria identitate, la urma 
urmelor, propriile poziții dar e anormal să nu existe coeziune intelec- 
tuală și în acest caz și profesională. Găsesc acest lucru cu totul anor- 
mal și pentru a mă raporta într-un fel la titlul regăsit al cărții mele 
despre Caragiale, Marea trăncăneală, cred că este o stare de mare hăr- 
mălaie iar această hărmălaie are ca revers o surditate la fel de mare. 

Haideti, scrieti acum o carte, Marea hărmălaie și o alta, Marea tăcere 


pentru că aici, de fapt, tot Caragiale suntem, pentru că dacă vorbeam de . 


înjurături și vorbeam de atitudini ostile, nimeni în actuala cultură nu-ti ia 
apărarea, indiferent ce poziție ai avea. 

Da, ține de acest mecanism; aş spune de o situare de tip celular. 
Ami impresia că se citeşte mult, vorbesc de lumea intelectuală, mult 
mai puțin decât se citea înainte, interesul a scăzut foarte mult, pericu- 
los de mult, aș spune, și mai ales nu există forme de solidaritate in- 
telectuală. Mie mi se pare anormal. Ca de pildă, domnul Sava, ca să 
nu implicăm persoane absente, este atacat... 

De la extrema stîngă la extrema dreaptă. 

Este atacat în mod calomnios în cutare publicaţie, este de dato- 
ria mea de intelectual român să-i iau apărarea, să intervin în apărarea 
lui, indiferent dacă eu am sau nu am aceleași atitudini politice ca dom- 
nul Sava. 

Da, bine. Nu știu dacă e Cepil cel mai elocvent, dar... 

Cam așa stau lucrurile... 

Sunteţi cam occidentalizat din punctul ăsta de vedere. Tăcerea este una 
din caracteristicile noastre. Și dacă ati scris Marea trăncăneală, să scrieți 
odată și despre Marea tăcere. Pentru că dacă ați luat exemplul meu, de obi- 

„cei invitații mei, eu tin la asta și o pot demonstra practic, vin, să spun asa, de 
la plus la minus infi init, din punct de vedere politic. Înțelegeți? Nori mal este 
ca atunci când vorbesc cu un interlocutor să capăt dușmanii lui; Când dis- 

` cut cu un interlocutor de dreapta, să capăt dușmanii lui, şi când vorbesc cu 

unul de stânga să capăt dușmanii lui... Dar mi se pare absolut normal să fiu 
apărat de cealaltă extremă în condițiile astea. Asta nu s-a întâmplat nici- 
odată. 

Dar există în România o deamii şi o stângă autentice? 

Bine, asta e o altă problemă... 

Nu cumva este o terminologie nepotrivită pentru realitatea 
românească? 

Poate mai vorbiti mai departe de publicaţii... Ati început cu România 
literară, vreti să vorbiti si de alte ziare.. 

Am vorbit de 22 şi de Dilema, mie aceste trei săptămânale mi se 
par importante și reprezentative pentru starea culturală a României de 

Am avut invitaţi pe colegii de la 22. Tot timpul simţeam o atitudine 
poate spun ostilă, e prea mult, fată de Dilema. Și pozițiile lor sunt foarte 
apropiate. 

Sunt calitativ pe același nivel, fac î însă lucruri diferite; 22 este o 
revistă mai degrabă de idei... 

Ideologică. . 

Da, termenul, m-am ferit să-l folosesc pentru că în România are 
o anumită conotație din tot felul de motive și mai ales dintr-o insufi- 
cientă cultură politică... 

` Cuvântul ideologie îl găsesc în orice organ publicistic... 

S-a vorbit despre moartea ideologiilor, despre crima pe care o 
reprezintă ideologiile, sunt teorii la modă, sunt terminologii care... . 
` Vin din „romantism“... ; 

Da. Este o revistă de idei; Dilema este o revistă mai degrabă de 
stare și de analiză, de prezentare moderată, de altfel se şi numește 
Dilema — săptămânal de tranziție, nu pot vorbi foarte mult pentru că 
eu însumi sunt colaborator la Dilema şi aș putea fi suspectat de parti- 
zanat; este o revistă care încearcă să introducă, și aici este marele ei 
merit, un ton echilibrat, ponderat, rațional, și cu o trăsătură, se pare 
specific națională, cu umor, pe cât se poate. 

Să încheiem această primă secvenţă și să ascultăm puțină muzică. Mi 
s-a spus că trag muzica în momentul în care simt că o discuție ajunge la 
anumit punct... 

Nu cred că e cazul. 

Cred că ați fost foarte echilibrat și mă bucură pozitia dumneavoașiră, 
pozitie clasic gazetărească, profesională. 

Normal gazetărească. 

Dar eu m-am dezobisnuit de asta... 

N-o să mă obligați acum să vă compătimesc. 

Mă puteți, dintr-un anumit punct de vedere, compătimi. Haideţi să 
ascultăm putină muzică. Doamna Georgeta Drimala, are o surpriză pentru 
noi. Doamna Drimala este redactoarea emisiunilor lui Klaus Brambach. Și 
acum, Fundaţia Brambach pregătește o surpriză. Vă ascult. Spuneti-ne câte- 
va cuvinte. 

GEORGETA DRIMALA: Fundaţia Brambach în colaborare cu 
Televiziunea Română. Cred că puţină lume știe că în septembrie, 
acum 115 ani, Johannes Brahms împreună cu violonistul virtuos al 
vremii și prieten apropiat Josef Joachim au făcut un turneu în Banat și 
Transilvania. Deci acum în septembrie se împlinesc 115 ani, de un an 
de zile încercăm să punem la punct acest turneu cu care, în fine, în 
această toamnă, în. 14 septembrie va începe. Încercăm să reconstituim . 
acest turneu făcând itinerariul pe care au mers Brahms și Joachim, 
păstrând pe cât posibil, și repertoriul care s-a cântat atunci... În această 
seară, am vrut să profit, să conturez o avanpremieră la ceea ce se va 
întâmpla peste o săptămână. Am invitat trei copii c care vor evolua î în 
acest turneu... 

Vom mai reveni și săptămâna viitoare, când v-as ruga să-i aduceți și pe 
ceilalți copii. O spun-și pentru domnul Mircea Iorgulescu, mai putin obisnu- 
it, cu toate că a scris o carte despre Golescu. Golescu a avut o orchestră la 
Bucureşti, trebuie să vorbim şi despre asta, un lucru fenomenal, România 
este o tară muzicală de foarte multă vreme. La 1 879, Brahms avea 46 de 
ani... vine în Ţările Române... 

GEORGETA PRIMALA; Unde găseşte o activitate muzicală in- 
tensă. 

Se reprezentau opere italiene la doi ani după ce erau jucate la Scala 
din Milano, s-au cântat opere de Verdi și Puccini în timpul vietii compozito- 
rilor. Wagner mai trăia şi era cântat la noi... Mozart mai trăia în 1790, când 
la Timişoara a fost prezentată Nunta lui Figaro. La Sibiu, și acum mai există 
în sala de concert, scaune din vremea când a venit Brahms în Transilvania... 

GEORGETA DRIMALA: Și pianul mai există la Sibiu. 

Și pentru că dumneavoastră, domnule Iorgulescu, aţi scris o carte 
despre Golescu, poate discutăm despre acea orchestră făcută la Golesti, de 
Dinicu Golescu după drumul lui la München... 

Eu vreau să vă spun că istorici bavarezi folosesc tuteonătile de 
călătorie, pasajele referitoare la München, pentru reconstituirea imâ- 
ginii oraşului de atunci. 

Ce pitoresc vorbeşte despre orașul bavarez. 

Este o personalitate extraordinară în cultura română, o persona- 
litate, așa spune, întemeietoare pentru gândirea modernă și pentru ati- 

tudinea clară, răspicată și critică faţă de situația existentă. 

În urmă cu aproape un sfert de mileniu să aducă la Golesti o orchestră, 
nu un taraf, orchestră clasică, asa cum am avut încă în secolul XVII, la Alba 
Iulia, orchestră a italienilor cu 30 de muzicanți... E un semn.. 

Domnule Sava, este un semn că drumul: României este către 
Vest. Orchestra de la Golești a fost făcută de Dinicu după călătoria în 
Vest, el fusese și la Petersburg deși Petersburg era o mare capitală pe 
atunci. 
GEORGETA DRIMALA: Daţi-mi voie să intervin, în Transil- 

vania, Brahms a venit datorită insistențelor iei i-l care se 
aflau'la Viena... Așa că.. 

Domnul Klaus Kesslèr a scris o carte specială, puțin cunoscută despre 
acest turneu... 

GEORGETA DRIMALA: Exact. Cronică târzie. 

E o carte bilingvă, în limba română și limba germană, despre acest 
turneu, se subliniază nevoia lui de a cunoaște muzica locurilor și asta se vede” 
din plin în ceea ce a compus Brahms... Deci, copin acestia trei pe care i-ați 
adus astăzi... 

GEORGETA DRIMALA: Vor interpreta piese care s-au cântat în | 
recitalul lui Brahms-Joachim. Aș dori să cânte Beatrice Cricoveanu. 
Şi mai am o rugăminte la dumneavoastră și la invitat; să procedăm ca 
în simfonia „Despărțirea“: copiii după ce cântă, vă cer permisiunea să 

„poată pleca pentru că ei mai au de studiat și exact de azi într-o săp- 
tămână, avem un recital foarte important la București. 

Suntem de acord să cântăm ca în simfonia Despărțirea de Haydn... 

GERGETA DRIMALA: Beatrice, ce ai făcut în vara asta? 

BEATRICE CRICOVEANU: Am studiat. 

Da, normal. Beatrice. Sunteţi elevă sau studentă? 

BEATRICE CRICOVEANU: Sunt elevă la liceul Dinu Lipatti, 
în clasa XI. 

Și în acest itinerariu.brahmsian, ce veti cânta? 

BEATRICE CRICOVEANU: Voi interpreta. ı un studiu de 
Schuman pe o temă de Paganini, o noveletă de Schuman și două 
sonate de Scarlatti. ` 

Acum? i 

Scarlatti, căruia Caragiale îi spunea Scărlătescu. 

Scărlătescu, da. Mereu discut cu Radu Cosaşu, care este un mare admi- 
rator al lui Caragiale, despre Scarlatti. Car agiale î îi spune Scărlătescu. Și 
foarte frumoasă ideea lui Caragiale... 

N-a existat în istorie, iertați-mă că vă spun dumneavoastră, specialis- 
tul în Caragiale, cred eu de frunte, n-a existat scriitor care să iubească, să 

aibă nevoie de muzică, ca lon Luca Caragiale. Scrisorile cu Zarifopol mi se 
par documente unice în istorie. 

În literatura lui Caragiale există un ritm al gândirii, care trimite 
spre această pasiune pentru muzică. 

Bun, asemenea ritmuri găsești de la Goethe până la Thomas Mann, dar 
dragostea de muzică... În fiecare săptămână să vii de la Berlin la Leipzig să 
asculti Beethoven. Haideţi să continuati discutia, Spuneti-mi: Mi-ati vorbit 
de câteva foi literare, „Adevărul literar și artistic“ nu vă place? Este una din 
revistele cele mai echilibrate. 

` Ba da, am vorbit de publicaţii săptămânale, există şi suplimente 
ale unor cotidiane, Adevărul literar și artistic apare separat de cotidi- 
an dar este suplimentul Adevărului... 

Și mai este unul care se numește Litere, arte, idei. Apare în cor- 
pul ziarului Cotidianul, după principiul tehnic al ziarelor franceze care 
au un supliment cultural, de spectacol, de arte și așa mai departe. Cred 
că Adevărul literar și artistic, am spus asta, și Litere, arte, idei com- ` 
pletează cele trei săptămânale propriu-zise pe care le-am numit. 
Numărul de pagini al Dilemei, al Revistei 22 şi al României literare 
diferă de numărul de pagini al Adevărul-lui literar și artistic. Şi 
forţele. Sunt lucruri importante acolo. 

Si. există reviste importante în provincie? 

Există reviste în provincie deosebite, aş aminti în primul rând — 
Echinox de la Cluj. Nu, Echinox de la Cluj este într-un declin — de la 
Cluj aş aminti Apostrof. Echinox trăieşte, după părerea mea, cu coefi- 
cientul de imprudență şi de subiectivitate implicite, trăieşte din pro- 
pria glorie, și de altminteri o bună parte a vechiului Echinox, revistă 
glorioasă până în 1987-1988, atrecut la Apostrof. Există la Tg. Mureș, 
Vatra, la Oradea, Familia care și-a schimbat formatul de la începutul 
acestui an (apare acum în format carte), la Craiova, Ramuri; este 
Euphorion la Sibiu, foarte interesantă, poate că e o soluție. Este o 
revistă mai specială care presupune cititori postala este o formulă 
de revistă, ea există, poate exista. 

Cronica la lași. 

Cronica de la lași pe care însă n-o văd, deci nu mă pot pananpa 

Celelalte ziare, reviste vin la München? 

În general da, dar nu vin întotdeauna, am avut și surprize, nu to- 
tul funcționează perfect, vin mai ușor de la Paris decât de la București. 

Eu nu le găsesc în centrul Bucureștiului. 

Am văzut și eu. Mă întrebaţi cum mi se pare viața cutturală 
bucureşteană la nivelul imediat şi în limita timpului foarte puțin pe. 
care îl am la dispoziție, am bătut librăriile, tarabele de pe stradă, am 

cumpărat foarte multe cărți, apar totuși cărți. 

Enorm de multe cărți. Numai muzicale nu apar. 

Dar văd că aveți o plângere, o jalbă, muzica. 

Am nu o jalbă, am un munte... 

Un munte al plângerii sau al plângerilor. 

Al suferintelor. 

Da. Apar foarte multe cărți. Nu sunt eu vă speriat de numărul 
mare de cărți comerciale, cred că le fac într-adevăr concurență celor 
serioase. Fiecare cumpără ceea ce consideră potrivit cu gusturile, cu 
orientările lui, cu interesul lui, cu plăcerile lui. Nu, este încă unul din- . 
tre acele multe, foarte multe reflexe ale unei vechi epoci. 

Dar ca istoric literar care v-ati ocupat de atâtea momente ale istoriei 

` gândirii și literare românești, trebuie să ştiţi că Golescu n-a apărut, și nu 
există nici un fel de perspectivă de a apărea Golescu, n-au apărut documente 
despre continuarea atâtor altor volume de documente ale istoriei care se edi- 
tau pe vremea când erati dumneavoastră în tară. 

Aici lucrurile sunt ceva mai complicate. A apărut o ediţie foarte 
bună Dinicu Golescu, incompletă dar bună, cred că prin '89-90, la 
editura Minerva, făcută dacă nu mă-nșel de Mircea Anghelescu. 

Dar a fost pregătită înainte. 

Da. Am văzut-o, o am, bineînţeles, o am la Paris pentru că acolo 
am cărţile, eu stau în două orașe. 

Și la Paris ce faceți, din moment ce lucrati la München? 

Am familia la Paris. Si locuința mea stabilă este la Paris. La 
München am o locuință de serviciu. 

Si acuma vă mutați la Praga. 

Si voi avea locuință de serviciu, dacă mă duc la Praga. 

De ce nu veniti la Bucuresti, domnule lorgulescu? 

Domnule Sava, sunteți cel dintâi care mă întreabă așa ceva. 

Eu întreb de toate, să știți. 

Este dreptul dumneavoastră, dar în ultimul roman “al lui 
Kundera, Nemurirea există, câteva pagini strălucite despre cel care 
întreabă și cel care răspunde și este vorba chiar de meseria de jurna- 
list adevărat de radio, nu de televiziune... 

` E același lucru din acest punct de vedere. 

Sunteţi primul care mă întreabă, nu m-am gândit nici o clipă și 
mărturisesc, că întrebarea dumneavoastră nu mă descumpănește toc- 
mai pentru că nu am nici un răspuns la întrebarea pe care mi-ați pus-o. 

Da, pentru că mi-ati vorbit de disperarea aceea din '88... Întrebarea 
asta o pun, muzicienilor înainte de toate, pentru că ei sunt cei mai mulți la 
ora actuală peste hotare... 

Trebuie să vă spun ceva, domnule. Sava: În 1990-1991, prieteni, 
amici, noi avem mai multe trepte de prietenie, avem prieten, avem 
amici, avem cunoștințe... 

Sistematică neplatoniciană, caragialească, poate. 

Poate.. Mă întrebau de ce nu vii, ce rău ai făcut că ai plecat, ce 
rău faci că nu te întorci. Ei bine, în aceast săptămână, aproape toți cei 
pe care i-am văzut, cunoștințe, amici, prieteni, unii de-a dreptul, alții 
mai învăluit, alții abia sugerat, mi-au spus, bine ai făcut că ai plecat. 
Punct. | 

Da. Vedeți, mă lăsaţi pe mine fără replică dar gândul meu și al foarte 
multor oameni, din generatii adiacente, nu, chiar dacă ne despart 10 ani pe 
„noi doi, este că cei care n-am trântit ușa cum ați spus dumneavoastră, am 
zgâlțâit-o ani în șir, trebuie, să rămânem aici pentru că acum e nevoie.. 

Domnule Sava, acțiunea mea este individuală și are o semni- 
ficație în primul rând individuală. 

Iertati-mă că am insistat, dar trebuie să explicăm toate lucrurile. 

Domnule Sava, ăsta este un alt lucru interesant care se întâmplă 
în România, pe care eu îl observ, ca român și ca individ care se ocupă 
profesional de tot ce se întâmplă în România. Există o surprinzătoare 
și regretabilă confuzie între domeniul vieții publice și domeniul vieții 
private î în România. În domeniul vieții private nu intri. 

Am înteles... 

Nu mă refer la discuția noastră de acum, mă refer în general. 
Această confuzie între public şi privat este în România generală, 
dureroasă, grotescă și regretabilă. 

Bine. Nu toți venim din Boileau și din lumea lui Boileau. Suntem multi, 
trăim aici într-un imperiu caragialesc, iarăși revin, dar poate este și asta o 
obligatie a noastră în condiţiile astea. Stiti de ce spun asta? Și revin iarăși la 
muzică. Mă intrigă că foarte mulți dintre tinerii muzicieni care ar putea 
deveni soliști în România, se duc și cântă într-o orchestră undeva, în sudul 
Spaniei. Dar ei știți de ce o fac? O fac pentru că în România un om ca mine 
poate câștiga maximum 100-200 de dolari pe lună, un muzicant câștigă mai 
putin chiar, cântând chiar la Filarmonică, pe când în Spania el câștigă câte 
2000-3000 de dolari. lertaţi-mi procesul de intenție dar poate trebuie expli- 
cat și asta. Sigur că aveți tot dreptul, nu, și Andrei Șerban, am vorbit cu dom- 
nia sa acum 4 săptămâni, i-am pus cu aceeaşi, haideţi să spun, lipsă de 
eleganță, întrebarea si mi-a spus: Eu nu pot părăsi familia mea pentru că am 
copii pe care trebuie să-i cresc în America și nu pot veni decât 2-3 luni pe an. 
Vă înțeleg. Dar de un spirit ca dumneavoastră si de foarte piată alți intelec- 
tuali România are nevoie la ora actuală... 

Domnule Sava, mă îndoiesc. În ceea ce mă priveşte, dar și înte- 

meiat. Și iată de ce. Constat că în viața publică românească, intelectu- 
ali valoroși, străluciți sunt sistematic supuși unui asalt de primitivism, 
de bestialitate jurnalistică, aş spune, cu o sălbăticie inimaginabilă. Din 
cele mai diverse motive. Motivele sunt mai puțin RAe 

Important este.că mari valori sunt... t 

Sunt politice, înainte de toate. 

Da, am spus la întânirea pe care ați evocat-o dumneavoastră de 
câteva ori, de la Grupul de Dialog Social de miercuri seara, dacă nu 
mă-nșel, am spus că dacă un individ care reprezintă o valoare are o altă 
opinie politică decât a mea, nu-l pot detesta pentru asta. Este dreptul lui 
să aibă o altă opinie politică. Întâmplător, ea poate fi diferită de a mea. 
Asta nu înseamnă că trebuie să-l batjocoresc în presă. La noi nu este 
așa și ceea ce se întâmplă cu câțiva străluciți intelectuali români în 
momentul de față. Şi eu cred că ar fi fost o fericire prezenţa lor în viața 
publică a României; această prezenţă este socotită nepotrivită, se face, 
cum se spunea pe vremuri, „totul”, pentru alungarea lor, inclusiv de 
către oameni care, conform peisajului ar trebui să le fie aproape. lar 
această alergie la valori nu este din păcate un fenomen recent. Când 
spun că nu este un fenomen recent nu mă refer doar la perioada ante- 
rioară lui decembrie '89. Aş spune chiar mai mult; regimul comunist 

“avea un fel de complex al intelectualului și al intelectualităţii. Acest 
complex l-au avut în general despoții, l-a avut Stalin, l-a avut 
Napoleon, care-i supraveghea dar îi „răsfăța“ de asemenea pe intelec-. 
tuali și pe artiști. Însă tradiția nerespectării valorilor la noi este mai 

„veche, ea coboară până în secolul trecut. Există inclusiv în perioada 
interbelică, o perioadă pe care tot din motive pelitice, în pofida ade- 
vărului istoric real, mulți o idilizează și o idealizează. 

Deci nu valorile sunt cele chemate să schimbe această situaţie? 

“Când sunt transformate în inamici publici numărul 1... 

Și acești copii plin de talente... Peste trei-patru ani ei se vor duce spre 
Miinchen sau spre Paris și noi rămânem aici. Cu „traditia“ despre care 
vorbiti dumneavoastră.. „Nu poate exista o perspectivă ia iza din punc- 
tul ăsta de vedere? 

Nu ştiu, cu perspective luminoase am avut de-a face î în viața mea 
cealaltă până când am plecat din România încât am o oarecare rezervă 
față de formulă şi chiar față de perspectivele luminoase. Cred că se 
poate face, cum spuneţi dumneavoastră, ceva. Dar se poate face 

“printr-o atitudine rațională, coerentă, sistematică şi consecventă în 
„care dincolo de inevitabilele diferențe de orice natură ar fi ele, există 
un interes comun. Din păcate, cred eu, traumatismul provocat de ceea - 
ce s-a întâmplat în decembrie 1989, de trecerea de la un regim politic 

de natura criminală a celui care a fost atunci în România... Acest trau- 
„matism a dus la mari dezechilibre morale, intelectuale și chiar psihice 

la nivelul unor colective. à 
Da. Bine, eu vă ascult toate tezele, sigur că aş avea zeci de idei 


potrivnice lor dar nu fac decât să înregistrez și emisiunea noastră nu-i decât - 


un dialog care „roentgenizează“, cum spun eu. Vă pune pe dumneavoastră 
în imaginea publicului. Toate ideile acestea, trebuie discutate... 

Pe îndelete, cu calm. 

Da, normal, și cu echilibrul pe care- | demonstrati dumneavoastră. E un 
echilibru explicabil pentru mine dar oamenii tării doresc ca inteligențele 
țării să conducă tara și să ne scoată din impas... 

N-au s-o poată face singuri. Ci cu ajutorul celor care într-adevăr 
doresc iar această dorință trebuie să fie activă și nu doar declarată, și 
nu retorică, nu transformată într-o retorică vag melodramatică. 

Uitati, eu continui această „retorică“ pentru că aminteam de Golescu; 
a făcut-o și Golescu, a făcut-o și Kogălniceanu, a făcut-o si Maiorescu, a 
făcut-o și Enescu și aşa mai departe. Oameni care puteau avea toate gloriile 
Occidentului și au venit aici. Eu când îmi amintesc de Enescu revenit în 1941 
în țară, în timpul conflagrației, când putea să câștige zeci de mii de dolari pe 
seară în America, continuîndu-si concertele; îl amintesc pe Enescu care 
venea să cânte la Turnu-Măgurele sau într-un sat spunând: „Eu puteam să 
stau în nu-stiu-ce Palace la Tokio“, dar el mergea cu clasa a II-a până la 
Turnu-Măgurele să cânte. E „retoric“ ce vă spun. 

Domnule Sava, nu, nu este retoric, cred că există undeva o 
eroare. Și dumneavoastră o împărtășiți, cred, și anume: nu este vorba 
doar de bani și de o atracție materială, este vorba de atmosferă. Cred 
dealtminteri, că în ciuda dificultăţilor foarte mari existente în 
România și a polarizării între oameni foarte bogați și oameni foarte 
săraci, cred că în România există, iertați-mă, și foarte multă văică- 

„reală. Nu uitaţi că n-am stat, n-am plecat din România cu mulți ani 
înainte de decembrie '89 și știu foarte bine, mi s-a întâmplat și mie 
asta, am mâncat salam cu soia; magazinele erau goale, nu se găsea 
nimic nicăieri dar în momentul în care aveam un oaspete, ca prin 
farmec, masa era plină. 

Cu sacrificii enorme. 

Cu sacrificii enorme dar exista. Au fost țări occidentale câre 
după al II-lea război mondial au trăit într-o sărăcie autentică. O sără- 
cie cruntă. Este și cazul Germaniei. Ca să citim măcar literatura din 
primii ani de după război, Germania a fost o țară distrusă, o ţară în 
ruină. Orașul în care trăiesc eu acum și de unde transmite postul de 
radio la care lucrez a fost un oraș distrus, a fost reconstruit cărămidă 

cu cărămidă. 

lertați-mă că vă întrerup. Doctorul Rosbach, ambasadorul Germaniei 
la București, un om minunat, un intelectual de mare rasă, (a fost declarat 
recent Doctor Honoris Causa al Universităţii din Sibiu şi m-am bucurat 

. foarte mult), mi-a spus la o convorbire, tot aici la Serată că, în 1945, în 
Germania s-au întors toți marii intelectuali, ṣi nu mâncau salam cu soia, 
mâncau doar o bucată de pâine şi... 

Cartofi. 

Si cartofi. Și aveau deja posturi la Princeton sau la Universitatea din 
Los Angeles. Au revenit în Germania. Și Germania e mare pentru că ei au 
revenit în '45 acolo. 

Dar nu au fost alungaţi, domnule Sava, cum s-a mai întâmplat în 
România după decembrie 1989 cu cei care au revenit. 

lertaţi-mi vă rog intempestivitatea întrebărilor, nu stiu, până la urmă se 
va spune că sunt și mitocan pentru că vă pun asemenea întrebări, dar nu rea- 
lizăm un dialog „apetisant“ fără asemenea contrarietăți. Haideţi să revenim 
puțin la literatură. Pentru că ati vorbit de aceste reviste literare, pentru că 
citiți totul. 

Tot ce-mi ajunge. 

Da, vă ajung toate cărțile de care vorbeati; spuneti-mi cum vi se pare 
frontul nostru critic. 

Mi-ar place să-mi vorbiţi de pildă despre Eugen Simion și Manolescu. 
Eu nu reuşesc să-i aduc odată împreună, (nu ştiu cum), şi m-aş bucura. Unii 
dintre ei vin separat. Înainte cu două săptămâni a venit în București Sami 
Damian; a fost mult mai aprig decât dumneavoastră. Am auzit și cuvinte 
împotriva lui Preda din partea domniei sale şi așa mai departe. 

Este dreptul lui, eu probabil am altă fire. 

Da, bineînțeles. A fost si Tertulian. A apărut săptămâna trecută o carte 
dumnezeiască, mi-a plăcut foarte mult; am citit-o într-o noapte, Amintiri 
deghizate a domnului Crohmălniceanu. O carte foarte interesantă. Pentru 
definirea personalității criticului și a atmosferei din ultimele decenii. Poate 
ar fi frumos să asculte publicul nostru câteva gânduri ale dumneavoastră 
despre aceste personalităţi despre care am spus și despre alții. 

Despre starea criticii sau mai degrabă despre critici? 

Despre starea criticii prin aceste personalități. 

E mai greu pentru că Nicolae Manolescu a renunțat la a mai face 
critică literară; el este un important om politic român, este șef de par- 
tid, șeful unui partid nou apărut și nu al unui partid istoric sau cu 
pretenții de continuitate istorică, așa cum sunt altele din coaliția din 
care face parte partidul pe care-l conduce Manolescu iar Eugen 
Simion s-a consacrat în cea mai mare măsură unor funcțiuni adminis- 

trativ-reprezentative, dacă am înțeles bine... Este vicepreședintele 
Academiei până la un fel de ministru pentru un program UNESCO... 

E programul de cultură al UNESCO. 

Exact, foarte multe funcțiuni administrative. 

Asta nu e rău. 

Da, depinde ce faci acolo... N-am văzut să scrie. 

A scos săptămâna trecută o carte de dialoguri cu Petru Dimitriu. A mai 
scos acum doi ani o carte cu un titlu shakespearian. 

Am citit-o, era o carte de articole și care încerca să-și expună 
poziția de după decembrie 1989. Din punctul meu de vedere... 

Domnul Simion scrie și asta este important. 

Domnul Manolescu ține de asemenea cursuri, scrie de asemenea. 

Şi am certitudinea că în curând... 

Nu despre asta este vorba și la urma urmei este iarăși dreptul lui 
Manolescu de a înceta să scrie. Este dreptul lui. Așa cum a fost drep- 
tul lui Caragiale de care am vorbit să plece la Berlin. Caragiale a murit 
în exil, domnule Sava. 

A avut o mostenire, domnule, de asta a plecat la Berlin. 

Nu, moștenirea se cam epuizase când a plecat. N-a trăit doar din 
moștenire. N-a plecat pentru că a avut o moștenire, moștenirea i-a 
facilitat plecarea. Dar n-a plecat pentru că a avut moștenirea. 

Asta e, cum aş spune eu, că a plecat Caragiale ca să asculte simfoniile 
lui Beethoven... 

L-aţi amintit pe Titu Maiorescu. Titu Maiorescu nu a fost doar 
criticul literar despre care învaţă copiii la școală, a fost și un mare om 
politic. A fost prim-ministru într-o perioadă fastă pentru România iar 
Titu Maiorescu, se știe din jurnalul lui, a vrut să se exileze. De ce? 

Bine, bine, vreti să reveniti mereu la această temă, la care nu sunt 
pregătit să vă răspund in toto. Teza e lansată de dumneavoastră dar apărarea 
poate avea doar, nu știu cum să spun explicații freudiene... 

Nu este o apărare, este o constatare de fapte existente. 

Dar am avut şi eu dreptul să pun întrebarea. 

Fără îndoială. Este vorba însă de altceva. Este vorba de recep- 
tivitatea, de sensibilitatea la valori intelectuale, de existența unei anu- 
mite atmosfere, nu neapărat de răspuns — nu neapărat de răspuns, nu 
— o atmosferă în care intelectualul să fie suportat. Deseori în lumea 
românească, mai veche, mai nouă, intelectualul a fost nesuportat. 

Da, bine, asta este o chestiune generală care trebuie discutată. 

Dealtminteri lucrurile sunt destul de bine exprimate în literatura 
pe care eu o detest, din punctul de vedere al unei anumite lipse de 
virilitate, de demnitate, de bărbăţie, de activism i-aș spune, nu, nu mă 

refer la activiștii de partid, fireşte. Există în literatura română figura 
suferindului, a inadaptatului de care se învăța pe vremuri la școală, 
cred că se mai învaţă și acum, este o tipologie specifică reflectată în 
literatura română. Nu a apărut din senin această tipologie. Aș fi prefe- 
rat, de pildă, indivizi mai puternici, mai răzbătători, cum există câțiva 
dar proiectați negativ. La urma urmelor, personaje de genul Tănase 
Scatiu, deci personajele active, întreprinzătoare, pline de energie sunt 
la noi supuse în mod constant, în literatura română, și asta spune ceva 
despre spiritul nostru, sunt supuse unei proiecții descalificante. 

Da. E frumoasă o asemenea teză. Dar pentru a încheia paranteza 
aceea în legătură cu plecatul, cu revenitul, acum o săptămână am avut o 
discuție la Casa Scriitorilor din vechea casă, aceea pe care o ştiţi și dum- 
neavoastră, la Neptun. Erau la masa rotundă a Seratei şi Dorin Popa de la 
Iași, care este un gazetar foarte bun și Zigu Ornea. Și Dorin Popa a avut 
indelicatețea să spună cum în urmă cu un an, l-a întrebat pe Zigu Ornea: 
domnule, de ce n-ai plecat? Puteai să pleci. La care tot Dorin Popa a spus 
că Zigu Ornea i-a răspuns cu următoarele cuvinte: Eu sunt istoric literar 
român și locul meu este în România. Și Zigu Ornea a creat o operă mare... 

Domnule Sava, sunt cred că vreo zece ani de când am scris 
despre Zigu Ornea că el singur face cât un institut al Academiei. 
Faptul că Zigu Ornea nu este membru al Academiei Române nici 
astăzi mi se pare extrem de grav pentru sănătatea instituțională cultu- 
rală a României. 

Și asta este o teză... 

Nu este o teză, este o atitudine pe care o exprim cât se poate de 
clar, cum se vede, repet, este un simptom, un semn îngrijorător pentru 
starea instituţională a culturii în România astăzi. 

Lucrurile acestea pot fi rezolvate. 

Este vorba de aceeași recunoaștere a valorii. 

Da, dar si asta-i într-un fel specific, și toate lucrurile se aranjează până 
la urmă. Stiti că cea mai mare potrivnicie în momentul când a intrat în 
Academie a avut-o George Enescu. S-au ridicat împotriva lui spirite mari, în 
frunte cu lorga. Aici lucrurile pot fi discutate din multe puncte de vedere. 
Acum Academia e într-un proces de asezare, și poate până la urmă se va 
rezolva. Nu avem voie să facem proces de intentie. 

Nu cred că este cazul să facem un inventar al celor primiți în 
Academia Română după decembrie 1989. Pentru că acest inventar ar 
duce la o imagine destul de tristă pentru această instituție. Știu cine a 
fost primit în Academie, domnule Sava. Toţi știm. 

Citim ziarele. 

Si atunci e preferabil să mergem mai departe. 

Văd că aţi luat armele mele. Haideti să continuăm. Vă rog să vorbiti 
despre acești critici literari pe care i-am amintit şi despre locul criticii lite- 
rare în Europa, pentru că avem o școală de critici excelenti, sunteți de acord? 

În principiu, da. 

Personalități remarcabile. 

Da. 

Vă rog, judecaţi deasupra... politicii. 

Incerc, asta încerc tot timpul; toată seara am făcut asta. Este chiar 
o obligaţie profesională. Un jurnalist nu face politică. Un jurnalist 
scrie despre politică. 

Nu împărtăsesc acest punct de vedere, dar... 

Dacă dumneavoastră vă duceți la Saraievo, aveţi în mână un 
automat sau o cameră de luat vederi? 

Camera mea de luat vederi e un automat, îndreptat întotdeauna spre 
minciună... 

Poate deveni un automat, preferabil este să nu fie un automat. Cu 
critica românească, lucrurile sunt de discutat pe planuri multiple. 
Există critici și au existat critici români străluciți care, prin nivelul lor 
de pregătire, prin ceea ce au scris, prin cărțile lor se situează la nivel 
european normal, de la criticul Adrian Marino până la Marian 
Papahagi, până la critici ieşeni, Livius Ciocârlie... 

Până la mulţi alții, despre care aţi scris dumneavoastră în aceste cărti; 
aveți o listă cu 30 de critici cel putin. 

Exact. Critici, istorici literari, eseiști. Bun. Această critică este 
însă o critică, cu excepţia lui Adrian Marino care iarăși, în mod sur- 
prinzător, nu este membru al Academiei, nu este universitar. După 
câte știu nici o universitate din România nu l-a invitat să țină cursuri 
din decembrie ‘89 până acum. Este una dintre marile personalități cul- 
turale ale României de astăzi, trăiește la Cluj într-o relativă izolare. Nu 
se interesează nimeni de el. 

Scrie mereu, totuși. 

Scrie mereu, i se publică în Franţa, i se publică în Italia, până și 
în Japonia. Si nu prin serviciile de presă ale Ministerului Culturii, mai 
ales că Ministerul Culturii se ocupă de difuzarea culturii române peste 
hotare prin trimiterea ministrului peste hotare. Mai nou. Nu? 

A fost în Singapore, atâta tot. 

Și în Singapore. 

Nu-i normal? 

Sigur că da. În Singapore. Difuzăm cultura română. Mergem mai 
departe, nu? 

Și Filarmonica noastră a fost în Singapore. 

Este altceva. 

Este un centru mare. 

Adică dumneavoastră vreți să spuneți că domnul Sorescu a dat 
la Singapore un concert de muzică oltenească? 

Dar nu-i vorba de asta, despre concert. A stabilit legături culturale și 
mi se pare 
în si Singapore?! 

Singapore este un centru foarte important. Cum cel japonez este impor- 
tant, cel din Malayesia este important, sunt deschideri pe care trebuie să le 
facem și nu înteleg de ce... 

Deschideri către Pacific?! Prin Singapore?! 

Acolo este lumea viitorului, stiti mai bine ca mine. 

Din punct de vedere cultural? 

Nu, economic si după aceea cultural. 

Sunteţi foarte optimist, domnule Sava. 

Am fost în Japonia şi ştiu ce se numește cultura japoneză. 

Revenim la situația criticii. Au exista criticii foiletoniști... Eu 
însumi am aparținut acestei categorii, iar de la un anumit moment 
încolo, cred că de prin '72-'73 până în decembrie '89, și Nicolae 
Manolescu, și Eugen Simion, și Lucian Raicu, și Valeriu Cristea, pen- 
tru a nu-i numi decât pe cei de la România literară, dar mai erau cei 
de la Familia, cei de la Vatra, cei de la Iași, de la Convorbiri Literare, 
transformaseră tacit cronica literară într-un eseu cu subtext, cu sub- 
strat politic și cu o anumită orientare politică. Acest lucru este destul 
de limpede. 

Și ce aveți împotrivă? 

Nu am nimic împotrivă. A fost o adaptare la situaţie, la moment. 

Eseul despre lumea lui Caragiale este o carte politică, domnule, fun- 
damental politică. 

Este părerea dumneavoastră. 

Totul este subtext în ea. 

Este o modalitate de a face litecătură, Care nu a murit în decem- 
brie ‘89. Foarte mulți autori români s-au grăbit să proclame moartea 
fabulei, moartea parabolei, moartea aluziei, moartea esopismului; este 
inexact. Parabola, esopismul, fabula, vorbitul pe dedesubt există de 
când lumea, sunt procedee literare specializate, verificate, cu putere 
artistică deasemenea verificată. Nu, parabola, aluzia, esopismul n-au 
să moară. Au murit doar pentru cei care le-au dat o valoare de 
întrebuințare și nu o valoare estetică. 

Dar în vremuri de transparenţă totală esopismul este necesar? 

Dar sigur, este o formulă artistică. 

Numåi atât. 

Eu cred că e deajuns. E foarte mult. Revenim la critică. 

Dacă ati scrie astăzi Marea trăncăneală n-ati mai fi esopic. 

M-am gândit și cred că dacă ar fi să o scriu, aş scri-o absolut la 
fel. 

Cu tezele pe care le-ati lansat aici, nu, cu tot ce-aţi spus? 

Ceea ce am spus acum, iată, totuși, sunt un redactor de la Europa 
Liberă, sunt la Televiziunea Română, cu Iosif Sava în direct, cred că 
nu mai e nevoie să tragem linii, să subliniem; cred că ține de norma- 
litate, de acea normalitate care se construiește și care probabil, prin 
coeziune profesională, morală, va fi totuși construită. 

Da. Haideţi să mai punem un punct și o virgulă și să ascultăm, pro- 
puneam Ciaccona lui Bach. Georgeta Drimala... Vreti să spuneți un cuvânt? 

GEORGETA DRIMALA: Câteva cuvinte. Se numeşte Eugen 
Bold, este student la Academia de Muzică, la clasa domnului Daniel 
Podlovski. 

E fiul domnului Bold, de la...? 

GEORGETA DRIMALA: Da. 

Mai există o fată Bold. 

Georgeta Drimala: Este sora lui, este tot violonistă. 

Avem dinastii de muzicieni fenomenale. 

Nu numai de muzicieni. 

Nu, dar de muzicieni, asta mă bucură în mod special. 

GEORGETA DRIMALA: Ceea ce este foarte interesant, Eugen 
va cânta în acest turneu, în afară de Ciaccona, şi vreau să precizez că 
în toate cele şase recitaluri nu a lipsit Bach, Beethoven, Schuman. 
Evident Brahms. Ciaccona din partida în Re Minor și Concertul de 
Brahms. Am să rog colegul de la sunet să schimbe microfonul. 

Vedeți ce live a ajuns Televiziunea Română; apare și sunetistul în ima- 
gine, astfel de lucruri nu erau posibile înainte. Domnule Iorgulescu ar trebui 
să vorbiti și despre televiziune; ați văzut câteva zile televiziunea, nu? Dar aș 
vrea să anunt o idee pe care aș vrea să o atac cu dumneavoastră. Aţi scris 
despre Panait Istrati și aș vrea să aud amănunte, e foarte important nu numai 
din punct de vedere informational şi aș spune ideologic la ora actuală. 

Să încercăm. 

Bine. Dar acum deci, Eugen Bold vă ascultăm. 

GEORGETA DRIMALA: Foarte buni acești copii... 

Au muncit, mult. Un muzicant muncește. 

GEORGETA DRIMALA: Da, într-adevăr. Spune, unde ai fost? 

EUGEN BOLD: Am participat la niște cursuri de vară în Austria 
de muzică de cameră. Împreună cu trei colegi de ai mei avem un 

Cvartet. Şi cu sora mea. 

Bine. Stiti cât de mulți copii din România sunt în Germania, Austria. Şi 
la Paris. 

Studenţi străluciți. 

Foarte multi. 

(Muzică) 

Bine. Aș vrea ca și Răzvan să mai cânte până la ora 7,30, aș vrea în 
același timp, aș ruga regia să-mi comunice exact cât e ora televiziunii și până 
la ce oră putem sta în program, întrebaţi studioul 6 care ne va prelua. Noi 
continuăm discuția, domnule Iorgulescu, v-am amintit că... 

Am pierdut câteva lucruri pe drum. 

Cu ce? Cu Istrati? 

Nu numai cu Istrati, din ceea ce începusem să discutăm. 

Ei, sigur că am pierdut. Fiecare subiect puteam face, putea fi înconju- 
rat ore în şir într-un asemenea colocviu dar mie îmi place să punctez câteva 
laturi ale activităţii dumneavoastră, în special cele legate de o anumită 
politică culturală, așa încât totuși, să drămuim spatiul din punctul acesta de 
vedere. Spuneti-mi, de unde dragostea asta pentru Panait Istrati? 

Cartea despre Panait Istrati, care a părut în 1986, se numea Spre 
alt Istrati. Trebuia să fie primul volum dintr-o serie de trei; proiec- 
tasem o biografie eseistică a lui Panait Istrati, în trei părți... ÎL proiec- 
tasem în trei volume din motive tactice, pentru că volumul al doilea și 
al treilea ar fi trebuit să se refere la lansarea lui Panait Istrati în lite- 
ratura franceză și la călătoria, plecarea din URSS. Amânam cât mai 
mult aceste volume din motive ușor de presupus și de dumneavoastră 
şi de telespectatori. Dar nu am continuat cartea, s-ar putea să o con- 
tinui, nu știu acum, primul volum este însă un fel de elogiu al revoltei. 
Începe de la nașterea lui Istrati în 1884, 10 august pe stil vechi, 22 
august pe stil nou, și se sfârşeşte în 1916 când Panait Istrati părăsește 
România plecând spre Elveţia, unde avea să stea câțiva ani şi apoi în 
Franța să fie descoperit ca scriitor. Această primă parte este consacrată 
spuneam tânărului Istrati, dar nu unui tânăr oarecare revoltat ci unui 

- tânăr situat politic și social destul de exact. Panait Istrati a fost impli- 
cat în mişcarea socialistă din România, chiar dacă ulterior, în Franța, 
el avea să-și diminueze rolul; există și o legendă Istrati, există mai 
multe adevăruri Istrati probabil și există şi o legendă, o legendă creată 
UNCON UC Ci UISUȘI, alteori de admiratori al lui Care crezand că-l fac un 
serviciu au ținut să estompeze, să rotunjească, cum se spune, colțurile. 
Există apoi... 

Lumea cunoaște cartea dumneavoastră și episodul... 

Nu, am spus asta pentru a se înțelege foarte exact următorul 

lucru și anume că Istrati a fost un om viu și transformarea lui într-o 
legendă chiar în scopuri pioase îi este de fapt defavorabilă. Panait 
Istrati a plecat... 

Pioase înseamnă anticomuniste? 

Nu, nu anticomuniste, pioase înseamnă estomparea anumitor 
amănunte care sunt însă revelatorii pentru ceea ce a fost cu adevărat 
Istrati. Spre exemplu, Panait Istrati a fost mai mult decât un simpati- 
zant bolșevic. A fost socialist în România, în anul 1916, s-a despărțit 
după 1914 de mișcarea socialistă românească dintr-un motiv pe care 
el nu-l știa instinctiv — partidul a început să fie organizat după prin- 
cipii bolșevice de către Cristian Racovski, un cunoscut revoluționar 
româno-bulgar-rus al epocii; disciplina riguroasă de tip bolșevic i-a 
displăcut lui Istrati, a abandonat această mișcare. Însă, în Elveția, în 
1919 şi, ulterior, în Franța, a fost simpatizant bolşevic și chiar mai 
mult decât atât. Nu este foarte limpede dacă a fost comunist. El s-a dus 
în Uniunea Sovietică nu pentru a vedea Uniunea Sovietică ci pentru a 
se stabili în Uniunea Sovietică. 

Esentialul, domnule Iorgulescu... 

Esenţialul este că la fața locului a văzut ce se întâmpla, s-a întors 
şi a scris o carte în împrejurări pe care publicul larg din păcate nu le 
cunoaște și pe care unii dintre cei care transmit presei informații 
despre Istrati ori le escamotează ori nu le știu. 

Am crezut că îl iubiti mai mult pe Istrati pentru ce a făcut din '27. 

Nu este vorba de iubire aici, cum spuneam și înainte; înainte de 
a iubi trebuie să cunoşti. Trebuie să știi despre ce este vorba. Vreau să 
vă spun ceva. Am cunoscut-o foarte bine... 

Când iubesti o femeie care ti-e total dăruită, uiti trecutul. Dacă simţi că 
ti-e total dăruită. Lăsați bolșevicul din ‘23. 

Dar nu este vorba de bolșevism, altfel nu-l putem înțelege pe 
Istrati. Dacă nu spunem că a fost bolșevizant înainte de călătoria în 
URSS, dacă nu spunem că el a făcut nenumărate declarații că vrea să 
fie îngropat în URSS şi osemintele să-i fie aduse la Brăila, când și 
România va deveni o ţară comunistă, nu înțelegem gravitatea gestului 
lui de ruptură. Totul se banaiizează. 

Da, dar esentială este ruptura aceasta pentru istoria actuală, nu? 

Domnule Sava... 

Pentru istoria actuală este esențială această ruptură din 1927. 

În 1929. În '27 a plecat; în octombrie, s-a reîntors în februarie 
1929 și cele trei volume intitulate Spre altă flacără au apărut în toam- 
na anului 1929, numai unul îi aparține. 

Sunt amănunte, domnule Iorgulescu. 

Amănuntele sunt importante. Știți o vorbă nemțească? Dracul 
stă ascuns în amănunte. Mergem mai departe? 

Da. 

Așa. lar Istrati a sfârșit prin a colabora... Se întoarce în România 
în 1930, a fost la început bine primit de lumea literară a epocii, foarte 
bine primit, și a fost un proces care el însuși trebuie descris, analizat 
cu atenție, fără patimă, fără iubire cum spuneți dumneavoastră. Și cu 
exactitate. Mărturisesc că sunt mai atras de o religie a exactității decât 
de o religie a patimii. Și cred că în momentul de faţă, în general, în 
România, prea multă patimă strică. E prea multă exasperare, prea 
multă iritare. Surditatea de care vorbeam la începutul discuţiei noas- 
tre este reversul acestei exasperări, e reversul iubirii, totul se discută 
în termeni de ură şi iubire. Nu este normal. 

Da, vă înțeleg obiectivismul, dracul stă în amănunte, dar Dumnezeu stă 
în Istrati pentru gestul acesta și în actuala reevaluare, să-i spun așa, a isto- 
riei literare românești trebuie să-i acordăm locul cuvenit. 

Dar nu i-l contestă nimeni. 

Dar asupra lui trebuie să insistăm. 

România se vorbeşte mult acum despre recuperarea istoriei. 
Dacă această recuperare a istoriei va fi în continuare făcută prin omi- 
siuni, cu iubire și nu în spiritul exactității, va fi o falsă recuperare, de 
abia se creează cavităţi, fisuri, pentru alte surpări. 

După cavitățile pe care le-am trecut și fisurile atâtor surpări, esențial 
pentru mine, pentru Istrati... 

seamnă că aveţi o perspectivă reducționistă... 

O am. 

ÎL reduceți la un singur gest sau îl situați în contextul biografiei 
lui, în contextul destinului lui, în contextul devenirii lui. De alt- 
minteri... 3 

Pentru că țin la o anumită, să zic asa partizanitate a istoriei la un 
moment dat. Înţelegeri? Istrati trebuie lămurit tinerilor pentru că e o dovadă 
de mândrie, o mândrie națională cu totul deosebită. Sigur că a fost bolşevic 
în ‘20 dar ceea ce a făcut el nu au făcut marii scriitori ai Europei... 

Dar când am spus că a fost bolșevic, nu am spus-o pentru a-l dis- 
credită eventual, ci pentru a stabili datele, repet, ruptura lui a fost cu 
atât mai importantă cu cât el fusese bolșevizant. 

Ati folosi aceeași termeni despre Barbusse? 

Sigur că da. 

I-aţi spune bolşevic și lui Barbusse? Și Romain Rolland? 

Bineînţeles. 

Bun, atunci continuăm. 

Sunt constatări de ordin istoric, suntem obligaţi să le facem, dacă 
nu le facem suntem vinovați. 

De acord. Nu știu ce detalii știți dumneavoastră, dar în condițiile în 
care în ‘89 sau chiar ‘88 a apărut în Biblioteca pentru toti o carte cu o bio- 
bibliografie Istrati în care nu se spunea nimic despre gestul din *27-'29... 
Domnul Talex semnează o asemenea bio-bibliografie... 

Erau niște mincinoși de pe partea cealaltă. 

Da. Domnul Talex semnează o asemenea bio-bibliografie, am văzut-o 
ieri seară, şi atunci e normal să insistăm asupra acestui fapt. As vrea acum 
să vorbiti dumneavoastră despre gestul lui împotriva unor uriași ai timpului 
care au o aureolă prea mare în mintea unor intelectuali români la ora actu- 
ală. Barbusse... 

Nu cred că au, dimpotrivă. 

Haideti să nu generalizăm, vorbim despre Istrati, despre superioritatea 
lui fată de spirite ca Barbusse, Romain Rolland. Asta vreau să aud de la dum- 
neavoastră. 

S-o luăm lămurit. Și calm. 

Sunteti de acord? 

Sunt de acord dar calm și lămurit. În vreme ce mulți scriitori 
francezi s-au trezit mai târziu, Panait Istrati, pentru că Panait Istrati era 
în epocă un scriitor francez de origine română, a fost printre cei din- 
tâi care, la contactul direct și îndelungat cu realitatea sovietică, a văzut 
ceea ce era de văzut. Alţii au făcut-o după el. Este unul dintre pionierii 
rupturii. Cu atât mai important este gestul lui cu cât pomise în 
Uniunea Sovietică de pe pozițiile unui simpatizant al revoluției. Ar fi 
fost oarecum de așteptat dacă se ducea în Uniunea Sovietică rece, 
detașat, s-ar fi declarat adversarul; atunci ar fi fost mai puțin impor- 
tant. De aceea am spus că a fost bolșevizant pentru a măsura mai bine 
gestul lui. Istoric. Ta planul istoriei politice comuniste și anticomu- 
niste și în planul istoriei culturale franceze, Istrati are un mare rol care 
este recunoscut în Franţa și pe care noi în România nu trebuie să-i 
hipertrofiem din motive patriotice ci trebuie să-l cunoaștem mai întâi, 
cum spuneam. 

Să-l exploatăm înainte de toate. 

Nu, nu să-l exploatăm, nu. Am oroare de cuvântul acesta. Nu, 
nu, orice exploatare duce la propagandă... Trebuie să cunoaștem 
exact, să se scrie cărți despre Istrati în spiritul adevărului. Adevărul nu 
mai e propagandă. 

Adevărul e suprema propagandă. 

În favoarea cui? 

În favoarea adevărului. 

Perfect. Așa. Istrati a făcut un gest care a rămas în istoria cultu- 
rală franceză și . 

În istoria i poliriăii franceze. 

În istoria politicii franceze, și de altminteri, numele lui a fost 

într-un fel pus la index în Franța, mai ales după 1936-1937; el a murit 

în 1935. Până în 1935 el a fost publicat în Franța. Se afla pe lista nea- 
gră şi în perioada ocupaţiei naziste, cărțile lui Istrati au fost pe celebra 
listă Otto de cărți interzise în Franța de către naziști iar în cercurile de 
stânga, dominante în Franța după încheierea celui de-al doilea război 
mondial, Istrati era de asemenea pus la zid. O recuperare a lui Istrati 
s-a produs în contextul în care disidenţii din Est, contemporani de 
această dată, Soljenițin, cel mai eminent dintre ei, au început să fie 
înțeleși în Franța, în general în Occident. Iată în ce context s-a produs 
retrezire interesului pentru Istrati. Acum, cred, că este momentul să se 
facă o clară delimitare a atitudinii lui Istrati. Politică, morală, cea din 
Spovedania unui învins cum este titlul cunoscut în românește, așa, și 
scriitorul Istrati a căutat punţile de contact între literatură și acest 
strigăt de disperare pentru că el crezuse în valorile revoluției și ale 
comunismului. Și aici aș vrea să amintesc o afirmaţie făcută de Iosif 
Brodski, și el plecat din țara Gulag-urilor, într-o polemică cu Vaclav 
Havel, un text care a apărut în ultimul număr al revistei Lettres 
Internationales, varianta română, seria de toamnă. Brodski afirmă: 
Comunismul a fost o prăbușire a umanităţii și nu o problemă politică. 
Interesant este, de ce mi-a atras atenția afirmaţia lui Brodski, cu care 
în bună măsură nu sunt de acord, cred că a fost o problemă politică 
care a dus la o prăbușire a umanității dar este uimitor de asemănător 
cu poziția generală a lui Istrati din Spovedania unui învins. Pentru că 
perspectiva este a unui artist înainte de a fi a unui ideolog. De alt- 
minteri Istrati, și aici am o amintire amuzantă în felul ei, Istiati nu a 
fost un ideolog, cultura lui era de autodidact, el a făcut doar patru 
clase, însă a ajuns grație și limbii franceze, la o limpezime a ideilor 
remarcabilă pe care în românește n-o avea. lar amintirea amuzantă 
este următoarea: am cunoscut-o foarte bine pe văduva lui Panait 
Istrati, pe doamna Margareta Panait Istrati, o femeie extraordinară, o 
femeie admirabilă, ea însăși un fel de creaţie a lui Istrati, Istrati s-a 
căsătorit cu ea, diferența de vârstă era foarte mare și îmi amintesc că 
doamna Istrati mă întreba din când în când, cu mult umor, ce să facă, 
pentru că are prietene probabil dintr-un fel de lume burgheză, scăpă- 
tată, bucureșteană a anilor '80 care o sfătuiesc să nu mai spună că 
Panait Istrati a avut doar patru clase. 

Dar pentru mine nu este esenţial. 

Semnificativ pentru un anumit spirit. 

Da. Bine. Patru clase... de ce nu vorbiti de hamalul Istrati și asa mai 
departe. Creierul lui era creierul unui uriaș, şi Beethoven avea patru clase. 

Doamna Istrati îmi transmitea de fapt un mesaj dinspre o lume, 
dinspre o zonă umană pe care Istrati a disprețuit-o. 

Ziceam că l-a învins, domnule, pe Romain Rolland care stia carte ca 
nimeni altul, vorbea o germană ca Hegel, a scris cărti despre Beethoven, cum 
nu au scris mulți și-a dovedit Istrati superioritatea fată de Romain Rolland. 

Nu știu dacă trebuie să discutăm neapărat în termeni de superi- 
oritate și de inferioritate. 

În “conditiile î în care Stalin îl plătea pe Romain Rolland cu mii de dolari 
și Istrati a refuzat acești mii de dolari, este vorba de o superioritate beethove- 
niană. 

Domnule Sava, între 1925-1928, decembrie, când Istrati s-a 
hotărât totuși să abandoneze proiectul de a rămâne pentru totdeauna în 
Uniunea Sovietică, şi Panait Istrati a luat bani pe cărți, da, așa că mai 
bine să fim prudenti. Si în general nu în termeni de confruntare, 
Această dorință de ierarhie, de întîietate de competiție sportivă, este 
vorba de scriitor, de un intelectual și nu de un sportiv. 

Dezamăgirea mea vine din faptul că spirite ca Romain Rolland, ca 
Bernard Shaw chiar, ca alții, n-au înțeles ce se întâmplă în Rusia lui Stalin 
pe când Istrati a înțeles din plin si a renuntat, spre deosebire de Barbusse, de 
Rolland și de Shaw la milioanele care veneau de la Moscova. Și la doamnele 
pe care NKVD-ul le trimeteau în dormitoarele lui Romain Rolland. 

Lui Rolland i-a trimis una singură. 

Una singură care l-a tinut până la sfârșitul vietii. 

I-a şi falsificat jurnalul după moarte, mă rog, aici este o istorie 
picantă pe care nu cred că avem timp, și nici nu cred că e cazul acum. 

Mie mi-e foarte jenă de Romain Rolland pentru că am crescut cu cartea 
lui despre Beethoven, am descoperit o lipsă de moralitate care nu este 
beethoveniană cu nici un chip. Dar la Istrati, oameni ca dumneavoastră care 
spun adevărul, v-am citit articolele după revolutie în care începeti să spuneți 
adevărul, este absolut necesar la ora actuală să luminăm această dumnezeire 
și nu diavolismul de care vorbeati dumneavoastră din Istrati. Să stiti că este 
foarte important pentru noi. Cred. 

Este important și ca reper, este important și din alte motive, în 
anumite situații și ca reper negativ, trebuie spus foarte clar. Este mare 
nu ca model ci ca destin, experiența lui de român ajuns dintr-o dată în 
Franța și să scrie literatură direct în limba franceză și cotat ca un mare 


scriitor, o celebritate a epocii, tradus în foarte multe limbi; este în con- 
tinuare foarte citit, de curând acum câtiva ani un hun prieten al men 

Heinrich Stiller, cercetător german, universitar german, mi se pare că 
acum este undeva în România la o catedră, a publicat o ediţie în 12 
volume, Integrala Istrati în limba germană, cu o monografie a lui 
Stiller însuși. Iar, edițiile care au apărut au fost în general jalnice, mai 
ales lipsite de o îngrijire competentă. Pentru că revenim la ceea ce fu- 
sese primul subiect al discuţiei noastre din astă seară, domnule Sava, 
pentru România este vitală competenţa indivizilor fixați în locuri de 
decizie, în locuri importante în viața noastră publică. Atmosfera ires- 
pirabilă creată în jurul oamenilor de valoare, indiferent de orientarea 
lor politică, este dăunătoare țării pe termen lung. Există un fel de mic 
egoism politic manifestat în toate taberele, mai mult firește acolo unde 
există mai multă putere, şi acest egoism ruinează competențele și va- 
lorile țării. Este un proces trist și pe termen lung extrem de dăunător. 

Competente reevaluate în plan istoric și Istrati, iată revin la această 
idee, una din marele competente ale istoriei literaturii naționale, cred. Din 
acest punt de vedere, eu v-as întreba ca istoric literar, Alexandru Sahia a avut 
o atitudine similară și noi am aflat-o foarte târziu. 

Tocmai din cauza acestei pomniri de a nu respecta adevărul și a 
proceda pasional, visceral, în funcție de interese. 

Dar dati-mi câteva amănunte pentru cei tineri. 

Alexandru Sahia, om de stânga, ca și Istrati, în alte împrejurări, 
în anii '30 legat de cercurile comuniste ilegale din epoca a făcut o 
călătorie în URSS. A publicat un volum; în acel volum reportajele lui 
erau suficient de exacte pentru a deranja. Deranjau pentru că erau în 
contrast cu imaginea oficială despre Uniunea Sovietică. Imaginea ofi- 
cială despre Uniunea Sovietică propusă de sovietici însuși. Se abătea 
de la ortodoxie. Și totul a fost escamotat. E adevărat însă, tonul ge- 
neral era unul de exaltare. 

Exaltarea unui artist... 

Așa poți găsi intenții umoristice chiar și în reportajele din Uniu- 
nea Sovietică ale lui G. Călinescu, de pildă care altminteri sunt nead- 
evăruri scrise după 1944. Kiev — Moscova — Leningrad. 

Dar dacă nuanţați, tineti seama și de aceste accente umoristice. 
Dumneavoastră care notati totul. 

Reyenim la muzică, Răzvan, ce vrei să cânți mata acum? 

RAZVAN FILIPOIU: — O piesă de Brahms. 

Câte minute are? 

RAZVAN FILIPOIU: — Șapte. 

Atunci o să încheiem cu muzică. Sunt orele 7:12, continui să discut cu 
domnul Iorgulescu. Domnule Iorgulescu, foarte interesante toate lucrurile pe 
care le-am precizat astăzi. 

Mult mai interesante sunt cele despre care nu am vorbit. 

Da, sunt de acord şi cu asta. Poate vorbim și cu un alt prilej. Nu cred 
că găsiți multe televiziuni în Europa care dau asemenea prilejuri unor oa- 
meni să discute la tonul acesta. Asta pentru că v-as întreba și despre televiz- 
iunea noastră. 

M-am uitat, nu cred că am o idee formată, m-am uitat mai ales 
la emisiunile de actualități, inutil să vă spun de ce, să văd cum sunt 
făcute și nu mi-au plăcut. 

Dar cele culturale le-aţi urmărit? 

Cele de cultură, nu. Au fost niște transmisii de la Cerbul de Aur 
şi mărturisesc că nu m-am uitat. Nu le socotesc culturale, de altfel. 

Studioul de literatură de ieri l-ati văzut? 

Nu. Nu eram acasă. 

Bine. Uitați-vă. Aţi scris undeva sau ati spus undeva că trăim un pro- 
ces ireversibil. 

Da, am spus, am scris și o repet, dacă mai e nevoie dar nu cred 
că mai e nevoie, procesul care a început în România în decembrie '89 
este un proces ireversibil. Sunt mai multe lucruri în discuție. Cu ce 
viteză se desfășoară, cât de lent, cât de repede, ce forme ia și cu ce 
rezultate totuși. “Însă procesul e ireversibil. 

Nu e prea categorică concluzia dumneavoastră? 

Nu. Nu cred că e prea categorică. Se întâmplă lucruri extraordina- 
re astăzi în lume. Lucruri pe care le trăim, suntem ca un val cuprinși în 
apă, nu ne dăm poate seama de ele, este o revoluție tehnologică, de 
comunicație și informațională fără precedent, care va schimba probabil 
reflexele şi mentalitatea întregii omeniri. S-ar putea ca în termeni de 5- 
10 ani, radiourile sau cel puțin forma lor actuală să devină desuete. 

Bine, aceea este altceva. Optiunile de stânga nu pot fi viabile în con- 
tinuare? Chiar într-un proces revoluționar tehnologic? 

La un moment dat v-am întrebat dacă în România există stânga 
şi dreapta. Cred că nu. De altminteri cred că în România se discută 
foarte mult despre revenirea stângii, cred că este o falsă judecată și 
mai ales o falsă denumire, nu este vorba de nici o stângă. Este vorba 
de altceva, mai degrabă de o dreaptă drapată în stânga. Sunt lucruri 
extraordinare în România, însă se întâmplă deplasări în Europa, se 
redistribuie centrele de greutate și de interes. Nu în termeni de zone 
de influență și centre de influență și centre de greutate și de interes. Se 
redistribuie, este o mișcare naturală. Nu este vorba de tratate, de Malta 
şi rime mai mult sau mai puțin facile și care ne oferă pe de o parte o 
justificare pentru conformism și comodități, şi pe de altă parte ne 
îndeamnă la inactivitate. Din moment ce totul a fost hotărât la Malta, 

nu mai e nimic de făcut, lucrurile sunt clare, nu? 

Dar dumneavoastră care staţi la München şi auziţi toate emisiunile 
țărilor din Est, cine are interesul să fie bine la noi? 

Cine are interes să fie rău? V-aș întreba eu. 

A, nu e vorba de state aici. 

De state. Nu este interes să fie rău, asta e o proiecție protectoare 
pentru comodități, pentru o anumită apatie, pentru un anumit fatalism. 
Cred, am spus-o asta și într-un interviu dat în Litere, arte, idei acum 
vreo 4 luni, o spun şi acum, sunt convins nu sentimental, sunt convins 
pe bază de analize făcute rece, că după decembrie 1989 România a 
trăit unul dintre momentele ei cele mai extraordinare, a fost unul din- 
tre momentele în care sistemul lumii se clătina, România n-a mai 
depins după decembrie 1989 un timp de nici o mare putere din lume. 
Ce a făcut cu această posibilitate? 

Asta e istorie. 

Prezentul se trage din istorie, domnule Sava. Și insistăm pe 
această istorie. Suntem în anul 1994. 

Dar revigorarea stângii de la Budapesta? De la Vilnius? 

Domnule Sava, stânga de la Budapesta este o altă stângă decât 
se crede în România că ar fi stânga. 

Dar tot stânga e. 

Eu nu cred că stânga ar fi ceva de pus la zid. Vorbeam înainte de 
o anumită conformitate cu realitatea... 

Nu vă pare rău că ați părăsit critica literară pentru politologie? 

Uneori da, alteori nu. Mărturisesc că îmi place să citesc, să scriu 
despre politică, despre ceea ce se întâmplă în lume. 

Dar ati spus undeva că nu ati fost nici victimă nici erou. 

Nu. Aici, dintr-o reținere pe care cred că cei cărora le-am spus-o 
au înțeles-o. Există fenomene de impostură şi mimetism. Sunt atitu- 
dini care par convenabile la un moment dat. Au fost prea mulți cei 
care s-au proiectat în ipostaze socotite avantajoase și una dintre aces- 
te ipostaze, vai, a fost ipostaza de victimă, făcându-se în acest fel rău 
victimelor. Victimele au fost discreditate prin victimele de impostură. 

Ce vă reproşaţi, domnule Iorgulescu? 

Multe, domnule Sava. Dar ține de domeniul privat. 

Si domeniul privat nu e un teritoriu de transparenţă pentru televiziune? 

Nu. Nu e domeniu public. Televiziunea este doar pentru dome- 
niul public. 

La noi totul e public la ora asta. 

Asta este problema dumneavoastră. 

A noastră. 


Simfonia destinului 219 


A dumneavoastră. 

Pentru că pe buletinul dumneavoastră la locul de naștere stă orașul... 

Pe pașaportul meu stă scris că sunt născut la Valea Călugărească, 
România. 

Asta până în clipa din urmă scrie Valea Călugărească. 

Da. Mi-am asumat, îmi asum. Chiar participarea la emisiunea la 
care ați avut amabilitatea să mă invitați este o formă a acestei asumări. 

Vă mulțumesc foarte mult, domnule Iorgulescu, pentru colocviul din 
această după-amiază. Auziţi că avem dreptul până la 19,35. Atunci Răzvan 
Filipoiu, cele 7 minute. Ce cânţi deci? 

RAZVAN FILIPOIU: Scherzo de Brahms. 

Și după aceea poate mai discutăm putin. 


(Muzică) 


Bravo Răzvane, ești foarte bun, deși nu ai izbândit la Jeunesse musi- ` 


cale. A fost un concurs şi un concurs este o loterie... Câti ani ai acum? 

RAZVAN FILIPOIU: Cincisprezece. 

Cincisprezece ani. 

Nu mai încearcă o dată? 

Nu știu, dacă mai participă o dată după ce au izbândit alții... 

GEORGETA DRIMALA: Nu are importanță, a fost în schimb la 
cursurile unui celebru pianist din Occident. 

Nu trebuie dramatizat. 

Pe ce mizaţi că nu trebuie dramatizat, domnule Iorgulescu? 

Pe echilibru, moderație. 

Și pe istorie? 

Certitudine. Pe istorie? Nu. 

Pe istorie nu mizaţi? 

Nu. 

Nu de acolo vin toate? 

Mai degrabă este interiorul oamenilor decât în afara lor. 

Mai avem dreptul la 3 minute. Două minute, auziti, trageti si gene- 
ricele. Dar aș fi vrut să discutăm despre Caragiale. 

Aș vrea să mai spun un lucru, domnule Sava. 

Stiti că nu mai avem dreptul decât la 2 minute. 

Mai puțin de un minut îmi ajunge. Această carte este și o carte 
despre prostie și dacă memoria nu mă înșeală, cred că am folosit în 
carte de prin 1988 termenul de prostocraţie. Este o carte despre 
prostie, în lumea lui Caragiale, evident, nu în alte lumi. 

De ce s-a strigat tot timpul Jos Caragiale în istorie? 

Pentru că nu a fost citită literatura lui Caragiale ca literatură ci ca 
document socio-psihologic național. 

Dar „trăncăneala “ nu este un spațiu al libertăţii, domnule Iorgulescu? 

Poate fi și un spațiu al derizoriului, poate fi un spațiu al misti- 
ficării, poate fi un spațiu al pasivității, poate fi un spaţiu al minciunii. 

Dar trăncăneala caragialeană pe care o înfierați dumneavoastră, nu 
simtiti că acum e spatiul libertăţii noastre? A celor care trăim aici? 

Are legătură trăncăneala lui Cargiale cu ceea ce se întâmplă 
acum în România? Dumneavoastră ați făcut afirmația asta! Nu eu! 

Nu eu, dumneavoastră ați găsit subtextul. 

Cartea este scrisă în '88, domnule Sava. 

Sunteţi un premonitial, domnule Iorgulescu. Vă multumesc, domnule 


Iorgulescu, dați dacă vreti genericele de încheiere. Nu avem decât un minut 
la dispozitie... 


'Transcriere de Alexandra Chilie 


H.-R. PATAPIEVICI 


Beethoven este un profesor de energie” 
28 octombrie 1995 


IOSIF SAVA: Bună seara... Iată cu ce vă ademenesc astăzi, la Serata 
noastră... Am primit de la Lausanne acest film cu Mihaela Ursuleasa — 
tânăra pianistă care a dobândit Premiul marii competiţii initiate la Vevey, în 
numele Clarei Haskil, competiție la care nu cred că a mai participat un 
român vreodată. 

Așa cum anuntam pe generic, o altă surpriză pentru Dumneavoastră — 
prezenta în studio a Domnului Horia-Roman Patapievici. 

M-am retras în studioul 6. Săptămâna aceasta am lipsit din Bucureşti. 
Am sosit abia azi dimineață după un lung drum și n-am avut vreme să 
pregătesc în mod special Serata. Am convenit încă acum o săptămână cu 
domnul Patapievici să fie înterlocutorul meu în această seară. Este a doua 
oară oaspetele nostru... Prima oară am discutat, vă amintiţi, volumul Cerul 
văzut prin lentilă. Acum câtva timp a apărut un al doilea volum de eseuri 
Zbor în bătaia săgeții și am tinut ca domnul Patapievici să ne spună câteva 
gânduri în legătură cu acest volum... Serata noastră din urmă cu luni a fost 
larg audiată de public. Mi s-a cerut, prin mii de scrisori revenirea domnului 
Patapievici la colocviile Seratei, pentru a cunoaște acest tânăr care, dincolo 
de toate iubirile și de toate maximele contestări pe care le întâlnim în fata 
unei personalități, rămâne după părerea mea, unul din străluciţii cărturari ai 
cetăţii şi unul dintre intelectualii de mare perspectivă. 

Volumul Zbor în bătaia săgeții mi-a dat posibilitatea în noaptea aceas- 
ta, venind spre București de la New York, să decupez câteva teze pe care le-a 
pune în discuție și care sunt capabile, după opinia mea, ca prin răspunsurile 
domnului Patapievici să contureze personalitatea domniei sale, pe de o 
parte, iar pe de altă parte, să ne pună în lumină gândurile, opiniile sale în 
foarte multe planuri. 

Domnule Patapievici — mă bucur, deci, că sunteți alături de noi, mă 
bucur că am această exemplificare, Imperialul... Văd că ati tresărit ascultând 
chemarea beethoveniană. 

Adăugaţi dumneavoastră la întrebările mele tot ceea ce vreţi să 
spuneţi. Avem la dispoziție obişnuitele trei ore, vom asculta Imperialul; am 
filmul Concursului de la Vevey cu toti participanţii, îl voi folosi oricum la 
viitoarele întâlniri, dacă va mai fi necesar. După Imperial... 

Sunteţi asaltat de editori, de gazetari... Notaţi undeva că profesorul 
Mircea Flonta vă spunea că cel mai bun test pentru a evalua calitatea cuiva 

este să vezi cum reacționează la proba succesului. Cum ati reacționat la acest 
succes, după ani de zile în care ati tăcut? 

HORIA-ROMAN PATAPIEVICI: Cred că am reacționat cu 
naturalețe. În toti aceşti ani, în care am tăcut nu vreau să se creeze 
falsa impresie că eu n-am făcut decât să pândesc acest lucru — ieșirea 
la rampă. A fost o viață normală, ca alte milioane de vieți normale, în 
care desfășurarea ei așa — spunând în anonimat înseamnă în fond, des- 
făşurarea ei în registrul firescului. 

Acum, o dată ce devii o persoană publică — și în lunile din urmă 
am început să învăţ ce înseamnă asta o persoană publică — ești con- 
fruntat cu un alt tip de solicitări, care în raport cu anonimatul nu sunt 
firești și agresează neapărat făptura. Primul tip de agresare este 
numărul enorm de mare de oameni pe care nu-i cunoști, cu care nu ai 
relații personale — eu sunt deprins să am cu oamenii relații personale, 
sau, în rest corecte — E o senzaţie de agresivitate în spaţiul privat. Eu 
preţuiesc enorm spațiul privat. Or, trebuie să te obișnuiești, pentru a 
nu jigni și pentru că am susținut dintotdeauna că spațiul public este un 
spațiu extrem de important pentru eliminarea toxinelor care într-o 
comunitate sunt secretate continuu, deci pentru a nu jigni trebuie 
găsită o cale de firesc pentru acest nefiresc în raport cu anonimatul. Și 
lucrul la care mă strădui acum este de a trăi la fel de firesc, în acest 
spațiu oarecum public al celebrităţii ca și înainte. Ce spunea profe- 
sorul Mircea Flonta este deosebit de adevărat, pentru că vanitatea 
oricărui om este ca un resort care stă la pândă să se destindă imediat 
ce cenzurile morale și ale decenţei fiecăruia se relaxează puțintel. Or, 
ce poate fi mai minunat decât să întâlneşti pe cineva care să spună 
„Domnule, dar ești extraordinar!“ — în momentul ăla, precum se re- 
laxează sfincterele în anumite momente, se relaxează și vămile 
decenţei. Tot ce pot să vă spun cu toată sinceritatea și așa, cu o 
francheţe care s-ar putea să-mi trezească dușmani, este că încerc să 
găsesc un ritm al firescului, al normalității, față de noile tipuri de 
solicitări care sunt cele ale evoluării în spațiul public. 

Dar nimeni nu iartă succesul, domnule Patapievici, știți asta... 

Da, am remarcat. 

Dar nu e vorba numai de dumneavoastră. Din istorie... Ati observat, 
nu? În momentul cînd i ieși din rând... 

Ca să nu dăm exemple, am să vă spun un singur lucru: un om 
care nu are tăcere înnebunește. Inversul este riguros adevărat: un om 
care este condamnat la tăcere totală înnebunește deopotrivă. Dar nu 
mai puțin, față de tăcerea pe care reculegerea interioară o are, cultura 
face impresia unui spațiu unde nu s-a tăcut nici o clipă, în care geme- 

tele, țipetele, imprecațiile sunt continue, dramatice și sfâşietoare. Dacă 
îți asculți urechea minții, în momentul în care priveşti biblioteca, 
parcă auzi acest vaier continuu, acest zgomot continuu care este cul- 
tura. Or nici succesul nu este iertat, dar nici eșecul nu este iertat. 

Dar succesul îi doare pe multi, pentru că e rar... 

Da. 

E rar succesul, până la urmă... O atestă istoria marilor personalități 
ale lumii. 

Da. E rar şi este înșelător — succesul nu este garanție a valorii, 
după cum insuccesul nu este, iarăși, o garanție a valorii. 

Domnule Patapievici... Faptul că ati fost comparat în presa noastră cu 
Kierkegaard, cu Cioran, cu Eliade... nu vă stânjenește? 

E foarte stânjenitor... Asta mi-a creat o sumă de antipatii care 
după rumoarea care-mi ajunge par să fie durabile și de care sunt dezo- 
lat, dar nu mai puţin eu nu pot împiedica pe nimeni să spună ceea ce 
gândește, iar modul în care eu am primit aceste comparații, este urmă- 
torul: dacă am fost comparat cu Cioran, am fost pentru că tipul de 
problematică pe care am adus-o în secțiunea a doua și a treia din 
primul volum de eseuri fusese lăsat ca să spun așa, deschis, de Cioran 
în deceniul al patrulea, în anii '30. Eu l-am reluat. Dacă ar fi existat 
libertate înainte de noi, cu siguranță că altcineva l-ar fi luat mai 
înainte. Nu mai.puțin, pot să vă spun că în anii '84-'85 am început 
prima oară să mă confrunt de-o manieră critică cu ceea ce mai târziu 
aveam să numesc „vulgata bunului român“. Eu sunt un om care a 
primit acasă o educaţie de tip naționalist — nu zic naționalist în sens 
rău, dar, mă rog, cum foarte mulți români primesc — și am primit de o 
manieră neapărat necritică foarte multe afirmaţii de care ulterior m-am 
distanțat. Procesul distanțării mele a regăsit oarecum tonul acela vin- 
dicativ, disperat, ultimativ, plin de urgență, al lui Cioran din 
Schimbarea la fată a României. Şi atunci, această similitudine de ton, 
care nu înseamnă o similitudine de valoare — insist asupra acestui 
lucru, a fost categorisit ca „Omul acesta vorbește ca și când ar relua 
discursul de tip Cioran“, Eu îl reiau însă pe o cu totul altă bază, pe o 
bază care este similară celei propuse în anii '20 de Stefan Zeletin și de 
Eugen Lovinescu. 

Spuneti-mi... e un ideal Cioran pentru dumneavoastră? 

E foarte greu de spus... Eu sunt critic în privința valorificării 
exagerate a lui Cioran stilistul. Părerea mea este că, atâta timp cât a 
scris în româneşte, stilul lui este descheiat, este deseori excesiv 
metaforizant şi multe dintre ideile care ulterior au fost puse în limba 
franceză sub un binevenit obroc şi disciplină stilistică, sunt în 

românește exprimate mai puțin sub forma unei succesiuni de idei fra- 
pante, lapidare, cât sub forma unui drapaj de imagini, de cuvinte. 

Nu există pagini nocive în Schimbarea la față a României? 

Sunt foarte multe pagini nocive în Cioran. Încă nu au fost publi- 
cate articolele lui, care sunt înfiorătoare. Noi nu avem încă toate arti- 
colele lui Noica, care sunt înmărmuritoare. Bun. Asta ţine de valo- 
rizarea globală a lui Cioran, care nu trebuie să întârzie, categoric nu 
trebuie să întârzie. Noi trebuie să-l avem pe tot Cioran în față. 

Si Schimbarea la față a României, cu toate paginile acelea extreme, 
înfricosătoare pentru o anumită categorie de oameni? 

Vorbind de întrebarea dumneavoastră — da — că Cioran este pen- 
tru mine un model, pot să vă spun că a fost un model la sfârșitul 
adolescenței prin tipul acesta de priză ultimativă asupra realității. La 
toată generaţia mare care a ieșit din „buzunarul lui Nae Ionescu“ aşa- 
spunând, pe mine m-a fascinat tipul de mobilizare a energiei în ve- 
derea obținerii unui scop spiritual. Acum, neapărat anumite 
presupoziții au fost, după părerea mea, complet greșite în opțiunile 
politice ale acestei generaţii și ele au dat bine cunoscutele elucubraţii. 
Nu mai puţin ei pot să ne slujească în continuare ca profesori de 
energie. Acum vorbele mele vor fi cântărite și răscântărite — profesor 
de energie, asta sună a fascism italian ş.a.m.d. Puțin îmi pasă a ce 
sună, faptul capital este că orice tânăr se confruntă cu următorul lucru: 
cu nevoia de a-și mobiliza energia pe care o are și care este o energie 
biologică, pentru a o transmuta într-o energie de tip spiritual. Or, asta 
se face cu un tip de urgență, de spirit ultimativ pe care ei l-au avut. 

Spuneti-mi... pentru ce ati fost criticat, de doamna Mioara Caragea... 

Da. Mioara Caragea a criticat poziția mea elitistă pe care o asum 
în continuare cu nonșalanță și fără să-mi pară rău şi m-a criticat, lucru 
foarte interesant și cu multă putere analitică pentru ceea ce ea a numit 
o inconsecvenţă în presupoziţiile pe care le puneam la lucru atunci 
când foloseam noțiunea de „popor“, noțiune care eu nu recomand să 
fie folosită. Avea neîndoielnic dreptate. Ceea ce pot să spun mai mult 
decât am spus deja în privința întâmpinării pe care a adus-o, dincolo 
de faptul că îi mulțumesc că mi-a făcut-o, este faptul că cuvântul 
„popor“ este diferit tratat în secțiunea a doua, respectiv a treia din 
cartea în care el apare. Secţiunea a doua din Cerul văzut prin lentilă 
propune un contra-discurs național. Adică dacă până acum „vulgata 
bunului român“ a fost ilustrată de o manieră bombastică și locvace, cu 
foarte bună intenţie, (dar știți foarte bine că fraudele uneori sunt 
pioase), de majoritatea covârșitoare a intelectualilor străluciți pe care 
i-am avut, eu m-am gândit că este momentul să propun un contra- 

discurs la această „vulgată a bunului român“. Fireşte că acolo, cuvân- 
tul acesta fiduciar „popor“ apărea în toată splendoarea lui incontrola- 
bilă. Nu mai putin, în partea a treia, am încercat să susțin, uzând de o 
poziție nominalistă, că este preferabil, din punct de vedere filosofic, 
să nu uzăm de „popor“ pentru că în spatele lui sună a gol, fiind prefe- 
rabil să vorbim de societate civilă, indivizi, grupuri sociale, partide 
etc., iar din punct de vedere etic este dăunător pentru că vedem astăzi 
cine vorbeşte de „popor“ umplându-i-se gura cu acest cuvânt. Este un 
scandal. Sunt oamenii cei mai jalnici cu putință, care vorbesc de 
„popor“ ca și când ei ar fi reprezentanții unici ai noțiunii de „popor“. 
E un scandal. 

V-am înțeles. ÎI citați undeva pe Călinescu: „un om care se întelege 
bine cu toată lumea e lipsit de personalitate“. Preferați să nu vă înțelegeți 
bine cu toată lumea... 

Vă mărturisesc următorul lucru: am citat în răspăr această vorbă 
a lui Călinescu; eu prefer să mă înțeleg bine cu toată lumea. Faptul că, 
deodată, nu mă mai înțeleg bine cu oamenii, pentru că a jenat foarte 
mult ieşirea mea la rampă... 

A jenat succesul... 

Pe mine mă dezolează pur și simplu: oameni pe care nu-i cunosc, 
oameni pe care i-am citit și despre care am o bună impresie, aud că 
formulează despre mine idei complet străine de mine și care sunt în 
primul rând descalificante, cred, pentru ei. Deci, eu personal sunt 
dezolat de acest efect secundar al succesului pe care l-am avut, dar nu 
mai puțin eu sunt un luptător, o persoană foarte activă. Asta n-aș zice 
că mă îndârjeşte, dar asta mă face să îmi reconsider tipul de reacție 
directă pe care o am față de oameni. Oamenii funcționează și în 
funcţie de presupoziții care nu ies la iveală. 

Ati lansat adineaori o notiune, o categorie și sunt necesare explicaţii: 
sunteți un reprezentant al elitismului. Vă explicati? 

Da. Eu cred că singurul lucru pe care un om are să-l facă pe 
lumea asta este să vadă ce are de făcut. Or asta nu poate să vadă cu 
adevărat decât ajungând să se întrebe ce este el. Or, părerea mea este 
că noi am fost înzestrați de Dumnezeu cu un echipament complet de 
salvare. Asta însemnă că, chiar dacă ne-am născut ciungi, orbi, mai 
puțin inteligenți, fără talente — eu personal nu am talente muzicale, 
sunt dezolat, am o ureche slabă. Am un prieten, Dragoș Marinescu, 
medic, care are o ureche absolută. EI poate să-mi spună notele în 
momentul în care scârțâie ușa. 

Foarte multi oameni au darul acesta... 

Da. Eu nu am așa ceva. Sunt dezolat. Dar asta nu mă handica- 

pează, nu mă face să nu ascult muzică, să am acel tip de contact cu 
muzica atât cât pot eu să îl am. Ei bine. Eu cred că omul trebuie să își 
pună problema ce este și să încerce să realizeze excelența din ceea ce 
este. Or, asta am numit eu „elită“. Elita nu este elita politică. Dacă ne 
uităm bunăoară, la elita politică rezultată din alegeri și pe care o 
vedem ilustrându-se astăzi, aceea din punct de vedere absolut axio- 
logic nu este elită, este o elită sociologică. 

Dar dumneavoastră reprezentantul cărei elite sunteţi? 

Eu sunt reprezentantul noțiunii de elită, pe care încerc s-o 
definesc și acesta este: accede la categoria de elită acela care-și rea- 
lizează excelența din sine. Or, ăsta nu este un lucru care să poată fi pus 
sub forma unui enunț: „Dumneata, ca să fii excelent, trebuie să scrii 
Simfonia nu știu care“ — nu asta este, pentru că simfonia nu e scrisă. 
Tu te confrunți cu ceva care este o lansare în neant, încă nu este exis- 
tent, tu trebuie să te repezi spre acest lucru ca să-l întrupezi. 

Elitismul nu contravine democratismului? 

Neîndoielnic că nu. Gândiţi-vă la următorul lucru: toate 
noțiunile care sunt astăzi noțiuni politice largi, care se aplică astăzi 
marelui număr, au fost inventate în Occident de aristocrație: Ele nu 
puteau să fie inventate de plebei, bunăoară, pentru că plebeii sunt roși 
de resentimente. Aristocraţii nu sunt, pentru că au ajuns la un tip de 
excelență socială la care forțele resentimentului sunt eliberate sau nu 
mai sunt activate direct şi atunci ei pot propune imagini ale 
generozității umane, ca și când nu ar fi vorba despre ei. 

Spuneti-mi, Mioara Caragea de ce vă acuză într-un fel de istoriosofie. 

Istoriosofia este o invenţie, din câte ştiu, a unui rus — Homiakov, 
care a încercat să dea o istorie, pe care să o combine cu un punct de 
vedere al filosofiei istoriei care era religios, teosofic etc. Soloviov a 
dat, la sfârșitul secolului 19 o strălucire deosebită acestui tip de orien- 
tare. Ea este discreditată în raport cu paradigma pozitivistă a istoriei 
şi, în orice caz, astăzi prin Universități, dacă ești recomandat a fi un 
istoriosof, nimeni nu se uită la tine, în mod categoric. Când Mioara 
Caragea spune despre mine că sunt un istoriosof este un fel de a spune 
că nici un om serios nu se poate uita la ceea ce produc eu. 

Cine este Mioara Caragea? 

Este un filolog, eu o am pe un cotor de carte despre limba por- 
tugheză. Lucrează la suplimentul „Litere. Arte. Idei“ al Cotidianului 
unde este Dan C. Mihăilescu. 

Unde 'a apărut un excelent interviu cu dumneavoastră, acum câteva 
luni de zile, care pornește de la Serată și care vă explică, într-un fel, și daţi 
multe detalii în legătură cu dumneavoastră. 

Da. Mioara Caragea, vreau să vă spun despre dânsa, că ea se 
recomandă prin ceea ce a scris: a scris un text perfect urban, foarte 
inteligent și plin de o minuţie analitică care îi face cinste. Deci, textul 
pe care l-a publicat o onorează și o recomandă de la sine. Eu nu știu 
cine este Mioara Caragea decât prin acest text, care este excelent. 

Aveti nevoie de Caragea pe urmele dumneavoastră, nu? 

Da, firește. Şi înainte aveam. 

N-ar fi fost mai ușor fără ei, fără asemenea spirite care vă contrazic? 

Nu. Eu încerc să învăţ de oriunde. Eu am un soi de pasiune ne- 
bunească pentru cunoaștere și, dincolo de faptul că în momentul în 
care ești criticat există, așa, un tic al adâncului ființei tale care tresare, 
e partea megalomană din fiecare — ceea ce Malraux numea „micul, jal- 
nicul mănunchi de secrete ale fiecăruia“, deci, dincolo de asta, eu cred 
că un om își poate controla reacțiile și poate să își pună inteligența 
critică în funcţiune pentru a vedea ce este acolo; or, textul lui Caragea 
mi s-a părut foarte interesant. 

Revenind la istoriosofie, vreau să vă spun doar atât: eu nu am 
făcut acolo istoriosofie propriu-zis. Demersul meu este foarte înde- 
părtat atât de Soloviov, cât și de Homiakov, oameni pe care îi respect 
în ordinea enunțată. Eu, ce am făcut a fost să interoghez faptele 
îndeobşte cunoscute ale istoriei românilor, pe care le-am luat din 
istoriile accesibile — din Xenopol, din Iorga și din C. C. Giurescu, să 
le chestionez din punctul de vedere a ceea ce am numit „contradiscurs 
național“. A vedea: astea sunt fraude pioase sau nu? Rezistă ceva dacă 
privim cu un ochi nebinevoitor, neromânesc toate chestiunile acestea? 
Pentru că pe mine m-a frapat un lucru: Toynbee, când vorbeşte de 
istoria Angliei, nu devine sentimental în momentul acela. Toţi istoricii 
noștri, când vorbesc despre noi, devin sentimentali și au o coardă spe- 
cială pentru România. Consider că maturitatea critică a inteligenței 
românești este atinsă în momentul în care noi nu mai ticăim ca orice 
om sensibil, în fața „marilor teme naționale“. Am pus ghilimele. 

Dar patetismul acesta, în plan educativ poate fi foarte necesar. Arnold 
Toynbee vine după sute de ani de istoriografie. 

Exact. Exact. Este momentul să ne dăm seama că în '48 
evoluția normală a istoriografiei noastre — la momentul respectiv 
Gheorghe Brătianu era vârful și era un vârf foarte interesant, a fost 
retezat şi noi trebuie să reluăm acum mersul normal, pentru că asta tre- 
buie să facem, să ne obiectivăm, să nu rămânem în acest minorat 
sufletesc în care fie suntem roși de resentimente, fie inventăm pro- 
tocronismul ca să ne fălim că suntem grozavi. 

Patetismul ăsta poate fi captivant pentru un tânăr. 

Este extraordinar de captivant. Când citești lorga, care, ca și 
Michelet, este un vizionar, cu un patos sentimental senzațional. Dar 
vreau să vă spun următorul lucru: nu mai putem face asta astăzi. 
Pentru discursul public și politic românesc este contraproductiv. 
Astăzi trebuie să facem altceva. 

Vorbiti cu atâta ardoare despre patriotism, despre patrie, dar undeva, 
întrebat „ce este patria? “ aţi spus: „crestinismul, tradiția iudeo-creştină “ 

Patria spirituală. 

Da. 

Patria spirituală: tradiția iudeo-creștină, da. 

Deci, diferentele acestea specifice: patria spirituală — patrie. 

Bun. Ce să vă spun.... Eu îmi iubesc țara — asta este absolut clar. 
Faptul că eu produc un contradiscurs național are o valoare, ca să spun 
aşa, educativă, paideică. Asta nu înseamnă că eu sunt de acord cu 
desființarea României sau cu aruncarea noastră la groapa cu gunoi a 
istoriei. Eu îmi iubesc țara în mod decent, nu mai mult decât altcine- 
va, dar aș spune nu mai puțin decât alții. Cum cred că-și iubește țara 
orice om normal care este crescut în acest climat de limbă, spirituali- 
tate, relații umane. Contactul fizic cu un român este diferit de contac- 
tul fizic cu un neamt. Am experiment lucrul acesta. Noi avem un aer 
de familie... este epiderma noastră... pentru că am crescut aici, este... 
Nu știu cum... 

Si fiecare popor îl are... 

Şi fiecare popor îl are. 

Îl au și germanii de care amintiti, îl au şi francezii, îl au şi americanii 
s.a.m.d. 

Firește. 

E normal. 

Nu este nimic genial în asta și nici ceva jalnic. 

Dar pentru că am amintit de Cioran, de ce apelati undeva la un gând 
al său că avem un destin minor? 

Da, Cioran era convins că noi, orice am face, avem un destin jal- 
nic. 

Nu, el spune minor, de ce jalnic? 

Da, minor. M-am referit la o scrisoare datată '47 sau '48, în care 
vorbea de Miorita de o manieră foarte corectă în raport cu exacerbarea 
sentimentului mioritic. Da. Un destin minor — asta — judecând și prin 
eșecul politic al generaţiei lor. Generaţia lor, în majoritate, a mers pe 
cartea legionară. O carte care, aşa cum a fost argumentată în Schim- 
barea la fată a României, însemna, în fond, o infuzie de energie, de 
disciplinare în sufletul românesc, care era mioritic, prietenos, umil, 

ș.a.m.d. În viziunea lui Cioran, în partea bună a viziunii lui din 
Schimbarea la fată a României, ceea ce trebuie noi să facem este să 
ne îndreptăm spinarea, să nu mai avem complexe de inferioritate și să 
ne hotărâm să facem o istorie mare, dacă ne băgăm în cap că ea poate 
fi făcută. Când judeca, bunăoară, Italia lui Mussolini, oricine știe cât 
de „neserioși”, așa-spunând, sunt italienii. Mussolini a încercat să facă 
din ei niște oameni serioși — asta era părerea lui Cioran. Acum, rezul- 
tatele acestei somări la seriozitate au fost jalnice, au fost catastrofale. 
În Italia ele au fost jalnice, în Germania au fost catastrofale, au con- 
dus la crime inimaginabile! Paul Everac, care a condus această 
instituție, a publicat o carte jalnică... intitulată Reacționarul și în care 
spunea că Nicolae Ceaușescu asta a făcut cu noi, în fond — ceea ce 
Mussolini a făcut cu italienii și Hitler cu gemanii —, și anume a încer- 
cat să facă din noi ceva mai bun decât suntem, iar noi, nevolnicii, nu 
admirăm monstruozitatea numită „Casa Poporului“, rebotezată „Casa 
Parlamentului“ pentru că nu avem instinctul de grandoare, nu avem 
măreția necesară să apreciem acest efort la care el, Nicolae Ceauşescu, 
ne-a somat, iar noi, biet popor român, jalnic, am dezertat, preferând, 
cum spune el, citez „tuica, discuţia în pridvorul casei“ și mai știu eu 
ce alte chestii. 

Nu citiți fals cartea domnului Everac? Poate fi lecturată şi altfel. 

Depinde. Stilistic vorbind, aș spune că este încă mai jalnică decât 
mesajul ei. Nu știu la ce vă referiti. 

Mesajul acesta poate fi decodificat într-un alt mod. 

Da. Mie mi se pare că... 

De pildă, foarte multă lume îl acuza de antisemitism. Cele cinci pagini 
nu mi se par antisemite în cartea domnului Everac. 

Da. Miza cărţii lui Everac, însă, nu este antisemitismul sau... 

Nu, dar toate lucrurile pot fi altfel citite, nu? Asta este o cu totul altă 
discuţie. 

Asta e lectura mea. Întrucât vorbeam în nume propriu, mi-am 
permis să fac acest tip de lectură care este a mea. 

Deci, revenind puţin la Cioran, el era convins că avem un destin 
minor, după ce am ratat de a avea un destin major prin mișcarea 
legionară. Eu cred că noi am avut un destin major... când spun major, 
nu înseamnă că noi trebuie să tragem cu ochiul la destinul Germaniei 
n la destinul Rusiei, bunăoară. Nu. Noi avem alte dimensiuni, există 
alt popor aici, noi exprimăm raportul nostru cu transcendența într-o 
altă limbă, ceea ce-i foarte important, avem alte realizări, avem altă 
structură geopolitică. Prin urmare, noi nu putem avea destinul țărilor 
care paradigmatic s-au instituit ca modele de realizare politică. Dar eu 

cred că noi nu ne-am atins nivelul de excelență pentru ceea ce 
România merită și pentru România asta înseamnă să aibă un destin 
adecvat cu ceea ce merită — și anume un destin major. 

Domnule Patapievici, v-aţi gândit vreodată... Dacă ati fi fost format în 
deceniul trei sau patru, când s-a plămădit spiritul lui Cioran si al tuturor căr- 
turarilor de care ați vorbit şi care au intrat sub influenta gândirii... 

M-am gândi deseori dacă aș fi fost legionar... 

V-aţi gândit, da?! Și ce răspuns ati dat? 

Cred că nu. Nu pot să jur. 

De ce? De ce nu-l scuzati pe Cioran pentru gândurile sale din anii 
'30 — '40? 

Sunt dezolat. N-am nici un motiv să-l scuz. Greșeala nu se scuză. 
Ea este evaluată și se judecă. Eu n-am ce să scuz, aici. 

Dar suntem robii istoriei, totuși. 

Eu nu cred că suntem robii istoriei. Eu cred că suntem robii unui 
singur lucru, care este destinul nostru biologic, dar, slavă Domnului!, 
dincolo de destinul biologic — deci chiar dacă eu am acum un cancer 
care „vorbeşte“ în mine și se va declanșa peste doi ani și am să mor, 
eu pot să fac faţă și lucrului ăstuia, în raport cu destinul meu, care este 
destinul sufletului meu nemuritor. Bun. Eu nu văd în istorie nici o 
robie. Există constrângeri, neîndoielnic, dar cred că există un unghi de 
vedere din care noi putem da cu tifla. 

V-am înteles. Dar, pentru că cunoasteti atât de bine deceniul al 
patrulea... 

Da, m-am întrebat dacă aș fi fost legionar, pentru că foarte 
multe... 

Dar comunist ati fi fost? 

Nu, categoric nu. 

Nici în deceniul al patrulea? . 

Nu, pentru că, bunăoară, dacă ne gândim la tipul de discurs 
legionar — când spun discurs legionar eu nu mă refer la actele propa- 
gandei legionare, care sunt ilizibile, acum serios... S-au publicat niște 
fițuici, se vând în Piaţa Rosetti, există o tonetă, care este o tonetă 
legionară și acolo este maculatura legionară. E neverosimil! Sunt ili- 
zibile! Cartea șefului de cuib... sunt niște producții... 

Le-am văzut la o expozitie de carte, cu foarte multă mândrie prezen- 
tate... > 

Jalnice... în fine... 

Aţi văzut filmul de la Padina, în care un grup de tineri legionari, sub 
oblăduirea unui profesor de educatie fizică, mărsăluiau și cântau Garda 
Căpitanului?!... Fals cântau! (A râs lumea când am spus că au cântat fals...) 


ÎN ~ 
n E, O D m —— 

E o recrudescentă, într-un fel? 

Da, eu cred că sunt zvârcoliri ale unei idei care n-a fost lăsată să 
moară la vremea ei și care a intrat în înghețare în '48 și acum încă mai 
are o oarecare lucire de seducţie, dar eu cred că nu va putea crea nimic 
nou. Cum spunea Andrei Cornea, singurul limbaj public astăzi accep- 
tabil este limbajul liberalismului. Astăzi nimeni nu poate să se declare 
pe față antisemit. Dacă este antisemit cu adevărat, el poate să inven- 
teze o altă formă de discurs pentru a-și promova ideea. Dar să se 
declare, cum se putea, bunăoară, în deceniul trei, să spui „Eu sunt anti- 
semit!”, cum făcea Paulescu la cursul lui, mult mai devreme, la 
începutul secolulvi, asta nu se mai poate astăzi, pentru că discursul de 
tip liberal s-a impus în toate mediile de expresie. 

Dar în multe medii de expresie formulele vechi rămân valabile. Și 
atrag. 

Nu. Eu cred că legionarismul românesc — încă o dată — este o 
idee de lichidare, e o idee care se autolichidează și care nu a murit 
când trebuia. I-a fost artificial amânată moartea și acum ea își con- 
sumă decesul. 

Aceste conceptii, purificatoare, în fapt, pentru personalitatea dum- 
nevostră, când le-ati dobândit? Înainte de '89? 

O, categoric! Categoric. Vă spun imediat. Dar vreau să termin 
chestiunea... M-am întrebat deseori dacă având tipul de apetență pen- 
tru discursul de tip Eliade sau Cioran din perioada aceea, nu aș fi fost 
eu însumi legionar în anii '39. Părerea mea este că nu, pentru că detest 
violența. Lucrul pe care nu-l înțeleg la aceștia este cum de nu au 
reacționat negativ la faptul că legionarii ucideau. Deci, indiferent că-și 
ucideau camaradul — Stelescu- sau că îl ucideau pe I. G. Duca, faptul 
net era acesta: ca să fii legionar, trebuia să accepti faptul fundamental 
că trebuie să ucizi. Or eu de asta nu pot trece. 

De ce credeti că Cioran și-a retractat gândurile de tinerete și Eliade 
nu? 

Sunt poziții individuale. Ce să vă spun... Tipul de discurs al lui 
Eliade era un discurs care, pe măsură ce el îmbătrânea, devenea din ce 
în ce mai tributar propriei sale conceptualizări din domeniul morfolo- 
giei religiilor. Dacă remarcaţi, stilistic, cum evoluează nu Memoriile, 
ci Jurnalul lui, o să vedeți că termeni precum „camuflare“, „sacru“, 
„profan“, „dialectica camuflării“, „mărturii mutual contradictorii“, 
care toate au apărut în eseistica lui, au fost reluate unele în romane sau 
în nuvele, N „capătă o din ce în ce mai imperială etaje Ceea ce 


El în Memorii, dacă citim cu dial vorbește de destinul politic al 

generaţiei sale, de eşecul ei, de faptul că a existat o „teroare a istoriei“ 
— iarăși un concept al lui Eliade — filosoful. El toate le-a tratat și în- 
tr-un fel a retractat, dar în interiorul acestei conceptualizări care, pen- 
tru noi, este o conceptualizare de „vată“. Adică e o conceptualizare 
slabă, lipsită de netezime. Noi am vrea să fi auzit: „Îmi pare într-ade- 
văr foarte rău, a fost dezonorabil lucrul în care am crezut, era epoca — 
cum a spus Cioran —, o întreagă nebunie“. Sunt convins că era o 
întreagă nebunie. Dacă vă gândiţi acum la marii intelectuali ai 
perioadei aceleia, foarte puţini erau la mijloc, la centru. Era ceva de 
necrezut! Discursul acesta decent, de tip liberal, în care eu nu vreau să 
vă ucid pe dumneavoastră, dumneavoastră nu vreți să mă ucideți pe 
mine era extrem de minoritar — erau sau la dreapta duși, sau la stânga 
duși. Adică era neverosimil, era într-adevăr o nebunie! Si această ne- 
bunie noi o vedem cum s-a încoronat în cele două monstruozități uci- 
gaşe — în ideea nazistă și în ideea bolşevică în Rusia. Sunt lucruri care 
te înspăimântă. 

Dar discursul liberal e actual? 

Eu cred că este foarte actual astăzi. Astăzi nu se mai acceptă să 
spui că drumul optim de a-ți atinge obiectivul politic este violența, sau 
să ucizi pe cineva. Asta se întâmplă la periferia lumii civilizate. Astăzi 
srupuscule radicale din sânul arabilor mai spun lucrul ăsta, dar toată 
lumea îi privește cu dispreț. Este o enormă repulsie față de acest tip de 
comportament. Moravurile s-au schimbat senzațional. Noi am rămas 
după cortină cu adevărat, dar gândiți-vă că în Occident există o repul- 
sie vădită de a interveni militar undeva. Noi, când acuzăm Occidentul 
că este neputincios, că practică o impotență verbală, că n-are planuri 
ş.a.m.d., noi trebuie să vedem și reversul şi reversul este că lor nu le 
place să intervină militar. Pe de-o parte, pentru că nu acceptă să moară 
pentru cauze care nu sunt în interiorul țării proprii și, pe de altă parte, 
pentru că în Occident s-a dobândit, datorită acestei civilizații publice, 
un respect pentru viaţa umană, care este impresionant. Stângiștii, de 
exemplu, și astăzi continuă să spună că americanii sunt imperialişti 
ș.a.m.d., dar gândiți-vă cum au dus războiul în Irak. De fiecare dată 
când era atins un obiectiv civil, îşi cereau scuze. Veţi spune că scuzele 
nu contează, dar este război. Cine își cere scuze în război? Să fim 
rezonabili. Japonezii și-au cerut scuze pentru tratamentul indemn pe 
care l-au practicat cu prostituatele sud-coreene — la 50 de ani de la 
evenimente... 

Și americanii nu și-au cerut scuze pentru ceea ce s-a întâmplat în 
Vietnam. 

Dar vietnamezii și-au cerut scuze pentru ce s-a întâmplat acolo 

cu americanii și pentru ce s-a întâmplat cu vietnamezii și pentru ce s-a 
întâmplat cu cambodgienii? O, să fim serioși! Acolo vinovatii nu sunt 
americanii. 

Tocmai de-asta n-avem dreptul la nici un fel de generalizări, domnule 
Patapievici. 

Nu. Vroiam să spun doar atât: că în Occident, datorită faptului că 
a fost pace, a fost prosperitate și că a existat un spirit de responsabili- 
tate în spațiul public, persoana umană a capătat o demnitate publică la 
care toți se închină. 

În ce măsură v-a ajutat muzica, ca să fiti omul de astăzi? 

De exemplu, s-a deschis emisiunea dumneavoastră cu Beetho- 
ven. Beethoven este un profesor de energie. Termenul ăsta îmi place 
foarte mult, pentru că eu cred că noi, în fond, suntem făpturi proaste. 

Dar folosind categoria asta ajungeti la Spinoza și... ştiu eu la totali- 
tarism. 

Nu, nu, nu. Pentru că totul depinde de modul în care este folosit. 
Adică nu există teorii, există oameni care își asumă aceste teorii. 

Ce e energia, domnule Patapievici? 

Energia este ceea ce mă ajută acum să am o prezență vie în fața 
dumneavoastră. Energia este lucrul care-mi permite să nu adorm 
cotropit de oboseală la ora 11 noaptea ci să adorm la 2, pentru că așa 
mi-am impus s-o fac. Energia este lucrul care mie-mi permite să fiu 
viu, prezent, activ, chiar și atunci când sunt obosit. Energia este 
politețea: Un om pe care nu-l cunosc este în fața mea și are o pro- 
blemă. Eu peste 20 de minute trebuie să fiu într-un loc, dar trebuie să 
nu-i spun acelui om „Nu am timp de dumneata!“, să cad într-o 
nevroză proastă, ci trebuie să mă uit la el ca la o ființă vie care are 
atunci nevoie de mine. 

V-am înteles. Am citit pagini despre moarte, la încetarea din viată a 
tatălui dumneavoastră. Energia dispare în momentul mortii? 

Se transferă în altă parte, sper din tot sufletul. 

Credeti într-o asemenea speranță? Un om cu asemenea lecturi... pen- 
iru că cele câteva pagini la moartea tatălui dumneavoastră te pot nedumeri... 

Da. 

Dar vorbiti-mi... 

Da. Bietul tata agoniza din martie, cu o zi înainte de ziua mea de 
naștere; de 17 martie, el s-a internat și a avut o intervenție greșită, apoi 
a fost un cancer care s-a declanșat, a fost foarte virulent, a trecut prin 
mai multe septicemii şi a murit în 27 iulie, în 1985. 

Câti ani avea? 

64 de ani. Era un om în putere, arăta senzațional de bine. Eu arăt 

mai tânăr decât vârsta mea, eu am 38 de ani. 

Vorbea într-adevăr sase limbi? 

Da. Era neverosimil. Era un om cu adevărat inteligent. Ştiţi ce 
înseamnă un om inteligent? Un om care nu se bazează pe cunoștințe 
achiziționate pentru a rezolva o chestiune. Vă relatez o întâmplare: 
Mă luptam cu o problemă de termodinamică. Tatăl meu a făcut timp 
de un an, Facultatea de Fizico-Matematici, după aceea s-a refugiat de 
la Cernăuţi și s-a dus la Viena, unde a făcut o facultate, așa-numită 
Academia de Înalte Studii Mondiale, care era o combinație între Drept 
Internațional, Economie ş.a.m.d., cu accentul în principal pe 
economie; el era economist. Dar, din acel an făcut, un om inteligent 
nu irosește și nu pierde nimic. Asta am văzut. Eu nu sunt așa, din 
păcate, dar tatăl meu era. Deci avea o inteligență foarte prezentă. 
Aveam o problemă de termodinamică cu care mă chinuiam. Eram iri- 
tat, am ieșit din cameră profund dezgustat de impotența mea, de pros- 
tia care... Și el mi-a spus: ai o atitudine psihologică proastă în fața 
problemei. El era un om calm, dar calm nu pentru că era calm de la 
natură, ci pentru că era un om extraordinar de disciplinat. Era un om 
care își spunea: acum mă culc! și dormea un sfert de oră. Se trezea și 
era fresh. Deci e un om care a avut un exercițiu al voinței personale 
care întotdeauna m-a îngenunchiat. Eu nu sunt așa și îmi pare extra- 
ordinar de rău că nu sunt așa. 

Dar luciditatea asta cu care a întâmpinat moartea, nu era anormală? 
Si inumană, până la urmă... 

Nu. Nu este, dimpotrivă. Eu am perceput-o ca perfect umană. 

Dar cum s-a întâmplat? Ati fost de fată? 

Nu, nu eram de față. Sora mea, Lydia, era de față... A deschis 
ochii — el până atunci fusese într-o stare să zicem, de obnubilare a 
conștienţei — a deschis ochii în acea dimineaţă, el a murit la șapte fără 
douăzeci, era pe la șase și un sfert dimineaţa, a deschis ochii, a privit 
camera în care se afla, poziția lui era poziția tradițională a mortului, se 
afla pe un pat, privea asfințitul și a recunoscut camera, care fusese 
camera mea, a recunoscut-o pe Lydia şi a recunoscut o lustră sub 
formă de îngeraș care aduce o Bună Vestire, pe care o luase de la 
Viena. Și l-a recunoscut — nu mai vorbea, dar ochii lui exprimau acest 
lucru: recunoașterea, liniștea și împăcarea. Apoi a avut o scurtă 
gâfâială de trei ori și... tăcere. 

Tăcerea înseamnă distrugerea energiei, anularea, plecarea ei? 

V-am spus: eu sper să fie un transfer. Eu nu am certitudini. 

Energetismul ăsta, care până la urmă, chiar dacă nu folositi această 
categorie în carte, vă caracterizează din plin, vine din Nietzsche? 

Categoric, deci Nietzsche... 

Nu, în dumneavoastră, vine din Nietzsche conceptul acesta? 

Cred că da, cred că da... Întâlnirea cu Nietzsche... Eu am avut 
contact foarte bun cu persoane agitate, așa-spunând, cu persoane care 
au prețuit enorm intensitatea și tipul de energie psihică pe care o 
mobilizezi pentru a obține intensitatea. Așa a fost André Malraux, a 
fost un profesor de intensitate, iar Nietzsche, care venea cu un aparat 
teoretic și cultural mult mai vast decât Malraux; am avut pentru el un 
respect imediat, pentru că la el era totul — era acest spirit ultimativ, 


acest geniu al formulării, probleme foarte interesante, acest răspăr al - 


erudiției prăfoase, care m-a atras imediat. Orice tânăr este un incono- 
clast și e foarte bine că este un iconoclast. 

Dar teoria aceasta a Ubermensch-ului, a supraomului, vă dați seama 
unde duce? 

În Nietzsche sunt multe stridențe, conced că sunt multe stridențe, 
dar este greșit pentru noi ca, pentru câteva stridente, să nu mai vedem 
frumusețea. La țară, la bunicii mei există un W.C. Dacă te apropii prea 
mult de el, pute. Dar de ce să nu vezi mai degrabă minunata vie, care 
este chiar lângă el? E o opțiune. Sigur că sunt stridente în el. Este ca 
la Cioran. Și în Cioran sunt stridențe, dar asta nu este tot Cioran. Noi 
nu ne suspendăm, datorită angajamentului lui legionar, admiranția 
pentru acele porțiuni din Cioran care sunt deosebit de stimabile. 

Dar admiranţia pentru Nietzsche, nu vă duce si la gândul că Mein 
Kampf are rădăcini într-un fel aici? 

Nu are nici o rădăcină. Mein Kampf are rădăcină într-o veche 
tradiție filistină europeană, care s-a hrănit cu antisemitism, care s-a 
hrănit cu idei imperiale... Ştiţi cum este?! Cineva care este înalt, care 
aparține cu adevărat elitei, emite idei. Acum să fim serioși: orice idee 
este periculoasă. Viaţa pe care o ducem este periculoasă. Asta nu mă 
refer la faptul simplu că noi, când ieşim, după emisiune, de aici, putem 
muri — ne poate călca ceva, sau ceva de genul ăsta — nu, dar este pe- 
riculos în raport cu destinul nostru transcendent. Noi ne jucăm sufle- 
tul în fiecare clipă — despre asta am vorbit în emisiunea trecută. Viața 
noastră e cu adevărat periculoasă. Or, se întâmplă următorul lucru: 
ideile mari sunt periculoase, dar atunci când ele cad la oamenii care 
nu şi-au realizat propria excelență, ci la oamenii care au rămas în ceea 
ce Kant numește „minorat sufletesc“, ele nu sunt mistuite potrivit 
înălțimii lor. Și atunci, neapărat că ideea de Ubermensch, în loc să-ți 
slujească ţie ca o sursă de energie psihică pentru a deveni mai mult 
decât ceea ce eşti, este folosită în modul acela cârcotaș și pervers al 
omului care stă şi chibițează la marginea drumului și spune: „Îl vezi 

pe ăsta? Ăla e un evreu, domnule! Dacă n-ar fi ăștia pe lume, păi ar fi 
colosal!“ Asta este o privire tâmpită, sau să zici: Ţiganii! Dacă n-ar fi 
țigani în România, România ar fi ca soarele pe cer! N-ar fi ca soarele 
pe cer, pentru că tu, român, nu faci ca să fie ca soarele pe cer. Las că 
categoria este complet idioată — cum ca soarele pe cer?, acolo nu-i 
viață. 

Frumoasă ideea de „minorat sufletesc“, pornind-o de la filosoful din 
Königsberg. Când ati depășit kantianismul? 

Din punctul de vedere al analizei critice a subiectului transcen- 
dental, nu l-am depășit deloc. Eu sunt încă în tiparele astea. 

Domnule Patapievici, nu e prea devreme momentul în care aţi hotărât 
să abordați o carte de memorii, un jurnal, la treizeci și ceva de ani? Mai 
cunoasteti vreun caz similar? 

Nu știu. Dar categoriile, încă o dată, sunt complet diferite: eu am 
trăit într-o nișă, care era nișa celor patru sau cinci prieteni pe care i-am 
avut şi acesta era, ca să spun așa, tot universul meu. Acum, sigur că 
memorii nu se scriu la vârsta asta, de acest concept de „memorii nu se 
scriu la vârsta asta“ este un concept al spațiului public, al culturii în 
sens larg. Cartea este adresată cuiva, ea este scrisă la persoana a doua, 
în sensul că eu mă adresez unui prieten pe care uneori îl numesc și 
„iubitul meu“ — este un om cu care am avut un comerț sufletesc și int- 
electual extraordinar de intens. Este Dan Waniek, cel căruia îi este 
dedicată cartea. Când am scris-o, eu n-am scris-o ca pe niște memorii, 
ci ca pe o mărturie a etapei în care mă găseam, încercând să argu- 
mentez această idee, că, deși nu mori, totuși poți să vezi care sunt sem- 
nele pe care destinul ţi le face, altfel spus, să vezi linia aceea nevăzută, 
care întotdeauna te conduce. Îmi amintesc acum de o însemnare de pe 
front a lui Wittgenstein, care dădea glas unui sentiment asemănător, 
spunând: lucrurile se petrec cu atâta autonecesitate, încât par a izvor 
din persoana căreia de obicei — acum citez „te adresezi prin cuvântul 
Tatăl Nostru“. 

Spuneti-mi, când ati știut că sunteți un predestinat?- asa cum afirmați 
în carte. 

Cred că dintotdeauna, nu știu cum — ăsta-i un sentiment care s-a 
născut cu mine. Dar, încă o dată vă spun: nu este nimic trufaș în ceea 
ce spun. Eu sunt un om de o mare modestie. Cei care mă citesc în 
cheie trufașă, gresesc. Faptul că eu mă simt destinat nu implică că des- 
tinarea mea este împotriva cuiva sau peste cineva. Este destinul meu 
individual, între alte destine și este un sentiment privat, ca să spun așa. 
Acum, ca scriitor i-am dat glas în public, dar sminteala care i-a 
cuprins pe unii la ideea „Dar ăsta-i nebun?! Se crede geniu? Trece des- 

tinul prin el?“ este complet greșită. 

Dar prietenii dumneavostră sunt despărțiți de destinul dumneavoas- 
tră? 

Nu, Doamne fereşte! 

Unde sunt ei? 

Cu excepţia unuia singur, Dragoș Marinescu, pe care l-am citat 
mai devreme, care este medic și lucrează la un Institut în București, 
toți sunt plecați. 

Ei vin din anii liceului? 

Din anii liceului și armatei, da. Pe unii i-am avut în liceu, iar pe 
alții odată cu intrarea în facultate, în armată. 

Sunt personalități de tip energetico-patapievici? 

Noi toți am avut un cult al intensității. 

Există o vorbă a lui André Malraux, pe care îmi place să o citez 
în fața tinerilor în special, care spune așa: Domnule, mi se pare stupe- 
fiant comportamentul tinerilor — spunea Malraux. Până la 25 de ani, 
viața este ca o bursă de valori, numai că, ceea ce este tipic, este că 
aceste valori se dau gratis. Ei bine, foarte puțini vin să ia aceste valori. 
După 25 de ani nu mai sunt gratis. Or, noi aveam sentimentul ăsta, pe 
care și generaţia lui Eliade l-a avut. Gândiţi-vă la eseul Anno Domini 
al lui Eliade, în care spune că trebuie să facem totul urgent, ca și când 
la sfârșitul anului s-ar încheia timpul pe care-l avem la dispoziție. Ei 
bine, acest sentiment îl aveam şi noi: că trebuie să facem ceva cu viața 
noastră — şi asta cum, Dumnezeule, să o faci, altfel decât cu o energie 
care nu e comună? De unde să o iei? Biologia ta este aceeași cu a 
oricărui om. Se face prin sforțare, educaţia voinței și acel fler al 
intensității pe care trebuie să-l aibă orice tânăr. 

Energetica este zodiacal determinată? 

Eu sunt un „pește“ predispus la pesimism, la retractilitate. Bun. 
Sunt retractil, sunt un om deosebit de timid, dar sunt un timid educat. 
Este ce spunea Sartre: contează ceea ce facem noi din ceea ce alții au 
făcut din noi. Ceea ce au făcut astrele din mine este datul de la care 
pornesc, dar eu cred că, în principiu, pot să fac din mine aproape orice. 

Dar astrele au lucrat asupra lui Horia-Roman Patapievici? Credeti 
asta ca om de ştiinţă, ca fizician? Mereu uitati că sunteţi om de știință, nu 
scriitor. 

Dar nu uit nici o clipă. Discursul meu este structurat pe tipul de 
discurs logic. 

Nu. Fizicianul din dumneavoastră pentru sine e uitat. 

Să vă spun. În lumea asta sunt mai multe paradigme. Noi 
funcționăm simultan în orizontul mai multor paradigme. Nu cred ca 

Michel Foucault că aceste paradigme, episteme, cum le numește el, 
sunt incomensurabile, respectiv că nu există o parte alicotă comună 
potrivit căreia ele să fie mensurate, ele să fie făcute compatibile și 
mutual inteligibile. Dovadă că, într-adevăr, noi lucrăm cu ele fără să 
devenim schizofreni, că nu sunt personalități diferite, sunt paradigme 
diferite. O paradigmă în care umanitatea asta mediteraneeană a lucrat 
încă din vremea grecilor, încă din vremea miracolului grecesc și cam 
până, să spunem, în secolul 16-17, nu înseamnă că atunci a fost o rup- 
tură epistemologică, dar că trend-ul, adică majoritatea oamenilor care 
contează, de atunci, au împărtășit o altă paradigmă. Ei bine, paradig- 
ma care ne-a precedat este una care spune ceva de felul următor: 
„sufletul nostru are o parte astrală“. Ce înseamnă asta? Ei credeau că 
dincolo de zona lunară există astrele, care sunt făcute dintr-o 
substanță, o quintesență, o a cincea esență — spre deosebire de cele 
patru elemente care se agregau în zona sublunară — care substanță 
alcătuiește deopotrivă astrele și zeii. Ei bine, o parte din această 
substanță o avem noi în suflet. De unde ne vine sufletul ăsta? Păi, în 
momentul în care se naște un om, această parte vine de undeva de sus, 
din sferele superioare și anume: când trece prin sfera lui Saturn, 
primește partea astrală corespunzătoare lui Satum; când ajunge la 
Jupiter, îl ia pe Jupiter, ș.a.m.d., până când ajunge în zona noastră sub- 
lunară. Astfel încât noi avem în zona noastră sufletească un precipitat 
complet de părți ale acestor planete. Ce înseamnă, acum, că ele au 
influențat, au prezidat la nașterea noastră? Acest lucru foarte material 
și concret că părți din dispoziția lor la acel moment le avem aici. 

Toți cei patru-cinci miliarde de oameni care suntem acum avem părți 
din Univers? 

Asta este concepția... 

Nu, conceptia Patapievici mă interesează. 

Nu, nu mă întrebaţi așa... Eu acum vă spun cum se poate crede, 
care este baza gnoseologică a credinței în astrologie. Acum, prin aces- 
te părți, de Saturn, de Jupiter, ș.a.m.d., pe care le avem, noi primim 
continuu influențe din acea zonă. Asta-i justificarea horoscoapelor, 
bunăoară. Deci, totul este științific, ca să spun așa. Potrivit paradigmei 
noastre, nu mai este științific. Dar în continuare eu cred că umanitatea 
merge pe aceste două paradigme simultan. 

Mă întrebaţi care este părerea mea... Eu vă spun următorul lucru: 
sunt tentat să adopt paradigma științei care m-a format, a fizicii. Dar, 
pe de altă parte, ca un om care nu m-am născut la sfârșitul secolului 
19, când aș fi putut avea toată trufia aceea pozitivistă a profesorului 
lui Einstein, care i-a spus: „Nu mai ai ce face în fizică, fizica este 

încheiată“. Noi nu mai avem această trufie și știm că fizica este înalt 
paradoxală. Există cărți scrise de fiziceni eminenti, cum este o carte a 
lui Frank Tippler, care se cheamă Fizica imortalității, în care el 
încearcă să argumenteze cu ecuaţii, chiar dacă ele pot fi contestate, un 
lucru care de regulă este în sarcina teologiei — şi anume faptul că 
sufletul este nemuritor. Deci fizica, chiar fără aceste excentricități — 
cum este, neîndoielnic, cartea lui Tippler — este în continuă prefacere. 
Paradigma în numele căreia vorbeşte fizica nu este încă complet elu- 
cidată. Și când spun asta, mă refer la un lucru foarte precis: dacă l-ați 
fi interogat pe un grec sau pe un latin care este paradigma în interiorul 
căreia el gândește, el ar fi spus o chestie pe care noi am fi contrazis-o 
imediat — nu, dumneata, i-am fi spus, ignori o mulțime de predis- 
poziții, care totuși sunt active în discursul tău! La sfârşitul timpului, 
atunci când paradigma tinde să moară, ea abia atunci ne devine vi- 
zibilă. Or fizica, lumea modemă, slavă Domnului!, credința mea este 
că nu trag deloc să moară. Prin urmare, paradigma în care noi, astăzi, 
trăim, nu este complet elucidată. 

Fizica nu moare, dar dumneavoastră atribuiţi ideea de „suflet nemuri- 
tor“ spatiului teologal. Nu-i o contradictie? 

Nu, nu este o contradicție. Fizica nu s-a băgat în toate lucrurile. 
Fizica a început prin a fi o disciplină referitoare la obiectele moarte, 
așa-spunând. Ulterior, a văzut că în biofizică poate să facă lucruri 
foarte interesante, și chiar, în chestiuni referitoare la chimism celular 
ş.a.m.d. Asta nu înseamnă că viaţa ca atare este explicitabilă prin 
ecuațiile fizico-matematice, ceea ce ar însemna reducționism. Gândi- 
ți-vă, cum e, lucrul ăsta: avem omul în față și zicem „Domnule, el este 
viu; haide să pătrundem să vedem care este secretul vieții lui“ şi a- 
tunci, începem să tăiem, să vedem care este partea aia, şi noi peste ce 
dăm? — dăm numai peste materie... 

Dăm peste energie. 

... dar când facem aceste exfolieri, noi ucidem, adică acea parte, 
care, pe dumneavostră vă animă să zâmbiţi, şi să aveți o expresie 
inteligentă, și să fiți prezent aici, asta nu poate fi simplu elucidată 
potrivit cunoștințelor noastre. 

M-am gândit la dumneavoastră acum trei zile... Am avut fericirea să fiu 
la Houston, la NASA și să ascult explicaţiile unui fizician care, în fata unei 
diorame cu doi americani pe Lună, îmi spunea „S-a terminat Cosmosul. Nu 
mai avem nevoie să-l cucerim (...)“ 

De ce? 

Pentru că n-are nici o eficienţă... Spatiile asta astronomice de care vor- 
beati dumneavoastră... am mers spre ele şi ... Am întrerupt cercetarea fizică, nu? 

Nu s-a întrerupt. În momentul în care omul nu va mai avea pa- 
siunea să cunoască, atunci eu cred că obloanele se trag și totu-i pier- 
dut. Adică devenim o specie ca și castorii — interesantă dacă o studi- 
ază o specie mai inteligentă, dar neinteresantă pentru ei, că bieții de ei, 
fac același lucru tot timpul, adică nu-i nici o noutate. 

Castorii lui Cervantes, de care pomeneati dumneavoastră... 

... care-și rodeau testicolele, da. 

Nu-i adevărat asta. 

Nu. 

Dar ce e?... E un joc de cuvinte... 

E o legendă etimologică, da. 

Dar ce vreau să vă spun despre Cosmos... Există un soi de de- 
zabuzare aici, pentru că dacă unui grec i-aţi fi propus „Uite, avem o 
navă cosmică și haide să depăşim sfera“, care sperăm că nu este 
solidă, cum credea Aristotel, a lunii și să mergem dincolo“ el ar fi zis 
„Asta-i senzațional!“ pentru că era tot o lume fizică, dar cu alt tip de 
materie, un alt tip de substanță. Imaginaţi-vă că ar exista pe lumea asta 
o zonă în care ar fi îngeri. Ei neapărat ar fi făcuți din altă subsanță 
decât noi. Ei, bine, să mergi cu racheta în lumea îngerilor, ar fi colo- 
sal! Cristofor Columb, când s-a dus spre Americi, ceva de genul ăsta 
credea — el avea o idee mesianică foarte interesantă: pe de o parte cre- 
dea că, potrivit lui Isaiia, când Evanghelia va fi propovăduită pe tot 
pământul — și el credea că mai există pământ, potrivit unor argumente 
false, dar a avut dreptate în concluzie — atunci se grăbeşte sfârșitul 
lumii, ceea ce trebuie să vină, pentru că Hristos va veni pentru a doua 
oară și va fi minunat, răul va înceta etc. Ei bine, la fel ar fi fost pentru 
un grec dacă i s-ar fi propus să se ducă dincolo de sfera lumii — ar fi 
văzut daimoni, ființele acelea spirituale... 

Un grec n-o putea căuta decât pe Penelopa, domnule Patapievici... 

Asta aici... Dar exista ideea că în lumea fizică există o zonă în 
care se poate întâlni alt chip-de făpturi. Ori, noi nu mai avem credința 
asta. Noi știm că oriunde în Cosmosul ăsta nu există decât același tip 
de materie peste tot. 

Toate aceste legături şi toate aceste lumini care sunt în dumneavoastră, 
— unele atât de originale şi contradictorii — cât datorează muzicii? — leitmo- 
tivic aş reveni în discursul nostru asupra acestei întrebări... Ati început să 
vorbiti despre Beethoven si Karajan... 

Da. 

... și v-am întrerupt și am intrat în... 

... în tema energiei. 

Dar reveniti la muzică. 

Muzica este în primul rând, ca orice experiență artistică, o 
experiență a simțurilor care caută să se dezmărginească. Adică, ceea 
ce este tipic pentru o experiență specific — umană, este aceea că noi, 
în momentul în care o experimentăm, o și dezmărginim. E ca și când 
ar fi un fermoar în ea și experiența noastră trage fermoarul și pătrun- 
dem altundeva. Muzica eu am folosit-o foarte instrumental, ca să spun 
așa. Bunăoară, în perioada în care pictam, l-am ascultat foarte mult pe 
Gustav Mahler, pentru că asta îmi stimula tipul de senzorialitate pe 
care eu o foloseam la pictură. Asta nu înseamnă că ar fi ceva pictori- 
al sau discursiv-imagistic în muzica lui Gustav Mahler, dar o 
foloseam, poate, cum folosesc alții drogurile, în sensul următor: a 
intra într-o zonă de sensibilitate pe care bietele mele simțuri nătânge 
și inculte nu o puteau avea. Mahler pentru mine era acest tip de 
inserție într-un spațiu care îmi cultiva brusc simțurile. Deodată, tipul 
de nostalgie pe care eu, persoana Patapievici, puteam s-o resimt, deve- 
nea infinit amplificată. Era un tip de nostalgie care trimitea mult mai 
departe decât mine însumi şi care cred că trimitea mai departe decât 
însuși Mahler. Dar ăsta e secretul discursului genial. Eu habar n-am de 
unde vine. E un lucru care mă fascinează. Nu știu de unde îi vin cuvin- 
tele lui Rimbaud, de unde îi vin cuvintele lui Hegel, de unde îi vin 
notele lui Gustav Mahler, de unde vine infinitul din Bach. Asta este 
neverosimil! Nu cunosc răspunsul la întrebarea asta și sunt permanent 
fascinat. Or, în cazul special al lui Mahler, deci, toate senzațiile pe 
care orice om le are: bucurie, un anumit sentiment erotic față de eter- 
nul feminin, nostalgia, bășcălia, trivialitatea însăşi care e prezentă în 
Gustav Mahler. Ei bine, el reușește să ți le transmită în așa fel încât, 
este ca și când, brusc, simţurile tale ar fi geniale. Asta-i rolul creato- 
rilor, cred — să ne transforme în inși care nu suntem geniali, dar care, 
în momentele audiției, dacă avem un bun contact cu muzica respec- 
tivă, devenim brusc geniali. 

Dar de ce un om de talia, să zic, filosofică, a lui Sergiu Celibidache, 
neagă fundamental pe Mahler si ridică în slăvi pe Bruckner? 

Eu în privinţa asta sunt un handicapat, v-am spus, nu am ureche 
absolută... 

Dar nu-i vorba de ureche absolută, e vorba de conceptul filosofic 
mahlerian... Și e vorba despre forma, expresia lui Bruckner. E foarte clară 
ideea — una-i matematica și alta e bășcălia, un termen pe care nu știu cum 
l-ati putut rosti în legătură cu Mahler, dar există băşcălie, într-un fel, măcar 
în Simfonia a IV-a, când auzi temele din Kalischt din ghetto-urile Cehiei, nu? 

Există, există... Da, da. Există. 

Dar de ce vă place Mahler? Și de ce nu-i place lui Celibidache? 

Poate că Sergiu Celibidache nu are un bun acces la tipul acesta 
de împrăștiere, de ontologie spartă, care este al culturii moderne. 
Modernitatea a fost înjurată în fel și chip. Eu am apărat-o de fiecare 
dată, dar nu mai puțin sunt conștient de bizareriile modernității. În- 
tr-adevăr, modernitatea — cum a spus Aurel Stroe într-o emisiune pe 
care cu dumneavoastră a făcut-o, în anii '80... 

Când analizam simfoniile lui Mahler. 

„„„ despre Gustav Mahler, analizând Simfonia a VI-a, la asta s-a 
referit: la el ontologia operei de artă este spartă. De ce se întâmplă 
lucrul ăsta? Eu nu am un răspuns la așa ceva, pentru că dacă l-aș avea, 
aș fi un filosof de primă mână. Adică aș putea să explic conceptul în 
virtutea căruia modernitatea a evoluat şi încă continuă să se manifeste. 
Eu nu am acest răspuns, dar pot să vă spun că simțurile mele percep 
acest lucru — există o deosebire de ontologie, de organizare internă 
între Gustav Mahler și Bruckner, bunăoară. Bruckner este apropiat de 
paradigma clasică, deşi și el introduce, mă rog, noțiuni de derapaj în 
raport cu ea, dar Gustav Mahler este un om care a asumat în mod 
deplin acest tip de modernitate care este spartă. Uneori sună bizar, dar 
gândiți-vă, noi trăim în acest orizont. Or, mie ca modern, îmi place la 
nebunie Gustav Mahler. 

Dar şi Bruckner si Mahler vin din bătrânul Beethoven și din rigoarea 
lui matematică, din energetica lui solară. 

Da. Neîndoielnic. Paradoxul istoriei, știți care este? Este că deși 
totul are continuitate, în sensul că totul în cultură se leagă și sunt 
implicaţii, ei bine, deși există continuitate, ruptura este evidentă. Asta 
e un paradox clar. 

Azi-noapte în avionul care mă ducea de la New York la București 
povestind celor din jur că v-am invitat la Serată, un intelectual la care tin și 
care v-a lecturat mai spunea că nu s-au stabilit încă legăturile din... dum- 
neavoastră, sunteţi disipat, și toate tezele n-au încă legătură. Credeţi asta? 

Ar trebui să stau de vorbă cu domnul sau doamna respectivă, ca 
să-mi explice ce înseamnă că ideile mele nu au legătură. 

Modul în care înțelegeți legăturile între Beethoven, Bruckner si Mahler 
nu sunt clare, în conceptele dumneavoastră ontologice... Și pentru un om 
care vă citeşte... Vă puneti vreodată problema aceasta? 

Dacă ideile mele se leagă sau nu? 

Da. 

Eu vă pot spune atât: că mi le trăiesc. 

Si e hotărâtor pentru un filosof o asemenea „trăire“? 

primul rând că nu sunt filosof... 
Cum nu sunteți filosof? Ce sunteți? Fizician? Eseist? Scriitor? 


mc a 

Să vă spun un lucru: Există un om infinit stimabil în ţara asta, pe 
nume Alexandru Dragomir, un om care îi ştie pe marii filosofi, în 
original pe toți... 

De ce nu știu eu cine e Alexandru Dragomir? Și sunt un om informat 
în general... 

Da. Este un om care nu a scris. Despre Socrate, dacă n-ar fi fost 
Platon, nu ați fi știut nimic. Asta nu-i răpea cu nimic lui Socrate ge- 
niul dialectic şi senzaționala sagacitate conceptuală. 

Iertați-mă că revin... Sunt multi Alexandru Dragomir în tara asta? 

Asta e imposibil de testat. Există teorii, pe care Eliade le 
împărtășea, potrivit cărora dacă nu ar fi în lumea asta mulți Alexandru 
Dragomir, ea s-ar surpa, pentru că Dumnezeu, săturat de nevrednicia 
şi netrebnicia noastră, ne-ar retrage, pur și simplu, dreptul la existență. 

Si avem dreptul să-i ținem pe „Dragomiri“ nestiuti de lume? 

Eu acum vorbesc despre el, este un om, deci, infinit stimabil și 
care are o anumită poticneală — etimologic vorbind „problemă“ asta 
înseamnă este un prilej de poticneală — cu noțiunea de „cultură“. Ce 
este cultura? Înseamnă să știi când s-a născut Rafael și când a murit? 
Înseamnă să știi că el era în relaţii cu Leon al X-lea și nu, să zicem cu 
Ioan Paul al Îl-lea? Adică să nu faci genul ăsta de gafe? Înseamnă să 
știi dintr-una și dintr-alta și să ai o alură de om binecrescut, care e 
obișnuit să fumeze Kent şi să bea whisky și se pricepe ș şi la chestiile 
astea?... Părerea lui este, și cred că are dreptate, că astea sunt fleacuri... 
Astea, sigur, fac parte din „sociabilitatea“ culturii dar în fond, dacă ne 
referim la esență, astea sunt fleacuri. Cultura, spune Alexandru 
Dragomir, înseamnă să ai un număr de probleme (. .) Toată viaţa lui, 
a încercat să vadă ce este cu timpul. Si pentru asta i-a citit cu o minutie 
neverosimilă pe marii filosofi. 

N-a găsit răspunsul Einstein? 

Nu știu. În ocurență, el are şi o cultură științifică foarte intere- 
santă. Vă pot povesti că, la un seminar la care, la Colegiul „Noua 
Europă“, pe care-l conduce Andrei Pleșu, eu am susținut un referat 
despre Galilei, mi-am pregătit cu toată atenţia textele din Galilei pe 
care aveam să le debitez apoi. Alexandru Dragomir a fost invitat. 
Atunci l-am cunoscut. Domnul acesta nu știa că eu voi vorbi despre 
Galilei. Ei bine, a recitat din Galileo Galilei cu o promptitudine și cu 
o acuratețe care era superioară celei a mea, pasajele la care eu mă re- 
feream. Adică știa contextul. Asta înseamnă să știi carte în mod emi- 
nent. Or, gândiți-vă cum a ajuns Alexandru Dragomir să știe carte. Nu 
pornind de la ideea că cultura este cum credea cutare personaj din 
Greaţa lui Sartre să iei în ordine A, B, C și să citeşti toată biblioteca. 

Nu, trebuie să ai un număr de probleme. Asta dă autenticitate inserției 
tale în acest, în definitiv, morman inform de cărţi. Cum le alegi? Păi, 
trebuie să ai o problemă, cum spunea Noica, trebuie să ai un rest cu 
care să vii şi tu acolo, că dacă nu vii cu ceva în mână, nu se uită 
nimeni la tine, să fim bine întelegi. Rămâi ca personajul lui Kafka la 
poarta care e mereu deschisă și e numai pentru tine, dar tu nu poți 
trece de ea. 

Ademenitor sunteţi, prin toate parantezele dumneavoastră. Și daţi-mi 
voie să vă mai pun o întrebare, pentru că vreau să ascultăm Imperialul. 
Bătrânul meu Beethoven, ar fi recurs la compromisul lui Galilei? 

Galilei nu a făcut nici un compromis. Asta este o perspectivă 
istorică greșită. El a fost un credincios al bisericii catolice, atunci când 
se uita la petele de pe Soare, atunci când a descoperit ceea ce el a 
numit „Planetele mediceene““, care erau sateliții lui Jupiter și a fost, 
firește, și în momentul abjuraţiei. El a abjurat pentru că credea în 
Biserica catolică. Pe de altă parte, nu pot să neg faptul că Biserica 
catolică era înspăimântătoare: avea Inchiziție ș.a.m.d. 

De ce n-a făcut asta Giordano Bruno? 

Imediat vă spun. Nu trebuie uitat că el a fost de trei ori audiat de 
Inchiziţie, nu a fost nici o clipă torturat, nu a fost amenințat cu tortu- 
ra, anchetele au fost foarte amiabile, el nu a fost arestat și încarcerat. 
Un om care știe foarte multe despre Galileo Galilei, Gheorghe Stratan, 
un fizician, care a tradus, de curând, la Humanitas o carte celebră a lui 
Arthur Koestler — The Sleepwalkers, cu numele Lunaticii — Gheorghe 
Stratan deci știe foarte multe despre Galilei şi probabil că va produce 
și o carte în sensul ăsta, pentru a dezamorsa aceste reiterate falsuri 
istorice; Inchiziția care l-a persecutat pe Galileo — avea relaţii de 
curtoazie cu el. 

Ce s-a întâmplat cu Giordano? El cădea în cu totul altă categorie. 
El era un magician. Era un magician care se credea ca atare. Asta-i 
foarte important. Deci, el s-a identificat cu rolul în care Inchiziția l-a 
identificat. Un apostat, un magician, un om care credea că poate să 
facă acte de magie eficace. 

Și Inchiziția a ars numai... 

Nu, Doamne ferește!, eu nu încerc să justific arderea lui Bruno, 
care e un act oribil și reprobabil. Nu vreau să fac asta. Dar vreau să vă 
spun care este logica în care Bruno singur a intrat. Pentru că Galileo 
nu a intrat în aceeași logică. 

Da. Haideţi să mai spuneți un cuvânt despre energeticul Beethoven, 
dar pornind de la o idee pe care n-ati folosit-o până acum: morala lui 
Beethoven, domnule Patapievici. Nu asta îi dă nimb şi altitudine în istorie? 

Da, neîndoielnic. Dificultatea ştiţi care este? Dacă am fi cu ochii 
mereu ațintiți pe posteritate, am obține, cred — și în felul ăsta erau 
romanii, bunăoară: ei credeau că faptele îi fac nemuritori, asta pentru 
că ei știau că există întotdeauna un istoric cu ochii pe ei, și dacă nu 
este în momentul ăla, în analele consulare se consemnează ceea ce se 
întâmplă cu ei şi că un istoric va veni și va vorbi despre ei dacă se vor 
comporta demn. 

Şi un intelectual contemporan, un om de vârsta dumneavoastră, trebuie 
să se gândească la o asemenea posteritate? 

Nu. Eu mă gândesc la demnitatea mea în raport cu Dumnezeu și 
cu ceea ce consider că, din mine nu pot să trec cu vederea sau să abdic. 
Asta este un lucru despre care e aproape jenant să vorbeşti. Conștiința 
morală nu este un dat-genetic, domnule Sava. 

V-am înteles. 

Noi nu ne naștem cu conștiință. Asta părinții contribuie să ne-o 
dea, apoi modul în care noi știm să preluăm de la părinți legatul aces- 
ta, care este o exigentă. Exigenţele nu sunt lesnicioase, dar noi prin 
asta suntem oameni, în definitiv. 

Spuneti undeva că trebuie să gândim și să credem în nemurirea sufle- 
tului. Dar contradictia asta între omul lucid Horia Patapievici, omul de 
stiință și religie nu există? 

Personal nu trăiesc nici o dramă în privința aceasta — asta poate 
pentru că sunt un prost fizician. Dar eu cunosc foarte buni fizicieni, 
care sunt credincioşi. În ocurență, vă pot povesti despre un fizician 
foarte bun... 

Primul e Einstein. 

Bun. Sigur că da, este vorba de Einstein, dar în carne și oase am 
cunoscut un om, domnul George Velculescu, care a murit şi care era 
un om perfect credincios, un om care făcea Rugăciunea inimii, care 
avea un duhovnic, avea o viaţă de creștin practicant și care, nu mai 
puțin, era un fizician la care eu am văzut tipul acela de scânteie care 
se aprinde în ochiul fizicianului când reuşeşte, pe micul fenomen 
care-i stă în faţă, să îl pună în ecuație simplă. 

Dar rămânem în zona asta... De ce un om ca Einstein şi un om ca 
Beethoven, nu? — coloşii lumii, de fapt — termină cu Dumnezeu, după o viată 
de ateism? 

N-aș ști să vă răspund la întrebarea aceasta... N-aș ști să vă 
răspund. Pot să vă spun doar atât, că asumând numai ceea ce pot 
asuma este că tinerețea are o anumită nu autosuficiență, că nu e vorba 
de ceva prost, ci o self-consistență, ea își ajunge sieși. Pentru că toată 
această forță pe care un om tânăr o resimte pare nelimitată. În multe 


246 IOSIF SAVA 


din lucrările lui Beethoven, acest sentiment de ilimitare a puterii indi- 
vidului transpare foarte clar. Ei bine, vine un moment când începe 
declinul — declinul facultăților, declinul trupului — fratelui Porc, cum 
îi spunea Sf. Francisc, moment în care vedem că noi nu mai putem să 
ne sprijinim numai pe noi. Dar nu mai puțin, știți cum este în elec- 
tronică? — În electronică se face distincție între semnalul util și zgo- 
mot: sunt semnale utile care sunt perfect îngropate în zgomot; ca să 
scoţi semnalul util din zgomotul care-l îngroapă, ai nevoie de niște 
foarte perfecționate și sofisticate filtre electronice și amplificatoare 
selective. Cam așa este și cu viața noastră. Când suntem tineri, 
mesajul divin este îngropat în zgomotul propriei noastre vitalități. Pe 
măsură ce îmbătrânim, acest zgomot, această zgură a vitalității se 
retrage și semnalul divin devine din ce în ce mai evident. 

Beethoven avea 53 de ani când gândeşte Missa Solemnis. 

Acum, bătrânețea nu e o noțiune strict biologică. Eu nu am fost 
credincios dintotdeauna. Eu m-am născut într-o familie în care tatăl 
meu era un ateu, un ateu nemilitant, aș putea spune mai degrabă un 
agnostic, dar agnosticul, totuși, e preocupat de chestiunea dacă 
Dumnezeu există — pentru el asta este totuși o categorie de judecare a 
lumii. Tata era un ateu indiferent, era un indiferent, — cum erau 
indiferenţii în secolul 18, — el fără a fi un libertin. 

Deci, eu nu am primit o educaţie religioasă. 

Și ați ajuns la ea? 

Am ajuns, da. 

Și ati ajuns la religie... Dumnezeu, vă salvează mereu, în fiecare clipă... 
De unde ar veni liniștea dumneavoastră, după atâtea întrebări pe care vi le 
puneti, dacă n-ati avea o asemenea paradigmă?... 

Eu nu sunt un om liniștit, sunt un om neliniștit de multe lucruri 
și forma aceasta psihologică de prezență intensă este un rezultat al 
educației. Dacă ar fi să mă abandonez naturii mele astrale, aș fi un 
pește extraordinar de pesimist, retractil și care aș prefera viața con- 
templativă vieții active. Dar, nu mai puțin, eu sunt un om cu o vitali- 
tate a voinței care mă încântă de fiecare dată. Când ceva prin voință 
îmi iese, am o satisfacție enormă. Din cauza asta, îmi place să mă 
biciuiesc. 

Energetica marilor creaţii, e transferabilă în noi? Când ascultati 
Imperialul, cum am ascultat astăzi... 

Sunt două etaje. Cred că da, dar sunt două etaje: În primul etaj 
mesajul personal al geniului lui Beethoven este atât de puternic, încât 
dacă te-ai apuca imediat să faci tu ceva în nota ta, ti-ar fi foarte greu, 
pentru că el este debordant, este strivitor. La umbra geniilor nu crește 

nimeni. În continuarea, în consecința lor, da, dar la umbra lor nu. Dar 
în al doilea moment, în sensul ăsta vă spun, capodoperele pot fi 
folosite ca rezervoare de acțiune, de acțiune creatoare. Poţi într-adevăr 
să te potențezi pentru o acțiune creatoare, prin acești... 

Tare mult aş discuta cu dumneavoastră despre capodopere, pentru că 
aici, în acest volum, amintiți sute, mii de cărți care au trecut prin ochii 
tinereții dumneavoastră. Și de multe ori aţi renunțat la capodopere pentru că 
nu le stiati, la 14-15 ani. Nu e esenţial ca un tânăr să înțeleagă că Imperialul, 
Missa Solemnis ... sunt hotărâtoare pentru Beethoven? 

Eu cred că trebuie să înceapă prin a discerne. Există în momen- 
tul de față — eu însumi sunt un ascultător, am trecut printr-o fază hippy, 
adică ascultam Black Sabbath, Led Zeppelin, Deep Purple... 

Ati citit în timpul ăsta? 

Sigur că da. 

În timpul când erati un hippy, citeati? Mai putin... 

Mai puțin, pentru că... 

Dati-mi și mie o satisfacție în seara asta! 

Vă dau... La mine a fost o succesiune, adică în momentul în care 
am încetat să mai fiu un hippy, am încetat pentru că am dorit să intru 
în cultură. 

Asta e poate „boala “ dumneavoasră. 

Da. . 

Dar în momentul în care ati fost hippy ascultați muzică și citeati mii de 
cărti care au trecut prin mâinile dumneavoastră? 

Nu, dar am să vă contrariez spunând că am continuat să ascult 
Led Zeppelin, care îmi place în continuare și după ce am încetat să 
mai fiu hippy. Or aici, cred că orice tânăr trebuie să înțeleagă un lucru 
care nu e pedant și nu e plicticos: domnule, în momentul în care există 
undeva o fecală, mirosul acela neplăcut vine la noi, ne deranjează și 
înlăturăm fecala. Ei bine, trebuie să existe un discernământ valoric la 
fel de viu, de sesizant, ca mirosul pe care-l avem față de ceea ce pute. 

Nu-i mai frumos drumul cu flori, decât cel cu fecale? 

Sigur că da, dar problema este să-l alegi pe cel cu flori, pentru că 
noi suntem înzestrați cu acest miros care reacționează repulsiv la 
fecale, dar discernământul valoric nu este înnăscut în noi, nu este 
genetic, el se formează. Or, trebuie să înțelegem următorul lucru: că 
există melodii moderne cu totul tâmpite și care ne trag în jos și altele 
care sunt ușurele, dar în ocurență nu te trag în jos. Problema este că ne 
confruntăm cu lucruri care vin de jos și te trag în jos și altele care vin 
de sus și te trag în sus. 

Dar în epoca hippy, câte ore ati pierdut din lectura lui Goethe, 

Eminescu şi audiția lui Beethoven și Bach? 

Da. Dar vă pot spune următorul lucru: tipul ăsta de senzorialitate 
vie, necontrafăcută, francă, mi-am format-o tocmai pe așa ceva și 
mi-am conservat-o. Adică există, totuși, o proastă cale de a intra în 
cultură, care este aceea scrobită, aceea în care spui: Oh! dar, stimaţi 
domni, Beethoven este ceva nemaipomenit! Nu, Beethoven este un 
mare creator și problema noastră față de el nu este să-i ridicăm o sta- 
tuie. În ocurență, e foarte bine să aibă o statuie, dar problema este ce 
facem cu Beethoven pentru viața noastră concretă. Adică, Andrei 
Pleșu îi spunea lui Noica: „L-am citit pe Hegel. Nici cu el nu am ce 
face“ — la problema mântuirii, Hegel nu aducea nimic nou pentru acel 
Pleşu din acea perioadă. La fel este și cu marile personalități, cu ma- 
rile creații: chestiunea este cum ne ajută pentru problema noastră con- 
cretă. Este modul de abordare foarte direct și nesofisticat — căci 
nesofisticat în sens prost este să-mi ridic degetul mic în sus în momen- 
tul în care intru în marea cultură. Nu. Așa cum sunt acum, intru în 
marea cultură, pentru că sunt un om viu, confruntat cu probleme vii și 
astfel marii creatori sunt vii pentru mine. 

Beethoven ne mântuie? 

Eu cred că mântuie partea de mediocritate din noi. V-am spus de 
genialitatea care se instaurează în simțurile noastre dacă avem un bun 
contact cu ei. Or, slavă Domnului!, de mediocritate, dacă ai un bun 
contact cu ei, te mântuie categoric. 

Continuăm să ascultăm Imperialul, domnilor!... Ne mântuim câteva 
minute cu Mihaela Ursuleasa. 

VAD atena E (Muzică)... i 

Domnule Patapievici... Acesta este Beethoven, astea sunt talentele 
noastre... Acum o săptămână un coleg, un tânăr coleg de vârsta dumneav- 
oastră, fizician şi el, domnul Constantin Pavel a avut o discuţie „la cafea“ 
cu mine pentru „Adevărul“ şi a intitulat acei interviu cu un gând al meu — 
„Bach duce la creșterea productivității muncii“. Foarte multă lume a râs, 
dar eu cred că o tară în care e cultivat Bach e o tară a seriozității. 

„Tata avea un sentiment germanic fată de realitate“, spuneti la un 
moment dat în acele pagini autobiografice. Un popor trebuie crescut cu 
Bach, dacă vrem să n-ajungem în sambele Americii de Sud, nu? 

Si cu o etică protestantă a muncii. 

Da. 

Da. Cred că, în esență, aveți dreptate, adică eu nu aş recomanda 
ca în halele de fabrică să se dea muzică de Bach, pentru că toate 
lucrurile s-ar trivializa de o manieră tristă, dar cred că, într-adevăr, 
spiritul de ordonare interioară și de disciplină în sens spiritual, în sen- 

sul în care călugării folosesc termenul de „disciplină“, este sporit de 
un bun comerț cu muzica lui Bach. Asta este absolut clar. În timp ce, 
un bun comerț cu muzica mai modernilor, dezagregă, trimite spre alte 
zone ale formării interne a ființei. Aici aș relua o idee, pe care am 
abandonat-o înainte de a veni Beethoven printre noi și anume ideea 
discernământului valoric: adică trebuie să înțelegem foarte clar că 
există lucruri care vin de jos și sunt proaste și sunt lucruri care vin de 
sus și sunt bune. Sunt lucruri care vin de oriunde și edifică, adică ne 
trimit în sus, construindu-ne și sunt lucruri care vin, iarăși, de oriunde 
şi care ne trimit în jos. Bunăoară, am deosebit de neplăcuta ocazie, să 
văd că băieţelul meu, care are șase ani și patru luni, fredonează o 
foarte tâmpită melodie, o melodie rap, pe care a auzit-o la radio, în 
care ceea ce se spune este „I like to move it — move it!“ — asta spune, 
cu o voce ineptă și incultă, un negru care e îmbrăcat în musulman și, 
ceea ce a și văzut la televizor băieţelul meu, este cum cineva își mișcă 
fundul — niște cucoane dezbrăcate își mișcă continuu fundul — sensul 
este „Îmi place să-ți mişti fundul“, cam așa... sunt multe chestii, va- 
loric vorbind, execrabile, care vin și sunt distribuite cu un soi de agre- 
siune împotriva calității, care îngheaţă. Bunăoară, există un post, 
MTV, pe care l-am privit cu nesat în momentul în care s-a putut face 
acest lucru în România, pentru că până atunci fusese interzis, dar ce 
m-a frapat imediat după ce mi-a trecut șocul acesta emoțional al clip- 
ului care este foarte bine făcut — ei au o tehnologie artistică foarte efi- 
cace a clipului — a fost faptul că ei, în mod surprinzător, din muzica pe 
care o numim modernă, adică muzică rock, ei optează pentru formule 
proaste, pentru formule degradate ale acestei muzici. În loc să dea 
Jethro Tull, Genesis, piese bune cu Led Zeppelin, Sting ș.a.md., 
piesele care invadează mediile sunt piesele proaste. Acest tip de 
selecție în care prostul este preferat bunului în cadrul unei specii date, 
mi se pare un semn deosebit de dezesperant al modernității. În plus, 
mai vreau să spun ceva, spuneam unei prietene, lui Carmen 
Bendovski... 

De unde o stiti pe Carmen Bendovski? Ati fost colegi la Liceul german? 

Nu, nu. Nici vorbă, nu. O cunosc pentru că mi-a cerut un inter- 
viu și așa ne-am cunoscut. Deci m-a invitat la postul de radio... 
„Total“, scuzați-mă pentru lapsus. Si am întrebat-o: De ce, Carmen, nu 
optează managerii dumneavoastră, ca în loc să dea muzică rock 
proastă, și care este „foarte actuală şi foarte ridicată în topuri“... — 
melodia pe care v-am citat-o, și care este o hidoşenie, ca și conținut, 
şi ca expresie muzicală, e foarte bine cotată în topuri, deci sunt oameni 
care prizează tipul ăsta de muzică. E greșit pentru că e un dis- 

cernământ prost orientat. Dacă oamenii aceia ar fi fost educați să 
primească muzică mai bună, Sting era în top, şi Peter Gabriel, și nu 
Real II Real. 

E vorba de muzică sau de hipersexualitate acolo? 

E vorba de un mesaj care prinde foarte bine și care în esență este 
împachetarea testiculelor şi punerea lor pe... 

Dar cum am ajuns aici, domnule?!... la împachetarea testiculelor, în 
toată viața noastră socio-culturală... 

Am ajuns printr-o proastă gerare a libertății. 

Au mai fost momente în istorie aşa? 

O, sigur că da. 

Unde, în epoca neroniană? 

În toate epocile în care individul are acces la o anumită libertate, 
toate lucrurile astea au fost etalate din plin. Roma este un exemplu 
copios. Și nu trebuie să credem că acela a fost numai apanajul 
Imperatorilor detracați, pentru că e multă bârfă senatorială în ce spune 
Suetonius în privința celor 12 Cezari, dar este faptul că aceste lucruri 
erau răspândite în public. Nero a fost așteptat, precum noi suntem 
obișnuiți să fie așteptat Mesia și nu s-a crezut în moartea lui — a fost 
semnalizat în mai multe zone ale Imperiului — pentru că el reprezenta 
o formă de vitalitate, de simt artistic, care era foarte prizat. El era dete- 
stat de senatori, pentru că pe ei, în principal, îi ucidea fantezia lui 
morbidă, dar masele, plebea era foarte satisfăcută — era un rocker... 

Un cabotin rocker... 

Bun, sigur... Heliogaballus era tot un tip... Am făcut o paralelă 
într-una din cărți între Heliogaballus și Michael Jackson — specta- 
colele lor sunt perfect compatibile. 

Şi când se termină toate lucrurile astea... Odată cu libertatea? 

Toate chestiile astea eu cred că trebuie să existe — există o 
parte întunecată în noi, care se delectează cu savurarea lor, dar eu cred 
că astea nu trebuie să devină curentul principal. 

Și ce faceți, dacă fiul dumneavoastră de șase ani merge pe acest main 
street? 

Dacă merge pe această stradă principală, cum îi spuneți, o să fiu 
dezolat. Nu mai puţin, eu fac totul ca să-l cresc într-o ambianță pe care 
eu o consider, moralmente și estetic vorbind, sănătoasă. Prin asta nu 
vreau să fiu înțeles ca un sămănătorist, care face nu știu ce rabaturi de 
la puritatea estetică pentru concepții extraestetice. Nici vorbă de așa 
ceva. Nu, aici e vorba, cum am spus, de ceea ce simte nasul când ceva 
pute. 

De ce nu pute în Germania, domnule? De ce nu pute în Germania, 

decât pe anumite străzi? 

Sunt două lucruri: în Germania vezi lucruri înspăimântătoare 
pentru ochiul unui om care nu-i deprins cu o vestimentație radical 
extravagantă, sau cu moduri de a-ți coafa părul care sunt cu totul 
stranii. În plus, sunt comportamente agresive la cei care se îmbracă cu 
ținte și cu piei negre, lucruri pe care le-am văzut, dar ei cu siguranță 
că nu sunt curentul principal în Germania. Dar în Germania, foarte 
interesant, am văzut următorul lucru: la noi toate posturile care trans- 
mit pe frecvența modulată transmit numai muzică modernă, muzică 
rock. Ei bine, în Germania — eu am locuit pe Valea Rinului, undeva în 
sudul Koblenz-ului, acolo există un post care transmite pentru toată 
Valea Rinului și care 24 de ore din 24 transmite muzică simfonică. 
Acolo, bunăoară, puteai să asculți patru zile la rând numai Wagner și 
concepția care regiza funcționarea postului nu era una bazată pe fru- 
moase fragmente, cele mai populare, din anumite piese. Nu. Se trans- 
mitea integral. 

Ei, ne zbatem pentru asta de nu știu câti ani deja, în tară şi nimeni nu 
vrea să aprobe. Nimeni nu vrea să înțeleagă că nu numai în Germania, în 
multe tări ale lumii sunt asemenea posturi... 

Cred că e momentul să apară și la noi așa ceva, adică oamenii 
care au receptori stereofonici, (pe FM se transmite impecabil muzică), 
să poată asculta, bunăoară... 

Există și oameni care vor să slujească un asemenea lucru şi nu 
izbândim să întronăm un asemenea punct de vedere... Ce linişte ar deveni! 
Cum ar dispărea toate fecalele de care vorbiti dumneavoastră! 

Nu, ele nu pot să dispară, se vor retrage din curentul principal. 

Asa ca în momentele principale ale istoriei. 

De dispărut nu vor dispărea... 

Spuneti-mi... Eu am sute de întrebări în legătură cu această carte, dar 
aş vrea să abordăm un subiect filosofico-social... În momentul când îl atacați 
pe Marx în lecturile dumneavoastră, spuneti la un moment dat că nu e lipsit 
de geniu. La ce vârstă ați început să citiți pe Marx? 

Am început să-l citesc foarte devreme pe Marx, pentru că tatăl 
meu, care, cum am spus, a fost un om de educaţie germană, era în ace- 
lași timp un om al datoriei disciplinate. Or, ideea lui era foarte simplă. 
Mă întreba: „Romi, tu crezi că comuniștii, vreodată, vor părăsi 
România?“ „Nu“ — îi răspundeam. 

Câţi ani aveați atunci? 

Pe la 17 ani au început discuţiile astea. Am spus „Nu“. „Și atunci 
ce rațiune are să nu te conformezi datului pe care-l ai în fața ta? Datul 
este că limbajul epocii este marxismul — eu, ca economist, bunăoară, 

trebuie să adopt puncte de vedere care sunt ale economiei marxiste 
pentru că eu îmi pot articula mesajul numai în interiorul acestui lim- 
baj.“ E adevărat, poziția mea părea iraţională. Eu nu am crezut până 
în 89, că comunismul se va prăbuși, deși, pentru un ochi sagace, să 
spunem și care nu era interior disperat și surpat cum era al meu și al 
multor oameni din România, erau semne vizibile. Nu mă refer la 
profeții, cum a fost cea a lui Amalric, care a fost verificată. Bun, e 
senzațional dar asta-i o profeție. Asta nu este predicție științifică. Or, 
tatăl meu m-a confruntat cu acet tip de limbaj, care, potrivit unei vorbe 
celebre a lui Sartre este „orizontul de nedepășit al culturii noastre 
moderne“. Eu credam că... mie marxismul nu mi-a plăcut, să fiu foarte 
sincer, am citit o groază din Marx... 

Lucrări fundamentale? 

Da, sigur că da. 

Contribuţii la economia politică ați citit? 

Da, firește că da. 

Și Capitalul? 

„Capitalul“ primul volum, — e ilizibil, indigest și eu cred că, pur 
şi simplu este o operă proastă. 

Și Sfânta Familie? 

Da, sigur, Sfânta Familie... Dar cum să nu? Toate... am trecut 
prin toate astea. Există o vorbă a lui Voltaire, când a fost vizitat, cine- 
va a văzut că avea operele Sfinților Părinți ai Bisericii cu însemnări. 
Şi: „Cum, dar tu ai citit toate chestiile aste, ţi-ai pierdut timpul cu 
ele?!“ — „Da, şi mi-o vor plăti!“ 

Am citit enorm Lenin și Marx în adolescență, pentru că aveam 
discuţii cu tata — tata încerca să-mi argumenteze că marxismul, da, 
este o filosofie sănătoasă. Dar sănătoasă în sensul că stă pe picioarele 
ei şi că este, ca oricare alta, o filosofie la care trebuie să te referi cu 
respect. Ei bine, eu ca tânăr nu voiam să mă raportez cu respect la ea. 
Asta e absolut clar. Există oameni stimabili, cum este domnul Ianoși, 
care consideră în continuare că marxismul este o filosofie interesantă. 
Părerea mea este că e o filosofie care vine de jos. 

Aveţi dreptul să spuneti aceste cuvinte despre domnul lanoşi? 

Că este un om stimabil? 

„„„. Că îşi continuă marxismul?! 

Evident de vreme ce a spus-o... a spus-o... l-am auzit eu, sigur că 
da! 

Public, da?! 

.. că marxismul este o filosofie ca oricare alta, interesantă, care 
merită frecventată ș.a.m.d. Părerea mea e că este o filosofie, sigur, ca 

oricare alta, dar, spre deosebire de altele este nu numai mai puțin 
interesantă, dar mesajul ei este un mesaj nociv, în sensul că e un mesaj 
care vine... de jos. 

Da. Când v-ati dat seama că nu Lenin îl continuă pe Marx? Sau că îl 
continuă... 

ÎI continuă perfect. Lenin l-a înțeles bine pe Marx, Stalin l-a 
înțeles bine pe Lenin și, în general, Kolîma este consecința directă, 
n-aş zice a lui Marx, dar a ideii prin care Lenin l-a pus la lucru pe 
Marx în istorie. 

Da. Dachau, Kolîma... şi ce mai amintiti în finalul cărții dumnea- 
vostră? 

... Si Katyn. 

Sunt regate, nu? ; 

Spuneam că în fiecare dintre noi pândesc aceste nume emble- 
matice ale morții... 

Mai frumoasă-i fraza asta a dumneavoastră: „Legea suprimării (...) 
care i-a fascinat pe Marx, Lukács şi Sartre, si-a dovedit în chip remarcabil 
valoarea de sânge în stalinism“; ati anulat printr-o singură frază întreaga 
doctrină marxistă. 

Personal, n-am gust pentru marxism. Ca liberal, eu îl gust enorm 
pe Ludwig von Mises, de exemplu, mi se pare că el este un autor 
interesant, și astăzi complet ignorat. El a publicat în '49 o bijuterie 
care se cheamă Human Action şi care este o teorie totală, o ontologie 
a vieții sociale cum a vrut, pe urmele lui — nu se spune lucrul ăsta — 
Lukăcs să realizeze în replică, pe temei marxist, dar el a făcut-o pe 
baza științelor umane și pe temeiul unei priviri sănătoase a istoriei, 
fără mystagogii de-acestea dăunătoare, potrivit cărora există o poziție 
privilegiată între clasele sociale din care se pot sesiza legile istoriei, 
aceste legi ale istoriei pot fi actualizate mai repede sau pot fi frânate 
și cineva, călare pe ele, poate ajunge oriunde, chiar și călărind Kolîma 
şi aceste înspăimântătoare gropi comune care sunt descoperite acum 
în Bielorusia cu câte 100 000 de morți... E ceva de negândit!... Cu câte 
o găurică în cap sau cu ţeasta strivită, pentru că, pur și simplu, n-au 
mai dat un glonte în ei, ci i-au strivit cu ce i-au strivit. 

Avea dreptate Freud, nu? Instinctivitatea noastră creşte... A spus-o în 
'39, înainte de Katyn... 

Dar cum spuneti despre Marx că nu-i lipsit de geniu, și în acelaşi timp 
scrieți undeva „un burghez ros de resentimente“ și mai adăugați o frază. 
Asa... „unele datorate, aceste resentimente,... hemoroizilor... 

Dar firește, astea-s cuvintele lui... Într-o scrisoare se plânge că 
i-au durut foarte tare hemoroizii, ceea --ce-i-a-produs-insatisfacție. la 

statul în poziția normală când scrii și el lucra atunci un capitol din 
Capitalul şi a folosit o conceptualizare hegeliană ca să-i trăznească pe 
toți... Deci există o reacţie directă a durerii fizice care devine agre- 
siune de tip conceptual-verbal în cazul lui. Dar, nu mai puțin, el asta 
a fost: a fost un burghez ros de resentimente. El și-a resimțit lipsa de 
penetratie în oamenii în fața cărora ar fi trebuit să conteze, nu? El ca 
economist n-a contat în epocă. Dacă nu citim tratatele astea apologe- 
tice din cap până-n coadă false care s-au scris despre Marx în spațiul 
marxist și citim, bunăoară, o monografie a unui Thomas Sowell, care 
se cheamă „Marxism“, atunci vedem limpede că omul era complet 
ignorat. El nu reușea să se facă auzit decât în „tavernele“, cum spunea 
Eminescu, întunecate în care muncitorii nemulțumiți, uneori pe bună 
dreptate, de starea lor căutau fraze mesianice. Adică erau oameni al 
căror instinct religios a comutat brusc de la sfera religioasă, unde este 
legitim acest sentiment, spre zona socială, unde este ilegitim și a con- 
dus la crime monstruoase. 

Și cum vă explicati forța lui de decenii și de secole? 

Stiti cum... Nimic nu este necesar înainte să se întâmple, cam 
așa... Adică noi nu putem spune acum, privind contemplativ paleta de 
evenimente potenţiale, ce se va întâmpla mâine, că nu putem. 
schimb, odată întâmplate, lucrurile par necesare — au o forță 
neverosimilă a necesităţii lor, a autonecesității lor. Marx, prin con- 
juncturi care nu erau necesare, dar prin conjuncturi de care s-a slujit, 
a devenit, cum spunea Sartre, pentru o vreme — Slavă Domnului! că 
s-a încheiat epoca — orizontul de nedepășit al culturii noastre. Sartre, 
care a fost un tip, el, adevărat genial; el avea o emisie verbală de o 
potentialitate genială atât de pronunțată, încât se autobruia. La el dis- 
cursul verbal autoorganizat era atât de puternic, încât gândurile 
mergeau în spatele emisiei verbale. E un fenomen foarte interesant... 

Dar cum vă explicati decăderea logicii lui Sartre când face această 
declaraţie: „Le marxisme est F horizon indepassable de notre culture“. 

Da. Păi, la el sunt multe accidente biografice. El nu s-a tratat 
corespunzător, fizic vorbind. El bea, folosea tot soiul de excitante în 
contact cu băutura și Critica rațiunii dialectice, care e o operă impre- 
sionantă pe alocuri, dar, iarăși, esențialmente ilizibilă, nu știu cum, 
este o operă despre care cunoscuții lui, oameni care îl respectau, 
spuneau că nu se poate ști în ce măsură alcoolul a scris-o și nu... 

Dar doamna lui, de ce nu l-a respectat în nici un chip? 

Simone de Beauvoir? Bun, nu știu asta... Ei, Sartre avea o sexu- 
alitate puţintel sordidă... Există o relatare despre el — el era un om 

A doamnei Beauvoir... 

Nu, nu, nu e a doamnei Beauvoir — a unei relaţii din tinerețe, pe 
care o cunoscuse la Le Havre, când preda acolo la liceu filosofia că i-a 
spus: Bine, dar ești murdar... Cum vrei să facem dragoste așa?! Si el 
s-a dus și s-a spălat pe picioare la chiuveta care era în cameră şi s-a 
întors în pat. 

V-am pus întrebarea asta pentru că aș reveni la Marx... Slăbiciunile, 
deficiențele doctrinei sale... nu?!, care duce la Katyn ș.a.m.d., după cum vreți 
dumneavoastră să argumentaţi, vin din deficiențele sale umane? 

La Marx? 

Da. 

Nietzsche a spus-o: Resentimentul este sursa cea mai nocivă, cea 
mai periculoasă de minorat sufletesc — să-l combinăm cu Kant. 

.. cu Kant? 

Da, din „Ce este luminarea?“. Nietzsche spune că Supraom, 
Ubermensch nu devii decât după ce ai ucis în tine însuți orice resenti- 
ment față de propriul tău trecut. Ei bine, dacă evaluăm personalitatea 
lui Marx cu această afirmaţie a lui Nietzsche pe care eu, psihologic 
vorbind, o consider absolut adevărată — adică sursa cea mai însemnată 
de toxine sufletești pentru fiecare om este resentimentul — ei bine, 
vedem că el a fost un resentimentar, un resentimentar și a acționat 
duplicitar în permanență. Este un om care a avut o conduită inadmi- 
sibilă față de Engels, este un om care a trăit, ca un soi de căpușă, din 
veniturile lui Engels. Este un om care a trăit pe spinarea servitoarei lui 
— el a avut o servitoare, căreia i-a făcut și un copil... 

.. pe care nu l-a recunoscut... 

„. pe care nu o plătea — pe care nu l-a recunoscut, care a murit ca 
muncitor într-un, cartier al Londrei. Deci, neplătind-o pe această 
femeie, a exploatat-o în modul cel mai sângeros cu putință — în sensul 
marxist al cuvântului. Deci este un om duplicitar, un om ros de resen- 
timente și de o joasă condiție a proprie sale umanități. 

Foarte interesant ce-mi spuneți... Și eu m-am lămurit foarte târziu, 
citind aceste elemente biografice: se pare că la un moment dat chiar îşi trăda 
tovarășii de luptă din Internaționala I prin note informative... 

Dar resentimentul acesta, pentru că am amintit de Freud, e explicabil 
într-un fel, nu?... Am fost răvășit citind Murdăria evreiască, un volum de sute 
de pagini, scris de un om are avea patru bunici evrei. Cum vă explicati o 
asemenea atitudine? 

Bun, asta sunt analizate de filosofi și sociologi, este ura de sine, 
care este un fenomen pe care, într-o carte recentă — Le passé d'une 
illusion; Francois Furet- îl -pune- la rădăcina. opțiunii. marxiste și a 

senzaționalei receptibilități a publicului la ideile marxiste. Este o ură 
de sine care inițial, spune Furet — eu nu sunt de acord cu asta — a fost 
a burghezului și ulterior constituie baza psihologică a acestei pseu- 
dosoteriologii laice care este marxismul. 

Pentru că ati amintit de Malraux... câte obiectiuni avem noi pentru 
moralitatea sa... 

Păi, spuneti-mi... 

Măcar trădări, măcar legături cu marxismul... 

A avut, într-adevăr. Cum Sartre credea că marxismul este ori- 
zontul de nedepășit, el credea că revoluţia, ideea de revoluție — și care 
era legată punctual de marxism în epoca lui (imediat am să spun ceva 
despre fascism, care și el era o mișcare revoluționară) — deci el credea 
că este un orizont de nedepășit: revoluţia este singurul mod în care noi 
putem trăi autenticitatea ca ființe muritoare, nietzscheene etc., însetate 
de intensitate — vedeți, și el era însetat de intensitate, dar o plasa greșit. 
Nu mai puţin, gândiți-vă totuși ce grandoare tragică interesantă au 
lucrările sale în care pecetea activismului de tip comunist e prezentă: 
La condition humaine — Conditia umană este o carte în care poncifele 
justeții cauzei marxiste sunt prezente. Nu mai puțin, are o grandoare 
care sugerează că Malraux a avut cel puțin atât talent, cât să nu rămână 
în cloaca proastă a propagandei. L'Espoir este un superb roman — 
Henry de Montherlant, care nu poate fi bănuit că îi simpatiza ideolo- 
gia lui Malraux, spune că este singura carte scrisă de un contemporan 
pe care este invidios că nu a scris-o el. Asta e un omagiu suprem. 

Da. Am să vă aduc... a apărut, probabil că n-ati văzut, în „Adevărul li- 
terar si artistic“, în traducerea unui tânăr, Andrei Pogorilovski — bănuiesc că 
e un pseudonim... 

Pogorilovski? O fi rudă cu exegetul lui Brâncuși... 

Mi s-a spus că e un muzician care foloseşte acest pseudonim. 

„Memoriile lui Șostakovici. 

Nu, nu le cunosc. 

Si Șostakovici, un spirit adânc antitotalitar — gândiți-vă la Simfonia a 
V-a sau la Simfonia a X-a, în care îşi pune atâtea probleme... În Memorii 
există acuze formidabile la adresa lui Malraux, la adresa lui Rolland, la 
adresa lui Bernard Shaw, demonstrându-le trădarea tuturor fată de umanism. 

Da. Aici sunt grade. Romain Rolland, a fost până la capăt în tră- 
dare, Malraux nu — el a suferit o convertire foarte interesantă care a 
precedat, de fapt, întâlnirea lui cu De Gaulle, el era deja pregătit, con- 
vertit interior. El a ținut un discurs celebru, în '46 dacă nu mă înșel, în 
care spunea, în esență, faptul că, pe vremuri, persoana umană era 
roasă de individualism. Toti în deceniile interbelice aveau boală pe 

individualist. Nu înţeleg de ce — este ceva absolut sănătos să admiri 
individualismul. Ei bine, nu — ei aveau boală pe individualism. Și 
cuplau individualismul cu filistinismul burghez. Nebunie! În fine, asta 
era marota epocii. Deci, pe vremuri — spunea el — persoana umană era 
roasă de individualism; astăzi este roasă de mase, de masificare. 
Ortega y Gasset, în anii '30, atrăsese atenția asupra fenomenului masi- 
ficării. Acum, el recepționase mesajul și văzuse într-adevăr pericolul, 
acum, o dată ucisă hidra nazistă pericolul stătea; nici pe departe în indi- 
vidualism, care devenise un păcat venial, ci în progresia înspăimântă- 
toare a înregimentării, a masificării. A ținut un discurs celebru, care a 
schimbat oarecum mersul ascendent al comuniștilor spre putere, care 
riscau să ia puterea, atunci, la sfârșitul războiului, în Franța. Ar fi fost 
un dezastru... 

Da. Pentru că acuzele lui Șostakovici mie-mi sunt foarte apropiate la 
ora actuală — un om care a suferit imens din punctul acesta de vedere — și tot 
ce spune în aceste Memorii la adresa lui Malraux, a lui Rolland, a lui Shaw... 
La un moment dat, lui Shaw i se vorbea despre „foametea din Rusia“ — la 
care el, cu cinism a răspuns: „Foamete în Rusia?! Am mâncat excelent la 
Moscova! “... Și la care Șostakovici: „Domnilor, — le spune elevilor lui — 
credeți în nici un umanist! “ 

Nu... Asta, iertați-mă, e o prostie!... pentru că este să judeci indi- 
vidul, după ce?! — după categoria socială, după rasă, după ochi, după 
ce? 

A, nu!, în umanistă ăștia care vorbeau de fortele marxismului. 

Nu, dar ce?! Bernard Shaw este reprezentativ pentru umaniști? 
Bernard Shaw este un om a cărui inteligență politică s-a dovedit 
extrem de limitată și a fost, ca să spun așa, bine pus în puncte de 
compatrioții lui. Iar în chestiunea lui Malraux... 

Dar Sartre, domnule Patapievici?... 

Sarte e o situație tragică. Este un om senzațional înzestrat — vă 
spun, el avêa toate premisele să fie un geniu, cu adevărat — dar care 
întotdeauna... este ceea ce în secolul 18 francezii numeau esprit faux 
— a fost un spirit fals. Era suficient ca Sartre să spună ceva, ca să îţi 
dai seama că adevărul stă alături de ce a spus el — după o anumită 
perioadă. E ceva neverosimil cu el. Prietenia pe care el a avut-o cu 
Raymond Aron şi care s-a rupt pe o chestiune de adevăr este foarte 
pilduitoare, “pentru că Raymond Aron este un om care nu a avut geniul 
lui Sartre, dar care întotdeauna a fost rect.... De ce, dacă îi pui în 
oglindă, vezi că Sartre, genialul, s-a înşelat constant, în timp ce 
Raymond Aron, „mediocrul“ între ghilimele, cu mijloacele aceste 
normale ale inteligenței modeste, calme, care nu se ambalează pe 

fulgurații geniale care sunt, în fond, genialoide, este capabil să 
găsească adevădul. Îmi amintesc acum că Raymond Aron făcea 
predicții care, de obicei, se împlineau și, de la un timp, lucrul î începuse 
să bată la ochi. Și atunci a fost întrebat de oameni foarte serioși: 
Domnule, de unde îţi iei informaţiile? — Ideea fiind că el era în legă- 
tură cu niște oameni foarte bine plasați care îl informau cam cum 
merge lumea. Şi el a răspuns net: „Domnule, eu citesc ziarele și citesc 
statisticile. În ri rest, e rolul gândirii.“ 

Acolo e, în underground și francmasoneria de care a fost acuzat. 

Bun, astea sunt... 

.. prostiile lumii contemporane. 

Da. 

Domnule Patapievici... Dintre toti oamenii din jurul dumneavoastră, pe 
cine apreciati? — dintre intelectuali, dintre creatori. 

Români? 

Am găsit, de pildă, în lista de lecturi a dumneavoastră un nume care 
mie mi-e foarte drag și care astăzi are 65 de ani, se numește Radu Cosasu. 

Cosașu, da. 

De ce-l iubiti pe Cosasu? 

ÎL citesc din *78... 

L-ati citit în '78 încă, Supravieţuiri, da?... 

În 78, dacă nu mă înșel — oricum, n-are mare importanţă... 

Dar nu mai citați mulți români... 

I-am citit atunci una din Supraviețuiri și acel personaj pe care el 
îl ilustrează în Supraviețuiri mi s-a părut eminamente simpatic ș și l-am 
urmărit în toate volumele de Supraviețuiri. După un număr de ani, 
l-am întâlnit pe Radu Cosașu în carne și oase și avem relații foarte 
corecte de prietenie. 

Necesare, asemenea spirite să fie „miniatural“ scriitoricesc pentru 
reflectia epocii, nu? 

Miniatural?! 

Da, pentru că abordează în general miniatura... 

Da... 

Mie îmi place să-l citesc în formele acelea mici... 

Unii sculptează granitul, chinezii, după cum știți, sculptau 
fildeșul... 

'Da.Vorbiţi la un moment dat — despre rolul pe care l-a avut Eugen 
Simion în tineretea dumneavoastră. 

Nu, n-a avut nici un rol. Relatez că m-am întâlnit cu el la 
Cochirleni și că atunci... 

Mereu vorbiti de Cochirleni... Unde-s Cochirlenii? 

Lângă Cernavodă, pe malul Dunării... 

Si ce căutați acolo? 

Păi, statul polițienesc ceaușist ne trimitea periodic, după cum 
ştiţi, pe studenți, în cele din urmă și pe elevi, la culesul producției agri- 
cole. Pentru că, nu-i așa?, agricultura era atât de prosperă în comu- 
nism, încât era nevoie de soldați în mod endemic ca să fie culeasă 
recolta și până la urmă și de studenți și de elevi. Am avut o experiență 
foarte proastă, cu un an înainte de Cochirleni, în primul an de facul- 
tate, când am fost duși la porumb. A fost sinistru. Acolo nu erau 
țărani. La Topraisar nu știu unde erau țăranii. Seara îi vedeam la câr- 
ciumă, dar dimineaţa nu erau pe câmp. Pe câmp erau numai studenți. 
Era neverosimil! Şi a fost o toamnă timpurie, foarte dură, ni s-au dat 
niște norme neverosimile pentru niște oameni neobișnuiți cu așa ceva 
și am avut contact cu oameni de foarte proastă calitate. Deci oamenii 
ăia ne tratau ca pe niște sclavi închiriați de stat. Ei spuseseră așa: 
„avem nevoie de o mie ce sclavi!“ și statul închiria sclavii de la 
Facultatea de Fizică, Filologie și Geografie și-i trimitea la Topraisar. 
Și belferul de la Topraisar, un activist mitocan, îi avea și îi folosea ca 
pe vite. 

Ei, la Cochirleni situația a fost diferită, acolo am beneficiat de o 
toamnă târzie superbă, ca o femeie în anii ei târzii care răspândea suav 
şi difuz un anumit erotism absolut stupefiant, eram alături de prietenii 
mei cu care, după o zi de muncă, puteam discuta, condiţiile de cazare 
erau oarecum decente... 

Și acolo a descins într-o zi Eugen Simion, pe care l-am văzut și 
care ne-a povestit cu multă largheţe — un om care nu se temea de dela- 
tori ne-a povestit despre vizita lui la Paris, despre Monica Lovinescu 
și Virgil Ierunca, despre Emil Cioran, lucruri care erau foarte intere- 
sante pentru noi și l-am ascultat, personal, cu multă aviditate. În plus 
omul, ca personaj, are o anumită eleganță sesizantă. 

Îmi place când vorbiti despre contemporanii dumneavoastră. 

Ce frumos ati spus „Tudor Vianu m-a vertebrat! Ce a însemnat Tudor 
Vianu pentru dumneavoastră? 

Când spun că m-a vertebrat, o iau la propriu. Orice tânăr, cred, 
trece printr-o fază în care fantasmele proprii sunt confundate cu reali- 
tatea, pe de o parte, și pe de altă parte îi umplu tot capul. Firește, am 
trecut și eu prin faza asta, când câteva rudimente de concepte — con- 
ceptele fascinează: gândiți-vă cum este pentru un tânăr conceptul de 
real, pe care-l distinge, nu-i așa? foarte subtil de conceptul de realitate 
ş.a.m.d. — adică se pierde în false profunzimi. 

Faceţi-mi o paralelă între conceptul de frumusete și cel de farmec... 

pentru că aţi vorbit de femei și de puterea lor de seductie. Spuneti undeva că 
preferati farmecul, frumuseții. 

Nu... Spun: Ce este o femeie a cărei frumusețe este lipsită de 
farmec? 

Asa vă puneti întrebarea... 

Bun, cred că nu este mare lucru. Adică frumusețea este ceva 
seducător, în timp ce farmecul este o profunzime cu adevărat femi- 
nină, profund erotică și care se asociază cu un chip care nu este stan- 
dard — frumos. Nu trebuie să fie o cover-giri pentru a avea farmec. 
Farmecul este asociat mai mult cu valorile profunde ale personalității, 
ale feminității din adânc, în timp ce frumusețea — bun, la rigoare e 
foarte demonetizată și demonetizabilă. 

Cum era Marilyn Monroe? 

Eu cred că era o femeie plină de farmec. 

America o adulează și acum? 

Da, pe bună dreptate. Eu cred că era un personaj fascinant. 

E un simbol al secolului? 

Al secolului!... Să nu abuzăm de simboluri, că îl găsim și pe 
Stalin, și pe Hitler și atunci e o companie foarte proastă... 

Al secolului kennedian american... 

Da, sigur, este un simbol al epocii Kennedy. Dar femeia în sine 
este un simbol foarte interesant; ca și Andy Warhol, Marilyn Monroe 
este un personaj fascinant. 

Da. Pentru că aţi vorbit de Kennedy şi de farmecul lui Marlyn 
Monroe... E încă în mine călătoria din care am revenit în această dimineaţă... 
Ieri la ora asta mai eram încă la Boston şi am fost la Centrul Kennedy — în 
Boston, zic ei — şi, tot timpul, un ghid îmi vorbea despre sexualitatea kenne- 
dienilor, care i-a dus la pieire, într-un fel... 


Sunt posedaţi de propria lor sexualitate. 


O fi. Să revenim la Vianu. Ei, ori, pe fundalul ăsta de secreție de 
fantasme incontinente, am avut un contact bun la Vianu, în care am 
fost frapat în primul rând de curgerea aulică a frazei lui. 

Sacerdotală. 

Nu, nu sacerdotală, pentru el este fundamental un laic. El nu ofi- 
ciază cu adevărat decât valori ale laicităţii. La el, fibra religioasă care 
s-a încercat a fi găsită în lucrări mai târzii ale lui, — în poemnul 
Arcadia care s-a încercat a fi văzut ca un protest al culturii și al 
demnității omului umanist în fața... mă rog, rinocerilor, care la noi 
erau rinoceri de stânga... bun, asta se poate citi — nu cred că există. Eu 
nu l-am citit atunci așa. 

Rinocerii au patru picioare. Nu sunt nici de stânga nici de dreapta. 
Rinocerul e rinocer. 

Da. Spuneam că am fost în primul rând impresionat de curgerea 
aulică a frazei lui, a faptului că, în mod evident, acest om își strunea 
foarte bine gândurile și strunindu-și-le, avea o frază deosebit de ele- 
gantă. El nu era strălucitor cum era Călinescu, în schimb avea un soi 
de temeinicie a demnităţii, aș spune. Frumusețea lui avea demnitate, 
era ca faldurile acelea care sunt palpabile în picturile de calitate. Or, 
mi-am zis: Dumnezeule, dar eu sunt foarte „descheiat“! În fața 
oglinzii Vianu, eu m-am văzut pe mine ca pe un tânăr halucinat de 
fantasme și incapabil de autodisciplină. Ei bine, și mi-am pus în gând 
să mă disciplinez, în raport cu tipul acela de liniște aulică răzbătând 
din frazele lui foarte convingător. 

Da... Foarte frumos termenul ăsta — „descheiat“. E undeva într-o 
însemnare a lui Beethoven „descheiat“. Așa e de dorit în viată, trebuie să ne 
descheiem hainele... 

Bun, atunci când e vorba de a deveni mobili, fluizi în raport cu 
ceva, cu un tip de experiență, trebuie să ne descheim. Dar, nu mai 
puțin, experiența vertebrantă a disciplinei e hotărâtoare. Nu faci nimic 
fără disciplină. Și pentru asta trebuie citit Ignatio de Loyola — să se 
vadă cum se face un om normal și mediocru sfânt, căci există o rețetă, 
şi el a dat-o în Exerciţiile spirituale. 

Care e rețeta? 

Reţeta este autodisciplina și nepierderea în halucinația mintală. 
Şi pentru asta sunt criterii. E o carte genială, care ar trebui tradusă și 
introdusă în liceu, cum Codul Bushido al samuraiului este universal, 
în sensul că orice tânăr... — eu personal m-am disciplinat citindu-le — 
orice tânăr cred că trebuie... 

Japonezii mai umblă după Codul Samuraiului? 


S ? 

Dar Ignatio de Loyola — îl putem pune în catalogul de la Liceul „Sf. 
Sava“ sau de la „Lazăr“? 

Eu cred că elevii ar fi fascinati... Ignatio era un om halucinat de 
poveşti cu cavaleri și de asta a citit viețile Sfinților — La Légende 
dorée, mi se pare — deodată și-a zis: Bine, dar trebuie să devin și eu 
sfânt! Dacă ei au putut să devină, trebuie să devin și eu. Este un om 
care prin voinţă şi-a transmutat natura interioară. Asta-i neverosimil! 

Domnule Patapievici, pentru că ati amintit de Liceul Lazăr “..., am citit 
undeva că ati căzut la examen la Liceul „Lazăr “. 

Da, da... 


Cum s-a întâmplat asta? 

Pur și simplu... Am dat un greș la aducerea la numitorul comun 
al unor fracții și am fost taxat cu 5 la examenul oral de matematică și 
am avut 7,80, parcă, s-a intrat cu, nu știu, cu 8 și am picat. 

Nu erati un matematician exceptional din tinerete? 

Nu eram deloc un matematician excepțional. 

Îndreptarea spre fizică cum a venit, nu din matematici? 

Ce vă pot spune este că... — iarăși, în tonalitate foarte modestă — 
este că liceul nu mi-a pus nici un fel de probleme. Eu nu-mi amintesc 
să fi învăţat. Totul era foarte ușor. 

Câte limbi vorbeati când ati intrat în Liceu? 

Una singură, franceza, pentru că am avut norocul, în stradă, să 
mă confrunt cu un canadian care era fiul unui diplomat și locuia pe 
strada noastră și atunci, la joacă, am învăţat franceza vorbind cu acest 
puști... 

Da. Mi-au plăcut paginile în care vorbiti despre „Pif“ care v-a deschis 
drumul spre franceză... 

Prin „Pif“ am exersat franceza, sigur că da — nu mi-e ruşine deloc 
să o spun, pentru că noi nu trăim într-o lume în care distincția pla- 
toniciană între copie și original este foarte limpede — Eu cred că, 
potrivit, nu știu cum, destinului personal al fiecăruia, noi accedem la 
originale și prin intermediul copiilor. Este de fapt sensul anagogic al 
iubirii din Banchetul lui Platon. Nu mai puţin „Pif“ pentru mine a fost 
o experiență foarte interesantă, am descoperit un personaj care m-a 
fascinat ani de-a rândul și care mi-a format tipul de sensibilitate pen- 

Ati avut 7-8 ani atunci, nu? — nu mai mult... 

Cam așa aveam, da... pentru virilitatea directă, pentru simțul 
onoarei în orice situație. Humphrey Bogart, un actor care a încarnat 
acest tip de detectiv, care este perdant de regulă, care este ghinionist 


ia prea în serios, este autopersiflant în permanență, dar care e foarte 
viu. Ei, tipul ăsta, care era al lui Corto Maltese din „Pif“ — anul aces- 
ta a murit în septembrie Hugo Pratt, creatorul lui Corto Maltese — l-am 
deprins de la Corto Maltese. A fost o şcoală care mi-a dat primii ger- 
meni ai acestui tip de serviciu inutil, de onoare în răspărul lumii. 

Auziţi... La pagina 214, la un moment dat, vorbiti despre prima dum- 
neavoastră proză... Hai, continuaţi subiectul! — eu vă citesc putin: „În mai 
am scris prima mea proză mai întinsă — un adolecent iubeşte o femeie care 
va trece în curând pragul spre bătrânete si este iubit de ea. Femeia moare, 
tânărul e mereu singur, totul fusese lipsit de viitor în această iubire... 

Da, ce să vă spun? 

Sartriană... Continuaţi-o... 

N-aș fi difuzat-o... Ce să vă spun?! Este prima mea proză mai 
întinsă și este dedicată unui subiect, nu-i așa?, delicat — este vorba de 
relația amoroasă, folosesc termenul în sensul secolului 18 de „legături 
primejdioase“ între un tânăr adolescent și o doamnă în vârstă... 

Dar e curentă relația... 

... Și care se înfiripă pe o legătură de tip discipol — maestru, 
tânărul frecventează pe soțul doamnei, care este un profesor de 
Universitate şi cu care are discuții — despre Proust, bunăoară — este o 
tramă întreagă legată de Proust și relația lui cu Albertine și poziția lui 
față de homosexualitatea baronului de Charlus, lucrurile se des- 
făşoară... Puştiul este fascinat de el, de maestru, de profesor. Nu mai 
puțin, începe să descopere în lumina sau în umbra acestei relații de 
discipolat pe soția profesorului, care este o doamnă, să zicem „ravi- 
santă“, tot în sensul secolul 18 — nu e nimic dramatic, dar totul e tra- 
gic, să spun așa, în această nuvelă, pentru că această tragedie reală este 
luată cu tonul ușor, dar nu superficial, al romancierilor din secolul al 
XVII-lea. 

Ati publicat nuvela? 

Nu, nu, nici vorbă. 

O veti publica? 

Dacă o să fie ocazia, cu timpul, da... 

Nu vă pare rău că n-aţi avut știința de a vă dedica unei singure opere 
— cercetării ştiinţifice, eseisticii, prozei, poeziei... Aţi scris multe poezii? 

Da. 

... limbilor străine, filosofiei, poate, înainte de toate? 

Nu, n-am nici un regret. Cel puţin deocamdată îmi strunesc bine 
eșecurile și parţialele victorii. Deocamdată. Nu mai puţin, îmi dau 
seama perfect că nu se poate merge la nesfârșit așa, dar, pe de altă 

culum vitae. Adică a scrie cărți pentru a-ti realiza bibliografia este util 
pentru cursus honorum în societate, dar este de o vanitate revoltătoare 
în raport cu ceea ce este cu adevărat viața noastră atât de scurtă și cu 
sensul ei, care din punct de vedere cultural înseamnă să realizezi câte- 
va întâlniri interesante, esenţiale, care să-ţi aducă ceva. 

Auziti ce spuneți la un moment dat: „În Evanghelia după Toma există 
îndemnul: „Fiţi trecători!“ 

Cum să fim trecători, domnule Patapievici? 

Brevitatea acestui logion poate fi interpretată în mai multe feluri. 
Un mod este următorul: să spunem că nu trebuie să avem îndârjire față 
de lucruri — asta consună bine la noi, pentru că paremia asta am mai 

auzit-o, reluată bine de Noica, din Învățăturile lui Neagoe Basarab, 
unde se spune că cine are îndârjire, acela nu-l vede pe Dumnezeu, sau 
nu-l ajunge pe Dumnezeu. Ei bine, „Fiţi trecători“, înseamnă nu vă 
împiedicaţi prea des de lucrurile care vă împiedică. 

Păi nu prin îndârjire ajungem la Dumnezeu? 

Eu personal sunt o fire foarte îndârjită. Când am citit asta în 
Noica am fost foarte deprimat, că mi-am zis, Dumnezeule, n-am nici 
o șansă!, dar, nu mai puțin, fiecare are coarda lui de a ajunge la 
Dumnezeu. Eu sunt un om îndârjit și pe calea asta m-am construit. 
Alţii sunt firi cu adevărat inteligente, cu adevărat geniale în sensibili- 
tate și pot face lucrul ăsta fără să fie îndârjiți. Însușirile mele au fost 
suficient de mici încât să trebuiască să fiu îndârjit pentru a le struni. 

Reiau o idee a dumneavoastră: nu vă pare rău că mai mult ati citit 
decât aţi trăit? 

De asta mi-a părut rău până când am întâlnit un prieten, pe care-l 
evoc aici — Doru Kaytar — am un cult deosebit al prieteniei... 

Câte nume necunoscute ne-ati adus astăzi! Și unde sunt? 

El îi învaţă fizica pe canadieni, acum, este în Toronto la o 
Universitate. 

Și nu-i pare rău? 

Că a plecat? 

Da. Dumneavoasră nu vă pare rău că oamenii acestia au plecat? 

Ştiţi cum este?!... ca în bocetul acela pe care l-a cules Brăiloiu și 
care are distihul acesta tulburător: „Draga maichii, după tine Îmi pare 
și rău și bine“ — la fel este și cu... Era vorba de bocetul unei mame pen- 
tru fata defunctă. E senzațional, totuși, gândiți-vă! 

Nu vă pare și rău şi bine că n-aţi rămas în Germania? Lângă Koblenz, 
mi-ati spus... V-ati gândit la Napoleon la Koblenz? 

Da, era o inscripție cu o greșeală de limbă franceză. Greşeală pe 
care... nu știu... ghidul, care știa franceza, n-o remarcase. 

Nu îmi pare și rău și bine. Deocamdată destinul meu este în 
România și mă simt foarte bine aici. 

Ce-i asta destinul dumneavoastră? 

Sentimentul că sunt, cum spunea Balzac, „dans le vrai“ — în ade- 
văr, aici, în carnea mea, acum. 

Avea dreptate Heraclit când spunea că „destinul e în noi“? 

Sigur — trece prin noi, aș zice, mai degrabă. Nu e în noi, trece 
prin noi. Noi suntem un fel de gară pentru destinul — al nostru și al 
altora, cu care ne întâlnim şi de care vom răspunde pentru că le-am 
făcut bine sau pentru că le-am făcut rău. 

E adevărat că dacă esti destinat să fii împuscat nu poti muri sub 

spânzurătoare? 

Nu știu dacă-i așa. Pot să vă spun doar că Malraux a fost obse- 
dat de tortură. În multe din romanele lui, în Cuceritorii de exemplu e 
o scenă de tortură atroce cu decuparea pleoapelor unui german care 
era revoluționar comunist, pe nume Klein, dar care era un desperado 
de tip Malraux, în fond — nu era un activist comunist. Era obsedat de 
asta şi când l-au prins nemții, povesteşte în Anfimemorii era convins 
că acest lucru se va împlini. El fusese obsedat de tortură pentru că 
acum, da, va fi torturat. Iar el spusese că nimeni nu știe dacă va rezista 
torturii — în Cuceritorii e cuvântul ăsta, și așa este: nu știi cum 
reacționezi la durerea de o intensitate care te inumanizează. Nu știi. 

Sofocle şi Enescu au dreptate, când spun că omul e mai puternic ca 
destinul? 

Nu știu, dar vreau să vă continuu gândul cu Malraux. Și neamțul 
care l-a interogat l-a confundat cu cumnatul lui și l-a eliberat. 

Cine determină lucrurile astea? 

Asta e în destin. 

Si ce e destinul, domnule Patapievici? 

Destinului nu i te opui — să fim bine înțeleși. Acum, în inter- 
pretarea antică, diferită de cea actuală, căci noi lucrăm cu paradigme 
— diferite — Sofocle lucra într-o paradigmă diferită, el credea că des- 
tinul este un fapt ineluctabil, care este un soi de atractor sau de mag- 
net pentru tine — om care ești pilitură. Credea că orice ai face te 
îndrepți spre el. Noi, ca moștenitori ai unei tradiții libertare din acest 
punct de vedere, cum este tradiția creștină, în fond iudeo-creștină, nu 
mai credem că lucrurile stau chiar așa. Pentru noi există o componență 
de spontaneitate radicală, de libertate incondiționată prin care noi ne 
şi construim destinul. Adică, la rigoare, un Oedip scris de un om 
aparținător tradiției iudeo-creștine ar fi diferit de soluția Oedip-ului 
clasic. 

Omul e mai puternic decât destinul — este o idee sofocleană care vine 
până la Enescu. De ce Enestru a abordat-o în acest mod? Vedeţi vreo legă- 
tură cu spiritul carpatic? 

Nu, nu, nu. Sunt un prost specialist în chestiuni carpatine. Am 
avut neplăcuta ocazie să văd că unii dintre cititorii mei m-au citit în 
această grilă. 

Într-o cheie mioritică. 

Într-o cheie mioritică, în sensul că aș fi profetul unei noi valo- 
rizări a românismului. Or părerea mea sinceră este că toată această 
dispută în jurul specificului național trebuie să se încheie pentru că 
şi-a atins termenul și trebuie să se termine decent. Adică printr-un șir 

de cărți scris cu scholarship, care să stea în bibliotecă chezașe a ceea 
ce a fost frământarea noastră atâtea decenii. Ori, lucrurile sunt deja 
începute — lordan Chimet a publicat cele patru volume din Dreptul la 
memorie, care sunt începutul lichidării acestei teme obsesive pentru 
români și care ne-a menținut mult timp în minorat sufletesc — tema 
specificului naţional, a crizei de indentitate: Ce suntem noi, domnule? 
Păi, noi am făcut o mulțime de chestii totuși, în modernitate și înainte. 
Pe ele trebui să ne sprijinim, nu pe aceasta bovarică meditație sterilă 
la ce suntem. 

Am citit acum câtăva vreme, am căutat astăzi să regăsesc un interviu 
al dumneavoastră în care amintiti arestarea dumneavoastră în decembrie 
1989, cu două zile înainte de Revoluţie... Și aveți o frază cumplită despre 
Jilava... Vă amintiţi? 

Despre oamenii de acolo, mai bine spus. 

Da. 

Da. 

Vă amintiți ce-ati spus atunci? 

În esență, dacă memoria mea funcționează bine, am spus că la 
români, din punct de vedere carceral, lucrurile stau foarte prost, pen- 
tru că oamenii puși să practice violența o practică fără conștiință 
morală, iar singurele urme care rămân sunt fie resentimentul față de 
victimă — culmea! —, fie nepăsarea. 

Puteți generaliza? 

Am văzut multă nesimţire în acea zi pe care am petrecut-o la 
Inspectoratul General al Miliției, unde personal nu am fost bătut, dar 
când am fost dus cu cătușele la mâini spre duba care ne-a dus la Jilava, 
am străbătut culoarele de groază, în care, pentru că nu mai erau 
încăperi, erau aduși oamenii bătuți pe stradă. Erau oameni cu fracturi 
deschise, erau oameni cu plăgi incalificabile, puși în poziții umilitoare 
de alți oameni care erau milițieni. lar milițianul nu este o categorie 
moral-filosofică, este un om ca oricare alt om, care are părinți, are 
soţie, are copii, deci este un om normal, numai că are un chipiu și-și 
primește banii de la o instituţie. În cazul în speță, el a fost pus să-i bată 
pe acești oameni. Bun. I-a bătut, Dar el îi chinuia. Deci această fan- 
tezie în a prelungi ordinul cu plăcere când e vorba de ceva sadic, 
lucrul ăsta vă pot spune că l-am văzut la milițieni. S-a inițiat imediat 
o anchetă, atunci în ianuarie, și am fost chemați la Procuratură ca să-i 
recunoaștem pe ipochimeni. Credeţi că i-au adus pe ăia? Au lucrat cu 
un cinism neverosimil! I-au ascuns. Eu nu spun că ăia sunt niște cri- 
minali, dar sunt oameni care într-o situație în care au putut să fie cruzi 
au fost cruzi cu asupra de măsură. Or, asta este revoltător! Acum, ei 

au resentimente împotriva celor pe care i-au bătut. 
Am înțeles. 

loc să aibă o conștiință morală vie, să zică: domnule, am 
greșit! — Uite, pe viitor, îmi dau seama că mi-a plăcut să-l schingiuiesc 
pe ăla, dar am să mă abtin pe viitor, că nu e moral, nu e demn să fac 
chestia asta. Ei bine, nu — el are resentimente. La fel sunt torționarii 
care au apărut în Memorialul durerii — oameni incalificabili! Ei bine, 
asta este straniu totuşi. 

Dar de unde înclinarea asta a dumneavoastră spre eroism?... În 
momentul în care ati fost la Jilava, puştiul dumneavoastră, îmi dau seama, 
avea un an, nu? 

N-avea încă un an, avea șase luni... 

Dar își putea pierde tatăl... 

Da, m-am gândit la asta. 

În afara faptului că mintea dumneavoastră putea pieri atunci. 

O!, mintea mea n-are nici o importanță. 

Spuneţi undeva că avem nevoie de cărti, care sunt cel mai docil public. 
N-am înteles. 

Înțelegeam prin asta faptul că cărțile nu te judecă. Te judecă în- 
tr-un sens secund, în sensul că te poți dovedi nedemn de ele și nu le 
primeşti mesajul. Dar tu, dacă ești un spirit necritic, nu-ți dai seama. 
Citeşti o carte, crezi că ai priceput-o, treci mai departe. Un om nu te 
lasă, el nu este un interlocutor docil, pentru că există această aparență 
fizică, care este foarte importantă, este eminamente spiritualizată, a 
unui om. Omul te somează să ai o reacție, care este mai apropiată de 
rectitudine, decât de pasivitate în contactul direct. Cărțile, din păcate, 
cum Platon a argumentat senzațional într-unul din dialoguri, sunt un 
interlocutor pasiv, adică te lasă să faci ce vrei. V-am spus, în planul 
secund nu te lasă să faci ce vrei, că tu te poți dovedi nedemn de cărțile 
alea. Dar, pentru cine nu are spirit critic — și, după, părerea mea, 
conștiința, starea de a pune o lumină vie pe ceea ce faci, nu este 
răspândită în toți oamenii, adică nu este un dar genetic pentru om. 

Cărțile, cărțile... Repet o întrebare banală — au pus-o atâtia reporteri 
personalităților: Dacă vă retrageti pe o insulă, dati-mi trei cărți pe care le-aţi 
lua... 

Răspunsul meu o să vi se pară obscurantist: Dacă mă retrag pe o 
insulă și nu mă voi mai întoarce niciodată în lume, am să iau cu mine 
numai Biblia și am să mă rog continuu. Dacă am să trăiesc într-o 
societate și mă duc pe o insulă ca să mă întorc, atunci pot să vă spun 
că iau cu mine cărți luxuriante. Dar chestiunea este lipsită de relevanță 
pentru că, în fond, dacă vom fi condamnați la izolare pe o insulă, 

oamenii nu mai există din clipa aceea, ci există un singur lucru: este 
ceea ce eu consider că este izvorul vieții și intensității mele — 
Dumnezeu. 

Nu sunt vorbe, până la urmă, pentru un om care a citit câteva mii de 
cărți? 

S-ar putea să fie, dar eu trăiesc în funcție de această credință. 

În cele din urmă — îl citați dumneavoastră pe Baudelaire, toți sfârșim 
prin a deveni ce am dorit să ajungem. Unde e divinitatea aici? 

Ştiţi cum este?! E ca în întrebarea pe care Noica o cita: un tip 
vine la un episcop $ și îl întreabă: „Problema mea este următoarea: nu 
reuşesc să mă conving că Dumnezeu există. Spuneți-mi în mod ulti- 
mativ și cu toată sinceritatea: există Dumnezeu?“ Și episcopul îi 
răspunde, genial după părerea mea: „Există, de vreme ce sunt epis- 
cop“. Adică orice afirmație pe care pot să o fac este în consecința 
unui număr de presupoziții la care eu ader, oarecum incondiționat. 
Poziția mea, fără să fac din asta nici o mystagogie sau o contagiune 
isteroidă, este asta — că da, Dumnezeu există. E o afirmație modestă 
şi minimală, în fond. 

Asta îmi aminteste, o discutie între Tudor Arghezi și un preot: Preotul, 
la masă, stând cu bătrânul Teodorescu — Arghezi, întreabă: „Există sau nu 
există Dumnezeu? “, la care Arghezi se enervează si spune: „Părinte, de ce 
ești căcănar?!“... 

E totul aici, nu? 

Da, e totul aici. 

N-avem dreptul să punem asemenea întrebări... 

Ca preot, nu. 

Ca om, nu. 

Ca om e o chestiune: eu nu am reușit să înțeleg încă bine natura 
cu adevărat universală a libertăţii pe care o avem. Pentru că, aparent, 
avem libertatea să facem riguros orice. Pe mine mă șochează, într-un 
anume sens, faptul că nu există sancțiuni. Gândiţi-vă că oamenii care 
au ucis, dacă n-au fost prinși, au trăit în uciderea lor bine mersi. Stalin 
a murit, mă rog, a fost lovit de paralizia aceea a lui, în patul lui. Hitler 
s-a sinucis, dar este o moarte pe care și-a dat-o voluntar. Acești oa- 
meni nu au răspuns cu adevărat de hecatombele de cadavre pe care 
le-au lăsat-o în urmă. Judecata mea morală strigă în clipa asta. Eu sunt 
șocat de acest fapt. Ceaușescu a murit împușcat și, într-un fel, și-a luat 
pedeapsa, dar nu mai puțin, faptul că frigul pe care l-a dat în case i-a 
deschis operaţia tatălui meu și a trebuit să fie internat în pripă și de aici 
a fost deznodământul tragic — eu, personal, nu pot să iert. Îmi amintesc 
că Goma spunea despre Ivasiuc, cu care fusese prieten în tinerețe, dar 

despre care aflase că a fost informator al Securității. 

Asta nu-i adevărat! 

Bun, eu povestesc întâmplarea... Și i-a spus: „dar de ce sunteți 
atât de îndârjit pe Ivasiuc, nu-l puteți ierta?“ Si el a răspuns de o 
manieră care mi se pare exemplară: „Eu nu pot să-l iert. Dacă Dumne- 
zeu poate, să o facă!“ Așa este și cu Nicolae Ceaușescu. Eu personal 
nu pot să-l iert, pentru lucrurile pe care mi le-a făcut mie personal. 

De ce pot ierta pe Ivasiuc — mi-a fost coleg la Facultatea de Filosofie, 
în anii '53, a fost dat afară, s-a dus la Medicină şi după aceea ... a fost ares- 
tat cred că în '56 și a revenit în Bucureşti fără un dinte... 

Da. 

V-am întrebat ce ati fi făcut în perioada celui de-al patrulea deceniu... 
ce ați fi făcut în perioada celui de-al șaselea deceniu... Întrebaţi-vă, domnule 
Patapievici)... 

Da. 

.. și iertati, cel putin toate... Nu credeți că trebuie iertate...? 

Nu, eu personal nu pot să iert anumite lucruri. Eu nu pot să-i iert 
pe conducătorii comuniști, pentru că au lăsat în spate peste 60 de mi- 
lioane de morți. 

Dar un om care ia pe o insulă, Biblia, are dreptul la resentimente? 

Ce să vă spun? eu sper că tipul de afirmație conținută în enunţul 
„Nu pot să iert“ nu se transformă în resentiment. Personal, nu detectez 
urme de toxină referitoare la acest enunț. E posibil ca să nu fiu sufi- 
cient de fin în detectare și ele să existe. Eu, însă, sper că nu. Dar, vă 
spun, eu sunt un om angrenat în propria mea viață ca-ntr-un lucru care 
se desfăşoară. Prin urmare, mă supraveghez cu cea mai mare atenție 
în privința imperfecțiunilor care, vai!, mă învadează. 

Domnule Patapievici... Muzica asta, care e sublimul creației umane... 
— sunteţi de acord, nu? 

De acord, sigur. 

.. mai poate exista într-o altă civilizație? 

Decât a noastră? 

Da. 

Muzica? 

Da. 

Există în toate. 

A, nu! Într-o civilizatie extraterestră, de pildă... 

Eu nu știu ce-i cu civilizațiile extraterestre, sunt total incompe- 
tent în privința asta. 

Dar credeți că mai pot fi şi alți făuritori de muzică? 

Acum... știți ce se-ntâmplă?! Noi suntem construiți într-un anu- 

mit fel: vedeţi, avem două mâini, două picioare, suntem dispuși așa, 
avem numai cinci căi de acces — porți ale percepției, avem o minte 
care funcționează într-un registru care poate fi descris potrivit diagno- 
zei kantiene, sau, să zicem, potrivit tipului de subiect gnoseologic pro- 
pus de stoici, nu? — cu hegemonikon-ul său ș.a.m.d. Rămâne însă fap- 
tul că noi suntem inserați în lume sub o anumită prismă — noi nu sun- 
tem inseraţi în lume ca și când am privi totalitatea ei, ca și când am fi 
capabili să o asumăm în totalitatea ei. Noi suntem cum se face altoiul 
la un copac: e despicat şi i se pune ceva care e în formă de pană care 
este din (pomul de altoi) și după aceea se bandajează — noi așa sun- 
tem, noi suntem inserați ca o pană ascuţită. Din cauza asta, totul este 
intens la noi, pentru că ştiţi — câmpurile sunt foarte intense în zonele 
ascuţite; o zonă ascuţită creează zone de gradient mare. Noi avem 
cinci porți de acces către lume și metafizica noastră este strict bazată 
pe aceste cinci porți de acces. Dacă aş avea un singur simț suplimen- 
tar față de cele cinci, nu doar că ar fi unul în plus, dar ele ar fi retota- 
lizate, reierarhizate potrivit prezenței celui de-al șaselea, și atunci lu- 
mea mi-ar apare de o manieră pe care nu pot să o prezic astăzi. Din 
cauza asta, tipul acesta de speculație referitor la extratereștri ș.a.m.d., 
pe mine mă lasă rece pentru că nu e problema mea. Inteligența mea și 
sensibilitatea mea nu bat până acolo. Eu sunt preocupat de chestiuni 
mai domestice, așa, mai... 

Dar când îl ascultati pe Bach, metafizica lui Bach e în dumneavoasră? 

Metafizica lui Bach... Muzica are acest lucru foarte interesant: ea 
este o artă inteligibilă. Prin asta spun că ceea ce se întâmplă în muzică 
nu poate fi pus sub forma unui enunţ. În mod clar, muzica nu poate fi 
descrisă cu alte cuvinte. Ei bine, noi totuși o percepem. Modul foarte 
interesant în care noi o percepem — și asta Cioran a sesizat, el era un 
îndrăgostit fanatic al muzicii — în speţă de Bach — ei bine, modul în 
care noi resimțim muzica este foarte apropiat de extazul religios. 
Pentru că senzorialitatea pe care o induce în noi impactul muzicii, nu 
știu din ce motiv este învecinată, face față comună cu stările pe care 
noi le avem în ceea ce oamenii care au trăit știu că este extazul reli- 
gios. Când spun extaz religios, iarăşi, n-aş vrea ca cei care ne văd să 
înțeleagă că este vorba de aruncat în spasme pe jos. Este vorba de o 
atitudine cuminte pe care poți să o obţii în rugăciune și prin 
reculegere, ca oricare om, cât se poate de normal. 

Sunteţi salvat în totul, domnule... Aveţi toate conceptele, toate prole- 
gomenele necesare pentru a rezista... Dar Bach, cât vă ajută pe dumnea- 
voastră? 

Cu Bach am o relaţie foarte specială, pentru că Bach este ca o 

scară. Ca o scară spre cer. Acum, cei care ascultă muzică rock, ştiu că 
Stairway to Heaven este titlul unei melodii a lui Led Zeppelin. Bine, 
este într-devăr o scară spre cer — lucru foarte bine văzut de Cioran. 
Cioran este un foarte bun introductor de tipul de angrenare vie și 
actuală în muzica lui Bach. Adică dacă-l auzi pe Bach și zici — dom'le 
dar ce monotonie!... Vă relatez o întâmplare: Venise cineva să facă 
curat la noi în casă și eram în perioada în care descoperisem 
Clavecinul bine temperat, care a fost ceva neverosimil pentru mine... 

Din cauza matematicii... 

Poate. Clavecinul bine temperat, pentru o ureche, nu știu cum, 
neatentă, neinserată în actul senzațional care este succesiunea acelor 
bucăți... — poate să zică că este monoton. Ei bine, mama a venit acasă 
și a întrebat „Ce a făcut Horia?“ şi doamna aceea a răspuns: „Doamna 
Geta, e ceva neverosimil! — a ascultat de dimineață până la ora la care 
ați venit aceeași placă incontinuu.“ Ei bine, nu era aceeași placă 
incontinuu. Mesajul lui Bach este ăsta: îngerii sunt aproape! sau există 
în noi un tip de idealitate alături de care se poate bine locui cu acel 
mod de a fi temeinic, german și foarte concret — nu e nici o mystago- 
gie la mijloc — da, da, domnule, îngerii există sunt chiar aici, stai puțin 
să-ți cânte Coralul ăsta, să vezi că ei sunt! 

Dacă Dumnezeu n-ar exista, spune Cioran, existenta lui Bach demon- 
strează... 

„.. îl crea cu muzica lui. 

Da, din cauza extazului... 

Cred că muzica trimite la un soi de extaz. Sunt bucăți — 
bunăoară, Electra lui Richard Strauss — care au o așa de puternică 
intensitate afectivă, încât pot produce comoții. 

Dar extazul poate aparține unui lucid? 

Cu siguranță că da. Cu siguranță... 

Ca Cioran... Dar unui spirit normal? 

Sigur că da. Eu sunt un spirit normal. Cioran era genial, dar eu 
sunt un om normal și vă pot spune că ce spune el acolo despre Bach, 
sau interfața firească între extazul muzical și cel religios, astea sunt 
lucruri pe care oricine le poate trăi. 

Credeti că un intelectual poate trăi fără muzică? 

Da, cred că da. 

Cunoasteti în istorie? 

Nu, dar sunt oameni absolut stimabili, intelecte hiperdezvoltate 
cum a fost Dirac, fizicianul, care nu putea citi literatură. Literatura i se 
părea tâmpită, i se părea că bate câmpii. Dostoievski, care e conside- 
rat, de regulă, că este autorul cel mai nimerit ca să creeze comoții în 

percepția morală, metafizică a unui cititor, — ei bine, omul ăsta a citit 
Dostoievski și a susținut că în Crimă si pedeapsă soarele răsare de 
două ori. Eu cred că e o minciună pură, fie a legendei, fie a lui Dirac, 
ca să-și arate disprețul față de literatură, pentru că eu însumi am recitit 
— nu foarte atent, recunosc, dar am urmărit succesiunea zilelor — ca să 
văd dacă da, într-adevăr, în Crimă și pedeapsă răsare soarele de două 
ori. N-am găsit. 

Domnule Patapievici... Sunt orele 8 şi 20, vreau să o ascultăm din nou 
pe Mihaela Ursuleasa, mai avem încă zece minute din prima parte, cred că e 
pregătită caseta — ... Vă multumesc foarte mult, aştept a treia carte de 
eseuri... Când va apărea? 

O să fie dizertația mea de doctorat. 

Cu ce titlu? 

„Imaginarul filosofic al fizicii“. 

Fizica ne duce la Bach? 

- Fizica, în interpretarea unor fiziceni, ne duce direct la 
Dumnezeu, în interpretarea altora nu ne duce la Dumnezeu, în inter- 
pretarea altora ne duce la bombe atomice... nu există un singur 
răspuns la întrebarea Dumneavoastră. Depinde de subiectul care o 
folosește. 

Dar fizica ne duce la metafizică si la vis? 

Eu cred că fizica este fundamental fundată în metafizică, dacă 
prin metafizică înțelegem acea zonă, acel rezervor de presupoziții 
latente, care nu pot fi explicitate până la capăt fără a le pierde. Altfel 
spus, fiecare concept al fizicii cu care un fizician — teoretician lucreză, 
este ca imersat într-o baie în care există semnificații de tip metafizic. 
Şi că atunci când fizicianul gândește ecuațiile lui, tot acest halou în 
care conceptul este ca și dizolvat, lucrează pentru a da rod şi eficaci- 
tate gândirii lui. 

Din seria dumneavoastră de absolvenţi, câți gândeau ca Roman-Horia 
Patapievici? Ei aveau altitudinea intelectuală a Dumneavoastră? 

Nu, nu mă situați la nici o altitudine. Erau foarte mulți, am avut 
foarte mulți colegi care înțelegeau să trateze serios chestiunea. Iar asta 
era următoarea: domnule, profesorii aceștia ne dau pe tablă numai 
ecuaţii, dar fizica nu este doar atât. Noi vrem să înțelegem ce e în 
spatele ecuațiilor. Și vă spun, mulți colegi... am purtat discuţii ne- 
sfârșite — la unele eu nu am luat parte, dar s-au desfășurat în cămin — 
discuții nesfârșite, privitor la provocările senzaţionale pe care le aduce 
cuantica, sau chiar mecanica teoretică, care este prima disciplină în 
fizică pe care colegii mei și cu mine am resimțit-o ca fiind frumoasă 
în mod absolut. 

În 1995 mai există un student ca dumneavoastră, așa cum au fost 
colegii dumneavoastră la Facultatea de Fizică? 

Am primit o scrisoare de la un student în Fizică din lași, care 
pare să consune cu tipul meu de abordare şi care îmi propune să avem 
un comerț pe viitor, lucru de care sunt foarte bucuros. plus, există 
o carte a lui David Bohm, publicată în 1980, apărută la Humanitas sub 
titlul Plenitudinea lumii şi ordinea ei, pe care am tradus-o împreună 
cu un fizician care a făcut și Filosofia și care este mult mai mic decât 
mine — acum are 24 de ani, este deja în Statele Unite, cu o bursă doc- 
torală — pe nume Sorin Părăoanu, din Piatra Neamţ. Un om care, iată, 
a făcut fizica și anume fizica teoretică și avea un instinct cognitiv atât 
de viu, încât a trebuit să se înscrie și la Filosofie. 

Filosofia dumneavoastră, proza dumneavoastră, atitudinea dumnea- 
voastră morală — auziti ce vă spun după discuția de trei ore pe care am 
avut-o, vine din muzică, domnule Patapievici.. „Nu credeți? 

Nu ştiu ce să vă spun. Pot să vă spun că înainte ca muzica să a 
vină audibilă, ea era între obiectele lumii — fie că au fost create de 
Dumnezeu, fie că nu — sub forma unei armonii de existență. Dacă 
încercăm să interpretăm ideea lui Pythagora a „muzicii sferelor“ în 
acest mod — că este senzația pe care noi o avem în momentul în care 
percepem raportul de armonie în care lucrurile există în lumea aceas- 
ta. Bun. Asta este arhetipul muzicii — armonia ca raport de existență. 


Asta-i arhetipul muzicii, „basul fundamental“, basul fundamental al 
Universului... 


Da, basul continuu. 

„e cel pythagoreic. Cosmosul vine din corzile lui Pythagora. Dacă 
înțelegem asta, suntem salvaţi, mai uşor decât cu extazul și poate chiar cu 
ideea de divinitate. 

Discutăm asta după al treilea volum de eseuri al dumneavoastră... Vă 
multumesc, domnule Patapievici, pentru seara asta, în numele, cred că, al 


miilor de oameni care au deschis la orele 17,30 aparatul si au văzut că 
sunteti invitatul Seratei... 


Si eu vă mulțumesc. 
Bine. Încheiem... Haideţi să răsune în continuare Concertul în mi 
bemol al lui Beethoven... Toate cele bune. Pe săptămâna viitoare... 


Transcriere de Alexandra Chilie 


ADRIAN PĂUNESCU 


Socialismul a fost o utopie, domnule Adrian 
Păunescu ! 


24 aprilie 1994 


IOSIF SAVA: Serata muzicală am deschis-o astăzi, cu o chitară, un 
instrument al invitatului nostru, ati văzut din generic, poetul Adrian 
Păunescu. Aţi ascultat o piesă la chitară, într-o formulă clasică. A fost unul 
dintre invitaţii nostri de la liceul de artă din Ploiești, Grigore Ionut, elev în 
ultima clasă. Deși, Adrian Păunescu e trei ore, astăzi, cu noi singurul poet, 
singurul scriitor cunoscut, cred eu, de 23 milioane de locuitori ai acestei tări. 
A împlinit anul trecut 50 de ani, e un om de maximă notorietate, senator, 
președinte al comitetului de cultură al Senatului, ctitor, după Revolutie, a 
două foi, „Vremea“ și „Totuşi iubirea“, mulți ani — redactor sef al altor 
publicatii, tribun, orator, personalitate care, cred eu, trebuie ascultată și în 
cadrul Seratelor noastre. lată-ne, deci la capătul unei luni, pe care am 
deschis-o cu un colocviu cu Ana Blandiana și invitații săi, am continuat cu o 
Serată în care am avut şansa să vedem străluciți reprezentanți ai științelor şi 
ai artelor. 

Am continuat cu o Serată, dedicată criticii teatrale, în şiragul nostru de 
manifestări, pe care le-am închinat teatrului, au fost prezenti Valentin 
Silvestru și câțiva reputați actori și critici teatrali. Şi iată-ne, deci, înainte de 
1 mai, când am promisiunea domnului Emil Constantinescu, că va fi invita- 
tul nostru. ÎI avem astăzi, prezent pe poetul tribun. Știu că mă aşteaptă o 
seară grea. Sunteti, stimate Adrian Păunescu, un om puternic, proteic, intem- 
pestiv, vulcanic, neînfrânabil. Dar, într-un fel, trebuie să vă tin piept, chiar 
dacă voi recurge la arsenalul dumneavoastră publicistico-televizionistic. 
Aveţi mulți prieteni, dar aveți și mulți dușmani. Ei devin, din momentul aces- 
ta, cel putin pentru o săptămână, și ai mei. 

ADRIAN PĂUNESCU: Nu e sigur. Prietenii — nu. Duşmanii, 
însă, da. 

Ați spus, în „Vremea“, că îmi adun, în fiecare săptămână, dusmanii 
tuturor părților, de la minus, la plus infinit. Vă cer un singru lucru: să respec- 
tăm, într-un fel, regulile Seratei. Eu coordonez ideile, pentru că tin seama de 
obiectivele generale ale Seratelor, care nu se desfăsoară într-o singură 
duminică, ci pe un ansamblu larg. lertati-mă, sunt mereu acuzat că întrerup 
pe cei care vorbesc, tocmai dintr-un asemenea obiectiv, pentru că nu-mi plac 

oamenii care vin cu ideile de-acasă, ci cei care se pliază necesităților mele. 

Dar Dumnezeu mi-e martor că nici măcar despre ce vom face 
n-am vorbit. 

Normal, cu nici unul nu vorbesc. Dar, de multe ori, sunt încorsetat de 
faptul că lumea vine de acasă cu ideile pe care vrea, numaidecât, să le spună 
la această întâlnire. 

Domnule Sava, vă rog să acționați! 

Bun. lertați-mă, arcul îl urmăresc eu, dar am pregătit și — ceea ce nu 
fac niciodată pentru că țin la improvizatie și la spontaneitatea unui colocviu 
de trei ore — am pregătit, deci, special, 40 de întrebări. Dacă vreti, idei supli- 
mentare, vă propun ca, după orele 19, să preluati dumneavoastră... 

Mai bine după orele 20. 

Nu, după orele 20 încheiem, ca să ascultăm telejurnalul. Fix la orele 20. 

Vă rog. 

Dacă nu încheiem, poate vă mai propun o rundă. Vă rog să-mi 
permiteti să vă dau un sfat și să vă fac o singură propunere. Poate uităm, de 
astă dată, politica și electoralismul și jucăm cu cărțile pe masă. 

Prima chestiune pe care vreau să o spun, e că nu e voie s-o uităm 
de această dată, ci o uităm de fiecare dată, de câte ori ni se oferă prile- 
jul să nu uităm lucruri esențiale. 

Nu, nu. 

Oferiți-mi prilejul. 

Toţi facem politică, de dimineață până noaptea, chiar dacă suntem 
echidistanți sau spunem că nu facem politică. Asta e foarte clar. Și permite- 
ți-mi să vă spun un singur lucru: haideti să uităm nevoile de înduioșare care 
mi s-au părut că ar fi și în acea minunată emisiune, pe care ați făcut-o cu 
domnul Tatulici, și să lucrăm așa, pe planul lucidității, pentru că asta așteap- 
tă, cred, la ora actuală, toți cei care vă urmăresc activitatea și publicistica, 
în total. 

Cum adică, „nevoile de înduioșare““? 

Ei, sunt si nevoi de înduioșare, care sunt în noi. 

Păi, aţi început dumneavoastră cu o înduioșare, punând o chitară 
să deschidă o emisiune de dialog. 

Da, am pus o chitară, ca să fac o demonstrație că nu tin la chitara 
dumneavoastră, ci tin la această chitară clasică. 

Bun, și de ce trebuie să-mi cereți mie ce nu faceți dumneavoastră? 

Dar eu nu înduioşez prin asta. 

Dar ce face chitara? 

Era un argument. 

Arta înduioşează, arta emoționează. 

Nu numai atât. Arta cunoaste și, pentru a cunoaște, cred că avem 

nevoie de luciditate, înainte de toate. Și cred că e momentul luciditătii. Ierta- 
ti-mă, îmi termin doar ideea si continuati... 

Nu puteți spune orice despre mine și eu să stau să primesc. Ce e 
aia, „haideţi, de data asta, să nu înduioșăm“? Eu vreau să înduioșez! 

De acord. Era un sfat, am voie să dau şi eu un sfat, nu? 

Mulţumesc. 

Bine, iertați-mă, dar mi-am permis să vă dau un sfat, pentru că, poate, 
am cu zece ani mai mulţi ca dumneavoastră. Eu ştiu că telespectatorii, care 
sunt mult mai puţini decât cei 23 de milioane, care vă cunosc si care vă 
urmăresc, sunt, maximum, de ordinul zecilor de mii. Haideti să lucrăm, deci, 
pe terenul unei maxime sincerități. 

Domnule Sava, nu forțați uși deschise Nu forțați uși rabatabile! 

Bun, de acord, am înteles. Am citit o poezie, acum două zile, în care îl 
amintiți pe Jirinovski. As vrea să spuneti dumneavoastră un gând despre el... 

Nu că îl amintesc eu pe Jirinovski... 

Nu știu, dar l-aţi amintit într-o poezie, l-aţi întâlnit la Strasburg, pe 
Jirinovski. Vreau să aud, pentru început, un gând al dumneavoastră. 

Mărturisesc că așa e. L-am întâlnit între alți parlamentari 
europeni, și pe J irinovski. Și am și spus, la Strasburg (am publicat dis- 
cursul în „Vremea“, dar mă rog, n-a ajuns, la oameni), că oamenii care 
l-au ascultat la Strasburg, s-au supărat după câteva minute, iar în mi- 
nutul șapte, erau indignaţi de ce a spus el acolo. Dar noi, gesticulația 
aceasta, de desființare a țărilor din Estul Europei, de dictat și de forță 
brutală, gesticulația aceasta noi o auzim de șapte eternități, șapte 
istorii și șapte minute. Sigur că el a spus și lucruri adevărate, pentru 
că nici o calomnie nu e calomnie, dacă nu are și ceva adevăr în ea. 
Personajul e interesant, a fost mai cunoscut ca toți ceilalți parlamen- 
tari europeni, a făcut, după cum am impresia că se şi ştie, și lucruri 
nefăcute (s-a bătut cu demonstranții, a dat cu flori etc.), lucruri 
de-astea aiuritoare, dar care n-au menirea decât de a ne anestezia pe 
noi, toți ceilalți, ca să nu auzim ce spune el, de fapt. Discursul lui este 
grav, nu gesticulația, care e, uneori, pitorească. Discursul e foarte 
grav, este iresponsabil, este o acţiune împotriva stabilității Rusiei, dar 
şi împotriva liniștii noastre, a celor care trăim aici, în România. 

E psihopat Jirinovski, domnule Păunescu. 

Nu știu. Asta o știu alegătorii lui. Eu ştiu că am... 

Alegătorii ruși nu stiu, că n-ar vota un psihopat. 

Da, dar știu mai bine ca noi. 

Nu cred. Ei sunt narcotizaţi. 

Au nevoie de un Jirinovski, pentru că prea multe amăgiri au 
venit din Estul Europei. Am mai spus și la Strasburg: uitați-vă la acest 

spectacol și gândiți-vă de ce prinde el. Amăgirile de după 1989, din 
Estul Europei, sunt tocmai bune, ca să creeze un lider șovin, care să 
cheme la fapte de arme, să reformuleze harta Europei. 

Astea erau argumente și pentru cei care-l apărau pe Hitler, în 1923, 
după puciul de la Miinchen. Erau marile dezamăgiri ale Germaniei. 

Cu atât mai mult. Dar hai să schimbăm dezamăgirile în realități, 
cât de cât îmbietoare în realități cât de cât acceptabile. Asta e proble- 
ma. Nu noi doi. Noi, oamenii politici, noi, oamenii publici. Nu s-ar 
naște și nu ar creşte oameni politici, de felul lui Jirinovski, dacă n-ar 
fi și oameni politici care au chemat Estul Europei la o nouă viaţă și 
apoi l-au lăsat în liberalizarea aberantă a prețurilor.. 

Oamenii Rusiei, Gorbaciov și Eltîn au chemat, înainte de toate, la 
această liberalizare, și nu oamenii Occidentului. Dezvoltarea Rusiei a dus la 
tot ce s-a întâmplat, după 1987, în Rusia. 

Deci, ce ar trebui să înțeleg eu din asta? 

Ar trebui înțeles doar asta, că Jirinovski e un psihopat, care putea lipsi 
Rusiei actuale, și e grav că-i dăm un anumit credit. 

Cine-i dă credit? 

Ii dau credit foarte mulți oameni. Nu e vorba de dumneavoastră, acum. 

A, nu, firește că nu! 

Alegătorii lui îi dau credit. Eu vreau doar să consimțiti că Jirinovski 
este unul din psihopatii care atentează, la ora asta, la conducerea lumii. 

Nu știu dacă e psihopat. Ar fi o circumstanță atenuantă pentru el. 
Faptul că are credit în țara lui și faptul că vine la Strasburg şi face un 
proces Occidentului, obligându-ne pe noi să tăcem, cu privire la asta, 
deși și noi avem de spus câte ceva, nu înseamnă că e psihopat. Ar tre- 
bui demonstrată ideea. 

Poate că e un pion pe tabla de şah. 

Asta e altceva. E folosit. 

Asta e cel mai grav lucru. 

E, de exemplu, ca atunci când ne doare măseaua, și dăm cu cio- 
canul în deget, ca să nu ne mai doară măseaua, ci să ne doară degetul. 
Ne doare Jirinovski, pentru a nu ne durea Tiraspolul, unde Ilie Ilașcu 
zace în închisoare, în situația îngrozitoare în care se află. 

Eu am vorbit de Jirinovski, pentru că vreau să aud gândul dumnea- 
voastră despre acesti nebuni, care conduc lumea în acest secol. 

Nu sunt toți nebuni, că, dacă am fi fost toți nebuni, s-ar fi pornit 
conflagrația. 

Dar cei mari au fost nebuni și bolnavi. De la Hitler la Stalin, care erau 
bolnavi — am citit recent, o carte Acești nebuni care conduc lumea — la 
Roosvelt și Kennedy, care au avut și ei diverse forme de boală, care au fost 

până la urmă, complexaţii secolului și destinele a milioane de oameni au 
depins de ei. 

Dar părerea mea este că nu sunt toți liderii politici bolnavi. 

Nu, e vorba de cei care fac anumite acte, care au mari puteri decizionale. 

Dar aceia care fac respectivele acte și sunt acceptați de naţiunile 
lor, înseamnă că sunt și necesari și înseamnă că, așa cum spuneați 
despre Jirinovski, ei sunt pionii unei anumite politici. 

Da. V-aș recomanda o carte a lui Maurice Berger, apărută recent, în 
care se demonstrează că există o boală bazată pe narcisism si nevoia de exce- 
sivă autoritate şi, de la Caligula la Hitler, dă zeci de exemple, care aparțin, 
cele mai multe, secolului nostru. Vin spre întrebarea aceasta, pentru că aş 
vrea să aud glasul dumneavoastră. De ce puterea modifică oamenii? 

Nu știu, domnule Sava. Mă interesează și pe mine de ce. 

Vă rog să mă iertaţi, gânditi-vă, de la Mussollini şi până la Trotki și 
Lenin — chiar dacă unii nu aveau putere totală, nu? —, Stalin și alți oameni, 
pe care nu vreau să-i numesc (la Tito, chiar și la Mao), erau oameni cărora 
le puteai cere, totuși, o anumită verticalitate intelectuală. Și toti au terminat 
în bestialitate, într-un fel. 

Domnule Sava, întrebarea dumneavoastră e delicată, pentru că 
ea pare menită să îmi ceară socoteală pentru un lucru de care nu 
răspund: situația psihică a conducătorilor lumii este greu de spus că 
intră în atribuţiile mele. 

Domnule Păunescu, tocmai de aceea am făcut eu această stupidă 
introducere a mea, pentru că nu vreau să vorbesc despre Adrian Păunescu. 
Voiam, în ansamblu, să vă aflu gândul. 

Sunteţi prea crispat. Spuneți, domnule Sava, direct, ce doriți de 
la mine, ce să fac eu? 

Doresc răspunsurile unui om public, cum sunteți dumneavoastră, la 
întrebări care mi se par fundamentale, care nu au nici o legătură cu Adrian 
Păunescu, au legătură în general cu lucruri generale. 

Da, vi le spun. 'Au, în aceeași măsură în care au legătură și cu 
Iosif Sava. 

Exact. Dar dacă faceți un proces de intenţie la orice întrebare, s-a ter- 
minat. 

Nu fac, dar hai să vedem ce pot eu face. Eu sunt de părerea dum- 
neavoastră, că toți sunt bolnavi. 

Ati scris aici, uitați-vă, numai aici am 30 de cărti și am o bibliotecă 
plină de Adrian Păunescu. Ati scris mii de articole în ziare, nu? 

Da. 

E normal, deci, ca la Serată, care e un colocviu cu personalităţile 
cetății și ale țării, să auzim răspunsuri la întrebări care li se pun tuturor. 

Domnule Sava, eu am răspuns la întrebarea asta demult, în 1980, 
publicam o poezie, care se numea Manifest pentru sănătatea pămân- 
tului. Şi spunea așa: 


Aproape am ajuns să ne mândrim 
Că mai rapid în acest veac se moare, 
Că noi ne-mbolnăvim și suferim 

De boala bolilor fără scăpare. 


Stupizi actori ai tragicului rol, 
Mai și avem puterea inumană 
De a vorbi despre această rană 
Ce va lăsa pământul sterp şi gol. 


Noi suntem fiii veacului bolnav, 
Noi suntem canceroșii de elită, 

Nu ne mai vindecăm cu nici un praf, 
Bieţi Iovi pe o planetă părăsită. 


Si mai avem și straniul obicei 

e-a spune și în piept a ne și bate 
Că boala ne-a făcut averea ei 
Vânzând înstrăinata sănătate. 


Și, chiar acum, când eu, acestea, scriu, 
Când vă vorbesc, plângând, la fiecare 
Pentru un om sub cer e prea târziu, 
Un om, măcar, ireversibil moare. 


Oameni politici, încă sănătoși, 
Bărbaţi puternici, situați la cârmă, 
Priviţi acest pământ de canceroși, 
Uitaţi-vă voi înşivă în urmă. 


De nu cumva sunteți și voi pândiţii, 
Si de sfârşitul nu vă e departe, 

e nu v-a pus în drum, ca să-i stârniți 
Ogarii de cenușă, muma — moarte. 


Şi dacă vă convingeți că-i real 
Că omul hăituit de moarte este, 

Că zeul lumii cade de pe cal, 
Străpuns ca de leucemii celeste, 


Dacă nevasta unuia stă sub 
Puterea bolii mari ca într-o cușcă, 
Dacă e cancer în al lumii trup 

Și nervii ei miros a praf de pușcă, 


De ce luptaţi cu armele de foc 

Stiu, ați dus moartea la perfecțiune, 
e ce nu puneţi banii la un loc, 

Pentru aflarea leacurilor bune? 


Ca nu atât un ne-nsemnat câștig 
Al vreunui doctor să ne enerveze, 
Ci banii daţi pe moarte și pe frig, 
Să pună omenirea-n paranteze. 


Nu-i numărați ilustrului chirurg 
Banii luaţi pe grave operații, 
De nu vedeți și banii care curg 

Ca să distrugă neamuri, rase, naţii! 


Lideri ai lumii, bunii noștri frați, 
Noi v-am cedat și ranguri și proporţii, 
Dar nu putem continua, stopați 
Această competiție a morții. 

Nu mai dați banii noștri pe neant, 
Chivernisim benzină și lumină, 

Dar nu mai tot hrăniți acest gigant 
Care-n speranța scrumului suspină. 
Mătușa mea face economii 

La gaz, lumină și ades la came, 
Fără a înțelege și a ști 

Că-n spate omenirea-i pune coarne. 
Degeaba sunt chemați marii sărmani 
Cureaua să o strângă cu credință, 
Când voi zvârliți fără vreo trebuință, 
Sudoarea lor și-a sutelor de ani. 


Ne mor părinți de cancer și ne mor 

Copii și frați, și cunoscuți, și rude, 
Nimic n-amână ora morții lor, 
Urechea cerului nu-i mai aude. 


Am merita și noi să mai trăim, 
Daţi banii noştri pentru sănătate, 
Că astăzi am ajuns să ne mândrim 
Cu boala noastră, prima între toate. 


Vrem viață pentru cei ce i-am născut, 
Vrem viață pentru noi, aflaţi în viață, 
Că moartea chiar în noi lucrează mut, 
Acum, când noi vorbim despre viață. 


Vrem să trăim, putem să dăm și șperț 
Pentru măcar un an de sănătate, 
Opriti, vă implorăm acest comerț 

De moarte și de tot ce nu se poate. 


Oameni politici, bunii noștri frați 
Noi v-am cedat și ranguri și proporții 
Dar nu putem continua, stopaţi 
Această competiție a morţii. 


Da, dar marii oameni, care s-au vrut generoșii veacului — v-am amintit 
niște nume —, erau reprezentanții marilor utopii, până la urmă. De la corpo- 
rantismul lui Mussollini, până la, să zic, national-socialismul hitlerist, la 
marxim-leninismul lui Stalin, ei au fost nebunii, care au băgat cancerul și 
nenorocirile în noi. Cum vă explicati aceasta psihologic, înainte de toate? 
Cunoasteti un om, care a guvernat într-un regim totalitarist, care să fi fost 
normal şi care să nu fi distrus umanitatea, unul care să-l putem pune, cu 
fruntea sus, în istorie? 

Atunci, înseamnă că nu mai putem salva pe nici unul, dacă toți 
sunt bolnavi. Înseamnă că nu depinde de ei. 

Dar nu i-a îmbolnăvit puterea? Asta mă înteresează. 

Dacă e sistemul puterii pe Pământ așa, înseamnă că e imposibil... 

lertaţi-mă, domnule Păunescu. (Către niște oameni din studio: Vă rog, 
mișcați-vă mai puţin. Rog regia din studio, nu mai daţi indicaţii cu mişcări 
în timpul ăsta. Și nu mai vorbiti). 

Nu fiți supărat, domnule Sava. 

Sunt supărat, pentru că am nevoie de trei ore de atentie și de concen- 

trare. 

Vor fi, domnule Sava. 

Să dea Dumnezeu, dar ați văzut ce zgomot era în suplimentar. Vă 
ascult, maestre. 

Deci... 

Nu, era vorba despre... 

Nu, aveaţi ceva cu oamenii politici. Acuma, ce să vă spun eu? 

Nu era vorba de oamenii politici. 

De liderii politici. 

Nu, cu liderii totalitariști am. De marile necazuri pe care mi le-au adus 
și mie. 

Mi-ati cerut opinia. 

Acum trei luni de zile, am auzit o emisiune, la BBC, cu Mao. Nu mă 
interesează că a avut cinci soții legale. Dar când aud de canibalisme și 
ordinare decăderi sufleteşti, ale unui om care a studiat în Anglia, care a con- 
dus un popor de un miliard de locuitori... 

Eu am o altă părere despre Mao. 

Dar documentele vorbesc mai mult ca orice părere. 

Domnule Sava, documentele se şi contrafac. Ştiţi ce vreau să vă 
mai spun? Că există exces în toate, și în politică, și în presă, și la tele- 
viziune. Se poate construi imaginea unor lideri nebuni, din nişte 
oameni foarte sănătoşi şi raționali. Se poate inventa, în numele lor, 
până la sfârşitul veacurilor. Aşa că eu cred că omenirea are exact li- 
derii pe care-i merită și și-i alege. Asta cred eu. Și excesele apar acolo 
unde dispare controlul celorlalte puteri. Un personaj al lui Preda 
(despre care Preda însuși povestea) în nopţile de vară, un țăran venit 
la București își întreba fiul — Preda îmi povestea că era chiar el în 
cauză şi-l întreba tatăl său — „Cum ai să guvernezi dumneata fără 
opoziție?“ Asta era întrebarea lui Moromete, în deceniul șase, în anii 
'50. Iată că nici opoziţia nu rezolvă toate lucrurile. Pot fi excese și 
de-o parte, şi de alta. 

Da, dar asta rămâne o problemă de politologie generală. Decăderea 
umană, asta e grav, întelegeti? 

Dar dumneavoastră vă luaţi după niște ziare... 

Nu mă iau după niște ziare. N-o să-mi spuneti că nu e un adevăr că 
Lenin a fost spion german. N-o să puteți spune asta. 

De ce dați exemple numai într-o direcție, domnule Sava? De ce 
dați numai de la așa-zisa stângă? 

Pentru că în oamenii ăștia am crezut cu toții, în frunte cu dumnea- 
voastră și cu mine. 

Eu nu. Cu Lenin n-am avut nici un fel de raporturi. 

Dar acum, când aflati adevărul despre el? 

Nu știu, e un adevăr pe care mi-l spuneți dumneavoastră. 

Cum adică e un adevăr pe care vi-l spun eu? 

Eu vă pot arăta, în cărțile mele, cum l-am numit. Vă arăt în 
cărțile mele: „Ne vine de la tine, Vladimire,/Această noapte neagră, ce 
vinde patrafire“. Dar acuma, nu pot să mă iau după faptul că a zis 
Păunescu asta, sau a zis Spătarul Milescu, de la ziarul cutare. 

Din moment ce sunteți de acord că Lenin a adus nopti negre, înseam- 
nă că eu am dreptul să cred că a fost un reprezentant al spionajului german, 
cu acel celebru tren peste drumuri, că a ucis milioane de oameni, pentru asta 
am văzut că... 

Dar și eu am dreptul.. Asta o știm cu toții, domnule Sava. 

Deci, asta vreau să-mi spuneți. Cum vă explicati că un om, care a scris 
Materialism și empiriocriticism poate ajunge la o asemenea decădere? Un 
filosof de talia lui? . 

De câte ori ajung în fața unor oameni, și văd că și în fața dum- 
neavoastră, trebuie să răspund pentru toată istoria mișcării munci- 
torești și socialiste mondiale. 

Stimate domnule Păunescu, haideti degrevati-vă. 

Acum, vă arăt imediat ce am scris despre Vladimir Ilici. Mă 
chinuiti. 

Nu asta doresc. 

Vă arăt îndată (caută o carte). Dar chestiunea este următoarea: că 
nu toți oamenii politici sunt bolnavi și nu tot ce se spune despre 
oamenii politici este adevărat. 

Toti totalitariştii sunt bolnavi. 

Dar nu-s totuna „totalitariștii“ și „oamenii politici“. 

Pentru că un sistem democratic împiedică această distrugere psiholo- 
gică. Dându-i puteri totale unui om, ajunge la... 

Să vedeţi ce vă fac. O clipă (continuă să răsfoiască)... 

Da. 

Și Italia? Nu este democrație în Italia? Cum s-a întâmplat atâta 
corupție, în democraţia despre care vorbiti? 

Și ce legătură are coruptia cu Mussolini? 

Adică Mafia nu face crime? 

Aia e altceva. Mafia face parte din noi. 

Din dumneavoastră — poate. Din mine, nu! 

Nu, din societatea umană face parte. 

Excelenţă...! 

Din Biblie. 

Acum ați luat-o — cu Biblia... 

Da, dar n-are nici o legătură corupția cu decăderea morală. 

Cum să nu aibă? Drumul spre crimă e prin corupție. Ce au de 
apărat corupții, prin morile pe care le produc? 

Nu, invers, drumul de la decăderea morală ajunge la coruptie. 
Coruptia nu înfloreşte, unde nu există decădere morală. 

Dar există totalitarism în Italia? 

Acum? 

Cum au ajuns fasciștii la putere în Italia, acum? „Forza Italia“ ce e? 

Nu ştim exact cât va dura acest fascism. 

Nu e vorba de „cât durează“, ci „ce e“! 

Eu v-am dat un exemplu cu Mussolini, care, din 1922 până în 1943 n-a 
fost decât bolnav, care n-a înteles Italia şi care, având puteri totale, a distrus, 
într-un fel, Italia. 

Dar de ce vă opriți la '23 și nu veniți în '93? 

Nu știu cât durează situatia asta, nu ştiu dacă poate fi definită așa. 

Cum adică, nu sunt partide de extremă dreaptă, în arcul puterii, 
la Roma, acum? 

Sunt. Și ce legătură are asta? 

Deci, cum se apără democraţia de apariția fascismului? 

Prin votul italienilor, care, în curând, va fi cel real. 

Curând, adică la viitoarele alegeri? 

Probabil. Și până atunci, nu e loc de crime, cred. 

Nu e loc de crime în Italia? 

Deocamdată, nu e loc de crime. 

Dar mor comisarii în mașini, domnule Sava! 

Mor comisarii în maşini datorită Mafiei. 

Si Mafia face parte din noi, cum ziceaţi. 

Nu. Lenin comandase, în mod special, moartea a milioane de oameni. 

Sunt două culori diferite ale aceluiași sânge negativ, sânge rău. 

Nu, nu, nu! Lenin comandase special crimele, cu toate că era un in- 
telectual. Să vă spun scena aceea cu Djerjinsky, când intra în biroul în care 
se aflau și Lenin și Trotki, şi la un moment dat îşi șterge mâna, după ce 
dăduse mâna cu... 

Dar eu nu-i apăr pe Lenin și pe Troțki. Eu vă spun că nu doar ei 
trebuie atacați. 

Eu cred că, înainte de toate, ei trebuie atacati. 

Vă rog, poftiți. 

Pentru că sunt autori ai milioane de crime. 

A, la Mafia italiană încă nu sunt milioane și atunci nu ne intere- 
sează? 

Normal. Și nu sunt crime guvernamentale decise de putere. Asta este. 

Da. mă rog... 

N-am aflat răspunsul dumneavoastră. Era frumos să-l aflu. 

Răspunsul e simplu. 

Şi nu mi-a plăcut, în nici un chip, această apărare a lui Mao. 

Da. Despre Mao. În orice caz, am altă părere, decât cele ce apar 
în presă, în presa care-și face... 

Aţi văzut ce spun medicii lui, aţi citit? 

Am văzut. Am văzut și ce a făcut în țara lui, și ce căi a deschis 
pentru construcția socială. 

Când ati văzut domnule Păunescu? 

În timpul vieții mele. 

Adică, când, în ce an? Că am fost şi eu în China, în 1979. 

Și ce-ar trebui acum, să-l scoatem pe Mao din istorie, sau ce? 

Nu, să demonstrăm cât de rău a adus Mao istoriei Chinei. 

Dar nu vreți, totuși, să-i întrebăm mai întâi pe compatrioții lui, 
dacă le-a făcut rău sau nu? Hai ne ocupăm de răul de la noi. Eu sunt 
de acord să discutăm. De răul din dreapta, de răul din stânga. 

Era frumos ca Adrian Păunescu să spună un gând despre Mao. 

Dar ce să spun eu gândul dumneavoastră despre Mao. Eu nu am 
același gând. 

Bine, eu vă aduc argumentele mele, dumneavoastră îmi adresati alte 
argumente. | 

Eu v-am dat exemplul cu... 

Eu am fost la Canton în 1979 si am rămas îngrozit, că oamenii stăteau 
la coadă, să mănânce o coadă de şobolan. 

Si în India ce este, domnule Sava? Este rezolvată problema 
socială? 

Nu e rezolvată problema socială. 

Si atunci, de ce vă ocupați numai de China? 

Pentru că China, având la conducere un partid comunist, avea 
obligația asta. 

A dumneavoastră, credeți că partidele comuniste sunt diferite de 
partidele burgheze. 

Da. Mao a avut mai multe puteri decât doamna Indira Ghandi. Să nu 
comparăm lucrurile. Sunt două tări total diferite. 

Sigur că sunt două țări cu totul diferite. 

De ce nu vă uitati la țările celelalte? De ce-mi dati exemplul Indiei şi 
nu-mi dați exemplul Malaeziei, Coreei, Japoniei. 

Exemplul Coreei de Sud? 

Da. 

Deci, ce se întâmplă pe străzile Coreei de Sud, acum, e bine? 

Nu ce se întâmplă. Viaţa economică, perspectiva Coreei de Sud, spre 
deosebire de alte tări. 

Nu zic că nu e perspectivă în Coreea de Sud. Firește că nu cad în 
eroarea asta. Dar nici nu pot accepta că tot ce e rău, e la stânga. 

N-am spus asta. N-aș vrea să fiti omul de stânga, care credeți dum- 
neavoastră că sunteți, la ora actuală. 

Dar mă îndemnați. Ce-ar trebui? Să vin la televiziune și să fiu de 
dreapta ș şi să mă duc la mine acasă și să fiu de stânga? Sunt conform 
cu mine însumi. 

Eu aș prefera să fiti Adrian Păunescu și să nu fiţi omul de stânga. Asta, 
poate vă spun mai târziu. 

Vă rog. Și eu aș prefera ca dumneavoastră să înțelegeți stânga și 
să nu atacați apartenența mea la stânga. 

Vreti să spuneti versuri din Lenin? 

Da, le caut aici, în carte. 

Eu vă rog s-o facem putin mai târziu. Haideţi să nu pierdem vremea, 
pentru că lumea așteaptă fiecare idee a noastră. 

Sigur, cu mare plăcere. 

Da, am pornit de la Strasburg, de la Jirinovski. Spuneti-mi, v-ati uitat, 
în drumurile dumneavoastră prin Occident — că văd că ati fost prin foarte 
multe tări, am citit notaţiile din Austria — v-aţi uitat în jur, v-aţi uitat cum 
privesc oamenii din aceste țări civilizate? Pentru că, de pildă, eu cred (am 
fost acum, zece zile, prin Elveţia și am umblat prin sate) că, dacă am o 
obiecţiune împotriva celor care au scris, este că au minţit, foarte multă 
vreme. 

Că au mințit ce? Că erau acolo? 

Nu, au minţit în legătură cu situatia din aceste tări occidentale. Au nar- 
cotizat milioane de tineri, spunându-le minciuni. Pentru că nu ştiau situația 
ca atare. Ați fost în America. 

Am fost, în 1970-1971. A fost cea mai fascinantă experiență a 
vieții mele. | 

Dacă am, de pildă, o obiecțiune la Ceausescu, este că umblând atât de 
mult prin lume, n-a coborât din marile saloane oficiale, să vadă cum trăiesc 
oamenii aceia. Într-un sat din Germania, într-un sat din Franta, lângă 
Strasbourg ati fost, în Elvetia? 

Hai să vă citesc ceva, din ce am scris eu atunci, în cartea De la 
Bârca la Viena și înapoi. Ce spuneți dumneavoastră, am încercat și eu 
să fac. „Ce șansă, muntele şi Dunărea împreună! Numai la Orşova şi 
la Severin ar putea fi o astfel de coincidență. Casele mici din 
„Grinzig“ (deci, lângă Viena)... 

În Viena. Viena până acolo merge. 

Da, este un cartier al Vienei, un sătuț de lângă Viena. 

„Luminile felinarelor fac, și aici, totul mai frumos. Inscripțiile 
vechi se umplu de nostalgia altor vremi, sub pavăza felinarelor gal- 
bene. Intrăm într-un local. E mic și frumos. Ce pot să mai spun? 
Perechi și grupuri mai mari, lăutari ambulanți. Băutura ni se servește. 
Mâncarea trebuie să ne-o luăm. E iarăși o lege. Cei ce ne servesc, ne 
dau produsele muncii lor, deci nu fac speculă. Ei muncesc viile, își 
îngrijesc pivnițele şi niște vinuri de mare calitate, servite în tot felul de 
pahare, țoiuri, sticle cu formă veche, îţi umplu cerul gurii de plăcere 
şi îți dau chef de viață. De ce n-avem și noi acasă, un Grinzig? (ziceam 
eu în 1979, într-o carte publicată în 1981). De ce să nu ne simțim 
bine? 

- Ce-ar fi tati, întreabă Andrei, dacă ar fi asta și la noi? Ar fi cum 
a fost când i-am invitat eu, prima dată, pe cei din Sălile Cenaclului, să 
cânte. Dar va fi. Noi suntem un neam și mai vesel și trebuie să îndrăz- 
nim să ne simțim bine. Să facem un Grinzig acasă! Să iasă românul cu 
ai lui, în cârciumioare mici și curate, să se simtă bine, să cânte, să 
joace și să se ducă a doua zi la treabă cu și mai mare chef. Artiști și 
poeți au sporit faima acestui Grinzig. Mă alătur lor. O seară la Grinzig 
e o excursie într-un paradis domestic și accesibil. Să nu pierdem 
plăcerea supremă de a ne simți oameni! Să ne creăm bucuriile de care 
avem nevoie, pentru a spăla zgura tuturor luptelor, pe care le dăm pe ` 
care le vom mai da. Nu vreau în Grinzig, vreau un Grinzig. Cer prea 
mult? Băneasa, Bragadiru, Periș, Căldărușani, Otopeni, Voluntari, dar 
câte și câte mâini pricepute, de țărani și țărănci, n-așteaptă să-și facă 
frumoase casele, să se aprovizioneze cum or ști (se descurcă ei și se 
degrevează și statul de o mare obligație) şi să pună, la patru-cinci 
mese, scaunele necesare, să vină oaspeți și să se simtă bine. Nimic nu 
s-ar răpi, din munca de peste zi, din nevoile industrializării, nimic n-ar 
știrbi «faima» socialismului.“ 

În ce an aţi scris asta? 

În 1979. 

Credeati atunci sau credeți și acum că un stat socialist, așa cum aveam 
alte exemple, după 1917, era capabil să construiască un Grinzig la 
Bragadiru? 

Domnule Sava, nu puneţi problema așa. Eu eram convins că se 
poate. Vă rog să vă întrebaţi câți au făcut, în România, popularizarea 
Grinzigului și au cerut să fie Grinzig în jurul Bucureștiului? 

Stimate domnule Păunescu, ideea mea principală, cu care as vrea să 
pivotez secventa aceasta politică... 

Pivotaţi, domnule Sava, pivotaţi. 

„„„este aceea că eu nu am, personal, nici un fel de obiecțiune la ceea ce 
toate cărțile dumneavoastră și la toată lupta dumneavoastră, dusă pe vremea 
lui Ceaușescu, pentru ca să avem un Grinzig. Dar eu nu pot întelege cum 
Adrian Păunescu crede la ora asta, că stânga poate rezolva problema 
Grinzigului la noi și ne poate duce spre civilizație. 

Bineînțeles că eu cred invers. Eu cred că stânga poate rezolva, în 
bătălie permanentă și democratică, multe probleme. 

De ce n-a rezolvat stânga, din 1917 până astăzi, problemele? 

A rezolvat multe. Și nu amestecați 1917 cu România. 

Nu, de ce n-a rezolvat, în România din 1947 până astăzi? 

Eu aș începe numărătoarea din 1964, de la Declaraţia din aprilie 
(sunt 30 de ani), despărțirea României și de Uniunea Sovietică și de 
China și cred eu că, din 1965 încoace, s-a făcut în România atât cât să 
justifice credința că, păstrat în niște rigori într-adevăr democratice, 
statul român putea să rezolve, încă, multe lucruri. De altfel, că e aşa... 

Din 1989 n-a rezolvat multe lucruri? 

N-a rezolvat. 

Dar exista perspectiva să rezolvăm, în conditiile în care noi am culti- 
vat, de plidă în materie de urbanistică un kitsch cumplit, pe care dumnea- 
voastră ieri l-ați lăudat. 

Domnule Sava, nu-mi luați dumneavoastră mie dreptul să cred 
ceea ce cred. Este o capodoperă. Poate ați hotărât dumneavoastră că e 
kitsch. 

Nu, eu pun o întrebare, domnule Păunescu. Eu cred că e kitsch, asa 
cum aș spune că e kitsch acestui tânăr, care are o chitară, o spun așa, ca... 

Spuneţi prea ușor, domnule Sava. 

Dar n-am spus numai eu asta. 

Treaba dumneavoastră. 

Eu ştiu opiniile a 30 de arhitecti uriași ai Bucureștiului. 

Am auzit opinii care cereau să fie aruncată în aer Casa 
Poporului. Și s-a dovedit că era kitsch. Ce era în mintea celor care au 
cerut asta. Ceea ce s-a făcut acolo este o capodoperă. Nu a făcut-o 
Ceaușescu, dar se dovedește ceea ce știți mai bine decât mine, și 
anume că nu există cor fără dirijor. Oamenii au muncit, s-au jertfit, 
uneori împotriva voinței lor, toți l-am înjurat pentru Casa Poporului, 
nu ne trebuia, atunci, Casa Poporului. Dar, de îndată ce există și 
întruchipează jertfa unui popor, ea trebuie folosită în beneficiul acelui 
popor. 

N-am nimic împotriva folosirii actuale, dar nu pot reconsidera istoria, 
din punctul ăsta de vedere. A căzut cel mai frumos cartier al capitalei, când 
se putea ca lucrările să fie rezolvate de psihopati. 

E adevărat ce spuneți. Dar e.o altă problemă. 

Pentru un arhitect de talent al României, problemele urbanisticii ar fi 
putut fi altfel rezolvate. 

Domnule Sava.. 

Nu-mi spuneți că e o capodoperă. d arhitectonicii, nu-mi ci Că 
asta nu cred. 

Dar de ce să nu vă spuk Eu nu vă spun ca să credeți dumnea- 
voastră. 

Dumneavoastră credeti că 

. Da, sigur, sunt convins. Nu înseamnă însă, că sunt de acord cu 
dărâmarea cartierului Uranus. Si acum o regret. Dar, după ce se 
dărâmă şi Uranusul, mai vreți să "dărâmăm Casa Popoiniy 

Dar eu n-am cerut s-o dărâmăm. 

Păi, dacă e un kitsch? 

Eu vreau doar ca un tânăr de astăzi să înțeleagă că e un kitsch. 

De ce să înțeleagă că e un kitsch, că eu cred că nu e un kitsch? 
Dumneavoastră sustineti că e un kitsch. 

Bine, eu am dreptul să pun o întrebare și sunt zeci de mii de oameni, 
care ne ascultă. 

Eu nu cred că e un kitsch. Am altă părere. 

De acord. Toate sunt trecute la „Roentgen“, în fata acestui aparat al 
nostru si ne judecă oamenii, eu n-am nimic împotrivă. 

Domnule Sava, ne judecă nu numai azi. Că s-ar putea ca unii 
dintre oameni să fie azi, supăraţi. Dar să știți că, peste zece ani, își vor 
duce aminte cine a susținut că e drept să ne purtăm atent cu ceea ce 
s-a produs, chiar dacă nu s-a produs cu voința noastră. Repet, eu cred 
că nu e bine să violentăm voința maselor, eu cred în arma convingerii, 
cred, uneori, o și am și nu sunt de părere că trebuia să se facă nimic 
împotriva voinței poporului român. 

Nimic nu trebuie dărâmat, sunt de acord, de la căi ferate, pe care do- 
reau trogloditii să le distrugă, în anii după pg din Octombrie, până la 
Palatul Parlamentului, care vă dati seama.. 

Palatul Parlamentului i-a zis cineva. E Casa Poporului, așa cum 
i s-a spus. 

Palatul Parlamentului, e frumos să-i zicem asa si functionalitatea demon- 
strată acum, cu prilejul Forumului e clară. Dar, în același timp, avem drep- 
tul la judecăți fată de istorie. Pentru că revin la Mussolini, ati fost la Roma, 
în cartierul cel nou? 


Am fost, da. 


Ce cumplit e cartierul cel nou, față dn vechea Romă, nu? Nu credeti 
nici asta? 

Nu m-aş hazarda să am, neapărat, opinii imediate. 

La Moscova, blocurile lui Stalin, construite după război, cu nemţii, ce 
cumplit arată, fată de vechile cartiere. 

Dar, în blocurile lui Stalin stau ruși, care nu se simt așa de 
amenințați de frig, iarna. Eu sunt atent și la dimensiunea asta, dom- 
nule Sava. 

Câte blocuri puteau fi construite, în locul acestor construcții cu totul 
stupide! Ştiţi câte milioane de nemți au murit, aruncati, de la etajele supe- 
rioare, în 1945-1946, pentru a construi această idee a lui Stalin? 

Bun, şi ce să fac eu acum? 

A, nimica, dar nu vă cer dumneavoastră să răspundeti. Totul este să 
spunem adevărul. 

Domnule, mă credeți secretar general al Mondialei socialiste. 

Poate, da. Mi-ar plăcea. 

Asta în timp, vedem noi. 

Mi-ar plăcea. Dar bine că ati vorbit de Mondiala socialistă. Vă pun o 
singură întrebare. Ati vorbit si dumneavoastră, undeva, despre utopia comu- 
nistă. 

Chiar am scris și am pătimit mult, am zis așa. Haideţi să vă spun 
ce am Zis, vreți? 

Da. 

E în cartea asta, Manifest pentru sănătatea pământului, din 
1980. Dar o spun pe dinafară, că am venit cu memoria la mine. Era 
poezia numită „Societatea abruptă“, care a produs mare scandal. 


E prea lung drumul până-n comunism 
De nu-l scurtăm cu gări şi cu etape, 
De nu-l aducem totuși mai aproape, 
E prea lung drumul până-n comunism. 


Am mai visa, de nu s-ar face zi 

Si pruncii nu ne-or întreba de-o pâine, 
È lung și drumul scurt de azi pe mâine, 
Cu-atât mai lung ce ni se năzări. 


Am mai închide ochii și-am tăcea, 
Dar clasicii visării ne somează 

Să fim lucizi, s-avem gândirea trează 
Si drumu-i lung și viaţa ne e grea. 

Nu-i nici un semn mai bun, mai pozitiv, 
Sunt crize din cetate în cetate, 
Înnebunim când visul nu se poate 

Si-n fişe scrie: „fără de motiv“. 


Iluzia și panica mereu 

Sunt cele două jalnice extreme, 

De care-aveam și mâine a ne teme, 
Că tot nu-l vom găsi pe Dumnezeu. 


Când obosită, într-un cerc închis, 
Scârbită, umilită lumea noastră 

A vrut să se arunce pe fereastră, 

I-au dat un drog, i-au programat un vis. 


Acesta e, total și nebunesc, 

E comunismul, unica dreptate, 
Cel hotărât a le-mpăca pe toate, 
Pilonii lui pe osul nostru cresc. 


Prea lung, prea tăinuit, prea lung, prea lung 

Pustie veșnicie exemplară, 

Ni-i dor din când în când de câte-o gară 
care oamenii își mai ajung.” 


„Fochiști bolnavi locomotivei tale. | De Marx făcută, de prea multi 
stricată“, spune Adrian Păunescu. 

„Plătim supus cu viața noastră toată, / Greu preț inechității 
sociale“. 

Nu stricăciunilor aduse lui Marx de acești bolnavi, cărora umanitatea 
le-a dat putere, pentru ca să devină căpcăunii lor. Poate înțelegem și asta, o 
dată. Pentru că știți multă istorie si pentru că cred că reflectați tot timpul la 
asta. 

Da, domnule Sava, dar nu-mi place să particip la coruri, așa. 
Cum trece toată lumea la dreapta, să fiu și eu la dreapta. Eu am pus 
probleme, acolo, în cărțile mele, și vă dădeam exemplul ăsta. 

Auziti ce spune un om, care e deasupra claselor şi care se numeşte 
Mircea Martin. Nu ştiu dacă ati văzut articolul ăsta. „Să vorbim putin de 


* Din volumul „Manifest pentru sănătatea pământului“ — 1980. 

cazul Păunescu“. Știţi fraza aceasta? 

Nu. 

A apărut în 22 aprilie 1994. 

Nu știu. 

„Eu cred că Păunescu nu poate fi redus la simpla etichetă de servitor 
al lui Ceauşescu. El n-a fost numai asta și, în orice caz, n-a fost asta în 
primul rând. Ca să fim obiectivi, noi, înaintea celor care vor veni după noi și 
care vor citi cărţile cu alți ochi, dacă e să căutăm versuri anticomuniste 
apărute, trebuie să admitem că le vom găsi mai ales în volumele lui Adrian 
Păunescu. Dincolo de asta, revista „Flacăra“ a fost o revistă vie, în care se 
mai spuneau și adevăruri, în care se reabilitau oameni, în care se puneau, 
uneori, valori împotriva ierarhiei oficiale. Părerea mea, în acei ani, a fost că 
Păunescu plăteşte, cu osanalele adresate lui Ceauşescu, libertatea de a reme- 
dia câte ceva din răul prezent în cultura și societatea românească. Nu l-am 
văzut din anii aceia, când impresia mea a fost a unei duplicități de anver- 
gură, care avea un proiect de anvergură. Marea şi trista mea surpriză, con- 
sternare chiar, este să descopăr că Păunescu, după Revoluţie, când a fost 
liber să aleagă, a ales calea fidelității fată de Ceaușescu. Deci, în acest fel, 
el îşi confirmă nu numai anterioarele optiuni politice pro-ceaușiste, dar și 
versurile omagiale, pe care nu le pusese în volumele publicate.“ 

E o idee aici şi e un om deasupra claselor. 

Și de ce e deasupra claselor? 

Pentru că încă nu e implicat în luptele dintre putere și opoziție. 

Câtă vreme e la Partidul Alianței Civice, nu știu dacă e... 

Domnul Mircea Martin nu e la Partidul Aliantei Civice. 

Vorba unui vechi prieten al meu, din Statele Unite ale Americii: 
I doubt about. Mă îndoiesc. Dar eu îl preţuiesc foarte mult. Asta nu 
înseamnă că, fiind pacist, eu nu-l cred un lider de anvergură. 

Dar about this idea ce părere aveți? 

E o idee interesantă. Dar e ca și cum aș spune: „Eu nu vreau să 
spun că Mircea Martin e servitorul lui Nicolae Manolescu. Nu!“ 

Dar n-are nici o legătură. E o idee generală. 

Încep să mă bat cu ideea asta, și, în capul oamenilor, rămâne că 
el e servitorul lui Manolescu. 

Dar n-are nici o legătură. 

Nu, păi tocmai, că eu spun că nu-i adevărat! 

El îşi pune o întrebare, aici, pe care şi-o pun, probabil, zeci de alți oa- 
meni. Deci, e un om, un luptător ca dumneavoastră, salvator de idei, salva- 
tor de oameni. Am să aduc şi argumente. 


Așa. Ce fac eu? 

Sunteţi un om care apărați un drum care a fost închis. 

Domnule Sava, eu sunt foarte surprins cum sunteți dumneavoas- 
tră apărătorul dreptei. 

Nu sunt apărătorul dreptei. 

Lăsaţi-mi, domnule, opțiunile de stânga. 

Vă las tot timpul optiunea, dar eu am tot dreptul să vă contrazic. 

Stiţi ce? M-a întrebat cineva: „Domnule, dumneata n-ai nici un 
pic de caracter? Cum adică devii socialist?““, Păi, eu rămân ce am fost. 
Asta e lipsă de caracter sau cealaltă, să fii, până în 22 decembrie 1989, 
membru al Partidului Comunist Român și să treci în noaptea urmă- 
toare, la anticomuniști? 

Dar ce răspunde intelectualul Păunescu la o frază din Kant: „Orice con- 
secvență nu poate duce decât la dracu“. O spune bătrânul din Konigsberg. 

Domnule Sava, când ne convine Kant, îl cităm pe Kant. Ei, a- 
tunci, eu vă răspund cu Whitman: „Mă contrazic? Ei bine, / E normal, 
căci sunt mulțimi în mine“. Cum adică, de ce mi-l dați pe Kant acum? 
Vă spun eu o mie de alte replici, vă fac eu. 

Eu vă pot cita, de la Platon până la Lenin, aceeaşi idee. Ideea de 
consecvență nu există pentru intelectual. 

N-o fi un păcat consecvența? - 

Cred că da. pZ 

Ei, uite, eu îmi însuşesc păcatul ăsta. 

Cum adică, gânditi la 50 de ani cum ati gândit la 20? 

Nu, dar gândesc în continuare a ceea ce am gândit la 20. Și când 
erau, cei mai mulți, speriați și acceptau dogma, eu o contraziceam. 
Acuma e dogma cealaltă. 

Nu e dogma cealaltă. 

Ba da! 

Nu, e adaptarea la situatia actuală. 

Ferească Dumnezeu să zomăie trei mareșali de la Tiraspol 
medaliile pe piept și să vedeți cum fac, cum a făcut un cunoscut lider 
de la dreapta, care a început: „Noi, cu poporul sovietic, totdeauna așa 
am fost!“ Mai lăsaţi-mă cu chestiile astea! 

Domnule Păunescu, iertați-mă... 

Mai vreau și opțiuni organice, oameni care să moară pentru 
ideile lor, oameni care să creadă în ideile lor. Cum dracu’ n-am obser- 
vat eu nici un dreptaș, până în 22 decembrie 1989, și toți au năvălit, 
după ce au văzut că s-a stabilizat instabilitatea? 

De ce lăudați această consecventă, care nu e intelectuală? 

Ei, uite, prefer să fiu troglodit și să fiu consecvent. 

Poate, faceti din ceea ce numeam electoralism? 

Adică, ce electoralism, când noi nici n-am avut dreptul să par- 
ticipăm la alegeri, în 1991-1992? Ce electoralism? 

Iertati-mă, domnule Păunescu, dacă vă primea un alt partid, în afara 
Partidului Socialist, ati fi mers? 

Dacă mă primea pe mine? 

Dacă vă primea, ati fi mers? 

Dar de unde știți dumneavoastră că nu m-a primit? 

Nu stiu. 

E o nebunie! Nu puneţi problema așa! 

Dar o pun așa. 

N-o puneţi așa, că ar fi o minciună. E o mare minciună. Fata 
aceea de la Soti, cum o cheamă, aceea care atunci când trebuie să 
expire, inspiră, și când trebuie să inspire, expiră, Amelia Neacșu, mi-a 
zis, la Strasburg: „Domnule Păunescu, de ce ați fost respins de 
țărăniști și v-aţi dus la socialiști?“ I-am spus: „Domnișoară de ce 
minți?“. Și era de față domnul Gabrielescu. Domnul Gabrielescu 
zicea: „Amelia, nu e vorba despre el, e altul. El n-a vrut, că, dacă ar 
vrea, l-am lua“. Domnule Sava, pe mine nu m-a respins nimeni, că nu 
m-am dus nicăieri. Eu regret și acum că participarea la lupta politică 
se reduce la ură. E treaba mea. Combateţi-mă pe idei. Cum adică, de 
ce m-am dus la socialiști? Asta e credința mea. 

Am înteles. Domnule Păunescu, sunt orele 5,50. 

Cred că aici nu vă pot contrazice. Cred că e, într-adevăr, ora 
5,48. 

Vă rog să mă contraziceți tot timpul. Domnule Păunescu, citesc eu 
poezia, o citiți dumneavoastră, o stiti pe de rost? 

Stati să vedem. Oricum semănăm la voce, amândoi suntem 
buhai. 

Da, dumneavoastră, sunteți un buhai, dar eu sunt mândru că am 
această voce. 

Şi eu. 

Merg, câteodată, prin tren-și mi se spune. Un copil care nu mă știe, care 
nu mă aude decât la radio şi spune: „Domnul Păunescu e cu noi!“ Dar eu 
sunt mândru că am voce de buhai și dumneavoastră, m-ati stigmatizat pen- 
tru asta. 

Suntem doi buhai naționali. Daţi-mi să văd poezia! 

As vrea să ascult puțină muzică, acuma. 

Vă rog. 

Nu este și emisiunea mea? 

Este emisiunea dumneavoastră. 

Vă ascult poezia. O cititi dumneavoastră? 

Sigur. 

Se numeşte „Plictiseala cu numele Beethoven“. 

Nu se respectă regula jocului. Eu am scris această poezie când 
aveam 24 de ani și nu era o poezie împotriva lui Beethoven. Dar a 
lansat bietul profesor Piru că este o poezie împotriva lui Beethoven. 
Si vedeţi că nu e. Este un omagiu prin exorcism, pentru faptul că 
Beethoven nu omoară, e un geniu pozitiv. 


PLICTISEALA CU NUMELE DE BEETHOVEN 


Domnule Beethoven, geniul dumitale e zadarnic, 
rezistăm ascultându-te oricât te-ai zbate, 

mai repede ne omoară fumul de țigară, 

mai adânc ne lovesc zgomotele dezacordate. 


Nu ai nici un rost. Singurul mort 

al muzicii dumitale ești dumneata; 
nimeni nu înțelege ce dorești, ce tot vrei 
pari a cere ceva și pari a refuza. 


Zadarnic gem viorile, nici ele nu se consumă, 
zadarnic te cântă vântul valah, 

toate cele ce-și sunt închinate o oră 

mâine-l slujesc pe Bartok şi pe Bach. 


Și poimâine din nou la dumneata de serviciu 

este vioara ics, e violoncelul igrec, este pianul zet, 
cutare şi cutare, Eroica sau Brandenburgicele 
domnule Beethoven, absurd profet. 


Se moare de infarct, se moare de guturai 
se moare de mașină, se moare de nebunii 
se moare de astm, se moare de tuberculoză 
de Beethoven nu se poate muri. 


Si te desfăşori în zadar, prin casele noastre 
prin mincinoase mâini de dirijor 

prin aerul ticsit de boli incomparabile 

de care servitorii dumitale mor. 

De la una la alta în pauza dintre 

un fum de țigară și-o epilepsie totală, 

cântăm împreună vreun Bach sau vreun Beethoven 
în această viață de plictiseală. 


Da, domnule Beethoven, exiști zadarnic 

nicio umbră de respect nu i se cuvine 

muzicii dumitale care nu a omorât 
nici un câine, nici un om, nici un roi de albine. 


Nu ne pasă de dumneata, ne plictisim minut de minut 
fiecare sau simultan. 

Cine urmează? Vrem altceva! Un rogal 

pdeyarah să meargă la pian! 


Talea urmă de respect“, ați spus, are dreptul, poate, şi profesorul Piru 
să vă judece. lar dumneavoastră, i-ați dat și o cu totul altă interpretare, asa 
cum cânt eu altfel o sonată de Beethoven, când vreau să demonstrez... 

Nu, domnule Sava este o chestie simplă. Spun că într-o lume de 
crime, în care ăla omoară, ăla omoară, dumneata nu omori pe nimeni, 
deci nu te respectăm. Deci, este modul meu de a spune invers ceea ce 
ar trebui înțeles cu maximă doză de respect. 

Stimate domnule Păunescu, propun un intermezzo muzical. De aceea 
am sărit din acea secvență politică, în care am încercat să vă aduc pentru 
început. Poate revenim. Dar credeți dumneavoastră, că un om ca dumneav- 
oastră, care avut în mână tânăra generaţie a tării, ani în șir, cu Cenaclul 
„Flacăra“, si a cultivat un tip de muzică, pe tema căreia poate discutăm, 
avea dreptul să dea publicului și tânărului o poezie intitulată „Plictiseala de 
Beethoven“, când noi ne luptam cu dintii, pentru ca Beethoven să fie salvat? 

Acum aţi luat-o exact ca în 1950 şi ceva, domnule Sava. Dacă nu 
înțelegeți îmi pare rău. 

Am înţeles. 

În primul rând, cartea e scrisă când aveam 25 de ani, și Cenaclul 
l-am făcut la 35 de ani. Ce, trebuia să nu scriu poezia aceasta, de oma- 
giu pe o cale artistică? Adică, domnule, spun: viața e plină de crimi- 
nali, uitați-vă la societate, uitați-vă la lume. 

Dar ați mai scris vreun omagiu pentru Beethoven, domnule Păunescu? 

Păi, dacă nu citiți, ce să vă fac? 


* Recită Adrian Păunescu. 

Ati scris un omagiu pentru „Sonata lunii“. 

Haideţi, domnule, că mă luați de parcă n-am scris vreun omagiu 
pentru partid. „Ai mai scris vreun omagiu pentru partid?“ Scriu acum, 
dacă mă scoateţi din sărite! 

Vă rog. Ati scris „Sonata lunii“, cel mai frumos poem pe care-l stiu eu. 

Si ce e cu „Sonata lunii“? 

E minunat! 

Cu ce sunt eu de vină că n-a înțeles bietul profesor Piru? 

Nu e vorba de profesorul Piru. Nici n-am stiut că profesorul Piru a... 

Da, domnule, Dar nu înțelegeți că eu scriu invers? 

Eu ştiu doar că există o poezie cu numele „Plictiseala de Beethoven“, 
care poate fi interpretată în două feluri. 

Nu poate fi interpretată decât într-un fel, dacă o citeşti. 

Asta doriți dumneavoastră. Eu mă pot gândi şi altfel. 

Interpretaţi-o cum vreți. 

Dar vă pun, acum, o întrebare adiacentă: in momeiui când cuiiivuşi o 
chitară cu două corzi, și chitara e sublimă, nu era normal să-l lăudaţi pe 
Beethoven? 

Haideţi, domnule Sava! 

Bun, răspundeți-mi la întrebare. 

Auziţi, exact parcă sunt în 1950 și ceva şi mă ia groaza, parcă 
văd unul în palton de piele, venind să-l aresteze pe tata. Cum mă 
întrebaţi o nebunie ca asta? Cum de ce nu-l laud? Ce, trebuia să spun: 
„Beethoven este genial“? Eu spun, domnule, într-o lume a valorilor 
negative, în care oamenii se omoară între ei, dumneata n-ai omorât pe 
nimeni. Deci, nu te respectăm, uite. Este modul nostru de a atrage 
atenția, la 24 de ani, că se întâmplă lucrul ăsta. Nu mă acuzaţi de o 
chestiune, care nu e adevărată. 

Nu v-am acuzat de nimic. Eu pun o întrebare, asa, ca orice judecător, 
și nu un reprezentant al rechizitoriului sau pledoariei. Haideţi să ascultăm 
puțină muzică, ne mai linistim și noi și vă pregătiți răspunsurile. Mie îmi 
place foarte mult că răspunsurile dumneavoastră răsfoiesc cărțile. (Către 
regie). Îndreptați camerele, puțin, către „girondinii“ noștri, de la Ploieşti, 
unde am avut bucuria, acum două săptămâni, să descopăr o mulțime de ta- 
lente neștiute de nimeni, 600 de copii, un liceu necunoscut. 

Asta e cea mai frumoasă chestie pe care mi-o spuneţi, că vă 
ocupați de tinerele talente și știu că n-aţi făcut-o pentru prima oară 
acum. Știu. 

Nici ceea ce fac pentru dumneavoastră, nu fac pentru prima oară. 
Pentru că am plictisi și noi şi pe Beethoven l-am plictisi, dacă am fi tot tim- 
pul de acord. Nu, domnule Păunescu? Cum putem fi noi doi de acord? 

Nu, eu sunt plăcut surprins cum puteți dumneavoastră să deve- 
niți o chitară cu o singură coardă? 

Pentru că locul meu este să găsesc călcâiul lui Ahile astă-seară. Si la 
fiecare. Că, de altfel, dacă aș fi eu de acord cu dumneavoastră, şi dumnea- 
voastră, cu mine, s-ar uita cineva la noi? S-ar uita pe programul unu. 

Bateți zadarnic în călcâie, domnule Sava. 

De ce? 

Nu e acolo călcâiul. 

Ei, știu, stiu și asta. Dar mai stiu că un om consecvent poate avea căl- 
câie în diverse locuri. Singura care nu-mi place, e consecventa dumneavoas- 
tră. Asta v-o spun personal, nu ca moderatorul emisiunii. 

Domnule Sava, așa va fi, din păcate, totdeauna. 

Domnule Nistoroiu (directorul liceului de muzică din Ploiești), haideti 
să oferim câteva momente muzicale, deci. Astă-seară, există un tânăr, un 
cântăret formidabil, pe care l-am auzit, un tenor de 17-18 ani. Haideţi, 
duceți-vă la pian, explicati dumneavoastră, tot, doamna profesoară. Dar nu 
ne luați din timp, pentru că vrem să vedem şi niște filme cu Cenaclul 
„Flacăra“. Mi se pare că avem și niste documente, care ni se vor aduce în 
această seară. T 

ADRIAN PAUNESCU: Da. Andrei Păunescu trebuia să aducă 
un film. Văd că nu l-a adus. 

Poate avem vreme, până la orele 8. (Către cei care vor cânta). Haideţi 
vă rog, puțin mai repede. Puteţi trece şi prin fata camerelor de luat vederi. 
Ce vor cânta, domnule profesor? 

Prof. NISTOROIU: Lista e la dumneavoastră,. 

Lista e la mine, da. Cum se numește? 

Prof. NISTOROIU: Doru Dumitrașcu. Spuneți ce cântați, aveți 
un microfon acolo. 

ADRIAN PAUNESCU: Domnule Sava, înainte de a se așeza, să 
vă citesc aia cu Lenin, să fie o bună intrare în pian. 

Vai de mine, cu Lenin să intrăm în pian? 

ADRIAN PĂUNESCU: „Conversaţie cu un clasic“. 

Scuzaţi-mă o clipă, domnule Păunescu. (Către tenor). Ce veti cânta? 

Tenorul: Aria lui Escamillo, din opera „Carmen“ de Bizet. 

Câti ani aveți? 

Tenorul: 18. 

Atenţie la un tenor, domnule Păunescu. 

ADRIAN PAUNESCU: Dar să întoarcem puțin... 

N-aveti nici o grijă, că avem... 

ADRIAN PAUNESCU: O odaie încoace. 


Auziti, îndreptați o cameră, o odaie încoace. 

În noaptea asta neagră, în noaptea asta tristă, 
Ca o măcelărie ce vinde patrafire, 

Simt iarăși că întreaga tristețe ce rezistă 

În dogma care-și zice idee comunistă 

Ne vine de la tine, Vladimire. 


Zadarnic grănicerii ne apără hotarul, 

Tu ne-ai pătruns în fire prin nevăzute fire 

Si ne-ai lăsat stigmatul şi ne-ai lăsat tiparul, 
Cunoaște, deci, că nouă, măreț și strâmb, amarul 
Ne vine de la tine, Vladimire. 


La tine este ușa, la tine este cheia, 

Ne-ai dat pe totdeauna o carte de citire, 
Ne-ai ordonat simțirea, ne-ai ordonat ideea, 
Si falimentul lumii și-al nostru, de aceea, 
Ne vine de la tine, Vladimire. 


Ai fost un om de treabă, ai răscolit popoare, 

Dar grâul nu mai poate din brazdă să respire, 
Acum, când pâinea-i mică şi gura este mare, 
Fii bun și recunoaște că rana ce ne doare 

Ne vine de la tine, Vladimire. 


Cum tu pe Karl făcându-l, l-ai transformat la bază 
Si noi te vom preface, din stimă și iubire, 

deea că se poate trăi cu minte trează 
Schimbându-ți chiar și ție idej çe vegetează, 
Ne vine de la tine, Vladimire 


În ce an a fost scrisă? 

În 1979. 

Si a fost publicată? 

Da. 

În 1979? 

A fost publicată mai târziu, dar ce problemă e? Nu înțeleg. De ce 


i Din volumul Fântâna somnambulă, 1968. 
Recită Adrian Păunescu. 

ar trebui să n-o fi scris? 

Pentru că e tot Lenin acolo. 

Acuma, însă, când toți ați năvălit pe Lenin, dați-mi voie să vă 
spun că mai sunt și alții. 

Lenin a năvălit pe Lenin. Ati văzut că nici în mormânt nu poate intra. 

Da, dar pe ansamblu e nevinovat, domnule. 

E nevinovat? 

L-au trimis unii. A avut treabă. 

N-a dorit el? Închipuiți-vă cum arăta Rusia cu Kerenski, dacă învingea, 
în Rusia, în februarie 1917, Kerenski. 

Dumneavoastră, credeți că Rusia lui Kerenski arăta mai bine 
decât Rusia lui Lenin? 

Sunt sigur. 

Ei, uite, eu nu sunt sigur. 

„Era o Rusie capitalistă. : 

A, dumneavoastră, credeți că e bun capitalismul și e rău socia- 
lismul? 

Eu știu istorie, altceva nu stiu. 

Eu cred că e bună lumea a treia, lumea care se va face de aici 
înainte, o lume care să adune și ce e bun în capitalism (performanța, 
competiția) și ce e bun în socialism, și anume grija pentru cei mulți. 

E o nouă utopie, domnule Păunescu. 

Vă aştept în noua utopie. 

Da, peste zece minute intrăm în utopie. 

Nu e obligatorie pentru nimeni, dar tentantă, pentru că nu dărâ- 
mă nimic din ce a fost bun pe lume, până azi. Așa cred eu, asta este. 

75 de ani au fost lucruri foarte rele, în Estul Europei, domnule 
Păunescu. 

Lăsaţi, domnule Sava, știm foarte bine. Și nu mă puneţi în 
situația să le spun încă o dată, din cărțile mele de atunci. Mai avem 
lucruri rele și de patru ani încoace, domnule Sava. 

Asta n-are nici o legătură. 

Cum n-are nici o legătură? 

Există perspectiva să fie bine. 

Care este perspectiva? 

Perspectiva să devenim o tară civilizată. 

Cum vor veni copiii ăștia la școli, dacă părinții lor nu pot să par- 
ticipe la mica și elementara competiție a valorilor de la nivel mediu? 

Asta o vom corija, atâta timp cât vom înțelege că... 

Cum să o corijați, dacă nu garantați dreptul oamenilor să 
lucreze? 

Pentru că nu există posibilitatea. 

Cum nu există posibilitatea! Și cum a existat în 1989? 

Pentru că sistemul era totalitarist, milioane de oameni sufereau pentru 
alții. 

Care pentru alții, domnule Sava? Care pentru alții? 

Cum dumneavoastră vreti să apărati cam tot ce ati acuzat în cărțile 
dumneavoastră? 

Nu vreau să mă apăr, dar nu vreau să-mi spuneți mie că s-a ajuns 
la lumea ideală. Nu vedeți dezastrul în care trăim? 

Nu s-a ajuns în patru ani, dar există perspectiva să se ajungă. 

Dar nu e o lume proiectată ideal. Proiecția e greșită, 

Idealul nu e în Olanda, idealul nu e în Franta, pe care o vizitaţi? 

Domnule Sava, câtă vreme în cartierul Woolwich, din Londra, 
sunt peste 30 la sută oameni care nu muncesc și nu mai pot munci, să 
știți că lucrurile sunt complicate. Și cred că vă luați prea mult staniol, 
după vitrină. Nu cred. Cred că se pot remedia toate astea. Cred că nu 
trebuie exploatat, neapărat, cel mai sărac, pentru a fi câteva sute de 
miliardari în România. 

Dar de nu reflectati la istoria din ultimii 70 de ani, care n-a izbândit să 
facă lucrul ăsta? 

Nu-mi asum istoria celor 70 de ani. Eu pot să vă spun ce gândesc 
acum, bazându-mă pe toate experiențele astea. Eu nu vreau întoar- 
cerea nici la ce a fost până în 1989, dar nici la ce a fost până în 1947. 

Eu aş vrea ca marele poet şi marele gânditor, care este Adrian 
Păunescu, să nu fie un utopist în continuare. Asta e tot ce doresc. 

Cum, nici dreptul la utopie nu ni-l mai dați, domnule Sava? 

Nu. Dumneavoastră n-aveti dreptul, după ce ați trecut prin atâtea 
lucruri. 

Bine, domnule. Mă gândesc, perioada care urmează... 

Auziţi un tenor. 

(Urmează tenorul) 

Au fost două chitare și vreau să mai ascult flautul acum, după care 
continui discuția cu domnul Păunescu. Vedeti ce timbru formidabil are un 
copil de 17 ani, de la un liceu? 

ADRIAN PAUNESCU: Excepțional! 

Nici nu ştiu dacă are voie să cânte. Și sunt sute în tara asta. Și comisia 
pe care o guvernaţi... 

ADRIAN PAUNESCU: Ce face comisia pe care o guvemez? 

Ar trebui să sprijine, după părerea mea, talentele. 

ADRIAN PAUNESCU: Dar ați cerut sprijinul ăsta? 


Nu eu trebuie să vi-l cer. Să vi-l ceară Ministerul Culturii. 

Profesorul NISTOR OIU: Nu e cazul să-l cerem. Acest ajutor tre- 
buie să vină. T 

ADRIAN PAUNESCU: Să știți că asta este o concepție tipic 
socialistă. Exact aşa gândesc şi eu. 

Profesorul NISTOROIU: Probabil. Poate că sunt un nou adept al 
dumneavoastră. | 

ADRIAN PAUNESCU: Și eu credeam la fel, că lucrurile trebuie 
organizate în așa fel, încât să vină la normal. Dar nu vin. 

Profesorul NISTOROIU: Mă iertați. Am primit vizita unui 
american din Texas. A venit pur și simplu în școală şi am aflat de ce 
numai handicapații sunt sprijiniți. Nu ştiam. şi dânsul mi-a spus de ce: 
pentru că oamenii de valoare trebuie şi este obligaţia puterii guvernu- 
lui să-i sprijine. Asta este mentalitatea. Deci, așa ceva la noi nu există. 
Numai handicapații sunt sprijiniți, bineînţeles până la un anumit nivel. 
După aceea, intervenim și noi. Deci, oamenii de valoare nu trebuie 
ajutați, decât de guvern. De putere și așa mai departe. 

ADRIAN PAUNESCU: Ar trebui ajutați în principiu, vreți să 
spuneți. Ar fi mai bine așa. 

Profesorul NISTOROIU: Nu, practic. 

ADRIAN PĂUNESCU: În principiu adică să nu fie nevoie de 
intervenții personale și de voința cuiva, pentru ca ei să se afirme. Ar 
fi normal. Știu. 

Profesorul NISTOROIU: Dacă ar avea condițiile necesare. Pe 
când noi nu avem nici un fel de condiţii. (Arătând către Iosif Sava). 
Maestrul a venit la noi la şcoală, m-a surprins total. Chiar dânsul în 
prima fază, mi-era atât de inabordabil și a venit cu atâta eleganță și 
căldură și a plecat din școala noastră cu o mare tristețe, că nu avem un 
pian de concert. Eu am fost la Prefectură, am fost la Inspectorat, am 
fost la minister, maestre. Și nimeni nu ne-a sprijinit. Ceea ce admir eu 
la domnul Sava este faptul că, totdeauna, de când îl știu, sprijină va- 
lorile. Ceea ce la dumneavoastră nu am admirat, că nu le-ati sprijinit, 
decât poate, pe cele care nu erau autentice. 

Nu vorbiti asa. 

Profesorul NISTOROIU: Din punctul meu de vedere. 

ADRIAN PĂUNESCU: Nu le-am sprijinit pe cele ale dumnea- 
voastră din şcoală, poate. Îmi cer iertare și o voi face. Dar dacă mi-a 
plăcut ceva și dacă am făcut ceva cu adevărat, este faptul că am spri- 
jinit valorile. Aţi spus un lucru adevărat, numai că e invers. Le-am 
sprijinit și le voi sprijini în continuare. 

Profesorul NISTOROIU: Adevărul este invers, înțeleg eu. 

ADRIAN PĂUNESCU: Da, deci tot ce ați spus e perfect, numai 


DD —— 


Simfonia destinului 303 


că e invers. 

Profesorul NISTOROIU: Da. 

Tinere, cum te numesti? Ce cânți? 

(Chitaristul răspunde încet) 

Unde e temperamentul unui chitarist? Răspunde putin mai repede. 
Variaţiune pe o temă de Mozart? Cât durează? 

Chitaristul: 8 minute. 

Ia de la variatiunea a doua. Întâi tema și după aceea treci direct la 
variațiunea a doua. 

Profesorul NISTOROIU: Dacă-mi permiteți, cred că este o 
segmentare a piesei. 

Și ce vreți să fac acum? 

CORNELIU BOICESCU: Nu, dumneavoastră sunteți moderator 
și noi am fost cândva spectatori, dacă-mi permiteți, deși suntem muzi- 
cieni și aceasta este, în principal, o Serată muzicală. Ne așteaptam mai 
mult la muzică, poate și poezie din partea domnului Păunescu, și am 
asistat mai mult la o discuție pe teme politice. 

Nu cred că e cazul să dăm, așa, lectii continue la toată lumea, pentru 
că, aşa cum am spus dintr-un început, nu de multe ori pot să-l am pe poetul 
Adrian Păunescu. Pe dumneavoastră v-au adus și săptămâna trecută, v-am 
adus și săptămâna asta, puteti veni şi peste două-trei săptămâni. Am toată 
larghetea pentru asta, dar nu pot ocupa 8 minute cu o piesă. 

CORNELIU BOICESCU: O temă cu variațiuni cere neapărat 
întâi expunerea temei și apoi variațiunile. 

Exact. Tema și două variatiuni. N-as vrea să plece acasă nici un copil 
care a venit de la Ploiești, care să nu fie auzit. Foarte ușor este să devenim 
critici. 

Profesorul NISTOROIU (către chitarist): Deci, tema și două 
variațiuni, Dragoş, da? 

ADRIAN PAUNESCU: Profesorul are dreptate. Dacă e temă cu 
variatiuni, trebuie să ascultăm variațiunile. 

Am înțeles. (Către profesor). Deocamdată sunt niste exemplificări, în 
legătură cu forta școlii dumneavoastră. 

(Urmează chitaristul). 

Multumesc, Dragoș, iată că ai izbândit. Domnul Corneliu Boicescu are 
toată posibilitatea să ne asculte. Nu umblaţi cu argumente de genul acesta, 
că nu dăm muzică suficientă. E normal să am personalități. Muzică am pe 
zeci de alte programe. Deocamdată, Serata cred eu că trebuie să continue în 
acest modalitate. A avea, în cadrul unei Serate, în care, totuși, muzica do- 
mină, personalităţile tării, înseamnă foarte mult pentru apărarea muzicii. 
Cred că senatorul Păunescu a auzit astăzi o frază, la care se va gândi mâine, 

în fata comisiei şi asta e mai important decât să ascultăm o chitară. Îmi pare 
rău să rămână ceilalți copii, pentru că avem încă multe alte argumente. As 
vrea o flautistă. Ia uitaţi-vă, domnule Păunescu! O fată! (Către profesor). 
Câţi flautiști are această școală? 

Profesorul NISTORIU: 14. 

ADRIAN PĂUNESCU (Către Iosif Sava): Ce bucurie bolnavă 
ați avut în voce acum! „O fată“! 

Da. De unde să învăt? De la înduioșarea dumneavoastră. 

ADRIAN PĂUNESCU: Una e înduioșarea şi alta e bucuria bol- 
navă. 

IOSIF SAVA (către flautistă): Vă ascult. 

Flautista: „Syrinxul“ lui Claude Debussy. 

IOSIF SAVA: Awziti, „Syrinxul“ lui Claude DEbussy la Ploieşti, mai 
important decât chiar Cenaclul care v-a adus nenorocirea de la Ploieşti. 

ADRIAN PAUNESCU: A, bun, poate fi mai important decât 
asta, dar nu orice lucru e mai important decât orice lucru. 

Dar nu sunt două lucruri. Sunt două stări, de înduioșare... 

Nu vă grăbiţi, domnule Sava, nu vă grăbiţi ca mireasa în noaptea 
nunții. Aveţi răbdare. Dumneavoastră nu știți Cenaclul. 

Am un film. M-am uitat pe el. Cum să nu stiu Cenaclul? E vreun om în 
tara asta, care să nu ştie ce a fost Cenaclul? 

Dar știți pentru că vi s-a povestit. E ca și cum v-aș spune eu că 
„Eroica“ e așa... (A.P. fluieră melodia). E o chestie complexă. Haideţi 
să ne uităm puțin la film. Vă atrag atenţia că e un film interzis în 1983 
și care a rezistat interzis, în două regimuri politice: socialism şi capi- 
talism. Nimeni nu a făcut un pas, să-l scoată de la Jilava. 

Bine, uitaţi, am notat. Imediat ce va urma filmul am să vă rog să 
ascultați... 

Abia aștept. 

Dar era o întrebare, asta. Pentru că aveam la Ploiești şi atunci, cu cer- 
titudine, acum 10 ani, 20 de ani, talente de această dimensiune, care puteau 
să cânte Bach și Haendel. 

Si mă acuzați pe mine, că nu m-am ocupat de ceea ce vă ocupați 
dumneavoastră?! Asta e treaba dumneavoastră. Nu pot să mă ocup de 
ce nu mă pricep. 

i Eu n-am avut un Cenaclu, ca dumneavoastră, care a stăpânit tara. 

Dar, ce. Eu l-am luat de la tata? 

Nu, dar ați stăpânit tara cu el. 

Ce, eu l-am luat de la mama moștenire? L-am primit din străină- 
tate, în pachet: L-am făcut de la 80 de oameni (nici nu știu dacă sun- 
tem noi 80 aici, în studio) și l-am adus în condiția de 50 000 de oa- 

meni. Și am să vă spun încă o chestie, pe care vă rog s-o rețineți: îl 
mai fac o dată. 

Știu. 

Fac cenaclul „Totuși iubirea“ după Paşti. La o săptămână după 
Paști. 

Dumneavoastră sunteți cel mai puternic om de pe pământul ăsta și am 
certitudinea că veti face orice credeti dumneavoastră. 

Dar, domnule Sava, nu înseamnă că sunt eu vinovat, că eu nu 
m-am ocupat de ce vă ocupați dumneavoastră. 

Dar pot să vă întreb ceva? Atunci n-am îndrăznit, dar acum pot să vă 
întreb. 

Faceţi-o! 

De ce n-ati pus copiii să cânte? În loc de chitara aia zdrăngănită, să 
cânte.. 

Dar de unde știți dumneavoastră ce puneam eu, în Cenaclu, să 
cânte? Ştiţi câte flaute aveam în Cenaclu? 

Și ce cântau domnule Păunescu? 

ADRIAN PĂUNESCU: „Bolero“ de Ravel, de exemplu (Către 
flautistă). Poftiti? 

Flautista: La, flaut? 

ADRIAN PĂUNESCU: Nu numai la flaut, dar era şi flaut. 

„Boleroul“ de Ravel se cântă cu o orchestră mare, de 1 20 de oameni. 

Se cântă și cu flaut, se cântă teme. Ce doriți de la mine, că nu 
înțeleg? Doriţi să fac eu ceea ce n-aţi făcut dumneavoastră? 

Nu, dar pot să pun o întrebare şi dumneavoastră răspundeti. Perfect. 

De ce nu vă ocupați dumneavoastră, acuma, de valorile publice? 

Niciodată. 

De ce? 

Pentru că nimeni nu m-ar crede că-l iubesc pe Bach. 

Creați o contradicție care nu există. 

Cum nu există? E mare! Unul e cultură și altul e... 

Natură. 

Poate... E 

Izolarea aceasta, așa, într-o lume ale cărei teme numai dumnea- 
voastră le știți, asta nu face parte, într-adevăr, dintre armele mele. Mie 
îmi place să lupt cu armele pe față. Ce să facem noi, ca să stăpânim, 
cu toții, elementele pe care dumneavoastră le puneti în circulaţie, ele- 
mentele de referință? 

Eu, în vremea respectivă, as fi dorit ca în Cenaclul „Flacăra“ să nu 
ascult folkul dumneavoastră, pe care... 

Dumneavoastră știți că, în Cenaclul „Flacăra“ a cântat Aurelian 

Octav Popa, de exemplu? 

O dată. i 

Ei, o dată! A avut seri întregi, domnule Sava. Întrebați-l pe el, că 
e viu. 

Da. Nu ştiu ce a cântat, probabil că și „Syrinxul“ ăsta este cântat, 
câteodată de dumnealui, desigur, transcris pentru clarinet. Nu stiam că a 
cântat Aurelian Octav Popa. Am auzit așa, întâmplător. Nu puteam să stau 
pe stadioane, nu? E o problemă de principiu aici. 

A fost, seri întregi, „Madrigalul“ la noi, știați? 

N-a cântat ce cântă acum, muzică religoasă, „Madrigalul“, la dum- 
neavoastră. 

Ei, din păcate pentru dumneavoastră, a cântat. 

Poate pentru dumneavoastră personal a cântat. 

Nu, nu, nu, pentru lume. Fără să explicăm prea mult, fără să 
spunem! „Uite ce facem noi, ce grozavi suntem noi“ 

Domnule Păunescu vă mai spun o axiomă, așa, în să colocviului 
nostru. Nici nu a trecut jumătate din el. Nu am nimic împotriva a ceea ce ați 
făcut dumneavoastră în trecut. Pot să vă scuz cu totul. 

N-aveţi de ce să mă scuzaţi. Trebuie să mă lăudaţi. 

Asta nu e treaba unui critic muzical, să laude. 

Ba, dacă e ceva important, să spună. 

Poate nu e locul acuma, pentru că vă laudă atâta lume şi aveti atâta 
putere, ca să vă laude atâta lume. Poate, de aici, porniti cu ideea, dacă faceți 
din nou Cenaclul, să folosiți şi tinerii ăștia, miile de tineri care... 

N-aveti grijă, în primul rând, de faptul pe care l-aţi spus, de 
condiția materială. Deci, noi o să avem ședința Comisiei de cultură a 
celor două Camere. Noi ne vom strădui ca, în loc de 50 şi ceva de mi- 
liarde, cât s-au dat pentru cultură, în prima fază a bugetului, să 
obținem ceea ce ar fi acoperitor pentru cultura românească, în anul 

1994. Deci, vom încerca să reluăm problema în amonte, nu la 
chestiunea simplă, de care ne putem ocupa și concret. 

Domnule Păunescu, vă rog, rezolvăm cu totul altă problemă. Adun 
câțiva oameni politici și cu alți directori din scoli şi atunci punem toate 
lucrurile la un loc. Dar știți că nu e vorba numai la Ploiești, unde nu există 
un pian... Nu se poate. 

N-aţi auzit, domnule Sava? Eu am zis în amonte, ne ocupăm de 
problemă la cauză. 

Nu puteți rezolva nici în următorii 20 de ani, în sistemul acesta. Eu mă 
zbat, de patru ani de zile, să am un plan în emisiune (care are, totuși, nişte 
fonduri). Și nu am izbândit să-i capăt, până acum. 

Deci, dacă dumneavoastră n-aţi reușit, cum o să reușesc eu, nu? 

Cum? Dumneavoastră sunteți presedintele comisiei de cultură. 

O să încercăm, domnule Sava. 

Nu există piane la Conservator, nu există piane la Filarmonică. 

Domnule, de ce sunt eu vinovat? De mișcarea socialistă mon- 
dială sau de situaţia culturii în România? 

Dumneavoastră sunteți vinovat de foarte multe, de faptul că nu gânditi 
în perspectivă, da. 

Nu gândesc în perspectivă, da? 

Avem nevoie de un Grinzig la Bucureşti si atunci vom avea nu numai 
un Grinzig la Bragadiru, vom avea și piane, vom avea și tineri care vor trans- 
mite în lume și asa mai departe. Așa cred eu, gândind în ansamblu și con- 
ceptual. 

Domnule Sava, accept orice provocare venită de la dumnea- 
voastră, dar vă rog să spuneți soluţiile. 

A, soluția concretă, acum, este în primul rând asta: să ajutăm Liceul de 
artă din Ploiești. 

Nu m-am angajat niciodată să fac un lucru, fără să-l fac. Îl voi 
face. Dar trebuie rezolvată și problema culturală în genere. Pentru că 
un popor fără identitate spirituală, este un popor remorcabil. Și eu 
cred asta. Si nu se poate la nesfârșit amâna o urgență culturală. 

Urgenta culturală n-a fost pe ordinea de zi a dumneavoastră. A dum- 
neavoastră şi a celorlalți oameni politici. 

Dumneavoastră știți ce fac eu? De ce-mi atribuiți mie? Ce, vreți 
să transmit la televiziune, în direct, ce fac eu în comisia de cultură? 

Stiu că faceți multe. Am fost și eu o dată invitat, tin minte, și am văzut 
cum guvernați tot spiritul comisiei culturale. Dar, practic, în conditiile în 
care unele orchestre ale țării n-au nici instrumentele care există în Namibia, 
e o chestie formidabilă, la ora actuală, că acest om de talent uriaș, care este 
Horia Andreescu, care e și director, se zbate să capete câteva instrumente. 

Mă acuzați așa... 

Nu vă acuz de nimic, domnule Păunescu. Sunteti cel mai puternic om. 

Si dumneavoastră sunteți cel mai puternic, dar mai tăceți o clipă. 

Bine, vă ascult. 

Acum întreb eu conducerea Televiziunii, cine și-a asumat răs- 
punderea, împreună cu Gabriel Tepelea, pentru ca să se dea bani. În 
afara banilor care vor veni, și din care nu se poate trăi, pentru ca 
Televiziunea să meargă, lunile acestea? Cum n-am făcut? Rog să mi 
se răspundă. Rog să mi se dea acest răspuns elementar. 

Asta știu. Dar nu e locul meu să vă laud. Eu vă pun nişte semne de 
întrebare şi mă îndrept spre anumite direcții. 

Am făcut câteva lucruri, care sunt corecte. Nu mă laud cu ele. 

Dar mi le atribuiți ca nerealizări, când le-am făcut. 

Dar ca presedinte al acestei comisii, care, într-un fel, este forul dirigui- 
tor al culturii și forul decizional al culturii. 

Încă nu. 

Dar va fi. 

O să vedeți dumneavoastră cum va fi, când va fi. 

Stiu că va fi şi cred în puterea dumneavoastră de a transforma un ase- 
menea organism. Atunci o să ne ocupăm si de muzică? 

O să ne ocupăm, domnule profesor. Dar n-ar fi bine să şi comu- 
nicăm? 

Pentru asta vă aplaud tot timpul. 

Unde mă aplaudaţi? Tot timpul staţi cu mâinile așa (depărtate) și 
ziceti: „Uite cum aplaud!“. 

Dar îmi pregătesc aplauzele si zgomotele mele se vor auzi mai puternic 
decât v-as aplauda direct aici. 

ADRIAN PAUNESCU: „De un sfert de ceas eu caut / Sunetul 
acestui flaut“. 

(Urmează flautista). 

Vedeți ce flautisti sunt la Ploieşti? (Către profesorul Nistoroiu). 
Pregătiti si clarinetistul, da? ; 

Profesorul NISTOROIU: Voiam să-i spun domnului Păunescu 
efectul pregătirii acestor copii. În străinătate am reușit să-i duc de 
patru ori. Practic, în prima deplasare a fost un șoc psihologic pentru 
ei, efectiv. I-am dus în Danemarca, într-un oraș, Holstebro, de 30 000 
de locuitori, unde 2000 de copii (cred că mai mulți nu erau) făceau 
muzică în niște condiții de vis. Iar ei, mergând cu aceste instrumente 
umilitoare, i-au cucerit total. Cred că au făcut mai mult decât mulți 
ambasadori, care sunt plătiți cu mii de dolari. 

Si, domnule Păunescu, nimeni nu stie treaba asta, cum zeci de formatii 
de copii pleacă, la ora aceasta, în lume? Și sunt chemati. 

Profesorul NISTOROIU: Stiți cât ne chinuim? Efectiv, totul ni 
se asigură, de către oameni care doresc să-i asculte, datorită valorii, nu 
pentru că îi primesc în sejur. 

lar problema asta nu e numai la Ploieşti, ci în aproape toate orașele 
țării. Nici un ziar din București nu se ocupă de asta, ci se ocupă de luptele 
politice. Ceea ce, iarăși, e foarte grav. O pagină de cultură rămâne absolut 
hotărâtoare, la ora asta, pentru... 

Profesorul NISTOROIU: Deja, am și eu o mare speranță, acum, 
prin emisiunea domnului Păunescu. 

Ce piese are tânărul? (Către chitarist). Cât durează? Vă ascultăm. 

(Urmează al doilea chitarist) 

Domnule Păunescu, vreau să vă demonstrez ce sublime instrumente 
sunt. Acestea sunt principalele instrumente ale Europei. 

ADRIAN PAUNESCU: Mie vreți să-mi demonstrați? 

Dumneavoastră. 

Da. Forțați prea mult ușile deschise, domnule Sava. 

Stati puţin, că nu e chitara aceea adevărată, pe care ati văzut-o dum- 
neavoastră. 

De unde știți? 

Asa cred. 

Dumneavoastră ați ascultat vreodată o lucrare muzicală a lui 
Socaciu? 

Am ascultat de zeci de ori, normal. 

Aţi ascultat banalităţi, că s-au dat și banalități. 

Dar nu în cenaclurile dumneavoastră. Ascult acest tip de muzică. 

Aveţi răbdare. Haideţi să facem un pariu național. Vin eu cu niște 
piese ale acestor oameni și să vedeți ce fel de complexități sunt acolo. 

Stati, că deocamdată, nu mai facem muzică. 

Dar dati-mi voie să vă spun, la un moment dat, a existat o pre- 
siune foarte mare, să se scoată muzica din școli. Ţineţi minte ce 
revistă a făcut campania împotriva scoaterii muzicii și a limbilor 
străine și a istoriei din școli? Revista „Flacăra“, pe care o conduceam 
eu. Am scris atunci o poezie, din care vă voi cita câteva versuri, chiar 
în legătură cu arta muzicii. O să auziti îndată. „Vai, guverne minci- 
noase trec prin parlamente legi / Împotriva slăbiciunii de-a fi om în 
omenire / Ca o farsă grosolană, iată, veacul 20 / Se încheie în chimire 
şi se-mbată în neștire. // Rostul nostru se coboară pân-la râtul unui 
porc / Veghea noastră-i inutilă lângă-un zid numai plutoane / Roma 
cade în ruină și barbarii se întorc / Pe ruina semidoctă a prostiei suve- 
rane. // Cârâie-n cohorte corbii, corb la corb cu umbra lor, / Paște vita 
firul ierbii, însă parc-ar paşte țiglă, / Înțelepții după gratii sunt trimişi, 
ținuți și mor, / Prin sârmoase vegetaţii de răcoare și de sticlă. // .. „Sunt 
făcut din milioane, miliarde de greșeli, / Plânge tainic universul pe 
celulele-mi piezișe / Dar un adevăr mă face să ies teafăr din tocmeli, / 
Noaptea steaua mea vă pune aur pe acoperișe. // Caut zilnic rădăcina 
şi-o găsesc atât de rar / Că mi-e teamă prin grădina devastată să 
cutreier / Nu cumva să fie dată floarea ei la vreun ierbar / Si în graj- 
duri colective izolat străvechiul greier. // Mi-amintesc de Eminescu ca 
de-un văr expatriat. / L-aţi închis în stima voastră ca-ntr-o cușcă tim- 
purie. / Dar pe el aceleași gânduri ca pe toți și-acuma-l bat? / Ei îi văd 
că-n monumente parcă face alergie. // E sătul, ca toți de altfel, de 
profeţii mincinoși, / N-are bani să-și ia o casă, bronzul lui îl sapă 

moina. / Toţi deștepții vremii sale îi trimit câte-un reproș / Toţi 
deștepții vremii mele au uitat să-i cânte Doina. // Vin dușmanii de-a 
călare dacă nu stăm noi călări / Si vin viciile noastre mai grozave ca 
duşmanii / S-au băgat incompetenții în structura bietei țări. / Ca să 
pierdem în secunde ce s-a câștigat cu anii“. Domnule Sava, e din 1983 
asta. lar prima carte cu ea a apărut în 1980. „M-am gândit să spun 
acestea într-un fel de testament, / Stiu că n-ar putea s-apară cât mai am 
în vine viaţă, / Dacă bordurile morții sunt ticsite imprudent / Și găsim 
lozinci mai multe decât mărfuri azi pe piaţă. // Scriu această mărturie 
ca o filă de dosar, / Știu că pot să vină vremuri mai cumplite ca a noas- 
tră / Exercitiul libertăţii îl jucăm atât de rar / Că putem muta tot glo- 
bul într-o teacă şi-ntr-o glastră. // Dacă până scriu poemul pe curat nu 
e război, / Îl arunc de bună voie peste marea tulburată / La suprema 
judecată să pledeze pentru noi, / C-a fost greu și c-avem dreptul să ne 
naștem înc-o dată“. 

Da, domnule Păunescu, eu n-am nimic cu aceste versuri. Au însemnat 
imens în epocă, așa cum au însemnat acțiunile noastre individuale. Cum a 
însemnat lupta dumneavoastră pentru oamenii de știință, pentru oamenii de 
cultură. Eu sunt unul dintre salvații dumneavoastră. Când ati vorbit la 
Mangalia, în 1971, eram pe lista celor 51 de oameni, care trebuiau dați afară 
de la Televiziune. l 

Erau 70 şi ceva de oameni. 

Eu eram printre ei. Și dacă nu actionati dumneavoastră atunci... 

L-am apărat și pe Paul Grigoriu și pe toată lumea de valoare. 

Asta n-am nimic împotrivă. Dar cum, un om care atacă, cu versurile 
dumneavoastră, și chimia și gospodăria, și incompetenta, și lozinca goală, în 
epoca în care a venit exercițiul libertăţii — repet cuvintele dumneavoastră — 
devine apărătorul. 

Apărătorul a ce? 

Al acelui timp. 

Așa credeți dumneavoastră, domnule Sava. Cred că eu, care l-am 
apărat pe Sava sau pe Stark sau pe Paul Grigoriu, eu sunt dator să-l 
apăr pe Stefan Andrei, domnule. Pentru că a fost un mare ministru de 
externe. Și nu pot să suport gândul că niște oameni, numai pentru că 
au fost comuniști, să fie trimiși în pușcării. N-am nimic împotriva fap- 
tului să fie: pedepsiți cei care au făcut rău oamenilor, cei care au omo- 
rât oameni, cei care au distrus vieți. Dar așa cum, atunci, era o acuzaţie 
globală, la Mangalia, când eu m-am ridicat și am spus că este inadmi- 
sibil, că omul e dosarul său, numai pentru că niște oameni erau evrei, 
aveau rude în Argentina sau nu știu ce, trebuiau scoși din Televiziunea 
Română. M-am ridicat în picioare și s-a rezolvat. Si directorul de 

atunci a Televiziunii a sărit la mine, în ședință și a spus: „Nu, nu, nu, 
că noi n-avem problema asta!“. Pentru că era o chestiune care ţinea de 
cadre și cadrele erau în subordinea Elenei Ceauşescu, Dumnezeu s-o 
ierte. 

Am înteles. 

Dar, domnule Sava, dați-mi voie să fiu de acceași părere și acum, 
când apăr valorile care sunt în primejdie. 

Depinde ce valori apărati acum. 

Păi, aşa îmi spuneau și atunci. 

Asta era altă problemă. 

Auziţi? Fundamentaliștii bolşevici de atunci îmi spuneau: „Astea 
sunt valori, domnule?“. E exact aceeași chestie. Nu s-a schimbat ni- 
mic. Numai că unii dintre cei pe care i-am apărat atunci, acum îmi 
reproșează că-i apăr pe alții. Aveţi ceva împotriva lui Stefan Andrei? 

Nu. Vreti s-o spun aici? L-am văzut, săptămâna trecută, la receptia 
dată de ambasadorul Israeului. Au fost foarte multi oameni de cultură. 

Si nu era locul lui acolo? 

N-am spus că nu era locul lui. Auziţi? Cu Ștefan Andrei, în 1951, eram 
amândoi studenți, stăteam în căminul „Scânteii tineretului“, pe strada Schitu 
Măgureanu. 

Tot Măgureanu. 

Tot Măgureanu, schitul a rămas. Plecam amândoi, eu la facultatea de 
filosofie, dimineata la 6. Eram cinci oameni la trei paturi. Cine venea noap- 
tea târziu, se ducea la bucătărie și se învelea cu un palton și dormea pe 
ciment. Mă înțelegeti? A venit spre mine Stefan Andrei și mi-a întins o mână: 
cred, cu cea mai mare căldură a făcut-o, săptămâna trecută, la această 
receptie. Și eu cred în această nuantare. Ștefan Andrei a fost un om care a 
sprijinit cultura. Aşa cum a făcut-o Gogu Rădulescu, un om care a sprijinit 
cultura. În casa lui la Comana — și el a fost unul dintre oamenii care m-au 
apărat — am văzut furca dată de Adrian Păunescu. O tineti minte? 

Da. Și ce trebuie să fac eu acum? 

Nimica. Sunt de acord cu dumneavoastră, să privim nuantat acest 
lucru. Dar esenţial este să cultivăm ceea ce spuneați dumneavoastră: valo- 
rile. După exercitiul libertăţii. 

Si care e contradicția? 

Nu toți oamenii pe care-i sprijiniți dumneavoastră la ora aceasta, sunt 
valorile tării. 

Nu toate valorile pe care le-am apărat eu atunci erau valori. 

E normal asta. 

Și acum e tot normal. 

Ati apărat foarte multe valori. Dar, acum, valorile nu sunt numeroase. 


312 IOSIF SAVA 


Asta e grav. Nu interesează... 

Dar nu vi se pare îngrozitor că Gheorghe Zamfir nu avea dreptul 
să fie citat, în România, iar eu îi scriam poezii în „Flacăra“, îl cântam, 
îl dădeam la emisiunea mea de joi? : 

Asta ati făcut-o tot timpul. 

Bun. Și el vine în România, după 1990 și mă atacă pe mine? 

Pentru că a devenit un tip de extremă dreaptă. 

Dar știți o chestie? Eu nu-l atac pe el. N-am cum să-l atac. 

Nici nu trebuie atacat. 

Dar asta e forța mea. Eu nu-mi urăsc adversarii momentani. Eu 
ştiu că ei vor veni, pe o cale sau alta, în adevărul pe care l-am rostit 
împreună. Ce să spun eu despre Zamfir, care e un interpret de geniu, 
uneori e un compozitor remarcabil. În câteva din lucrurile pe care le-a 
făcut, un compozitor extraordinar. De ce să-mi leg eu numele de o 
crimă? N-am nimic de lămurit. 

Nu, domnule Păunescu, să vă legaţi numele de personalitătile actuale. 
Si ele se numesc Ana Blandiana... 

Cum să-mi leg eu numele de Blandiana? Mi l-am legat odată, de 
Constanţa Buzea, cu care am fost căsătorit. 

Da. Și am citit în postfață, că spuneti câteva cuvinte unice, pe care nici 
un sot care a divortat nu le spune: iarăși îmi plec fruntea pentru o asemenea 
atitudine a dumneavoastră, adânc morală si foarte frumoasă, exemplară 
pentru tineri. 

Aga trebuie să fie. 

Dar de Ana Blandiana vă legați numele, pentru că alaltăieri am citit un 
articol, al domnului Vasile Băran, în revista dumneavoastră, în care Ana 
Blandiana era făcută praf. 

Dar nu e părerea mea. 

Dar e revista dumneavoastră. 

Si ce să fac eu? Să pun părerea mea în dreptul numelui lui 
Băran? Băran e un publicist, un scriitor valoros, care scrie punctul lui 
de vedere. 

Dar, în ansamblu, toată „Vremea “, ati văzut împotriva căror persona- 
lităţi se ridică? 

Am văzut că „Vremea“ apără personalități, care sunt atacate în 
toată presa cealaltă. Dacă e vorba să scriu eu părerea mea despre 
Blandiana, despre marea poetă care e, am scris-o și în 1988, şi în 
1989. Scriam în „Contemporanul“, când numele ei nu circula, că e o 
mare poetă. 

Si asta e subiectivitate, constructia gazetelor, pentru că în foaia dum- 
neavoastră au apărut, la un moment dat... 

În ce foaie domnule? 

În foaia asta, eu îi zic foaie, „Vremea“ e o foaie. Pentru mine e o foaie, 
eu nu zic ziar. Eu vorbesc moldovenește. 

Aha, „Foaie verde de albastru“. 

Nu, foaie înseamnă imens. E un termen al lui Asachi, al lui Heliade 
Rădulescu, al lui Mihail Kogălniceanu. Nu erau „Foile Iaşului“, la 1840? 
Aveti ceva și împotriva acestui termen? 

Bine, homo. 

În foaia asta a dumneavoastră — eu asa spun mereu, am şi au câteva 
cuvinte... 

Ce se întâmplă în foaia mea? 

În foaia dumneavoastră, de pildă, oamenii sunt atacati. 

Și apărați. 

Si apărati, unii. Eu nu mă refer la apărarea pe care mi-ati luat-o mie, 
după ce am vorbit cu Dinu Săraru, de pildă. M-a deranjat faptul că prietenul 
dumneavoastră, Nicolae Corbu, scrie, la un moment dat, într-un articol, la 
care dumneavoastră adăugati un P.S., că redactia nu e de acord: „Domnule 
Everac, dati-l afară pe Sava, pentru că el e cu opoziția“. Eu nu sunt cu 
nimeni, domnule. 

Si ce să-i fac eu lui Corbu? De ce sunteți antisemit, domnule 
Sava? 

Nu sunt. 

Dar ce aveți cu Nicolae Corbu? 

A cu publicistul... 

E un mare publicist. 

„„.capabil să spună o asemenea frază. 

Nu sunt de acord cu fraza asta. Din moment ce v-am apărat să nu 
fiți dat afară atunci, cum să fiu de acord acum? 

Dar era foarte ușor ca Paul Everac să mă dea, în două săptămâni, 
afară. 

Lăsaţi-l pe Everac, acum, că prea îl transformăm în victimă. 

Eu nu îl transform într-un erou, pentru că acest om a ținut piept unui 
asemenea ultragiu, nu? 

Ce, se ia după „Vremea“, când dă afară oamenii? 

Se ia după orice, la ora asta ne luăm după toti. „Vremea“ e foarte impor- 
tantă, din punctul ăsta de vedere. Să nu credeți că articolul domnului Băran pe 
care știți că-l iubesc, din anii copilăriei noastre... Eu tin minte că erati la 
„Scânteia tineretului“, erati cu zece ani mai tânăr ca mine și jucati sah. 

Şi am rămas cu zece ani mai tânăr ca dumneavoastră, să știți. 

Da, e și normal. Tinerețea nu e o problemă de vârstă. Jucati fotbal, 
tineti minte? 

Știu, domnule Sava, jucam. 

Cu o echipă formidabilă, jucati fotbal atunci, asta era principala 
marcă a dumneavoastră. 

Eram comuniști veroși. 

Eu eram dezmeticit deja, când ati venit dumneavoastră. 

Nu reieșea, dar... 

Nu reiesea, pentru că eu aveam si mijloacele mele de apărare, nu? 

Toţi zicem așa: „Eu știam, dar nu ziceam“. 

Da. Sunt mândru de asta. Dar n-am afirmat asta niciodată și nu m-a 
interesat. 

Nu, procesele astea infecte la adresa trecutului, nu sunt bune nici 
în galoşi. Nu e corect să se facă şi eu semnalez faptul că dumnea- 
voastră ați pus în mișcare niște valori adevărate, indiferent de opțiu- 
nile lor politice. Asta e părerea mea despre dumneavoastră. 

Mi se pare esenţial pentru un moderator de televiziune. Dar ati văzut 
că sunt atacat, când vorbesc de Ana Blandiana? 

Am văzut. 

M-ati atacat, cel mai grav, dumneavoastră. M-a atacat domnul Corbu, 
m-a atacat domnul Vasile Băran, m-a atacat Eugen Florescu, m-au atacat 
toți. 

Și cine doriți să vă mai atace? 

Nu, ăsta e singurul lucru care-mi aduce glorie. Nu e problema asta, 
dar... 

Vom încerca să fim suficient de puternici, ca să ținem piept pre- 
sei de dreapta. 

„„„asta e altceva. 

Domnule Sava! 

Asta s-a întâmplat după ce l-am adus pe domnul Paler, pe Ana 
Blandiana, pe domnul Emil Constatinescu. 

Vreți să vă spun părerea mea despre Paler? 

Stati putin, dar nu intrati în alte lucruri? 

De ce să nu intru? 

Să nu intrăm în alte teritorii. Stati putin, să lămurim niste lucruri aici. 

Domnul Paler este un gazetar extraordinar. 

Dar ati cititi articolul domnului Băran împotriva domnului Paler? 

Dar dumneavoastră aţi citit articolele din ziarul domnului Paler, 
„România liberă“, în momentul când cerea decapitarea și punerea la 
zid a unor scriitori, ba unul, ba altul, dintre colaboratorii săi? De ce nu 
l-aţi întrebat același lucru și pe Paler? 

Eu l-am întrebat pe domnul Paler... 

Vă amintiți când s-a bucurat „România liberă“, că, „în sfârşit a 

fost dat afară ticălosul de Săraru“? De ce era ticălos Săraru, că a făcut 
cel mai bun teatru, din perioada de până în 1989? De ce Octavian 
Paler — care este un mare om și am fost şi sunt prieten cu el, în eterni- 
tate, chiar dacă în viața de fiecare zi suntem despărțiți — de ce nu i-a 
apărat pe scriitorii valoroși? De ce a lansat ticăloșii la adresa mea? 
Eram într-o poză cu Nicu Ceaușescu, la un premiu dat de Comitetul 
Central al U.T.C. (că a dat premii adevărate, a dat unui popă ortodox, 
Nicu Ceaușescu și Comitetul Central al U.T.C., cu niște băieți extra- 
ordinari). Eram într-o poză cu 70 de oameni, cu un pahar în mână; 
„România liberă“ a decupat poza și m-a dat pe mine cu Nicu Ceaușes- 
cu cu pahare în mână. Și era un articol în jur, cum petreceam cu 
Nicu... 


(Emisia se întrerupe pentru câteva minute) 


Haideţi să facem un total al faptelor bune și cu cei despre care 
vorbiți dumneavoastră. 

Iertati-mă, fac o paranteză. Haideti, spuneti-mi și mie, aici, ce greseli 
ati făcut. 

Domnule, am exagerat. Asta e un lucru pe care-l recunosc. 
Acolo unde era de spus un cuvânt bun, uneori, foarte bun. Pe de altă 
parte, nu mi-a plăcut să duc până la capăt ura pe care o aveam într-un 
moment, supărarea. Deci, n-am fost consecvent în ură. E o greșeală. 
Am părăsit prea repede câmpul poeziei și am intrat în viața publicis- 
tică. Am făcut o eroare. dar acum sunt pe sens unic, mi-e mai greu să 
mă întorc. O să-mi apară o carte, în curând Româniada. O să am, 
dacă-mi dați voie, câteva versuri aici să le citesc. Am nedreptăţit câte- 
odată. Am adus prietenilor și dușmanilor acuze nemeritate. Recunosc. 

Așa sunteți minunat. 

Așa este. 

Dacă ați continua asa... Asa sunteți minunat. Totuși, ce aveti împotriva 
domnului Paler, care trăiește în plină purificare? Dânsul își dă seama câte 
greseli a făcut. 

N-am nimic împotriva domnului Paler. 

Ba aveti. 

Dar de unde știți dumneavoastră ceva scris de mine, împotriva 
lui Paler? 

Nu de dumneavoastră, ci în revista dumneavoastră. Scrie „Director 
Adrian Păunescu“. 

Dar în „România Liberă“ ați citit ce scrie? 

Ce legătură au una cu alta? 

Dar nu e el director acolo? 
E director onorific și n-are nici o legătură. 
" A, e director onorific! 

Și ce legătură are? 

Adică un criteriu, pe care-l folosiți cu mine, nu-l folosiți și cu 
ceilalți? 

Eu dacă aș fi director al revistei dumneavoastră, al foii dumneavoastră 
— repet — n-aş permite asemenea cuvinte despre Paler, pe care nu-l iubiţi, văd. 

Domnule Sava! 

Nu poate fi invectivată, în asemenea mod, Ana Blandiana, înțelegeti? 

Domnule Sava! 

Eu pot să pricep că, după ce o aduc pe Ana Blandiana, sare împotriva 
mea „Cotidianul“, sare „România literară“, după ce aduc pe ceilalți oameni 
de dreapta, cum ziceți dumneavoastră, sar celelalte reviste. Vorba dumnea- 
voastră, sunt atacat de la un capăt la altul, ăsta e rolul meu de moderator. 
Dar dumneavoastră? 

Lăsaţi-mă domnule, să-mi fac publicistica! Uitaţi-vă la ea în 
câmpul î întregii prese române. E un mod de a echilibra lucrurile. „Vre- 
mea“ răspunde „României libere“, câteodată, care nu este cel mai rău 
ziar. Dimpotrivă, eu îl consider un ziar de profesionişti. Dar ce să fac, 
dacă au apărut acele lucruri, de care v-am spus? Cum e posibil să apar 
cu paharul în mână și să spună că făceam chefuri cu Nicu? Eu n-am 
făcut chefuri cu nimeni, domnule! Păi, dacă făceam chefuri, ajungeam 
— după nopțile nedormite ale vieții mele și după toate prin care am tre- 
cut — să mai trăiesc? Sunt lucruri aberante. De ce n-a sărit nimeni? De 
ce nu mi-au publicat replica? 

Trebuie să iau asta cu un anumit coeficient de inventar, ca să zic așa: 
zvonurile sunt de altă natură. 

De care natură, domnule Sava? Spuneți tare, că nu vă dau în 
judecată. 

Nu, acum bârfa nu mă interesează. Cum nu interesează nimic din ce ați 
făcut în trecut. Pe mine mă deranjează ce faceti acum. 

Asta e o teorie nouă. 

E o idee care face foarte mult. 

O dată cu recuperarea unor foști comuniști, se încearcă numără- 
toarea de azi încolo. Nu e adevărat, domnule Sava! 

Dumneavoastră n-ati fost.. 

Pe mine mă interesează și ce a fost înainte. 

Domnule Păunescu, n-ati fost comunist dumneavoastră. Uite, vă spun 
eu acum. Dintru început n-ati fost, din moment ce aţi scris toate lucrurile 
astea. Din moment ce vă ştiu când jucati fotbal... 

Și ce, comuniștii nu joacă fotbal? 

A, nu, dar, din momentul acela, știu tot ce gândeaţi. 

Dacă eram la Moscova, câștigam și un titlu european. 

Nu vă lăudaţi că ati fost comunist. 

Dar nu mă laud că am fost comunist, domnule. Spun că numără- 
toarea trebuie să înceapă de când omul a devenit om public. De ce să 
hotărâți dumneavoastră, că am văzut... 

Eu nu hotărăsc nimic. 

Nu, dar am văzut că numărătoarea trebuie să înceapă de acum 
încolo. De ce de acum încolo? 

Pentru că esentialul este ce facem de acum înainte. Nu mă interesează 
pe mine trecutul. 

Si dacă mereu începem numărătoarea de mâine și cel care, astăzi, 
este de o anumită părere, mâine va fi de părere inversă? Nu vi se pare 
că e lichelism, domnule Sava? 

Nu vă apărați cu aceste argumente. Eu vorbesc cu maximă sinceritate, 
nu știu dacă lucrurile sunt adevărate sau nu sunt adevărate, dar spun 
lucrurile din auzite, Pentru că am amintit de furca dumneavoastră. 

Spuneți. 

Pentru că am amintit de casa de la Comana, a lui Gogu Rădulescu, 
vreau să vă spun că am scris două cărți cu Alexandru Rădulescu, care a fost 
fratele domniei sale, care a murit acum 5-6 luni de zile, îngropat de niste 
vecini, omul care a cântat cu George Enescu și a fost cel mai bun viorist al 
țării, timp de decenii. Cu durere, am scris două cărți, așa. Și îmi zice, la un 
moment dat, venind vorba despre dumneavoastră, pentru că ne-am amintit de 
furca aceea: „Dacă vin ruşii, Păunescu se suie pe tanc, alături de Alioșa“. 
Si eu l-am combătut atunci. M-aţi înteles? 

Sigur că se poate spune și așa. Vasăzică, eu sunt scos și amendat 
ca antisovietic și dumneavoastră mă.. 

Stati putin, toate lucrurile erau într-o anumită perioadă, domnule 
Păunescu. 

Deci, eu fac dovada că nu trec, în 1989, pe celălalt tanc, ci stau 
liniștit şi-mi văd de treabă, și atâția sar dincolo, spunând inversul a 
ceea ce au spus, și tot pe mine mă acuzaţi că.... 

Pentru că veni vorba de zvonistică, s-a spus că la 24 decembrie 1989, 
ați plecat spre ambasada sovietică? 

Spre ambasada sovietică? 

Da. 

Haideţi. domnule, Lăsaţi-mă! 

Bun, am citit. Eu spun nişte lucruri pe care le-am citit, ca să vă dati 
seama ce facem noi din presă. 

Domnule Sava, dumneavoastră nu vedeți că, de la ambasada 
sovietică plecaseră multe, în decembrie 1989? De ce să mai plec eu 
spre ea? 

Uitați-vă, nici asta nu cred. Pentru că există date istorice. Dar am 
dreptul să vă pun toate întrebătrile. 

Sigur, aveți. 

Si e foarte frumos că răspundeti la ele. 

Dar e atât de aberant ce spuneți, că, sigur, aș putea să și cad într-o 
perplexitate şi într-o pasivitate, care să țină loc de răspuns. Deci, eu 
pot fi acuzat de două lucruri contrarii, în același timp. 

Asa cum sunt acuzat eu, cum e acuzat orice om. 

Da? Ei, nu! 

Pentru că de asta am făcut presa. 

Deci, niște oameni au spus că am plecat și spre ambasada ame- 
ricană. 


Da? 
Da. Între aceste două ambasade, stăteam ca loan Vodă cel 
Cumplit între cămile. 


Dar, pentru că suntem la acel moment istoric, ati venit la Televiziune, 
în 23 decembrie? 

Nu. M-am dus la „Contemporanul“. Si drumul de la mine aca- 
să, de pe Dionisie Lupu, spre Casa Scânteii, e pe Dorobanti. Si m-a 
oprit lumea și a zis: „Domnule Păunescu, haideti să cântăm“. S-a suit 
băiatul meu pe mașină și a cântat cu chitara, de pe mașină. Și au apărut 
unii: „Da, domne”, că tu ai fost cu cutare şi cutare“. Au fost păreri. Și 
am plecat spre „Contemporanul“, unde, dacă vă interesează, cu 
Mircea Herivan, Laurenţiu Ulici, Călin Căliman, cu cei care erau 
acolo, am făcut „Contemporanul“, în noaptea aceea. Primul număr din 
„Contemporanul“ eu l-am făcut. 

Erati redactor la „Contemporanul“. 

M-au chemat, spunându-mi: „Vino să preiei conducerea la 
„Contemporanul“. A durat o noapte. Am făcut primul număr și a doua 
zi mi-au spus: „Domnule, protestează unii, că tu ai fost la Ceauşescu“. 
„Domnule, dar știți că am fost sancționat“. „Domnule, asta e situaţia“. 
Și am plecat acasă. Asta e tot. N-am venit la nici o Televiziune. 

Bine că aţi răspuns. Vă mai pun o întrebare. 

Vă rog. 

Pentru că suntem la acel moment istoric, v-a chemat Ceausescu să-l 
apărati? 

Da, pe 21 decembrie. Să apăr cuceririle poporului român, asta 
era ideea. 


pentu 

Și cum de ați refuzat? 

Pentru că nu aveam argumente. 

Nu v-a fost frică? 

Nu pot să vă spun că am fost foarte liniștit. Am plecat împreună 
cu familia (cu Andrei, cu Carmen, cu Ioana, fetița mea) am plecat spre 
Comitetul Central. Mi-a fost foarte frică, dar argumentele mele erau 
cele pe care le vehiculam de multă vreme și care erau cunoscute. Dar 
le spuneam, de data asta tare: „Nu pot să mai apăr nici un fel de ideal, 
pentru că oamenii trăiesc într-o viață concretă și le trebuie argu- 
mente“, 

E foarte binevenită discutia noastră, domnule Păunescu. Asa ar trebui 
să se întâmple tot timpul. Stiu că v-am supărat, stiu că vor sări, mâine, mii 
de gazetari si vor interpreta, aşa cum interpretati dumneavoastră poezia cu 
Beethoven, în diverse modalităti. 

Asta e culmea! Eu interpretez? Eu am scris-o! 

Bine, dar aveti o altă optică. 

Haideţi să vedem cum e filmul. Deci, e un film cu Cenaclul 
„Flacăra“. S-a dat la Chișinău de câteva ori. 

Stiti ce scrie pe genericul filmului? M-am uitat și eu, înainte de a intra 
în emisie. 

Ce? 

Uniunea Tineretului Comunist! 

Si ce dacă scrie? Asta a cuprins tot tineretul din România. Și 
dacă C.C. al U.T.C. a plătit, din banii pe care i-a câștigat Cenaclul, ca 
filmul ăsta să nu fie ars? 

Vă rog, regia din studioul 6, nu lucrăm cu carul, acum. Vă rog, atenție, 
în Telecinema. Am pregătit două role de film, unul pe 35 și unul pe 16. Deci, 
filmul 35, rola unu. 

(Urmează secvențe din filmul cu Cenaclul „Flacăra“, realizat de 
regizorul Comel Diaconu). 

Da, domnule Păunescu, interesant film. Poate mai revedem o secvenţă. 
Are o oră şi jumătate. 

Nu, are o oră şi zece minute. 

Îmi pare rău, așa cum trebuie să întrerup și tinerii instrumentiști, între- 
rup si filmul acesta, al dumneavoastră. Poate-l mai vedem. 

Alaltăieri, întreruperi de sarcină. 

Da, depinde ce se naște. 

Un monstru. O mentalitate a libertăţii, domnule Sava! 

Dar mentalitatea asta a avut și ea întunecimile ei, domnule Păunescu. 
Aici e un film de montaj, din care ati scos anumite lucruri. 

Este un film de montaj, al lui Cornel Diaconu, oprit în 1983, așa 

cum a fost montat în 1982 și 1983. Nu s-a umblat la el. 

Dar câte omagii pentru Ceaușescu erau? 

Nu era nici un film cu asta. Domnule Sava, am fost la o întâlnire 
cu librarii, acum trei ani, și a participat Grigore Vieru, care lăudân- 
du-mă, a zis: „Dragii mei, gândiți-vă, el a scris atâtea cărți și n-a pus 
nici o poezie, dedicată lui Ceaușescu în ele“. Și eu i-am spus: „Stai, 
Grigore, liniștit, că, dacă lucrurile merg așa, voi pune“. 

Merg așa, cum? 

Adică merg prost. Şi mergem prost. A început o redresare, la 
care sunt mândru că particip. Dar, domnule Sava, ce e aia „câte oma- 
gii“? Dumneavoastră știți ce spuneam eu despre Ceaușescu, în spec- 
tacolele astea? Vă spun eu ce spuneam. Ca să știți. În momentul în 
care aveam 50 000 de oameni la Galaţi și aveam toate serile acestea, 
mi se atrăgea atenția: „Nu se mai poate, domnule, ai depășit orice li- 
mită a popularității. Trebuie să spui că nu ai făcut partid paralel“. Si 
spuneam că noi suntem pentru politica de construcție națională și pen- 
tru politica de independență națională a lui Nicoale Ceaușescu. Si vă 
spun un secret: şi eram și suntem. 

Domnule Păunescu, dar dumneavoastră vă dați seama că aveati o 
fortă, pe care ati avut-o în mână? O bombă atomică! Dacă o foloseati împo- 
triva lui Ceauşescu... 

Pârjoleam țara. 

Si de ce n-ati făcut-o? 

De ce să pârjolim ţara? 

Poate pârjoleam dictatura și ne îndreptam spre idealurie pe care... 

Domnule Sava, nu e rostul poeţilor să se ocupe cu luarea prefec- 
turilor. Eu m-am ocupat cu schimbarea mentalității oamenilor. Sunt 
oameni, care au ieșit la bătaie cu cântecele mele. Unii nu mai știu că 
sunt ale mele. 

Care bătaie, domnule Păunescu? 

La bătaia pentru drepturi, la bătaia pentru o lume nouă. Cum care 
bătaie? Parcă ziceați că știți. 

Stiu. Dar la revolutie au ieșit datorită dumneavoastră? 

N-am zis eu asta. De ce-mi atribuiți asta mie? 

Datorită luptei dumneavoastră pentru schimbarea mentalități? 

Da, și cu cântecele mele. Nu știți asta? 

Nu stiu. 

Ei, o aflaţi acum. 

Dar e foarte bine că afirmati dumneavoastră totul. Eu nu am decât ros- 
tul de a pune întrebări. Spuneti-mi, acum, pentru că tot discutăm, ce a fost la 
Ploiești, atunci când a fost interzis? 

ADRIAN PĂUNESCU: A fost o înscenare, după părerea mea. A 
fost o furtună, o ploaie mare. De la 10 până la 11 și 20, am cerut tutu- 
ror autorităților de la Ploieşti (și ele m-au ascultat, într-o oarecare mă- 
sură) să oprim spectacolul și să-l amânăm pentru vineri. Sau pentru 
una din zilele când aveau stadionul deschis. 

Flautista: Îmi permiteti să vă spun că nu a fost așa? 

ADRIAN PAUNESCU: Adică, ce a fost? 

Îndreptaţi o cameră către flautista noastră! 

Flautista: Am fost la Ploiești, atunci. 

Câţi ani aveati, domnisoară? 

Flautista: Probabil 10-11 ani. 

ADRIAN PAUNESCU: Da, atunci se știu toate! Ziceţi! 

Flautista: Nu. Dar îmi aduc aminte. Tin minte că timp de o oră 
şi jumătate (exact cât dumneavoastră spuneți că ați insistat să se 
oprească spectacolul), ne îndemnați să nu plecăm, să rezistăm forței 
naturii. 

ADRIAN PĂUNESCU: Domnișoară, sunteți mică, dar mințiți. 

Flautista: Nu. Nu. 

ADRIAN PAUNESCU: Eu vă pot aduce caseta de acasă. Eu am 
caseta cu tot ce am spus acolo. 

Flautista: Ştiţi că era să mor, atunci? 

Acum e mare, are 16 ani. 

ADRIAN PAUNESCU: Și ce să fac eu, dacă organizatorii n-au 
deschis ușile? Ce puteam eu face, de pe scenă? 

Flautista: Nu. Aţi spus: „Să rezistăm forței naturii“. 

ADRIAN PAUNESCU: Asta e o minciună. Asta au lansat exact 
cei care au vrut să... 

Flautista: Vă rog frumos, nu se poate să-mi spuneți dumnea- 
voastră mie care am fost acolo. 

ADRIAN PAUNESCU: Domnișoară! Nu se poate. Cum o să 
spun eu „Rezistăm forței naturii“? 

Flautista: Exact așa aţi spus. 

ADRIAN PĂUNESCU: Ei, da! Asta e bancul, pe care l-aţi auzit 
după. 

Flautista: Nu este nici un banc. Eram acolo și am scăpat printr-o 
minune. s 

ADRIAN PAUNESCU: Adică eu am luptat cu fortele naturii? 

Flautista: Nu ştiu. 

ADRIAN PĂUNESCU: Domnule Sava, eu pot, pentru că.. 

Lăsati-o, că a cântat „Syrinx“. 

ADRIAN PĂUNESCU: Domnule Sava, domnișoara a lansat un 

lucru, pe care eu îl pot aproba. Este încă timp, este 7 şi zece și putem 
aduce caseta cu sunetul a tot ce a fost la Ploiești. Este o minciună ordi- 
nară. 

Domnule Păunescu, nu este locul nostru aici... 

ADRIAN PAUNESCU: Atunci de ce lansați asemenea lucruri? 

Eu n-am lansat aici. 

ADRIAN PAUNESCU: Adică îmi pregătiți... 

Cum adică vă pregătesc? Fetita... 

Flautista: Vă rog frumos! 

ADRIAN PAUNESCU: Hai, domnule Sava, lăsaţi-vă de chestii- 
le astea. 

Flautista: Domnule Păunescu! 

ADRIAN PAUNESCU: Eu vă aduc caseta. Cum puteți să 
spuneți asta? 

IOSIF SAVA (către flautistă): Stai putin, la 10 ani se poate să gresesti. 
(către A.P.) Lăsaţi, cu beneficiu de inventar, și asta. 

ADRIAN PAUNESCU: Ce beneficiu de inventar? 

E un copil, care a spus. 

ADRIAN PAUNESCU: Dumneaei o spune așa, așa cum, de 
fapt, s-a lansat și după cum am fost și acuzat, până când am probat cu 
caseta. Asta a fost norocul meu. Și e norocul meu că a fost un tehni- 
cian de la Radiodifuziune, care a avut caseta. 

Ea există. Deci, dacă nu se poate acum, eu voi reproduce, în 
„Totuşi iubirea“, întreaga casetă. Nu se poate domnule! 

Foarte bine veti face. Exact cum v-ati apărat astă-seară, apărați-vă tot 
timpul. f 

ADRIAN PAUNESCU: Nu, dar trebuia să-mi spuneți, că ve- 
neam cu caseta de acum. 

Cum să vă spun? Ce, am pregătit asa ceva? De ce îmi faceti procese de 
intentii? { } 

ADRIAN PAUNESCU: Din moment ce aduceți vorba despre o 
chestie, în care trebuie să aduc argumente... 

Am adus atâtea vorbe, astă-seară, pentru că mi se pare normal să 
răspundeti la asemenea vorbe, domnule Păunescu. Pentru binele dumnea- 
voastră. s 

ADRIAN PAUNESCU: Sigur, sigur, dar trebuia să mă averti- 
zati, ca să aduc caseta, asta e tot. 

Nu vă avertizez cu nimic, pentru că totul are o anumită spontaneitate, 
în afară de cuvintele pe care le-am spus la început și cele 45 de întrebări. 

ADRIAN PAUNESCU: O domnişoară spune că știe ea, la 10 
ani, că am spus eu... 


. 


Simfonia destinului 323 


Nu, domnule, vine din Ploieşti, ati fost încântat cum a intonat 
„Syrinxul“. Asta presupun. 

Flautista: Domnule Păunescu, vă rog frumos să nu mă judecați și 
îmi amintesc că, înainte.. 

ADRIAN PĂUNESCU: Nu, nu vă judec, dar nu știți. 

Flautista: ...şi îmi amintesc că, înainte să cânt, ați spus că vom 
vedea noi ce se va întâmpla, dacă veți hotărî dumneavoastră soarta 
culturii. Sper ca pe mine să nu mă puneti să cânt „Boleroul“ lui Ravel 
la flaut, că vă spun că n-aș reuși. 

Asta-mi place! 

ADRIAN PĂUNESCU: Domnișoară, vedeți, iar îmi puneţi în 
seamă ceea ce n-am spus. Eu n-am spus că horătărăsc eu soarta cul- 

Flautista: Nu ați spus că vedem noi ce se va întâmpla (e caseta, 
adică emisiunea), dacă dumneavoastră veți ajunge să hotărâți soarta 
culturii. Îmi daţi voie să mă apăr, da? 

ADRIAN PĂUNESCU: Domnișoară, am spus eu că hotărăsc 
soarta culturii? 

Profesorul NISTOROIU: Nu, eu nu am înțeles chestia asta, 
însă... 

Cum se numeşte? 

Profesorul NISTOROIU: Ioana Anastasiu. (către A.P). Mie, 
personal, mi-ati dat o mare speranță. 

ADRIAN PĂUNESCU: Cum. Că am zis eu că hotărăsc soarta 
culturii? 

Profesorul NISTOROIU: Nu... 

Domnilor, e un colocviu între Adrian Păunescu si Iosif Sava, nu între 
dumneavoastră şi dumnealui. 

(Flautista continuă să vorbească). 

IOSIF SAVA (către flautistă): Vă rog. Altădată voi face o discuţie spe- 
cială cu tine. Vă invit atunci. Acum e un colocviu... 

ADRIAN PAUNESCU: Domnule Sava, învățați-i pe invitații 
dumneavoastră .... 

Sunt nişte copii, care au cântat minunat. 

„„să spună numai ceea ce știu și să nu-mi atribuie ceea ce n-am 
spus. 

Nu sunt ei vinovați. În condițiile în care toată presa spune ceea ce nu 
stie, despre fiecare, e normal că... 

A, dumneavoastră dezvoltați și teoria minciunii pe față! 

A presei, care e maximă. Mi-ati demonstrat-o dumneavoastră, mi-ati 
spus, mi-ati vorbit de atâtea gazete, care v-au înconjurat de cuvinte... 

Şi ce, trebuie să facem la fel ca ele? 

In nici un chip. Dar eu îmi explic o asemenea atitudine și răbufnirea 
lor, nu? 

Ce „răbufnirea lor“ Este e simplă insolență mincinoasă. Nu am 
spus așa ceva. 

S-a înregistrat, gata! 

Vă rog mult de tot! 

S-a înregistrat și nimic altceva. 

Nu vă jucaţi! Aici nu sunt păreri artistice, aici este vorba de o 
afirmaţie, cu privire la soarta și la viața unui om. 

Credeţi că exista o atitudine mai normală, decât aceea în care să vă 
spuneți exact punctul de vedere? Eu am certitudinea că toată lumea a înteles. 

Bun. 

Bine. 

Nu e bine, e rău, dar mergem mai departe. 

Dar de ce e rău? 

Pentru că înscenările nu au dimensiune. Sunt aceleași. 

N-a fost nici o înscenare. 

Cum adică? Puneţi-mă în situaţia de a dovedi lucrul pe care eu îl 
susțin și nu mă puneti în situaţia de a mă certa cu cineva, pe care nu-l 
cunosc, pe o chestie aberantă. 

Ce puteam să fac? E o emisiune pe viu. Ce-ati fi vrut să fac? S-o opresc 
pe fetița asta, care a cântat minunat? E un copil. Ce-a făcut ea, de fapt? 

Uitaţi ce vă propun. La emisiunea viitoare, de duminică, eu nu 
vreau să fiu prezent. Dar vă trimit banda. 

Nu știu dacă duminica viitoare, dar peste câteva săpămâni, o puteti 
aduce. 

Dar eu vreau cu același public, care aude, acum, acest lucru, 
neadevărat, să-l judece, să vadă : eu am avut dreptate sau e, din nou 
minciună? 

Sunt de acord. V-am propus o nouă rundă, pentru că nu vom rezolva 
problema... 

Domnule Sava, deci, peste două săptămâni, când aveți dum- 
neavoastră timp, eu vă trimit banda. Să vedem: este sau nu adevărat? 

Peste trei săptămâni, vă promit că o să fac o paranteză și... 

Uită lumea... 

Nu uită, domnule. Am publicul meu, care nu uită și care urmăreşte și 
este atentionat şi se va uita. 

Bine. Deci, peste trei săptămâni, da? 

Peste trei săptămâni. În ziua de 8 nu fac emisiuni, în ziua de întâi l-am 
invitat deja pe domnul Emil Constantinescu, si în ziua de 15, când vine Lena 


Simfonia destinului 325 


Constante... ` 

Întrebati-o pe Lena Constante dacă a mai cântat Harry Brauner, 
pentru „Flacăra“ și pentru Adrian Păunescu, în 1973-1974. 

Și pentru asta vă aplaud, aţi înteles? Domnule Păunescu, pentru că 
rămânem la „Flacăra“ asta și la puterile pe care le-aţi avut și care ar fi putut 
fi folosite în atâtea moduri, știți ce m-a intrigat iarăși? Poate răspundeți la 
asta: că un om ca dumneavoastră a putut să-l atace, în ultimele săptămâni, 
atât de grav, pe domnul Coposu. Înţelegeti ce vă spun? la uitați-vă, vă citesc 
titlurile din „Vremea“. E foaia dumneavoastră, sunteți directorul ei! 

Haideţi, domnule Sava, spuneți, nu mai faceţi procese. 

„Corneliu Coposu torturează istoria poporului român“. Eu vă citesc 
titlurile din ultimele numere. „Dar cu delaţiunea internaţională cum staţi, dom- 
nule Coposu?“ „Și pe Goma tot din ordinul Securității l-ati turnat? “ Am citit 
doar câteva titluri. Eu vă spun asta, așa ca cititor si ca om care privesc, ca orice 
om, în țara asta, viata politică în ansamblu. Domnul Coposu mi se pare un om 
de altitudine civică și de altitudine politică. Un om care a stat 18 ani în” 
închisoare, când noi jucam fotbal, ne bucuram de viată, căutam căi galileene de 
existență, mâncam o friptură, el merită cel putin respectul nostru, cu atât mai 
mult cu cât, în multe alte domenii, și-a dovedit moralitatea. Nu credeți? 

Ba da. 

lertati-mă, vă propun acest lucru. 

Eu am să vă spun că nu am făcut, din polemica pe care am avut-o 
cu o parte a trecutului domnului Coposu, n-am făcut, deci, un titlu de 
glorie al gazetelor pe care le conduc. Dar mi s-a părut că nu e normal 
ca un om, despre care am susținut aceste lucruri, care au fost dovedite, 
așa cum am putut noi să le dovedim, să vină acum și să acuze pe cei 
care au colaborat cu regimul, să vină cu acea „tribună de luptă împo- 
triva comunismului“. A fost răspunsul meu la niște atacuri împotriva 
unei categorii largi de oameni. Eu sunt de acord cu lupta împotriva 
oricărei doctrine, cu atât mai mult cu lupta împotriva oricărei doctrine 
totalitare. Dar am crezut că, având aceste dovezi, că domnul Coposu 
a colaborat cu Securitatea, dând niște informații... Să presupunem că 
nu sunt eu cel care are dreptul să-l califice, într-un fel şi eu am încetat 
orice polemică, pe această temă. Trebuia să i le reproșez, din moment 
ce dânsul... 

Dar puteți acuza un om, care a stat 18 ani în închisoare, că a colabo- 
rat, ziceti dumneavoastră? Un om care a fost chinuit? 

Dar nu-l acuz, domnule Sava. 

Credeti că avem dreptul să acuzăm asemenea oameni, care au stat 18 
ani în închisoare, că au colaborat sau nu au colaborat? 

Dacă dânsul consideră că noi am greșit, făcându-ne, afară, așa 

cum am putut, treaba, am zis că de ce dânsul a colaborat cu cei pe care 
îi considerați torționari, când era în libertate? Dar de ce vreți să facem 
un caz din asta? 

Domnule Păunescu, nu vrem să facem un caz, dar eu vreau să 
răspundeți. 

Aveţi un ton prea justițiar și eu nu vă îngădui chestia asta. Nu-mi 
faceţi mie procese pentru problema polemicii cu... 

Eu nu vă fac nici un proces. Dumneavoastră vă apărati sublim. Câşti- 
gati pe oricine. Câștigați mereu. 

Eu nu vreau să-l acuz, Dimpotrivă, la Televiziunea Română, pe 
programul doi, în această emisiune, considerând că lucrurile sunt 
închise și că au făcut obiectul unei discuții separate, care s-a terminat, 
eu îi aduc omagiul meu domnului Coposu și mergem mai departe. 

Eu vă aduc omagiul meu, dumneavoastră, pentru tot ce ati spus acum. 

Da, dar nu mai tot răscoliți răni, că faceți ca domnul Vetișanu, în 
Senat. Dânsul a zis că „de ce l-ați acuzat?“. Am venit să răspund, și 
mi-a zis: „Aduceţi dovezi“. Și am adus dovezi, care, poate, sunt super- 
ficiale, care, poate, sunt, cum a zis domnul Virgil Măgureanu, nerele- 
vante. Dar eu le-am adus pe cele pe care le aveam. Și, cu asta, vreau 
să încheiem. 

Am înteles. 

Deci, nu am nimic de zis despre oamenii mai în vârstă decât 
mine, despre un om care a suferit atât și pe care-l preţuiesc, în primul 
rând pentru calitatea umană a domniei sale, pentru valorile pe care le 
pune în circulație, chiar scriind aceste lucruri. Sunt pagini de istorie a 
României. Dar, din moment ce dânsul a fost împotriva comuniștilor, 
împotriva securiștilor, am spus: „Domnule, cum ai fi fost împotriva 
comuniștilor și a securiștilor, când ai dat...“ 

Nu mai ziceți. 

Dar dumeavoastră m-ați pus. 

Eu am spus, pentru ca să-mi explicați. Dumneavoastră ați explicat total 
și un omagiu, pe care l-ati adus domnului Coposu, e meritoriu, cred eu. 

Așa va fi. 

Domnule Păunescu, eu am, încă, foarte multe întrebări. Sunt orele 
7,20. Aş vrea să mai vedem și o bucăţică dintr-un film pe care l-ati făcut cu 
Viorel Grecu, când aveati 34 de ani. 

Da, am fost și în situația aceasta, am avut 34 de ani. 

Vă rog, regia din studiol 6, am pus două semne într-un film care are, și 
el, peste o oră. E o declaratie foarte frumoasă. Puteti să dați drumul, tele- 
cinema-ul este liber, da? Deci, rola a doua de film, pe 16. 

(Fragment dintr-un interviu realizat în 1977). 

ADRIAN PĂUNESCU: Cartea mea de muncă este cartea unui 
poet, care a făcut gazetărie și care face, încă, și care o să facă, probabil, 
și în viitor, cartea unui om, care nu s-a sfiit să înveţe, când a trebuit să 
reînveţe, când a trebuit să reînveţe și să uite, ceea ce trebuie uitat. Cartea 
mea de muncă este o carte compusă și din cărți, și din articole de ziar, din 
reportaje, din fapte spirituale, prin care am început să fac bine faptelor de 
viață. Să fac dreptate, în limita puterilor mele, de om, învățând de la par- 
tidul din care fac parte că datoria noastră este să avem ochii deschişi spre 
viață, spre problemele oamenilor, și învățând că, până la urmă, curajul nu 
e ceva de pe altă planetă, că ești curajos numai față de cei care n-au curaj. 
Între oamenii curajoși, nu există curajos. Între oamenii curajoși, curajul 
este o stare de normalitate. Cartea mea de muncă, deci, la această vârstă, 
pe care n-am ce să fac, a trebuit s-o împlinesc, 34 de ani, este cartea de 
muncă bogată, a unui om, care a și renunțat, de câteva ori. 

VIOREL GRECU: De ce și la ce? 

ADRIAN PĂUNESCU: De exemplu, am plecat din viața literară 
în urmă cu 5 ani și ceva, am plecat de la o revistă, pentru că mi se 
părea că viaţa literară e mult mai strâmtă, în raport cu... 

VIOREL GRECU: Consideraţi că nu faceți parte din viaţa lite- 
rară? 

ADRIAN PĂUNESCU: Nu, cărţile mele fac parte din viața li- 
terară. Eu fac parte din viața oamenilor. N-am nici un fel de amestec 
în viața literară. Ce înseamnă viața literară? 

VIOREL GRECU: Aceeași breaslă a scriitorilor, din care cre- 
deam că faceți parte. 

ADRIAN PĂUNESCU: Cred că faceţi o confuzie. Nu dum- 
neavoastră. Se face o confuzie. Păi, viața făuritorilor de viori ce este? 
Să se ducă, să se întâlnească la cârciumă și să discute ce viori au mai 
făcut. Sau să facă viori și să le încerce oamenii, cei care cântă la ele, 
cei care folosesc produsul muncii lor? Viaţa literară, de dinainte de 
război, a scriitorilor, până la urmă ce este? Te întreb eu pe dumneata. 
Ce, dumneata ești interesat când se întâlnea Ion Barbu cu Tudor 
Arghezi sau dacă s-au întâlnit, ce bere se bea la Capşa? Nu ne intere- 
sează. Astea sunt amănunte. Se poate duce și un inginer la Capşa, și 
un tehnician, și un țăran (mai rar, dar se poate duce, dacă are ținută 
corespunzătoare). Dar viața literară este viața cărţilor noastre. Toată 
ziua o ținem în discuții, că vrem să facem cărți. Hai să mai și facem. 
Viaţa literară trebuie să fie, până la urmă, produsul muncii noastre. 

(Se reia transmisia din studio). 

Da. Doar atât, e un fragment si înseamnă foarte mult pentru istoria 
dumneavoastră și pentru istoria de atunci. 

E tot filmul aici şi s-au mai găsit foarte multe! Spuneti-mi... 

„Spuneti-mi ce-i dreptatea“. 

Spuneti-mi ce înseamnă să înveţi și să reînveți, asa cum gândeaţi în 
1977? 

Am reînvățat un lucru, pe care, uneori, îl uit: toleranța. 

Domnule Păunescu, dacă ati începe viata de la început, ați dori să se 
desfășoare așa cum a mers până acum? 

Nu neapărat, dar sunt convins că predestinările și-ar spune 
cuvântul și tot aceleași greșeli aș face. 

Destinul, spunea Heracilt, e în noi. 

O fi, domnule Sava, dar uneori nu-mi dau seama. 

Spuneti-mi — pentru că am vorbit de literatură — ceea ce am apreciat la 
dumneavoastră a fost nevoia asta, de a împăca toate spiritele. Și o anumită 
obiectivitate, pe care n-o are alt poet, mai ales un poet mare. De ce n-o 
încercați acum, din nou? 

Unde s-o încerc? 

În viata literară. Pentru că viata literară... 

A, da, acum cred că ar fi, din nou, nevoie de viața literară. Atunci 
mi se părea că nu e nevoie, dar acum drepturile culturii sunt... 

IOSIF SAVA (către oamenii de pe platoul de filmare): Vă rog, lăsati 
cuvintele! 

Drepturile culturii sunt atât de amenințate, încât, chiar din 
această emisiune, fac un apel către toți colegii mei oameni de cultură 
şi, în primul rând, la colegii mei scriitori să încercăm să restaurăm 
dimensiunea — care depinde de noi — a culturii. Aveţi dreptate. Acum 
vă dau dreptate. Așa este. Dacă-mi dați voie, domnule Sava, întrucât 
filmul pe care l-am adus — am lucrat două zile la un film cu fetița mea, 
care e un cap interesant — și filmul nu poate fi dat, întrucât nu sunt aici, 
am înțeles, oamenii de la... 

Ati adus, a adus Andrei un film pe VHS. Nu se poate transforma pe 
BETA, pe care merg aparatele noastre. Domnul Andrei Păunescu a încercat 
să-l copieze, cu ajutorul unor tehnicieni, acum, în magnetoscop. 

Mai avem puține minute, iar eu, dacă sunteţi de acord, o s-o rog 
pe tânăra Ana să se îndrepte încoace. 

Fetita dumneavoastră? 

Da, fetița mea. 

Uitati, îi dăm un loc. 

Da, numai că e acasă. E undeva aproape. Ana, pregătește-te, fii 
om serios și vino încoace! Ajută-l pe tata! 

E acasă, da? 

Da. 

Și are o mașină la dispoziție, să vină încoace? 

Va încerca să vină. 

Bine, să vină până la orele 8 și 10. 

Fă un desant aici, Ana. 

Ce vă rog acum, să auzim o piesă pentru clarinet, din clasa profesoru- 
lui Nistoroiu. 

(Urmează clarinetistul) 

Aşteptăm să vină Ana, nu? 

Da. 

Haideti, să-mi mai răspundeti la câteva întrebări. Spuneti-mi, domnule 
Păunescu, vă place Soljenitțîn? 

Da. 

Dar știți ce puteri demascatoare și negatoare sunt în acest uriaș al se- 
colului nostru? Papa poate a avut dreptate, când a spus că Soljenitin a fost 
un semn divin. Ăsta e rostul poetului. 

Soljenițîn nu e poet. 

E poet. 

Nu, e prozator. 

Cum și clarinetistii sunt poeți. 

Nu, cum clarinetistul nu e chitarist. 

Un poet, pentru mine, e Beethoven. O spuneți dumneavoastră în 
„Sonata lunii“. 

Trebuie să stabilim sistemul de referință, că așa, toată lumea e 
poet. 

Ce frumos spuneți acolo, în „Sonata lunii“, că lumea n-ar exista, dacă 
n-ar exista „Sonata lunii“. 

Haideţi să vă citesc o poezie. 

Nu, mai spuneti-mi despre Soljenitîn. As fi dorit eu, în dumneavoastră, 
un Soljenitîn. 

Aveţi răbdare, v-am spus că e un mare scriitor. 

Cum să am răbdare? 

Trebuie să am convingerea că asta e calea. 

Si veți fi consecvent, și atunci? 

Domnule Sava! Citesc o poezie din noua mea carte de versuri. 
Se numeşte „Parastasul“. O poezie importantă. 

Ce frumos spunea Eugen Simion, că sunteti un spirit Haciiiyahan, al 
tuturor contrastelor. Știti, nu? 

Da, foarte frumos. Si că sunt un spirit dac, care ar trebui să se 
pătrundă de geometria latină. 

Un spirit macedonskian, între sublim şi grotesc, între tragedie și farsă, 

asa spune el. Foarte frumos! 


PARASTASUL 


Biata țară, în criză financiară, 
Din picior de plai și gură de rai 
Ai ajuns maidan pentru fiecare golan 
Si tomberon pentru fiecare avorton 
Si desagă pentru fiecare inițiativă beteagă 
Si coridor pentru fiecare infractor 
i casă de fier pentru fiecare premier 
Si gazdă bună pentru fiecare minciună 
i muncă în zadar pentru fiecare gospodar 
$i profit pentru fiecare neofit 
Si dobândă mare pentiu fiecare trădare 
Si stingător numărul zero 
entru fiecare foc al lui Nero 
Si suflet caritabil pentru fiecare contabil 
Si pahar plin pentru fiecare vecin 
Ši tentația de la Apus pentru Imperiul rus 
Si lumânare de ceară 
Pentru fiecare provocare maghiară 
Si avere care încotro, pentru fiecare embargo 
Si bordel nesătul 
Pentru şoferi de la Istanbul. 
O ţara ţăranului mort, 
Ai început s-aduci grâu din import, 
Vezi să nu cumva să te zbaţi 
Să cumperi și ceva Munţi Carpaţi 
Si să vină vreun prim-ministru dezinvolt, 
Ca să importe ceva Mureș și ceva Olt. 


O, biată ţară, 

Mai mult te omoară cine zice că te repară 
Si tie ţi-e greu, că-n fața lui Dumnezeu, 
Fiecare derbedeu vrea să te facă deşeu 

Si ţi-e silă, și ti-e milă 

Și cumințenia ta de prăsilă a devenit inutilă. 


Biată țară, biată țară, 
Popor în poziție reglementară, 

Sub toată urgia planetară, 

Care, când te repară, te și omoară, 

De ai ajuns întrebare fără răspuns 

Si devii maternitate fără copii 

Şi te-au transformat în femeie fără bărbat 
Şi vor văduvie să-ți deie. 

De bărbat fără de femeie, 

Ca să fii legea fărădelege 

Si fărădelegea în plină lege, 

Semănarea de moarte în toate cele șapte arte 
Si semnul lipsei de trebuință 

Pentru fiecare știință 

Si societate cu mâinile tăiate 

Si târg cu vânzători fără sârg 

Şi fântână cu apa-ntr-o rână 

Si răstignire în fiecare mănăstire 

Şi înviere amânată pentru altădată. 

Toate te încearcă şi te subțiară, biată țară, 
Vecinii te sfâșie, salvatorii tăi întârzie, 
Românie, Românie. 


Şi din exces socotelile nu-ți ies, 

Oricine e mai bogat ca tine, 

Orice nevrednic îți ajunge sfetnic, 
Nimenea şi cu nimica ne învaţă ce e frica, 
La capătul de sus al cozii 

S-au îmbogăţit nerozii, 

Se ispășesc păcatele, 

Se fură palatele, 

Mărşăluim de-a-ndăratele, 

Dascălii de matematici sunt foarte apatici, 
Dacălii de rațiune nu mai au ce spune 
Dascălii de fugă ne declină și ne conjugă, 
Dascălii de geografie ne crucifică şi ne sfâșie, 
Dascălii de română abia te îngână. 


Biată țară, biată țară, te repară, te omoară, 
Când trăieşti în capitalism 

Ti-e dor de socialism 

Când trăiești în socialism 

Ti-e dor de capitalism, 

Dacă te-apuci de ceva, te gândești la altceva 
Si, parcă, peste toate, suferi de ubicuitate, 
Suferi de prețuri mari 

Si de plecare de cărturari, 

Suferi de un fel de transă 

Care te-a lăsat fără nici o șansă, 

Suferi de un fel de insolență NATO 
Seduso, prădato, abandonato! 

Parcă ai braţe paralitice 

Si suferi de partide politice, 

Și nu-ți revii, din nici un fel de maladii, 
Când te îmbolnăvești de nervi, 

lei nevroza și o conservi, 

Te baţi pe tine când te vezi în oglindă 

Și nu e boală să nu te cuprindă. 


Îl omorâră cum îl omorâră 
De lăsa sângele din el dâră, 
| Pe ăla de dărâma fără voia ta, 
| Dar acum dărâmă toți, 
| Că sunt și nepricepuți, și sunt și hoți. 
| Cine pe cine să mai omoare, 
Că ar trebuie să tragă fiecare în fiecare? 


Ţară tristă, țară nefericită, 

Aia nu e coroană, aia e copită, 

Pe care ti-au pus-o pe frunte, 

Ca să te umilească și ca să te înfrunte, 
Că fiecare criminal 

Învață la seral din fiecare serial 
Cinismul, lichelismul și oportunismul, 
Fanatismul, servilismul și cameleonismul 
Si mai ales pofta de crimă, 

Care ne urmărește și ne animă. 


O, țară fără noi, ai pornit înapoi, 
Vremea ta a trecut, 

Tu te-ai întors la un fel de viitor trecut. 
La ora Învierii, vin gunoierii, 

Întinde-le podul, să-ți cânte prohodul, 
Întinde-le palma, să-ți scuture sudalma, 
Boala bolnavă de o nouă gâlceavă, 
Ţară-n țărână sub mână păgână, 
Măcar rădăcina să-ți mai rămână. 
Când o fi și o fi și poate ne-om înzdrăveni, 
Să facem din noapte zi 
Si din moarte nuntă 

patima cruntă 
Si să scoale neamul 
Si râul și ramul 
Si s-audă, din fiece sat, 
Ca un ecou fidel și curat, 
Ca un parastas retehnologizat. 
Adevărat, adevărat a-nviat! 


24 iunie 1992 

(Poezia Parastasul a fost integrată în Totuși iubirea. În acest 
moment al stenogramei Colocviul continuă). 

ADRIAN PĂUNESCU: Simion era și este arhitectul generaţiei 
noastre, arhitectul lumii literare și eu țin foarte mult la el, aşa cum țin 
și la Nicolae Manolescu, dincolo de confruntările noastre politice. 

Ce bine spuneți și lucrul ăsta. Aici! 

Da, îl consider un mare critic. l-am scris o dedicație, care a 
apărut: „Lui Nicolae Manolescu, întâiul“. 

Colegii dumneavoastră de partid, colegii dumneavoastră de idei au, 
cred, nejudecătile lor. 

Și colegii lui de partid au nejudecăţi despre noi. 

Dar dumneavoastră trebuie să fiți deasupra. 

Și ei trebuie să fie deasupra. 

Tară a tuturor suferințelor, nu? Spuneti-mi, ca să rămână rădăcina 
aceea, de care vorbiti, în noi, credeți că partidul al cărui prim-vicepreşedinte 
sunteți, are un concept, ştie ce vrea? 

Domnule Sava, nu-i duceți grija! Stie ce vrea. 

Nu duc grija nimănui, domnule Păunescu. Istoria e imanentă, ati 
înteles? 

Dacă am înteles cuvântul „imanentă“? 

Nu, nu, nu. Da ati înteles ideea de imanentă pentru că am să vă citez 
un mare teoretician, care a scris recent, o carte, în care demonstrează că nu 
vine decât o epocă de democratism, de piată liberă și de capitalism. Şi de 

asta vă spuneam că sunteţi pe o poziţie revolută. Aveţi vreo soluție, dum- 
neavoastră, mai bună decât a guvernantilor actuali, decât a opoziţiei, ca să 
ne scăpaţi? 

Nu e ora programelor de partide politice, așa că vă propun să nu 
discutăm despre această problemă. Dar avem. Avem. 

Eu nu-l întreb acum pe primvicepreşedintele partidului. ÎL întreb pe 
Adrian Păunescu, gânditorul, care a venit la o confruntare. 

Da. Avem. Pentru că, dacă n-aş crede asta, n-aş fi acolo. N-aș fi 
în Partidul Socialist al Muncii. 

Adică dumneavoastră credeți că putem merge cu vechea noastră indus- 
trie? 

Cine v-a spus asta? A, cu vechea noastră industrie? 

Da. 

Ce înseamnă vechea noastră industrie? 

Vechea noastră industrie înseamnă Călărași, înseamnă Galati. 

Dumneavoastră știți ce e Călărașiul și ce e Galaţiul? Uite, vă spun 
eu, pentru că dumneavoastră nu știți. Ştiţi multe, dar asta n-o știți. La 
Galaţi e înghesuială, domnule Sava. La Galaţi vin englezii și vor să 
facă, în colaborare cu noi, niște lucruri extraordinare: să aducă la 
Galaţi să se prelucreze ceea ce au ei de prelucrat. 

Credeti că vor lucra într-o instituție de stat englezii? 

Domnule Sava, englezii nu sunt doar de un fel, să fie doar 
privaţi. Sunt şi englezi care țin la instituțiile statului, cum ar fi 
laburiștii. Nu ştiu dacă ați auzit de laburiști. 

Eu am auzit că laburiștii au etatizat căile ferate şi, după aceea, ştiţi 
prea bine că le-au dat înapoi. Mai credeti în proprietatea colectivă? 

Credem în proprietatea mixtă, domnule Sava. Și credem în pro- 
prietatea privată, care nu jefuiește în numele unui principiu mincinos. 
Noi, credem în privatizare, dar să se facă o privatizare reală. Nu e 
drept ca valorile acumulate de acest popor, deci valorile publice, să fie 
transformate într-un beneficiu pentru niște intermediari veroși. Noi 
credem în proprietatea mixtă, noi credem că nu trebuie să ne grăbim 
cu ceea ce nu este clar de la început. Păi, noi vrem, de exemplu, să 
exportăm mobilă? Ce, asta e problema noastră? O aveam și până în 
1989, se putea exporta mobilă câtă doream. Să producem și să găsim 
piețe și să nu transformăm privatizarea într-un jaf național. 

Dar dacă dumneavoastră căpătati puterea — nu e vorba de partid, aici, 
ci de ideea socialistă, dacă ar căpăta puterea — credeți dumneavoastră că o 
să găsiți modalitatea ca blocurile din Piata Victoriei să fie date celor care... 

Da, am și găsit-o. 

Cum? De unde ati găsit-o? Banii de unde-i găsiți? 

Aveţi răbdare, aveţi răbdare, haideţi să vă spun. Mingea e direct 
la plasă. 

Toate mingile mele au fost în plasa dumneavoastră. 

Unele în plasă, altele sunt în plasă, sus. 

Dar nu vor cădea în coș. 

Domnule Sava dumneavoastră aţi auzit de Hododi şi de 
DUREF? 

De DUREF am citit azi. 

Bun. Noi am sprijinit şi noi sprijinim DUREF-ul. Deci, această 
transformare a gunoiului în marmură, în cărămidă, în lemn, cu care se 
va putea construi, în România, până la nivelul de 40 la sută din 
preţurile actuale. Vom putea relansa economia națională. Și cu 
DUREF-ul, și cu celelalte fabrici pe orizontală. Eu cred în asta. Putem 
termina blocurile. Putem face un pariu național, dacă vreți. Și ieftin 
(mult mai ieftin decât materialele existente, pentru că nu consumă 
energie multă), și la îndemâna noastră. 

Utopia dumneavoastră științifică... Aici am sute de obiecțiuni pentru 
că, de o viată întreagă... 

Dar știți despre ce e vorba? 

Nu stiu, că n-am nici pregătirea stiintifică... 

Și atunci, de ce ziceți că e o utopie? 

Pentru că știu toate utopiile şi — iertați-mă — „maglavitismele“ dum- 
neavoastră, în plan stiintific. Acolo nu sunt de acord cu dumneavoastră. Toţi 
vindecătorii pe care i-ati înconjurat... 

„„„Şi care, toți au fost confirmaţi. 

Confirmată nu poate fi decât stiinta. 

Și de unde știți dumneavoastră ce e știința? 

Stiinta este legitatea, este adevărul. 

Şi de unde știți dumneavoastră , că oamenii pe care i-am sprijinit 
eu — de la Florea Dinu, Osipov-Sineşti, Boici, Leontopol, Ionescu- 
Dâmboviţa — de unde știți dumneavoastră că astea nu sunt confirmate? 
V-aţi interesat? Iar ați picat î în plasă. 

N-am picat în plasă, pentru că, de 20 de ani, spuneti că vindecăm can- 
cerul, vindecăm reumatismul. Și atunci v-ar fi luat americanii în 
considerație, și francezii, și englezii... 

Păi, au luat. 

Și n-aţi vindecat nici una din aceste boli. 

ADRIAN PĂUNESCU: Haideţi, domnule Sava, ăsta e dilentan- 
tism. 

Asta e dilentatism. 

CORNELIU BOICESCU (către Iosif Sava): Suntem în plasă. 
Aproape de la începutul emisiunii, ne aflăm în plasă... 

Domnule, vă rog, nu-mi dati și dumneavoastră lecţii, că aştept mâine 
30 de ziare din toată tara... Lăsaţi-ne, acuma. V-am chemat ca muzicieni, 
atâta tot. 

CORNELIU BOICESCU: Da, să fim spectatorii dumneavoastră. 
Vă mulțumim. 

Nu ai mei, ci ai domnului Păunescu. Atâta respect merită. 

CORNELIU BOICESCU: Sigur, sigur. Dar nu mi-aţi acordat 
măcar... 

V-am acordat... 

CORNELIU BOICESCU: Dar am fi vrut să ne spunem punctul 
de vedere vizavi de ceea ce... 

lertați-mă, aș fi invitat mult mai mulți oameni, dacă aș fi avut nevoie 
de puncte de vedere adiacente, oameni de pregătirea și de factura domnului 
Păunescu. 

CORNELIU BOICESCU: Sigur. Dar aşa cum dumneavoastră... 

Acum, nu vreau să tulburaţi esafodajul ideilor. 

CORNELIU BOICESCU: Sigur, dumneavoastră cred că sunteți 
cel care considerați că tulburăm, însă noi suntem, alături de dumnea- 
voastră, niște personalități. Deci, fiecare suntem entități. 

Suntem personalităţi, fiecare. Sunt 23 de milioane de personalități care 
gândesc. 

CORNELIU BOICESCU: Dar dumneavoastră ați redus la două 
personalități. 

De astă dată, da. Săptămâna trecută am avut 7 oameni. Acum, două 
săptămâni am avut 9 oameni și acum avem 12 muzicieni. Mai avem unul, pe 
care vrem să-l ascultăm. Vă rog, puneti chitara, că acolo vorbiti mult mai 
bine ca toți. 

CORNELIU BOICESCU: Sigur, vă rog. 

Profesorul NISTOROIU: Mai ales că domnul Păunescu ne-a 
promis un lucru esențial. 

Ce v-a promis? 

Profesorul NISTOROIU: Un lucru esențial. 

Foarte frumos. 

ADRIAN PAUNESCU: Asta este fără discuţie. Lucrul pe care 
l-am zis, îl fac. 

Prof. NISTOROIU: Este esenţial pentru noi. 

IOSIF SAVA (către prof. Nistoroiu): Domnul Păunescu se suie în 

Mercedesul dumnealui si.. 

ADRIAN PĂUNESCU: Nu am Mercedes. 

Meritaţi cinci Mercedesuri. 

ADRIAN PAUNESCU (către Ana Maria, care a ajuns în studio): 
Hai, Anuţa! 

Unde o punem? Pe un scaun, așa? 

ADRIAN PAUNESCU: Nu, stă lângă mine, aici. (către Ana) 
Cum te cheamă, tată? Spune-le oamenilor! 

ANA MARIA PAUNESCU: Ana. 

ADRIAN PAUNESCU: Si mai cum? 

ANA MARIA PĂUNESCU: Maria. 

ADRIAN PAUNESCU: După ce cântă nenea cu chitara, vrei să 
cânți și tu ceva? 

ANA MARIA PĂUNESCU: Nu. 

ADRIAN PĂUNESCU: Bine. 

Domnule Păunescu, am să vă pun o întrebare. Mare fortă aveti, în pu- 
terile astea actoricești ale dumneavoastră. Și eu mă socot un fel de actor, 
până la urmă. Contează mult să fii actor. 

Care e forța actoricească, aici? Asta e de-adevăratelea! 

A, stiu, dar nu mă refer la momentul ăsta. Nu legati... 

Cred că ați nimerit greșit cu întrebarea, atunci. 

N-am nimerit. Toate întrebările sunt gresite. 

Dumneavoastră știți cât prețuiește pentru mine ea? 

Dar stiti ce sânge de actor curge în dumneavoastră? E una din marile 
virtuți pe care le aveti. 

Si ce să zic eu, domnule Sava? 

Ce să ziceti? E minunat! 

Vă accept cu plăcere și laudele, dacă tot m-aţi atacat tot timpul. 

Deci ultima chitară. 


(Urmează chitaristul) 

Da, domnule Păunescu, minunată ar fi viata, dacă, în cenaclurile dum- 
neavoastră, am participa la momente de o asemenea muzică, în care tristetea 
se simte adânc în noi. 

Dar nu știți nimic despre cenaclu. 

Nu. Măcar ce mi-ati arătat aici, miile de tineri care... 

Dacă n-aveţi răbdare să vedeți până la capăt! Aia e o dimensiune. 

O să am toate răbdările. Dar asta era dominant acolo. De ce negaţi 
asta? 

Ce să fie dominant, libertatea de mișcare, dinamismul? 

Nu, faptul că ati adunat mii si zeci de oameni, normal că nu poate fi... 

Dumneavoastră aţi ascultat „Rugă pentru părinți“, domnule Sava? 

Da. Am auzit-o acum două săptămâni la televiziune. Am plâns. 

Păi, de ce aţi plâns, că era o veselie acolo!... 

Nu. 

Atunci? 

Era tristețe, era „Sonata lunii“, de care vorbeați. 

Atunci de ce mă chinuți pe mine? 

Am citit ieri seară „Sonata lunii“, iar seara mi-am petrecut-o într-o 
cămăruță, în care mă retrag, la mănăstirea Pasărea, pentru că mormântul lui 
Geo Bogza care e acolo, n-are o floare, nimeni nu vine la el. Și doamna mea 
a pus, azi-dimineată, o floare. M-am dus şi mi-am pus „Sonata lunii“. Pentru 
că e cel mai important lucru. 

A scris Ianis Ritsos, acum vreo 30 de ani, un poem genial despre 
„Sonata lunii“. 

Tot „Sonata lunii“ se numeste. 

Stiu, tocmai. M-a înnebunit. E ceva extraordinar! Ţin minte un 
oraș de calcar și „Sonata lunii“ peste orașul de calcar. 

Și de ce să nu ascultăm „Sonata lunii“ și o piesă tristă, în cenaclurile 
dumneavoastră? 

Dar nu știți. 

Dar ce vă propuneați de acum înainte... 

Domnule Sava, cenaclul „Totuși iubirea“ va exista, începând cu 
luni, 9 mai, sau nu știu când va fi. Sper nu fie 10 mai. 

De ce nu fie 10 mai? 

Nu vreau eu să fie 10. Nu vreau să încep cu nota maximă. 

Da. Vorbeam de sinceritate. Ce frumos era, dacă ati fi continuat tot 
timpul cu sinceritatea! Ati câștiga imens. 

Da? 

Da. 

Si ce ar trebui, să fiu de acord cu dumneavoastră? 

Nu cu mine. Eu pun întrebări. 

Dar dumneavoastră sunteți cheia bunului simt, nu? 

A, nu, suntem, nici unul dintre noi, reprezentantii... 

Dar câteodată sunteti. 

Câteodată, normal. 

Aţi văzut, în filmul acesta de care vorbiți, și care e acolo, ați 
văzut scena cu „Rugă pentru părinți“? Aţi văzut cum e filmată? 

L-am văzut acum două zile. 

Bine, nu mai e timp acum, vin ştirile din lume. Ana s-a solidari- 
zat cu dumneavoastră şi nu vrea să cânte. (către Ana) Nu vrei să cânți, 
tată? 

ANA MARIA PĂUNESCU: Nu. 

ADRIAN PAUNESCU: Bine. Asta e mare lucru. 

Domnule Păunescu, nu mai pun muzică. Mai avem încă 8 minute. Dar 
auziţi ce spune Eugen Simion, pentru că am răsfoit, aici, notitele mele în 
legătură cu spiritul macedonskian, cu contrastele lui Adrian Păunescu. „Și 
ce este, în fond, poetul — spun acest frumos omagiu — dacă nu cel care, cu 
ajutorul metaforei, vrea să refacă unitatea, armonia existenţei? “ Ce faceți 
pentru asta, domnule Păunescu? 

Scriu, lupt, acum 3 ani și patru luni am făcut acest copil, pentru 
armonia lumii. Asta fac. Mai mult nu pot. Ajut cauzele, care mi se par 
demne de ajutor, şi, din păcate, îmbătrânesc. Simt acum că am obosit. 

Spuneti-mi câteva nume de poeti, din generația dumneavoastră și mai 
tineri, pe care-i pretuiţi. Cred că oamenii vor să asculte și asta. 

Cred că generația trăitoare astăzi, în cărțile de literatură și pe 
pământul țării, generația născută public după 1960, '70, '80, '90, este 
o generație divină. E al treilea mare moment de cultură națională. Am 
crezut asta și despre alte domenii ale spiritului și despre muzică și 
despre pictură, şi despre sculptură. Dar cu atât mai mult cred despre 
poezie și proză. Cred că, de la genialul nostru precursor, Nicolae 
Labiş, la genialul nostru precursor Nichita Sănescu la marii poeți loan 
Alexandru, Marin Sorescu, lon Gheorghe, cel mai mare poet politic 
român (acesta este Ion Gheorghe, după părerea mea), Ana Blandiana, 
Constanța Buzea, Gabriela Melinescu, Ileana Mălăncioiu, Mircea 
Dinescu și alți numeroși mari poeți, pe care, în clipa asta, îi... (Ana 
Maria îl şopteşte ceva la ureche). Bine. Spune frumos sărut mâna și 
mergi. Îmi place că nu-ţi place publicitatea. (A.P. reia discuţia cu Iosif 
Sava)... la prozatori de geniu, cum este Fănuş Neagu, cum este Ste- 
fan Biaaleseu, cum este Dinu Săraru, cum este D. R. Popescu, 
Augustin Buzura și alții, care, mă rog, îmi scapă acum. — Fireşte, nu-l 
uit pe Marin Preda, pe Eugen Barbu, pe Petru Dumitriu — literatura 
română a dat, cred eu, semnul rezistenţei ei la toate dogmele și încer- 
cările de uniformizare. Vreau să spun, la această emisiune, un episod 
de mare demnitate a literaturii române. La începutul anilor '70, Marin 
Preda a aflat de la mine că Nicoale Ceauşescu vorbise de nevoia rein- 
troducerii realismului socialist. Și mi-a zis: „Ce facem, monger?“ l-am 
spus: „Domn” Preda, haideţi să protestăm, haideţi să facem ceva“. În 
sfârșit, am cerut să mergem la Nicolae Ceaușescu. Ne-a primit foarte 
repede. Si, acolo, Marin Preda, când a.intrat, avea buzele vinete, era 
congestionat. Ceaușescu care se purta foarte atent cu Marin Preda, l-a 
întrebat: „Ei, de ce v-aţi hotărât să veniți? De ce v-aţi grăbit încoace?“ 

Preda a zis: „Tovarăşe Ceaușescu, am venit să vă spunem că am înțe- 
les că vreți să reintroduceți realismul socialist. Aș vrea să vă spun — 
ştiu că aveți treabă multă și nu vreau să vă deranjez — că, dacă reintro- 
duceți realismul socialist, eu mă sinucid“. „Bine, zice Ceaușescu, să 
stăm de vorbă“. „Nu, noi am venit să vă spunem doar asta. Noi avem 
treabă, știm că aveți și mai multă, treburile țării. Dar, dacă reintro- 
duceți realismul socialist, eu, Marin Preda, mă sinucid“. Spun asta 
pentru că a circulat despre Marin Preda, după moartea lui și, mai ales, 
după 1990, ideea că a fost un egoist, un țăran mijlocaș, care și-a făcut 
numai treburile lui. Nu este adevărat. În momentele cheie, în momen- 
tele în care s-a pus în discuţie statutul însuși al libertăţii și al dreptu- 
lui de cetate al literaturii, Marin Preda a avut o replică de geniu. Vreau 
să spun că, la sfârșitul acestei discuţii, care n-a constat decât în acest 
schimb de replici, pe care Marin Preda a reușit să le și repete de câte- 
va ori, Ceaușescu a zis: „Bine, nu-l mai reintroducem“. Si am plecat. 
Am povestit asta, domnule Sava, într-o carte realizată de Eugen 
Simion, cu un titlu dat de mine, „Timpul n-a mai avut răbdare“. Era 
în vremea în care Nicolae Ceaușescu trăia și a putut afla că am reținut 
momentul în care Marin Preda i s-a opus. I s-a opus într-o problemă 
fundamentală. Vreau să vă spun că eu consider că acesta este semnul 
de sus al atitudinii scriitorilor români. În numele acestei atitudini, 
chem, cu ultima mea speranță, scriitorii la solidaritate, pentru supra- 
viețuirea culturii naţionale. 

Există baze, pentru ca această dihonie să treacă? 

Eu cred că există. Dacă vom uita greșelile pe care le-au făcut unii 
dintre noi, înainte de 1989, și unii dintre noi, după 1989 (aceștia au 
cheltuit banii în mod eronat), dacă vom trece la o viață literară a 
cărților și a destinelor, cred că se poate reface frontul literar românesc. 

Trebuie să închei, nu? Trebuie să-i multumesc domnului Adrian 
Păunescu, pentru această. captivantă seară. Veti căpăta si dusmanii mei, şi 
prietenii mei, asa cum eu îi voi căpăta pe ai dumneavoastră. 

Mă consolează că și dumneavoastră vi se va întâmpla același 
lucru. 

Aș vrea să revin doar la cuvântul dumneavoastră și la întâlnirea 
Nicolae Ceaușescu — Marin Preda. Poate Marin Preda s-ar fi sinucis dacă 
s-ar fi introdus realismul socialist. Poate că vine un om de talia lui Nicolae 
Ceaușescu și spune: „Bine, renunțăm! Renuntăm la idealurile acestea, ale 
realismului socialist“. 

A, nu confundați metoda obligatorie de creație a realismului 
socialist, cu ideea socialistă care este o idee care, de la începutul lumii 

Realismul socialist a fost un avorton, domnule Păunescu. 

Mie îmi spuneți? Eu nu v-am spus ceea ce am spus eu, la întâl- 
nirea aceea, că nu vreau să mă laud. 

Și socialismul a fost o utopie, domnule Păunescu. 

Domnule Sava, Lăsaţi-mă să cred ceea ce vreau eu și nu mai 
insistați, că nu reușiți. Nu mă las dus de nimic, nici de frică, nici de 
milă. Eu cred că lumea fără ideea socialistă (eu nu vreau o lume 
socialistă, că nu se poate și nu pot să cred într-o utopie ca asta), dar o 
lume fără ideea socialistă, este o lume invalidă, o lume sălbatică. Prin 
ideea socialistă înțeleg ideea că omul are dreptul la un minimum 
garantat. 

Dar stiti care socialism? Cel al lui Bernstein, cel al lui Willy Brandt. 
Acela e socialismul. 

Și atunci ce aveţi cu socialismul? 

A, pentru că tentaţiile dumneavoastră merg spre vechile formule comu- 
niste. 

De unde știți dumneavoastră asta? 

Nu ştiu. 

Nu, vreau să știu de unde știți. 

Eu v-am pus o întrebare. 

Nu știți, dar spuneți. 

Iată că nu v-am auzit întru totul. Dar închei. Astept o nouă rundă Și 
cred că o veți face curând. Vă propun o serie de tineri, care să vă pună între- 
bările pe care au vrut aceşti tineri să vi le pună astă-seară. 

Dar întrebări, nu afirmaţii care nu se susțin. 

O afirmatie e o întrebare. Vă multumesc, domnule Păunescu, pentru 
această captivantă seară. 

Îmi dați voie să spun o strofă? 

Vă rog. Doamna Miricioiu, dumneavoastră dați drumul la generice, 
pentru că vin „Actualităţile“ de la ora 20. 

Nu, că nu e strofa mea. E strofa lui Eminescu: „Nu credeam sä- 
nvăț a muri vreodată, / Pururi tânăr înfășurat în manta-mi / Ochii mei 
înălțam visători la steaua singurătăţii, // Când, deodată, tu răsăriși în 
cale-mi / Suferință, tu, dureros de dulce, / Până-n fund băui voluptatea 
morții neîndurătoare. // Jalnic ard de viu, chinuit ca Nessus / Ori ca 
Hercul, înveninat de haina-i / Focul meu a-l stinge nu pot, cu toate 
apele mării...“. 

(În încheierea stenogramei din revista „Totuşi iubirea“ a mai 
apărut și o altă casetă cu un text pe care-l reproducem: 

„Cine rămâne la spectacol, rămâne numai din propria sa voință, 
cu riscul pe care și-l asumă ca persoană morală, în deplină libertate“. 

Stenogramă a celor spuse de Adrian Păunescu pe scena Cenaclu- 
lui Flacăra de la Ploiești, din 15 iunie 1985, de la începerea furtunii și 
până la sfârșitul spectacolului: 

„Vă mulțumim foarte mult și continuăm, chiar dacă avem semne 
rele de la norii de deasupra. Semne foarte rele. Aceste fulgere care pun 
în primejdie spectacolul și sunt riscante pentru cei ce stau la spectacol. 
Cei care doresc să plece, sunt rugaţi să o facă. Cine rămâne la specta- 
col, râmâne numai din propria sa voință, cu riscul pe care și-l asumă 
ca persoană morală în deplină libertate. Eu aș vrea personal să plec, 
dar nu o fac pentru că sunt niște oameni aici, care au venit la un spec- 
tacol pe care-l conduc și-l realizez. Să lăsăm publicul să salute norii. 
Este îngrozitor de ghinionistă toată întâlnirea noastră. Poate că trebuia 
să o facem și atunci când avea şi mai multă nevoie de ploaie câmpul. 
Cenaclul Flacăra este un fel de cenaclu al ploilor. Unde mergem, 
plouă. Probabil că vom fi trimiși în Sahara s-o colonizăm cu ploi. 

lese) Împreună cu oamenii de autoritate ai municipiului Ploieşti 
încercăm să găsim o soluție să vedem dacă n-ar fi mai bine să ne reve- 
dem într-una din zilele săptămânii viitoare. Totuși aceste fulgere, aces- 
te trăsnete există. 

(...) Realmente, nu știu ce decizie să luăm, pentru ca să vă satis- 
facem și pe dv. și să nu primejduim viața nimănui. În orice caz, în ceea 
ce mă priveşte, nu am cum să plec atâta timp cât publicul e de față. 

(...) Da, pe Sorina (Hașigan) fiți de acord să o protejăm, să o du- 
cem undeva în tribună și să fie protejată, împreună cu părinții ei, care 
au venit de la Sălişte aici să o proteguiască și să continuăm spectaco- 
lul. Să sperăm că Dumnezeu va ţine cu noi, deși văd că unde mergem 
plouă. Avem un ghinion nemaipomenit. Vă dați seama ce frumos ar fi 
dacă ar trece acum totul și am putea lua lucrurile de la capăt și ar fi o 
noapte nemaipomenită a noastră? Puştoaico, tu ai sânge din toate 
ploile! 

(...) Ne gândim ca, în scurtă vreme, să oprim spectacolul. Este, 
probabil, în curând imposibil să continuăm. Furtună mare la 
Ploiești!!! 

(...) Cenaclul Flacăra va reveni în municipiul Ploiești, 21 iunie 
1985, la orele 19. Scena este prăbușită!!! 

(...) Cu aceasta Cenaclul Flacăra se încheie. Vă salutăm cu 
dragoste și sperăm să vină vreme mai frumoasă vineri, 21 iunie 1985. 
Vă mulțumim pentru eroismul cu care ați înfruntat furtuna și vă rugăm 

să mergeţi acasă. Noapte bună tuturor!“. 

N.R. în spaţiile marcate cu paranteze și puncte-puncte, adică 
între paragrafele care reproduc cele spuse de A.P., s-au cântat piese 
muzicale cerute de public. De fapt, publicul a pretins în permanenţă, 
așa după cum se poate auzi pe bandă, ca spectacolul să continue.) 


Transcrise după textele publicate în revista "Totuşi iubirea” 


ANDREI PIPPIDI 
N-avem nici unul dreptul să ne impunem ca exemplu 


16 martie 1996 


IOSIF SAVA: Stimaţi auditori ai reuniunii noastre, începem Serata. 
Am fost azi deconspirat și am trecut de altfel şi pe generic... Un nou ziar, pe 
care îl văd azi pentru prima oară — „Actualitatea “ se numește (arată foarte 
frumos), scos de un grup de excelenți reporteri care au lucrat, multi dintre ei 
la „Informaţia Bucureştiului“ și după aceea la „Libertatea“, anunță astăzi 
subiectul întrunirii, citez: „Iosif Sava are pregătit în această seară un invitat 
special — profesorul universitar doctor Andrei Pippidi. Surpriza unei atât de 
interesante discuții poate să-și prelungească efectul asupra dumneavostră — 
melomahnii, — și să o anunțe pe cea de a doua, prezenta în emisiune a unei 
eminente eleve a Artei Florescu, profesoară care de curând a împlinit 75 de 
ani. Ne-am obisnuit deja cu emisiuni de calitate, dar aceasta se anunță cu 
adevărat specială. „Am și eu certitudinea că se anunță această serată cu 
adevărat specială, ținând seama de interlocutorul nostru. 

De ce am beneficiat astăzi de profesorul Pippidi, săptămâna trecută 
Editura Du Style — excelenta editoare care este Doina Uricariu — a lansat 
volumul de convorbiri al doamnei Turconi cu Geo Bogza. Am găsit în aceste 
pagini o frază ademenitoare pentru mine, despre inteligența deosebită a pro- 
fesorului Andrei Pippidi; găsesc recomandarea făcută special de Geo Bogza 
acum câtiva ani ca profesorul Andrei Pippidi să-si ia locul în Academie; gă- 
sesc dragostea imensă a lui Geo Bogza pentru tânăra generatie si capaci- 
tatea lui de a depista în toate timpurile realele talente, realele forte ale 
intelectualității românesti. 

O altă carte fundamentală pentru colocviul nostru din această seară... 
Am citit-o cu fervoare, aș spune — Rezerva de speranţă — o carte de eseuri a 
istoricului Pippidi, care ne-a dăruit în ultimii ani zeci de pagini excepționale 
de analiză în planul istoriei, o carte de eseuri, o carte de însemnări de după 
evenimentele din decembrie 1989 şi care luminează din plin personalitatea 
intelectuală, personalitatea politică a profesorului Andrei Pippidi. 

lertați-mă pentru această introducere, stimate profesore, pentru că 
pregătesc o emisiune despre Bogza aş vrea să ne spuneți un gând despre 
Bogza. 

ANDREI PIPPIDI: Da, firește... Nu pot să vă ascund că am fost 
mișcat, tulburat, de ceea ce pentru mine e ca un mesaj de dincolo de 

mormânt... Fiindcă nu-l mai revăzusem pe Bogza în ultimii ani... 
corespondam într-un fel... Mi-amintesc răspunsul lui cordial, spiritual 
şi aşa de cald, cu o notă așa de special-umană la telegrama de felicitare 
pe care tatăl meu și cu mine o trimiseserăm la o aniversare — una din- 
tre aniversările târzii, dar nu chiar una dintre ultimele — și la care 
răspundea „Vă doresc să trăiţi cât Cella Delavrancea!“ 

.. Are cuvinte foarte frumoase despre profesorul Dionisie Pippidi. 

Da, au fost prieteni și era între ei o înțelegere, o afecțiune reci- 
procă, iar eu am crescut cu sentimentul că orice apariție a lui Bogza 
este un spectacol impresionant. A-I asculta vorbind — chiar dacă eram 
între alții în sală și nu mă apropiam de el — era adânc emoționant. Îi 
ascultam glasul profund, cu cadențe rare, ca un clopot și nu puteam 

să-mi stăpânesc o adeziune așa de completă la ce spunea, încât deve- 
nea devoțiune. Cu sentimentul ăsta l-am urmărit ani de zile și îi 
spuneam ; zilele trecute lui Sorin Vieru, fără să exagerez, cred, că a fost 
un reper în viața mea. Așa încât, aceste cuvinte despre mine, care din 
partea altcuiva ar fi fost oricum măgulitoare, venind de la Bogza mă 
copleşesc și mă umplu de recunoștință. 

Ati amintit de Sorin Vieru... are o postfață excelentă... 

E un om de o rară delicateţe... 

Bogza vorbeste tot timpul de Sorin Vieru și de soția domniei-sale... 

Dar vedeți, au vorbit atunci, cred că joia trecută, nu joia asta, într-o 
emotionantă adunare, la care au luat parte foarte multi dintre intelectualii de 
marcă ai Capitalei, au vorbit Ana Blandiana, Romulus Rusan, Costache 
Olăreanu, un arhitect Fodoreanu care a fost în preajma lui... 

Vă referiti la discuția despre carte... 

Da, la lansarea cărții făcută de Doina Uricariu. A vorbit Alexandru 
Paleologu... la un moment dat s-a ridicat un om care mi-e foarte drag, dar 
care rămâne un iacobin, chiar dacă e cu sens invers, așa... — Stelian Tănase 
— și a spus, spre surprinderea tuturora, într-o seară care putea fi omagială 
total, dar, cum suntem obișnuiți cu toate, am auzit și un asemenea cuvânt... 
Casa Americii Latine e fosta casă a lui Emil Bodnăraș... spune: Domnilor, 
știți că în casa asta — am documente și a demonstrat și eu cred în toate doc- 
umentele lui — s-a spus despre Geo Bogza de dinainte de război, că alături de 
Alexandru Sahia este, într-un fel, omul Cominternului si că putem avea 
încredere în el... După aceea a spus că trebuie să-l judecăm pe Bogza după 
toate atitudinile sale antitotalitariste — Bogza a fost un mare antifascist, dar 
să nu uităm toate greselile lui, să nu uităm articolul în legătură cu Stalin — și 
acesta există, să nu uităm Meridianele sovietice... s.a.m.d. 


Da. 


După părerea mea n-a umbrit în nici un fel chipul lui Bogza — Bogza e 

un complex al acestui veac, dar eu aș vrea să aud opinia dumneavoastră... 

O clipă. „„. Eu nu eram acolo, deci pot numai să bănuiesc ce do- 
cumente invocă Stelian Tănase, dar în general aș spune că trebuie să 
folosim cu prudență, chiar cu neîncredere, documentele care sunt 
rapoarte de poliție. Dacă el a citit în rapoartele Sigurantei că Geo 
Bogza era agent KGB, asta nu înseamnă că era agent KGB. 

Nu. Exagerăm. Nu. Într-o ședință a unui for de partid comunist, nu stiu 
cum s-a întâmplat, în '68, s-a spus... 

Putem avea încredere în tovarășul Bogza. Asta-i adevărat. Asta-i 
adevărat. Bogza era unul dintre jurnaliștii tineri absolut câștigați de 
cauză şi când s-a dus în Spania, de asta s-a dus: ca să-și dea seamă de 
ceea ce se petrecea acolo dintr-un punct de vedere care nu era numai 
al Spaniei republicane — poziţia altor oameni de o mare atitudine 
morală, care au dezaprobat fascismul, franchismul și chiar din punc- 
tul de vedere al comunismului despre care un om ca Bogza nu putea 
să știe încă ce înseamnă procesele de la Moscova, ce soartă vor avea 
mulți dintre acești luptători din Spania când se vor întoarce acasă... Nu 
am da seamă despre personalitatea lui Bogza cu acea cinste care-l ca- 
racteriza și pe care ar fi cerut-o de la noi, dacă n-am recunoaște că 
tinereţea lui întreagă și o bună parte din vârsta lui matură a fost anga- 
jată sub acest steag, pe care el nu l-a renegat. Mi se pare că o 
recunoaște şi în carte, așa că nu e vorba de dezvăluiri, de secrete pe 
care nu le-ar fi știut nimeni până acum ş.a.m.d. Vreau să vă povestesc 
în privința asta o întâmplare care îmi vine în minte dintr-o copilărie 
îndepărtată: urmăream apariţiile lui Bogza în Contemporanul și ele 
erau uneori de proză, alteori de versuri. Și când erau de versuri erau 
uneori poezii cu subiect politic care mi se păreau și atunci ridicole și 
care ar face pe oricine să râdă în hohote acum: una despre minerii din 
Cuba (era după lovitura lui Fidel), alta despre Lumumba — spunea că 
aflând de moartea lui Lumumba s-a simţit ca elefantul înnebunit de 
furie care smulge cu trompa copacii din rădăcină... De ce povestesc 
întâmplarea asta?! Că după câteva zile mi s-a întâmplat să intre într-un 
salon unde eram — asta se întâmpla destul de des în anii aceia, sfârși- 
tul anilor '50-'60 — și oameni mai noi, intelectuali, să zicem, 
convertiți, trecuți „pe linie“ și vestigii ale vechii societăți, care, evi- 
dent, asistau cu un zâmbet sarcastic la asemenea exhibiții, care li se 
păreau de prost gust. Şi atunci, bătrâna doamnă Corina Gheorghiu, 
care era nepoata directă a lui Heliade Rădulescu, l-a apostrofat pe 
Bogza și i-a spus: „Cum, domnule, am citit în ziar că dumneata ai 
suferit cea mai mare tragedie a vieții dumitale când a murit Lumumba. 
Dar când au luat rușii Basarabia, dumneata unde erai?“ Ceea ce, spus 

cu o voce răsunătoare, trebuie să fi aruncat o oarecare răceală în 
asistență. Ei, se întâmplau asemenea scene... 

Bogza a răspuns? 

Nu știu. Să zicem că atunci și-a primit pedeapsa pe care o meri- 
ta. Altă pedeapsă nu văd pentru el. 

Da, domnule profesor... V-as mai pune încă o întrebare... pentru că am 
început o paranteză Geo Bogza... Ati vorbit de procesele din '37, despre par- 
ticiparea lui în Spania, despre antifascismul lui în general... ați amintit toate 
ideile acestea cu Lumumba... Dar avea dreptul Bogza la o asemenea înselă- 
ciune, mintea lui atât de limpede, cinstea — n-avem nimic de reprosat din 
punctul ăsta de vedere. Bogza ştia în '37, o spune și în carte — stia ce se 
întâmplă la Moscova și stia care-i reacția stalinistă. 

Atunci n-am vorbit cu el despre asta, dar am vorbit cu alți 
oameni de vârsta lui și care avuseseră același crez politic. Probabil că 
şi-au făcut socoteala greșită că răul cel mai mare, care era dincolo — 
răul hitlerist — îi obliga să se solidarizeze chiar cu o cauză care nu e 
integral a lor. 

Bine, dar Bogza în '37-'38, cu intuitia lui, cu puterea lui premonitorie 
putea să înțeleagă că alianța mare în acei ani e dintre Hitler și Stalin... 

Nu... Nimeni n-a văzut venind asta. A fost șocul secolului. 

Dar au fost istorici români, au fost politicieni români care aveau 
intuitia asta și înțelegeau, după Titulescu... 

Nu. Pot să spun altceva. Pot să spun că Nicolae Iorga, a doua zi 
după încheierea acestui pact, — pe care nu-l prevăzuse, că nimeni nu 
l-a prevăzut — a avut intuiţia a ceea ce urma. Și articolul lui, articolul 
de comentariu al acestei înțelegeri monstruoase care se încheiase, se 
cheamă Tilsit prin trimiterea la pactul dintre Napoleon și Alexandru. 
Era un fel de a spune „în câţiva ani se va repeta campania din 1812 și 
armatele înzăpezite pe care le cuprinde crivățul în cleștele lui“ — ceea 
ce s-a întâmplat. 

Da... Dar, nu-si puteau da seama — Iorga și toți ceilalți mari vizionari 
ai timpului că ajutorul pe care Stalin îl dădea lui Hitler era substantial pen- 
tru Germania hitleristă? 

Era un secret așa de bine păzit... 

Cum păzit, când toată granita poloneză era trecută zi și noapte de 
vagoanele cu benzină, cu grâu... 

Asta o ştiţi dumneavoastră acum... Aţi știut-o atunci? Aţi văzut 
dumneavoastă camioanele trecând? 

Eu aveam patru-cinci ani... 

Ei, tocmai... Nu. În privința asta pot să vă spun ceva — nu e mare 
lucru, dar e un amănunt interesant: Carol al II-lea a făcut o vizită la 

Londra, care cred că se plasează în '37 și, stând de vorbă cu Eden, care 
era deja secretarul de stat britanic, i-a atras atenţia asupra pericolului 
care poate să se ivească, al unei alianțe germano- -sovietice. Și când 
Eden n-a vrut să-l creadă, Carol al II-lea i-a spus „Dar eu am 
informaţiile chiar de la Inteligence Service“. Și nici așa n-a vrut să-l 
creadă, pentru că nu vroia să-l creadă. 

Pentru că el n-avea informatii de la Intelligence Service... 

Ei da, asta este! 

V-am înteles. Mai rămânem în paranteza aceasta cu Bogza... 

„Oamenii vor să fie înșelați““... 

Amară e ideea aceasta... Și acum vrem să fim înselaţi?! 

Nu un om sau altul... popoarele vor să fie înșelate. 

Da... E foarte gravă aserțiunea pe care ati rostit-o... Mai am un singur 
lucru cu Bogza — voi discuta, vă spuneam peste două săptămâni, în mod spe- 
cial... cu tot acel Sanhedrin... 

Dar spuneti-mi, de două ori o spune aici, că alături de multi alți tineri 
pe care îi numeşte, (si numeşte muzicieni foarte interesanti, iarăşi cu putere 
axiologică o face), doreşte ca nepotul lui Nicolae lorga — nu numai pentru 
asta — și fiul marelui profesor Dionisie Pippidi — nu numai pentru asta — ci 
pentru știința dumneavoastră — să fie membru al Academiei. De ce nu sunteți - 
membru al Academiei, domnule Pippidi? 

Eu cred că mai am 20 de ani de așteptat. 

Dar sunt şi oameni mai tineri ca dumneavoastră în Academie la ora 
asta, știți? 

Sunt puțini. Am citit recent un studiu „demografic“ făcut asupra 
Academiei Române între 1989 și 1994... este un articol destul de 
amuzant al domnului Vladimir Trebici care a ajuns să fixeze vârsta 
medie a membrilor titulari și a membrilor corespondenți. Titularii au 
peste 75 de ani, corespondenţii au 67. Eu abia am împlinit 48. 

Domnul Trebici lucrează cu metodologii... demografice... 

Tocmai. Astea sunt adevăruri care nu pot fi tăgăduite. Și dânsul 
cred că a ajuns după 70 de ani membru al Academiei. 

Domnul Trebici care cred că are 80 de ani recent împliniti... 

A! Atunci se ține bine... E o vârstă verde! 

Se tine exceptional, se tine foarte bine, dar ar putea milita, conform 
statutului Academiei, care prevede, se pare, că trebuie să fii tânăr ca să fii 
membru al Academiei și nu numai la senectute să ai un fotoliu. Dar spune- 
ți-mi cine sunt membrii Secţiei de istorie a Academiei, în general... 

Cred că ar deveni prea personală discuția... 

A înșira numele astea... Ce vreau să vă spun este că în general 


A 


mișcarea în '90 a fost de îndreptare a unor vădite injustiții și 

injustițiile cele mai flagrante se făcuseră față de oameni foarte în 
vârstă. Deci, au intrat în Academie — absurd, în poziția de membri 
corespondenți — oameni care aveau 90 de ani. Tatăl meu așteptase 26 
de ani membru corespondent. A devenit titular la vârsta de 85 de ani. 
Așa încât... Academiile sunt așa: e o parte de capriciu dacă vreți, o 
parte de justiție... 

Poate mai curând în acea americană, în care dai niște bani şi devii 
membru al Academiei din New York. 

Nu. Nu dai niște bani... Academiile americane sunt altceva. 

Aceea nu cere bani, aceea din New York de pildă. 

Ar trebui, efectiv, să avem și așa ceva. Adică sunt asociații de 
lucru și de administraţie a științei. Forurile de consacrare s-au creat în 
Europa, pe un model care e cel francez și care totdeauna a implicat 
mai mult sau mai puțin, o poziție de alianță cu statul sau, de compli- 
citate cu statul. Și asta face că și astăzi — să nu ne ascundem — numai 
oamenii cu anumite convingeri politice intră în Academie, iar alții 
sunt ținuți la ușă. 

În Academia franceză? 

Nu. Vorbeam de cea română, domnule Sava... 

Dar ce, în Academia franceză e altfel?! 

Pentru cea franceză nu pot să pun mâna în foc. Nu aspir la 
Academia Franceză. 

Dar avem atâtea partide... Ar fi normal să împărtim şi acolo, măcar, 
locurile între partide, până la urmă, nu?! 

Nu pot decât să vă spun că înainte de război a fi un om politic 
cunoscut nu împiedica pe nimeni să intre în Academie. Acum se pare 
că statul interzice, să zicem, domnului Manolescu, care este șef de 
partid, cum știe toată lumea, să intre în Academie. 

E stupidă ideea, iertați-mă! 

Păi, eu vă iert. Să vă ierte alţii, cei care o cred... 

Da... E stupid, pentru că atunci nici Nicolae Iorga, nici atâția mari 
oameni care au făcut politică... 

„.„ N-ar fi intrat în Academie... 

N-ar fi intrat în Academie, nu?! Și Nicolae Iorga, bunicul dumnea- 
voastră înainte de toate. 

Bine, domnule profesor... Am început cum trebuie, adică să atragem 
lumea, să se uite la noi, să asculte şi muzică, și poate discutăm și despre mu- 
zică, dar importantă este prezenta unui om ca dumneavoastră, un om, eu aș 
spune, încă din tânăra generatie, la acest colocviu... 

Stiti ce aş dori acum... Înainte de a ataca câteva probleme pe care le 
abordaţi în această carte de eseuri... să spuneți câteva cuvinte despre lorga. 

Știu că vă este greu, dar în ultima vreme ascultăm atâtea, citim atâtea, încât 
este normal să auzim și... părerea unui tânăr istoric. Ce a însemnat pentru 
dumneavoastră faptul că sunteți nepotului uriașului Nicolae Iorga? 

M-aţi întrebat asta și data trecută când ne-am întâlnit, și răspun- 
sul meu nu poate fi altul decât atunci. A însemnat o foarte grea dato- 
rie, a însemnat interdicția absolută de a-l face de ruşine. Asta-i tot... 

Dar aţi devenit istoric pentru că sunteţi nepotul lui Iorga? 

Nu. Am devenit istoric, pentru că am crescut într-o casă plină de 
cărți de istorie — erau ale bunicului meu, erau ale tatălui meu... Am 
învățat să citesc devreme; am întins mâinile în toate părțile în jurul 
meu și am dat de cărți de istorie. Și în felul ăsta am devenit istoric fără 
să bag de seamă. Într-un fel eram dinainte de a intra la Facultate. 

Liceul unde l-ati făcut? 

Liceul l-am făcut în două şcoli din București — într-una până în 
clasa a șaptea şi pe urmă restul în altă parte. Pot să spun că am avut 
parte și de profesori buni, dar nu numai de profesori buni. Învățătura 
adevărată a fost acasă. 

Vorbiti la un moment dat de uriașa bibliotecă a lui Iorga, de miile de 
volume. Unde se găsesc? 

La Institutul „Iorga“. 

Nu s-a pierdut nimic? 

Nu... Nu s-a pierdut... Nu ştiu dacă în timpul bombardamentului 
unele vagoane duse la Orăștie n-au suferit unele pierderi, dar nu e 
mare lucru. Nu. Să ne înțelegem. În 1923, deci din timpul vieții lui, în 
același timp în care dăruia casa statului — casa aceea despre care ați 
văzut că scriu și care a fost dărâmată în 1986 — și-a dăruit și bibliote- 
ca. Firește, acesta n-a încetat să crească între 1923 şi 1940. 

Ceea ce eu am avut la îndemână, moștenite, au fost dublete, au 
fost cărți care nu făceau propriu-zis parte din biblioteca lui, care erau 
oarecum pe de lături, dar care totuși aparțineau aceleiași zestre. 
Aceasta e biblioteca din 1940, nucleu al marii biblioteci a Institutul 
„lorga“, o bibliotecă unică în România. 

Iertaţi-mă o secundă... 

Doamna Stuparu, poate titrati, nu știu dacă ati făcut-o până acum, că 
la 212 12 29 colega Alexandra Chilie primeşte întrebări (si cred că vor suna 
multe telefoane), întrebări pe care le vom pune profesorului... 

Ati amintit de Casa „Iorga“... nu aceea pe care o stim noi, la sosea... 

Nu. Cea din Bonaparte, cum îi spuneam noi — pentru că este 
vechiul nume al șoselei care acum este loan de Hunedoara și unde se 
ridică acum un bloc. 

În câte tări din lume se schimbă pentru o stradă câte trei denumiri? 

Foarte bună întrebare! Asta particularizează, să zicem cazul 
românesc. Este ceva înfricoșător! Se schimbă nume de localități și, 
bineînţeles, se schimbă și nume de străzi. Pot să vă spun că e pentru 
mine o deosebită onoare să fac parte din comisia de la Primărie care 
pune nume de străzi. Din nici o comisie nu vreau așa de mult să fac 
parte ca din aceasta. 

Dumneavoastră ati pus numele de George Georgescu în Rahova, unei 
strădute cu patru case? 

Mă luaţi prin surprindere. Nu știu. 

Mi-a spus doamna Touton... Georgescu şi am rămas... 

Ei, eu n-am fost să văd ce stradă a fost botezată cu numele lui 
Gogu Georgescu. 

Era mai bine lângă Ateneu... Vă gânditi?! 

În orice caz, am fost dintre cei care au considerat că maestrul 
Georgescu merita o reparație, trebuia să aibă o stradă. Și asemenea 
acte de justiție facem, sau revenim la vechile nume de străzi. 

„Mihail Jora“ când puneti... 

Vă mulțumesc că îmi spuneți asta. Data trecută am vorbit de 
Jora. Nu e încă o lună, de când am spus „Trebuie găsită o stradă pen- 
tru Mihail Jora!“ 

Ati fost în comisie, da? 

Da. 

Trebuie găsită o Casă Mihail Jora. Există un testament Jora pentru ca 
acel imobil din strada Silvestru, unde au venit toti marii muzicieni ai 
României şi au învătat cu acest democrat și creator care a fost Jora... 

Da, o figură admirabilă! 

Ar trebui o discuţie specială despre monumente. Poate vă invit în mod 
special pentru asta. Nu numai la noi în București e important, e important în 
întreaga tară. 

Ce facem cu monumentele, ce facem cu străzile, ce facem cu 
cimitirele... 

Ce facem cu statuile pe care văd că le-am dărâmat? 

Toate astea țin de memoria unei societăți. 

Discutăm mai târziu în mod special... 

Sunt gata să discutăm acum... 

Cum de-am dărâmat atâtea statui, începând de la Dobrogeanu- 
Gherea?! A trebuit să vină Zigu Ornea să o pună la loc... Cum de am dărâ- 
mat statuia doctorului Groza, pentru care văd că cereti documente, în carte 
asa scrie. 

În carte găsiți acest articol — a fost o luare de poziție a mea, 
impopulară atunci, izolată, dar și eu am găsit cu totul excesivă graba 

cu care se dărâmau statuile... 

În Roma antică se dărâmau statuile Imperatorilor care nu mai conve- 
neau la un moment dat? 

Da. În Roma antică nu numai că se dărâmau, dar pe urmă erau 
târâte pe străzi cu juvățul de gât, ca o imagine a ceea ce se întâmpla și 
cu Împăratul viu. 

Parisul şi englezii au dărâmat vreodată statui? O statuie rămâne într-o 
epocă. 

Da. Eu nu spun că e bine, spun că s-a făcut așa. Nu trebuie să vă 
închipuiți că noi am început acest vandalism. Asta e o tradiție, dar o 
tradiție rea, cu care nu trebuie continuat. Coloana Vendôme... 
Napoleon era în vârful Coloanei Vendôme, a venit restaurația, a fost 
dat jos, pe urmă s-a întors Napoleon, statuia a fost readusă în vârful 
Coloanei, a fost dărâmată din nou de regimul următor... În sfârşit, cred 
că numai Ludovic Filip a pus-o definitiv la loc. 

Dar statuia a rămas. 

Da... n-a fost topită. Carol I a fost topit, și era o statuie de 
Mestrovici. 

Doctorul Groza şi cu Lenin stau în curte la Mogoşoaia „îmbrătişaţi “ 
pe un maldăr de gunoaie. 

Acum să vă spun ceva... Când am fost la Moscova am sperat că 
o să pot intra la Galeria Tretiakov, care din păcate era închisă pentru 
încă vreo două săptămâni și atunci, așa de dezamăgit eram că nu pot 
intra în muzeu, că am dat târcoale, am văzut că se făceau reparații, se 
lucra, era un șantier... A rămas o poartă deschisă, pe care m-am furișat 
repede și am intrat în curte, de acolo în altă curte și... ce-mi văd 
ochii?! — după un zid, statuia lui Stalin!, dosită, așa, lângă perete... Ei, 
ce să facem?!... aici suntem... 

Da, dar la Gorâi, în Caucaz, în locul unde s-a născut Stalin, statuia e 
perfectă, stă încă bine acolo. 

Da... Am auzit că și a lui Groza de la Deva. 

Da, am auzit și eu că o anumită categorie a populației a cerut să nu se 
dărâme statuia... 

În principiu, o să spun, cum spuneam și în articolul acela din '90, 
că nu sunt pentru dărâmarea statuilor și că un sistem foarte inteligent 
este cel german, care poate fi un exemplu... 

În Germania au avut de-a face, să zicem în anii democratizării, 
'60-'70-80 cu monumente care aparțineau nazismului sau aparțineau 
belicismului imperial din epoca Wilhelm I — Wilhelm al II-lea... Și 
atunci le-au lăsat pe locul lor, dar le-au încadrat, au compus un alt 
ansamblu, care deodată formau din statuia veche un fel de obiect de 

muzeu... cum să spun, pus la locul lui, încât era un fel de obiect didac- 
tic, care învăţa trecătorii cât a fost rătăcire sau nebunie în ideologia 
care a ridicat asemenea monumente, dar nu le făceau țăndări, nu le 
făceau să dispară... 

Până la urmă e necinstit să ascunzi așa ceva, parcă n-ar fi fost! 

Interesantă ar fi o carte despre furia asta a maselor, care dărâmă sta- 
tuile. Statuile reprezintă o epocă şi trebuie să rămână. 

Gândiţi-vă la Viena — în centrul Vienei tronează Maria Tereza. 
Austria e o republică de la 1918 și nimeni nu s-a gândit să o dea jos 
pe Maria Tereza... 

Vă puteti închipui... Maria Tereza, acolo, stând lângă Johann Strauss, 
stând lângă Goethe. Cum ar fi Viena fără Maria Tereza... Grav este că în 
Schwarzenberg Platz mai găseşti singurul monument dedicat armatei sovie- 
tice. A rămas acolo. 

Știu, știu. Aici pot să vă dau un alt exemplu, de la Budapesta. 
Evident, ca orice capitală comunistă, era înțesată de asemenea monu- 
mente ridicate în 1950-'60, monumentele dictaturii proletariatului 
biruitor sau monumentele nepieritoarei prietenii ungaro-sovietice (s-a 
văzut în *56). Ei... ce s-a întâmplat?! — toate aceste monumente au fost 
luate de la locul lor și cărate într-un parc din marginea Budapestei, 
unde este o halucinantă galerie de soldaţi sovietici, de proletari cu cio- 
canul ridicat ș.a.m.d. — ori, simpla lor așezare în serie îi ridiculizează. 
Dar nu au fost distruși. 

Deci, muzeistică și teatralogie doriţi, până la urmă... 


Mda... 
Da, dar în Budapesta asta — chiar acum o săptămână am fost la o 
conferință si de asta am lipsit la serata trecută... — am fost să văd Piata 


Eroilor, cu celebrii lor regi... vor sărbători anul acesta 1100 de ani la de înte- 
meierea statului. Dar mi-am amintit cum în '59, într-o altă vizită în apro- 
pierea acestei piete n-am văzut decât cizmele lui Stalin, care au rămas după 
revoluția din '56. 
. Era un simbol asemănător cu Bastilia... 

Da... Masele au putere mare în măturarea documentelor „stradale “, să 
le zic, ale istoriei, nu? 

O statuie ca asta nu e un document, o statuie ca asta e un simbol 
al opresiunii, al cotropitorului străin. 

Știu, dar din moment ce a fost o epocă de opresiune, să rămână măr- 
turia ei. 

Vreau să vă mai întreb un lucru, iarăși în paranteză, că mă incitati 
numai la paranteze... Cum s-a întâmplată că statuia Lahovari a rămas pe 
soclul ei? 

Aa, e un noroc și o bucurie pentru mine! 

Dar cum?! Ei n-au știut cine-i Lahovari? 

Nu, n-au știut cine-i Lahovari! 

Lahovari — acest brav conservator... nu se poate ceva mai 
reacționar decât Alexandru Lahovari. Nimeni nu s-a atins de el! 

Dar Take Ionescu ... 

Take Ionescu, care era mai liberal, care era, cum spunea el sin- 
sur, conservator-democrat, a dispărut... Cred că era mai la vedere... 

Si nu s-a găsit un turnător care venea să mănânce la Casa Oamenilor 
de Știință să spună „domnule, Lahovari ăsta a fost un conservator!“ 

Nu ştiu. E un noroc. N-a avut același noroc celălalt mare con- 
servator, Lascăr Catargi, care a fost dărâmat. Era statuia în centrul 
Pieței Romane şi eu cred că eram în clasa a doua într-o iarnă când am 
văzut că era dărâmată... 

Da, si eu am amintiri cumplite cu dărâmarea statuilor. Eram în '49 în 
clasa a zecea şi la lași am fost chemati să tragem jos statuia lui Titu 
Maiorescu. 

... Și de atunci am o silă de acest sistem de a distruge un bronz, dom- 
nule! 

Absolut! 

Domnule profesor... As vrea să mai continuăm acest capitol despre 
Nicolae Iorga... Casa asta deci a fost casa de pe strada Ilie Pintilie unde a 
fost Institutul de Filosofie... 

Nu... În realitate, în momentul în care bunicul meu a construit, 
de partea cealaltă a pietii, din 1938, Institutul de Istorie Universală, în 
propria lui casă au rămas Institutul de Studii Sud-Est Europene și 
Institutul de Bizantinologie — alte două creaţii ale lui. 

Dumneavoastră sunteți la conducerea Institutului creat de bunicul... 

„„A Institutului de Studii Sud-Est Europene refăcut în '63. 
Despre asta, dacă vreți, vă dau îndată o lămurire. 

Dar, ca să termin, un institut înainte de război, nu era ceea ce 
ne-am obișnuit astăzi să considerăm (ca un institut), adică un grup 
numeros de cercetători, care primesc leafă de două ori pe lună, care 
depun o lucrare de plan la sfârşitul anului. 

O leafă mizeră, domnule profesor! 

Vă mulțumesc că spuneți asta! 

Păi cum adică, un cercetător trăieste cu 150 000 de lei pe lună, ca o 
liftieră de la un hotel de categoria a patra?!l... 

Dumneavoastră o spuneți! 

Nu, dumneavoastră o ştiţi! 

Eu o ştiu pe pielea mea. Dar ce vreau să spun este că înainte de 

război un institut era un foarte mic grup de funcționari, doi-trei, să 
zicem, care erau oamenii de birou și, în rest, profesori universitari care 
se întâlneau pentru a ține conferințe, pentru a organiza colocvii și care 
aveau o revistă, Revista trăia, dintr-un institut, revista era cea care 
avea rolul cel mai important. Şi atunci, se putea ca într-o casă care nu 
era mare, cum era asta să fie două institute. Dar situația n-a durat decât 
până în '48, când toate institutele au fost desființate — deci și Institutul 
de Istorie Universală, care între timp fusese condus de Gheorghe 
Brătianu, și Institutul de Bizantinologie condus de Nicolae Bănescu, 
şi Institutul de Studii Sud-Est Europene și toate au fost contopite sub 
numele de Institutul de Istorie și Filosofie, cu două secții: Filosofia 
aici, Istoria dincolo. 

Am înteles. Dar n-aţi putut salva casa aceea? 

Pot să vă spun ce am făcut. Momentul este unul pe care n-am 
să-l uit. 

Articolul nu a fost publicat... 

Până la articol, am crezut că această casă se poate salva. În 
momentul în care am aflat că buldozerele au ajuns lângă zidul casei, 
am reușit ca în 24 de ore — și nu uit recunoştinţa pe care o datorez 
oamenilor pe care i-am vizitat în acea dimineaţă — am reușit să mobi- 
lizez Academia, Primăria, Ministerul Culturii... numai la Armată n-am 
mers, dar a mers cineva pentru mine și atunci s-a obținut amânarea 
acesteia demolări și până la urmă decizia ca această casă să nu fie 
demolată, ci doar mutată 50 de metri mai încolo — știți că se făcea asta, 
cu câteva biserici se făcuse — şi pentru această translare a casei, care 
ar fi trebuit să intre undeva în spatele frontului de case de pe Ana 
Ipătescu, s-a lucrat timp de patru luni, nu mai țin minte, în orice caz 
au fost zeci de muncitori care au săpat, au lucrat zilnic făcând aceste 
pregătiri. 

E... mai erau, se pare, trei zile, până la această operație, când 
Ceaușescu a trecut într-o inspecţie și când a avut cuvintele toee, 
care mi s-au povestit după câteva zile: „Ce e cu maghernița asta?“ — 
atunci cineva a răspuns: „E casa lui Iorga“ . Ştiţi ce a spus aid 
„Daţi-i niște bani ăstuia, și până mâine să nu mai fie!“... Niciodată n-o 
să ştiu ce era în capul lui!... „Daţi-i niște bani ăstuia!...“ 

orice caz, în câteva ore n-a mai rămas decât o grămadă de 
cărămizi, una din cărămizi o ţin acasă. 

Și asta a fost casa, — proprietate a lui Nicolae Iorga. 

Asta era proprietatea lui și, cum spun, dăruită de el țării cu 
aproape 20 de ani înainte de a muri... 

Da... tragic, tot ce-mi spuneti... 

Odată cu casa, el lăsase moștenire nu numai biblioteca, ci și o 
colecție de artă, adunată timp de o viaţă, și care a fost întâi risipită pe 
la casele de odihnă ale Academiei sau chiar pe la cabane... și pe urmă 
s-au mai adunat lucrurile, s-au recuperat unele obiecte, unele tablouri 
de preț — doi Grigorești sunt acum la Văleni, ș.a.m.d.... Dar un tablou 
de Tonitza, de pildă, a pierit fără urmă... nu se mai știe unde e. 

Spuneti-mi... sunt adevărate legendele astea în legătură cu munca lui 
Iorga de zi şi noapte?... Eu, odată, student fiind, încă, în '54 m-am dus la 
Institut şi am găsit caloriferistul de pe vremea lui Iorga... și am intrat în 
„colocviu“... 

Ce e amuzant e că l-am văzut și eu... Într-o zi în care am intrat 
cu mama să vedem casa — era o duminică, pentru că nu era nimeni, 
casa era închisă — şi tocmai așa ne-am furișat... mama nu-ndrăznea să 
dea ochii cu cineva acolo și singurul care era înăuntru era caloriferis- 
tul, aveți dreptate... 

.„. Și el mi-a povestit cum Iorga cobora noaptea în micul bazin... 

... Şi își răcorea fruntea înfierbântată și lucra. 

Da. 

Ei, nu astea sunt legende. 

Dar faptul că era capabil să scrie o carte într-o săptămână, e ade- 
vărat? 

Să o dicteze, da. Multe cărți ale lui sunt stenografiate. De pildă, 
cred că Istoria Artei Medievale si Moderne este dictată, poate, în zece 
zile — dictată prietenului lui Henri Stahl, marele stenograf... Însăși O 
viată de om, în trei volume, este scrisă în trei luni... trei luni din anul 
1933... Sunt 900 de pagini. 

Și articolele de fond le dicta direct zețarului? 

Nu, articolele de fond le scria cu mâna lui. Avem ciorne. 

Aveţi ciorne... Trebuie să fie o „bibliotecă“ uriașă! 

Si scrisorile, oricât ar părea de curios, nu erau improvizate — 
scria ciorne. 

Mai cunoaşteţi vreun om în istorie care să fi scris atâtea pagini ca 
Nicolae Iorga? — cantitativ vorbesc. 

Nu pot să spun. Nu știu, nu pot să spun. E evident, unul dintre 
autorii cei mai prolifici, cei mai activi și asta, să nu uităm, într-o țară 
care, în momentul în care el își începea activitatea, avea 87% 
analfabeti. Nu este o tragedie istorică? 

Da... Într-o discuţie pe care am mai avut-o cu istorici — mi-e din ce în 
ce mai drag să discut probleme de istorie cu cei tineri, cu studenții... 

Eu pot să răspund cu cei care nu mai sunt așa tineri... 

Dar dumneavoastră sunteti foarte tânăr! Au venit cu profesorul 

Giurescu câtiva studenţi, după aceea am avut o emisiune și cu profesorul 
Zub, alta cu un tânăr iesean — Ungureanu, care mi se pare excepțional, alta 
cu domnul Lăzărescu, chiar recent... S-a pus la un moment dat problema 
polemicii Giurescu-lorga... Aveţi o opinie, din punctul acesta de vedere? 

O am; am scris-o, nu găsesc că e inutil să revin asupra ei... 

Ce demonstrează asta din partea lui Iorga, de fapt? Capacitatea de a 
căuta replica tinerei generaţii, nu? Asa aș vedea-o... 

E un conflict între generaţii, evident... sunt şi episoade de 
politică universitară, pe care le-au luminat crud, dar veridic, scrisorile 
trimise de Bazil Munteanu și editate acum câtăva vreme la Paris... 
sunt lucruri care își vor găsi locul într-o istorie a istoriografiei 
românești... Ea nu e încă scrisă și — cum îi spuneam, odată, domnului 
Dinu Giurescu — va fi o carte tristă. 

Da. Orice carte despre Iorga, până la urmă, trebuie să fie o carte tristă. 

Eu am scris o carte despre el care nu e o carte tristă, sau care are 


pagini foarte triste și altele care dau speranțe și îmbărbătează. Nu ştiu 


dacă aţi văzut-o — a apărut în '91, Scrisori către Catinca — ediția 
scrisorilor adresate soției sale timp de 40 de ani. 

E un roman de dragoste superb... 

Da. Iar o altă carte cu care rămân dator — și aceea va fi într-ade- 
văr o carte tristă, nu poate să nu fie — este ultimul volum al Jurnalului, 
deci însemnările lui zilnice, care nu sunt publicate decât până la 
începutul lui 1938 şi pe care el le-a continuat, în realitate, până în 
ajunul morții lui. 

Domnule profesor, mereu aud așa, câte o vorbă în legătură cu Iorga... 
Dacă nu se întâmpla nenorocirea asasinatului şi ar fi supravietuit după '44, 
zăcea pe undeva, ca și ceilalți mari istorici, la Gherla sau... 

Fără doar și poate... 

Credeti asta, da?! Dar era o personalitate uriaşă, de care nu se putea 
atinge nimeni, totuşi. 

Si atunci de ce s-a întâmplat ce s-a întâmplat în '40? Credeţi că 
nu s-ar mai fi întâmplat în '48 aşa ceva? 

Nu. Aici este o altă întâmplare pe care sunt dator să v-o spun. 
Deci, prin 1949, Parhon fiind preşedinte al prezidiului Marii Adunări 
Naţionale — practic şeful statului, deși era un personaj decorativ, fără 
nici o funcție reală... mama era prietenă, colegă de şcoală cu nora lui, 
Floricica Bolintineanu, căsătorită Parhon și fiind invitată la ei acasă — 
Parhon a apărut și a vrut să spună o frază amabilă și... apropiindu-se 
a spus: „Ei, să fi trăit acum profesorul, ar fi fost cu noi!“... Si mama a 
spus „Nu, domnule preşedinte, ar fi fost la închisoare!“ 

A propos de asta, domnule profesor... Uitaţi-vă, chiar acum am găsit în 

redacție o scrisoare — e datată alaltăieri, începe foarte frumos „Stimate dom- 
nule Iosif Sava“... îmi aduce si un fel de omagiu, pentru că m-a ascultat ani 
de zile vorbind despre muzică, luptând pentru muzică, dar până la urmă, 
luându-mi dreptul de a mă referi la legionari — nu stiu din ce motiv, probabil 
pentru că am chelie — începe să vorbească despre asasinarea lui Iorga si, 
dumnealui recunoscându-se un legionar, spune la un moment dat: „Dar 
retineti, dle Sava și întrebarea noastră: Dar Iorga şi cei din jurul lui ce au 
avut cu Corneliu Codreanu?“ — asta pentru că am spus eu odată despre 
asasinarea lui de către legionari. „Crima rămâne crimă, domnule Sava, și 
fiti sigur ea ne apasă pe fiecare dintre noi în parte si în măsura, în care pro- 
fesorul Iorga n-a putut fi apărat, după ce i s-a refuzat lui Antonescu arestarea 
lui. În cazul Iorga, amestecul lui Eugen Cristescu (adevăratul autor moral), 
al KGB-ului și al Gestapo-ului va fi dovedit, pentru că adevărul, oricât de 
târziu, iese la iveală“. 

Bine, astea sunt vorbe de clacă. Eu nu aud pentru prima dată 
această enormitate și prostia asta se repetă cu insistență... Prima dată 
— era cred în aprilie 1991 — într-o adunare publică, domnul doctor 
Milcoveanu a îndrăznit să pretindă că bunicul meu a fost asasinat de 
Intelligence Service. Mai recent am văzut că domnul Șerban Suru 
spune, din nou, că la mijloc a fost mâna Moscovei — deci oricine, 
numai ei nu: spionajul englez, uneltiri sovietice... Ei bine, trebuie spus 
hotărât, răspicat că asta e o minciună. De atunci s-au dezvăluit atâtea 
taine din arhivele germane — și de ce nu?! — în ultima vreme, rusești. 
Niciodată nu a fost implicat în nici un fel un alt serviciu de spionaj. 
Autorii sunt ei. Asta se vede, de altfel și din faptul că crima a fost 
pregătită de o îndelungată campanie de presă, campanie de presă care 
a fost făcută de ei împotriva viitoarelor victime. 

V-am înțeles. E binevenită mărturia dumneavostră, mai ales când 
vedem filmele acelea de prin munti unde sunt tabere... 

Amenințările... Bunicul meu primea, în ultimii ani ai vieții, în 
fiecare zi un teanc de scrisori de amenințare cu moartea. Le păstrăm 
şi pe acelea. Le avem. 

Da. Această nostalgie a legionarismului, ca și cea a bolsevismului sau 
a ceaușismului, mi se pare unul din aspectele cele mai reprobabile, nu? 
Pentru că am rămas la scrisoarea asta, auziti finalul ei: „Dacă însă vi se 
impune (si dacă acceptați din motive care vă privesc) să atacați pe legionari 
chiar şi atunci când vorbiti de Beethoven, faceti-o, domnule Iosif Sava, 
faceti-o în continuare, în fond viata și bunăstarea sunt tot ce poate fi mai 
Scump, nu-i aşa?“ — adică probabil că sunt plătit de nu stiu cine ca să am 
resentimente fată de legionari. „Dar îl regret, îl regretăm pe distinsul muzi- 
colog Iosif Sava si păstrăm un moment de adânc regret pentru Domnia sa în 


Simfonia destinului 359 


inimile noastre.“ 

Astea sunt fleacuri! 

Știu că sunt fleacuri, dar oricum adevărul trebuie știut, pentru că e nor- 
mal ca orice om, orice tânăr în mod special cu mintea limpede și nesufocată 
de dorinta de putere să înțeleagă că și legionarismul, ca și bolșevismul sunt 
absolut anacronice. Asta spun tinerilor... Mulţi din tinerii istorici pe care 
i-am invitat, studenții, spun... „N-avem nevoie de documente, nu credem tot 
ceea ce se spune“ s.a.md. ~ 

Pentru a scurta vorba despre acest subiect, care înțelegeți că mi-e 
dureros, aș vrea să mă întorc la Bogza, care are un splendid articol — 
unul din cele pentru care mi-a fost așa de drag — și care cred că era 
scris pe la sfârșitul anilor '60: „Agamemnon“ — şi este un articol 
despre Nicolae Iorga, despre sângele nerăzbunat care strigă la cer. 

Trebuie să răzbunăm sângele lui Iorga? Nu trebuie... 

Eu vreau să spun numai atât: ucigașii lui au rămas nepedepsiţi. 

Bine. Încheiem acest capitol şi pentru că, iată, a trecut o oră de discuţii 
si aş vrea să ascultăm muzică și pentru că aș vrea să mai spunem un cuvânt 
despre Iorga... totdeauna am rămas impresionat de cuvintele sale despre 
muzică... Ştiţi ce lucruri adânci sunt?! În primul rând, despre premiera 
„Oedip “-ului din '36... 

„.„Și ce lucruri dumnezeiesti scrie... începând de la un portret al lui Ion 
Vidu, sau despre turneul Corului Mitropoliei din lasi în Banat, până la 
portretele unor muzicieni... 

Totul cred că era numai intuiție, dintre toate artele cred că era cea 
pentru care fusese cel mai puțin pregătit... nu avusese o educație mu- 
zicală pe potriva... 

„„„dimensiunii sale. 

Tocmai, şi înzestrării lui pentru atâtea alte domenii ale 
sensibilităţii omenești. Deci, cuvintele acelea foarte răscolitoare, 
foarte adânci despre „Oedip“ al lui Enescu, și mi-a fost povestită de 
cineva scena chiar: bunicul meu ascultând la radioul din camera de 
alături transmisia de la Paris — aceea e intuiție doar, este sensibilitate 
pură, fără nici un fel de școală și educație muzicală. 

S-ar putea scrie şi s-au scris pagini, analizându-se opera „Oedip“ 
gândul lui lorga despre... Ascultând capodopera enesciană și-a dat seama de 
toate rădăcinile... spune „Oedip“ ăsta este al nostru! “... 

Da, fluierul tracic, știu... 

E teribilă! Puţini puteau să îndrăznească... Emanoil Ciomac si-a dat 
seama, atunci, în '36, cât adevăr e în ceea ce spunea Iorga... 

Dar muzica era în el, nu? Ce vă povestea mama? 

Muzica era în el... Asta e o observaţie care se poate susține de cei 

care îi cunosc bine stilul și recunosc o anumită ritmare, o atenție 
deosebită la felul cum cade cuvântul, la sonoritatea unor silabe. E ade- 
vărat. 

Ca la Eminescu... 

Da. Asta, de altfel, cel mai bine a spus-o Vianu în „Arta proza- 
torilor români“, comentând texte ale lui. Dar să ascultăm... 

Bine. Acum o ascultăm pe Ligia Dună... 

De ce am invitat-o pe Ligia Dună și pe Viorica Rădoi? — pentru că 
marți am avut multi muzicieni, bucuria să participăm la aniversarea Artei 
Florescu — marea doamnă a artei lirice româneşti, cea care a ctitorit, într-un 
fel, arta lirică românească în ultimele decenii, indiferent de opiniile unor 
profesori, unor muzicologi, unor critici. Marea Falangă a cântăretilor tării — 
de la Eugenia Moldoveanu, Maria Slătinaru-Nistor până la Angela Burlacu- 
Gheorghiu sunt rodul Artei Florescu, rodul intelectualitătii, criteriilor de 
selecție a vocilor, farmecului și fortei padagogice a profesoarei. A fost 
aniversată la 75 de ani şi singura elevă care a fost invitată e Ligia Dună. Am 
auzit-o şi eu și am rugat-o să vină. E emotionată, nu știu dacă se simte bine 
astă-seară... 

Ligia Dună, uitaţi-vă la noi... Sunteţi o artistă de talent, mi-ati plăcut 
în mod deosebit pentru că aveti „aer de operetă“ s si aici e un talent special... 
Cântați la Operetă de când? 

LIGIA DUNĂ: Din toamnă, din septembrie... 

Dar când ati terminat Conservatorul? 

LIGIA DUNĂ: În vară.. 

În vara asta, da? Si v-aţi i Bistaii deja? Sunteti plină de spirit... 

Stiti ce aș vrea să cântati... pentru că am vorbit de muzica românească, 
am vorbit de lorga... cele două piese ale doamnei Carmen-Petra Basacopol, 
care e o excelentă compozitoare — mi-am dat seama marti seara de asta, 
ascultându-i piesele... Vreti să le cântati toate acum, da? Doamna Rădoi, da? 
Haideti, vă ascultăm! 

(Muzică) 

Emoționante piese... un compozitor de care auzim putin, din cauza 
modestiei lui... un doctorat la Sorbona, în muzicologie, al doamnei Carmen 
Petra-Basacopol se adaugă valorilor unei inspirate compozitoare... A predat 
un curs de Forme excelent, la Conservator, acum e în retragere, dar scrie cu 
aprindere... 

Ce oameni sunt în tara asta, pe care nu stim să-i pretuim şi nu stim să-i 
folosim, mai ales acum când sunt în plină maturitate. Asta este grav! 

Un om la 40-50 de ani mai poate avea sperante, dar un creator la 60 
de ani trebuie să găsească momentul împlinirii sale din toate punctele de 
vedere. 

Mai rămânem putin la muzică... Am fost invitat, acum câteva luni de 
zile și stiu că ați fost invitat și dumneavoastră la Brașov de doamna doctor 
Gema Zinveliu ca să prezentăm o carte despre istoria lui Sulzer, iată, am 
adus-o aici. 

Ca să ne facem datoria măcar în felul ăsta. 

Da, dar trebuia să mergem la Brasov, că n-am avut vreme, n-am răgaz 
nici măcar o zi (si iarna asta a fost atât de grea)... 

Dar e o carte fundamentală... 

Da. Cred că s-ar fi cuvenit spus asta încă de atunci și acolo, dar 
poate că e mai bine că o spunem aici și aude mai multă lume. 

Este o carte care merită toată luarea-aminte — un comentariu al 
părții de analiză muzicală, de critică muzicală, dintr-o foarte ciudată 
lucrare din secolul al XVIII-lea, pe care n-o mai citește nimeni astăzi, 
Istoria Daciei Transalpine a lui Franz Joseph Sulzer, scrisă în ultimii 
ani ai secolului al XVIII-lea. Sulzer era un elveţian din partea ger- 
mană, ofițer în armata austriacă, a petrecut mulți ani și în Ardeal și în 
Tara Românească şi a cunoscut bine pe români, "fără a fi avut vreodată 
pentru ei o adevărată simpatie sau înțelegere. Tot ce scrie el este, din 
păcare, un delict de resentiment și de acreală, dar în același timp este 
o masă de informaţii care reflectă realitatea unei epoci și care sunt 
pentru noi de un interes deosebit. Sulzer a fost adus de împrejurările 
vieții lui să-l cunoască și pe Petru Maior, cu care avea întâlniri la 
Reghin şi putem doar să ne închipuim ce se vorbea între doi oameni 
așa de diferiți ca mentalitate și caracter. În orice caz, Sulzer avea o 
sensibilitatea muzicală, o atenție pentru fenomenul muzical, care l-a 
făcut să fie foarte atent la ce auzea — la cântece, la instrumentiștii pe 
care îi putea asculta. A fost deci o bună inițiativă, aceasta a doamnei 
Zinveliu de a traduce și comenta capitolele respective din Sulzer. 

Dar, domnule profesor, acesta este unul din documente. Avem sute de 
documente care stau... Cât timp trebuie să mai aşteptăm? 

Știu. Cartea asta cuprinde și cercetări originale ale doamnei 
Zinveliu care a găsit în bibliotecă lucruri pe care alții nu le văzuseră 
înaintea ei. Nu știu dacă vă amintiţi acea foarte interesantă informaţie 
că în caietele de conversaţie ale lui Beethoven, care, fiind surd, trebuia 
să citească ceea ce vizitatorii lui îi îi puneau sub ochi, î în loc să audă 
cuvintele lor, aveam câteva însemnări cu privire la muzica 
românească. 

Dar de ce toate aceste însemnări ale timpurilor le amânăm? Mai avem 
patru ani până la sfârșitul acestui mileniu și, în ultimii 20 de ani, ce putine 
documente au apărut de fapt! 

Eu nu mă știu vinovat de asta, pentru că de o viață tot adun do- 

cumente... Suntem puțin risipitori. Noi știm că veşnicia e a noastră și 
atunci risipim timpul. 

Dar avem dreptul, pentru generaţiile viitoare? Mă uit în standurile din 
librării, la toate tarabele astea — mii, zeci de mii de cărti apar la ora asta, 
dar grija pentru istorie, pentru documente, pentru literatura natională... 

Bun. Dacă vreţi, puteam vorbi serios și atunci o să vă spun că 
Editura Academiei, de câtva timp, de aproape un an, nu mai poate să 
publice cărți și că abia mai ține pasul cu publicarea revistelor, iar când 
publică aceste reviste n-are bani să le expedieze în străinătate, deci ele 
rămân în depozit. Nici măcar nu ies pe taraba din stradă. 

Aici e problema fundamentală. Dar vă dati seama ce pierdem? 

Îmi dau seama, evident. E vorba și de munca mea și a colegilor 
mei. 

Si ce-i de făcut, domnule profesor? Dar nu e vorba numai de teritoriul 
dumneavoastră, al medievalisticii... 

M-aţi întrebat de istorie și de documente, v-am spus că se ajunge 
la asemenea situaţii fără precedent... 

Dar în muzică stau mii de cărți... noi avem nevoie măcar de cărti de 
educaţie... 600-800 de cărți... 

Domnule Sava, dumneavoastră vă amintiți când ne-am cunoscut 
noi? Si unde? 

Nu. 

Nu. Ei, am să vă spun eu: în 1991, când am fost amândoi numiţi 
de către ministrul Andrei Pleşu în acel comitet de zece care trebuiau 
să gospodărească un fond cu care statul vroia să vină în ajutorul edi- 
torilor şi să asigure publicarea unor cărți de primă necesitate. 

Dar à propros, cine a desfiintat Comitetul? Eu n-am mai fost chemat de 
4-5 ani... 

Ha-ha-ha! Păi nimeni nu mi-a spus că a fost desființat! Nici pe 
mine nu m-au mai chemat... Probabil că, pur și simplu, n-au mai fost 
bani de împărțit. 

Dar atunci am reuşit ceva... 

A, eu v-am văzut bătându-vă pentru publicaţiile Editurii 
Muzicale! 

Bun, dar zadarnic a fost, pentru că Editura Muzicală n-a putut să 
scoată anul trecut decât trei-patru cărți, prin nu ştiu ce mijloace... Tin minte 
ce se bătea profesorul Constantinescu pentru Academie... 

Da. Da. 

Ei, și erau condiţii în care mai puteai spune... Acum ne batem să apară 
„Contemporanul“, „Literatorul“, cele zece-unsprezece publicaţii si te apucă 
rușinea... 

Parcă „Literatorul“ nu stă așa rău... 

Nu... Stă la fel ca și „Contemporanul“. Să nu fim subiectivi din punctul 
acesta de vedere, dar că toate celelalte reviste publicate de Ministerul 
Culturii apar întâmplător... 

Apar când dă Dumnezeu! 

Aud în ultima vreme și zvonuri cumplite în legătură cu schimbarea 
domnului Breban de la conducerea revistei „Contemporanul“. Parcă avem 
mulți scriitori în România ca Nicolae Breban. Bine... Trebuie să mă informez 
mai mult, dar sunt lucruri grave din punctul acesta de vedere. 

Domnule profesor... M-as întoarce putin încă la Nicolae Iorga. 

Nu. La învățământul istoric, dacă vreți... 

Avem vreme să discutăm și despre învățământul istoric... 

Citesc mereu o frază, asa de Nicolae Iorga — eu n-am găsit-o nicăieri 
si nu știu dacă e reală sau nu: „singurul nostru vecin bun e Marea Neagră“. 

Ah, nu! Nu! Iar este o prostie. „Singurul nostru vecin bun...“ 

Cum?! A spus Iorga asa ceva?! 

Nu, n-a spus. I se atribuie vrute și nevrute, evident. 

Dar cum pot fi atribuite unui om ca Iorga cuvinte?]... 

Numai, numai unui om ca el! Oamenilor mai puţin însemnați și 
care au scris mai puţin nu li se atribuie orice, dar aici încape, pentru 
că e multă bogăţie. Și atunci mie mi-a fost dat să aud tot felul de 
lucruri care știam că sunt false și care îi erau atribuite. Nu era să spună 
el asta, când el o viață a căutat să strângă legăturile prietenești cu 
vecinii din sud, să facă să dispară dușmănia faţă de vecinii din vest, ba 
chiar să asigure, măcar în anumite perioade, o colaborare până și cu 
vecinii din est. Deci un istoric nu poate vorbi așa și unul care a învățat 
din experiența secolelor ce importante sunt bunele raporturi cu 
popoarele pe care Dumnezeu le-a făcut să trăiască alături de noi. 

Spuneti-mi, pentru că ati vorbit de vecinii din est... Era rusofob Nicolae 
Iorga? 

Lăsaţi-mă să mă gândesc... Ar fi uşor să vă răspund imediat nu, 
pentru că „fobia“... 

Nu poate tine de un intelectual... 

Tocmai. Da. Dar, dacă mă gândesc la evoluţia atitudinii lui în 
cursul timpului, aș spune că până la sfârșitul primului război mondial 
a văzut întâi cu mare speranță și încredere alianța cu Rusia — deci cea 
din 1916, apoi cu neliniște dezintegrarea armatei ruse care se petrecea 
chiar pe teritoriul românesc, cu toate visurile de revoluţie, toate fan- 
tasmele roșii, nălucile roșii care se agitau, cu pericolul foarte real al 
unui puci militar la Iaşi, împotriva Regelui Ferdinand — și aceasta e 
împrejurarea memorabilă în care el scrie ciorna Proclamaţiei către 

țărani pe care Regele a lansat-o, făgăduind reforma agrară și el însuși 
ia inițiativa fără precedent, absolut uimitoare, de a se adresa soldaţilor 
ruși pentru o Proclamație pe care o semnează el — și am originalul și 
traducerea în rusește tipărită atunci, pe un afiș, în care le spune aces- 
tor oameni să-și vadă de treabă și să nu încerce să ne aducă libertatea 
cu tot dinadinsul. Bun. În sfârşit.. „„ Acestea au fost evenimentele 
revoluționare? 

Pe urmă e o oarecare neîncredere, evident față de regimul care a 
urmat — regimul lui Lenin, al lui Troțki — față de care a avut un senti- 
ment de ostilitate și de aversiune, dar nu i-a fost drag nici țarismul și 
în perioada asta, între 1905 și 1917, între cele două revoluții, el 
urmărește foarte critic evenimentele care se petrec acolo. Deci aș 
spune că, pe urmă, până la sfârșit, până în '40, când, evident, este 
adânc îndurerat de evenimente, a rămas un observator neliniștit și cri- 
tic al stărilor de lucruri de peste Nistru. Iar pe urmă, știți că e unul din 
puținii care au fost, în iunie '40, gata pentru rezistența cu arma în 
mână în apărarea Basarabiei. Deci gata să arunce țara în război pentru 
aceste provincii pe care sovieticii vroia să ni le smulgă. 

La Consiliul de Coroană... 

Da. Acela din iunie '40. 

Era membru în Consiliul de Coroană... Și toți istoricii au votat 
împotrivă? Numai ei, se pare... 

Istoricii da, se întâmplă să fie și Silviu Dragomir, și Ștefan 
Ciobanu. 

Asta o spuneți și în carte. 

Da. 

Și Iorga în frunte cu ei... 

Da. Și astăzi sunt martori ai acelor zile cumplite și observatori 
lucizi, care spun că, probabil, singura atitudine care ar fi fost onora- 
bilă și poate chiar rentabilă ar fi fost cea de rezistență. Așa am pierdut 
mai mult... 

Ei, domnule profesor... 

Dar istorie nu se scrie cu dacă, e evident. 

Dar, pentru că vorbeați despre predarea istoriei — intru în teritoriul 
dumneavoastră... În „Dilema“, într-un număr recent, este un articol „Lecţia 
lecției de istorie“ — o investigație a unor profesori de istorie și, la un moment 
dat, citesc asa, în reportajul semnat de Delia Verdes — vă citesc ultimul para- 
graf: „Interlocutorii mei sunt elevi pasionati de istorie. Toti la unison, 
dispretuiesc manualele și declară că se instruiesc folosind surse suplimenta- 
re de informaţie. Părăsesc Scoala Centrală gândindu-mă la cei doi băieți 
care mi-au împărtășit convingerea lor — citează acum — „că actul de la 23 

August a fost reprobabil, că trebuia continuat războiul cu rușii“. Ce 
enormități se pot spune! 

Da. Nu știu care sunt sursele lor suplimentare de informație, dar 
mă tem că tot dintr-o anumită presă își culeg asemenea învățături. 

Ce-ar fi însemna să fi continuat războiul cu rușii? 

Sper că măcar aici putem spune cu toată siguranța și fermitatea 
că a fost marele merit al Regelui Mihai de a fi pus capăt acestei 
dezonorante situaţii în care România se găsea ca aliată a Germaniei 
hitleriste și de a fi cruțat României tot ce ar fi putut suferi dacă ar fi 
continuat rezistența împotriva trupelor sovietice. 

Domnule profesor, dar cu manualele au dreptate! Cum putem da tine- 
rilor după sase ani de zile asemenea manuale?! 

Stiu. Știu. Aici vă aduc aminte că în Uniunea Sovietică a lui 
Gorbaciov a fost un an în care, practic, învățământul istoric a fost sus- 
pendat, pur și simplu nici n-au mai îndrăznit să încerce să le predea 
istoria... 

Bun. La noi manualele se refac încet și greu, în general am avut 
dezamăgirea să văd că așa-zisele manuale refăcute sunt tot cele vechi 
cosmetizate, din care au fost înlăturate părțile cele mai jenante, mai 
compromițătoare, dar au lăsat altele sau, pur și simplu, s-a adoptat un 
ton neutru, care nu spune nimic — e ca și cum ai mesteca fân, dar o 
încărcătură de date care face chinul profesorilor și al elevilor cu atât 
mai abitir... 

„. şi îndepărtează de istorie. 

Si îndepărtează de istorie. Am avut ocazia să ascult, zilele astea, 
niște lecţii de istorie la Scoala din Mărăcineni, lângă Buzău și nu pot 
să spun că nu am prețuit munca profesoarei... 

Dar ce a fost? 

O inspecţie. 

Și umblaţi până la Buzău? 

Se întâmplă, se întâmplă... Astea sunt și prilejuri de a vedea mai 
de aproape o realitate care, altfel, ne rămâne ascunsă. Dar e sigur că, 
pe de o parte, se împuie capul copiilor cu lucruri de care s-ar putea 
lipsi și care, turnate așa, de-a valma, fac lecţia un exercițiu de memo- 
rizare. Pe de altă parte, sunt niţel îngrijorat de tonul permanent trium- 
falist al felului în care se predă istoria românească — o istorie în care 
românii au totdeauna dreptate, sunt totdeauna glorioși, viteji ș.a.m.d. 
Am să vă spun ceva: am ajuns la lecţia despre Vlad Țepeș și s-a ridi- 
cat o fetiță, care poate că avea opt ani-nouă ani și a spus că Vlad Țepeș 
era crud. Ei, eu n-aş fi contrazis-o pe fetița asta, dar profesoara a fost 
vizibil stânjenită și a zis „Ei, crud!“... adică nu e de spus totuși una ca 

asta. 

Si pe urmă a povestit niște lucruri îngrozitoare din isprăvile lui 
Vlad “Ţepeş pe un ton zglobiu, ca şi cum toți ar fi trebuit să ne 
bucurăm de ce-au pățit dușmanii lui Vlad Țepeș. Ei, dacă se cresc așa 
copii, nu știu dacă e cel mai bine... 

Dacă aducem numai filme cu Dracula, e normal să gândească aşa! 
Dacă rezumăm istoria la o asemenea viziune... 

Nu. Eu vreau să spun altceva aici: că istoria nu se poate preda 
cum predai fizica sau un alt obiect, până la urmă, indiferent, un obiect 
care cuprinde niște adevăruri, pe care e bine să le cunosti cât ai mintea 
încă fragedă, ca să le rețină și cu asta rămâi toată viața, dar care nu au 
nici un fel de încărcătură emoţională — așa sunt, așa rămân. Istoria este 
mai „educaţie“ decât chimia și de aceea e așa de important să băgăm 
de seamă cum tratăm acești copii, cât sunt încă dispuși să primească o 
lecţie sau un sfat și de aceea e așa de important să întreținem sensibi- 
litatea publicului față de faptul istoric, față de monumentul istoric, să 
îi facem să înțeleagă că trecutul nu e niciodată trecut de tot, că este 
solidar cu prezentul. Cele două sunt timpuri care se întrepătrund. De 
fapt, eu am spus întotdeauna că viitorul nu există, că singurul timp 
real este trecutul și că de prezent luăm cunoștință doar în momentul în 
care a devenit trecut. Tocmai de aceea trebuie să-i dăm toată atenția. 
Memoria colectivă, cum vă spuneam, mi se pare, nu este un dat na- 
tural, e un fapt indus care ține de educaţie. Un popor poate fi făcut să 
uite — și asta este tragedia, asta a fost cartea jucată de regimul comu- 
nist și în mare măsură a câștigat. 

Spiritualizarea predării istoriei — mă gândesc la muzică, mereu vorbesc 
despre asta. Încercăm, printr-o didactică specială, de pildă, să-i învăţăm pe 
copii solfegiu, gramatică muzicală, arareori si probleme de stilistică muzi- 
cală, îi învătăm un nou limbaj, dar nu le punem să asculte, de la Bach la 
Enescu, marii compozitori în ora de clasă. Muzica trebuie spiritualizată. Și 
istoria trebuie spiritualizată, dincolo de documente. Cred că sunt cele două 
obiecte care în școală trebuie să prevaleze din punctul acesta de vedere. 

N-am să zic nu. 

Dar pentru asta trebuie suflete speciale. 

Da. Așa e. Așa e. 

Adică profesor de istorie nu poti să fii ca un profesor de chimie. 

Nu poate oricine. 

.. În momentul când intri în facultate trebuie să ai talent pentru asta. 

Măcar când ieși din facultate... 

Talentul nu-l capeti decât când îl ai... Sufletul nu ti-l face facultatea. 

Se mai șlefuiește. Se mai șlefuiește și sufletul, cum se șlefuiește 

și mintea, dar sigur că nu e pentru oricine. 

Domnule profesor, pentru că aminteam de manuale... Deodată mi-a 
venit şi am scris aici — notez mereu, pe parcursul colocviilor — cuvântul 
„Roller“... Eram în ultima clasă de liceu și atunci mi-am dat bacalaureatul 
- la Liceul Naţional din lași — pe baza manualului lui Roller... Cum s-a putut, 
domnule, un diletant să învingă în planul istoriei?! 

Dumneavoastră mă întrebaţi pe mine... În spatele diletantului nu 
era partidul, și în spatele partidului nu era Armata Roșie? 

Bun, dar s-a mai întâmplat asta undeva — un diletant să scrie manualul 
fundamental de istorie? 

Nu. Cred că nu s-a întâmplat. Așa, cât mă gândesc eu, nu. Nu. 
Chiar când au făcut ruşii revoluția lor, la ei acasă, corifeii n-au fost 
dilentanți, au fost profesioniști, au fost istorici serioşi. 

El a scris ceva înainte de război? 

Nu. 

A făcut Facultatea de Istorie? Nu ştiţi? 

Mi-ar fi greu să vă spun. Întrebaţi-l pe domnul Mezincescu, care 
a fost coleg de bancă cu el la Bacău. Da, coleg de școală. Despre 
Facultatea lui Roller nu știu nimic — bănuiesc că a făcut-o în Uniunea 
Sovietică. 

În vremea aceea eu îl citeam... şi pe Tarl€... 

A, păi nu, să ne înţelegem: Tarl€ e un foarte mare istoric. 

Enorm, domnule! 

Rușii trebuie să mai fi avut sute de istorici sub Tarlé, care nu erau 
de aceeași talie, dar care erau niște profesioniști... 

Şi care au scris — de la răscoala lui Pugaciov până la cărțile despre 
Lenin au scris niste lucrări documentate... Dar aici, un asemenea orb dilen- 
tantism, nu se putea! 

Dar nu era un istoric, era un activist. Eu trebuie să vă spun dum- 
neavoastră asta?! 

Stiu asta. Dar cum se poate ca istoricii timpului să fi rămas subjugați 
doctrinei sale — pentru că era o doctrină acolo... 

Nu. Să ne înțelegem: „subjugaţi“ e un cuvânt pe care îl resping. Va să 
zică, o parte din istoricii timpului au intrat în închisoare... 

Aceia mari... 

Parte au fost dați afară din Facultate. Chiar dacă n-au intrat în 
închisoare, oricum au fost înlăturați, marginalizaţi, pensionati, deci 
nu-i mai asculta nimeni, nu mai aveau nici o posibilitate să scrie sau 
să tipărească. Şi Facultatea a rămas cu profesori, evident, timoraţi de 
această ameninţare, care îşi făceau datoria onest pe domenii care erau 
cât mai puțin implicate în revoluția culturală sau ca noi veniti, care 

erau și ei diletanți, nu numai Roller, cu improvizații — a fost unul care 
era farmacist într-un orășel din Moldova și care pe urmă a devenit pro- 
fesor la Facultatea de istorie din București. 

Și ce preda? 

Comuna din Paris. Stia aproximativ franțuzeşte, foarte aproxi- 
mativ. 

Nu spuneti numele lui, poate îl tin minte? 

O! Credeţi că-l ţineţi minte pe Didi Rozenzweig? Asta e! Mă 
rog... nu era el cel mai rău, dar mi-a venit în minte, că nu era istoric 
deloc. 

Da. Dar tin minte că în anii '51-'55 am urmat la Facultatea de 
Filosofie un curs de istorie, l-am urmat din anul întâi, am făcut cu profesorul 
Gheorghe Ștefan, a venit profesorul Condurachi, după aceea a venit Dumitru 
Almaș, care avea și el farmecul lui... 

Almaș era un gazetar, nimic altceva. 

Dar lecțiile despre Napoleon si Revolutia franceză... 

Domnule Sava, aveți un foarte prost gust. 

Bun, dar mi-era prieten şi nu vreau să vorbiti despre un om care... Dar 
în același timp a venit un domn Roman, de pildă, care a predat un mizerabil 
curs de istorie contemporană, și care cita mereu din Roller — asta mi s-a 
părut de neimaginat! 

Da. Era o figură sinistră. Pot să vă spun că în aceeași vreme 
teroriza Institutul de Istorie, al cărui vice-director era. 

Sau tin minte polemica dintre profesorul Otetea, care avea pentru mine 
nimb, așa, coborând din cetatea Copoului și un domn Știrbu, despre revoluția 
de la 1821... 

Solomon Știrbu, Dumnezeule! 

Nu se poate, domnule! 

Știu. Știu. Era impostura cea mai trivială, mai violentă. Da, da, 
știu. 

Bine. A 

Dar până la urmă... 

Până la urmă, ce? 

Oțetea a câștigat. 

A câștigat, că era o epocă — cred că era deja '68, nu știu ce s-a întâm- 
plat... 

Da... 

Foarte interesant domeniul istoriografiei românesti. 

De aceea vă spun: va fi o carte tristă, istoria istoriografiei 
românești. 

Da. Dar rămâne esențială pentru întelegerea noastră. 

Domnule profesor, de ce aţi intitulat acest volum Rezerva de 
speranță? 

Trebuie să vă spun despre această carte un lucru sau două. Întâi 
că ea se găsește la o singură librărie din București, care este Fundația 
cărții de pe B-dul Ana Ipătescu, pentru că difuzarea ei a fost la fel de 
proastă... 

„.. ca toate difuzările de cărți bune. 

Bun. Nu știu, dar pe cât de greu a fost drumul ei către tipar... În 
momentul în care m-am gândit să adun articolele mele din presă, care 
erau în parte articole politice, dar erau și articole de istorie, de atitu- 
dine și de informaţie istorică pentru un public mai larg decât cel căruia 
mă adresez de obicei, atunci mi-am adus aminte că prietenul meu 
Gabriel Liiceanu este editor și am rugat Editura Humanitas să publice 
această carte. După un an, manuscrisul fusese pierdut și atunci am 
luat-o de la capăt cu altă editură și impresia mea e că și acum cartea 
n-a răzbit, n-a fost înțeleasă sau citită măcar. Rezerva de speranță, din 
titlu, vrea să spună două lucruri, în sensul direct, după cum ați văzut, 
este încrederea autorului în monarhie, în viitorul monarhiei și în per- 
sonalitatea cu totul deosebită, cu totul demnă de stimă și de respect a 
Regelui Mihai și în alt sens Rezerva de speranță este o reacție față de 
descurajarea pe care o văd în jurul meu — atâția oameni care-și frâng 
mâinile şi se cred neputincioşi să mai intervină în cursul eveni- 
mentelor și care, ca tot atâtea Casandre, ...vaticinează că de țara asta 
se alege praful. Ei, eu nu cred asta. Eu cred că depinde de fiecare din- 
tre noi să ne facem numai datoria și atunci, dacă vom pune în asta 
destulă convingere, destulă încăpățânare, dacă vreți — aş spune cuvân- 
tul —, atunci am făcut ce trebuie pentru ca drumul să meargă în sus, nu 
în jos. 

V-am înțeles, domnule profesor. 

Faceţi politică, domnule profesor? 

În felul ăsta, da. Adică o politică de atitudine, o politică la care 
m-am crezut dator din momentul în care am băgat de seamă că se 
minte cu sfruntare și se minte despre un trecut care mi-era prea drag, 
căruia îi consacrasem prea mult din viața mea ca să permit să se creadă 
cu totul altceva decât a fost. Si atunci, în sensul ăsta fac politică — 
adică spun adevărul. 

Undeva scrieți că un prieten al dumneavoastră spunea că „numai cine 
vrea puterea face politică“... 

Un prieten al meu, care era atunci ministru, a avut această expre- 
sie nefericită. Adică atunci nu știu cum își închipuiau oamenii că se 
poate trăi fără politică, fără partide, într-un fel de concordie generală. 

Era și neîncrederea în ideea de partid, compromisă de tot ce fusese 50 
de ani și atunci a spus Politică face numai cine dorește cu tot dinadin- 
sul puterea... Ca și cum a dori puterea este ceva dezonorant, este ca și 
cum ai dori să bagi mâna în buzunarul vecinului, or, până la urmă a 
dori puterea poate să fie și onorabil — vrei să faci bine în țara ta și nu 
poți să faci dacă stai deoparte. Nu vine nimeni să te caute și să-ți ceară 
sfatul. Bun. Asta este. 

Da. Uitați-vă, am primit un prim set de întrebări de la Alexandra 
Chilie... 

Văd că sunt multe! 

Sunt multe, totdeauna sunt multe, dar nu totdeauna sunt interesante și 
nu totdeauna au o anumită înțelegere... 

Pot să mă uit? 

Vi le spun eu... 

Bun, dar sunt întrebări, trebuie să le răspundem. 

„Domnul Ion Popescu roagă să-l întrebaţi pe domnul Pippidi dacă stie 
ceva despre polemica lorga-Bogza.“ 

Da. Știu. Știu. 

Da. Spuneti atunci un cuvânt despre... 

Nu. Să vedem, poate mai sunt și alte întrebări... 

A, mai sunt și altele, dar răspundeti la această primă întrebare acum... 

Bun. Asta ţine de un episod teribilist, din tinerețea 
neconvenţională a lui Bogza și care l-a adus în conflict direct cu 
bunicul meu, care în acel moment — deci în anii, cred, '36-7-8 era în 
plină campanie contra pornografiei... 

Vorbește si în carte... 

„.. adică împotriva expresiei de tot slobode pe care o parte din 
noua poezie, noua proză românească o practicau, ca un drept la expre- 
sia neconvenţională, la expresia shocking. Arghezi a fost, să zicem, 
inamicul nr. 1 în această campanie contra pornografiei, dar mai erau 
și alții, între care Bogza, pentru Poemul Invectivă și pentru alte încer- 
cări literare de tinerețe. Asta e. Deci, până la urmă, încarcerarea lui 
Bogza, în '37, la cererea Academiei Române, este, dacă vreți, momen- 
tul extrem al acestor polemici. 

L-a apărat Carol al II-lea... L-a scos de la Văcărești... 

Da. Da. 

Dar Nicolae Iorga era un puritan, in extremis? 

Da. Da. 

Mă bucură asta. Cu cât îmbătrânesc, sunt și eu mai puritan... Și nu 
mi-a făcut de loc plăcere, desi cartea o adulez într-un fel, că am citit aici 
Poemul Invectivă, care m-a cucerit și pe mine în anii... 

Da, dar e un document, e un document istoric. 

Se apără Bogza grozav, şi Diana Turconi se apără, se apără şi Doina 
Uricariu, dar cuvântul „ejaculare“, domnule profesor nu face parte din lit- 
eratură... 

Eu cred că face parte din literatură. În orice caz, generaţia lor 
credea. Totuși, asta este sensibilitatea unei epoci. Să zicem că în 
moravuri, ca și în literatură, alternează perioade de deschidere și de 
închidere. 

Bunicul meu era foarte mult un om al secolului al XIX-lea și, în 
fond, avea 30 de ani în 1900. Rămăsese foarte victorian — și în 
moravurile lui proprii, în viața lui privată și, cu atât mai mult, aș zice, 
în judecarea literaturii — și în felul ăsta s-a expus uneori ridicolului. În 
orice caz, sunt multe pagini din „Cuget clar“ — revista pe care o pu- 
blica atunci — pentru a susține această campanie, care sunt caduce, 
sigur, sunt vetuste. 

Poate vi se par vetuste. Eu cred în idealurile victoriene și nu în cele 
hitleristo-staliniste... 

Nu, nu, nu puteți să le opuneți una și alta... 

Cum să nu le opui?! Nu era frumoasă epoca victoriană? 

Ba da... 

N-aţi fi preferat să trăiti atunci, împreună cu Brahms, cu Wagner? 

Asta e un secret pe care veți să mi-l smulgeți. Da... împreună cu 
Kipling... da, aș fi vrut... Dar asta-i altceva. 

Toţi am fi dorit să trăim atunci, domnilor și nu acum, în scrâșnelile 
rock-ului. Și asta trebuie discutat odată. Profesorul lorga avea dreptate din 
punctul acesta de vedere. Am să discut în mod special asta, poate atunci când 
punem în analiză volumul cu Bogza... 

Ce mai spun ascultătorii noștri? 

Cineva, care se numeşte Staicu Gheorghe din Constanta roagă pe dl. 
Pippidi să nu ocolească a spune unde a făcut liceul... Nu ştiu... Poate ati 
făcut liceul la Vilnius sau la Moscova.. 

A! Nu, nu, nu... Deci... întâi a fost un an de liceu într-o școală 
nouă, care nu mai știu ce nume avea și care se construise în spatele 
blocurilor de pe Ștefan cel Mare și pe urmă în Piaţa Filantropiei. 

Ce grave lucruri au fost liceele astea și școlile noastre cărora nu le mai 
ținem minte „numărul“... Generatia mea va tine minte Liceul-internat, Liceul 
Naţional, Liceul Şaguna, Liceul Laurian... În fiecare oraş era un liceu, 
mare... Era mai mult decât o Universitate un asemenea colegiu. Și le-au dat 
numere... 

Numele ultimului meu liceu era Doctor Petru Groza, așa că nu 
prea e de comparat cu Maiorescu sau cu Laurian... 

A învățat foarte multă lumea bună şi foarte mult lume care e 
revoluționară la ora actuală, acolo. 

Eu pot să vă spune că erau profesori buni, erau în general profe- 
sori buni. 

Neîntelegerile astea... Dacă vreţi să vă citesc, aşa... Doamna Nora 
Protopopescu mi se adresează mie surprinsă de faptul că deplâng dărâmarea 
statuii doctorului Groza. Are o decepție imensă față de mine. 

Ca să vă dați seama... spui un cuvânt și fiecare înțelege ce vrea pe 
pământul ăsta... Nu deplâng, dar eu am dreptul să pun întrebări unui istoric 
ca dumneavoastră, care spune undeva în carte că până nu vom avea toate 
documentele despre doctorul Petru Groza n-avem voie să-l aruncăm... Și 
documentele sunt... Alaltăieri am citit în „Totuși iubirea“ al domnului 
Păunescu un articol al lui Dumitru Popescu în care văd o cu totul altă viziune 
asupra lui Emil Bodnăraș, cu tot KGB-ismul său... 

Ce-o fi spus, nu știu... 

E interesant, că aduce un punct de vedere despre singuraticul, despre 
tristul... sigur că lucrurile sunt discutabile, dar avem dreptul la tot soiul de 
documente, nu? Atât timp cât nu înțelegem asta devenim cu toții Roller sau 
Răutu... punem imediat baraje fiecăruia... Altă întrebare: „Cum, ati fi fost de 
acord să rămână statuia lui Lenin în fata Casei Scânteii“?! Cine a spus asta? 

Bine, așa că nu vă citesc chiar toate întrebările... 

Uitaţi-vă, cineva vrea detalii despre cartea dumneavoastră — un domn 
Suditu din Câmpina. 

Îi mulțumesc domnului Suditu, pentru interesul lui, dar nu cred 
că a ajuns vreun volum la Câmpina până acum. 

Va ajunge curând, pentru că văd că doamna Doina Uricariu vă pro- 
pune să deveniti responsabilul unei editii de istorie, de care avem absolută 
nevoie, avem nevoie de cărți de istorie. 

Voi fi bucuros să colaborez cu dânsa. 

Auziți: un domn Florea spune că în comuna Telea există un domn Toma 
Piţoiu de 93 de ani care a făcut parte din comando-ul care l-a asasinat pe 
Iorga. Se poate, da? 

N-am auzit niciodată numele și credeam că se cunosc numele 
ucigașilor. Deci, poate să fie și o legendă. 

Da, toată lumea crede că poate să-și afirme părerea... 

Cine știe, totuşi?! O anchetă n-ar fi de prisos... 

Sigur... Trebuie să o întreprindeti dumneavoastră, 

Domnul Tudor Constantin: Sugerează să o aduc într-o emisiune pe 
sotia domnului Pippidi. 

Ei da, sigur! Dar altădată, nu amândoi împreună! 

Iar dă în numele meu o judecată cu totul exclusivă. Am o mare pretuire 

fată de Alina Mungiu, dar îmi spune „Ati spus dumneavoastră odată că e cea 
mai deşteaptă femeie din tară“. Nu, nu... 

Sper că n-aţi mers până acolo! 

Bine... nu vă mai citesc restul întrebărilor, că nu sunt interesante... 

„Ar vrea să vorbiti despre viitorul istoriografiei românesti“... 

Despre viitor.nu mi-e niciodată uşor să vorbesc. Viitorul istorio- 
grafiei românești va fi ce este viitorul țării ăsteia. Cele două lucruri 
sunt inseparabile. O țară are istoricii pe care și-i merită. 

Ca și guvernele pe care le merită. 

Da, sigur. Ca să zic așa, legătura cu guvernele e mai directă: 
votezi, cade guvernul şi e mai bine. Sau mai rău... 

Dar vorba asta, că fiecare tară îsi merită guvernul a apărut înainte 
voturilor lumii. 

Stiu, știu... Istoricii nu-i faci așa de simplu și pentru pregătirea 
lor trebuie un lung răstimp de liberate, trebuie condiţii speciale — o 
şcoală bună, biblioteci bune, dacă se poate și posibilitatea de a călă- 
tori și de a completa aceste studii în străinătate. Câte ceva din aceste 
condiții încep să se contureze... 

Mai avem o oră de discutie... As vrea să auzim puţină muzică... 

Poate, doamna Rădoi, mai veniti puţin pentru o secvenţă muzicală. 

Pentru că am vorbit de statui și pentru că se pun atâtea întrebări... 
Aveti la un moment dat o frază care mi-a plăcut: „Palatele babilonice din 
Centrul Civic“... 

A, da, da... 

Stiti că aici la Serată au fost oameni care au apărat acest palat 
babilonic? 

Monstruos! Eu am sperat în 1990 că va fi dărâmat și am fost 
foare dezamăgit aflând că una din primele hotărâri ale domnului 
Roman a fost să... 

Ei, cum să fie dărâmat, domnule profesor?! 

O clipă, o clipă, lăsaţi-mă să spun! Vreți să fiti șocat, vă șochez! 
Da, eu vroiam să fie dărâmat. Domnul Roman a cheltuit foarte mulți 
bani în 1990, pentru continuarea lucrărilor, pentru terminarea lor, în 
sfârșit... pe urmă o să fie ceruți din ce în ce mai mulți bani pentru 
întreținerea clădirii ș.a.m.d. 

Dar în interior ati fost? 

Nu, niciodată! 

Duceţi-vă! 

Ni-cio-da-tă! 

N-aveti dreptul la prejudecăți! 

N-am vrut să intru! 

Vă rog, intrati, că și eu am intrat pentru prima oară la Festivalul 
Enescu și am rămas surprins de frumusetea sălilor şi interioarelor. 

Domnule Sava, e dreptul dumneavoastră, dar de ce mă siliți pe 
mine să intru acolo?! Eu am în mine un exemplu: în 1858 Vodă 
Bibescu își construia un palat la Băneasa. Eu știu care-i locul, dar 
nimeni altcineva nu-l mai poate găsi sub iarbă, pentru că, după ce a 
venit revoluția, Bibescu n-a putut termina construcția acestui palat, 
care a căzut în ruină și încetul cu încetul a fost acoperit de pământ. 
Aşa speram eu că se va întâmpla cu palatul din Centrul Civic. N-a fost 
să fie așa, rămâne ca un stigmat indelebil pe fruntea noastră. 

Bucureştiul nu va mai fi niciodată ce-a fost înainte, datorită aces- 
tei orori. 

Câte orori nu s-au întâmplat în istorie, domnule profesor! Vă 
împărtășesc punctul de vedere. E oribilă construcția! 

Îl văd cu o tristețe nesfârșită... 

Dar vă rog eu — personal vă rog! — pentru că n-aveţi dreptul la 
prejudecăți, un istoric n-are dreptul la prejudecăți, să intrați înăuntru, să 
vedeți sala de concerte de muzică de cameră, să vedeti sala de expoziții, să 
vedeti sala asta mare, „Al. I. Cuza“, dar poate nu discutăm despre concerte 
si acustica ei... 

Domnule Sava, eu piciorul acolo nu-l pun! 

Dar aveti dreptul ăsta?!! 

Sigur că da. Între drepturile omului, este și dreptul la 
prejudecățile sale. 

Da, dar n-aveti dumneavoastră dreptul... așa ca și doamnele, care sunt 
intrigate de anumite ziare care apar — îmi spun „Nu citesc!“ — parcă ele nu 
există dacă nu le citesti. 

A, ba eu citesc „România Mare“... Asta-i altceva! Nu vreți să 
ascultăm muzică? 

Aveti un sistem de-a „trage cortina“, mai rău ca Iosif Sava! Bine! 

Doamna Viorica Rădoi... Ati cântat o piesă japoneză, care mi-a plăcut 
foarte mult. O putem asculta acum? 

LIGIA DUNA: Da. 

Doamna Rădoi. Mai spuneți un cuvânt, mie îmi place când vorbiti cu 
mine în seratele în care acompaniati tinerii... N-ati prea lucrat cu doamna 
Arta Florescu... e 

VIORICA RADOI: Am lucrat sporadic cu doamna Arta 
Florescu. Doamna Arta a avut o mare acompaniatoare la clasă, o 
pianistă de mare calibru, o pianistă-acompaniatoare desăvârşită, după 
părerea mea, care din păcare ne-a părăsit — Doina Micu, care a cola- 
borat, cred eu, din tot ce ştiu ca prezentări pe scenă, deosebit de fruc- 

tuos cu doamna Arta Florescu. Eu am avut șansa să colaborez cu dum- 
neaei, cu câțiva dintre ultimii absolvenţi, atunci când dânsa mai era 
încă în Institut și trebuie să vă spun că după fiecare colaborare m-am 
simțit teribil de îmbogățită. 

Dar e tare greu de lucrat cu Doamna Florescu! 

VIORICA RADOI: Mie nu mi-a fost greu. Știu lucrul ăsta, de la 
fostele mele colege, mari cântărețe, care au fost elevele doamnei — 
Marina Krilovici, Eugenia Moldoveanu, că e greu, e greu să reziști la 
muncă, munca pe care doamna ţi-o impunea. Mie, personal, repet... eu 
m-am simțit îmbogăţită după fiecare colaborare cu doamna și plină, 
într-un fel, de învățăminte, dacă vreţi. Mie nu mi s-a părut greu. 

Da. Nu e greu pentru dumneavostră, dar e greu, probabil, pentru o 
tânără cântăreață să se formeze. Dar toti cei care au trecut prin clasa dom- 
niei sale și am auzit pe profesorul Grigore Constantinescu, care a organizat, 
de fapt, întregul ceremonial de marti seara, citând zeci de nume care înseam- 
nă arta lirică românească. 

VIORICA RADOI: Care înseamnă arta lirică românească, care 
înseamnă doamna Arta Florescu. Fără doar și poate... 

Asta trebuie să spunem acum, când doamna împlinește 75 de ani. 

VIORICA RADOI: O instituţie pe care trebuie să o păstrăm, 
realmente, o instituție şi să-i dea Dumnezeu sănătate, fiindcă este la 
fel de puternică în tot ceea ce face şi în tot ceea ce dăruie acestor tinere 
talente, tinere voci. 

Dar, ca oricărui om de valoare și de dăruire, i se pun în cârcă multe 
lucruri care nu sunt adevărate. 

VIORICA RADOI: Ei, pentru că există o cochetărie, dacă vreți, 
a legendelor fabricate sau prefabricate. 

Există, mai ales în rândul nostru, al muzicanților, o invidie de nede- 
păşit... 

VIORICA RĂDOI: Asta, categoric! Dar realitatea este atât de 
evidentă... Numai dacă am sta să enumerăm niște mari nume — câteva 
dintre ele le-aţi spus dumneavoastră, vreo două am amintit și eu, nu e 
nimic de comentant, e numai de scos pălăria și de plecat fruntea în fața 
doamnei Arta Florescu. 

Și asta rămâne în istorie! Și, cum spuneam eu, uitaţi — vă repet — și 
marţi seara, aducând un termen, așa, mai inedit „bruscheria“... amintind un 
cuvânt al profesorului Manoliu despre o altă mare profesoară — Florica 
Musicescu... ea a fost perspectivantă pentru fiecare tânăr talentat care a 
reușit să rămână în clasa ei... pianul ei. 

Bine, atunci, ce mai cântaţi? 

VIORICA RADOI: Piesa japoneză, nu?! 

Si altceva nu mai aveți? Nu mai aveți... 

VIORICA RADOI: Ba da. Valsul Monicăi din opera lui 
Menotti... 

(Muzică) 

Ligia Dună, Viorica Rădoi, multumesc pentru emotia aceasta... 
Haideti, mai rămâneti putin, ca să avem un final, totusi, cu muzică; să bene- 
ficiez de prezența dumneavoastră — n-as vrea să punem un film. Mai staţi 40 
de minute cu noi... E interesant tot ce spune profesorul... 

Iertațti-mă... Aș interveni aici, pentru că mi se pare, dintr-o 
întâmplare, și una de care mă bucur îndeosebi, a venit vorba de dom- 
nișoara Musicescu, de Florica Musicescu, și atunci, pentru mine, 
numele a sunat, deodată, foarte cald, foarte apropiat, foarte drag, 
gândindu-mă eu, acum, la altă domnişoară Musicescu — Ana-Maria 
Musicescu, care era nepoata celei de care ați vorbit, adică nepoata pro- 
fesoarei de pian, fiica unui frate, având toată această căldură, ge- 
nerozitate și chiar fantezie a Musiceșştilor și, pe de altă parte, era 
nepoata lui Alice Voinescu. Mama ei, născută Steriade, era soră cu 
Alice Voinescu. Și din aceste două nobile neamuri de cărturari a ieșit 
această apariție extraordinară, căreia îi datorează așa de mult încât nu 
pot să nu mă bucur de orice prilej de a-mi declara recunoştinţa. 
Domnișoara Musicescu de care vorbesc a trăit între 1910 și 1979 sau 
"80 — da, cred că primăvara lui '80 și eu am cunoscut-o la Institutul de 
Studii Sud-Est Europene, din momentul în care am intrat acolo, fiin- 
du-i apropiat așa cum îi erau apropiați mulți dintre tinerii care eram 
atunci şi care intram în secția de Istoria Artei cu bucuria, reînnoită zil- 
nic, de a o regăsi, de a o asculta în interminabile discuţii care ne pur- 
tau printr-o întreagă lume de cultură, de literatură... Fusese traducătoa- 
rea lui Rilke — Scrisoare către un tânăr poet, publicată încă înainte de 
război; păstrase o sensibilitate deosebită față de faptul artistic, care o 
făcea să cerceteze cu atâta înțelegere monumentele artei bizantine. A 
scris despre pictura bisericilor şi mânăstirilor noastre, despre portretul 
ctitoricesc, a scris despre broderiile vechi românești, a scris despre 
Suceviţa, şi alte pagini care ar trebui reeditate și a fost, mai ales, o 
prezență umană de neuitat. Lucrurile astea, dacă nu sunt puse pe hâr- 
tie, riscă să moară odată cu noi, adică cu cei care, totuși, mai avem 
amintirea unei experienţe personale. 

Memoria trebuie păstrată, domnule profesor. Acesta e roiul Seratei, 
poate, dintr-un anumit punct de vedere... 

Memoria e ceva sfânt, îi este dată omului ca, poate, darul cel mai 
prețios pe care i l-a făcut Dumnezeu. Și nu e memoria bucuriilor 
numai, e și memoria tristeților răscolitoare, dar asta ne ridică deasupra 

celorlalte ființe. 

E memoria vietii și a istoriei. 

Pentru că vorbeaţi de nobile neamuri... bătrânul Gavriil 
Musicescu, cel care a ctitorit celebrul cor ieșean, venea din Ismail în 
Iași... Dar știți ce generaţie de intelectuali s-a născut în casa lui, în care 
intra Eminescu la sfârșitul secolului trecut... Casa a rămas în curtea 
Mitropoliei... 

Și ea era și casa Teodorenilor... 

Pentru că Sofia Teodoreanu era o soră a Floricăi Musicescu și a doam- 
nei Musicescu de care vorbiti dumneavoastră... 

Nu. Să ne înțelegem: Sofia era sora lui Gavriil, așa încât, acești 
Musicești de care vorbim noi erau veri primari cu frații "Teodoreanu | şi 
cu Alexandru... deci fiii lui conu’ Osvald, cum spuneau bătrânii 
ieşeni... 

Da, si nepotul lui Păstorel, nu? 

Da. o 

Dar bătrânul Osvald, avocatul. 

Acela fusese coleg de şcoală cu bunicul meu. Vedeți, era o lume 
mică... 

Nu. Era o lume mare, copleșitor, pentru că, vedeti cum merg lucrurile 
mai departe... Auziti... L-am avut acum două săptămâni invitat pe Cristian 
Mandeal. Cristian Mandeal e căsătorit cu nepoata lui Ionel Teodoreanu și a 
Stefanei Velisar... 

Cred c-am întâlnit-o, demult de tot, când era o tânără fată foarte 
frumoasă... 

Uitaţi-vă la ea!... Eu îmi amintesc mereu, când o văd, cuvintele Ste- 
faniei Velisar despre anul în care a murit Ionel Teodoreanu, într-o iarnă la fel 
de aprigă, în gerul acela din 15 martie '54, si a murit într-o casă de pe 
Traian... Faptele se leagă, vedeti? 

Este absolut necesar să păstrăm această noblete a familiilor. Eu mereu 
spuneam prietenilor mei... îi spuneam Catincăi Ralea: Faceti, domnilor, un 
copil! Boieria asta trebuie urmată! l-am spus mereu prietenului Mihai 
Brediceanu: Veniti dintr-o familie care are o cronică clară de 300 de ani. 
Continuati! 

O mare familie bănățeană... 

Da, care a însemnat imens, de la Caius Brediceanu până la Tiberiu 
Bredincanu pentru istorie, nu? Aceste familii, aceste dinastii trebuie conti- 
nuate. Era o lume mică, dar cu oameni mari! 

Tata a stat la Iaşi în perioada aceea? 

Cine? 

Tatăl dumneavoastră... 

Tatăl meu a fost asistent la Universitatea din Iași în anii '30, cred 
că prin '33—'36. 

A fost vreun mare cărturar care n-a trecut prin Iasul acela din anii '30? 

Da. l-am căutat casele, adresele unde locuia și n-am mai găsit 
nici una. 

Tare mult i-a plăcut lui Iorga Iașul! 

Da, sigur... Deși se asocia și cu amintiri întunecate, mai ales cele 
din timpul primului război mondial. 

Si ce frumoase pagini dedică Botoșaniului! 

Botoșaniul — acela rămăsese o amintire limpede, limpede și chiar 
nimbată de ideal prin privirea pe care orice om, apropiindu-se de 
bătrânețe, o întoarce îndărăt, către copilărie. 

Auziti un domn, Bucătaru — am primit un nou set de întrebări de la 
Alexandra Chilie —: „Domnul Pippidi este sceptic, optimist sau pesimist? “ 

E, pe rând, toate astea. 

Da. Dar, domnule profesor — pentru că eu revin mereu la cartea dum- 
neavoastră și la tezele astea asupra cărora m-as putea apleca foarte multe 
ore —: Cum vă explicati nostalgiile astea după trecut? 

Stiu ce vreți să mă întrebaţi, dar poate că nu e limpede pentru 
toată lumea. 

E limpede pentru toată lumea, toată lumea asta care visează 
construcțiile babilonice si mi se spune că sunt superbe, că tot ce a fost era 
bine, că se trăia bine înainte, ș.a.m.d. 

Înainte, adică ieri. 

Adică, înainte de 1989. 

Știu, știu, știu. Nu, pentru că fiecare vine cu trecutul pe care-l 
preferă. Alţii o să spună că se trăia mai bine alaltăieri. Adică, nostal- 
giile sunt direcționate. Noi, aici, nici nu putem, măcar, să spunem 
“Petrii regim“, pentru că nu se ştie la ce vechi regim ne gândim: 
pentru unii este epoca lui Ceauşescu, pentru alții epoca lui Dej; pen- 
tru mine este România dinainte de război... Sigur că intră o parte de 
idealizare. 

Nici n-au trăit în România vechiului regim cei care au 40 de ani. 

Evident. Evident. Dar ce, credeți că cei care idealizează epoca lui 
Dej au trăit în epoca lui Dej? 

Majoritatea, da. 

Nu. Să ne înțelegem: de aceea nu-mi plăcea cuvântul „nostal- 
gie“, pentru că... 

E prea frumos, domnule! 

„„.e prea frumos, și ar face să se înțeleagă că e ceva firesc. Nu, nu 
e pur și simplu o amintire, este direcționarea unui ideal, să zicem. 

Acum, fiecare are dreptul să își facă alegerea, dar asta a dus la falsifi- 
carea, de atâtea ori, a unui trecut sau a altuia. 

Dar masa asta, uriaşă pe care o vedem — nenorocită, o săptămână 
întreagă, două săptămâni, de metroul ăsta — pe care o aud mereu spunând si 
mi se zgribuleşte pe mine pielea: „Ce bine era înainte, domnule! “. Ce facem 
cu ei, cum îi lămurim? 

Pentru noi doi stiti ce a fost esential? — pentru că ați amintit de întâl- 
nirea noastră din 1991 pe care eu n-o mai stiam într-un fel... Faptul că avem 
dreptul să vorbim, domnule profesor... acesta e lucrul cel mai important în 
lume, nu?... cel putin pentru mine. 

Să vedeți... Poate că eu sunt mai modest decât dumneavoastră. 
Eu nu ceream nici măcar să vorbesc, ceream să fiu scutit să mai aud 
minciuni... 

Ei, dar minciuna asta ne iubește, stă la masă cu noi... 

Da, știu. Am înțeles. Dar unii, sigur, ardeau de nerăbdare să vor- 
bească ei, să facă ei auzit glasul lor, și să rostească răsunător, răspicat, 
adevărul. Cred că, în momentul acela, eu nu mi-aș fi dorit decât să 
nu-mi mai fie asurzite urechile de o minciună oficială care era prezen- 
tă pretutindeni și copleșitoare. Evident, minciunile sunt, nu ne-au 
părăsit, dar nu mai sunt una singură, sunt un cor asurzitor și discor- 
dant, fiecare, să zicem, cu minciuna sa. 

Da, domnule profesor, vă înțeleg, dar haideti să nu insistăm. Dar ce 
facem noi cu oamenii? — nu cei tineri... 

Păi, dumneavoastră mă întrebaţi ce m-a întrebat șoferul taxiului 
pe care l-am luat aseară. Tot așa zicea și el: „Domnule, suntem un 
popor blestemat? Cum o să facem pe ceilalți să înțeleagă?...“* şi eu am 
zis: „Nu ştiu, dar până una-alta văd că și dumneata, și eu am înțeles. 
Asta este un început bun.“ 

Dar şoferul acela e un taximetrist particular care probabil că îşi 
câștigă suta de mii pe zi. 

Soferii de taxi sunt avangarda clasei muncitoare. Eu am pentru 
ei cel mai mare respect şi îi găsesc totdeauna mai dezghețaţi, mai 
repede-înțelegători decât toți ceilalți. 

Da, dar sunt și mici pehlivani printre ei. Disturbarea circulației în 
Bucureşti de la ei vine, domnule. Toţi fug cu mai mult de 80 de km pe oră — 
limita de viteză, toti încalcă regulile de circulație numai ca să pună mâna pe 
cât mai multi bani. 

Domnule Sava, dumneavoastră nu m-ați chemat aici ca să vor- 
bim de șoferii de taxi. 

Trebuie să vorbiti despre nostalgici, domnule profesor. Eu vă întreb ca 
pe un întelept. 

Nu sunt un înțelept. 

Sunteti un înțelept. Un om care ştie istorie e un înțelept, domnule. 

Dacă ştie destul. Eu cred că nu ştiu destul. Dar, în sfârșit. 

Ei,.. niciodată nu stim destul. 

Păi... Încerc să o iau de la capăt, dar vă spun același lucru: e 
dorința de a întoarce istoria înapoi. 

Bun, dar către o țintă sau alta. Unii au o țintă mai scurtă: pentru 
că lor le-a fost bine sau familiei lor i-a fost bine sub regimul de acum 
20 de ani sau de acum 30 de ani, ei vor spune că n-a fost totul rău sub 
comunism și că, de fapt, lucrurile erau ieftine și că viața era asigurată, 
ş.a.m.d. — astea nu sunt fapte obiective, nu poți să le iei cum ai lua o 
informaţie reală. Este expresia unei opțiuni și această opțiune este 
legată de un interes totdeauna personal sau un interes de familie. 

Dar pot învinge ei? Pot aduce istoria înapoi? Poate reveni trecutul? 

Trecutul întocmai nu poate reveni. 

Chiar dacă va cădea Elțîn la Moscova? 

Nu. Nu. Niciodată istoria nu se repetă întocmai, dar asta poate 
devia drumul nostru înainte, îl poate purta prin cine știe ce hârtoape. 

Putem face ceva împotrivă? 

Da, sigur că da. Și facem — și dumneavoastră, și eu. 

Da, da-i putin ce facem noi doi, pentru că n-avem putere, domnule pro- 
fesor. 

Putere destulă ca să spunem adevărul, da. 

Depinde dacă trebuie spus sau nu adevărul. 

Da, trebuie. Aici nu mai încape îndoială. 

Domnule profesor, haideti să vă mai pun câteva mici întrebări — le-am 
notat aici: 

Vorbiti, la un moment dat, despre prietenul dumneavoastră Vlad 
Georgescu. Ce fel de om a fost conducătorul „Europei libere“? A fost un 
istoric de profesie? 

A, sigur că da! Vlad a fost un istoric de profesie, a fost elevul lui 
Oțetea. Cu Oțetea a pregătit teza lui de doctorat. Vlad a fost și un 
coleg foarte drag și un prieten de neuitat, adică un om care te câștiga 
prin firescul lui, prin felul de a fi totdeauna deschis, simplu, nepăsă- 
tor. Şi am trecut împreună prin câteva î împrejurări grele, prin timpuri 
critice, să zicem. Chiar îmi amintesc ziua arestării lui, la Institut, în 
1977... Deci o să mă găsiți totdeauna foarte legat de această amintire. 
Şi el a plecat, cred, prea devreme. A fost una din marile pierderi, unul 
dintre oamenii de neînlocuit. 

Spuneti-mi — nu ştiu dacă răspundeti, dacă nu... Am avut aici, la masa 
noastră de discutie, la Serate, oameni care mie mi s-au părut deosebiti, dar 

am primit atâtea acuze în legătură cu ei, din diverse straturi intelectuale, 
sociale: Manolescu, Patapievici, Liiceanu... Ce reprezintă ei pentru conştiin- 
ta țării la ora asta? 

Mult. 

Nu trebuie să-i legaţi, dar e vorba de o categorie de oameni. 

Stiu. Nici nu sunt același lucru, dar înseamnă mult, sigur. 

De ce nu ne bazăm pe oameni de această structură? 

Dumneavoastră spuneți „nu ne bazăm“. Eu cred că foarte mulți 
se bazează pe Manolescu, Liiceanu, Patapievici. Ei au o răspundere pe 
care o creşte în fiecare zi încrederea care se pune în ei, respectul care 
li se acordă. 

Da, dar acest respect are și replică — înjurături cum au acești oameni 
n-am mai întâlnit nicăieri... Degradarea asta socială... Omul de pe stradă nu 
ascultă ce spuneți dumneavoastră, domnule profesor. 

De ce nu ascultă? N-are televizor? 

Nu știu ce ascultă... 

Bun. În sfârșit... 

Nu e grav? 

Da, știu... Asta a fost întotdeauna condiția intelectualului. Să ne 
întelegem: nu îi pune nimeni pe cap o coroană de aur bătută în pietre 
preţioase... 

Când trecea Iorga pe stradă toată lumea se pleca, domnule, indiferent 
ce gândea despre lorga. 

Domnule Sava... Mă tem că tocmai exemplul ăsta dovedește că 
eu am dreptate și dumneavoastră nu. A fost unul din oamenii cei mai 
încărcați de injurii și de batjocuri care se pot închipui în țara asta. 
Literatura de pamflete ordinare, josnice scrise împotriva lui ar ocupa 
rafturi. Și dacă a murit cum a murit, a murit din cauza acestei ticăloase 
și sistematice discreditări, care începuse, poate, cu 30 de ani înainte de 
sfârșit. Eu pot să vă aduc aceste triste documente umane, care încep, 
nu știu, pe la 1900 — cu 40 de ani înainte de moartea lui... 

Deci o conditie sine qua non a afirmării inteligenței, atasamentului 
constiintei tale, este să fii înjurat, nu? 

Trebuie să accepti aceste riscuri. Eu am primit acum două zile 
amenințări cu moartea la telefon. Dumneavoastră vi se pare normal? 
Dar am trecut peste asta... 

Pentru ce? 

Nu ştiu. Nu, nu mă întrebaţi, că nu știu. Nu știu. 

Bun. Știu. Există, cred, „camere“ în care se concep scrisori de tipul 
acesta... 

Deci, până la urmă cred că suntem în parametrii unor situații 

cunoscute. Și asta să nu ne împiedice nici pe noi să ne facem datoria, 
așa cum n-a împiedicat nici pe alții. Nu e o condiție ușoară, sigur... 

Dar în străinătate... 

În străinătate nu. În străinătate recunosc — acelea sunt țări mai 
civilizate, care nu procedează aşa: nu își omoară învățații, nu îi fac de 
râs în public, nu transformă totul într-o bășcălie vulgară. 

Pentru că vorbeati despre Manolescu, despre Patapievici, despre 
Liiceanu si mulți altii, despre Plesu si atâtia alți oameni din aceeaşi gene- 
ratie frământată și dornică de bine, după opinia mea... La un moment dat, în 
carte, vorbiti despre Ismail Kadare. 

Da. 

Literaţii investiţi cu funcţii în istorie. 

Da. Kadare, până la urmă, n-a fost investit cu nici o funcție, dar 
în momentul acela se vorbea... Și ce vreți să știți? 

Să știu ce rol poate avea un asemenea literat făcând sau nefăcând 
politică. Kadare e un urias al albanezilor... 

Da, sigur... 

Parisul e cucerit de Kadare. 

E primul nume la care mă gândesc, dacă vorbim de Albania. N-o 
să-mi aduc aminte întâi cine e președinte sau prim-ministru, o să-mi 
aduc aminte de Ismail Kadare, care e un foarte mare romancier și e un 
mare cetățean, e un om de o integritate, de o noblețe morală recunos- 
cute. 

Aveti, la un moment dat, în carte, un articol despre lerunca. 

Nu despre lerunca. Sunt reflecții pe marginea unei cărți de Virgil 
Ierunca. 

~ Si în care îl acuzaţi de lipsa de nuanță... 

Eu îl acuz? El acuza pe alţii, cărora eu le iau apărare. 

Pe cei, să spunem, compromissi, asa... 

Nu-i apăr pe toți compromișii, Doamne — fereşte! Dar îi apăr pe 
unii, pe cei care cred că merită să fie apărați... 

Si de unde — folosesc un termen pe care l-am uzitat și în convorbirea cu 
domnul Liiceanu — de unde robespierrismul ăsta, fanatismul ăsta al domnu- 
lui Ierunca? De ce n-are nuanţe?... 

Domnule Sava... nu dumneavoastră trebuie să puneţi întrebarea 
asta. Domnul Ierunca face parte din generația celor care au plecat 
demult, au plecat când încă se mai putea — în ultimul moment, să 
zicem — și care, deci, găsindu-se exilați, au trăit de acolo, cu toate frus- 
trările, cu toate emoţiile pe care le stârneau ecourile din țara ferecată, 
țara închisă; au sperat pentru fiecare zvon de victorie — ori de | 
apropiere a unei intervenții americane, ori de victorie a partizanilor 

care luptau în munți. A fost o lumea absolut demențială și chinuitoare 
în interiorul căreia s-a consumat mare parte din viața lor. Deci, nimeni 
nu are dreptul să rostească o judecată neînțelegătoare și sumară asupra 
felului în care ei au perceput atunci realitatea românească. Era firesc 
să nu o poată percepe cu toată obiectivitatea, nimeni nu le cere așa 
ceva. 

V-am înțeles. 

Atât doar că reeditarea acum a unor judecăți rostite atunci la 
cald, mie mi s-a părut că face mai mult rău decât bine. 

Dar mai frumoasă-i o altă idee din articolul dumneavoastră — că 
n-avem dreptul să coborâm Judecata de Apoi pe pământ... Cine-și poate 
aroga rolul dumnezeirii? E o teză, nu? 

Da. Stiu... Ştiu. Fiecare dintre noi trebuie să fim înainte de toate 
martori. Cât despre rolul de judecători, el poate uneori să coboare pe 
umerii noștri, ca o mantie, dar nu știu dacă e o fericire. 

Dar persiflarea asta a domnului Ierunca și persiflarea generală a unor 
coloşi — de la Călinescu la Sadoveanu — nu poate încuraja toate 
prejudecățile, nu poate strica culturii în ansamblu? 

Ce să vă spun, domnule Sava... Atunci am simțit nevoia unei 
luări de poziţie polemice. Dar, dacă-mi puneti problema așa, în ter- 
menii în care ați pus întrebarea de adineori, eu vă spun că nu face rău, 
pentru că sunt — aceștia pe care i-ați pomenit — personalități destul de 
importante ca să fie și durabile. Deci, chiar după, să zicem, străbaterea 
unui con de umbră, o altă generaţie îi va prețui iarăși și va vedea mai 
limpede și scăderile sau greșelile lor şi calitățile care răscumpără aces- 
te greşeli. 

Domnule profesor, vă mai pun o întrebare adiacentă, pentru istorie, tot 
oprindu-mă la paginile astea pe care le-am răsfoit cu aprindere... La un 
moment dat vorbiti despre crima aceea abominabilă a unui om pe care eu îl 
iubesc datorită profesorului Almas-Napoleon. Acel asasinat al lui d' Enghien. 

Da, da. Moartea ducelui d'Enghien. 

În 1804. Deja venea 2 decembrie, nu? Când a fost încoronat? Ce a avut 
nevoie de o asemenea crimă? Nu înseamnă că toți suntem, în istoria asta, 
care avem puterea, la fel, până la urmă? Ce a avut nevoie Napoleon, în 1804, 
de acea oribilă crimă? 

Uzurpatorilor le e frică. Frica dilată, în ochii lor, umbra adver- 
sarului, îi dă proporții uriașe. Evident, ducele d'Enghien nu era un 
pericol real pentru Napoleon. Nici întoarcerea Regelui Mihai în 
decembrie 1990 nu era un pericol pentru președintele Iliescu, sau pen- 
tru guvernul Roman. Reacţiile acestea ale uzurpatorilor sunt dispro- 
porționate totdeauna și se expun să fie și ridicole, şi odioase. 

Da. 

Dumneavoastră vorbiți cu un bătrân legitimist, așa că ştiu ce să 
vă răspund. 

Cine legitimează? Dumnezeu legitimează... Nimeni n-are un astfel de 
drept, la asemenea legitimări. Domnule profesor, tot la cartea asta mă gân- 
desc, a dumneavoastră... Mi se pare că și intitulati un articol... De ce n-avem 
un Malraux, domnule? 

Ha! Articolul nu punea întrebarea serios... 

Dar eu v-o pun serios... Merităm un Malraux care să conducă cultura 
într-o epocă de tranziţie, nu? Stiti, Malraux nu e pe toate drumurile. Şi pe 
urmă, cum spuneam, ca Malraux să fie ministrul care a fost — nu ca să fie 
scriitorul care a fost, ca să fie ministrul care a fost — trebuia să fie ministrul 
generalului de Gaulle. Eu nu văd, deci, nici un fel de situație asemănătoare 
în România. 

Chiar așa?! Nu-l legați numai de De Gaulle... 

ÎI leg de o anumită perioadă de stabilitate, de prosperitate şi o pe- 
rioadă în care onestitatea a devenit normă publică. Asta e aici?! Nu e. 

Si Charles de Gaulle are „golurile“ sale. 

A nu, nu! Vă rog! Vă rog! Aici sunt intratabil. Am o admirație 
necondiționată pentru general. 

Stiti ce se întâmplă... Într-un singur lucru nu mi-a plăcut generalul — și 
sunt sigur că nici dumneavoastră — în momentul când declară că cimitirele 
sunt pline de oameni, de oameni de care am fi avut nevoie. Deci, ideea este 
că sunt oameni... 

„„„ de care ne putem dispensa. De care ne putem dispensa... 

Asta e o afirmaţie gravă în anul 1960. Nu ne putem dispensa de nimeni. 

Acum să ne înțelegem. Dumneavoastră vreți neapărat să găsiți 
prilejul de a face o predică... 

Aveţi un articol intitulat „Istorie şi morală“ — e cel mai bun dintre 
toate. : 

Era expresia nu a unui cinism, ci a unei amărăciuni, să zicem. 
Amărăciunii care vine cu o lungă experiență. Sigur, cimitirele sunt 
pline de oameni de neînlocuit, ce să facem?! 

Toti suntem de neînlocuit, domnule profesor, în momentul acesta avem 
respectul fată de om. În momentul când socotim pe fiecare dintre noi de neîn- 
locuit... 

Eu mă gândesc mai des la oamenii care, tocmai, ar trebui 
înlocuiți. Dar desigur că e vorba de altceva. | 

Întrebase cineva adineaori aici dacă sunteţi sceptic, optimist sau pesi- 
mist. Și nu a întrebat dacă sunteți cinic. 

Rar. Din ce în ce mai rar. Am fost, câteodată, demult. 

Deci eu cred că nu e așa de ușor de improvizat condiția unei țări 
care să poată să aibă cultura de care avem noi nevoie. Ministeriatul lui 
Andrei Pleșu, cu neajunsurile sau greșelile pe care încă le putem 
vedea acum, de la distanță, dar totdeauna înțelepciunea asta e tardivă, 
a fost totuşi o perioadă extraordinar de norocoasă. Acest om are drep- 
tul la recunoștința și la respectul nostru. Pentru ceea ce a făcut și ceea 
ce urmașii lui au stricat. 

Dacă nu se retrăgea exact în momentul când era mai multă nevoie de 
domnia sa... 

Da, dar, cum să spun — și rezistența unui om are limite. 

La cei puternici nu există limite din punctul acesta de vedere, când e 
vorba de a sluji o idee, publicul şi valoarea ta. 

Nu, n-are sens să continuu discuţia pe linia asta. 

E foarte usor să ne retragem, domnule profesor! E vorba de o problemă 
generală. 

Să vă spun ceva: nu, nu e ușor să te retragi, trebuie să te învingi 
ca să te retragi, dar uneori te silește să te retragi dezgustul, care este o 
forță foarte puternică. La un moment dat pur și simplu nu-l mai poți 
stăpâni. 

Domnule profesor, iertați-mă că vă întrerup — creez un anumit ritm aici 
— disapointment-ul ăsta, dezamăgirea, e în fiecare, în fiecare individ al lumii. 
Nausce-u/ ăsta — suntem în tema lui Sartre, greata asta, caută fiecare să o 
inoculeze în tine şi toti izbândesc numai datorită faptului că suntem slabi din 
punctul acesta de vedere, nu? Asta doresc de fapt. Ce-au dorit dușmanii dum- 
neavoastră o viață, nu?... Să vă dezamăgească, să vă pună în bibliotecă, să 
stati acolo să scrieți... 

Da, dar sunt foarte fericit dacă sunt în bibliotecă. Asta trebuie să 
le-o spun dușmanilor mei, e mai bine să știe. 

Nu. Cultura asta, eu am toată încrederea în viitorul ei, dar este un 
viitor căruia îi pot lipsi încă mulți ani, în mod crud, anumite condiții 
economice ca să trăiască o viață decentă. Noi suntem obișnuiți să 
trăim, ca să zic așa, cu surogate — cu înlocuitori de cafea, și cu înlo- 
cuitori de cultură. E un handicap care nu ne depășește de la un an la 
altul, e un foarte mare decalaj, care a crescut încă, între, să zicem, '80 
și '90, cu o viteză incomparabilă față de ritmul în care acest decalaj se 
lărgea între '50 și '70. Deci, mai e încă foarte mult de făcut și asta va 
înghiți probabil eforturile a două generații — a mea, care, orice aţi zice, 
nu mai are mult și cea viitoare, pentru pregătirea căreia muncesc. 

Dar la un moment dat vorbiti despre ceea ce numesc eu hemoragia 

aceasta de cadre (când ating problema tinerilor interpreți). 

Da. Da... 

Sunteti de acord cu plecarea acestor tineri? 

Vorbesc de ritmul plecărilor... 

„.„al evadărilor. 

Stiu. Ştiu. Păi, articolul la care faceți aluzie, dacă-l mai găsesc, 
pornea de la observaţia că înainte de 1989 speram că nu va fi nevoie 
să mai plece tinerii şi am fost dintre cei care au fost hotărâți să rămână 
aici până la capăt, fără să-și dezaprobe prietenii atunci când alegeau 
altă cale, dar simțind foarte dureros lipsa fiecăruia din ei, pentru că, 
spuneam eu, cu cât pleacă mai mulți, cu atât situaţia noastră aici 
devine mai grea și cu atât mai multe locuri lasă pe care vor fi prea 
multe lichele gata să le umple. Așa a fost. O țară în care, pe lună, în 
1991 se înregistrau 132 000 de cereri de plecare definitivă este o țară 
care nu poate să vadă viitorul altfel decât întunecat. Dar eu spun așa: 
că totuși pe acești tineri nu are nimeni dreptul să îi împiedice să plece. 
Noi, care am hotărât să rămânem, avem datoria să muncim din răs- 
puteri pentru ca această țară să fie una de care să nu se despartă așa de 
ușor, în care să le placă să rămână. Dar dacă nu, atunci ei se vor duce, 
își vor face un rost, sper, și vor face un mare bine acolo unde se duc. 
Pentru că dacă mă credeți, Occidentul are totul de câștigat din 
cunoașterea și primirea oamenilor tineri din Est. Ei pot să schimbe 
profund societatea în care vor merge. 

Stati puţin, domnule profesor! Am trăit cu toții în mizerie — si generaţia 
dumnevoastră, și generaţia mea —, pentru ca să crestem acești copii, nu? Și, 
la un moment dat îi ia lumea pe deplin formati și noi nu putem birui fără a-i 
avea alăturea de noi. Asta e esential. Pe aceștia, care sunt cei mai buni. Nu 
se poate, contingente întregi de absolventi ai Politehnicii să servească doar 
interesele industriei occidentale la ora actuală, pentru că sunt mai bine 
plătiți. Mă întelegeți? 

Domnule Sava... înainte de a vă înțelege recunosc niște ecouri 
din presa românească a anilor 1970... nu, nu-mi place să discutăm pe 
tonul ăsta. Pentru mine e o problemă foarte reală și o problemă dure- 
roasă, dar n-o să acuz industria occidentală că vrea să-i ademenească 
sau să-i exploateze. Asta ține de legenda neagră a capitalismului. 

Nu. De ei beneficiază altă lume decât cea care i-a format, într-un fel. 

Întâi că mulți nici nu pot să rămână acolo, unde ar dori să 
rămână. Împrejurările nu le permit decât să-și prelungească o bursă de 
la doi ani la patru, sau la șase și până la urmă se întorc casă cu o 
experiență care e necesară, cred, sau se pierd, rămân acolo unde sunt. 


Simfonia destinului 147 


Ştiţi că ajung în Noua Zeelandă? 

Știu, e plină si Australia... 

Si în Madagascar e un român, cel puțin un român, care trăiește 
pregătind murături, ceea ce nu s-a mai văzut prin partea locului, așa 
că face bani. 

Dar câștigă, probabil, trei-patru mii de dolari pe lună si îi convine să 
facă murături. 

Nu știu... nu știu... dar toate astea nu se pot schimba printr-un 
ucaz. Vreți să închideți granițele? 

Nu, nu, nu... Am vrut să aud părerea dumneavoastră... 

Părerea mea este că ar fi bine să strângă din dinți și să rămână 
aici... 

.. Cum ati făcut dumneavoastră, domnule profesor... 

Stiu, știu... Dar eu n-am avut intenția de a mă da drept exemplu. 

Câte Universităţi au vrut să vă dea o catedră, domnule profesor? 
Spuneti si asta, că eu stiu. 

Nu se poate, nu... 

Ba da, lăsaţi... Este esențial să audă și asta.. ca să primiţi telefonul de 
alaltăieri seara, prin care sunteți amenintat cu moartea... 

Știu, știu... 

Câte Universități? Alina Mungiu la câte Universităţi nu poate fi? 

Domnule Sava... Nu. Vă opresc aici, pentru că discuția, pur și 
simplu, devine prea jenantă pentru mine. Ce vreau să spun e următorul 
lucru: n-avem nici unul dreptul să ne impunem ca exemplu. Dacă 
cineva, cum să spun, se uită la ce facem noi și i se pare că e, eventual, 
un model, e foarte bine. Dar, cum să zic, nu pot să mă plimb pe stradă 
ca un „om-sandwich“ cu un afiș în faţă și unul în spate. O să vedem 
ce se alege din această frământare. Noi am crezut în 1990 că reven- 
dicările acestui tineret, dintre care cea mai dreaptă era cea de a se 
restabili adevărul, vor fi îndeplinite. Ei, n-au fost. După iunie 1990 
este explicabil că a început acea goană în afară, această ieșire în galop 
peste graniță. Și pe urmă e o generație întreagă care s-au luat unii după 
altii; sunt clase care s-au golit. Adică dintre oamenii de aceeași vârstă 
aproape nu mai rămâne nimeni. Şi e o situație pe care trebuie să o 
acceptăm şi să încercăm să-i facem faţă. Nu există catastrofe fără 
remediu. 

Optimist sunteți... 

Vedeți... rezerva de speranță, totuşi... 

Asta e. Asta-i titlul. Asta e profesia dumneavoastră de credintă. 

Vă multumesc, domnule profesor, pentru seara aceasta. Eu cred că ati 

fost o prezenţă foarte interesantă. Vă mai astept. Atâtea lucruri trebuie să 
spuneti... În numele vietii noastre intelectuale, în numele tradiţiei dumnea- 
voastră, în numele faptului că reprezentaţi ceva în tara asta. 

E bine că ne despărțim cu sentimentul că tot mai rămâne ceva de 
spus. 

Tot timpul cred că aveti de spus şi eu mă bucur că oameni de acest ca- 
libru vin și spun. Și chiar dacă se uită mai puțini muzicieni la mine decât ar 
trebui la o Serată muzicală, dar mulțimea oamenilor care în ultima vreme 
ascultă personalitățile tării la această reuniune a noastră înseamnă foarte 
mult, chiar dacă numai 20-30 de minute sună portativele aici. 

Vă multumescu din nou, domnule profesor Pippidi! 

Și acum din nou un moment muzical. 


'Transcriere de Alexandra Chilie 


ANCA HARASIM, ALIN TEODORESCU, HORIA 
MURGU, VICTOR REBENGIUC, CĂLIN ANASTASIU, 
ANDREI PIPPIDI, LIVIU DĂNCEANU 


Fundaţia Soros în sprijinul culturii române 


7 octombrie 1995 


IOSIF SAVA: Bună seara. Sub cer beethovenian începem discutia, se- 
rata noastră, întâlnirea noastră de sâmbătă. Un ansamblu de tineri din Cluj, 
cvartetul „Barta“ ne-a adus acordurile primului cvartet din cele finale ale lui 
Beethoven. Avem deci invitați tineri muzicieni din Cluj astăzi la o dezbatere, 
în care vrem să spunem câteva cuvinte în legătură cu modalitatea în care 
sprijinim tânăra generație spre cultură, în care cultivăm competenta, compe- 
titia artistică, modalitatea în care îi sprijinim, acesta-i obiectivul dezbaterii 
noastre, a Seratei în care” vom asculta muzică cu acești reprezentanți ai 
Clujului, cu câtiva copii... Principalul meu interlocutor este doamna Anca 
Harasim, director executiv al „Fundaţiei Soros pentru o Societate Deschisă “. 
Am rugat-o pe doamna Harasim să invite câțiva oameni pentru că de câtiva 
ani domnia sa se ocupă în mod special de ajutorarea, de sprijinirea 
actiunilor cultural-educative... Stimată doamnă Harasim, vă dau cuvântul. 
Alăturea de mine deci, se găseşte...? 

ANCA HARASIM: Domnul Alin Teodorescu, sociolog, 
Directorul Institutului de Marketing și Sondaje, care este președintele 
Fundaţiei de la înființare până în prezent. Alături de Alin Teodorescu 
este domnul Horia Murgu, șeful Catedrei de Multimedia din cadrul 
Academiei de Teatru și Film din București, membru în Consiliul pen- 
tru Mass-Media al Fundaţiei, domnul Victor Rebengiuc, actor şi rec- 
tor al Academiei pentru Teatru și Film din Bucureşti, membru al 
Consiliului Naţional al Fundaţiei, precum și membru al Consiliului 
Centrului Soros pentru Arte Contemporane. Mai departe: domnul 
Călin Anastasiu, sociolog, redactor-şef al revistei Polis, deputat și 
membru al Consiliului Naţional, domnul Andrei Pippidi, istoric și 
membru fondator și membru al Consiliului Naţional al Fundaţiei, pre- 
cum și domnul Liviu Dănceanu, compozitor și membru în Consiliul 
` Centrului Soros de Artă Contemporană. 

Vă mulțumesc doamna Harasim. Văd că ati insistat asupra faptului că 
toți interlocutorii noştri fac parte, într-un fel sau altul, din Fundatia dum- 
neavoastră. Pe ce criterii au fost alese aceste personalități și nu altele? 

ANCA HARASIM: Fundaţia are nevoie în primul rând de 
competență, are nevoie de opinii, de personalități de calibru ale 
societății românești care o ajută să-și dezvolte programele precum și 
să decidă asupra priorităţilor Fundaţiei pentru România în fiecare 
moment. 

Bine, stiu că multe prejudecăți sunt în jurul oamenilor care vor să ne 
facă bine şi în special în jurul Fundatiei Soros. Trăim într-o societate domi- 
nată de prejudecăți, n-avem ce face si datoria mea este ca săptămână de săp- 
tămână să luminez activități, să aduc adevăruri dincolo de ceea ce ziarele, de 
cele mai multe ori partizane, afirmă. Domnilor, haideţi să discutăm puţin 
despre această fundație care are drept obiectiv principal sprijinirea culturii, 
sprijinirea tinerei generatii. Domnule Teodorescu, de ce Fundaţia se inti- 
tulează „Pentru o Societate Deschisă “? 

ALIN TEODORESCU: Da. Ca să te opui societății închise, ca să 
fiu foarte scurt. Conceptul de „societate deschisă“ e mai vechi, vine de 
la cartea lui Karl Popper, și era o tentativă în anii '40, o tentativă de a 
se opune tuturor totalitarismelor. George Soros este un fenomen al 
lumii contemporane din multe puncte de vedere, a preluat conceptul, 
a fost foarte interesat de Estul Europei și nu numai de Estul Europei. 

De când este interesat de Estul Europei? 

ALIN TEODORESCU: Din 1985. Și, având mijloacele finan- 
ciare la îndemână, a încercat să facă o rețea de fundaţii prin interme- 
diul căreia, a rețelei, să sprijine transformarea unei societăți închise, 
dominată de ideologii, într-o societate deschisă în care elementul prin- 
cipal este că nimeni nu deține adevărul absolut, că totul este pus sub 
discuţie, dar, o dată decis, devine normă obligatorie pentru fiecare. 

ANDREI PIPPIDI: N-aş vrea să simplificăm, mie mi se pare că 
trebuie adăugat un lucru: Popper a fost influența cea mai importantă 
pe care a primit-o Soros, care nu e numai un om de finanțe sau un 
filantrop, ci, a vrut să fie și a reușit, un filosof. Un filosof care aplică 
gândirea lui, în mare parte originală. El povestește undeva, într-o 
recentă carte autobiografică contactul lui cu Popper și povestește o 
anecdotă moştenită de la Popper, o experiență extraordinară, o să 
recunoașteți, foarte caracteristică pentru îndârjirea cu care mai târziu 
Soros a apărat libertatea cuvântului și libertatea gândirii. Popper tânăr, 
undeva pe malul unui lac german, a întâlnit “alt tânăr, se scăldau 
împreună; pe urmă au început să vorbească, au început să discute 
chestiuni de actualitate; vă amintesc că asta se întâmpla înainte de al 
doilea război mondial şi la un moment dat celălalt i-a spus: „Eu nu 
argumentez, eu trag“ şi pe urmă s-au îmbrăcat amândoi și celălalt 
purta o uniformă SS. Asta e evident un lucru pe care Soros l-a ținut 
minte. Cred că această societate deschisă a apărat-o și este până astăzi 

reprezentantul cel mai caracteristic al acestei idei. De Europa de Est 
nu a ajuns să se ocupe în primul rând, ci abia din 1985, cum spunea 
Alin Teodorescu, sau 1984, cred că atunci se deschide prima lui 
fundaţie în Ungaria, unde împrejurările erau mai favorabile, dar prima 
fundaţie la care s-a gândit funcționează din 1980 în Africa de Sud, 
pentru că el a simțit nevoia să intervină împotriva apartheid-ului, ca o 
nedreptate strigătoare la cer a lumii modeme. 

În ce măsură, domnule profesor Pippidi, a contribuit Soros si Fundaţia 
sa la ceea ce s-a întâmplat în Europa în 1989? 

ANDREI PIPPIDI: Desigur mai puțin decât se crede. Adică, în 
orice caz, asta nu poate. ~ 

Ca istoric vorbiti? 

ANDREI PIPPIDI: ... să facă parte din scenariile a căror manie 
bântuie. Dar acolo unde funcționau deja anumite fundaţii sau relee sau 
birouri Soros, unele neoficiale de altfel, încurajarea pe care el a dat-o 
dizidenţilor, sprijinul pe care l-a acordat liberalizării unor regimuri 
comuniste, pentru că unele au cedat încetul cu încetul, toate astea au 
contat. 

Spuneti-mi... 

CALIN ANASTASIU: Dacă îmi permiteti, domnule Sava, m-aş 
întoarce la întrebarea dumneavoastră pentru că este esențială și fără un 
răspuns adecvat nu înțelegem bine nici ce face la urma urmei această 
fundaţie sau alte asociații care au scopuri absolut identice cu aceasta 
şi nici ce înseamnă la urma urmei „societate deschisă“. Eu cred că tre- 
buie precizate două lucruri în legătură cu ideea de societate deschisă, 
şi repet, aceste două lucruri se găsesc în obiective ca priorități şi în 
programele altor asociaţii sau fundaţii sau instituții românești. Dar 
esențial cele două, cele două note definitorii ale acestei idei de „socie- 
tate deschisă“ sunt următoarele: în primul rând deschiderea institu- 
țională, societățile totalitare, fie ele de orice tip... 

Am înțeles, vă rog succint, avem public de zeci de mii de oameni care 
vor informaţie înainte de toate și nu, iertați-mă... teoretică... 

CALIN ANASTASIU: Nu, dar aceasta este o problemă teore- 
tică, nu avem cum să o rezolvăm altfel. 

Am înțeles... 

CALIN ANASTASIU: Deci deschiderea în două cuvinte 
înseamnă deschidere instituțională și deschiderea minților oamenilor 
care au trăit în aceste societăți. Vă reamintesc un eseu celebru care se 
chema „Captive minds“, scris de un est-european și care punea dege- 
tul pe o rană sensibilă a acestor societăți și a indivizilor care trăiesc, 
au trăit în ele. Deci acestea sunt două obiective prioritare. 

Deci spunem noi minți deschise, minți noi deschise. 

Cine ne spune câteva cuvinte despre biografia lui George Soros? 

ALIN TEODORESCU: Asta mi-e mai ușor să spun. 

Vă rog. 

Cine este domnul Soros? Care va veni, de altfel şi în România, după 
câte spuneti dumneavoastră spre sfârșitul lunii. Pentru prima oară? 

ALIN TEODORESCU: Nu, e a cincea oară, cred. Din 1990 vine 
aproape în fiecare an, și în 1990 a venit de două ori, dacă nu mă înșel. 

Obisnuieşte să călătorească în toate tările de răsărit? 

ALIN TEODORESCU: Da, da, mereu. 

Spuneti-mi deci cine este domnul George Soros? 

ALIN TEODORESCU: Deci s-a născut în 1930 în Budapesta, 
este evreu maghiar, a emigrat în 1944, a fost la Londra, a făcut 
Academia de Științe Economice. 

A emigrat din Budapesta în 1944, înainte... 

ANDREI PIPPIDI: 1947. 

ALIN TEODORESCU: În 1947, da. 

ANDREI PIPPIDI: Deci a supraviețuit holocaustului care a fost 
teribil în Ungaria în 1944. 

ALIN TEODORESCU: A plecat în Anglia, a făcut un timp 
filosofie și economie politică, apoi în 1957 sau 1958, nu mai ştiu 
exact, a plecat în Statele Unite unde a avut o carieră absolut de 
excepție ca operator la Bursă. 

Și de unde sunt banii aceştia? 

ALIN TEODORESCU: Din Bursă, domnul Sava. 

Și pot ieși atâtea milioane? 

ALIN TEODORESCU: Nu numai că pot ieși, dar pot şi intra. 

Am înteles. 

ALIN TEODORESCU: Deci Soros este un operator mic, foarte 
mic ca să..., că ştiu că discuţia asta excită multă lume câți bani are 
Soros. Soros are în jur de două miliarde jumătate de dolari, deci buge- 
tul nostru pe patru luni, bugetul întregii Românii pe patru luni. 

Și din acești două miliarde de dolari cât dă Fundaţiei? 

ALIN TEODORESCU: Trei sute de milioane pe an. 

Mai cunoasteti un om pe glob care dă trei sute de milioane pe an. 

ALIN TEODORESCU: Nu, nu. 

De ce dă credeti domnul Soros acești bani? 

ALIN TEODORESCU: Am două explicații. 

Și nu dau cei care sunt mari afaceristi de Bursă și domnul Soros? 

ALIN TEODORESCU: Am două explicaţii: una este că omul 
ăsta este într-adevăr ceva special, asta e prima explicație... 

De ce să cred eu și altii în această explicatie a dumneavoastră? 


ALIN TEODORESCU: Nu, asta e prima, dacă n-o credeți pe 

asta... 

Atâta lume nu o crede... 

ALIN TEODORESCU: Așa, dacă nu credeți că omul e ceva spe- 
cial și are 0..., într-adevăr o dăruire pentru ideea de „societate 
deschisă“, de schimbare a mentalităților și a structurilor existente, 
puteți să aveți o a doua explicație, care se referă la sistemul de taxare 
în Statele Unite. 

E mai rațional... 

ALIN TEODORESCU: Da, e mai rațională, dar e mai puțin reală 
pentru că foarte multă lume plăteşte taxe în Statele Unite, dar unul sau 
doi dăruiesc bani către fundaţiile din Estul Europei, din Africa de Sud, 
din Haiti și așa mai departe. 

Domnule profesor Pippidi, mai cunoasteti vreun caz, iertați-mă că 
insist asa cu... 

ANDREI PIPPIDI: Nu, efectiv... 

În toată istoria filantropiilor secolului XX, de la Rotschild până la 
Soros mai cunoasteti vreun caz? 

ANDREI PIPPIDI: Pot să vă spun o poveste în legătură cu 
Rotschild, dar asta o să arate deosebirea între cele două personaje. 
1869 Canalul de Suez s-a deschis și a devenit o societate pe acțiuni. 
Pentru guvernul britanic, care oricum domina Egiptul, era foarte 
important să aibă majoritatea acțiunilor, dar nu aveau bani să le 
cumpere, pur și simplu suma era atât de mare încât primul ministru 
britanic, care era atunci ... l-a trimis pe secretarul lui la Rotschild, pe 
care l-a găsit la masă și în fine, i-a făcut această solicitare foarte 
importantă. Se spune că Rotschild a pus în gură un bob de strugure, 
pe urmă a scuipat sâmburii și a întrebat care e garanția pentru suma 
asta uriașă. „Cuvântul guvernului britanic“ s-a răspuns: perfect, s-a 
făcut. Şi așa Anglia a rămas la Suez până în anii 50, după cum știți. 
Ei, Soros nu are asemenea ambiții de om de stat, de arbitru al jocului 
politic internațional, dar se concepe pe sine ca un constructor de socie- 
tate, un arhitect al mentalităților și acțiunea lui este pe termen lung. 
Pot să spun că e o investiție grandioasă. 

Şi nu naivă? 

ANDREI PIPPIDI: Da, naivă. 

Da, naivă, domnule. Cunosc un mare muzician care s-a numit 
Bronislav Huberman, care în 1913 a câştigat enorm de multi bani... A cuce- 
rit Londra, a cântat în fata regelui, a câștigat enorm și a cheltuit în 1927 toți 
banii dorind un guvern mondial. În... 1913 si în 1914 a început măcelul? Nu 
e naivă actiunea domnului Soros?... 

HORIA MURGU: Dacă ne referim la fapte cred că..., și dacă ne 
referim la faptele din jurul nostru, din România din ultimii cinci ani 

de zile... de exemplu din Academia de Teatru și Film au plecat pe 
banii lui Soros mai bine de 100 de studenți la tot felul de festivaluri 
internaționale și n-ar fi putut pleca. Au fost la Liverpool și au avut un 
succes, au fost la Casablanca şi au avut succes, au fost la Oberhausen 
şi au avut succes. 

Asta știm, dar eu trebuie să lămuresc ab initio... 

HORIA MURGU: Nu, dar ăsta este un fapt, naivitatea care a 
produs lucrul poate fi discutată. 

Iertaţi-mă, doamna Harasim îmi vorbea, îmi arăta... 

VICTOR REBENGIUC: Cine nu e naiv nu dă bani pentru... 

Stiu, stiu, dar nu numai atâta. A dat milioane și aceste sute de milioane 
de care vorbea domnul Teodorescu sunt reale. 

ALIN TEODORESCU: Si oamenii ăștia și-au înscris în 
biografie beneficiile acestei... să zicem naivități. 

Dar răspundeți-mi mai departe, domnule profesor Murgu. De unde ura 
asta împotriva lui Soros, din moment ce totul este atât de curat și frumos? 

HORIA MURGU: Eu cred că una dintre explicaţii, poate uneori 
mai importantă în viziunea fiecăruia dintre cei care o practică este că 
este simplu să-ți imaginezi că nu dai banii decât cerând ceva în 
schimb. E mentalitatea, vreau să spun, fără să supăr pe nimeni, este 
mentalitatea țărănească că trebuie să ai un avantaj, că trebuie să ai 
ceva în schimb. 

Domnule profesor Murgu, nu tăranii sunt împotriva Fundaţiei Soros, ci 
mari intelectuali ai tării. 

HORIA MURGU: Nu, dar mentalitatea țărănească în sensul 
prost. Nu, marii intelectuali ai țării nu sunt. Sunt unii dintre cei care 
sunt mai titrati, care sunt împotrivă. 

Dar auziti ce citesc aici sub un articol apărut în InfoSoros, nu, că 
numai în Iugoslavia au apărut în ultima vreme patru sute de articole ostile 
fundaţiei. Cum ne explicăm un asemenea fenomen? 

HORIA MURGU: Este simplu dacă..., știți bine că a existat o 
politică în toate regimurile totalitare să aduci lucrurile la criză. Deci 
știți foarte bine că foametea din Ucraina a fost... provocată și în 
condițiile acestea poți să faci oamenii dependenți cu resurse puține. 

Iertați-mă, dar care foamete din Ucraina? 

HORIA MURGU: Din anii '30. 

Aceea care a dus la colectivizare? 

HORIA MURGU: Exact, exact. 

ALIN TEODORESCU: A dus întâi la decimare și apoi la colec- 
tivizare. 

HORIA MURGU: Și atunci cei care pot oferi puțin și obține 
clientelă în felul ăsta își imaginează că ăsta este mecanismul și atuncea 

sunt, cum să spun eu, într-o situaţie dificilă dacă cineva dă bani fără 
să ceară ceva. 

Da, am înțeles. Dar eu pun întrebări, iertati-mă, pentru că foametea 
din Ucraina este un fapt real pe care îl ştim acum, nimeni în 1933 — 1934 
nu-și putea imagina un asemenea lucru. Aşa cum s-a afirmat aici... 

ALIN TEODORESCU: Presa a scris despre asta în 1934 sau 
1935. 

lertați-mă că vă întreb următorul lucru... Exact cum aici s-a afirmat... 
O idee care m-a răvășit într-un fel venea din partea unui istoric, domnul 
Lăzărescu... Toată actiunea împotriva Ungariei, toată revoluția ungară din 
octombrie 1956 a fost provocată în mod special de Andropov, ca să poată 
prelungi existența sistemului sovietic, arestând din Ungaria până în Rusia 
intelectuali de valoare... Asta aflăm mai târziu... 

CALIN ANASTASIU: E ciudat pentru că această prelungire sau 
acest scop de a prelungi existența sistemului este considerată de toți 
politologii începutul sfârşitului sistemului sovietic. 

Bun, da, dar eu readuceam ideea din alt punct de vedere... Viata atestă 
că în ultimii cinci ani cel putin, noi, de aici, din empireul estic trăim numai 
pe bază de scenarii, pe baza manipulării într-un mod sau altul și ne 
dezmeticim abia peste ani. Mă întelegeti, nu? 

CALIN ANASTASIU: Da, da, suntem de acord. 

Bine, dar acum explicati-mi aceste patru sute de articole ostile lui 
Soros în Serbia, de pildă. 

ALIN TEODORESCU: Vreau să vă spun ceva... 

ANDREI PIPPIDI: Dumneavostră credeți că... 

ALIN TEODORESCU: Noi le putem explica cel mult pe ale 
noastre. 

Poate explica un ansamblu. 

VICTOR REBENGIUC: Citiţi ce scrie acolo în continuare, că au 
apărut în presa controlată de guvern, deci există o împotrivire a oficia- 
lităților la posibilitatea informării oamenilor despre adevărul situaţiei 
în care trăiesc și despre reacția lor la acest adevăr. 

ANDREI PIPPIDI: Și eliberării lor de... 

Ce interes are de pildă guvernul sârb să se opună lui Soros, banilor pe 
care îi dă? 

HORIA MURGU: Nu, are interesul să facă dependenți oamenii 
de el și de oferta lor. Dacă poţi să îi dai unui om o sută de lei și să-l 
faci turnător pentru treaba asta, sau un apartament, sau să cumpere 
Kentul cu douăzeci și cinci de lei, cum cumpărau unii înainte de 1989, 
sau ness-ul cu șaptezeci de lei în schimbul unei turnătorii, îți pare rău 
când vine cineva pe acest teren, care oferă fără să ceară ceva. îi pierzi 
clienţii. 

CĂLIN ANASTASIU: Și mai este un lucru, vă puteți imagina 
un guvern, un partid sau un grup care are altă filosofie decât această 
filosofie a „Societăţii deschise“ și tot ce implică ea, între altele ce 
spunea Horia, și atunci evident că se opune acestui tip de abordare. 

Și de ce nu aducem lumină, domnule deputat Călin Anastasiu? Aţi vor- 
bit vreodată adevărul despre Soros în Parlament? 

CALIN ANASTASIU: Doamne fereşte, ce să caute Soros în 
Parlamentul României? Stă bine unde stă acolo unde este. 

Nu-i vorba de Soros în Parlamentul României, e vorba de faptul că şi 
noi, plini de prejudecăți, aruncăm cu noroi în Soros și în milioanele de lei pe 
care îi avem datorită lui. 

ALIN TEODORESCU: Nu, proba cea mai bună este în numărul 
de oameni care beneficiază... și numărul este impresionant. Pe de altă 
parte, vreau să vă spun că în mod paradoxal, și asta e de comentat, 
poate nu așa, într-un cadru așa de larg, că sunt mulți care beneficiază, 
își dau seama că nu li s-a cerut nimic şi continuă să tacă vis-a-vis de 
bârfa care se face. 

Spuneți, domnule profesor... 

HORIA MURGU: Și din punctul ăsta de vedere iarăși este 
interesant că dacă s-ar pune de o parte și de alta a unei linii, să spunem 
discutabile, cei de-o parte și de alta a baricadei politice cel puţin, veți 
vedea că de partea „establishmentului““, ca să-l numim cum trebuie 
să-l numim, care au beneficiat de avantaje din bursele Soros sunt 
foarte mulți, aș putea să spun că aproape treizeci la sută din cei care 
au beneficiat de burse ar putea fi caracterizați mai degrabă de partea, 
nu de partea opoziției... 

Ci de partea... „tăcătorilor “. 

HORIA MURGU: Exact, ceea ce este foarte grav, este foarte 
grav... 

Da, este un lucru grav și trebuie spus... 

HORIA MURGU: Adică e urât pur și simplu. Adică sunt oameni 
care au fost la o bursă pe care nu puteau să o obțină în nici un fel... 

Dar așa tac, cum tăcem cu toții. 

HORIA MURGU: Și știu foarte bine că nu li s-a cerut absolut 
nimic în schimb. 

Eu am cerut ca măcar să participe unii dintre ei la această masă 
rotundă a noastră. Au existat toate motivațiile... pentru eschivare. 
Oameni care au luat foarte mult... 

HORIA MURGU: Asta dovedeşte că cei care îl vorbesc de rău, 
sunt recunoscuți a fi puternici. Asta-i drama. 

Și atunci să nu revin la „naivitatea“ domnului Soros și poate și a dum- 
neavoastră? 

HORIA MURGU: Nu, dar cred că este singura formulă în care 
se poate lucra, pentru că această candoare, hai să spunem așa, care nu 
este candoarea unui prost, este candoarea unui om care înțelege, între 
noi fie vorba este un gest... un gest din morală creștină, adică dăm 
până când lumea se va convinge de adevărul acestei formule. 

ANDREI PIPPIDI: Naivitatea este onorabilă față în față cu 
șmecheria. 

HORIA MURGU: Exact. 

Naivitatea domnului Rotschild... Cum să te încrezi în guvernul britanic, 
chiar dacă era Disraeli în fruntea sa... 

ANDREI PIPPIDI: El știa că va primi banii înapoi, a fost un 
împrumut rambursat. 

Dar, spuneti-mi, iar accentuez, vulgarizez... faptul că Soros e evreu 
maghiar, nu contribuie din plin la domnia acestor prejudecăţi? 

HORIA MURGU: Ba da, dar în ce zonă? Hai să fim... 

În toate zonele, domnule. Am vorbit de Serbia, unde nu există nici 
maghiari foarte mulți probabil, nu? Nici evrei. - 

HORIA MURGU: Ba mai sunt. 

Explicaţi-mi și asta: spunem tuturor lucrurilor pe față, domnilor. 
Asta aşteaptă lumea de la noi: adevăr. 

HORIA MURGU: Eu cred, nu știu dacă asta-i toată explicația, și 
sunt oameni mai experți în a clarifica lucrurile astea din zona socio- 
logicului şi a istoriei, dar eu cred următorul lucru: că numai în limitele 
unei culturi primitive aceste argumente pot să conteze. 

Si într-o epocă de tribalism ca a noastră. 

HORIA MURGU: Exact. 

Contează foarte mult, nu numai primitivii sunt tribalişti... 

HORIA MURGU: Dar ar trebui să ne uităm puțin în jurul nostru 
și să vedem că lucrul ăsta trebuie tratat într-o lume care este deja un 
mic sătuleţ cu alte modele. 

Da, domnule profesor Horia Murgu. Studenţii dumneavoastră cred în 
ceea ce spuneți dumneavoastră? 

HORIA MURGU: Mulţi dintre ei da. Și să știți că din punctul 
ăsta de vedere eu sunt liniștit, lucrurile nu vor evolua uşor, dar bio- 
logic vorbind, tineretul este deschis, tineretul... 

Mie îmi sunt foarte dragi studenții de la istorie, i-am adus de trei, patru 
ori, dar am fost dezamăgit când tineri de foarte mare talent erau pro- 
legionari... Admit, admit unui om născut în 1920, în 1930, să aibă simpatii 
legionare sau bolşevizante. Erau ei născuţi după 1960, 1965, 1970. 

HORIA MURGU: Pentru că nu s-a discutat.Dacă chestiunile 
acestea se vor discuta, dacă am înțelege mai bine și le-am comenta, 
atunci oamenii ar fi în situația să aibă argumente, să aleagă, dar... 

Dar pentru asta, domnule profesor Murgu, trebuiesc oameni care să 
aleagă, nu? Și eu citesc, am citit săptămâna asta, un articol împotriva Soros- 
lui care te zdrobeşte. 

HORIA MURGU: V-a convins? 

Eu nu cred nimic ce găsesc în ziarele noastre. Eu verific totul... 

HORIA MURGU: Eu pot să vă dau un exemplu foarte concret și 
care poate că mai încălzește puțin, ca fapt. 

Ne-am încălzit mi se pare, mai mult decât trebuie. 

HORIA MURGU: La inaugurarea Fundaţiei din Timișoara 
colegii care mă ştiau foarte vorbăreț au considerat că au prea multe 
lucruri de făcut în administraţia zilei și m-au lăsat să vorbesc cu Soros 
la masă dimineața. Și eu i-am spus că a cheltuit cam mulți bani cu aju- 
torul presei scrise. O eficiență care, sigur, este discutabilă. Si i-am 
argumentat în cursul dejunului că cu ceva mai putini bani ar pulea face 
un lucru mai eficient, dacă ar ajuta învățământul pentru radio și tele- 
viziune, deci o școală de Broadcasting și staţii de radio cu care, cu mai 
puțini bani, pot să profite foarte mulți. ŞI sunt foarte eficiente. Si el m-a 
întrebat, eu eram complet nepregătit pentru o întrebare atât de 
frontală, „Câţi bani îţi trebuie?“ Si eu am spus: „Două sute de mii de 
dolari.“ Poate dacă aș fi spus trei sute ar fi zis da, şi a zis da. Da, a 
început programul, s-a făcut o şcoală care acum este Îa a noua serie de 
radio şi a cincea de televiziune, peste o sută de studenți au absolvit 
această școală, şcoala este extrem de cunoscută în toată lumea, este 
singura școală a BBC-ului, fiindcă şcoala este făcută cu profesori 
selecționați de BBC; trei sute de mii de lire a costat plătitorul de taxe 
din Marea Britanie pentru şcoala asta, e singura școală din lume în 
afara Angliei care dă diplome, suntem invidiați... polonezii, ungurii 
sunt foarte supăraţi, toți studenţii lucrează în staţii; iată un fapt care s-a 
întâmplat într-o dimineaţă. 

ANDREI PIPPIDI: Aș mai adăuga ceva. Nu știu dacă greşesc 
sau nu, dar eu am impresia că prejudecata împotriva lui Soros, cel 
putin în tara asta, s-a atenuat. Poate că patru sute de articole câte sunt 
acum în Iugoslavia, erau și în România în 1990. Acum numai 
România Mare își continuă monologul maniacal; în alte ziare nu mai 
găsiți asemenea calomnii sau... 

HORIA MURGU: Insanități. 

ANDREI PIPPIDI: ...deșănțate insinuări. 

Bine. Noi am trecut în revistă toate tezele în legătură cu definirea 
Fundatiei și a personalităţii domnului Soros, rămânem la ideea aceea că e 
un om special, un Christ apărut în anul 19... 

ALIN TEODORESCU: Nu, nu, nu. Numeni nu a spus asta. 

ANDREI PIPPIDI: Deloc. 

Dar e frumoasă ideea, nu? E o idee foarte frumoasă. 

ALIN TEODORESCU: Nu, nu, staţi puțin. 

Probabil că apostolii ar fi practicat la fel dacă... ar fi avut Bursa din 
New York. 

ALIN TEODORESCU: Nu trebuie să cădem în extreme. 

Bine. Altă explicatie eu nu admit, domnule. Sunt un „„pozitivist“. Nu 
cred, dar eu așa am învățat de la dascălii mei și de la viată. Vom vedea. 

ALIN TEODORESCU: Numai puțin vreau să vă întrerup. Stau 
acum între domnul Iosif Sava şi Horia Murgu; deci e greu să deschizi 
gura aici să spui ceva. E foarte greu. Dar vreau să vă spun două 
lucruri: din povestea lui Horia Murgu, care este absolut reală, inclusiv 
faptul că noi eram ocupați cu organizarea deschiderii filialei și l-am 
trimis pe el să vorbească cu George pentru că trebuia să fie un băiat 
inteligent care discuta. Din această poveste se poate trage concluzia că 
cel care decide asupra împărțirii banilor în România este George 
Soros sau Horia Murgu. Nu e adevărat. E un consiliu întreg aici. 

Aceasta e o altă problemă pe care o discutăm putin mai târziu... și aici 
am întrebările mele. 

ALIN TEODORESCU: Și al doilea lucru pe care aş vrea 
neapărat să-l subliniez este faptul că ideea de a admira naivitatea lui 
George Soros este foarte bună, dar este departe de realitate. Nimeni 
nu-i admiră naivitatea, el nu e naiv, este puțin utopic, în sensul că 
doreşte o lume care nu există încă și pentru care este pregătit finan- 
ciar. 

Eu nu am auzit nici un argument al dumneavoastră care să dovedească 
că este și un „interesat“. În momentul când aduceți în colocviu și asemenea 
idei... 

ALIN TEODORESCU: E interesat într-o societate deschisă, ăsta 
este interesul lui. 

Maestre Rebengiuc, ne stim de atâția ani de zile. Stăteam înainte de 
1989 la coadă la benzină, acolo în spatele Conservatorului... Dacă ati avea... 
milioanele lui Soros, ați da? 

VICTOR REBENGIUC: Eu nu. 

Ati da, ati da, ăsta-i adevărul. 

HORIA MURGU: Nu, eu cred că ar da, pentru că nu-ți trebuie 
atât de mulți bani pentru viața ta. Vreau să vă spun următorul lucru... 

În America sunt încă sute, mii de oameni mai bogaţi ca Soros și nimeni 
nu dă un ban, fără să fie interesat. 

HORIA MURGU: Da, numai că puteți să-i numiți? 

Nu-i știu, pentru că nu-i cunosc. 

ANDREI PIPPIDI: Pentru că n-a auzit nimeni de ei. 

HORIA MURGU: lată, iată, n-a auzit nimeni de ei. 

Si gloria se plătește cu milioane de dolari? 

HORIA MURGU: Da, se plătește. Vreau să vă spun următorul 
lucru... 

Maestrul Rebengiuc are glorie fără milioane. 

VICTOR REBENGIUC: Asta e nenorocirea. 

Domnule Murgu, sunteti un artist şi un lawye, un excelent apărător. 
Dacă vine domnul Soros, invitați-l o dată... 

HORIA MURGU: Nu, că-i mai iau..., să știți că i-am luat foarte 
mulți bani până acum pentru studenții mei. 

As vrea să-i vedem chipul, să-i ascultăm glasul. 

HORIA MURGU: Ar merita. 

CALIN ANASTASIU: Aveţi dreptate atunci când spuneți „eu nu 
pot să înțeleg o personalitate deschisă într-o singură culoare“. Ca un 
om, un generos sau un naiv, ca un om cu totul special. 

HORIA MURGU: Un nou Christ. 

CALIN ANASTASIU: Sau un nou Christ. Adevărul este, ca 
întotdeauna aici se combină mai multe lucruri, se combină efectiv un 
interes, o recompensă să zicem materială, un interes material, v-am 
spus el își reduce anumite taxe pe aceste donații. Există recompense 
simbolice, de prestigiu, pe care le primește pentru tot ce face, care nu 
sunt deloc de neglijat. 

Da, domnule Anastasiu, „parole“... 

CALIN ANASTASIU: Nu sunt parole. 

Stiu că toată America culturală, toate universitățile, Metropolitanul, 
toate cvartetele fenomenale care încasează zece mii de dolari salariu pe lună 
și cântă o dată pe săptămână la Universitatea de la Stanford sau de la 
Harvard, sunt plătite... Acesta e sistemul american, sunt plătite de diversi 
oameni care au nevoie să aibă impozite mai putine. Dar această cheltuire 
enormă de bani și continuă pentru o societate deschisă, vroiam să aud și 
argumentele dumneavoastră, susținători atât de aprigi ai domnului Soros, 
pentru că publicul vrea să afle adevărurile fundamentale. 

CĂLIN ANASTASIU: În primul rând că aici nu e vorba de a 
susține sau nu pe domnul Soros... ci e vorba de a clarifica sau, mă rog, 
de a încerca să explicăm acest fenomen sau această personalitate care, 
v-am spus că are mai multe ingrediente. Sunt interese materiale, sunt 
interese... 

HORIA MURGU: În mod real noi am profitat de el, dacă el are 
un gând secund, îl privește, dar noi am profitat. 

CĂLIN ANASTASIU: Există şi această notă „utopică sau de 
naivitate, dumneavoastră spuneți „dar nu este oare naiv să-ţi poți ima- 
gina că poți reconstrui o societate de jos“, așa cum încearcă... Dar eu 
vă răstorn întrebarea și vă pun următoarea problemă, ca politician: nu 

este la fel de naiv să-ți imaginezi, ca politician sau ca actor politic, că 
instalat sus, la conducerea unei societăți poți să o reconstruiești și să o 
faci așa cum vor politicienii să o facă? Mi se pare o naivitate la fel de 
mare, dar mulți politicieni cred în chestia asta și amestecă și ei intere- 
sele personale cu această utopie. 

Mai am o întrebare din textele dumneavoastră înainte de a începe să 
discutăm despre modalitatea în care îi ajutăm pe tineri... Tot aici citesc la 
dumneavoastră „Soros despre Soros“, finante, fundatie, filosofie, dorinta 
unui guvern mondial... Explicati-mi... Ce e acesta „un guvern mondial“? 

ALIN TEODORESCU: Nu, dar nu este chestia exact invers? Că 
Soros a contra-argumentat o asemenea idee. 

Vreti să vă citesc? „În ultimii doi ani peste patru sute de articole ostile 
activităţii fundatiei au apărut în presa controlată de guvern. Conferinta de 
presă a fost precedată de o prelegere cu tema — e vorba de o întâlnire a dom- 
nului Soros cu fanii săi, să zic așa, londonezi — a fost o prelegere cu tema 
„Rolul unui guvern mondial“, în fata studentilor şi profesorilor universității 
londoneze... Domnul Soros crede într-un guvern mondial. 

ALIN TEODORESCU: Nu, nu domnul Sava, staţi puţin. Păi 
conferința era îndreptată îrăpotriva unui guvern mondial. 

HORIA MURGU: Împotriva unui guvern mondial. Adică, „nui 
s-a dat, ci i s-a luat“. Povestea aceea cu Haciaturian... Radio Erevan... 
Vă daţi seama că Info-Soros-ul n-ar fi publicat, să zicem că ar fi ade- 
vărat acest plan. 

Oricum redactarea $chioapătă putin. 

HORIA MURGU: Da, asta e de condamnat. 

Spuneti-mi... 

ANDREI PIPPIDI: Ce nu trebuie exclus este, mi se pare normal 
să recunoaștem asta, o parte de vanitate omenească la acest personaj 
care doreşte să influențeze istoria, să-și lase numele unei epoci sau în 
orice caz unei acțiuni... 

HORIA MURGU: Dar îl costă chestia asta, îl costă. 

ANDREI PIPPIDI: Îl costă, ei asta este. 

Eu tot mereu mă refer la studiile dumneavoastră, domnule profesor. 
Mai cunoaşteţi exemple din istorie de asemenea oameni? În istorie, nu numai 
în secolul nostru. 

ANDREI PIPPIDI: Antichitatea cunoștea datoria morală a omu- 
lui bogat să contribuie zilnic la cheltuielile cetăţii și o făcea, era..., pe 
vremea aia nu se inventase presa şi propaganda nu purta prea departe 
numele unui asemenea binefăcător. Dar aşa concepea acea epocă dato- 
ria unui bogătaș. 

Da, bine. As spune că toate generalitățile au fost spuse... 


ALIN TEODORESCU: Au fost numai un pretext pentru a dis- 

cuta ceea ce anunța domnul Sava. 

HORIA MURGU: Faptele, sigur. 

Acuma noi vrem să discutăm și să vedem într-adevăr ce face Soros şi 
dacă banii, milioanele pe care le trimite, cu binecuvântarea noastră, a tutu- 
rora, indiferent de opiniile contrarii, milioanele domnului Soros la Bucuresti 
sunt folosite pentru tineri și pentru marile talente ale tării. Îl astept pe maes- 
trul Dănceanu să discut în plan muzical cu domnia sa... Dar până atunci, 
doamna Harasim, mi-ati propus nişte oaspeți, avem niste tineri îmbrăcaţi în 
costume populare, vin din Cluj. 

ANCA HARASIM: Ansamblul de muzică al Academiei de 
Muzică. 

Da, de ce i-ati propus doamna Harasim? Cum i-ati ajutat? Profesore 
Haplea, dacă vreți, treceti pe acolo, pe mica noastră scenă și să auzim două, 
trei piese. Mai avem în Studio și trei copii aduși, care au beneficiat de spri- 
jinul Fundaţiei Soros. Grupul se numește „Icoane“, sunt studenți cu toții la 
Academia de Muzică din Cluj, coordonati fiind de profesorul loan Haplea. 
Ieri la radio am transmis o corespondență specială din Elveţia, după ce acest 
grup folcloric „Icoane“, a avut un succes cu totul deosebit. Profesore 
Haplea, îmi spuneti un cuvânt? Luaţi microfonul. 

IOAN HAPLEA: O să interpretăm prima parte din... concertul 
pe care l-am cântat în Elveţia. 

Cântecul acela de leagăn din Maramureș. Cu naiul, da? 

IOAN HAPLEA: Da. 

E un student la Academie care cântă la nai? 

IOAN HAPLEA: Da, este. 

(Urmează muzică) 

Foarte frumos. Oana Lianu, ce studiati la Conservator? 

OANA LIANU: Sunt la pedagogie. 

La nai de când cântaţi? 

OANA LIANU: De șase ani. 

Mai ascultăm, maestre Haplea, ceva? Să vă propun eu cântecul acela 
de cătănie din sudul Transilvaniei (urmează cântecul). Și cântecul de 
mireasă din Bihor? (urmează cântecul). Haideti încă o piesă... Să auzim 
piesa din Hateg. Văd că programul cuprinde toată zona Transilvaniei 
(urmează cântecul). Da. Vă multumesc, profesore Haplea. Luaţi loc aici si 
vom continua mai târziu cu altă secventă. Comori aveți în programul aces- 
ta. Da, domnule profesor. Deci, domnul Soros să bani pentru acest auten- 
tic, fenomenal folclor românesc... 

CALIN ANASTASIU: Bani de la un evreu ungur pentru icoane 
românești. 

HORIA MURGU: Câţi dintre cei care scriu împotriva lui au dat 
bani ca să plece oamenii ăștia și să arate ce e în România? Dintre cei 

care scriu articole. i 

Nu au banii domnului Soros. 

HORIA MURGU: Din cauza asta? 

Dar câți dintre oamenii mai bogati decât domnul Soros, dar poate mai 
putin interesați în cultivarea unei societăți deschise, biată utopie a secolului 

LIVIU DANCEANU: Domnule Sava, dar înșuși gestul interpre- 
tativ este un gest utopic în fond. 

A, vă citesc eseurile care apar la fiecare două săptămâni, în 
„Actualitatea muzicală“. Cum e un gest, gestul interpretativ un gest utopic? 

LIVIU DANCEANU: Păi finalitatea este cu totul imprevizibilă, 
nu, și convoacă niște resurse pe care noi nu le cunoaștem, nu le putem 
prevedea întotdeauna. 

Este un gest, este un dar pe care fiecare artist îl face în fiecare 
moment. Și darul lui Soros poate fi analog acestui dar artistic, inter- 
pretativ și creator. 

Da, dar eu puneam suma de întrebări (pe care omul simplu și le pune), 
dincolo de raportul estetic dintre componistică şi arta interpretativă. Pentru 
că trebuie să fim..., avem o anumită imunizare așa. Nu ne putem explica și eu 
nu pot spune omului simplu care se uită la noi la ora actuală sau omului 
politic, atâta timp cât nu există nici un apărător al ideilor Soros în România. 
În practică, pentru că la toate acuzaţiile care se aduc nimeni nu a spus până 
în prezent un cuvânt în presă, în Parlament, spuneam, și așa mai departe, nu? 
De asta apelam la dumneavoastră Cei care trebuie să vorbească tac si cei 
care... | 

CALIN ANASTASIU: Am înțeles, dar eu vă amintesc că pe 
mine nu m-a votat Soros în Parlamentul României, n-am de ce să-l 
apăr acolo. 

A, bine, îl apărati din moment ce sunteți membru în board-ul asezămân- 
tului; tineti la ideile Soros, trebuie să le apăraţi, nu? 

CALIN ANASTASIU: Da, în momentul în care în Parlament se 
va discuta „societatea deschisă“ și tot ce decurge de aici, voi apăra 
aceste principii. 

Nu cred că Parlamentul român discută la ora actuală despre „„socie- 
tatea deschisă“ pentru că nu e... 

CALIN ANASTASIU: Nu e momentul. 

HORIA MURGU: Nici nu cred că e bine, eu cred că cel mai bun 
lucru care s-a făcut sunt realizările din ultimii cinci ani ale Fundaţiei. 

CALIN ANASTASIU: lertaţi-mă, domnule Sava, dar vreau să 
vă spun că zi de zi discutăm despre problemele acestea, pentru că o 
politică sau alta, o lege sau alta înseamnă o filosofie politică sau o alta. 

HORIA MURGU: Nu trebuie să facem propagandă. 

Iertaţi-mi insistenta, dar eu sunt în general bine imunizat împotriva 
ideii acesteia. Apăr şi eu sute de idei și nu găsesc nici un fel de apărător, nici 
de o parte nici de alta a spectrului politic. 

CALIN ANASTASIU:Asta înseamnă că... 

< Sunt doar acuzat de o parte... ca la „alba-neagra“, de o parte sau de 
alta, dar niciodată, nici o idee, spusă nu de mine, de interlocutorii mei... 

CALIN ANASTASIU: Domnule Sava, spectrul politic româ- 
nesc, slavă Domnului, nu e bătut în cuie, se va mai schimba și eu sper 
ca foarte repede să găsiți audiență la alți oameni politici. 

Eu nu am asemenea speranțe. 

CĂLIN ANASTASIU: În ultimă instanță fiecare se apără pe 
sine, domnule Sava. 

Da. 

HORIA MURGU: Mai mult decât atâta, eu cred că am face un 
deserviciu Fundaţiei dacă am face propagandă... 

Ideile mari trebuie apărate și trebuie găsiți oameni care să-și ia 
răspunderea şi să aibă curajul ideilor mari. 

LIVIU DANCEANU: Sigur, noi ne apărăm prin ideile noastre. 
Le afirmăm... 

Haideti să nu ne mai pierdem în generalităţi, maestre Dănceanu. V-au 
plăcut tinerii acestia, folclorul acesta? 

LIVIU DANCEANU: Ce pot să spun este că doamna Murărescu 
poate fi invidioasă pe dvs. pentru o asemenea prezenţă. 

Dar și doamna Murărescu îi poate aduce oricând, pentru că doamna 
Murărescu cultivă folclor autentic spre deosebire de mulţi alți folcloristi ai 
tării. 

LIVIU DĂNCEANU: Da, aţi observat cred că rafinamentul, nu, 
înveșmântării muzicale și autenticitatea care a fost absolută. 

De ce în ultima vreme, maestre Dănceanu, nu mai admitem... „folclor“ 
în viața noastră. Acela autentic. 

LIVIU DĂNCEANU: Asta aș putea să vă întreb eu. Cred că este 
în ediție princeps prezența folclorului la emisiunea dumneavoastră. 

Mă bucur în mod deosebit că studenti care învată pedagogie, învată 
compozitie, cântă folclor... 

LIVIU DANCEANU: Este tradiția noastră, da. 

Și piesele acestea au valori uriaşe, domnule Dănceanu. 

LIVIU DANCEANU: Absolut. 

Nici dumneavoastră nu cântati folclor cu cea mai puternică formaţie 
camerală a tării care se numește „Archaeus“, nu? 

LIVIU DANCEANU: E un alt tip de folclor, care derivă poate și 
din acesta. 

Comorile acestea trebuie păstrate, domnule. Nu e sarcina mea să o fac 

și nu e specialitatea mea, dar mă bucur oricum de câte ori aud asemenea giu- 
vaeruri. e 

LIVIU DANCEANU: Da, e formidabil. 

E un giuvaer așa și exprimă mai mult decât orice, nu? Cititi paginile 
marelui Iorga, despre ce înseamnă folclorul ca sinteză a gândirii și a istoriei 
românești. Trebuie să-l cultivăm... 

LIVIU DANCEANU: Și o fac profesioniști. Asta e foarte intere- 
sant. 

Asta trebuie să o facă studenții în muzică; eu de asta am întrebat naista 
ce studiază. Studiază pedagogia. Mă bucur că există asemenea tineri și că 
Soros sprijină... Vă ascult. 

IOAN BOCSA: Dacă-mi permiteți, mă numesc loan Bocșa. 
Beneficiem de faptul că în momentul de față folclorul a intrat în 
Academia de Muzică pe ușa din față. Deci avem un modul de Folclor 
care își desfăşoară activitatea, în cadrul modulului Canto popular, 
instrumente populare. 

Da, am înțeles. Nu uitaţi, domnule Bocsa, ceea ce s-a întâmplat si 
înainte de război; am avut oameni care au luptat pentru folclor, începând de 
la ctitorul Conservatorului dumneavoastră, Gheorghe Dima, până la marii 
folcloriști ai ţării ca Brăiloiu. Avem o scoală folcloristică excepțională. Nu 
uitaţi că după 1949, o dată cu reforma învătământului, folclorul a devenit 
pentru toti noi cei care am crescut în muzică disciplină fundamentală în con- 
servatoare. Am cultivat, dar am cultivat în acelaşi timp si derizoriul, si maha- 
laua folclorică, ceea ce nu e folclor, și „nomadismul“ l-am introdus în mu- 
zică... Cvarta aceea mărită... am cultivat-o cu osârdie. Au cultivat-o veleitarii 
muzicii, nu? Atunci trebuie să revenim la comorile acestea. Maestre Haplea, 
de ce n-am știut până acuma în Bucuresti de dumneavoastră? i 

IOAN HAPLEA: Avem și noi Sorosul nostru local, avem spri- 
jinul domnului rector... 

E un om deschis, mi se pare... Un muzician competent... 

IOAN HAPLEA: Da, este, da. 

A făcut foarte multe lucruri pentru Conservatorul din Cluj. 

IOAN HAPLEA: Da, ne-a ajutat foarte mult în constituirea aces- 
tui modul. Până acum folclorul exista sub aspectul teoretic... Și era 
păcat pentru că practica încăpea pe alte mâini și atunci ne-am gândit 
că toate să fie împreună. 

Am înteles, bine. Haideti să mai vorbim despre dumneavoastră putin 
mai târziu când ne prezentati... Deci studentii sunt de la Pedagogie... 

IOAN HAPLEA: Avem și un compozitor. 

Studiază la clasa de compoziție? Cu cine, cu maestrul Tăranu? 

IOAN HAPLEA: A terminat i na cu maestrul Tăranu. 
Da, ne ajută foarte mult cu tot felul de idei care.. 

Și de ce nu cântă într-un cvartet sau de ce nu cântă în ansamblul coral 
al Universității și cântă în grupul folcloric? 

IOAN HAPLEA: Vine dintr-un sat transilvănean, zice, care se 
deschide în zariște cosmică și probabil că este mai aproape de ceea ce 
face. 

Toate satele transilvănene se deschid în zariste cosmică, toți tinerii se 
nasc în sânge cu folclorul... Mihai Moldovan si Liviu Glodeanu, străluciții 
absolvenți ai şcolii dumneavoastră, au izbândit în compoziție tocmai pentru 
că veneau din sate cu zariste cosmic, foarte frumos ati spus. Maestre 
Dănceanu, să mai vă întreb, să mai rămânem putin la muzică si la ajutorul 
Soros. E, 

LIVIU DANCEANU: Muzica e privilegiată astăzi pentru că... 

Pentru că mă bucur de prezenta dumneavoastră și e privilegiată tot 
timpul. Cât e necesar pe acest teritoriu de emisie. 

LIVIU DANCEANU: Da, ar trebuie poate aduși aicea și plasti- 
cieni şi actori care au beneficiat de burse Soros de sprijinul fundaţiei. 

Dar dumneavoastră vă ocupati de toate artele? 

LIVIU DANCEANU: Noi ne ocupăm împreună de toate artele. 

Cine mai lucrează în domeniul artistic? Adică cine e factorul decizio- 
nal, domnule. 

LIVIU DĂNCEANU: Este un board constituit din şase sau șapte 
membri. 

La sectia artistică? 

LIVIU DANCEANU: E vorba de Centrul de arte contemporane 
Soros și sigur că fiecare are o anumită funcție, o anumită greutate să 
analizeze proiectele ș şi toate solicitările vin la acest centru. 

Dar, Maestre Dănceanu, ajutăm pe cine trebuie? Într-o tară cu atât de 
multe talente? Cui ati dat banii, domnilor? 

LIVIU DĂNCEANU: În primul rând că nu dăm noi banii. 

Votaţi, comisia, bine, haideţi să trecem peste cuvinte. 

LIVIU DANCEANU: Sigur că nu trebuie să ne ascundem aici 
după lucruri care nu ne aparțin. Ceea ce putem noi face este să ținem 
cont de două tipuri de grile care se instituie în analizarea unui proiect. 
În primul rând sunt niște, să zicem grile, să zicem niște criterii care țin 
de domeniul tehnic și administrativ. Astea vin dintr-un anumit regula- 
ment pe care l-a instituit fundația. Vă interesează concret? 

Nu mă interesează teoria, mă interesează că dumneavoastră ca muzi- 
cian de probitate și de înaltă știință, de mare talent, uitați-vă, o spun, nu am 
spus-o până acum niciodată, dar cred în asta... 

LIVIU DANCEANU: Nu, nu, nu este vorba despre mine. 

Dar în momentul în care veniti, aveti 30 de cereri, și ati avut zeci de 
copii pe care i-ați trimis și zeci de tineri și zeci de compozitori pe care i-aţi 

trimis și de care am aflat cu totul întâmplător că au plecat, pentru că putini 
recunosc că au primit bursa Soros. 

ALIN TEODORESCU: Și din modestie. 

A, nu zic asa. eu sunt un lucid..., nu mă duceți cu cuvinte... nu-i vorba 
de modestie. Cei care au primit în primul rând că tac... 

LIVIU DANCEANU: Deci nu e vorba de un scenariu, e vorba 
de un protocol. În momentul în care ne vine un proiect, o solicitare, 
analiza noastră este într-un fel bipolară. Pornim de la întrebarea cine 
se adresează nouă și cui îi este adresată solicitarea. Deci noi trebuie să 
analizăm, în primul rând directorul de proiect, persoana în cauză și 
instituția căreia i se adresează. Și prin diverse mijloace încercăm să 
săsim ‘formula cea mai aproape "de adevăr, nu, valoarea intrinsecă a 
solicitantului și valoarea instituţiei la care el solicită sprijin. 

Am înțeles... Dati-mi câteva nume de muzicieni maturi cărora le-aţi dat 
ajutor să plece peste hotare. 

LIVIU DÂNCEANU: În primul rând noi încurajăm tinerii. Deci 
asta este prima grilă. 

Ce înseamnă tânăr? y 

LIVIU DĂNCEANU: Tânăr înseamnă elevi şi studenţi. Sigur că 
au venit și... 

Câti studenți, poate ne puteti da date mai concrete, câți studenți în mu- 
zică au plecat peste hotare pe banii voştri? 

LIVIU DANCEANU: Păi vă spun... numai în Statele Unite. 

ANCA HAR ASIM: De ordinul zecilor. 

Auziţi doamna Harasim ce spune, de ordinul zecilor. 

LIVIU DANCEANU: Da, poate chiar sute. Au plecat și 
orchestre și... 

În toti anii, sunt cinci ani; sărbătoriţi cinci ani de existenţă? 

LIVIU DANCEANU: Numai în Statele Unite cred că anul aces- 
ta au plecat zece studenţi și elevi cu burse Soros. 

Si dintre maturi? Măcar să le spunem numele că au beneficiat de... 

LIVIU DANCEANU: Păi să spunem Cvartetul Voces... 

ANCA HAR ASIM: Filarmonica George Enescu. 

Cvartetul Voces are nevoie de banii voştri? 

LIVIU DANCEANU: Sigur că da. 

De ce? 

HORIA MURGU: Întrebaţi-i pe cei care scriu împotriva lui 
Soros, de ce nu le-au dat. 

ANCA HARASIM: Cvartetul Voces a organizat Festivalul 
internațional de muzică Voces și invitaţii săi. 

LIVIU DANCEANU: Dar au beneficiat. 

ANCA HAR ASIM: Ca organizatori... 

Dar Cvartetul Voces este un cvartet „bogat“, cred eu, după turneele pe 
care le face. 

ANCA HAR ASIM: Filarmonica George Enescu... 

Filarmonica George Enescu ce a făcut? 

ANCA HAR ASIM: A participat la un turneu în Japonia. 

Cu banii Sorosului? 

ANCA HARASIM: Nu, parțial, deci nu total, dar... 

Eu n-am auzit și am vorbit de foarte multe ori despre acest turneu glo- 
rios al maestrului Mandeal în Japonia, n-am auzit și era bine ca publicul să 
stie din moment ce suntem transparenti, nu? 

ANCA HAR ASIM: Filarmonica Banatul a organizat Festivalul 
de muzică din Timișoara la care Fundaţia de asemenea a cofinanțat, 
deci nu a sprijinit î în totalitate. Și Trio C ontraste, tot din Timișoara, la 
un turneu artistic în America de Sud. 

E foarte bine să stim noi muzicienii măcar cum Soros sprijină practic 
note artistice. 

CALIN ANASTASIU: Raportul acesta anual este public, poate 
afla oricine cine pleacă, unde pleacă. 

ANCA HARASIM: A fost de asemenea organizată, sprijinită 
organizarea Săptămânii internaționale a muzicii noi, întâlnirea euro- 
peană a directorilor artistici de festivaluri de muzică, organizată de 
Filarmonica „Mihai Jora“ din Bacău, taraful din Mârșa, de la Muzeul 
ţăranului român, Archaeus pentru un turneu din Italia și am o listă 
întreagă de elevi și studenți care... 

Hai, citiți-i doamnă... 

ANCA HAR ASIM: Ciobanu Alexandru, Ghiuţă Dorin, Alina 
lordăchiță, Lupanu Călin, Monica Boboc, Valentin Răgușitu, Radu 
Naghi, Ignat Fănel și Fazekas Edith Maria, care cred că e aici cu noi. 

Da, sunt trei copii şi Editha e cu noi... 

ANCA HARASIM: Lepădatu Serban, Mihai Julieta Luminiţa, 
Vasiliu Valentin, Popa Radu, Alexandru Andrieș. 

Popa Radu dirijorul? Talent serios.. 

ANCA HARASIM: Popescu Cristian, Mancaș Nicuşor, Fătu 
Andrei, Glodeanu Mira Georgeta, Beleșica Georgeta la violoncel, Ser- 
ban Eugenia, Sera Andreea, Mihai Diana, Profirescu Emanuela, 
Ulieru Oana, Filarmonica Târgu Mureș, care a organizat Festivalul 
internațional „Silvestri“ coordonat de Anda Ahaaa care... 

Care mi-a scris o scrisoare acum trei săptămâni că nu mai poate face 
nimic la Târgu Mures pentru că pe de-o parte colegii nu vor ca acest festival 
să continue și ca Filarmonica să poarte numele lui Silvestri, (iată, eu spun 
toate lucrurile aşa, pe față și îmi pare foarte rău pentru că Silvestri a învătat 
la Târgu Mureș ca şi Demetriad, ca şi alți oameni şi care trebuie cultivați la 

Târgu Mureş în mod special) și doamna Anastasescu vine din Londra pentru 
Silvestri, este căsătorită cu un muzicolog care se ocupă în mod special de 
Silvestri. Dar din păcate stagiunea aceasta, Festivalul nu mai are loc la 
Târgu Mureş, după patru, cinci editii. 

ANDREI PIPPIDI: E foarte grav. 

Toate sunt grave, domnule profesor. Sunt foarte grave și dacă tăcem 
toate rămân grave. Da, doamna Harasim, foarte frumoasă lista... 

ANDREI PIPPIDI: Dar eu pot să vă spun un lucru: liste de felul 
ăsta au fost publlicate în ziare. În „Vremea“ (de care îmi aminteam 
adineauri) și care era a campaniei de presă violente împotriva 
Fundaţiei Soros și atunci erau ziare care publicau asemenea liste de 
nume ca să ne acopere de infamie, ca să arate că oamenii ăștia își vând 
țara. Era un ziar care din fericire nu mai apare și care se numea „Ora“ 
și parcă văd în faţa ochilor o pagină de asemenea nume, ne făceau 
publicitate în fond; de acolo aţi fi aflat ceea ce aflați acum: cine a ple- 
cat cu ajutorul Fundaţiei. 

Da, dar „Ora“ nu a fost un cotidian de genul acesta... 

ANDREI PIPPIDI: A avut multe păcate, să nu mai vorbim. 

ANCA HAR ASIM: Și listele erau date cu mențiunea că au fost 
cu greu obținute ca informaţii secrete, când de fapt rapoartele anuale 
au fost lansate în cadrul conferințelor de presă și sunt documente pu- 
blice la fel ca orice altă informaţie. 

Da. Pentru că eu revin la ideile mele cam vulgare... Și eu trimit copii 
la Fundatia dumneavoastră — poate pot fi ajutaţi — în momentul în care văd 
că e un talent deosebit... Unii îmi spun însă... domnule, dacă nu vorbesti 
ungurește nu face nimic. Și eu aici am auzit nouăzeci la sută din nume — nume 
pur românesti... 

VICTOR REBENGIUC: Poate vorbesc ungurește, or fi învăţat. 

HORIA MURGU: Special ca să ia banii... 

Prejudecata asta este gravă... Alţii foloseau bursa „Soros“ pentru ca 
să arunce cu noroi în personalitatea respectivă, și de aici poate tăcerea, de 
aici poate ascunderea și așa mai departe... 

HORIA MURGU: Eu vreau să vă spun că oamenii care iau 
deciziile, sunt și eu la nivelul expertizei de care sunt legat, sunt 
oameni și uneori greşim pentru că putem să nu înțelegem o anumită 
prioritate, o anumită ofertă, să nu înțelegem calitățile și respon- 
sabilitățile unuia care cere din varii motive. Deci, să ne înțelegem 
bine: Sorosul ca instituție nu este perfect, oamenii care lucrează în 
Fundatie ca funcționari sunt oameni, cei din board, așa cum aţi între- 
bat la început, poate nu suntem noi cei mai buni. Lucrul cu adevărat 
bun este că marea majoritate, cred eu, gândesc aproape ca mine. Și din 
cauza asta conducerile se schimbă, și din cauza asta lumea... 

Când se schimbă conducerile, domnule Teodorescu? 

ALIN TEODORESCU: Până acuma s-au schimbat de trei ori. 

Și pe ce criterii le alcătuiți, domnule Teodorescu? 

ALIN TEODORESCU: În general am fost... deci trebuie să spun 
ceva dacă mă lăsaţi. 

Vă las. Nu doresc decât repede si esențial. 

ALIN TEODORESCU: Fundaţia Soros în România este o 
asociaţie, deci nu este o fundaţie propriu-zis, nu e înființată de un sin- 
gur om, de George Soros sau de Alin Teodorescu. E o asociaţie care 
la început a fost românească, absolut românească. La început au fost 
şapte membri fondatori și la începutul acestui an acești șapte membri 
fondatori care conform legii au pe viață drepturi asupra modului de 
gestionare, modului de conducere, regulamentelor asociației respec- 
tive... au renunțat la dreptul lor pe viață și asociația a devenit o 
asociaţie de douăzeci și nouă de membri cu un statut schimbat, foarte 
schimbat, mult mai deschis, care schimbă în permanenţă organismele 
de decizie, în așa fel încât o persoană să nu poată să-și facă pe termen 
lung, sistem clientelar. 

Bun. Dar spectrul politic al oamenilor care este? 

ALIN TEODORESCU: Nu i-am întrebat din ce partid fac parte 
după 1990. 

Nu e vorba de partid, e vorba de modul de gândire... 

ALIN TEODORESCU: Nu, nu avem un aparat de detectare a 
orientării politice. 

Dar îi stim din activitatea socio-politică. 

ALIN TEODORESCU: Domnule Sava, pot să vă spun că 
extremiști, și de la stânga și de la dreapta, și unguri, și români, și turci, 
și greci, și evrei nu sunt în fundaţia asta. Sunt oameni cu pasiuni 
politice, cu patimi politice, unii dintre ei sunt chiar pricepuți în 
politică, unii sunt băgați în politică. 

HORIA MURGU: Unii sunt dezinteresați de politică. 

ALIN TEODORESCU: Unii vor să iasă din politică, nu dau 
exemple. Însă nu sunt extremiști, deci extremismul nu e compatibil cu 
ce facem noi. Și vreau dacă... 

E un punct de vedere. 

ALIN TEODORESCU: E un punct de vedere, așa este. Vreau să 
vă spun că în perioada..., eu sunt, eu pot să vorbesc mai puțin despre 
efectul Fundaţiei Soros pentru că am fost înăuntru. Anca a venit prin- 
tre primele colaboratoare la fundație, a fost înăuntru, vreau să vă spun 
că elementul central în organizarea de acum și statutul acesta, cum a 
fost făcut, cum este acuma la tribunal, a fost aprobat de tribunal, este 
probabil un model de statut de asociaţie. Statutul actual arată un 

organism care nu dispare dacă dispar banii lui Soros, care nu dispare 
dacă unul sau altul dintre salariați sau dintre membrii juriilor face o 
greşeală și care are nişte norme de comportament fără a avea o ide- 
ologie. Și î în acest context esenţial este faptul că orice funcţie la 
nivelul fundaţiei Soros se reînnoieşte. De exemplu, și iau exemplul cel 
mai bun care sunt eu, nu, la sfârșitul acestui an eu îmi depun, deși am 
fost ales pentru trei ani în februarie, îmi depun mandatul de președinte 
al Consiliului Fundaţiei Soros din două motive: unul este că într-ade- 
văr munca aici nu mai este cea care a fost la un buget de o sută de mii 
de dolari sau o sută cincizeci de mii, cât am avut în 1990. 

Cât aveţi acuma? 

ALIN TEODORESCU: Anul acesta avem doisprezece cu totul. 

Douăsprezece milioane de dolari? 

ALIN TEODORESCU: Doisprezece milioane cu totul. 

Pentru toate proiectele dvs? 

ALIN TEODORESCU: Pentru toate proiectele. 

Doisprezece milioane de dolari, domnule! Pentru aceşti tineri... 
Esential e să rămânem la întrebarea mea fundamentală, dacă pleacă cei care 
trebuie... Spuneti-mi cine g plecat din partea Academiei de Teatru, peste 
hotare? y x 

LIVIU DANCEANU: Foarte mulți studenti... 

Si profesori, spuneti-mi, maestre Rebengiuc. 

VICTOR REBENGIUC: Profesori mai putini, când erau, când 
conduceau grupuri. 

Ati beneficiat de bursă Soros dumneavoastră? 

VICTOR REBENGIUC: Eu am beneficiat de bursă Soros o dată 
în 1990, la un an de la revoluție, când am fost invitat la un colocviu, 
la un seminar undeva în Austria și am beneficiat de acest ajutor din 
partea Fundaţiei și pe urmă a existat o conferinţă a rectorilor acade- 
miilor de teatru din lume, la Hamburg s-a desfășurat, și am beneficiat, 
am fost trimis de Fundatie. Conferința era organizată chiar de Funda- 
ţia Soros. 

Si de ce nu v-a trimis Ministerul Culturii? 

VICTOR REBENGIUC: Ministerul Culturii se ocupă cu alte 
lucruri și nu răspunde de învățământul artistic... Noi depindem de 
Ministerul Învă țământului. Ministerul Învăţământului nu s-a gândit să 
organizeze o conferință a rectorilor din întreaga lume, Ministerul 
Învățământului ne ajută, şcoala noastră este ajutată, nu depinde numai 
de Soros. 

Și la Tokio pe banii cui ați fost? 

VICTOR REBENGIUC: La Tokio am fost pe banii fundaţiei 
japoneze... Da, m-a cumpărat, sunt cumpărat, sunt vândut japonezilor 

și am un ochi oblic. Ce vreau să vă spun à propos de... Să ştiţi că sunt, 
ne gândim foarte bine atunci când analizăm o cerere de bursă din 
partea cuiva pentru că sunt multe burse care vin din dorința de a călă- 
tori numai pur și simplu. Ne trezim cu o cerere din partea unei 
asociaţii de familie, care prezintă un spectacol de păpuși și vrea să-l 
itinereze prin toată Europa ca să arate cât de formidabil este teatrul 
românesc de familie cu păpuși. Evident că ezităm înainte de a acorda 
o asemenea bursă, dar sunt foarte mulți studenți de talent care sunt 
invitaţi la festivaluri, sunt grupe întregi de studenți care au mers la fes- 
tivaluri, fie în Anglia, fie în Germania, fie în Slovacia, fie în Austria, 
fie la Casablanca, fie în Turcia. Studenţii merg pe banii Soros pentru 
că școala nu poate să plătească deplasarea studenților, nu are acest 
drept. 

Fundaţia Soros, doamna Harasim, mai are vreun concurent? Mai 
există vreun așezământ cu aceleaşi obiective în țară? 

ANCA HARASIM: Nu, din păcate nu. 

VICTOR REBENGIUC: O fi Fundaţia Culturală Română poate, 
dar nu ştiu dacă... 

CALIN ANASTASIU: Nu, dar, ba da, sigur, Fundaţia Culturală 
are, dar ne-am bucura să aibă și eu cred că această mediatizare a aces- 
tei fundaţii va naște pui, ca să zic așa, pentru că la urma urmei impor- 
tant este... Această fundaţie poate la un moment dat să dispară sau 
banii, nu fundaţia, banii care au fost... Fundaţia va rămâne dar este 
necesară o sensibilizare a publicului românesc, inclusiv a celui mai 
înstărit la ora actuală (și slavă Domnului, am început să avem și un 
public înstărit, ca să, cum să spun), să angajeze și o asemenea activi- 
tate care pe alte meridiane este de mult timp consacrată. Este și aici o 
educare a oamenilor, a bogaților noștri pentru a sprijini asemenea 
proiecte. 

Haideti să revenim la problema principală care interesează publicul 
meu, modul în care banii (de care vorbea domnul Teodorescu) sunt folositi 
cum trebuie. Auziţi ce ştiu și eu așa, că vin atâtea lucruri la urechile mele... 
Cică prin America, pe la Universitatea din Ohio s-a desfiintat un spital şi 
domnul Soros l-a luat şi l-a trimis în România și n-a ajuns unde trebuie, 
domnilor. Ştiţi despre ce este vorba? 

ANCA HARASIM: Noi știm de cel care a ajuns. 

Da, dar nu, a ajuns unde trebuie. Unde trebuie ajutor medical? N-a 
ajuns, mi s-a spus, unde trebuie. Explicaţi-mi și asta. Nu, nu vă acuz pe dum- 
neavoastră... Normal, nu vă pricepetți la ultimul tip de ecograf... 

ALIN TEODORESCU: Tomograf. 

Sau tomograf. 

ALIN TEODORESCU: Anca, te rog să mă scuzi, o să vă spună 

mai multe că știe mai multe de partea administrativă. Domnule Sava, 
în primul rând că nu e un spital, sunt trei. Noi am adus trei spitale 
complete. 

Spitale dezafectate? 

ALIN TEODORESCU: Nu, s-a întâmplat ceva... 

VICTOR REBENGIUC: Cu bolnavi cu tot i-am adus. 

Asta suntem capabili. 

ALIN TEODORESCU: S-a întâmplat ceva, în '90, '91, '92 a 
fost o criză destul de mare în lumea medicală americană și la nivelul 
colegiilor particulare. 

ANCA HAR ASIM: Si reforma. 

ALIN TEODORESCU: De asemenea a fost un sistem de refor- 
mă de asigurări sociale... și așa mai departe. Foarte multe spitale mici 
particulare au intrat în faliment și au fost achiziționate (nu știu bine 
detaliile), în baza unui act administrativ al guvernului american, pen- 
tru a fi donate. Nu știu, îmi aduc aminte că valoarea a fost de două 
milioane în total... Primele containere au mers la Cluj, unde ni s-a spus 
că directoarea direcției sanitare din Cluj este o PUNR-istă, este o 
nomenclaturistă, este o PCR-istă, este o ce vreți dumneavoastră din 
perioda asta veche. 

O „istă“. 

ALIN TEODORESCU: Da, o „istă“. Ne-am întâlnit cu doamna 
doctor Albu... 

N-am întrebat-o din ce partid face parte, dar a fost un model, pur 
şi simplu. 

Din ce punct de vedere? 

ALIN TEODORESCU: A acceptat toată donația, a controlat-o, a 
verificat-o, a testat-o și a pus-o în funcțiune. În București, a mers putin 
mai greu și asta nu din cauza faptului că Bucureștiul este mai mare sau 
mai balcanic, ci pentru că noi am avut sistemul de organizare admi- 
nistrativ și asta eu mi-o asum, nu Anca, pentru că Anca nu a avut acest 
program, această responsabilitate anul trecut, dar acuma merge foarte 
bine. Deci nu e un spital, ci sunt trei spitale. 

Sunt trei spitale. Foarte bine. 

ALIN TEODORESCU: N-au fost furate, ci au fost primite. 

ANCA HAR ASIM: A fost o donație. 

Dar domnul Soros îşi dă seama că noi avem nevoie de utilaje moderne 
pentru douăzeci de spitale la ora actuală? 

ALIN TEODORESCU: Avem un alt program care a mers foarte 
bine doi ani, acum este al treilea an, sunt niște utilaje cu laser pentru... 
laparoscopie, un... O modalitate de a opera fără a deschide pacientul. 

La Spitalul Municipal, la etajul sase la clinica profesorilor Priscu și 

Palade există aparate de acest gen... a venit profesorul Palade la o Serată și 
a prezentat un film, cum operează. Publicul a fost ravisat, dar asemenea 
aparate sunt necesare peste tot și înainte de toate în clinica profesorului 
Palade. 

ALIN TEODORESCU: Au venit; am adus în primul an, în '93 
am adus trei, costă cam treizeci și trei de mii de dolari o bucată. 

Nu e putin, dar nu e mult. 

ALIN TEODORESCU: O bucată. Sigur nu e mult. 

HORIA MURGU: Dar câte vă trebuie? 

ALIN TEODORESCU: În 1994 am adus trei, anul acesta iarăși 
trei, nu știu pentru anul viitor. 

Dacă am da două sute treizeci de milioane la Timişoara domnului 
Murgu pentru o şcoală de gazetari... 

ALIN TEODORESCU: Nu, două sute de mii de dolari, domnule 
Sava. 

Aici e vorba de treizeci și irei de mii de dolari, nu? 

HORIA MURGU: Ori trei, ori trei, pentru că au fost șase. 

ALIN TEODORESCU: Aceste aparate s-au dat pe bază de 
competiție; spitalele au venit, am spus: „Domnilor, știți să operaţi cu 
acest aparat?“ Au spus da, am fost în Elveţia, am fost pregătiți de 
Ministerul Sănătăţii, dar nu avem cu ce lucra. 

Dar Ministerul Sănătății nu are banii necesari pentru aparatele 
acestea? 

CALIN ANASTASIU: E o întrebare pentru parlamentari? 

Pentru parlamentari; trebuie să auzim cuvântul dumneavoastră unde 
trebuie nu numai la Serată. 

„ALIN TEODORESCU:Bugetul nostru este de douăzeci și patru 
de miliarde de lei anul acesta, deci douăsprezece milioane de dolari. 

VICTOR REBENGIUC: Bugetul României, nu al... 

ALIN TEODORESCU: Nu, al Fundaţiei Soros. Da, douăzeci şi 
patru de miliarde de lei. 

Anul viitor cât veti avea? 

ALIN TEODORESCU: Ei, altă problemă, altă durere. În fiecare 
an... 

... Crește... 

ALIN TEODORESCU: Ar fi foarte bine... 

Dar domnul Soros, de ce vine, nu să crească? 

ALIN TEODORESCU: În fiecare an este o competiție loială cu 
mijloace diversificate pentru bugetele fundațiilor naționale. Pentru că 
fundaţiile naționale sunt complet independente, lupta pentru aceste 
bugete, care până acum pe noi ne-a dus de la o sută cincizeci de mii 
la douăsprezece milioane (deci şi Anca și eu suntem cunoscuți ca 

având o capacitate de luptă mare și nu cedăm în fața nici unei presi- 
uni), anul acesta competiția va fi într-adevăr foarte dură. 

Dar „presiunea“ aceasta a cui este, a domnului Soros? 

ALIN TEODORESCU: Nu. 

ANCA HARASIM: A celorlalte fundaţii. 

HORIA MURGU: A celorlate țări. 

ALIN TEODORESCU: Dânsul își ține banii. 

HORIA MURGU: E ca în CAER. 

O secundă... și ceilalți CAER-iști cât au, domnilor? 

ALIN TEODORESCU: Deci România are cel mai mare buget 
după Rusia. 

Mai mare decât Ungaria? 

ALIN TEODORESCU: O, de trei ori mai mare. 

Mai mare decât Polonia? 

ALIN TEODORESCU: Mai mare de trei ori decât Polonia. 

Mai mare decât Bulgaria? 

ALIN TEODORESCU: Bulgaria are două milioane. 

Si de ce avem noi atât de mult bani? 

ALIN TEODORESCU: Au fost proiecte mai multe. Anca, de ce 
avem noi mai mulți bani decât alții? 

ANCA HAR ASIM: Deci bugetele au fost acordate pe baza a 
două criterii, unul era un criteriu să-i spun așa obiectiv, adică nevoia 
fiecărei țări și nivelul de la care a plecat după schimbări și al doilea a 
fost cât de activă e fundaţia și, la ambele criterii, cred că noi am fost 
avantajați. 

Bine, domnilor, în legătură cu aparatele acestea... atâta timp cât 
Ministerul Sănătăţii n-are bani si nu există perspectiva să aibă acești bani, 
atunci să ne plecăm fruntea pentru Fundaţia care salvează milioane de 
oameni, nu? Ani în şir am plâns în legătură cu aparatele de dializă... Acuma 
am auzit că avem peste tot aparate de dializă. 

ANCA HARASIM: Anul acesta avem patruzeci. 

Tot prin voi au fost aduse aceste aparate? 

ANCA HAR ASIM: Deci pe anul acesta avem patruzeci. 

Patruzeci de aparate de dializă în tară? Prin fundatia Soros. 

ANCA HAR ASIM: Am cerut în mod expres. 

Bine, domnilor, atunci să lăsăm să fie înjurată Fundaţia „Soros“ și să 
continuăm să dobândim. Maestre... Dănceanu, eu mai revin la dumneavoas- 
tră puţin. 

ALIN TEODORESCU: Tot la muzică sunteți... 

Da, mă întorc la muzică. Pentru că e vorba de selecție aici, pentru mine 
asta e principalul. L-am întrebat săptămâna trecută pe Ministrul Mironov 
care a dus o mie de copii superdotati în America: „Domnule, pe ce criterii 

i-ati luat pe aceștia și nu pe alții? “ Pentru mine asta e esenţial, nu? Pentru 
că în momentul în care au plecat cei o mie de copii (între care erau foarte 
mulți muzicieni), am primit și eu zeci de telefoane... domnule intervino pen- 
tru cutare. Eu nu intervin niciodată pentru nimeni pentru că eu cred în legile 
pieței muzicale, așa. Dar iertați-mă că vă mai dau un exemplu care ajunge la 
mine. Există un pianist excepțional care se numeste Horia Mihail, eu îl ştiu 
de când era copil; a avut şi o mică perioadă în care n-a prea mers grozav... 

LIVIU DANCEANU: Da, și care e în America acum. 

Și care e în America. Dar el ca să ajungă în America, unde a fost 
chemat datorită profesorului Șerban Lupu, care e profesor la Urbana, a avut 
nevoie de bani pentru un drum în America și s-a dus la „Soros“. Și nu știu 
care tânăr l-a respins deodată şi eu cred că asa a fost... L-a respins așa cu o 
anumită brutalitate şi tânărul pianist a găsit alte mijloace, nu știu, ca să-și 
asigure cei opt sute de dolari cu care să plece, să vină înapoi acasă. Acum 
spală vase și cântă la pian. A terminat Conservatorul. Mă doare asta, dom- 
nilor, pentru că voi ați trimis nume ipotetice pentru gloria românească. Eu nu 
mi-aş permite să fac așa ceva, maestre Dănceanu. 

LIVIU DANCEANU: Dacă venea Horia Mihail la noi, la board- 
ul nostru... 

Dar el a venit la Soros, domnilor. 

LIVIU DANCEANU: N-a ajuns la noi cererea. 

ANCA HAR ASIM: Doamna Lory Wallfish a ajuns la mine și 
mi-a vorbit despre întâlnirea pe care o organiza în Statele Unite și, 
dincolo de cererea de finanțare pentru drum, ne solicita sprijin finan- 
ciar pentru organizarea acțiunii în Statele Unite. 

Vă felicit că ati ajutat-o pe doamna Lory Wallfish care este secretara 
executivă a Societăţii „George Enescu“ și, împreună cu maestrul Bredi- 
ceanu, a organizat un colocviu exceptional la Smith University, în care s-a 
discutat despre Enescu, în care am auzit douăsprezece lucrări de Enescu, la 
care au venit muzicieni români și au cântat Enescu. Foarte bine că ați aju- 
tat-o. Doamna Lory Wallfish ne-a sprijinit în organizarea acestui formidabil 
Festival „Enescu“ care s-a desfășurat acum o lună. Eu dădeam însă exem- 
plul lui Horia Mihail... 

LIVIU DANCEANU: Dar haideţi să lămurim. N-a ajuns nici o 
solicitare a lui la board. 

De când sunteti dumneavoastră în board, maestre? 

LIVIU DANCEANU: De la sfârșitul lui '93. 

VICTOR REBENGIUC: Există o selecţie care se face înainte. 

Cine o face? 

VICTOR REBENGIUC: Un funcționar al Fundaţiei... 

HORIA MURGU: Este ce vă spuneam înainte; eu cred că nu 
este singurul caz din păcate. Probabil că mai sunt. E bine să le 

sesizăm, e bine să le știm, uneori aflăm mai târziu; deci încă o dată 
spun, ce face Soros, chiar așa pusă problema, cum am pus-o noi acum, 
lăudând lucrurile, e o picătură într-un ocean, pe de o parte, iar pe de 
altă parte, există asemenea cazuri, din păcate, şi e bine ca ele să fie 
cunoscute; Fundaţia e făcută din oameni... 

Toţi avem umori, dar nu avem dreptul la umori și trebuie să spunem 
asta, în momentul când suntem factori decizionali. Pentru că putem distruge 
un tânăr. 

HORIA MURGU: Categoric. 

.. ÎI oprim şi cine hotărăşte că acest tânăr are sau nu are talent... 
Stimate profesore Pippidi, în materie de istorie... Sunt trimisi studenţii dum- 
neavoastră cei mai buni? 

ANDREI PIPPIDI: Nu pot să spun neapărat în materie de isto- 
rie. Într-o zonă mai largă, într-o arie mai cuprinzătoare, aș fi vrut să 
subliniez câte a făcut fundația împărțind burse, oferind călătorii de 
studii în străinătate, participări la conferințe, la concursuri de intrare 
în mari școli, cum ar fi Ecole Normale Supérieure al cărui director îmi 
spunea cât de mulțumit este de studenţii români; trebuie spus că 
studenții aceia n-ar fi ajuns dacă se bazau pe mijloacele lor sau pe 
mijloacele Ministerului Învățământului. Pe urmă facem foarte mult 
pentru reforma manualelor. În anul acesta sunt două domenii extrem 
de importante, deci ajutorul dat revistelor și cărților. 

HORIA MURGU: Științifice, academice. 

ANDREI PIPPIDI: Deci din punctul acesta de vedere facem ce 
putem, fundația a ajutat enorm bibliotecile cu donaţii de cărți și 
acuma, discutam chiar azi dimineaţă, cu modernizarea legăturilor între 
biblioteci, care vor putea comunica foarte rapid și foarte eficient ca să 
găsească un cititor în cel mai scurt timp cartea de care are nevoie... 

Stimata dumneavoastră doamnă, Alina Mungiu, la o trecută Serată, îmi 
spunea ce jalnică e situația. Am primit un telefon de la Biblioteca Academiei 
în care sunt întrebat, cum de si-a permis să spună asemenea lucruri în 
condiţiile în care... 

ANDREI PIPPIDI: Ei, îmi permit și eu. 

Vă rog. 

ANDREI PIPPIDI: Să spun asemenea lucruri. 

Si cum e situația la Biblioteca Academiei, domnule profesor? 

ANDREI PIPPIDI: Tristă. Tristă din vina unor situaţii firești, în 
Starea în care e acum țara și Academia, și nefirești din pricina 
obtuzității unor responsabili care dau răspunsuri uimitoare când sunt 
solicitaţi să ajute într-un fel instituția pe care o păstoresc. Pot să vă dau 
aici un exemplu. Nu mă așteptam să ajung să-l dau, dar cred că me- 
rită. Eu mă ocup de o altă instituţie de care poate o să mai am prilejul 

să vă vorbesc, care se cheamă Fundaţia Cărţii și care în fond este con- 
struită în jurul unei librării de carte străină academică. 

Și unde este librăria aceasta? 

ANDREI PIPPIDI: Pe Ana Ipătescu la numărul trei. 

VICTOR REBENGIUC: Lângă Piaţa Romană. 

ANDREI PIPPIDI: Această librărie funcţionează de un an. 

E pe Ana Ipătescu? Eu nu știu. 

VICTOR REBENGIUC: Vedeţi, domnul Sava? 

ANDREI PIPPIDI: Este și vina noastră care poate că nu ne-am 
făcut destulă publicitate. 

Unde este librăria Humanitas ştiu. 

ANDREI PIPPIDI: Bun, vă promit că o să știți și de Fundaţia 
Cărţii, deocamdată vă spun eu că într-o serie întreagă de domenii, 
printre care și istoria, dar istoria printre ultimele, medicină, științe 
politice, management, marketing, inginerie, medicină şi așa mai 
departe, vin cărți noi, străine și scumpe din păcate, noi nu putem să le 
facem mai ieftine; dar în sfârșit, bibliotecile ar avea mijloacele să le 
cumpere chiar atunci când un profesor universitar trebuie să se gân- 
dească de trei ori și să facă economii două luni ca să-și cumpere o 
carte. Știu despre ce vorbesc că şi eu cumpăr de la librăria mea, ca să 
spun așa. Ei, i s-a propus directorului general adjunct al Bibliotecii 
Academiei să vină să vadă despre ce este vorba şi eventual să facă o 
comandă și a spus: „A, dar dumneavoastră cumpăraţi carte engle- 
zească şi pe noi ne interesează mai mult carte franțuzească““. De ce, de 
unde până unde? 

E francofon. 

ANDREI PIPPIDI: E, e francofon, am înțeles, dar preferințele 
astea eu nu le înțeleg, când e vorba de o bibliotecă cu tradiție venera- 
bilă şi o bibliotecă, sper, care va mai dura câteva secole de acum 
înainte. 

De ce nu o computerizaţi? Fără computerizare nu durează... 

ANDREI PIPPIDI: Asta nu-mi spuneți mie, spuneţi-i domnului 
de care vorbeam. 

Daţi-i bani dumneavoastră 

ANDREI PIPPIDI: Știam că se construiește o clădire, dar clădi- 
rea s-a oprit. 

ALIN TEODORESCU: Biblioteca Academiei, toți am lucrat 
acolo, am citit, ne-am făcut cursurile... 

ANDREI PIPPIDI: Îi datorăm imens. 

ALIN TEODORESCU: ...enorm. Si după '90, când am avut și 
posibilități, bineînțeles că fiecare a vrut să ofere ceva. Îmi aduc aminte 
că, în '91, am oferit un xerox de mare capacitate, foarte scump, Anca 

poate își aduce aminte, și Andrei... 

ANDREI PIPPIDI: Și eu, cum să nu? 

ALIN TEODORESCU: Eram... pentru Biblioteca Academiei, ca 
să nu se mai folosească acele colecții unice pe care biblioteca 
Academiei le are și să se procedeze la copierea... L-au refuzat, dom- 
nule Sava, au spus nu ne trebuie, domnule, de la Soros, l-au refuzat. 

Spuneti, domnilor, toate lucrurile. Cum au spus? 

ALIN TEODORESCU: E de la Soros, nu-l luăm. Nu-l luăm. 
Bineînţeles că nu pot să aduc o probă pentru că... 

ANDREI PIPPIDI: Eu ştiu că la vremea aceea și conducerea 
Academiei avea aceeași politică. Președintele Academiei, domnul 
Drăgănescu... 

Dar eu nu cred că profesorul Virgil Constantinescu are o asemenea 
politică... Dar noi tot amânăm computerizarea și zadarnic vrem să ne com- 
parăm cu Library of Congress. Nu se poate, acum apare o carte în 1995, o 
găsim fişată, în ritmul actual, în 2001. Stiti prea bine, nu? O carte 
românească... 

ANCA HAR ASIM: Computerizarea bibliotecilor este deschisă 
la concurs, dar “dragoste ĉ Cu de-a sila nu se poate face, deci bibliotecile 
trebuie să ceară. Pe de altă parte ce apare la Library of Congress, fișat 
şi accesibil în baza de date pe INTERNET este de asemenea dăruit 
prin fundație, prin legătura la poșta electronică oferită nu numai bi- 
bliotecilor, dar și școlilor, universităților. 

ALIN TEODORESCU: Dacă am ajuns la subiectul acesta al ese- 
curilor, pentru că ăsta e un eşec, acesta cu Biblioteca Academiei, dar 
care a fost mic. 

E grav că esecul ăsta vine din partea unui intelectual, nu stiu la cine se 
referea profesorul Pippidi. 

ALIN TEODORESCU: Nu, nu are importanță. Vreau să să spun 
probabil cel mai mare eşec pe care l-am avut în calitate de fundaţie și 
anume Universitatea Central- -Europeană. Deci în ianuarie și în februa- 
rie 1990, Soros a venit aici, evident, a venit și la Grupul pentru Dialog 
Social, mi-a cerut mie să fac fundaţie, în fine, istorii vechi, și în ia- 
nuarie 1990, şi în februarie 1990, am fost la președintele Iliescu, care 
ne-a trimis, foarte încântat de idee, de ideea pe care urmează să o 
spun, ne-a trimis la viceprim ministrul de atunci cu problemele 
științei, culturii și învățământului care era domnul profesor Mihai 
Drăgănescu, căruia George Soros i-a propus să facă Universitatea 
Central Europeană, care acum există la Praga, Budapesta și Varșovia, 
cu o investiție de circa douăzeci și cinci de milioane de dolari în pri- 
mii ani, pentru studenți din Estul Europei, plecând de la ideea că nu 
au capacitatea să plătească școlile scumpe din Occident; la Timișoara, 

să o facem la Timișoara. Nu-i trebuia decât o clădire unde să facă 
această universitate. Deci președintele Iliescu a fost de acord, domnul 
Sora, care era ministru al învăţământului, a fost de acord, domnul 

orvath Andor, care era ministru adjunct la cultură, a fost de acord, 
domnul Drăgănescu nu a fost de acord. De ce Timișoara? Timișoara 
era, dacă vă aduceți, și ne aducem cu totii aminte, era, reprezenta două 
lucruri în 1990, în ianuarie, februarie 1990, acolo se terminase violent 
ce mai rămăsese din comunism și în al doilea rând era orașul care avea 
cinci etnii: români, germani, maghiari, sârbi şi evrei. 

Am înteles. 

HORIA MURGU: Europa Centrală într-un nucleu. Avea aero- 
acum Universitatea Central-Europeană. 

Dar domnul Drăgănescu este un om de ştiinţă, domnilor. Era prese- 
dintele Academiei. 

ALIN TEODORESCU: Nu discutăm despre domnul... 

ANDREI PIPPIDI: Mai rău e că acuma e ambasador. 

Da, e ambasador la Bruxelles. 

ANDREI PIPPIDI: Vă daţi seama, după aceste amintiri ale noas- 
tre, cât este de pregătit omul să negocieze diplomatic. 

Ati spus opiniei publice, domnule profesor Pippidi? 

ANDREI PIPPIDI: O spun acum. 

Foarte bine. 

ALIN TEODORESCU: Dar discutam despre eșecul nostru și nu 
al domnului Drăgănescu. 

V-as mai pune o întrebare, domnule Teodorescu: dacă în board-ul aces- 
ta al dumneavoastră, revin la întrebarea mea dintâi asa, dacă în bord-ul ăsta 
al dumneavoastră, alăturea de intelectualii acestia marcanti, de care vorbiti, 
ati pune şi oameni, să zic asa ai puterii, n-aţi fi avut mai mult succes în lupta 
pentru impunerea ideilor, nu? 

ALIN TEODORESCU: Mă lăsaţi să răspund? 

Da. 

ALIN TEODORESCU: Domnule Sava, ori de câte ori un om, 
indiferent că a fost la putere, sub putere, peste putere, alături de pu- 
tere, a avut mintea deschisă și a fost invitat să facă parte din consiliu, 
a făcut parte din consiliu și vă dau un singur exemplu pe care știu că 
lumea o să..., o parte a lumii o să-și deschidă gura: domnul Mironov 
era consilier al președintelui Iliescu, a fost pus într-un consiliu al 
Fundaţiei Soros pentru informatizarea liceelor din România, a fost 
apoi ministru și este ministru în continuare al tineretului, este în con- 
tinuare membru al acelui consiliu, nu poate să vină întotdeauna pen- 
tru că e ocupat, are o funcţie, este Ministru al Tineretului și Sportului, 

în România, dar își face treaba, și în calitate de consilier al preşedin- 
telui, și în calitate de ministru a contribuit la informatizarea a o sută 
patruzeci de licee din țară printre care patruzeci și patru sau patruzeci 
şi șase, mi s-a spus să nu dau cifre că nu prea le țin minte, sunt com- 
plet, adică au un laborator complet, restul primind echipamente. Deci 
noi am făcut acest lucru, de fapt domnul Mironov împreună cu con- 
siliul său și cu oamenii din..., funcționarii, cum ați spus dumneavoas- 
tră, nu e corect pentru că de fapt sunt pătimași pentru Fundatie. 

preună cu oamenii din Fundatie au făcut acest lucru pentru o sută 
patruzeci de licee, ministerul a făcut pentru patruzeci, în cinci ani. Nu 
e vorba că ministerul nu e în stare, este în stare, dar nu are atâtea 
resurse. Deci domnul Mironov a făcut parte. 

Dar atasamentul domnului Mironov e de aplaudat, l-am avut oaspete 
și a vorbit foarte frumos despre Fundatia Soros, din punctul acesta de 
vedere; e o dovadă că întreg spectrul — cum spun eu — politic trebuie coagu- 
lat în jurul Fundatiei şi atunci poate aveti mai mult succes în lupta împotri- 
va superstițiilor... Tot ce am vorbit noi acum, este argumentul cel mai puter- 
nic pentru să zic așa obiectivitatea, forța și atitudinea axiologică a 
așezământului pe care dumneavoastră, într-un fel, îl reprezentați în tară. 
Bine. Întrebările... 


CALIN ANASTASIU: Ideea este că asemenea bariere, de care 


vorbeaţi, în partizanat politic, nu există în realitate. Dar ele există în 
mintea noastră, a unora dintre noi. 

Există în noi... 

CALIN ANASTASIU: Pentru că sunt oameni care nu... 

VICTOR REBENGIUC: Că nu sunt impuse de Fundaţie... 

CALIN ANASTASIU: Nu sunt impuse de Fundaţie, dar nu, pur 
şi simplu nu cuplează. Unii au cuplat, sunt exemple și mai putem să 
vă dăm și altele. 

Poate vor cupla acum, când vor afla că putem sprijini spitalele și că, 
la drept vorbind, bugetul cultural, școlile şi așa mai departe... 

VICTOR REBENGIUC: Studenţii. 

Talentele. 

ALIN TEODORESCU: Mai este un exemplu cu „Gazeta 
matematică“, un cuplaj spectaculos, aș spune. 

Ce s-a întâmplat cu Gazeta matematică? 

CALIN ANASTASIU: Alin știe mai bine. 

ALIN TEODORESCU: Au venit în 1993 la un consiliu, la con- 
siliul de reviste în vara lui 1993, nu mai apăruseră de nouă luni, de 
nouă numere, o revistă... 

HORIA MURGU: Care are tradiție. 

ANDREI PIPPIDI: Are o sută de ani. 

De pe vremea lui David Emanuel la... 

ALIN TEODORESCU: Luna aceasta împlinesc o sută de ani de 
la prima apariție, în 1895. 

ANDREI PIPPIDI: Stiti, Haret era și el matematician. 

ALIN TEODORESCU: Consiliul a spus: domnule, este o pro- 
blemă foarte complicată, e un buget destul de mare pe care ei îl cer, 
m-a delegat pe mine să analizez situația. Am analizat, m-am întors la 
consiliu, în 4 septembrie 1993, n-am să uit niciodată, pentru că a fost 
ceva care a avut un efect pe termen lung asupra existenței acestei 
reviste și asupra revistelor medicale, douăzeci şi două de titluri de 
reviste medicale nu mai apăruseră din 1991. Le-am repus, am repus 
revista „Gazeta matematică“ pe picioare, în patru luni de zile toate 
numerele au fost recuperate, deci s-a ajuns la zi, a reînceput o cam- 
panie de advertising, de publicitate pentru ei, echipa care exista la 
nivelul redacției și la nivelul societății de științe matematice, preșe- 
dinte este profesorul Nicolae Teodorescu... Si la începutul lunii ia- 
nuarie 1994, când urma să se aprobe noul buget ne-am dat seama că 
nu le ajung banii pe care conform regulamentului, Fundaţia Soros îi 
poate da. Deci regulamentul este, sau regula este, că o instituţie de 
acest gen, sprijinită o dată, anul următor primește doar cincizeci la 
sută din..., de ce? Pentru ca să facă şi anumite eforturi, nu să se creeze 
un sistem clientelar. 

Am înteles. 

ALIN TEODORESCU: Si mi-am dat seama că nu ajung banii, 
făcând toate analizele, mi-am Zis, domnule, trebuie să găsesc undeva, 
diferența era de zece milioane, destul de mare, atunci erau vreo șapte 
milioane. Am apelat la unul din consilierii președintelui Iliescu care în 
patruzeci și opt de ore, pot să-i spun și numele, Paul Dobrescu, în 
patruzeci și opt de ore a trimis banii în co- sponsorizare între 
Preşedinţia României și Fundaţia Soros. Asta a apărut pe copertă în 
zeci de mii de exemplare. 

VICTOR REBENGIUC: Numai la televizor nu. 

ALIN TEODORESCU: La televizor nu trec asemenea 
informaţii, eu cred că, noi suntem în direct acum, domnule Sava? 

Numai în direct suntem. 

ANDREI PIPPIDI: Da, dar pe programul doi. 

Și ce legătură are, domnule? Intelectualii şi oamenii care gândesc se 
uită la noi domnilor si gândesc și se uită și cei din Timisoara, și cei din Cluj, 
și cei din Brașov, și cei din laşi. 

VICTOR REBENGIUC: Şi din Petroșani. 

Nu trebuie toată lumea să audă lucrurile astea pentru că probabil nu îi 
interesează. 

VICTOR REBENGIUC: Ar vrea să spună domnul Haplea ceva. 

Da, imediat, staţi o secundă că sunt orele nouăsprezece douăzeci și doi. 
Haideţi să ne împărtim mai bine timpul, aș vrea să mai discut cu maestrul 
Dănceanu despre modalitatea în care folosim banii în plan muzical. 

HORIA MURGU: Și despre cine a mai plecat și n-a mai plecat... 

Am aflat foarte multe. 

LIVIU DANCEANU: Mai există vreun caz în afară de Horia 
Mihail? 

A, eu mai cunosc multe cazuri dar.. 

LIVIU DANCEANU: Păi să le spunem. 

Ei, ce legătură are? E o problemă... sunt concretizări sau nu. Nu sunteți 
dumneavoastră vinovat. 

LIVIU DĂNCEANU: Nu, dar de aici pot deriva criteriile. 

E vorba de ceea ce numesc eu funcţionarul, domnul Teodorescu nu e de 
acord. Primul functionar la care vii şi care cum se uită el la tine? Trebuie să 
vorbesc pro domo. Să dau şi exemplul meu, da? În 1990 am vrut să scriu o 
carte despre Enescu în America și am avut nevoie să mă duc şi eu, că n-am 
decât o leafă, eu nu sunt amestecat în afaceri, nu? Şi nu aveam atunci șaizeci 
de ani, dar m-am dus la Fundatia Soros, era o doamnă înaltă, în general sunt 
un om cunoscut, asa, m-a trimis la nu știu câți alți functionari, a trebuit să 
aduc referințe că sunt un om care n-am cazier și așa mai departe; am adus 
în douăzeci și patru de ore. Și peste o săptămână mi s-a spus: domnule, nu 
putem ajuta decât pe cei tineri. Dar în timpul ăsta au plecat oameni mult mai 
în vârstă decât mine, m-ati înțeles... Eu am rezolvat treaba mai târziu, dar nu 
am scris cartea despre Enescu, am găsit patru sute de articole despre Enescu 
nepublicate în America. Vă pot da alte exemple... 

LIVIU DANCEANU: Care n-au beneficiat de... 

Care n-au beneficiat sau care nu îndrăznesc să vină; sunt și oameni 
modesti, sunt părinți modesti care nu stiu ce este Fundaţia Soros. 

LIVIU DANCEANU: Asta este o altă problemă. 

VICTOR REBENGIUC: Sunt mulți copii care au cereri la noi de 
burse cărora li se aprobă să plece la diferite festivaluri din Europa, 
împreună cu mămicile lor. 

Stim toate acestea... Baraje să punem, domnule. Dar voi ați făcut 
enorm și faceţi enorm pentru bugetul cultural al tării. Nu știu dacă 
Ministerul Culturii și Ministerul Învățământului afectează asemenea sume 
uriașe pentru cultura noastră... Ne plecăm fruntea, domnule, în fata acestui 
act, indiferent cât discutăm. Normal să discutăm. Și mie îmi pare bine că aţi 
răspuns „provocărilor“ mele... 

LIVIU DÂNCEANU: În orice caz emisiunea dumneavoastră 
poate să aibă un dublu efect: fie că se multiplică cererile către Soros, 
fie că vor dispărea încetul cu încetul. 

Singurul efect pe care trebuie să-l aibă este ca săptămâna viitoare când 
vine domnul Soros la Bucureşti să i se spună ce s-a discutat și poate mărim 
contribuţia...; merităm mai mult decât toate ţările din jur. 

ANCA HAR ASIM: Dar întrebarea care se pune este de ce ne-ați 
invitat în seara aceasta în ciuda faptului că vi s-a refuzat o cerere la 
Fundatie. 

N-are nici o legătură cu mine, doamnă. E un exemplu cu totul particu- 
lar. ; 

ANCA HARASIM: ÎI dădeam eu, dacă nu îl dădeați dumnea- 
voastră 

Parcă sunt singurul care am fost refuzat... Domnul profesor Haplea, 
cântați între timp. E cel mai bun lucru pe care îl puteți face. Să „exploatăm “ 
puţin copiii pe care i-a adus doamna Harasim: Dumitru Radu din clasa a 
opta — pian, Dumitriu George din clasa a saptea — vioară, Fazekas Edith 
Maria, clasa a cincea — pian. Haideţi să-i ascultăm pe ei, puţin. Perpetuum 
mobile de Novacek. George, du-te repede la pian, e acordat. Cu cine cânti la 
pian? Da. Ai beneficiat de bursă Soros? 

ANCA HAR ASIM: I-a asigurat transportul în Italia. 

Unde doamnă? 

ANCA HAR ASIM: La San Bartolomeo, la concursul interna- 
tional. 

Si ce a făcut George acolo? 

ANCA HERASIM: A luat premiul trei. 

Ce e tăticul? 

GEORGE DUMITRIU: Este profesor de istoria muzicii și teorie. 

Unde? La Școala numărul 3? 

GEORGE DUMITRIU: Nu, la Liceul de artă din Bacău. 

Bine, ești din Bacău. Perpetuum mobile de Novacek. Eşti acordat? Să 
mai așteptăm? Tara e plină domnilor de copii din ăștia, de ordinul miilor. 
Grav este că nu stim ... 

VICTOR REBENGIUC: Și orchestrele din străinătate sunt pline. 

De ce, de noi? 

VICTOR REBENGIUC: Da, da. 

160 tineri români sunt în orchestrele din Spania, domnilor. 

HORIA MURGU: Cvartetul de Stat irlandez... e format din 
români. F 

LIVIU DANCEANU: Domnule Sava, dar și italienii în secolul 
XVII — XVIII erau peste tot, nu? 

Au umblat în toată lumea. Foarte bun exemplu. Toată muzica euro- 
peană un secol a fost determinată de italieni, de la Sankt Petersburg până la 
Londra, nu? 7) 

LIVIU DANCEANU: Sigur, și românii sunt acum până în 

Islanda... 

Un contrabasist care a fost prieten cu mine cântă acolo... Problema 
este alta însă. De ce nu mai izbândim în competiţii internaționale și toti copi- 
ii aceștia se duc să câștige doar trei, patru mii de mărci pe lună, într-o 
orchestră, si nu mai participă la competiții. 

LIVIU DANCEANU: Aș vrea să vă spun că o clauză a acordării 
unor burse de către Fundaţie este întoarcerea tinerilor în România. 
Este un lucru foarte important. 

De ce Prunariu să nu rămână la Paris, să nu rămână la Gstadt? Și iată 
a venit acum cu Menuhin la Bucuresti. De ce să nu rămână Prunariu acolo, 
nu? Pentru că noi, știți prea bine ce am făcut cu el. Știţi prea bine, nu? 
N-avea unde să mănânce la Conservator. A plecat, l-a ascultat Menuhin la 
Londra, l-a luat la Gstadt; a venit la București, la festival, a cântat cam 
slăbuț din cauza emoției, sper eu, Concertul de Brams, dar e un mare talent, 
e un băiat dintr-o familie simplă din Craiova. De ce să nu rămână? 

LIVIU DANCEANU: Să rămână, dar să rămână cu un anumit 
statut care să-i permită să vină înapoi. 

Să rămână Archaeus-ul dumneavoastră, bucuria noastră la ora 
actuală? A; 

LIVIU DANCEANU: Este o altă problemă. 

Dar de ce ați fost alungați din Festivalul Enescu? 

LIVIU DANCEANU: N-am fost alungați. 

Dar de ce n-ati cântat? Era singurul concert de muzică românească. 

LIVIU DANCEANU: Da, sunt niște probleme tehnice de orga- 
nizare care trebuie discutate în alt context. 

Dar era normal? Discutăm mâine seară la Institutul Francez, dezbatem 
(vă rog să veniti), dezbatem tot Festivalul Enescu; publicul vrea să afle de ce 
singura formatie care a vrut să facă muzică românească în festival n-a cântat. 

LIVIU DANCEANU: Da, aici intervine o altă problemă, este o 
nefirească, știu eu, tratare a românilor vis-a-vis de străini, într-un fes- 
tival de anvergură. Ne-am speriat foarte mult de numele mari care au 
venit și am uitat de băşștinași.. 

ALIN TEODORESCU: Să auzim copiii. 

Deci George, Perpetuum mobile, da? Hai. 

(urmează muzică) 

George ești în clasa a şaptea la Liceul de Artă din Bacău; Radu 
este fratele dumitale? 

GEORGE DUMITRIU: Da. 

De ce nu mi-ați spus până acum. Radule, pregăteşte-te să ne cânţi o 
piesă de Silvestri. Maestre Haplea, să alternăm putin instrumentele muzi- 
cale... la atacați în continuare repertoriul dumneavoastră. 

IOAN HAPLEA: Câteva doine sau să zicem cântece propriu-zise. 

O doină, să auzim, cea din Sălaj? 

IOAN HAPLEA: Da, o avem. 

Cu cavalul, da? 

IOAN HAPLEA: Da. 

E greu să treceti la ea? 

IOAN HAPLEA: Am insista, dic ne permiteti, totuşi, să inter- 
pretăm, nu durează foarte mult. 

Toate? 

IOAN HAPLEA: Da. 

Toate doinele astea, da? 

IOAN HAPLEA: Da. 

Ei, începeti cu cea din Banat și pe Mures, pe urmă mai auzim pianul putin. 

(muzică ) 

Da, vă multumesc maestre Haplea. Am crezut că cântaţi o singură 
doină, dar ati interpretat si cea din Banat și cea de pe Mureș, si cea din Sălaj, 
și cea din Bihor, si Turturei din Muntii Apuseni... 

IOAN HAPLEA: Domnul Sava, dacă ne permiteţi o să... 

Nu, iertați-mă; este opt fără un sfert si mai avem încă doi copii care tre- 
buie să cânte. As vrea si Cvartetul din Cluj, să mai cânte. Vă invit, maestre 
Haplea, când doriti dumneavoastră, oricând vă invităm să cântați folclor au- 
tentic la Serate. Da, ce mă gândeam, maestre Dănceanu: să încerc eu să 
obtin ca o oră, din Orele de muzică pe care le am la prânz, pe care le are 
redacția muzicală a Televiziunii, şi să o dedicăm unei selecţii naționale a 
tuturor celor care, cer burse Soros... 

LIVIU DANCEANU: Aveţi o idee foarte bună. De fapt noi 
ne-am gândit să instituim un fel de concurs de selecție, numai că, 
vedeți dumneavoastră, fiecare vine cu burse obținute prin relații per- 
sonale. 

Iertați-mă, maestre Dănceanu, „pila“, ce vulgar vorbesc, acționează, 
face parte din datele istoriei noastre. Si acum mai mult ca oricând. 

LIVIU DĂNCEANU: Da, istoria pilei nu e numai românească. 

E și în afară mai mult decât la noi; dar noi nu avem dreptul, domnilor, 
pentru că noi avem talente autentice, reale, care pier altfel. Domnul Mironov 
îmi spunea săptămâna trecută că există un singur criteriu: premiile luate. 

LIVIU DANCEANU: Asta-i foarte important şi este unul dintre 
criteriile noastre în momentul în care analizăm un proiect. 

Da, dar stiti prea bine cum se dau și premiile în școli. 

LIVIU DANCEANU: Atunci nu mai avem criterii... 

Trebuie să le creăm noi, dând posibilitatea confruntării directe. Și 
Televiziunea este un . 

VICTOR REBENGIUC: Da, competiţie directă pentru obținerea 
unor facilități, e foarte corect, da. În afara acelor de care vorbea dom- 

nul profesor, care vin invitaţi, în mod nominal, din străinătate. Când 
vine cu o invitaţie și spune: ajutați-mă să ajung aici unde sunt invitat, 
încerci să-l ajuţi. 

Și invitaţiile astea sunt cu probleme, domnilor. Eu cunosc tineri critici 
care merg într-un an la zeci de conferinte și reputați profesori şi muzicologi 
de la nivel universitar, nu reusesc să se ducă la un congres de muzicologie în 
America. Pentru că mai trebuiesc multe, pe pământul ăsta, arme să foloseşti 
pentru ca să izbândești. Și unii știu să folosească toate armele... 

LIVIU DĂNCEANU: Sigur, dar vedeţi dumneavoastră că 
umblând la atâtea conferințe cum spuneți dumneavoastră el câștigă și 
valoare în timp. 

Nu știu. Dacă e născut pentru valoare... 

HORIA MURGU: Câștigă experiență, nu valoare. 

Domnule profesor Dănceanu, dacă nu ai muzica în tine... Câţi oameni 
au dovedit că nu au nici un fel de vocaţie pentru muzică. Și noi am băgat în 
ei milioane și i-am ridicat pe cele mai înalte trepte. Și ei acum, unii dintre ei 
s-au retras în comert, după ce au acaparat diferite puteri. 

LIVIU DĂNCEANU: Să ştiţi că vor să revină acuma. 

Dar e o demonstrație, dâcă nu faci muzică timp de cinci ani de zile, că 
nu ai vocaţie pentru muzică. Asta-i grav. Nu avem dreptul să înconjurăm, să 
dăm girul nostru unor oameni fără vocaţie. 

LIVIU DANCEANU: Vocaţie și instinct. 

Vocatia vine din instinct până la urmă. 

LIVIU DANCEANU: Avem un tânăr aici, să vedem ce vocație 
are, da? 

Da, bine. Deci, mi-ai spus că îmi cânti o piesă de Silvestri. Îmi pare 
rău, Radule, mai mult nu avem loc acum. Una din cele trei piese de Silvestri 
din Suita de pian opus 3, da? Care o alegi? 

RADU DUMITRIU: Titirezul. 

Titirezul, o, asta e emblema lumii, domnilor. 

ALIN TEODORESCU: Este și a Fundaţiei. (muzică) 

Bravo, Radule. Eu cumpăr acțiuni Radu Dumitriu... 

LIVIU DANCEANU: Acţiunile trebuie să le vindem, domnule 
Sava. Și aici Soros are... 

Acum trebuie să le depozităm, le vindem peste douăzeci de ani. 

LIVIU DANCEANU: Da, aici Soros are o calitate că încearcă să 
vândă această marfă extraordinară. 

Da. Doamna Harasim, poate izbândesc cu ajutorul colegiului de pro- 
grame al Televiziunii să afectăm o oră tuturor acestor actiuni și muzicale și 
de alt ordin și să oferim acestora posibilitatea unei confruntări cu publicul. 

HORIA MURGU: Și ale altor fundaţii. 

Și ale altor fundaţii, da. Poate apar alte fundaţii. Cu aceleași bugeturi. 

CALIN ANASTASIU: N-are importanță, să apară, domnule Sava. 

Pentru copiii aceştia suntem noi responsabili maestre Dănceanu. Dacă 
vreți să trăiască Archaeus-ul dumneavoastră să-i lăsăm pe ei să cânte 
Silvestri. Să vă mai pun eu o întrebare. 

LIVIU DĂNCEANU: E nevoie de desant în muzică. 

Am auzit că ati luat bani pentru festivalul de muzică contemporană... 

LIVIU DANCEANU: Bani de la Soros. 

Da, aşa am auzit de la doamna Harasim. 

LIVIU DANCEANU: Da, da și a fost un lucru foarte important 
pentru că... 

Altfel nu exista... 

LIVIU DANCEANU: Dacă nu era Soros-ul care să plătească, 
festivalul nu se putea ţine. 

Un festival care înseamnă enorm pentru istoria țării, nu, dar în care vin 
foarte putini oameni. Aţi văzut ce s-a întâmplat anul acesta, nu? La con- 
certele excepționale, în săli existau maxim o sută de oameni. Nu e normal ca 
banii aceştia să-i dăm pentru copiii aceștia care trebuie să cânte Bach, tre- 
buie să creştem un alt public. Tinerii vor muzică la ora actuală; e o mutație 
fenomenală. I-am strangulat tot timpul cu rockeri și acuma vin spre marea 
muzică. Dar noi nu avem o carte despre Bach, stiti asta? 

LIVIU DANCEANU: Oho, nu avem o istorie a muzicii, a clasi- 
cismului, a barocului. 

Stiti câte cărti muzicale au apărut în ultimii cinci ani, domnilor? 

LIVIU DĂNCEANU: De ordinul... 

VICTOR REBENGIUC: În România? 

Câte credeti că au apărut? 

LIVIU DANCEANU: Sub douăzeci. 

Au apărut douăzeci și cinci, treizeci de cărți, la o țară care are nevoie 
la ora actuală de cel puţin sapte, opt sute de cărți muzicale. 

LIVIU DANCEANU: Dar știți câte partituri apar într-un an? 

Nici un tânăr nu are o carte despre Bach, decât în monografia lui 
Hubov, care demonstrează că Bach era împotriva lui Dumnezeu; el, cel mai 
mare credincios al istoriei muzicii. 

LIVIU DANCEANU: Știţi câte partituri apar într-un an la 
Editura Muzicală? 

Şase, șase-șapte. 

Ei, nu știu, apar mai multe. Acelea pot fi trase și la xerox, domnule. 

LIVIU DĂNCEANU: Păi la xerox se trag. 

Bun, e nevoie de carte muzicală, domnilor. Dacă faceți un proiect, vă 
rog și pe dumneavoastră domnule Teodorescu si doamnă Harasim, vedeti, 
salvaţi cartea muzicală, că e grav. 


LIVIU DĂNCEANU: Deocamdată am salvat revista „Muzica“. 

Revista „Muzica“ apare datorită Soros-ului. „Actualitatea muzicală“ 
a beneficiat și ea de sprijinul nostru. 

Nu am ştiut asta. 

LIVIU DANCEANU: La fel revistele de muzică. 

Spuneți şi asta, domnilor, muzicienilor înainte de toate. 

ALIN TEODORESCU: Nu, dar ca să revin la... Editura 
Muzicală aparține Uniunii Compozitorilor, nu? 

Da. 

ALIN TEODORESCU: Nu e nici o problemă. Bine, nu știu dacă 
noi putem să o facem, pentru că depinde și de forța de decizie. 

Asta se creează, domnilor; anul acesta Ministerul Culturii a promis că vor 
apărea opt cărti, n-au apărut decât două, care erau în plan de acum doi ani. 

LIVIU DANCEANU: Domnul Sava, în primul rând depinde și 
de directorul de proiect. Eu vă invit să faceți un proiect. 

Dar dumneavoastră sunteţi director de proiect, nu? 

LIVIU DANCEANU: Nu, eu nu sunt. 

Dar cine este directorul proiectului? 

LIVIU DANCEANU: Depinde, cineva care vrea să revigoreze 
Editura Muzicală; să găsim un om care este capabil să pledeze. 

Credeţi că dintre cei trei sute de membri ai Uniunii Compozitorilor este 
vreunul care nu vrea să revigoreze Editura Muzicală? 

CALIN ANASTASIU: Dar e vremea să se scrie carte muzicală, 
domnul Sava... 

Oferiti posibilitatea să apară cărți şi vedeti că vin în Editură, o sută de 
manuscrise... 

LIVIU DANCEANU: O singură solicitare am primit care s-a 
aprobat. Nu este semnificativă poate... din toate punctele de vedere... 

Ce ati primit? Stiti că Octavian Lazăr Cozma continuă Istoria muzicii 
românești și că a mai scris încă patru volume și nu poate să apară pentru că 
nimeni nu-i dă banii pentru această carte fundamentală? 

LIVIU DANCEANU: Deocamdată apare o carte despre Uniunea 
Compozitorilor, de mari dimensiuni. 

Tot cu ajutorul dumneavoastră? 

LIVIU DANCEANU: Nu. 

Ei, vedeți, nu-i normal. 

LIVIU DANCEANU: S-au găsit alte ajutoare. 

Bravo, dar cu greu. Eu vă mai dau încă zeci de alte exemple de muzi- 
cologi care au cărti în sertar. 

LIVIU DANCEANU: Dar nu vin la Soros, domnul Sava. 

Bun, poate începând de azi încep să vină. Îi trimitem. 

LIVIU DANCEANU: Noi nu putem să mergem la fiecare să-l 
rugăm să facă un proiect. 

Dar publicația dumneavoastră trebuie să îndemne spre asta. Și poate 
astăzi scoatem vălul tuturor prejudecătilor și prostiilor și oamenii vin, 
oamenii de valoare vin spre dumneavoastră. lertați-mi intempestivitatea! 

Dacă veti ajuta să apară într-un an zece cărți muzicale, faceți un lucru 
exceptional; sau zece cărți de teatru. Sau să montăm zece piese românesti.. 

VICTOR REBENGIUC: De ce, domnule Sava? 

Ei, pentru că publicul nu mai cere piese româneşti. De ce nu mai cere? 
Haideţi, veniţi la o discuti cu mine în legătură cu asta. 

VICTOR REBENGIUC: Păi nu știu, eu nu știu piesele, trebuie 
să le citim și să vedem de ce. 

Bun, sunt probleme si cu asta. 

VICTOR REBENGIUC: Eu îmi închipui că dacă sunt piese 
bune nu există un teatru care să nu vrea să o pună în scenă, dacă e 
într-adevăr o piesă bună. 

Și muzică românească avem mai bună ca oriunde. 

LIVIU DĂNCEANU: Dar aţi lansat o teză aici pe care trebuie să 
o definim într-un fel. Aţi spus că am dat bani pentru Festivalul de 
muzică contemporană și ar fi bine ca banii ăștia să-i decontăm... 

S-au dat foarte mulți bani pentru tineri, mai mult decât s-au dat 
la festivaluri, să știți. 

Pentru care tineri, domnule? 

LIVIU DĂNCEANU: Tineri, elevi, studenți. Tinerii noștri. 

Da. 

HORIA MURGU: Eu cred că douăsprezece milioane de dolari 
sunt puțini. Acum vedem. 

Da. Dar, dacă domnul Soros v-a dat la Timișoara dumneavoastră două 
sute de mii de dolari pentru o scoală de gazetari..., à propos, ce vreți să faceți 
cu scoala de gazetari? 

HORIA MURGU: Am făcut deja. 

Hai să o auzim si pe Edith. Te ascultăm Edith Maria. (muzică) Da 
Edith, n-am reusit eu să te întrerup pentru că n-as fi..., bine de multe ori fac 
si crime din astea printre multe altele, dar să creăm cadrul ca toți acești copii 
să se confrunte cu publicul, pentru că nu știi, ṣi cum îi alegem, asta este pen- 
tru mine problema finală. 

LIVIU DANCEANU: Cu publicul și cu viaţa. 

Când mă duc dimineata în Piaţa Amzei, sar pe mine trei gospodine: am 
copii nu ştiu unde! Daţi-i la televiziune. Mă apăr imediat: vorbiti cu profe- 
sorii că nu pot să-i ascult și nici nu mă pricep la pedagogia muzicală pentru 
copii, nu? Trebuie să selectăm, asta e tot, asta rămâne esențial domnilor, știți 
prea bine câte drame am întâlnit noi printre colegi, oameni care au făcut 
muzică fără să aibe înclinaţie pentru arta sunetelor și acum năclăiesc toată 
viața muzicală pentru că sunt niste naufragiaţi. Cel mai grav lucru este să 

faci muzică când nu ești făcut pentru muzică. 

HORIA MURGU: Orice artă. 

Orice artă, e același lucru. 

LIVIU DANCEANU: Mai este o dramă a acestor copii și asta 
trebuie discutată, trebuie analizată în profunzime: ei se pierd undeva, 
la majorat. Din sutele de talente pe care le avem mulți clachează. 

Multe adevăruri am spus noi astăzi aici. Dar tot aş vrea să vă mai 
întreb un lucru, stimate profesore de artă teatrală. V-a dat banii pentru o 
școală de gazetărie... 

HORIA MURGU: E vorba de o gazetărie mai specială. E mai 
specială pentru că e vorba de radio și de televiziune. 

Asta-i gazetăria principală la ora asta. Da, asa este în toată lumea. 

HORIA MURGU: Da, dar vedeți că și lucrul acesta nu totdeauna 
este înțeles, eu mă amuzam, nu e acuma poate cel mai important lucru 
de spus, dar Pruteanu primește scrisori la Televiziunea Română la 
poartă, sunt scrise pe adresa: „Televiziunea română, Calea Dorobanţi, 
PRO TV“. Sunt încă foarte mulți oameni care nu înțeleg, uitându-se 
la televizor că există mai multe televiziuni. 

A cui este vina asta? Nil a oamenilor, da. Și a domnului Pruteanu care 
e un eminent..., şi eu privesc siderat câteodată emisiunile domniei sale, dar 
prea s-a mutat la multe posturi. 

HORIA MURGU: Asta înseamnă că e o piață a muncii, asta e bine. 

Nu ştiu dacă e bine. 

HORIA MURGU: Da, mă rog, sigur, nu e cazul să discutăm 
acuma cazul în speță, dar faptul că... 

Un om cu puternicie morală trebuie să stea în locul cel mai greu. Și din 
punctul ăsta de vedere să cuceresti publicul cel mai larg este, rămâne 
Televiziunea Română. 

VICTOR REBENGIUC: Dar publicul l-a urmat să știți. A trecut 
la PRO TV şi publicul l-a urmat. 

E domnul Pruteanu un om care trebuie să fie văzut de optsprezece mi- 
lioane de telespectatori? 

HORIA MURGU: Asta e o altă problemă. 

VICTOR REBENGIUC: Asta când o să treacă la televiziunea 
asta mare, atunci. 

Bine, ar trebui. A 

VICTOR REBENGIUC: Întâi pe programul doi și după aia pe 
programul unu. 

Dar aici nu este vorba despre dumnealui, e vorba de altceva, despre 
creșterea tinerilor gazetari. 

HORIA MURGU: Așa este. 


Aici ce facem? 

ALIN TEODORESCU: Revenind la acest proiect trebuie spus că 
într-adevăr această școală este unică, vorbim de peisajul est-european. 
Alţii au reușit să facă școli de științe politice, colegii la Budapesta, de 
management și așa mai departe. Noi am reușit să pornim în domeniul 
mass-mediei cu această școală și ambiția este să se ajungă la... 

HORIA MURGU: Era și o situaţie specială. Poate că.. 

ALIN TEODORESCU: Să ajungem la un colegiu în cadrul 
Universității Central-Europene de Mass-Media. 

Și gazetăria se învață la scoală, domnilor? Cvartetul, dacă vreti, 
ocupaţi-vă locul de acolo, veți încheia cu „Muss es sein“? 

HORIA MURGU: Așa ar fi. 

Auziţi ce ar trebui să cântăm, întrebarea lui Beethoven: „Muss es sein“... 

HORIA MURGU: „Es muss sein“... 

Da. Trebuie să fie, Soros, trebuie să existe... Asta e demonstrația zilei 
de astăzi, cu toate că primul atacat voi fi eu, domnilor, pentru prejudecățile 
altora și pentru modul în care v-am lăsat să vă exprimati opiniile. 

HORIA MURGU: Dar nu vă pare rău că aţi pierdut o încercare 
cu Soros, așa că asta ar fi a doua. 

Da, domnule profesor, dar imunitatea asta are și ea anumite limite, nu?... 

VICTOR REBENGIUC: Nu-i parlamentară, asta e. 

Maestre Rebengiuc, numai în glume ne tineti. V-am întrebat o dată pe 
stradă (tot la benzinărie, unde ne întâlnim), de ce ati început să tăceti, dom- 
nule Rebengiuc? „Dacă nu am nici un ecou“ mi-ati zis. 

VICTOR REBENGIUC: Da. 

LIVIU DANCEANU: Da, dar emisiunea asta aţi făcut-o să aibă 
un ecou, cred. 

Încerc să fac să aibă ecou. 

VICIOR REBENGIUC: Faci studii de ecou acum. 

Din păcate, maestre Dănceanu, sunt acuzat de colegii nostri că am 
renunțat la muzică. Dar am alte spaţii muzicale. Cine vrea să mă audă 
vorbind despre Mahler şi Bach mă ascultă la radio, acum mi-au mai rămas 
patru, cinci ore pe săptămână și am programe aici. Milităm pentru muzică 
prin politică, prin oameni, prin personalități şi mie mi se pare hotărâtor, 
chiar dacă am păstrat titlul ăsta care nu este întotdeauna adecvat: „Serata 
muzicală“, nu? Când mă atacă oamenii şi primesc scrisori dintr-o anumită 
încăpere a Bucureștiului, foarte bine scrise gramatical, nu, mi se spune: ce te 
bagi în politică, de ce discuti teme generale? Da. 

CALIN ANASTASIU: Vreau să spun că, din păcate, câteodată 
ecoul este prea mare și când ecoul e prea mare, mesajul este neinte- 
ligibil. 

Da, vă multumesc. Noi lucrăm în condiţii improvizate. De la Studio 
până la pian... Pe noi nu ne ajută Soros. Ce să fac? Să încerc o cersetorie de 

tranziție pentru Serată? 

LIVIU DANCEANU: Dar cred că asta este o problemă 
națională, nu e a Televiziunii. 

De ce? De ce e o problemă natională? 

LIVIU DANCEANU: Problema instrumentelor... 

În orice sat din Cehoslovacia există un pian bun... muzică... Poate mai 
continuăm discuţia despre Scoala pentru tineri gazetari... 

HORIA MURGU: La un moment dat am observat că bursele pe 
care le plătim — pe bună dreptate — pentru studenți care pleacă în străi- 
nătate sunt teribil de mari. Și că, cu aceiași bani am putea face în țară, 
plătind inclusiv profesori străini de cea mai înaltă ținută și de cel mai 
înalt nivel, mai mult bine. Fiindcă, ă propos de ce spuneați dumnea- 
voastră, doi tineri, talentați și pe merit, au plecat la Montreux, unde costă 
un an de studenție cincisprezece mii de dolari. De banii ăştia putem să 
facem patru, cinci în România. Eu nu sunt împotriva plecării, dar cred că 
avem nevoie de foarte mulți, pentru că noi în domeniul ăsta suntem în 
situaţia în care punem roți la o maşină în mers. România este în mod 
indiscutabil cea mai avansată dintre țările din Est în domeniul exploziei 
pieţei audio-vizuale. Indiscutabil. Dar este o situație foarte fragilă. Dacă 
ea nu se consolidează profesional, financiar, legislativ ca să... 

CALIN ANASTASIU: Managerial... 

HORIA MURGU: Managerial..., suntem în pericol să pierdem 
această extraordinară bijuterie, pe care am avut-o pentru că a existat o 
nevroză, să spunem, a subiectului televiziune în România, noi știm 
foarte bine, ca să zic așa. Povestea cu revoluţia la televiziune, cu tele- 
viziunea, pentru televiziune și așa mai departe, a fost un caz în speță 
și a rămas istorie... Deci avem obligaţia să facem o școală de broad- 
casting în România care să ocupe tot spectrul profesiunilor. Deci asta 
înseamnă și ideea de învățământ continuu, cum se spune, de reciclare, 
broadcasting-ul trece printr-o curbă foarte puternică din punct de 
vedere tehnologic și, din punctul acesta de vedere, trebuie creați 
oameni care să “facă faţă la noua situație. Însăși televiziunea se con- 
cepe altfel pentru următorii ani, ca instituţie. 

Da domnule. Vă ascult, este interesant; nu-mi prea place mie „teoreti- 
ca“ în domeniul gazetăriei, e o problemă de practică... 

HORIA MURGU: Problema de practică... Să vă dau un exemplu 
practic: sunt cincizeci și șase de staţii locale FM, care retransmit pro- 
gramul BBC în limba română, asta este un fapt concret. Cincizeci și 
şase de staţii în toată țara. 

Problema principală pentru mine este ca acesti bani să-i folosiţi 
crescând adevărate generații de gazetari onesti, echidistanţi, să zic eu așa, şi 
de o înaltă pregătire culturală, cum a fost gazetăria românească și din păcate 

nu mai este la ora actuală. Oameni care să înțeleagă că nu pot face televi- 
ziune fără să fi făcut înainte radio, oameni care să înțeleagă că nu pot face 
radio fără să scrii în presă, am zeci de exemple de oameni care fac televiziune 
și nu au scris un articol în viata lor, asta trebuie să crestem dacă faceți o 
școală reală de gazetărie; pe lângă zecile de școli în care am auzit că există 
și profesori care nu au nici ei, mulți dintre ei, nu au nici ei câte un articol la 
activul lor până în prezent. Bine, domnilor, am spus prea multe lucruri astăzi. 

S-au spus foarte multe lucruri și foarte multe adevăruri. Astăzi am 
văzut în presă — barometrul de opinie publică — publica despre dumnea- 
voastră gânduri... se pare un lucru excepțional, cu toate că nu cred în nici un 
chip în sondajul sociologic. Nu cred că aplicarea unor metode occidentale pe 
o plajă românească. În alegerea esantionului mi se pare falsă... 

HORIA MURGU: V-a explicat Alina Mungiu într-o emisiune 
precedentă că... 

Mi-a explicat foarte frumos, am avut și azi dimineaţă cartea domniei 
sale... Noi stăm în blocuri în care suntem amestecati doi ministri, trei nomazi, 
șapte funcționari, șase ingineri şi patru muncitori. Nu poți folosi un aseme- 
nea eșantion. 

ANDREI PIPPIDI: Parcă n-am mai văzut miniștri la bloc în ulti- 
ma vreme. 

Sunt toti la bloc, stau, au domiciliul legal, pe ei îi investigăm... 

ALIN TEODORESCU: Unul din domicilii e la bloc. 

CALIN ANASTASIU: N-aș vrea să intrăm într-o discuție, dar 
să știți că problema eșantionului e cea mai simplă problemă la ora 
actuală. 

À propos... a venit o tânără în investigaţii, eram și eu acasă duminica 
trecută..., stăteam în birou şi doamna mea s-a dus să răspundă și i s-au pus 
diverse întrebări. O întreb: unde vă mai duceţi în blocul ăsta care are șase 
etaje? Si de ce ne-ați ales pe noi? Pentru că liftul a mers până la doi iar în 
condițiile astea am terminat, domnule, cu știința, domnule. M-ati înțeles? 

CALIN ANASTASIU: Da. 

Sunt sigur că mai toate investigaţiile sociologice se desfăşoară la fel. 

CALIN ANASTASIU: Nimeni, și în meseria asta există impos- 
tori sau mă rog... 

Trebuie să medităm la eșantioane. Rămâne hotărâtor pentru că altfel 
ce aş face eu dacă m-aș baza pe cele cinci telefoane pe care le primește ofi- 
ciul nostru de sondaj și care mâine dimineaţă mi se pun în față... E si asta o 
formă de sondaj... 

Pe baza acestor sondaje sunt judecat de Colegiul de programe... Pe 
baza acestor opinii am sau nu am această emisiune. Pentru că mi se spune 
că în America dacă nu ai acceptul a patruzeci, cincizeci la sută într-o zi, ai 
„zburat“, indiferent că esti o vedetă. 

ALIN TEODORESCU: Staţi, staţi domnul Sava. Deci în 
America şi oriunde în lume... 

HORIA MURGU: E alt sistem. 

ALIN TEODORESCU: ... Oficiile de sondaje nu aparțin televi- 
ziunii, sunt niște independenți care vă măsoară pe dumneavoastră 

Am înțeles. Dar mâine dimineață apar pe fisa de „opinii“ telefoanele 
unor oameni de la noi care sunt sociologi și scrie așa: pentru emisiunea 
cutare, suntem împotriva, anulaţi-o, nu mai vrem s-o ascultăm, vrem să 
ascultăm Mozart. A 

VICTOR REBENGIUC: Împușcaţi-i. 

Telefoanele vin de la oameni care nu au fost în viata lor în sala de 
Concert. Dar în timpul ăsta „Ceaiul de la ora cinci“ este cea mai bună emi- 
siune a Televiziunii. Sunt de acord, dar pentru anumiti oameni, domnilor... 
Cum să demonstrez eu că Serata de azi a fost atât de interesantă pentru o 
anumită categorie de public? 

ALIN TEODORESCU: Domnule Sava, numai puțin, însă... Ce 
primiți dumneavoastră se numesc „relații cu publicul“. Nu-i sondaj, 
nu-i anchetă. i 

Poate discutăm, stimate domnule sociolog, o dată despre sondaj. Dar 
cred în acest sondaj al dumneavoastră publicat ieri, reprodus azi de majori- 
tatea presei, în care se spune asa: „sunteți mai curând multumit sau mai 
curând nemulțumit de ceea ce face guvernul în următoarele domenii — citez 
— învățământ, patruzeci şi sapte la sută, nu sunt multumiti şi patruzeci şi nouă 
sunt multumiti; în cultură — patruzeci și nouă sunt nemulțumiți, patruzeci şi 
cinci la sută sunt mulțumiți. Foarte interesant. 

ALIN TEODORESCU: Da. 

ANDREI PIPPIDI: Asta arată numai că suntem o populaţie 
împărțită în două jumătăți. 

Așa, ca bărbaţii și femeile, între patruzeci și nouă și cincizeci si unu la 
sută suntem veşnic. 

ANDREI PIPPIDI: Dacă nu ar fi două jumătăți aproape egale, 
s-ar schimba ceva în țara asta. 

Trebuie să schimbăm ceva din punctul acesta de vedere. Asta e singu- 
ra concluzie a Seratei noastre. Vă multumesc, doamna Harasim, că ne-aţi 
ajutat, acum vrem să ascultăm cvartetul beethovenian, nu? În încheiere dacă 
mai aveţi ceva de spus vă ascult, de-abia aştept ca toți cei care beneficiază 
de burse Soros să vină într-o asemenea confruntare si poate facem emisiuni 
speciale pentru afirmarea acestor talente... 

HORIA MURGU: Nu cred. 

De ce? 

HORIA MURGU: Nu e treaba Fundaţiei... 


Măcar pentru tinerele talente pe care le aveți. 

HORIA MURGU: Putem să le ajutăm să apară pe televiziunile 
care există. 

ALIN TEODORESCU: Pe CNN, de exemplu. 

Vă multumesc. Deci Anca Harasim, Alin Teodorescu, Horia Murgu — 
poate-i filmati din nou, da, doamna Stuparu? — Victor Rebengiuc, Călin 
Anastasiu, Andrei Pippidi, Liviu Dănceanu. Sper să ne mai revedem în ace- 
lași context... 

ANCA HAR ASIM: Și reținem promisiunea emisiunii de o oră. 

Oricum sunt sigur că nimeni nu ar avea nimic împotrivă. 

HORIA MURGU: Si noi suntem, noi cei de aici dinspre teatru şi 

` film, suntem frustrați. Trebuie să faceți o emisiune de film sau de 
teatru... 

De-abia astept. 

HORIA MURGU: În același context fiindcă noi avem să vă 
prezentăm și „faliții“ noștri. 

Am mai făcut o analiză la o Serată la „Romeo și Julieta“; da, am avut 
o fată minunată aici, à propos de selectie și de ce se întâmplă în viata noas- 
tră universitară. Teodora Câmpineanu, care a jucat rolul Julietei, şi anul 
acesta a căzut la examenul de admitere la Academie. 

VICTOR REBENGIUC: Au fost altele mai bune. 

Maestre Rebengiuc. Este vorba de o femeie, o fetiţă de douăzeci şi unu 
de ani care a fost eminentă în Julieta! 

VICTOR REBENGIUC: Păi au fost altele mai bune. Dacă ar fi 
jucat alea care au intrat Julieta... 

După ce a jucat Julieta nu-i dati dreptul să facă cinci ani de 
Conservator, de şcoală. 

VICTOR REBENGIUC: A fost un concurs acolo; nu a intrat ca 
Julieta, a intrat ca Teodora și cum o mai chema, e candidată, au fost 
douăzeci și ceva de fete pe loc. 

Da, eu am un alt exemplu mai ușor ca al dumneavoastră, acela al lui 
Giuseppe Verdi care nu a intrat la Conservator, tot datorită unor profesori 
care nu aveau instinctul... 

VICTOR REBENGIUC: Să dea Dumnezeu să fie și cazul ei, să 
dea Dumnezeu. 

Să dea Dumnezeu. Viata e complexă domnilor. 

VICTOR REBENGIUC: E... teribil de complexă. 

Vă mulțumesc foarte mult. Stimati instrumentiști... Continuati cvartetul 
beethovenian, stăm până la ora douăzeci treizeci. 

Doamna Stuparu trageti genericele... 

(muzică) 

Transcriere de Adriana Postolache 


RĂZVAN THEODORESCU, IOAN OPRIȘ, CĂLIN 
HOINĂRESCU, ȘERBAN POPESCU- CRIVEANU, 
MARIA MAGDALENA CRIȘAN 


. 


În apărarea monumentelor tării, a patrimoniului 
national 
27 februarie 1994 


IOSIF SAVA: A VII-a Simfonie a lui Bethoven și minunatul Karajan ne 
duc astăzi spre o nouă reuniune care anunţă o temă de maxim interes, care are, 
ca orice fenomen cultural, și rezonanță în plan muzical. 

Încerc astăzi, ajutat de colega Maria Magdalena Crișan, să abordăm o 
problemă esenţială pentru, cultura țării, apărarea patrimoniului national, 
apărarea monumentelor istorice ale tării. 

Sunt prezenţi astăzi în studio, studioul mare al Televiziunii, (deşi sunt 
anunțat că avem o cameră mai puţin — vesnicele noastre probleme). Sunt 
prezenţi în studio: Profesorul Răzvan Theodorescu — Preşedintele Comisiei 
Monumentelor, Ansamblurilor și Siturilor istorice, domnul loan Opriș — direc- 
tor general al Direcţiei pentru Protecţia si Valorificarea Patrimoniului Natio- 
nal din cadrul Ministerului Culturii, arhitectul Călin Hoinărescu — director în 
Direcţia Monumentelor, Ansamblurilor şi Siturilor istorice şi, în sfârşit, arhi- 
tectul Serban Popescu Criveanu — arhitect urbanist... 

Mai trebuia să vină cineva? 

MARIA MAGDALENA CRIȘAN: Doamna arhitect Sanda 
Ignat... din păcate... 

Gripa mai bântuie, dar noi nu putem scrie GRIPĂ pe ecrane... O vom 
invita cu alt prilej, dorindu-i sănătate. 

Sunt și câtiva muzicieni prezenţi în studio. L-am invitat astăzi ( săptămă- 
na trecută a fost Marin Cazacu) pe un alt tânăr de valoare, de valoare 
internațională, cu stagii în viata artistică — Viniciu Moroianu. 

Înainte de a asculta puțină muzică... Tinere domn Marcos, luați violon- 
celul.. 

Doamna Crisan, ce ne-am propus în această Serată? 

MARIA MAGDALENA CRIȘAN: Așa cum am gândit-o noi, 
Serata se vrea o sinteză a ceea ce se întâmplă acum în planul problemei 
monumentelor istorice. În primul rând trebuie să amintim și, probabil, 
domnul profesor Răzvan Theodorescu va vorbi despre intrarea unor 

monumente ale noastre în patrimoniul universal. Domnule loan Opriș, 
trebuie să Se spună câteva cuvinte despre ce-a de-a doua Conferinţă 
Naţională a Monumentelor care s-a desfășurat cu foarte puțin timp în 
urmă, la Sinaia. 

Nu trebuie să uităm nici cartea domnului Dinu C. Giurescu despre 
dispariția şi dezastrul patrimoniului românesc, care a apărut cu câteva 
zile în urmă și, de ce să nu amintim iarăși, un moment pe care îl va 
marca domnul profesor Theodorescu, moartea celui care, poate, a fost 
emblema patrimoniului cultural național, a ahitectului Balș. Așa că eu 
cred că sunt îndeajuns de multe motive... 

Da, sunt „motive “ arhitectonice pe baza cărora putem crea o Temă cu 
variatiuni. 

RAZVAN THEODORESCU: Poate, chiar înainte să ascultăm 
muzică, aș vrea, domnule Sava și aș vrea, doamnă Crișan, ca să punem 
această Serată sub semnul amintirii acelui om, care a fost un om 
excepțional, acelui om care a fost, incontestabil, în comunitatea celor 
care se ocupă de monumentele din România, cel mai bun dintre noi, om 
de o distincție aristocratică, care nu era numai cea a Renașterii, era cea 
a întregii sale vieți, un om de care în diverse etape ale biografiei am fost 
suficient de legat pentru a-l fi cunoscut: Ștefan Balș. A încetat din viață 
acum câteva zile la 92 de ani, membru de onoare al Academiei Române 
(devenit cu puțin înainte de moarte, dar devenit... și a fost o propunere 
excelentă a Academiei), ani de care se leagă tot ce a fost în România 
restaurare de bun gust, de inteligență, de discreţie... Ştefan Balș va fi tot- 
deauna văzut cu ochii minții atunci când vom vedea Biserica Kreţulescu 
din Bucureşti, care atât de nobil domină centrul Capitalei... când vom 
merge la Neamţ, când vom merge la Hurez... 

În cuvinte nu poți să-l cuprinzi pe acest mare om, care a fost Ste- 
fan Balș. Fiecare dintre noi, cei, care suntem în domeniu, se va gândi 
stăruitor la el când va vorbi despre acest capitol, pentru care vă multu- 
mesc, multumesc Televiziunii că avut ideea fericită de a-l pune într-o 
emisiune atât de culturală, atât de adevărat culturală cum este Serata 
dumneavoastră. 

Vă multumesc, domnule profesor... legătura cu muzica ati făcut-o... De 
obicei pun muzică pentru crearea unei anumite atmosfere, dar Ceaikovski pe 
care-l vor cânta Cristian Marcos si doamna Elena Cosma spunea cândva că 
orice piesă muzicală este un omagiu. Ascultăm... 

(Muzică) 

Da! Vă multumesc Cristian Marcos si doamnă Cosma... 

Deci, după această muzică, putem intra în atacul problemei, dar doam- 
nă Crisan, nu mi se par esentiale toate referirile astea ale dumneavoastră, sunt 
mai mult de natură bibliografică. Esenţial este că, în momentul actual, săp- 

tămâna aceasta „Adevărul“ lansa un strigăt: „Românii riscă să-și piardă 
monumentele istorice! “, demonstrând că 1200 monumente... ca și cele 2000 de 
obiective sunt în colaps... Asta e problema... Nu-i așa domnule profesor?! 

MARIA MAGDALENA CRIȘAN: Mă iertați că intervin, însă 
pentru a fi mai autoritari... Două lucruri aș vrea să spun: că o Comisie a 
Monumentelor Istorice a apărut în anul 1971... Fiinţa încă din 1890 o 
Comisiune în frunte cu Kogălniceanu, Odobescu, Titu Maioresu, 
Lahovary... În 1909 toate monumentele considerate a fi naționale au 
primit o emblemă și în 1990... Stim datele acestea din cartea domnului 
Opriş. În 1900 în fruntea comisiunii era Nicolae Iorga. 

„Problema“ pe care o dezbatem astăzi are într-adevăr tradiție. 

RĂZVAN THEODORESCU: Încă din secolul al XVII-lea se stri- 
ga... dar strigătele acestea, doamna Crișan a menționat foarte corect, dar 
strigătele acestea se aud de 102 ani foarte limpede! Spre cinstea celor de 
acum 100 de ani, lucrurile se auzeau distinct și clar în Parlamentul 
României, ceea ce — să mă ierte parlamentarii români din ultimii ani, 
dacă se întâmplă ca unii dintre ei să asculte Serata — și îmi închipui că 
unii zăbovesc uneori și o fac — strigăte de acestea n-am auzit... 

Take Ionescu, în 1892, era raportorul unei legi care crea 
Comisiunea Monumentelor Istorice. Atunci și după aceea, rând pe 
rând, fiecare bătălie pentru patrimoniu a făcut parte din bătălia pentru 
cultura naţională. Domnule Sava, nu cred că există multe capitale ale 
spiritualității românești care să fi fost atât de... patetic slujite... nobil 
slujite, de către oameni de primă mărime — și s-au rositit aici niște 
nume și se pot adăuga altele — cum a fost acest domeniu al protecției 
monumentelor. 

Românii, oamenii de cultură română, în ultimul secol și înainte, 
chiar de la 1848... și Odobescu, și Ari şi o serie întreagă de alte 
personalități au dat bătălii pentru monumente... A fost o bătălie, o ridi- 
care a scutului!... Bătălia cea mare în jurul bisericii Domnești de la 
Curtea de Argeș, care inaugurează de fapt marea echipă de la 
Comisiunea Monumentelor Istorice... o Comisiune a Monumentelor 
Istorice care l-a avut, cum spunea doamna Crișan, l-a avut pe 
Maiorescu... dar l-a avut pe Tocilescu! L-a avut pe Hașdeu! Și apoi 
marea.. - echipă, care l-a avut din 1923 președinte pe Nicolae” Iorga! 
Iorga, care încă de la începutul secolului, prin 1904, scria — și pentru 
învăţători, și pentru profesori, și pentru ofițeri, şi pentru politicieni — un 
articol care era conceput pe înțelesul tuturor: „Cum să trăieşti cu un 
moment istoric?“ — publicat, dacă nu mă înșel, în „Semănătorul“ au: 
1904... și au fost alături de Iorga: Vasile Pârvan, un alt mare spirit..., 
fost George Balș, unchiul celui pe care l-am comemorat adineauri, a fost 
Nicolae Ghica-Budești şi au fost — mai modeștii secretari ai comisiei, 

oameni care au trăit pentru ea, un Virgil Drăghiceanu, un Victor 
Brătulescu... oameni care au dus această luptă până în pragul transfor- 
mărilor de după al doilea război mondial. 

MARIA MAGDALENA CRIȘAN: Tocmai voiam să precizez 
că grupajul de filme pe care l-am alcătuit începe, domnule Theodorescu, 
exact cu Horezu — unul din ultimele monumente intrate în Patrimoniul 
Universal, Complexul Mănăstiresc de la Horezu. 

Aveti mai multe filme, doamnă Crisan? 

MĂRIA MAGDALENA CRIȘAN: Da, avem un film de o 
jumătate de oră grupat pe anume secvenţe, imaginile sunt subtitrate. 

RĂZVAN THEODORESCU: Îmi | pare bine că vedem Hurezul... 
Din mai multe motive... Pentru că Hurezul a intrat în patrimoniul mon- 
dial, o să vorbim despre aceasta, o să vorbească și colegii mei, pentru că 
spiritul lui Ștefan Balș se găsește aci... Pentru că acest monument — ca 
şi multe, multe altele — a fost restaurat într-o perioadă căreia țin să i se 
facă dreptate! Noi avem obiceiul foarte, foarte la îndemână... şi foarte 
incult până la urmă — lăsat mai ales pe mâna unor personaje care nu au 
foarte multe legături cu domeniile culturale — obiceiul de a spune: nu s-a 
făcut nimic în ultimii 40 de ani... 

Ei bine... trebuie să vă spun că împotriva unor autorități, adesea 
totalitare, cum bine se ştie a existat un corp comun al arhitecților, istori- 
cilor de artă, arheologilor, inginerilor, pictorilor. O lume care este fami- 
lia aceasta a apărătorilor de monumente... o parte din ei, domnul Călin 
Hoinărescu, îi are, ca director general al Direcţiei Monumentelor, în 
păstorire, ca să spun așa... O echipă ex-ce-len-tă!, care din 1959, de 
când s-a recreat Direcţia Monumentelor Istorice, în cadrul vechiului 
Comitet de Stat pentru "Arhitectură şi Sistematizare, au făcut adevărate 
minuni: au creat o școală de restaurare, de nivel european. Zenitul șco- 
lii românești de restaurare se plasează între 1959 și 1977 — un an foarte 
trist pentru noi, în care s-a desființat Direcţia Monumentelor Istorice — 
cu oameni între care, alături de cel omagiat, erau Paul Emil Miclescu, 
Nicolae Diaconu, Ioana Grigorescu, Virgil Antonescu și mulți, multi 
alții... 

MARIA MAGDALENA CRIȘAN: Vasile Drăguţ. 

RĂZVAN THEODORESCU: ... Vasile Drăguţ... Vreau să-l 
amintesc în mod special... A fost colegul meu! De prin anii '70 a luptat 
pentru aceste monumente. I se cuvine un omagiu cu totul special și am 
motive... Nu am fost foarte buni prieteni pe tărâmul științei! Aveam 
păreri divergente în sfera noastră de studiu, dar este un om a cărui 
amintire este iminentă... A fost un luptător pasionat pentru monumente 
și este un al doilea omagiu pe care vreau să-l aduc, pentru că trebuie să 
ne gândim la cei care au dispărut. 

Este si prefatatorul cărții domnului Opris, o prefată plină de vibratie, în 
care, pe parcursul a cinci pagini, găsești esenta acestei lupte. 

RAZVAN THEODORESCU: Și momentul marcat de acest ade- 
vărat adunător de oameni — aceasta era vocaţia lui... Aceea de a se bate 
pentru monumente. Momentul acesta a fost un moment în care, arhi- 
tecti, care sunt astăzi în adevărata putere a activității lor, alții care sunt 
la o vârstă a pensionării, dar lucrul acesta nu se vede, au lucrat, au dat 
ce a fost mai bun în ei, la Târgovişte, la Făgăraș, la Constanţa, la Tg. 
Mureș, în nenumărate locuri. Și vreau să vă spun că în această perioadă, 
'59 — "77, noi am putut să creăm o doctrină, care stă sub marea cupolă 
a Cartei mai vechi, de la Atena, din 1931 a legilor scrise ale restaurării 
monumentelor, aducând o voce specială care este cea a distincţiei, a 
eleganței, a preciziei... Trebuie să aducem omagiul nostru acestei 
Direcţii a Monumentelor Istorice, care, în 1977, în niște împrejurări spe- 
ciale, care au urmat cutremurului și... dărâmărilor de monumente care 
s-au succedat imediat, nu din cauza cutremurului, ci din cauza hotă- 
rârilor care erau luate de autoritățile de partid și de stat — a fost 
desființată. 

Și vreau să spun ceva: După această desființare — care a fost teri- 
bilă!, abia după 1983 s-a reînființat Direcția Monumentelor Istorice — a 
fost un moment patetic de luptă aproape clandestină pentru monumente, 
în care a apărut un alt factor care trebuie omagiat și despre care, de obi- 
cei, nu se spun decât lucruri rele și trebuie să spunem și lucruri bune: 
Biserica Ortodoxă Română! 

Biserica Ortodoxă Română a dat în acei ani de după '77 banii 
necesari restaurării în diverse puncte. 

Diverși ierarhi, actualul patriarh au dat sume de bani și au con- 
sultat pe cei mai buni specialiști care erau cei ai fostei Direcţii a 
Monumentelor Istorice. Evident, au venit niște momente foarte grele 
însă, dacă domnul Hoinărescu, domnul Opriş au putut să refacă ceva 
după 1989 în aceste structuri ale Ministerului, ale Direcţiei, este pen- 
tru că specialiști care s-au format în Direcţia Monumentelor Istorice 
au existat. 

Eu am fost martorul din afară al acestei evoluţii, am fost mem- 
bru al diverselor comisii până în momentul 1977 și știu ce lupte s-au 
dat și știu ce a urmat și este bine să spunem adevărul, pentru că acest 
adevăr ne ajută să înțelegem unde suntem astăzi, și am să vă spun, ca 
o concluzie a primei părți a speech-ului meu, că astăzi suntem... puțin 
mai rău decât eram înainte de 1977. 

Da, domnule profesor! Istorie. Aici voiam să ajungeti, pentru că acesta 
este punctul esential. Istorii, biografii, omagii, doctrine. Perioada mare de 
acum 102 ani... Esenţial este că de patru ani de zile avem specialiștii de care 

ne vorbiti, avem comisii, avem instituţii, dar suntem în colaps! Asta este cel mai 
grav lucru. 

MARIA MAGDALENA CRIȘAN: Poate domnul Opriș... 

Am citit și eu cartea domnului Opriș. O lucrare fundamentală pentru a 
întelege ce se numește monument istoric. Dar eficient este, ca în aceste ore, pe 
care le avem azi la dispozitie, ascultând muzică, făcând diverse alte referiri, 
racordând tema, să punem degetul pe rană și să arătăm celor care „trebuie“ 
să dea finanțele care este situația... 

Unde suntem, domnilor?! Asta-i problema! 1200 de ... 

IOAN OPRIȘ: Să ne gândim... 

Nu mai vrem istorie! Lertati-mă... Săptămâna trecută am fost la 
Mogosoaia şi... 

IOAN OPRIȘ: Și ați văzut dezastrul... 

.. și m-am îngrozit văzând sera distrusă, monumentul lui Bibescu neîn- 
grijit. Nu mai vorbesc de faptul că o livadă fenomenală a fost distrusă. Dacă 
te uiti în ce jale a fost adusă Mogosoaia, la 18 km de Capitală, îti dai seama 
că suntem la pă-mânt... din punctul de vedere al monumentelor istorice... Chiar 
dacă avem o istorie de 100 de ani... în planul apărării monumentelor istorice. 

IOAN OPRIȘ: Da. Domnule Sava... Să legăm lucrurile puţin. 
Deci, în domeniul acesta suntem deținătorii unei tradiții excelente; 
curente de idei şi realizări practice care au permis ca o zestre monu- 
mentală să ajungă până la noi. Dar, după 1977 până în 1980 am fost 
martorii, pe care... Cartea profesorului Dinu C. Giurescu Distrugerea 
trecutului în România, lansată zilele trecute în ediție românească, ne 
argumentează din plin ce dimensiune a avut acest dezastru în planul dis- 
trugerii de monumente, a distrugerii unei morfologii a așezărilor noas- 
tre. 

Să concretizăm... L-am auzit săptămâna trecută pe profesorul 
Theodorescu vorbind despre distrugerea Văcăreștilor... 

MARIA MAGDALENA CRIȘAN: Aș dori să cer regiei să dea 
drumul la casetă în continuare... 

Bun, dar nu ne ,, îmbrăcaţi“ tot timpul în casetele doamnei Crisan. 

MARIA MAGDALENA CRIȘAN: Ele rămân pe fundal... 

Deci, în '77 am distrus valori pe care nu le mai putem reface în nici un 
chip. 

IOAN OPRIȘ: Lista distrugerilor e prea durero asă. E o suferință 
a tuturor oraşelor tării, dar mai ales în capitală: de la translatările de 
mari obiective — Mihai Vodă, distrugerea Schitului Maicilor, îmbră- 
carea între blocuri a unor monumente superbe. 

MARIA MAGDALENA CRIȘAN: ...lucru interzis, à propos de 
Carta de la Atena. 


IOAN OPRIȘ: ... pur și simplu dintr-o tendință de ascundere a 

unui sentiment de creștinătate. 

Mai dati și alte exemple. 

IOAN OPRIȘ: Aceste aspecte care au malformat așezările noastre 
din jurul capitalei ș și nu numai... în planul a sute de aşezări rurale s-a pro- 
dus o distrugere care a luat o amploare dezastruoasă. 

Dar monumente cu o anvergură istorică, cu sigiliu istoric... 

IOAN OPRIȘ: Vreţi mai mult decât Cotroceniul? Vreți mai mult 
decât Văcăreştiul?” Sunt simboluri! În jurul lor se așează o adevărată 
piramidă de distrugeri... Se așează un sistem întreg de neglijare a celor 
mai valoroase monumente în plan teritorial. Rezolvările de păstrare de 
după 1980 sunt infime.. Deci o revitalizare, după 1989, era necesară și 
impusă de noul cadrul al vieții politice și sociale din România, dar tre- 
buia să ne așteptăm să fie deosebit de dificilă. 

Domnule Opriş, mulțumesc... Aș vrea să continuaţi, domnule 
Hoinărescu.... Spuneti-ne, care sunt monumentele mari pe care le-am distrus în 
perioada, '77 — '89? 

CĂLIN HOINĂRESCU: Tocmai asta era şi intenția mea! Noţiu- 
nea de monument mare la ora actuală este puţin... . îndreptată către ceea 
ce este sit, ansamblu... Deci âici am distrus cam 80% din ce am avut în 
orașe. Să luăm centrele istorice ale Sucevei, centrele istorice în bună 
măsură ale Iașului... de ce să nu trecem și în Muntenia... cu oraşele 
respective, respectiv... Ploieştiul... care a avut de suferit de bombarda- 
mente, cutremure. Au mai rămas puține localități în zonele acestea 
bogate în cutremure și implicit bogate în sistematizări, ca să-şi păstreze 
centrele. În acest sens aș da câteva exemple: Brăila a rămas în mare 
măsură intactă, Câmpulung Muscel mai are câte ceva, Piteștiul care şi-a 
pierdut o bună parte din centrul istoric — am copilărit în Piteşti și știu: 
mai are mici cartiere care respiră sistematizarea secolului al 19-lea, 
organizarea secolului al 19-lea. S-au păstrat mai bine centrele istorice 
ale oraşelor transilvane. Deci, aceste monumente mari le-am pierdut pe 
nesimtite, pentru că ele nu aveau nume sclipitoare, dar era superva- 
loroase. 

E foarte bună ideea de a urmări concomitent filmele doamnei Crisan.. 

MARIA MAGDALENA CRIȘAN: Tocmai voiam să vă spun... 
Ceea ce se vede acum pe ecran sunt câteva clădiri din zona centrală a 
Bucureştiului, respectiv o casă care se află pe strada Mendeleev, foarte 
aproape de Piaţa Romană.... 

RAZVAN THEODORESCU: ... şi de casa Luchian... 

MARIA MAGDALENA CRIȘAN: Exact, care va urma.. 

Înainte a fost notariatul sectorului 1, o superbă clădire de secol 
XIX în care se pot vedea, pe niște uși superb pictate, cum au fost lipite 
afișe. 

De fapt, tot acest grupaj pe care l-am realizat cu ajutorul doamnei 
Sanda Ignat, a marcat nişte.. 

Când ajungem la casa lui Luchian.. 

MARIA MAGDALENA CRIȘAN: Iată casa lui Luchian! 

În casa aceasta, domnule Thedorescu... 

RĂZVAN THEODORESCU: A cântat Enescu! 

A cântat Enescu... A cântat Gama Do major la patul de suferință al unuia 
dintre cei mari artişti ai acestui pământ... Ce frumoasă este tableta lui Arghezi 
dedicată acestui moment... Vine Enescu într-o dimineaţă să se închine în fata 
sufletului lui Luchian... și noi trecem acum pe acolo încărcați cu sacose din 
Piata Amzei si nimeni dintre noi nu stie... 

RĂZVAN THEODORESCU: Încărcaţi cu sacoşe! Asta e aproape 
omenește... Dar că nimeni nu mai ştie, pentru că nimeni nu mai citeşte 
o placă... 

i MARIA MAGDALENA CRIȘAN: Aș ruga acum iarăși regia să 
dea filmul. Iată biserica săsească de la Bierta. 

RAZVAN THEODORESCU: Da, de la Bierta! Vreau să spun însă 
că această idee a unor ansambluri, a unor situri care respirau și origi- 
nalitatea noastră și europenitatea noastră în acelaș timp, este un lucru 
fundamental. Printr-o incultură profundă, prin lipsa de educaţie a pu- 
blicului, lucrurile nu au fost înțelese, nu sunt înţelese în continuare și, 
spre stupoarea mea, astăzi, într-o economie de piaţă în care s-ar putea 
pune. în valoare asemenea monumente reprezentative, nimeni nu se 
ocupă de ele... 

Dar continuaţi și dumneavoastră, domnule profesor „lista“ domnilor 
Hoinărescu, Opris... 

MARIA MAGDALENA CRIȘAN: Mă iertati, domnule Sava... 
Aș dori un singur lucru să precizeze domnul profesor Theodorescu: ce 
înseamnă, ce avantaje avem noi prin intrarea în patrimoniul universal a 
unor monumente? 

RAZVAN THEODORESCU: Asta arată filmul, de aceea! 

Putin mai târziu! Vom cere profesorului să răspundă la această între- 
bare. Completaţi „lista“ domnilor... 

IOAN OPRIȘ: Adăugați, domnule Sava, toată Calea Moșilor, care 
nu mai există, adăugați Văcăreștiul, care nu mai există, adăugați... 

RĂZVAN THEODORESCU: Calea Rahovei... 

IOAN OPRIS: Rahovei care s-a malformat total. 

Cartierul 13 Septembrie... 

IOAN OPRIȘ: Să nu ne rezumăm numai la București. Chestiunea 
este națională. 

RAZVAN THEODORESCU: 13 Septembrie, zona dintre Dâm- 
boviţa, 13 Septembrie și Rahova era un oraș aparte. Era lumea care de 

la Antim până dincolo de Dealul Rahovei l-a inspirat pe Caragiale. 

SERBAN POPESCU-CRIVEANU: O noapte furtunoasă. 

RĂZVAN THEODORESCU: În jurul arsenalului. Cartierul l-a 
inspirat pe Călinescu, pe lon Marin Sadoveanu... Era o lume care de la 
Antim Ivireanul și de la Brâncoveanu trăia, pulsa... Un prieten de-al 
meu, care zilele trecute îmi trăgea un semnal de alarmă în legătură cu 
un alt monument sit, care este Cimitirul Bellu... este vorba de istoricul 
Dan Berindei. Prietenul acesta al meu, care de altminteri a fost demolat, 
dacă nu mă înșel, de două ori, m-a dus în acel cartier... într-un punct al 
grădinii sale, care, evident, nu mai există acum și mi-a spus: „Nu-ţi este 
cunoscut locul?!“... și locul mi-era cunoscut... Era puțin ca într-o proză 
de Mircea Eliade: nu fusesem niciodată în acel loc și locul îmi era 
cunoscut... Era locul în care Theodor Aman își pusese șevaletul cu un 
secol în urmă și ceea ce pictase în acel loc se mai vedea încă în materie 
de fațadă urbană! Asta era o tradiție! Asta era paguba ... și această 
pagubă.. să ne înțelegem... poate să continue cu totul altfel! Acuma nu 
mai vine nici un personaj cu hotărâri demențiale pentru a dărâma... care 
să dicteze, fiind el statul, să dicteze acest lucru... şi sunt foarte optimist 
că un asemenea personaj demențial nici nu va apărea foarte curând în 
peisajul poetic românesc. Dar, dar... lucrurile se dărâmă de la sine.. 
Cocteau avea o vorbă extraordinară! O să vă mirați că-l invoc pe 
Cocteau în legătură cu monumentele — spunea foarte frumos: „L"Orient 
commence là, où lont cesse d'entretenir!“ Deci, acest răsărit... Răsărit 
geografic, spiritual începe exact în acel punct al Europei unde nimeni 
nu se mai ocupă, de monumente — de case, de habitat... de zidul acesta 
care respiră istorie! Aceasta este civilizația și această civilizație noi nu 
o avem. 

IOAN OPRIS: Eu aș îndrăzni să spun.. 

Numai o secundă. Continuati „lista“ vă rog... Dacă mai aveți exemple... 

CĂLIN HOINĂRESCU: În acest sens, sunt extraordinar de 
amenințate acum așezările sătești. Noi avem — mai avem încă — așezări 
sătești care au o calitate urbanistică, o calitate, aș spune, de foarte mare 
măiestrie în armonie a ceea ce s-a construit cu cadrul natural. Aceste 
așezări sătești dispar sub acțiunea propriilor locatari... 

A noilor constructii.. Este un proces absolut normal, poate, dacă e făcut 
cu grijă... Hotărâtor este să păstrăm monumentul istoric construind şi recon- 
struind localitățile tării. 

MARIA MAGDALENA CRIȘAN: Un proces normal, dar pe care 
l-am „ajustat“ prin politica dusă anterior... 

Anterior... Repet este un proces normal de urbanizare care are loc în 
întreaga istorie dar trebuie să ai sufletul necesar pentru a păstra situl istoric... 
Continuati „lista“ nenorocirilor. 


446 IOSIF SAVA 


SERBAN POPESCU-CRIVEANU: Înainte de a continua această 
listă aș spune că acest proces de înnoire, de care dumneavoastră 
spuneați, este un proces absolut normal: clădirile, ca și oamenii, se nasc, 
trăiesc și mor. N-aş vrea ca toată discuţia în jurul patrimoniului, tot acest 
eșafodaj de raționamente să conducă la ideea că totul trebuie păstrat. 
Este în legea firii să se schimbe și schimbarea aceasta este continuă, așa 
cum este și viața. Important este să se aleagă acele imagini și acele ele- 
mente importante care trebuie să fie păstrate, pe care interesul public le 
denumeşte ca fiind martorii evoluției. Asupra acestora trebuie să ne 
îngrijim cu toții și ca să racordez ideile mele de cuvintele rostite aci, aș 
spune că trebuie să ne gândim mai bine cine sunt gospodarii acestor 
construcții... Pe mâna cui sunt... 

Aşa, domnule arhitect Criveanu, îndreptati discuţia spre praxiologie... 

SERBAN POPESCU-CRIVEANU: Trebuie să fim foarte practici, 
altfel ne punem problema foarte greu de... 

RAZVAN THEODORESCU: Pe ea se clădește viitorul. 

SERBAN POPESCU-CRIVEANU: Da, da! Ca să continui cu 
lista trecutului... să știți că Centrul istoric al orașului București a suferit 
mari lovituri de pe urma multor valuri de distrugeri, majoritatea puse 
sub semnul modernizării. Unele din ele nu le ştim, aproape că le 
isnorăm, ba chiar am putea să le și apreciem acum. De exemplu, Piaţa 
Universităţii a distrus Mănăstirea de la Sf. Sava, bulevardul trasat la 
sfârșitul secolului trecut, Elisabeta — Carol a distrus și el... o... vedeți, e 
aproape o lege a firii această schimbare, „E veşnică pe lume doar schim- 
barea“ — spunea poetul... 

Constructia bulevardului Magheru și el... istoria. 

SERBAN POPESCU-CRIVEANU: Bulevardul Magheru, Bule- 
vardul 1848... Unele făcute într-o perioadă de care putem să ne amintim 
chiar și noi... S-au întreprins aceste „construcții“ în numele unor moder- 
nizări. Important este ca lucrurile care s-au păstrat — şi de acum înainte 
ar trebui să se păstreze cu mai multă grijă — în mod disciplinat și corect. 

Distrugerea unui cartier așa cum este acela de pe Dealul 
Arsenalului este realmente o pierdere... Personal cred că o bună parte 
din construcțiile care erau acolo rezistau puţin la o analiză tehnică 
corectă și, regret că trebuie să o spun, numai pitorescul nu este un argu- 
ment pentru păstrarea unei zone greu de întreținut cu construcții mici și 
de o calitate discutabilă... Dar... raderea totală, eliminarea totală a acelei 
zone este o greșeală culturală fundamentală. Păstrarea unei anumite 
părți din acea zonă, inclusiv bisericile, inclusiv construcțiile valoroase, 
pe care le cunoaștem foarte bine, ar fi fost necesară. Nenorocirea a avut 
loc... Poate că este bine să ne gândim că de acum înainte, punându-ne 
pragmatic problema, să evităm alte nenorociri ce vor apărea, privind 

lucrurile numai prin prisma economicului. 

Pentru că sunteți apărătorul, să zic, al „haussmannismelor “. 

RAZVAN THEODORESCU: Să ne înțelegem, domnule Sava, are 
dreptate când... 

SERBAN POPESCU-CRIVEANU: Vă rog să-mi dați voie! 
Domnul Sava a ridicat o minge extraordinară! Vreau să spun că la 10-12 
ani de la prima străpungere făcută de baronul Haussmann la Paris, se 
plănuia la București străpungerea de la Bulevardul Universității, 
Bulevardul Academiei. „Rezonanța“ a fost fantastică. 

Dar nici un primar al Parisului nu a semnat distrugerea unor cartiere ca 
Montmartre și nici măcar a cimitirului... 

RAZVAN THEODORESCU: Aici e toată nuanța! Unde ne putem 
opri este acolo unde analiza unor cartiere cu adevărat istorice duce la 
eliminarea acelor clădiri care, așa cum spune prietenul Serban Popescu- 
Criveanu, nu rezistă. Dar rămâne o parte din Bucureștiul care prin situri, 
prin ansambluri, mai mult decât prin monumente — în afară de monu- 
mentele de valoare excepțională, cele ecleziastice — trăia! Pentru mine, 
de pildă, o casă care a dispărut, Antim colț cu strada Palas, o casă care 
era aproape îngropată în pământ, o casă de târgoveți dar care, iată că și 
face semn Serban Criveanu! 

SERBAN POPESCU-CRIVEANU: Medalioanele! 

RĂZVAN THEODORESCU: ...era timbrată de efigia în ipsos de 
douăsprezece ori a lui Mihai Viteazul, reprodus din calendarele acelea 
care erau tipărite în atmosfera de emulatie din vremea Unirii 
Principatelor, vremea dinainte de Cuza, vremea în care Mihai Viteazul 
era patronul istoriei, făcea parte din mitologia noastră națională poate 
mai mult ca oricând. 

Acea casă era un simptom de mentalitate... Dacă țin eu bine minte, 
a fost una din primele cu care s-a început și s-a început pentru că noi am 
avut proasta inspirație să protestăm și „Flacăra“, atunci, țin minte, a avut 
buna idee să insereze protestul nostru și atâta a trebuit celor care voiau... 
monumentele. Nu era o capodoperă, dar pentru mine, în mentalul româ- 
nesc al veacului al 19-lea era o casă care avea importanța unei biserici 
— capodopere. Asta este locul... Sunt locuri care fac parte, de pildă, 
acum, din patrimoniul nostru la care nu ne prea uităm... 

Cartierul Primăverii. Cartierul ridicat în secolul nostru de Caranfil, 
în vremea lui Carol al II-lea, cu Octav Doicescu (acest mare arhitect al 
nostru de care se vorbeşte prea puțin). Ei bine, acele clădiri STAS 
reprezintă o viziune arhitectonică și urbanistică coborând din doctrinele 
primei jumătăți a secolului. 

Pentru foștii oameni modesti. 


RAZVAN THEODORESCU: Pentru foștii oameni modești... Este 

o bijuterie! Puţine capitale europene au așa ceva! Pentru că și grădina, 
şi copacul care respiră lângă arhitectură și aduce mai mult aer, ca să 
spun așa, face parte dintr-un mod de a viețui care este modul remarcat 
întotdeauna de călători. 

Și Parcul Doicescu era pe lista anulărilor... 

RĂZVAN THEODORESCU: Evident! Și aceste locuri fac parte 
din patrimoniu pentru că, vreau să spun, şi lucrurile secolului XX și 
arhitectura industrială (și în concepția no astră și nu numai a noastră) tre- 
buie să facă parte din patrimoniul național. 

Cum au clădit, cum au viețuit în aceste clădiri, cum am gândit 
despre noi înșine — cuvântul nu este mare — într-un asemenea spațiu, 
pentru că una este analiza unui cartier dintr-un oraș occidental, o știți 
prea bine, și alta a fost analiza unui cartier de la noi. 

Da, domnule Hoipărescu, vă ascultăm! 

CĂLIN HOINĂRESCU: În spiritul celor spuse de profesorul 
Theodorescu, căutând în orașul Slănic zonele care mai păstrează încă 
amprenta secolului al 19-lea, la un moment dat, drumurile au încetat să 
fie aliniate, gardurile au prezentat jocul acela medieval delimitând spații 
în jurul fântânilor, în jurul băncuțelor, unde era un spaţiu social specific 
secolului 19. Acolo se opriseră toate reglementările de sistematizare 
care au apărut începând cu 1831 şi de acolo începea așezarea în vremea 
când habitatul și existența nu se desacralizaseră. Este un lucru foarte 
important! 

IOAN OPRIȘ: Deci nu trebuie să fim „paseiști““ de dragul unui tre- 
cut exprimat în forme construite și nici să ne împotrivim unui program 
de dezvoltare pe care orice societate şi orice generaţie îl impune prin 
inteligența ei. Dar, nu putem nici accepta ca un asemenea program, care 
vine din urbanism, din modelarea morfologiei terenului, a spațiului con- 
struit, să aibe acum zece și mii de inițiative. El trebuie să aibe un sistem 
coordonat, trebuie să fie în corelaţie cu ceea ce Ministerul Lucrărilor 
Publice gândește în teritoriu, cu ceea ce autoritatea locală consideră că 
este viitor pentru teritoriu. 

Care program, domnule Opris?! 

IOAN OPRIȘ: Trebuie să existe un asemenea program pentru că 
altfel... 

Și poate exista, în conditiile în care dăm drumul tuturor tarabelor? 

IOAN OPRIȘ: Aici aveți reprezentanții unor organisme naționale, 
o Comisie Naţională a Monumentelor, Ansamblurilor și Siturilor Isto- 
rice, care are un asemenea program și o strategie. 

L-aţi văzut, ca să zic așa, în practică acest program.. Mă gândesc la 
ultimii 4 ani. 


IOAN OPRIS: Lucrurile trebuie să fie obținute pas cu pas. 

Conștiința publică trebuie să ştie ce este în interesul ei. Restaurarea de 
monumente istorice, de spaţiu istoric este un capital. Distrugerea lui este 
o pierdere de capital. Un oraș, o localitate, un sat fără asemenea spaţii 
istorice își va pierde specificul local! Cu ce se va putea prezenta într-o 
lume a unei concurente teribile! Trebuie să păstrăm... să convingem. 
Noi am atins subiectul educaţiei... Nivelul este foarte jos astăzi... La 
nivelul aleşilor noștri este foarte j jos. 

RĂZVAN THEODORESCU: Îşi mulțumesc, domnule Opriș. De 
la parlamentari, de la aleși, pentru nu s-a făcut nimic, s-o spunem, în 
Parlament. 

Nu avem o legislație... 

RAZVAN THEODORESCU: Nu avem o legislaţie. S-a propus. 
Să sperăm că ea va fi aprobată, dar nu putem să stăm atât, pentru că în 
această năvală, benefică până la urmă, a economiei de piață, înainte de 
toate, asemenea spaţii se năruie, cu acele „butici“ despre care vorbeați. 

Domnule Sava, dumneavoastră ştiţi că noi suntem una din 
puținele țări care nu au încă o legislație a patrimoniului? Pentru că, se 
întreba doamna Crișan, și e bine să ştie publicul fiindcă lucrurile au fost 
foarte puțin mediatizate, la UNESCO, în Comisia Patrimoniului 
Mondial... pe o listă unde intră, propuse de toate țările Naţiunilor Unite, 
unde intră deocamdată numai 380 de situri, ansambluri, monumente 
care se numesc Versailles, Acropole, Persepolis și așa mai departe, am 
reușit să introducem — cu o luptă pe care Ioan Opriș o cunoaște, o luptă 
în care s-a ilustrat, mai ales, ambasadorul nostru la UNESCO, Dan 
Hăulică, s-a reușit să se introducă trei monumente, ansambluri, situri 
românești. Este vorba de Biertan, cu cetatea aceasta fortificată din sec- 
olele 15-16. Această cetate săsească, și subliniez săsească, pentru că noi 
am propus monumentalitățile încorporate în acest spațiu românesc — 
ceea ce nu au făcut alte țări, vreau să spun — Hurezii lui Brâncoveanu și 
monumentele din nordul Moldovei cu picturi exterioare. Ei bine, a tre- 
buit o luptă întreagă a delegaţiei noastre permanente la UNESCO, o 
luptă și a unora aici de faţă, în sesiunile consacrate patrimoniului mon- 
dial pentru că, în chip firesc, acolo nu se acceptau — și este absolut îndri- 
tuit acest punct de vedere al organismului internațional — decât monu- 
mente care sunt protejate la ele acasă de o lege. A trebuit să găsim toată 
înțelegerea, să demonstrăm care este valoarea acestor monumente, pen- 
tru ca, în decembrie, anul trecut, în Columbia, la o întâlnire a Comisiei 
Patromoniului Mondial, aceste trei monumente, să fie acceptate. Dar... 

Ce înseamnă asta? 

RAZVAN THEODORESCU: Ce înseamnă? Foarte bună între- 
bare! 

Ele ne aparțin nouă, sunt sub suveranitatea noastră, dar asupra lor 

veghează comunitatea internațională, așa cum veghează asupra unor 
monumente în pericol cum este Dubrovnik-ul, așa acum se veghează 
asupra unor monumente în pericol din Ierusalim, așa cum se veghează 
asupra monumentelor care sunt considerate de valoare excepțională. 

Supravegherea înseamnă si investiții pentru restaurare? 

RAZVAN THEODORESCU: Da, există un fond al patrimoniului 
mondial de unde se pot obține bani și vom încerca și noi. Noi vrem să 
propunem și altele, vrem să propunem cetățile dacice din Munţii 
Orăştiei, vrem să propunem, la un moment dat, ansamblul de la Tg. Jiu 
al lui Brâncuși care, în chipul în care se prezintă acum este efectiv, o 
palmă dată patrimoniului nostru, Vrem să propunem și altele... 

Dar ce înseamnă? Înseamnă că la un moment dat Comunitatea 
Internațională, văzând că tu, stat suveran, nu te îngrijești de aceste 
lucruri care sunt ale tale, dar care prin importanța lor aparţin întregii 
umanități, pentru că sunt de valoare excepțională — așa spune textul 
Convenţiei — poate foarte bine să retragă această calitate. 

Unii vor spune: „Ei, și?“... Se poate spune orice... În lumea noas- 
tră de „mitici“ orișice este posibil, dar... există un mare dar... Noi avem 
nevoie de bani. 

La începuturi exista o Casă a Monumentelor Istorice, pentru că 
marii intelectuali care au gândit crearea acestei comisii acum 100 sută 
de ani, au fost niște mari gospodari și a existat o Casă a Monumentelor 
Istorice. Noi acuma avem nevoie... cel mai bine vă spune domnul 
Hoinărescu. Nu vreau să-i iau acest domeniu care-l doare în fiecare zi — 
noi avem nevoie de un minim de opt miliarde de lei pentru a ține mo- 
numentele noastre pe linia de plutire... Avem nevoie de vreo patruzeci 
de miliarde ca să punem la punct toate monumentele noastre. 

CALIN HOINARESCU: Pe an! 

RAZVAN THEODORESCU: Pe an, se înțelege. 

Și câte miliarde avem, domnule Hoinărescu? 

CALIN HOINARESCU: 1,6 miliarde. 

MARIA MAGDALENA CRIȘAN: În imagine avem Snagovul... 
drama de la Snagov! O altă dramă! 

RAZVAN THEODORESCU: O altă dramă! 

Doamna Crişan, „explicati“ puţin filmul... 

MARIA MAGDALENA CRISAN: Da. Tot ce s-a văzut aici — 
deci a început cu Biertanul și Valea Viilor, apoi Comana, unde lucrările 
de restaurare au mers până în 1971. De atunci au stagnat, a devenit 
mănăstire. şi am înţeles că mănăstirea continuă lucrările... Domnul 
Hoinărescu este mai în temă. 

Iar aici avem mănăstirea Snagov... 

RAZVAN THEODORESCU: Un monument excepțional! 

Este mănăstirea Snagov, care este unul din puținele elemente de 
arhitectură atonită — ă propos de asta, Athosul este și el, firește, pe lista 
patrimoniului mondial... 

MARIA MAGDALENA CRIȘAN: Remarcați cum arată pictura... 

RĂZVAN THEODORESCU: Jalnic. De altminteri trebuie să spun 
că m deplasare a comisiei noastre, foarte curând, se va face la 


jus: 


stare de colaps. 

RAZVAN THEODORESCU: Este un monument care, din punct 
de vedere al picturii sale este în stare de colaps. 

Domnule profesor Theodorescu, în momentul în care ajungeti la Snagov, 
amintiți-vă că Ion Nona-Ottescu a scris o operă. Ministerul Turismului ar 
putea folosi muzica în valorificarea locului... 

IOAN OPRIȘ: Locurile sunt folosite din plin de Ministerul 
Turismului și de Ministerul Tineretului... dar cu Dracula... 

Dacă am pune în scenă la Snagov opera lui Ion Nona-Ottescu, dacă am 
monta la Histria un „Oedip “.. 

IOAN OPRIȘ: Domnule Sava, permiteți-mi să adresez în felul 
acesta și o chemare. Cei care utilizează monumentele istorice în țara 
aceasta sunt solidari cu cei de la Cultură, cu cei de la Culte, sau trebuie 
să fie. Turismul, în primul rând, este cel care are uzufructul total al mo- 
numentelor istorice. 

Nu sunt solidari, sunt solitari! Fac ce vor... 

IOAN OPRIȘ: Pentru că litoralul românesc nu oferă nimic mai 
bun decât Adamclisi, Histria, Tomis, Callatis. Această dimensiune cul- 
turală este esențială pentru turism. 

... Si Murtfatlarul. 

RAZVAN THEODORESCU: La Murtfatlar se află niște bisericu- 
te rupestre din veacul al 10-lea, de cea mai are importanţă ș şi nu este nici 
o crimă în a combina loisir-ul cu „rezonanțele“ istoriei... 

IOAN OPRIȘ: Dimpotrivă. 

Dumneavoastră stiti că de 20 de ani tot vorbesc despre un spectacol 
Oedip ia Histria. 

IOAN OPRIȘ: În Moldova... la mănăstirile noastre din nordul 
Moldovei uzufructul îl au organismele de turism, în primul rând, pentru 
că de 25 de ani de când ele sunt restaurate superb, au adus milioane de 
dolari pentru turism. Trebuie să-i avem părtași. 

RAZVAN THEODORESCU: Fiindcă vorbeați de dolari, dați-mi 
voie să spun un lucru — probabil domnul Hoinărescu va adăuga mai 
mult; noi avem acum nevoie pentru a respira, pentru a nu intra într-o 
situație fără drum de întoarcere, avem nevoie pentru acest an de 8-9 

miliarde. Am adresat, de curând, senatorului Adrian Păunescu și depu- 
tatului Gabriel Tepelea, în calitatea lor de președinți ai Comisiilor pen- 
tru Cultură ale Parlamentului, câte o scrisoare în care am adăugat şi 
acest lucru: în țara românească — am spus-o și la Sinaia — conform 
declaraţiilor unui ministru, foarte sincer, se fură zilnic în industria de 
stat (în această industrie pe care o târâm după noi ca o ghiulea de 
pușcărie) se fură zilnic două — până la trei miliarde de lei. 

Lăsaţi puțin fantezia dumneavoastră să zburde și gândiți-vă, din 
furtul acesta, că înseamnă că banii există, banii aceștia trebuie 
guvernaţi, trebuie găsiți și, între altele, găsit și pentru acest lucru, care — 
nu în plan cultural, că nu îmi fac multe iluzii în planul acesta, dar în 
planul acela evocat adineauri de loan Opriș, în planul turismului, în 
planul economiei noastre poate să ducă la niște câștiguri foarte mari. 

E înspăimântător ceea ce spuneti... Haideţi să-i rugăm... deci, domnilor, 
rog: luni, marți si miercuri nu furati pentru ca să avem cele 8 miliarde ca să ne 
refacem monumentele... Am mai purtat o discuţie asemănătoare. Aminteam 
faptul că Gogu Georgescu mi-a spus că s-a dus la Gheorghiu-Dej să ceară 
bani pentru Filarmonică şi i s-a spus: „Domnule, toate filarmonicile țării costă 
exact cât trei zile din productia Brașovului!... Lasă-mă, domnule în pace!... la, 
când vrei bani pentru Filarmonică! “ Şi Filarmonica a avut pe vremea lui Gogu 
Georgescu, câti bani i-au trebuit, pentru că toate cele 16 filarmonici necesitau 
productia a trei zile. 

RAZVAN THEODORESCU: Domnule Sava, dumneavoastră o 
spuneți! Mâine despre dumneavoastră o să se spună că sunteți nostal- 
gicul epocii lui Dej... 

Nu sunt nostalgicul nici unui timp revolut... 

RAZVAN THEODORESCU: ... Dar vreau să vă spun că în mai 
multe epoci lucrurile au fost puțin centralizate, chiar într-o formulă 
foarte democratică. Chiar înainte de război, când a existat o voință în 
stat, când a existat un Parlament cu o cultură care să imprime această 
voință și în sfera culturii — gândiți-vă la momentul atât de mult înjura- 
tului Carol al II-lea: Carol al II-lea a fost din acest punct de vedere, cu 
toate întreprinderile sale... și vreau să precizez... 

L-a avut pe Iorga alături! 

RAZVAN THEODORESCU: Numai Carol al II-lea a creat o 
epocă de strălucire, între altele, și pentru comisia Monumentelor Isto- 
rice.. 

"MARIA MAGDALENA CRIȘAN: Am o informaţie de la doam- 
na arhitect Sanda Ignat ă propos de investiția materială: la ora actuală, 
deci fără o legătură. a patrimoniului, sunt străini care ajută patrimoniul 
românesc. À propos de ceea ce spuneați cu intrarea în patrimoniul uni- 
versal. Dânsa mi-a furnizat aici niște date: de exemplu la Probota, se 

lucrează cu vechi specialiști japonezi, la Mănăstirea Postolache din 
Prahova, o ctitorie a lui Matei Basarab se lucrează cu tehnologie 
franceză și schimb de informaţii, Ja Sighișoara... 

Pe, banii cui? 

CĂLIN HOINĂRESCU: Aș vrea să facem corecția! Nu străini! 
Sunt organisme.. 

MARIA MAGDALENA CRISAN: Asta vroiam să spun! Aici 
ajung în final... sau toate monumentele săsești, inclusiv Sighișoara — 
Fundaţia Messerschmidt finanţează... Iar la Hărman și la Sânpetru 
ICROM-ul realizează o şcoală de pictură pentru formarea restaurato- 
rilor... Deci străinii investesc și sunt conștienți de valoarea universală a 
patrimoniului nostru național. În paginile ziarului „România liberă“, o 
doamnă, Andreea Fironescu, scria acum câteva zile: „Soarta Palatului 
Ghica Tei este în pericol, a juns să fie gestionat de cei care nu au nimic 
cu cultura neamului românesc. Prin tranzacții uluitoare, acest monu- 
ment istoric a păstrat peste timp, datorită unor oameni ce au iubit şi 
respectat istoria, a ajuns pe mâna unor comercianți ce n-au habar de cul- 
tură. Palatul Ghica Tei trebuie să reintre în circuitul valorilor s.a.m.d.“ 

RĂZVAN THEODORESCU: Atenţie, atenție, atenție, aicea! Nu 
mă puteți suspecta, ca și pe alți colegi ai mei, de faptul că nu iubim isto- 
ria, dar nu putem să transfonmám toate aceste locuri în muzee, 
aşezăminte culturale... Nu se poate! 

Dar să nu transformăm locurile istorice în cârciumi.. 

RĂZVAN THEODORESCU: Important este dacă este un local de 
un anumit standing. Pentru că ați spus, acest Palat al Ghiculeştilor, 
această clădire neoclasică de început de secol 19 trebuie să aibă un anu- 
mit nivel de reprezentare, trebuie ca preţurile acolo să fie de un anumit 
tip... și ştiţi că am văzut pretutindeni asemenea înjghebări inteligente, 
care merg de la combinaţia dintre un muzeu și un restaurant sau o cafe- 
nea și așa mai departe... Lucrurile se pot face, dar ajungem iarăși la 
nevoia de a e-du-ca oamenii ... De sus până jos... 

Domnule profesor, până ce vom putea ajunge în cartierul Ghica Tei, 
cunoscut printr-o anumită populatie, ca să mâncăm ca în secolul al XVIII-lea, 
va mai trece un secol.. 

MARIA MAGDALENA CRIȘAN: Dar totuși nu trebuie uitat un 
lucru: că un monument, după ce a fost restaurat și, mă rog, adus la ade- 
vărata lui valoare, trebuie să aibe o utilizare... 

RAZVAN THEODORESCU: Că altfel se întâmplă cum s-a 
întâmplat cu Potlogiul... mereu refăcut, mereu dărâmat... și acum există 
un colecționar de mare gust... regizorul Nasta, care a vrut să facă și ne-a 
demonstrat ce poate să facă, și vă asigur că poate să facă un loc unde 
civilizaţia Orientului și a Occidentului cu civilizația noastră se întâlnesc 

Câte suflete ca al regizorului Nasta există în România, domnule pro- 
fesor? | 

RAZVAN THEODORESCU: Asta este drept! Asta este drept! 
Nasta este una dintre excepții... Dar vreau să spun: noi nu putem, acolo, 
să terminăm niște lucruri pentru că nu există banii aceia care se fură 
într-altă parte! Ia să existe o formulă pentru Casa Monumentelor 
Istorice, în care să existe un tip de impozit, da, de impozit... tineti minte, 
când eram în fruntea Radioteleviziunii m-au socotit unii „fanariot“ 
fiindcă am propus un impozit pe audiovizual... Se pare că lucrul a rămas 
la fel de valabil, chiar dacă fanariotul a plecat... De ce, de ce să nu 
găsim, pentru aceste situații de maximă criză în care ne aflăm, aseme- 
nea impozite?! Ar trebuie să existe, și nu cred că legislativul n-ar trebui 
să se gândească și la această problemă... 

Domnilor, sunt orele 6 şi 1] minute. Să ascultăm puțină muzică... Asa 
ne-am înfierbântat încât nici sistematica ideilor n-o mai respectăm. E frumos 
însă că venim cu atâtea întrebări, cu atâtea exemplificări. E trecutul, e istoria, 
e prezentul... E totul, pentru noi... şi îmi pare rău că nu mai fost dezbătută în 
asemenea termeni în cadrul Televiziunii până acum... Puţină muzică! Sunteţi 
de acord, nu? Domnule Viniciu Moroianu, aveti atâtea piese încântătoare în 
program. Pregătiți-vă pentru... Variatiunile lui Diabelli... 

Domnule Theodorescu, unde spuneati că a avut loc discuția dumnea- 
voastră în legătură cu Aman... 

RAZVAN THEODORESCU: Era foarte aproape de Antim. Cu 
tristețe, în fiecare zi, când mă duc la CNA îmi dau seama că blocul în 
care se află Consiliul nostru zace undeva pe acest spațiu... 

Spatiul cu efigiile lui Mihai Viteazul... 

RAZVAN THEODORESCU: Nu, nu! Locul efigiilor este încon- 
jurat acum de niște câmpuri cu gunoaie, în spatele actualei Procuraturi 
— un spațiu în care Călinescu și-amintea de o casă pe care, de altfel, o și 
descria... 

În Enigma Otiliei... 

RAZVAN THEODORESCU: Exact!... „Mergeai prin fața Anti- 
mului“ și ajungeai și la „șevaletul“ lui Aman și la casa cu chipurile lui 
Mihai Viteazul. 

Îmi amintesc un film de televiziune, un reportaj văzut în decembrie 1989. 
Nimeni nu ştia că veți fi Preşedintele Radioteleviziunii, eraţi doar rectorul 
Institutului de artă. 

RAZVAN THEODORESCU: Nu, nici măcar... Eram profesor la 
Institutul de Artă. 

În 26 sau 27 decembrie vă plimbaţi prin cartier. 

RAZVAN THEODORESCU: Da, aveam ca aproape toți românii 

slăbiciunea... să cred, slăbiciunea reală, dar care nu e vina mea, să cred 
că lucrurile se vor remedia curând... Nu bănuiam ce va urma și atunci 
tot discursul meu era un discurs în apărarea unor lucruri care trebuiau 
rapid puse pe picioare. 

Domnule profesor, sunteți singurul care nu aveati dreptul, sunteți prese- 
dintele Comisiei Monumentelor, Ansamblurilor și Siturilor Istorice... Sunteti 
unul dintre vinovati. 

RĂZVAN THEODORESCU: Îmi asum toate aceste vinovăţii, 
având speranța că... și Comisia monumentelor istorice va merge la fel 
de bine ca Televiziunea dumneavoastră . 

Televiziunea noastră — merge!... conform legilor istoriei... dar... și nu-i 
atât de grav dacă place sau nu place unor telespectatori... dar pentru faptul că 
noi avem, 1200 de monumente în colaps... nu vă va ierta istoria... 

RAZVAN THEODORESCU: De aceea și începem, subliniez, 
această luptă... Am decis să vorbim despre aceste lucruri și mulțumesc 
Televiziunii că nu trece o săptămână în care chestiunea monumentelor 
— sigur, nu atât de adânc cum este pusă acuma — să nu fie abordată 
într-un fel sau altul. X 

Da. Ascultăm deci acum Variaţiunile bethoveniene. Domnule regizor 
Bujor... mă uit și eu la „macaralele“ astea pe care le avem în studio... Unele 
lucrează, altele, nu... N-aţi reparat încă cea de-a treia — puteti să-mi 
răspundeti direct în emisiune — n-ati reparat cea de-a treia cameră de luat 
vederi ... Dar vă rog și eu.. mai multă varietate.... Privesc şi eu în monitor... 
E păcat... Se spun atâtea lucruri interesante, sunt oameni plini de farmec... 
Încercaţi să reparati aparatul, chiar dacă suntem duminică după-amiaza 
puțin plictisiti... Atacaţi maestre Viniciu Moroianu. 

(Muzică) 

Domnule Viniciu Moroianu, v-ati îndrăgostit şi de pianul ăsta până la 
urmă pentru că... la începuit n-aţi vrut să cântați pe această claviatură dar e 
bine acordată, astăzi... Cu toate că, domnule profesor Theodorescu, situaţia 
pianelor noastre a rămas ca pe vremea dumneavoastră şi e de neimaginat că o 
Televiziune nu are pian... Mă plângeam încă de acum 3-4 ani, e de neimaginat 
— pe glob! Nu știu unde o să aveți bani pentru monumente în condiţiile când 
n-avem noi bani pentru ... un pian... 

RAZVAN THEODORESCU: Dumneavoastră o să faceți mai 
curând rost de bani pentru pian cu diverse sponsorizări decât putem noi, 
acum spun noi să facem rost de bani pentru monumente... dar ascultân- 
du-l pe domnul Viniciu Moroianu... îmi dădeam seama... vorbeam de 
educație la un moment dat, educaţia publicului... și... îmi dau seama ce 
mult ar conta dacă pe. diverse case care... cad, unele, în ruină... altele 
care se menţin bine... în diverse orașe, centre culturale ale României... 
am pune câte o mică plăcuță; aici a cântat cutare... ÎL ascultam pe dom- 

nul Moroianu... câtă lume știe că pe Calea Victoriei, pe la numărul 192, 
cred, este casa în care a concertat Liszt... Ce bine ar fi, la un moment 
dat, dacă am putea — sigur, vienezii îndrăgostiți de Mozart îţi arată și 
casa în care a cântat pentru prima oară copilul Mozart, dar... vecinii 
noștri, ungurii, la care ar fi bine să ne uităm cu ochi nepărtinitori și ar fi 
bine să luăm de la vecinii noştri ceea ce fac ei în materie de rapel mo- 
numental. Tineți minte... La noi aceasta a fost un fel de emulație post 
decembristă care avut ideea aceea de a face niște reparații importante, 
morale, de a pune niște plăci legate de a numite persoane, după cum 
fiecare avea câte o preferință, o inițiativă anume... Au existat câțiva 
inspectori culturali foarte buni, ei înșiși oameni de cultură, la primărie, 
dar lucrurile s-au stopat. S-a pierdut entuziasmul și aici. Ce important ar 
fi să se ştie că într-o anumită casă s-a întâmplat și un eveniment cultu- 
ral, nu numai unul politic. 

Da, domnule profesor, aduceti în discuție altă problemă de prim ordin în 
valorificarea istoriei. 

RAZVAN THEODORESCU: Domnul Viniciu Moroianu este de 
vină... 

Pentru că ati vorbit de educatie, Viena asta, îndrăgostită de Mozart, de 
Beethoven... 

RAZVAN THEODORESCU: Dar, să știți... și Viena a dărâmat, à 
propos de ce spunea Șerban Popescu-Criveanu... Ringul a și apărut... A 
intrat de atunci într-o conștiință şi la ora actuală, ceea ce s-a creat, acea 
centură superbă a Vienei te face să regreti niște monumente medievale... 
Ringul a intrat în conștiința vienezului care iubește și Praterul și pe 
Beethoven. 

Ringul nu „stă“, 
Beethoven sau Haydn. 

ȘERBAN POPESCU-CRIVEANU: Nu, fiindcă „şade“ pe zidurile 
cetăţii. 

Da! si tot ce este de la Hofburg până la Muzeul de artă s-a păstrat; s-a 
păstrat si casa în care Beethoven a scris Simfonia a IX-a. Casa lui Bruckner 
sau hotelurile în care au locuit Ceaikovski, Wagner... La noi, cred, sunt alte 
puncte de vedere şi nu înțeleg de ce apăraţi inițiative nedesfășurate la ampli- 
tudinea necesară. 

RAZVAN THEODORESCU: S-au pus nişte.. 

Ia uitaţi-vă! Am primit alaltăieri o scrisoare de la doamna Toutou 
George Georgescu... în care îmi spune, asa... crezând că eu pot să fac de toate 
în lumea asta, cum numele lui George Georgescu i s-a dat unei străzi... 

RAZVAN THEODORESCU: Cunosc, cunosc... 

Ei n-o spunem și telespectatorilor? 


RAZVAN THEODORESCU: E bine să ştie! 


domnule profesor, pe nici o casă a lui Mozart, 

S-a dat undeva ... 

RAZVAN THEODORESCU: Undeva în Rahova. 

În Rahova... o stradă cu patru case.. pe când George Călinescu cerea 
pentru Georgescu un bronz în mijlocul capitalei! George Georgescu nu are nici 
măcar o placă pe casa în care a locuit în Rahova, îmi spunea doamna 
Georgescu, se află numai numele său, fără o indicație măcar a ceea ce a 
reprezentat el în cultura tării. Sau anii între care a trăit... 

RAZVAN THEODORESCU: .... Mi se pare că este un fel de a 
repara lucrurile în sistemul pospăielii noastre. 

Neyoia noastră funcționărească de ... a „bifa“. 

RAZVAN THEODORESCU: După 1989 s-a întâlnit mult entuzi- 
asm și foarte, foarte multe lucruri făcute de mântuială. După toate 
revoluțiile, după toate zguduiturile... 

A rămas mântuiala și a dispărut entuziasmul, domnule profesor. 

RĂZVAN THEODORESCU: Nu! Uneori s-au înlocuit activiștii 
cu alți activiști. Noi avem obiceiul să vorbim prostește acuma, evident, 
numai... numai submediocrii, rataţii o fac sau superorgolioșii de așa-zisa 
restauratie din cultură! Nu! Nişte oameni buni au fost înlocuiți cu alti 
oameni buni, nişte oameni mai 'slăbuţi au fost înlocuiți cu alții la fel de 
slăbuți... Ceea ce este sigur însă, dincolo de această etichetă prostească 
de restauraţie, noi am vrut să cârpim, să peticim și poate uneori am 
făcut-o și pentru că nu a fost o cultură profundă — pentru că pentru a da 
jos bustul lui Dobrogeanu Gherea vine dintr-o incultură — doar de multe 
ori și pentru că nu au fost bani! 

Și atunci a apărut inițiativa cuiva, care, de pildă, cu multă — și 
m-am bucurat să văd asta — cu multă pioșenie, punea o placă pe casa în 
care a stat Radu Petrescu (un prozator, în genere, puțin familiar marelui 
public). Sau să văd că pe locul în care a stat alt personaj important al tre- 
cutului nostru, mort în închisoare, este o placă, dar... lucrurile nu au fost 
coordonate! Noi trebuie să facem o educaţie a străzii, a ochiului, a me- 
moriei și lucrul acesta nu-l putea face decât într-un efort inteligent și, 
iertaţi-mă, n-o să placă cuvântul: cen-tra-li-zat! 

O secundă, vă rog... Initiativele, particulare, omagiile unor familii. Dar 
nu s-a făcut aș spune nimic în condițiile în care merg pe Calea Victoriei, trec 
prin fata casei de lângă Biserica Albă unde Enescu a cântat cvartetele lui 
Beethoven (alături de Bobescu, Rădulescu si Lupu) și nu găsești o asemenea 
însemnare... Treci prin fata fostului Muzeu al sticlei, unde a cântat la 1806 Liszt 
și nu găsești absolut nimic! Trec prin fata casei lui Jora ori Silvestri, unde au 
venit toate marile creiere ale României contemporane, de la Lipatti până la 
Bentoiu și Valentin Gheorghiu, să învețe la Jora și casa-i ocupată de chiriaşii 
ICRAL-ului, în condițiile în care trebuia să se transforme într-un mic muzeu... 
Treci pe lângă casele în care au stat Silvestri, Perlea... 

Casa George Georgescu merită a fi transformată într-un muzeu. 
Doamna Georgescu a donat Academiei sute de documente, partituri, scrisori 
de la Richard Strauss la Haciaturian. 

Literare, plastice... 

MARIA MAGDALENA CRIȘAN: Pentru că ne aflăm în acest 
moment al încercării noastre de a petici ş și aranja lucrurile, și probabil, 
n-o să mai revenim la aceasta... În revista „22“ din 9-15 februarie se 
pune o problemă foarte importantă: „Cine avizează monumentele? 

Da, doamna Crișan, aveti dreptate! O mie de lucruri putem discuta... 
Punem întrebarea putin mai târziu. Să continuăm ideea... Cine trebuie să 
hotărască punerea unor minime plăci care nu înseamnă nimic în plan 
financiar? 

RĂZVAN THEODORESCU: Aici noi putem, o spun mai bine și 
domnii Oprişan, Hoinărescu. Noi putem să facem foarte mult! Dar... 

Si nu e vorba numai de București. 

VAN THEODORESCU: Nu. Nu e vorba de București, dar 
noi nu privim numai monumentul ca atare, biserica sau casa, cum s-a 
spus, sunt situri, sunt ansambluri... monumente de artă plastică ce intră 
într-un raport anume cu monumentul... Dar sunt situații în care primarii, 
sunt și primari foarte buni, primari care fac foarte mult pentru urbea lor 
— dar sunt situaţii în care chiar primari foarte buni care în materie cul- 
turală iau niște măsuri catastrofale și, cu tot sentimentul că mă ating de 
o zonă foarte fierbinte, periculoasă pentru discuțiile în planul cultural. 

Pentru dumneavoastră chiar... 

RAZVAN THEODORESCU: Pentru mine nu mai este nimic pe- 
riculos de patru ani și vă spun că ceea ce face domnul Funar în Cluj, un 
fel de carusel al monumentelor care se plimbă. 

MARIA MAGDALENA CRISAN: Se intenționează. 

RĂZVAN THEODORESCU: Nu numai că se intenționează. 
Trebuie să vă spun că noi am primit din partea comisiei zonale din 
Transilvania o sesizare în care ni se arată că au început niște lucrări în 
care schimbăm niște perspective, locurile unor monumente... Ei bine, 
nu numai că n-am fost întrebaţi, dar comisia zonală (pentru că Comisia 
noastră are şi comisii zonale) și-a dat verdictul ne-ga-tiv. Ei bine, 
lucrările continuă! Cazul de la Cluj este poate mai cunoscut din cauza 
dimensiunilor politice, dar există o serie întreagă de edili care din „n“ 
motive (și mai ales dintr-un motiv care, politic, eu îl înțeleg chiar dacă 
nu-l aprob: monumentul istoric este prilej de populism fără să dai bani!) 
se ocupă de... restaurări. A te bate pentru monumente, a te bate în 
ghilimele; a spune: ce frumoase, ce importante, cât ne mândrim cu ele... 
dar ascunzându-le, altele care nu-ți convin din motive de politică de par- 
tid — se întâmplă asta în contiunuare, ca și în vremea PCR -— Ei, bine! 


tit 

această atitudine continuă... și ea continuă pentru că există o cultură 
slabă! Politicienii noștri, primari sau neprimari, nu au cultura lui Take 
Ionescu! Pot să fie niște oameni foarte onorabili, nu au cultura lui Titu 
Maiorescu! Nu au cultura lui Nicolae Iorga — vedeți că dau numai 
numele unor intelectuali care au fost prezenți, cu bine și cu rău, în viața 
politică. Deci trebuie să căutăm vina.. Acum trebuie să căutăm o mini- 
mă disciplină... şi o cen-tra-li-zare, o centralizare în acestă direcție! 
Pentru că, dacă, aici comisia centrală sau direcția monumentelor 
istorice a spus: Nu, domnule primar, sau : Nu, domnnule prim-ministru, 
nu se poate face asta! Apoi acest lucru nu trebuie să se întâmple. Dar în 
democraţia noastră fără hotare, fiecare face ce vrea! 

MARIA MAGDALENA CRIȘAN: De fapt, aici, e vorba de 
autoritatea unui organism. 

Nu, e vorba de centralizare. 

IOAN OPRIS: Aș vrea să „combinăm“ puțin. 

Domnule Opriș, numai o secundă! Văd că s-au reparat camerele de luat 
vederi. 

RAZVAN THEODORESCU: Daţi voie fostului președinte al 
RTV să spună că aveți uñ corp tehnic foarte bun. Dar să nu uit de patri- 
moniu, domnule Sava. Vă ro 8... Domnule Opriș, mă iertaţi că am inter- 
venit. 

IOAN OPRIȘ: Eu aș vrea să combinăm cele două paliere ale pro- 
blemei care, din ceea ce a spus domnul Răzvan Theodorescu, s-ar putea 
desprinde numai unilateral. Există o autonomie locală. Există o deter- 
minare a necesităților locale. Monumentele istorice sunt bunuri publice. 
Pentru care răspund direct cei care le administrează. Ei sunt cei care tre- 
buie să găsească soluții de finanțare, soluții de supraveghere, de 
protecție, ca atare. și există o dimensiune științifică a... centralizării de 
care vorbeaţi. Comisia aceasta națională este un organism de avizare 
științifică a... centralizării de care vorbeaţi. Comisia aceasta națională 
este un organism de avizare științifică, care, cu competențele pe care le 
reunește (sunt aici reprezentate toate disciplinele care concură la protec- 
ţia monumentelor istorice... de la arhitect până la inginerul specialist în 
rezistență... de la peisagist până la restauratorul de frescă)... Această 


' comisie trebuie ascultată, cu avizele pe care le dă, cu aprobările pe care 


le dă. 

Si vă ascultă organismele locale? 

IOAN OPRIS: Uneori, da, alteori nu. Există foarte multe inițiative 
locale care privesc monumentele fundamentale, soarta lor, destinul lor 
şi care nu se comunică în nici un fel comisiei. Or, trebuie să stabilim 
acest dialog care nu trebuie să împiedice dinamica transformărilor con- 
temporane, progresul. Trebuie însă să-l pună într-o formă foarte corec- 

tă față de starea acestui patrimoniu istoric construit. 

La Sinaia, noi am avut zilele trecute... 

O secundă, doamna Crișan, ce document filmografic ne oferiţi acum? 

MARIA MAGDALENA CRIȘAN: Urmează un ansamblu din 
București, Hanul Gabroveni, la care ar merita să spunem două vorbe. 
De fapt: am pus în paralel două hanuri: un han de început de secol XVIII 
și va urma și hanul Solacolu, din secolul al XIX-lea. Starea ambelor este 
cum nu se poate mai rea... Am filmat și acum doi ani hanul Gabroveni 
și, acum, am constatat că i-au dispărut chiar și porțile... Am înțeles că, 
la un moment dat, a existat un investitor particular, dispus să finanţeze 
restaurarea, însă, în momentul de față, domnul Hoinărescu... 

CALIN HOINARESCU: Ulterior intenția s-a dovedit mai mult 
declaraţie și mai puțin fapt. 

MARIA MAGDALENA CRISAN: Însă există un act și acum 
sunteți în situația unui proces. 

CĂLIN HOINĂRESCU: Sigur, numai că procedura acestor pro- 
cese este lungă și timpul... 

MARIA MAGDALENA CRIȘAN: ... și clădirea se degradează. și 
remarcaţi că interiorul dovedeşte că era o clădire monumentală, de o 
frumuseţe cu totul excepțională. 

Cât mai rezistă, domnule Criveanu? 

SERBAN POPESCU-CRIVEANU: O clădire ca aceasta, cred că 
într-un an jumătate va fi la pământ. Fără să cunosc problema aceasta a 
hanului, cred că aicea se dovedește că acel administrator, acel proprie- 
tar, poate, care este primăria, a acționat, așa cum trebuie fiindcă e vorba 
de un bun care aparține locuitorilor acestui oraș. Dar iată și hanul 
Solacolu, care e la fel, este aproape nefolosit şi el, deși este o valoare 
imobiliară... poate că unii ar fi mulțumiți ca pe Calea Moșilor să aibă 
această construcție dar, fiind al unui administrator care nu se comportă 
la înălțimea slujbei pentru care ia banii, bănuiesc că se va degrada în 
continuare... 

Asta-i o construcție de secol 19. 

SERBAN POPESCU-CRIVEANU: De secol XIX, sfârșit XVIII, 
probabil... părți din construcție ar putea să fie de secol XVIII, dar 
aspecul final, de secol XIX. Eu cred că, indiferent câte legi ar putea să 
existe, și câtă putere ar avea o comisie de orice fel, ea nu poate să fie un 
organ tehnic care trebuie să aibe un cuvânt de spus pentru partea aceas- 
ta de restaurare a monumentelor. Dar în afara acestor probleme, există 
şi problema de decizii care nu pot fi luate de administrația publică 
locală, oameni care sunt aleși pentru a proteja istoria. Probabil că, în 
multe cazuri, sunt inundați de problemele cotidiene şi problemele aces- 
tea ale construcțiilor vechi sunt lăsate de o parte. Eu cred că ei trebuie 

să-și ia rolul acesta foarte în serios și, acolo unde e cazul, să apeleze la 
oameni de la care pot să învețe, nu e rușine să spui că nu știi ceva, din 
contră, e aleasă comportare intelectuală. Și, mai cred că, numai 
acționând împreună cu administrația publică locală, se poate ajunge la 
rezultate lăsând la o parte monumentele — sunt multe construcții vechi 
care merită să fie ținute pentru farmecul, pentru frumusețea lor și care 
nu pot să fie niciodaţă apărate doar de o comisie, chiar dacă ar fi atât de 
centrală, pe cât vrea domnul preşedinte... 

Dar dacă am avea o jurisdicție în acest sens... 

SERBAN POPESCU-CRIVEANU: Vedeţi, legea adesea nu... 

RĂZVAN THEODORESCU: Avem nevoie de o lege! 

SERBAN POPESCU-CRIVEANU: Din păcate legea nu ne obligă 
chiar totdeauna, ea stipulează... 

RĂZVAN THEODORESCU: Dar dacă există o conștiință civică, 
conștiința civică acționează. Dacă primarul capitalei sau primarul sec- 
torului în care se află hanul Gabroveni, care nu mai ține decât un an, 
cum spunea un specialist... 

Dar nu vă îngroziți, domnule istoric? 

RAZVAN THEODORESCU: Mă îngrozesc pentru că regretatul 
Costantin Joja, alt om a cărui memorie trebuie omagiată, cu 20 de ani 
în urmă... mă consulta; îmi făcea onoarea din când în când să mă con- 
sulte în legătură cu restaurarea Lipscanilor, unde se află Gabrovenii... 
Cocteau avea dreptate... aduc încă o dată aminte, unde începe Orientul... 
acolo începe Orientul... Orientul — nu geografic, al celor veniți de la 
Leipzig, al Lipscanilor noștri — acolo începe Orientul, unde faci ceva ca 
şi la Potlogi şi unde, după 20 de ani ești adus să vezi ce vezi! Ce erau 
Gabrovenii? Era locul, în care se întâlneau negustorii din Gabrovo... Ce 
era Gabrovo? Era un mare centru comercial al Balcanilor... Era un nod... 
Acest Gabroveni, de la feroneria aceea de de secol XIX pe care aţi 
văzut-o, care este un unicat în București — și până la zidurile acestea, 
solid făcute, care îţi arată că erau niște spații armonioase, erau spațiile 
epocii aceleia de dezvoltare a modernității românești. Ei bine... primarii, 
trebuie să-și imagineze, că dacă ar face acolo... 

...Dar primarii, domnule profesor, stiu că Gabrovenii vine de la Gabro- 
vo, Lipscanii vin de la Leipzig? 

MARIA MAGDALENA CRIȘAN: Dar de Curtea Veche știu? 

RĂZVAN THEODORESCU: Curtea Veche! Am trecut ieri pe 
lângă ea — să nu uităm că domnul Opriș vrea să ne spună ce s-a întâm- 
plat la Sinaia și-am văzut un gard de fier beton... Muzeul Bucureștiului 
face ce poate și se ocupă mult, sau s-a ocupat mult... nu mai știu ce se 
întâmplă acum, dar spaţiul acela, care este un spațiu de Craii de Curtea 
Veche de Mateiu Caragiale, este un spațiu de literatură... Spaţiul acela, 

ca de... 

Cine a avut ideea cu Hanul lui Manuc? E foarte frumos! 

RAZVAN THEODORESCU: Ideea cu Manucul a aparținut unui 
grup de arhitecţi în frunte cu Joja. Manucul este acuma — probabil că 
n-am să mai mă pot duce acolo niciodată după ce fac această afirmaţie 
— o groapă de gunoi, este un așa-zis restaurant... a păstra zidurile acelea, 
cu vibrația lor, domnilor arhitecți, atât de frumoasă, care este vibrația 
tencuielii din 18, refăcută foarte bine, foarte bine de specialiștii noștri de 
‘la Direcţia Monumentelor Istorice, a te uita cum a prins toată murdăria, 
cum vibrația aceasta s-a transformat într-o... într-o... mare de murdărie, 
este ne-per-mis! 

IOAN OPRIȘ: Să adăugați ceva care este important. După ce l-a 
restaurat echipa Joja, acest obiectiv de arhitectură al Bucureștiului a 
colectat câteva miliarde de lei. 

Cine a colectat? N-am înteles... 

IOAN OPRIS: Statul român, prin acest obiectiv este beneficiarul 
a miliarde de lei. Prin cazare, prin funcție hotelieră, funcție comercială. 
Noi ne găsim aici și unul din rezultatele întâlnirii de la Sinaia, a celei de 
a doua conferințe a celor ce lucrează în domeniul protecției patrimo- 
niului, a fost acesta: soluții pentru a crea fonduri speciale în materie de 
restaurare... O primărie, oriunde, are abilitarea de a autoriza amplasa- 
mente comerciale... Iată, spaţiile acestea: Lipscaniul, este un exemplu... 
de pe Lipscani, care este o rezervaţie de arhitectură, îşi culeg rezultatele 
mii de întreprinzători privați, care nu plătesc în contul acestui mediu 
istoric nici un leu. În mod firesc autorizarea unui amplasament comer- 
cial în anturajul unui asemenea ansamblu sau a unui monument trebuie 
determinată printr-un procent de 1% din câștig într-un fond specializat 
al statului. Asta pe întreg teritoriul țării. 

I-ati spus-o domnului Halaicu sau domnului Creţu? 

IOAN OPRIȘ: Cred că domnul Halaicu și domnul Crețu... 

Nu, dar dumneavoastră, oficial... 

SERBAN POPESCU CRIVEANU: Asta-i problemă de legislație. 

IOAN OPRIS: Au, au, au în grijă asemenea lucruri și nu cred că 
nu le stă la îndemână o decizie prin autonomia... 

Ati înteles cum a ajuns hanul lui Manuc! E pe teritoriul Municipiului... 

RAZVAN THEODORESCU: Dacă un primar al Municipiului 
București se informează, poate să afle, de pildă, că un cartier al Parisului 
care era complet neasanat... astăzi este un loc în care comerțul, în care 
chiria unui apartament a crescut în săgeată... a crescut până s-a triplat și 
cuadruplat față de acum 25 de ani... Locul acela conferă o noblețe și 
comerțului și hotelăriei și așa mai departe. la gândiți-vă ce este la noi, 
în spaţiile centrale ale Bucureștiului... Este atribuția primăriilor, a 

autorităților locale să autorizeze numai asemenea funcții în aceste spaţii. 

Am înțeles, domnilor! Am amintit de Gabrovo, Leipzig. Eram la între- 
tăierea unor asemenea drumuri europene. Veneam de la Gabrovo și duceam 
mărfurile până la Lipsca. Și este o legătură cam.. stupidă dar poate binevenită. 
Există în studio o tânără care a venit să ne cânte Bach... 

RAZVAN THEODORESCU: Deci Leipzig... 

Bach vine în Leipzig, în 1723. Privea spre oras cu enorm respect... pen- 
tru că avea sute de ani de muzică înaintea sa... Da, și primarul Leipzigului de 
la 1723 stia că vine Bach, ştia toate monumentele orașului... 

RĂZVAN THEODORESCU: Apropos de Bach și de Eisenach de 
data aceasta... Ştiţi că deasupra Eisenach-ului se afla un mare monu- 
ment care se leagă de Wagner... Castelul de la Wartburg... Ei bine, aflați 
că ceea ce ne povesteşte domnul Criveanu s-a întâmplat în vremea când 
se amenaja Piaţa Universităţii, când cădea Sfântul Sava, Sărindariul, 
același lucru s-a întâmplat la Wartburg. Si astăzi dacă te duci acolo 
unde, în vale, cânta Bach, iar sus, probabil au fost „Maeștrii cântăreți“, 
ei bine, acolo, s-a făcut o reconstituire în vremea aceea, care este abso 
lut o reconstituire de operetă. Numai că... În spiritul civilității germane, 
treptat, aceste lucruri respectate, ca și cum ar fi niște monumente, un fel 
de noi monumente și... cu multă venerație sunt privite, iar dacă 
îndrăznești să-i spui unui neamt că nu este vorba de castelul Margrafilor, 
cel care era în vremea romanicului și este o butaforie a secolului al 
XIX-lea, se uită foarte critic la tine. 

Nu-i atât de grav pentru că povestea cu Wartburgul și cu „Maestrii 
cântăreți“ a lui Wagner este o legendă... 

RAZVAN THEODORESCU: Dar arhitectura nu era o TS 

IOAN OPRIS: La noi e grav ce ni se întâmplă nouă aici, acum.. 
Noi pierdem sub ochii noștri, valori impresionante care nu vor mai 
putea fi repetate niciodată. 

Pentru că nu ne respectăm istoria... lată, modalitatea în care toate mo- 
numentele au fost refăcute în Germania postbelică e o demonstarție de ştiinţă 
și de gust. 

SERBAN POPESCU-CRIVEANU: O lăsăm... 

a, o lăsăm dar vreau să mai dau și eu o „lovitură“ profesorului Răzvan 
Theodorescu. Stiti cum se numește tânăra asta? Arroa... Sorin! V-am adus 
direct în Gaugain-ul dumneavoastră, nu? Vedeţi cum îşi botează copiii unii 
oameni din generaţia noastră? E foarte frumos? Ce ziceți? 

RAZVAN THEODORESCU: Omagiu părinților. 

Deci, din Partita în Re... prima parte. 

(Muzică) 

Mulţumesc. Vă stă foarte bine în Bach... Mai bine decât săptămâna tre- 
cută în Paganini... V-ati obisnuit și cu studioul ăsta al nostru... E greu din anul 

I, la Conservator... să nu pierdem sufletele acestor copii talentaţi, domnule pro- 
fesor... Continuăm colocviul, domnilor... 

SERBAN POPESCU-CRIVEANU: Îmi dai voie să spun câteva 
lucruri despre monumente, să zicem din sectorul mai ocultat al fenome- 
nului... După desființarea Direcției monumentelor, practic, încet, încet, 
echipele de intervenţie au dispărut. Noi lucrăm acum cu oameni fără 
absolut nici o pregătire de șantier, dovadă că din 40 de firme cu care s-a 
încercat să se restaureze cele 80 de obiective care au început — și acuma 
răspund întrebării dumneavoastră... 

Ce înseamnă „firme“? 

SERBAN POPESCU-CRIVEANU: „Firme“ înseamnă echipe de 
construcții apărute... firme particulare... Numai 10 au făcut dovada că 
pot, după o pregătire, după o perfecționare a muncitorilor în domeniul 
respectiv, pot să răspundă cerințelor... 

Dar cu cine se lucra înainte? Profesorul Condurache cu cine lucra la 
Histria? 

SERBAN POPESCU-CRIVEANU: Au dispărut, au ieșit la pen- 
sie, au murit... 

CĂLIN HOINĂRESCU: Aveam echipe specializate. Echipe de 
muncitori specializați. 

RAZVAN THEODORESCU: ...ale Direcţiei de monumente, 
domnule Sava. 

Dar dumneavoastră, care l-aţi iubit pe profesorul Condurache, tineti 
minte? Mă duceam și eu la Histria... Erau muncitori plini de dragoste fată de 
istorie... 

RĂZVAN THEODORESCU: Domnule Sava, aceia lucrau la 
săpături arheologice... E altceva! Erau muncitori, muncitori specializați 
sau muncitori necalificaţi ai Direcției monumentelor. În fața dumnea- 
voastră stă un fost fierar care a lucrat pe șantierele monumentelor 
istorice! La un moment dat, în aventurile biografiei mele de tinerețe, 
nemaiputând să-mi continui studiile, am fost obligat să părăsesc 
Universitatea și am lucrat pe șantierele monumentelor istorice, ca 
muncitor... muncitor fierar... și... eu nu eram dintre cei calificați... dea- 
supra mea se aflau niște excelenți zidari, niște excelenți specialiști în 
tencuituri... Asta încearcă domnul Hoinărescu să vă spună... 

Ce stiau acești colegi ai fierarului Răzvan Theodorescu? 

RAZVAN THEODORESCU: Nu contează ce știau... Fierarul 
lucra cu niște arhitecți, de la Ștefan Balș la Eugenia Greceanu, sau până 
la mai tânărul Cristian Hoinărescu şi asculta indicațiile specialistului. 

CĂLIN HOINĂRESCU: Una din problemele: cele mari este că nu 
există acitivitate de restaurare fără școală de formare a restauratorilor. 
Peste tot, în Franța, Anglia, Polonia există licee care pregătesc cadre în 

domeniul lucrărilor de restaurare. Dintre elevii acestor școli sunt 
selecționați acei viitori lucrători în domeniul restaurării, care se specia- 
lizează în cursuri ciclice... Asta inteționăm. 

De ce nu avem o scoală? 

CĂLIN HOINĂRESCU: Sunt şcoli de construcții foarte multe. 

Nu, o scoală de restauratori... 

CĂLIN HOINĂRESCU: Nu am avut... 

MARIA MAGDALENA CRIȘAN: Acuma începem! 

IOAN OPRIS: Aș vrea să fac 'o completare, care este necesară. 
Probabil că cifra chiar ar putea să sperie, dar în planul actualului pro- 
gram de restaurare cu circa 50 de obiective în anul 1994, pentru a 
lucra... 

...90 de oiei din ele. 

IOAN OPRIS: 21 000 și cu cele 1200 aflate în stare gravă, de 
amenințare... Acestea sunt cifrele reale... 

Deci, 1 200 în stare de colaps, 21 000 necesare. 

IOAN OPRIȘ: 21 000 existente. Exact, exact... avem nevoie de 
circa, domnule profesor, 3 000 de meșteri supercalificați... Noi oferim 
un debușeu economiei națioriale. Nu suntem un sector de „mâncători'“ 
de bani... Oferim un debuşeu forței de muncă, specializate de care, ca 
țară, care apreciem trecutul nostru istoric, avem absolută nevoie... 
Oferim un debușeu unor meserii tradiționale care s-au pierdut în ansam- 
blul comunității europene. Se fac astăzi demersuri serioase pentru a 
reînvia aceste meserii. Avem încă șansa de a avea bătrâni meșteri cu 
care ne-am putea permite să revitalizăm asemenea meserii. Dar — iată că 
atingem iarăși un subiect foarte viu discutat săptămâna trecută la Sinaia. 
Domnule profesor, avem nevoie de facilități. Nu numai prin legea care 
este la viză acum și sperăm că ministerele care trebuie să-și dea vizele 
vor înţelege că are un caracter de urgență! Este în forma sa definitivă, 
acest proiect al Legii protecției monumentelor istorice, de trei săptămâni 
la viză! Sperăm să nu mai dureze... Avem nevoie de o suită întreagă de 
reglementări. De pildă: reduceri la prețurile materialelor de construcții 
pentru monumentele istorice... Reducerea TVA-ului. Este o situaţie dra- 
matică, să ai un miliard și jumătate pentru 1993 și să plătești, din această 
sumă, aparent mare, pentru bugetul nostru de austeritate, un procent 
important pentru TVA. 

RAZVAN THEODORESCU: Cei care fură miliardul pe zi, nu 
plătesc TVA. 

IOAN OPRIȘ: Încurajarea domeniului nostru trebuie făcută prin 
forme, prin care guvernul, în primul rând, și Ministerul Finanțelor tre- 
buie să se adapteze... Apoi, monumentele istorice nu-și încheie lucrarea 
la 31 decembrie... Monumentele istorice, prin formele de șantier, sunt 

acțiuni care durează 3, 4 cicluri... Uneori 10 ani durează o lucrare la un 
monument... El nu își poate constitui un buget reglementat financiar 
pentru siguranță. 

CĂLIN HOINĂRESCU: Da, deci, în acest spirit suntem, să 
spunem, cu inadvertenţele legislative... Eu nu am nimic contra legilor, 
dar aceste legi împiedică, la un moment dat, dezvoltarea fenomenului 
de restaurare... De exemplu, la buget, nu poți trece stocul de materiale 
în anul în care îl stingi! Gândiţi-vă ce ar însemna, dacă am folosi lem- 
nul când l-am tăiat din pădure... deci trebuie făcute niște mici adaptări 
ale legilor. 

Nu intrați în amănunte că pierdem totusi vremea... Rezolvati-le la Sinaia, 
în Consfătuire. 

RAZVAN THEODORESCU: Astea nu se rezolvă în Consfătuire, 
se rezolvă fiind spuse şi auzite, domeniul monumentelor istorice... care 
ca legile care reglementează, în genere, construcțiile, activitatea urba- 
nistică și așa mai departe, să aibe derogări firești pentru monumente! 

Domnilor interlocutori, sunteți nemultumiti. Vă înțeleg... ca noi toti. 

IOAN OPRIS: E o stare propice, domnule Sava! Nemulțumirea 
creează repede rezolvări. 

Dar nemulțumirea asta, am impresia că este în întreaga lume la ora asta. 
si la Roma și la Paris... Nu, domnule arhitect Popescu? 

SERBAN POPESCU-CRIVEANU: Nu! Ceea ce trebuie spus 
aici, după părerea mea, este că este necesar un buget al monumentelor. 

Am înteles .. 

ȘERBAN POPESCU-CRIVEANU: „și acest buget al monu- 
mentelor este o problemă de foarte mare importanță. El nu trebuie să se 
bazeze pe facilități fiscale, el trebuie să aibe o alimentare fiindcă el pro- 
duce și produce un venit foarte mare. Totul este să fie puse în evidență 
aceste lucruri! 

Stiti ce v-ar răspunde... 

ȘERBAN POPESCUCRIVEANU: De unde știți, că nu sunteți în 
administraţie... Atunci se vor putea forma şi cadre calificate, de proiec- 
tare, în primul rând, de cercetare, de execuţie, de gestiune... şi eu cred 
că, fără să știu ce va răspunde administrația, bănuiesc că nu poate să 
răspundă decât favorabil unei probleme puse corect. 

Administratia va răspunde: Nu avem bani! Așa cum spunem că nu avem 
bani pentru Festivalul „Enescu“, asa cum n-avem bani pentru Muzeul de Artă 
si asa mai departe. 

IOAN OPRIS: Domnule Sava, mai vreau să fac o completare, în 
sensul unui răspuns: în 1993 administrația locală de la Prahova a dat o 
jumătate de miliard pentru restaurări de monumente istorice. 
Administrația locală de la Constanța se apropie de aceeaşi sumă. 


Simfonia destinului 467 


Tulcea, așișderea... Hunedoara cu ceva mai jos. Alte județe au în plan 
câte 120 și 150 milioane şi o bună parte din județele țării, prin consilii- 
le judeţene — zero lei pentru restaurare. Asta înseamnă că administrația 
deţine o cheie foarte importantă în a dimensiona cât cheltuieste pentru 
monumentele din teritoriul dat. Ministerul Culturii care este administra- 
tor general ș și, în același timp, coordonator, să zicem, metodologic — are 
o sumă modică, o sumă cerută la nivelul a 8 miliarde... necesitățile de 8 
miliarde sunt pentru cele 90 de șantiere pe care le-am spus, nu pentru 
câte nevoi are țara în plan global! Acolo primăriile, sutele de primării, 
de consilii locale şi judeţene trebuie să concureze pentru a crea fonduri 
precise pentru restaurare. Nu fonduri globale, per cultură... ci precis 
pentru restaurare de monument istoric. 

RĂZVAN THEODORESCU: Într-adevăr, să existe un capitol — 
nu cultură globală că banii se mănâncă foarte ușor — ci un capitol mo- 
numente istorice și conservare. Ceea ce arată Jon Opriș acuma este un 
argument pentru acel inefabil care este educaţia. Acolo unde sunt niște 
autorități legate — și nu din sentimente populiste — de monumentele 
respective, acolo unde sunt niște oameni dăruiți, acolo se fac niște 
lucruri bune și bani există! Gă banii există, ne-o dovedește şi faptul că, 
la un moment dat, într-un chip foarte haotic, avem cazuri când un se- 
nator a cerut — și bine a făcut! — pentru monumentul din urbea lui! — o 
sumă care era, de cât? 

IOAN OPRIS: O sută de milioane. 

RĂZVAN THEODORESCU: Și i-a obținut!... Cu titlul special... 

IOAN OPRIS: Laudă, laudă acestei categori de senatori. 

RĂZVAN THEODORESCU: Laudă lui, eu am spus la Sinaia... 
M-am adresat colegilor din toată țara și le-am spus : faceți lobby parla- 
mentar! Trăim într-o lume democrată, trăim într-o lume în care 
Parlamentul trebuie să înțeleagă... Fiecare, răspunzând în fața alegăto- 
rilor, nu răspunde numai de ce mănâncă acei alegători, nu răspunde 
numai de cum arată șoselele dintr-un județ, ci și de monumentele spre 
care duc aceste şosele. Trebuie convinşi., parlamentarii primei noastre 
democrații, că acesta este un capitol care ne poate face cinste.. Acel se- 
nator... nu ştiu cine este... din Caraș-Severin, care a făcut acest lucru 
pentru teatrul din Oravița (unul din vechile noastre teatre) bine merită 
de la patrie! Sigur că a făcut-o — mie mi se pare puțin haotic — dar dacă 
toți senatorii ar face acest lucru, dacă toți deputații... ia să vedeți cum ar 
exista un capital care ar duce la ceea ce spunea Șerban Popescu- 
Criveanu! La nevoia de a crea o Casă a Monumentelor! 

CĂLIN HOINĂRESCU: Din păcate, multe consilii județene 
preferă să nu se încurce cu această activitate și să întrebe, ca foarte 
mulți: ce face Ministerul Culturii? Ce face Direcţia Monumentelor? 

Pentru că e mai ușor să întrebi ce fac alții, decât să te înhami la o acti- 
vitate complicată care pune probleme... E bine să eviți complicațiile... 
după proverbul străvechi: cine nu muncește, nu greșește! 

Da, dar ca în multe domenii, ca și în cel muzical, problema fundamen- 
tală este că iau acțiuni concrete și atunci, iată... 

SERBAN POPESCU-CRIVEANU: Ba da! Daţi-mi voie să vă 
spun... Ă propos de cadrele de care restaurarea duce lipsă. 

IOAN OPRIȘ: și muzica vă contrazice, legat de monumente... A 
început de câțiva ani... Avem deja peste 30 de spaţii istorice, începând 
de la Ulpia Traiana Sarmisegetuza, până la cadrul splendid al Histriei în 
care muzica este prezentă în diverse forme și tendințe... 

Unde, pe hărțile ministerului, domnule... 

IOAN OPRIS: Ceea ce a făcut prefectul de Constanța, Adrian 
Rădulescu pentru Histria cu două stagii de teatru antic, ceea ce se face... 
la Ulpia Traiana Sarmisegetuza nu sunt pe hârtie, sunt lucruri reale! 
Ceea ce se face la Cotroceni sau la Muzeul de Artă și a început să se 
facă la Peleș curent, nu sunt lucruri pe hârtie. 

La Muzeul de Artă... la muzee facem de multă vreme. 

IOAN OPRIS*“ Acestea sunt monumente, domnule! Ce facem cu 
Iașul în Palatul Cultural nu este pe hârtie. Ce face Palatul Huniade este 
o acțiune sistematică. 

SERBAN POPESCU-CRIVEANU: Să mă scuzati, aș zice la 
Brașov. 

IOAN OPRIȘ: ...şi festivalul de la Brașov ar trebuie să dea 1% 
pentru cadrul monumental de acolo. 

RĂZVAN THEODORESCU: Sunteţi la Televiziune, vă rog să 
spuneți că Cerbul de Aur, așa cum se face în cadrul acela, se face î în 
Piaţă și se face în chip inteligent ș şi să știți că este grație prefectului de 
acolo. E un început, un început... 

Domnule Opris! La Brașov, Filarmonica n-are sediu... Nici măcar sediu 
administrativ... E mutată aiurea, într-o veche Casă de cultură, pentru că a fost 
dată afară dintr-o şcoală printr-un proces. N-avem sală de concerte de 
aproape 40 de ani la o Filarmonică cu 125 de ani existenţă. Lertaţi-mă, dom- 
nilor!... 

IOAN OPRIȘ: Situaţia spaţiilor culturale este mai gravă decât o 
spuneam noi. 

„.„Mai departe: Filarmonica, cântă la Casa Armatei — pusă cu greu la 
dispoziție, normal — dar nu cântă la Bastionul țesătorilor, nu cântă la Castelul 
Bran, nu cântă la Castelul Prejmer, locuri, situri istorice în care trebuie să se 
facă muzică! La Histria, domnule Opris, nu știu ce s-a întâmplat, dar acolo tre- 
buie creat cadrul necesar pentru ca să montăm Oedip... Pot să vă dau multe 
alte exemple... De ce să nu folosim locurile din jurul casei lui Dosoftei pentru 


Simfonia destinului 469 


un concert de muzică veche sau casa în care a cântat Liszt îm 1847...? 

IOAN OPRIS: Este aceeași dimensiune locală pe care o... 

Nu-mi spuneti ce faceți! Pe hârtiile dumneavoastră... poate. 

IOAN OPRIȘ: Nu, nu! Ce v-am spus sunt acțiuni care se fac... 
sunt într-un program național și „se fac“! Sunt o evidență. 

Sunt, cred, doar „bifări “... 

IOAN OPRIS: Dorim ca dumneavoastră să puteți face, într-un an, 
doi, un repertoriu cu mult mai larg. 

RAZVAN THEODORESCU: Poate cu Ateneul Român, în sfârșit 
s-a pus, cât de cât pe un făgaș... 

Da, după turneul Filarmonicii din ianuarie, în Elvetia, am revenit la 
Ateneu, am dat drumul la calorifere după două săptămâni, caloriferele n-au 
putut să reziste gerului și orchestra s-a mutat din nou în studiorile Radio- 
televiziunii. Dacă iarna continuă și acum în 27 februarie, iarăși nu avem con- 
certele pe care Filarmonica le binemerită. Și à propos de Ateneu, mi-a fost 
frică doi ani de zile că un mic cutremur putea să-l distrugă total cât s-a lucrat 
la fundatie! În sfârșit, s-a terminat... Bun... și nu există fonduri pentru Ateneu, 
ca în doi ani de zile să aibe, loc Festivalul „Enescu“. Să spunem lucrurilor pe 
nume! 

RAZVAN THEODORESCU: Pentru că lucrurile nu sunt suficient 
de mediatizate. 

Nu asta e problema... 

RAZVAN THEODORESCU: Ba da. 

Ziceți mai bine, nu sunt suficient de mediatizate. 

RAZVAN THEODORESCU: Nu, nu, nu! Sacralizarea trebuie să 
se facă cu oameni atinși de aripa sfințeniei... Așa ceva nu mai există 
acum Nu vă faceți iluzii! 

Viata este pardosită cu sfințenie, spunea prietenul dumneavoastră 
Arghezi. în Mărtisorul lui. 

RAZVAN THEODORESCU: Eu ştiu că se mai spune că drumul 
către iad este și el pardosit — că vorbeam de pardoseală — cu bune 
intenții... Depinde din ce punct te așezi ca să priveşti drumul! 

CĂLIN HOINĂRESCU: În ceea ce priveşte monumentele, mă 
iertati, trebuie schimbată viziunea de ansamblu! Nu există nici un fel de 
șansă, trebuie s-o spun cu părere de rău, dacă nu se schimbă mentali- 
tatea financiară, fiscală, cum vreți să-i spunem, administrativă, sufle- 
tească pentru aceste monumente. 

Mentalitatea se schimbă... Depozitele bancare rămân „pe loc“. Asta-i 
grav! | E 

CALIN HOINARESCU: Nu cred că economia națională ar fi gre- 
vată foarte mult dacă o virgulă s-ar schimba la suma care se alocă 
monumentelor. 

Se folosește în sistemul britanic. În loc de virgulă, se pune punct. 
Doamna Crişan! 

MARIA MAGDALENA CRIȘAN: Da, eu sper, domnule Sava, că 
veţi mai aloca două, trei serate, patrimoniului. Deocamdată nu am atins 
problema decât sentimental. 

Filmele dumneavoastră au fost excepționale. Domnul regizor Bujor, dati 
drumul unei noi pelicule... 

MARIA MAGDALENA CRIȘAN: O să vină o problemă drama- 
tică, unde iarăși o să-i solicit colaborarea domnului arhitect Criveanu — 
este vorba de biserica Domnița Bălașa... Vă las să continuaţi, domnule 
Criveanu. 

SERBAN POPESCU-CRIVEANU: Această biserică a fost încon- 
jurată, în decursul timpului, începând de pe la 1870 de o seamă de 
clădiri care în momentul de față o încorsetează extraordinar, ajungând 
până la a avea zidurile la câțiva metri de zidul bisericii. 

MARIA MAGDALENA CRISAN: O sufocă, practic... 

SERBAN POPESCU-CRIVEANU: Situaţia este, într-adevăr, 
greu de rezolvat... Nu ştiu dacă să se facă o degajare.... dacă degajarea 
ar fi potrivită pentru această zonă. 

MARIA MAGDALENA CRISAN: Am înţeles că Direcţia 
Patrimoniului are totuși niște soluții. 

ȘERBAN POPESCU-CRIVEANU: Da, sigur, sigur, însă care mai 
de care mai brutale, am impresia cum ar fi „săltarea““* monumentului 
(după ce le-a mutat pe „orizontală“ și acum încercăm să le mutăm și în 
sus)... Niciodată nu va fi această biserică așa cum a fost, decât cu prețul 
unei demolări la fel de abominabile ca și cele care au dărâmat altădată, 
în alte țări... Adică... 

RAZVAN THEODORESCU: lertaţi-mă o clipă, așa cum ati spus, 
biserica Doamnei se află în situaţia în care este, nu din cauza unei epoci 
mai apropiate de noi... Ea este așa din secolul al 19-lea, înconjurată de 
alte clădiri, pentru că neînțelegerea din vremea noastră a existat și altă- 
dată! N-a existat brutalitatea din vremea noastră. Însă, în cazul Bisericii 
Domnița Bălașa... 

MARIA MAGDALENA CRISAN: Și Mihai Vodă... 

RĂZVAN THEODORESCU: Bine... Mihai Vodă mi-e prea 
aproape de suflet ca să-l comentăm acuma... E o situaţie foarte gravă 
urbanistică. 9 

CALIN HOINARESCU: Iertați-mă dacă vă aduc un mic reproș... 
Ieri sau alaltăieri am văzut la televiziune cum se susține ideea constru- 
iriri unui bloc la Orăștie care va „zidi“ complet cetatea. Tot la televi- 
ziune se dădea vina pe Comisia Naţională care a oprit până acum con- 
struirea acelui bloc... Iertați-mă, cu asemenea intervenții vom avea în 

continuare zidite biserici, monumente, cetăți... 

MARIA MAGDALENA CRISAN: De fapt, ceea ce am urmărit 
prin acest segment de film este să subliniez tot acest decalaj care s-a pro- 
dus în București, din punct de vedere urbanistic, în niște ansambluri 
organice, cum a fost ansamblul Bărăţiei... Totul distrus... Cu zona de la 
fosta Casă a Republicii sau, mă rog, actuala Casă a Republicii — și aici, 
iarăși trebuie să aduc mulțumiri domnului Marin Stănescu care ne-a 
oferit filmările aeriene pe care le-am făcut împreună cu domnul arhitect 
Criveanu. 

„„„Să stiti că avem tradiţii din punctul acesta de vedere. Samurcas se între- 
ba dacă înainte de război, în care tară civilizată s-ar putea ca Stavropoleos să 
fie înăbușit, în loc să fie descoperit, nu?! 


RAZVAN THEODORESCU: Ei bine, a fost marea luptă de la | 
începutul secolului împotriva a ceea ce făcea de fapt Mincu, care astăzi | 


este recunoscut ca un precursor. 

Dar şi la Stavropoleos s-a făcut o crimă. 

RAZVAN THEODORESCU: Da, dar demult! 

Si e prescrisă! 2 

RĂZVAN THEODORESCU: Vedeţi, ne transformăm într-o na- 
țiune de criminali într-ale patrimoniului și e putin totuşi exagerat! Vreau 
să vă spun că situaţiile sunt de la monument la monument. Aţi vorbit de 
Mihai Vodă! Apoi Mihai Vodă a fost salvat, așa cum a fost salvat — am 
istorisit altădată povestea salvării sale — a fost, s-a dus, unde a fost dus 
şi ne-am bucurat că totuși l-am putut salva. A fost o inițiativă care a 
apărut bizară — dacă nu pitorească — a profesorului Ascanio Damian și 
a mea — la începutul anului trecut când am propus readucerea acestei 
biserici într-un spațiu unde să poată respira. Inginerul Eugen 
Iordăchescu îmi spune că nu ar fi o treabă foarte costisitoare. Evident că 
arhitecții din București (ca și primăria Bucureștiului), chestionați în 
această problemă chiar de televiziune au spus: da... vedem... ar fi ceva 
de făcut... Nu-i o problemă foarte ortodoxă. Eu sunt conștient de asta. 
Așa cum Carta de la Veneţia... 

Carta a fost redactată în 1964. 

RAZVAN THEODORESCU: Iată o problemă care ni s-ar putea 
pune în față... N-ai voie să muti! Dar de când ai mutat, ai voie, într-o 
nouă condiție socio-politică, să readuci ceea ce ai mutat, împotriva 
Cartei de la Veneţia, pe locul pe care a fost... Locul nu mai există:.. 
Dealul acela superb al Arhivelor Statului nu mai există. Lucrul ar trebui 
rezolvat și sunt o serie de inițiative... Noi n-am fost într-o situaţie de 
normalitate, cel puţin cu aceste monumente translatate și mai ales cu 
această efigie a Bucureștiului... E o problemă care rămâne deschisă... 
chiar la nivelul teoretic... nu știu, un urbanist gândește cu totul altfel, dar 

e o problemă. 

SERBAN POPESCU-CRIVEANU: Dacă, cumva, faci aluzie la 
mine, 'eu cred că este o problemă căreia încă nu i-a venit rândul! Adică... 
există și așa un buget limitat... și din păcate, 

RĂZVAN THEODORESCU: Ţesătura diplomatică... 

SERBAN POPESCU-CRIVEANU: Nu, nu, nu! E o chestiune de 
priorități ș și probabil că prioritățile sunt monumentele care, într-adevăr, 
sunt într-o stare gravă. Această biserică este moralmente lovită dar, din 
fericire, stă în picioare! 

RAZVAN THEODORESCU: Dar te întreb ceva, domnule 
Criveanu... Mă adresez așa pentru că ne cunoaștem de atâția ani! Nu 
crezi că există riscul, fiindcă vorbeam de mentalități — ca la un moment 
dat, acest monument, așa cum este, nevenindu-i rândul, să rămână acolo 
unde este și, între timp, Casa Poporului sau Casa Republicii găsește tot 
mai mulţi aderenți, chiar printre turiștii străini, să nu ne ascundem. 
Reprezintă formula aceasta totalitară în strălucirea ei și cum megaloma- 
nia lui Mussolini este admirată... 

Cine admiră „arhitectura“, stilul, E.U.R.-ul lui Mussolini?!? 

RAZVAN THEODORESCU: Poftim, vai de mine! Câţi americani 
n-am auzit spunând că este un lucru excelent făcut cu materiale foarte 
bune.. 

Aceia care stau în Texas. 

RAZVAN THEODORESCU: Domnule... ăştia cheltuiesc devize 
în Europa și ăștia vor să cheltuiască devize și la noi! Si o să vedeţi că, 
la un moment "dat, î în mentalul colectiv românesc, aceste stări noi, vor 
intra, se vor impune, Întrebați acum oameni care au 20 de ani, dacă știu 
ce era la Mihai Vodă. Atunci când ei aveau numai cinci ani — și aceste 
lucruri intră, se întipăresc și devin noul chip al Capitalei, iar monumen- 
tul care a putut fi salvat, rămâne acolo, undeva, dorit. Să sperăm, nu 
între murdării, ci măcar cu puțină verdeață. 

SERBAN POPESCU- CRIVEANU: Foarte posibil. Biserica Ita- 
liană s-a integrat așa în peisajul Bulevardului și nimeni nu este oripilat 
acum de prezența blocurilor care o „strâng“. Deci s-ar putea întâmpla. 
Dar eu cred că dacă unei „probleme“ nu i-a venit rândul... trebuie s-o 
mai lăsăm (poate dacă nu vă supără ideea) și generațiile următoare să 
hotărască. 

Dar profesorul Theodorescu vorbea de americanii care vin în Europa si 
se duc în E.U.R. -ul lui Mussolini, în Piata Veneţia... și vin la București și nu se 
mai duc la Şosea, ci se duc să vadă... Palatul de pe malul Dâmbovitei... Vai de 
viata noastră va fi dacă se va întâmpla așa! Chiar dacă vom prospera. 

RAZVAN THEODORESCU: Liniștiţi-vă, domnule Criveanu 
pentru generația noastră. Va fi generaţia cealaltă care va cheltui acești 

dolari... 

MARIA MAGDALENA CRIȘAN: Ă propos de ultimul grupaj de 
film, telespectatorii au sesizat ce Înseamnă un oraș realizat la scară 
umană, la proporția umană și ce înseamnă un oraș complet secătuit de 
orice suflu de umanitate și de substanță. 

Am sesizat, poate, lucrul cel mai grav: toate monumentele pe care le-aţi 
arătat, au geamurile sparte... 

MARIA MAGDALENA CRIȘAN: Asta am urmărit... 

Mă îngrozește. Asta-i amănuntul de semnificaţie... 

Să adaug ceva... Am centrat — prin imagine și discuţie — foarte mult pe 
Capitală. Bucureștiul este un caz aparte... Mai avem puține minute... Un oraș 
ca Iașul... programul II se vede acum bine la laşi. Ne privesc acum mulți ieseni. 

IOAN OPRIȘ: Curtea lui Alexandru, descoperită recent, și care 
este una din frumuseţile orașului... 

Și e foarte bine pusă în valoare! 

IOAN OPRIȘ: Sau centrul istoric de la Casa Cuza, cu acel... 
de constructii de secol 18-19 care sunt o emblemă. 

RĂZVAN THEODORESCU: Da, dar Iaşul a pierdut Copoul, 
Iașul a pierdut... 

Dar de ce a pierdut Copoul?!? 

RĂZVAN THEODORESCU: Cum de ce? Pentru că o serie 
întreagă de case boierești, europene din Copou nu mai există! Nu vă 
supăraţi. În partea dinspre Universitate sunt o serie întreagă de lucruri 
care s-au făcut în anii 60-70. Nu vă speriați; Copoul propriu-zis există 
în continuare, dar ceea ce era „parfumul“ Copoului, ceea ce era urba- 
nistica acestui loc (care pur și simplu, de la Casa Pogor încolo ne dădea 
tot spiritul Junimii), lucrurile astea se mai păstrează doar ici și colo... 

Dar Pogor-ul și Universitatea... 

IOAN OPRIŞ: Există? Există și, din fericire sunt bine păstrate. 


Dar ce s-a întâmplat în în Piaţa Unirii, ce s-a întâmplat cu vechea 


Academie, acolo-i grav. 

RĂZVAN THEODORESCU: Zona Bisericii Barnovschi... 

Ce se putea face la Barnovschi, domnule profesor? 

RĂZVAN THEODORESCU: Cum?! În spațiul acela era o casă cu 
o absidă, ieșenii și-o și amintesc — a lui Kogălniceanu care mi se pare, 
în ultimul moment... 

Casa lui Kogălniceanu a rămas sus... 

RAZVAN THEODORESCU: Nu, nu, nu! Mai era una care era 
legată tot de numele lui Kogălniceanu, jos, aproape de Palatul Culturii... 
Acolo s-a rrras şi ras masiv! 

Dar ce frumos s-a ras, domnule! ... A rămas Dosoftei... A dispărut doar 
maghernita din jurul... 

RĂZVAN THEODORESCU: E periculoasă teza, foarte pericu- 
loasă, domnule Sava. 

SERBAN POPESCU-CRIVEANU: Iacătă-l pe Haussmann — cu 
noi... 

IOAN OPRIȘ: Vă rog, o proporție numai! Starea aceasta de spirit 
și nivelul de educaţie sunt două lucruri care trebuie astăzi să fie foarte 
bine și temeinic consolidate. Dumneavoastră aţi făcut un serviciu extra- 
ordinar prin această emisiune. Eu sunt convins, că în planurile țării, sunt 
sute de așezări care-și așteaptă legile, comitetele, comisiile care să le 
protejeze. Până când nu vom avea aceste forme de asociaţie ale oame- 
nilor cărora le aparțin monumentele, până când nu vor determina 
curente de opinie, să știți că în zadar centralizăm... Să facem tot ce tre- 
buie ca acești oameni să și le însușească și să le protejeze... 

Și să aibă o conceptie clară... Nu sunt Haussmann-ist, domnule arhitect 
Popescu, dar eu de pildă, ... asa... iubind orasul cela de care vorbeam înainte, 
cred că tot ce s-a întâmplat în jurul casei Dosoftei, pe lângă care treceam în 
fiecare zi, când eram copil, spre școală... (dar nu stiam că există pentru că erau 
halele din jur)... 

RĂZVAN THEODORESCU: În orice caz, concluzia emisiunii 
dumneavoastră cu lași sau contra a ceea ce a fost făcut la Iași — și aicea 
ne deosebim, pentru că iubesc şi eu Iașul foarte mult — concluzia mi se 
pare că este următoarea. O ecuație foarte simplă: Educaţie + Bani = 
Monument istoric! Cel puţin o concluzie a acestei Serate muzicale... 
care n-are de obicei foarte mult a face cu banii, are numai a face cu 
educaţia, este mi se pare aceasta. 

ȘERBAN POPESCU-CRIVEANU: Mă scuzati, aş zice că mai e 
ceva... mai trebuie să fie şi câțiva oameni foarte bine intențioanți şi de 
cultură între aleşii locali, adică: Educaţie + Bani + să mai vină la 
București Pake Protopopescu sau Dem Dobrescu, să vină la Craiova, 
Romanescu, să vină la Tg. Mureș, Bernady, adică, niște mari primari, 
niște oameni de cultură, poate mai teribili decât alții, mai ridicaţi decât 
alții din vremea lor care au știut să imprime în orașele lor... 

Cine au purtat aceste nume, domnilor? 

RAZVAN THEODORESCU: Mari primari! 

SERBAN POPESCU-CRIVEANU: Marii primari ai urbelor din 
țara asta şi acești oameni au ridicat orașele lor în anumite momente pe 
niște culmi extraordinare care acum se văd. 

RĂZVAN THEODORESCU: Da, într-adevăr! lată cum cele 
spuse de domnul Criveanu adaugă, până la urmă, și un factor politic, de 
politică locală. Viitorii aleşi vor trebui totuși să aibă și această dimensi- 
une a educaţiei... Nu mai 'manipulăm noi viitoarele alegeri locale, dar 
educaţie trebuie să existe! O educaţie civică, o educaţei î în care intră și 

această educaţie istorică, dar banii rămân bani! Bani de la stat, bani de 
la inițiativa particulară. Nu se poate, într-o țară care se deschide ca 
România acum, să nu existe bani! De la primul ministru la șeful statu- 
lui, trebuie să existe această cultură. Cerem această cultură. A ști că tre- 
buie să ajute! După aceea parlamentarii trebuie să aibe această cultură 
pentru că ei fac legile şi trebuie să aibe în vedere și monumentele... 

MARIA MAGDĂLENA CRISAN: Daţi-mi voie să spun un lucru 
care trebuie precizat; la ora actuală pe lângă Institutul de Arhitectură 
ființează o secție de restaurare condusă de doamna Sanda Voiculescu și 
o şcoală de Înalte Studii de Restaurare cu caracter postuniversitar, cu 
durata de doi ani, finanțată de Ministerul Culturii și Ministerul Învăță- 
mântului. 

Foarte multe lucruri interesante s-au spus... Doamna Crișan aţi fost 
minunată cu aceste filme documentare care pun atâtea întrebări. Frumos s-a 
vorbit de Iași, într-o secundă mi-a trecut prin fata ochilor Teatrul Naţional... 
Stiti cum arată fațada?, 

CĂLIN HOINĂRESCU: ...Si toată clădirea, nu numai fațada? 

RĂZVAN THEODORESCU: Prima muzică occidentală, nu 
departe de acest loc... Sãti... acolo s-a cântat. 

„S-a cântat pe Câmpia Tutorei, când a venit Petru cel Mare și a stat în 
fata Goliei... Nici de Golia nu mi-ati vorbit, nici de casa lui Enescu aflată când- 
va, lângă Golia... 

RAZVAN THEODORESCU: Dar de foarte multă vreme nu v-am 
vorbit... 

CĂLIN HOINĂRESCU: À propos de Golia, este în pericol, în 
colaps... 

Auziţi! Golia este în pericol, domnilor... Se răsucește în mormânt... 

RAZVAN THEODORESCU: Petru cel Mare, Ion Creangă... 

Ei Ion Creangă a tras cu pușca în turnul Goliei... 

RAZVAN THEODORESCU: Dar nu i-a slăbit rezistența cu 
această ocazie, liniștiți-vă. 

Auziţi că e în colaps și Golia, cum se poate?!? 

RAZVAN THEODORESCU: Zidurile s-au înclinat în exterior și 
bolțile se pot prăbuși. La o solicitare destul de modestă. 

Seismologii spun că vom avea în câtiva ani un cutremur care prinde Iașul 
ca și la 1940, și în 1977... Dacă va cădea Golia, noi suntem vinovaţi, dacă se 
întâmplă ceva cu Ierarhii, noi suntem vinovați. 

RAZVAN THEODORESCU: Nu găsiți că acumulăm cam multe 
vinovății pentru acești patru ani, domnule Sava? 

Pentru că în '44 Ion Petrovici și mareşalul' Antonescu... Eram copil de 10 
ani... Frontul era pe Copou din mai până la 20 august... Au zidit în jurul Trei 


Terahilor, din lemn un apărător formidabil. Nici un fel de bombă, nici o katiusă | 

nu a lovit Trei Ierarhi. 

IOAN OPRIȘ: Să nu uităm ceva, domnule Sava — mareșalul 
Antonescu a creat Fondul special pentru cutremur — imediat după 
cutremurul din 1940... Ceauşescu a desființat Direcția Patrimoniului 
Cultural Naţional după un cutremur. 

Nu,doar complexul Trei lerarhilor trebuie salvat... 

RAZVAN THEODORESCU: Peste câteva săptămâni, la lași vom 
avea un simpozion Vasile Lupu în care vom vorbi și despre aceste 
lucruri și, poate, cine știe, și autoritățile locale vor fi mobilizate ş şi-şi vor 
aduce aminte că trebuie daţi bani. 

Să pomeniti acolo, stimate profesore, că Vasile Lupu înseamnă enorm şi 
pentru muzică: în curtea Trei lerarhilor... când s-a căsătorit Ruxandra au 
răsunat trompeti care au fost auziti în întrega Europă. Avem muzică mare de 
atunci! 

RĂZVAN THEODORESCU: Nu ştiu dacă mare, dar avem mu- 
zică! 

Da... Pentru că va cânta Viniciu Moroianu un „Preludiu“ de Tudor 
Dumitrescu... N-aţi pomenit un așezământ care este un cimitir, care trebuie şi 
el apărat, și el e un patrimoniu. 

RAZVAN THEODORESCU: Bellu sau Eternitatea. 

Eternitatea, la lași, şi Bellu, la București. 

RAZVAN THEODORESCU: Da, da... L-am amintit la un 
moment dat. 

Ştiţi ce... monumente a zeci şi sute de oameni sunt distruse... Am trecut 
acum câteva luni prin fata monumentului Silviei Șerbescu. Alături, Camil 
Petrescu,.. Pietrele rupte... Și acestea sunt istorice. 

RĂZVAN THEODORESCU: Evident... 

Acestea sunt usor de reparat, domnilor. 

RAZVAN THEODORESCU: Nu știu dacă sunt ușor, pentru că și 
aici s-au schimbat mentalitățile. Oamenii au dispărut, familiile s-au 
dus... 

Nimeni nu mai este din familia Creangă... Dar cu totii suntem moșteni- 
torii lui Creangă, nu? 

ȘERBAN POPESCU CRIVEANU: Dar mai e și o administrație. 
Ea există! Primește și niște bani. 

Nu administraţia cimitirului. 

SERBAN POPESCU CRIVEANU: Ba da! Ea e prima... 

„ Administraţia Ministerului Culturii, domnule director Opris! 

IOAN OPRIȘ: Ea se ocupă de tot ce este în patrimoniu. 

ȘERBAN POPESCU CRIVEANU: ...Dar de departe, așa... e 
mare diştanța. 

RĂZVAN THEODORESCU: Aveţi dreptate, domnule Sava, dar 

vă rog prietenește, nu terminati seara cu spectrul unui cutremur și cu 
ideea unui cimitir... Suntem deja destul de conștienți de acest colaps, 
luptăm pentru a stopa situația, vă mulțumim pentru această emisiune 
care este primul mare semnal de alarmă mediatizat şi Televiziunea face, 
e poate singura instituție până acum care în acest punct de vedere face 
ceva... Presa e foarte puțin atentă, Radioul, evident, pentru mine, 
Televiziunea și Radioul din motive, pe care le înțelegeți, sunt încă ală- 
turi. Mulţumim pentru această emisiune dar n-o terminati în această 
notă... O să ascultăm un mesaj al lui Tudor Dumitrescu care el î însuși are 
tristețea lui... 

Un scriitor francez spunea că atunci când vizitezi un oraş trebuie să treci 
prin trei locuri: în piată, la gară şi la cimitir... Acolo e orașul, domnule... În 
acest spir it... 

SERBAN POPESCU-CRIVEANU: Vă rog, să-mi permiteți, eu 
văd paharul acesta pe jumătate plin! 

Ca orice arhitect care dă totul în vina istoriei. 

SERBAN POPESCU-CRIVEANU: Nu generalizaţi, vă rog. E 
factice generalizarea. 

RAZVAN THEODORESCU: Eu... l-am băut în întregime! 

Domnilor, bem atunci cu speranța că nu vor mai apărea asemenea titluri 
ca acel de la care a pornit emisiunea asta: România riscă să-și piardă monu- 
mentele istorice! Titlul din „Adevărul“, semnat de Viorica Rusu e bine venit... 
Auziti finalul articolului: „Ce ar însemna pierderea acestor monumemte. Să 
recurgem la analogii şi să ne imaginăm cum ar arăta cultura română, dacă, 
printr-o amnezie colectivă, am uita Mioriţa ori Luceafărul eminescian.“ 

Nu avem dreptul să uităm în nici un chip... Vă mulțumesc! 
Maestre Moroianu, să ascultăm deci, „Preludiul“ lui Tudor 
Dumitrescu... 

